
I. 

-blandt  de  mægtige  Skikkelser,  som  Sveriges  Historie  har 
bevaret  for  Efterverdenen,  skimtes  ogsaa  Karin  Månsdatters 
fordringsløse  Billede.  .Dette  Billede  er  elskeligt,  hvad  enten 
det  viser  os  Karin  som  den  fattige  Pige,  der  ved  sin 
Konges  Kjærlighed  ophøjes  paa  Tronen,  eller  som  Dronnin- 
gen, der  følger  sin  Ægtefælle  i  Fangenskab  og  Nød,  eller 
som  den  alderstegne  Kvinde,  der  fjernt  fra  Skuepladsen  for 
sin  Ungdoms  Drømme  og  Forvildelser  fortæller  sine  Børn  og 
Børnebørn  sit  Livs  vidunderlige  Eventyr.  Det  er  da  let 
forklarligt,  at  Dronning  Karin  ér  Gjenstand  for  en  varm  og 
oprigtig  Beundring,  at  hun  er  bleven  skildret  i  Sangens 
Toner,  i  Skuepladsens  Billeder,  i  Former  og  Farver,  og  at 
hun  til  alle  Tider  og  af  alle  er  anset  for  en  Typus  paa  en 
varmtfølende  Kvinde,  elskværdig  endogsaa  i  sine  Fejl, 
lutret  og  forædlet  i  Ulykkens  Prøvelser. 

Sveriges  Historieskrivere  have  saavel  i  ældre  som  i  nyere 
Tider  med  Forkjærlighed  samlet  og  meddelt  Oplysninger 
om  Dronning  Karins  Levnet.  I  sin  Tale  om  svenske  Dron- 
ninger har  Franzén  givet  en  smuk  Skildring  af  Karin,  og  i 
nyere  Tider  har  Rancken  forfattet  en  Dronning  Karins 
Biografi,    til  hvilken  det  ikke  er  nogen  let  Opgave   at   føje 


*)   Efter  A.  G.  Ahlqvist.    Karin  Månsdotter.    Stockholm  1874. 

nye  Oplysninger.  I  Archiverne  kan  man  næppe  vente  mange 
Oplysninger  om  en  Kvinde,  der  levede  i  en  fra  vor  saa 
fjern  Tid  og  i  en  Samfundsstilling,  som  fra  Begyndelsen 
gjorde  hende  lidet  bemærket.  Hertil  kommer,  at  det  Had, 
som  hin  Tids  Stormænd  nærede  til  Erik  XIV.,  forledte  dem 
til  i  Breve  og  Samtaler  at  omtale  hans  Hustru  med  uret- 
færdig Foragt.  Hun  var  ogsaa  mange  forhadt,  ikke  blot 
fordi  hun  var  Kongen  kjær,  men  ogsaa  fordi  at  hun,  som 
lik  en  Plads  paa  Vasahusets  Stamtræ  og  prydedes  med 
Sveriges  Dronningekrone,  mindede  Kong  Johan  og  hans 
Riges  stolte  Adel  om  en  Tid,  da  de  med  Bønner  om  Naade 
og  Beskyttelse  saa  op  til  hende.  Men  det  vilde  være  lige 
saa  uklogt  at  tro,  at  en  Kvinde,  som  endnu  var  Barn,  da 
hun  blev  flyttet  til  et  usædeligt  Hof,  som  blev  beundret  af 
en  smuk  og  i  flere  Henseender  højt  begavet,  men  af  Sanse- 
lighed behersket  Konge,  som  blev  smigret  af  dennes  slette 
Hofmænd  og  uværdige  Raadgivere  og  blev  omgiven  af  Kvin- 
der, hvem  hendes  kongelige  Elsker  ofrede  eller  forhen  havde 
ofret  sin  Hyldest,  —  det  vilde  være  uklogt  at  tro,  at  en 
Kvinde  i  en  saadan  Stilling  ikke  skulde  modtage  nogle 
skadelige  Indtryk,  der  vel  kunde  udjævnes  af  senere  Tiders 
Provelser,  men  som  dog  maa  antydes  i  en  Beskrivelse,  der 
søger  at  være  upartisk. 

Som  bekjendt  var  Karins  Fader  Soldat,  i  Følge  en 
Paastand,  der  gjentages  fra  flere  Sider,  blev  han  senere 
»stockeknekt«  d.  e.  Fangevogter.  Moderens  Samfundsstilling 
var  naturligvis  ligesaa  ringe  som  Faderens,  hun  var  Sælge- 
kone og  solgte  Nødder,  Æbler  og  sligt  paa  Stockholms 
Gader.  Messenius  meddeler,  at  Karins  Fader  var  en  Bonde- 
søn fra  Medelpad,  at  han  var  flyttet  til  Stockholm  og  der 
bleven  Korporal  i  Kongens  Livvagt.  Sagnet  har  givet  ham 
Ångagaard  i  Borgsjø  Sogn  til  Hjemsted,  ligesom  den  har 
ladet  Karins  Mødreneslægt  være   bosat   i    samme  Landsdel. 

»Karin  Månsdatter  fødtes  i  Stockholm  den  6te  Novem- 
ber 1550  Kl.  7,   20'   Efterm.«    hedder   det   i  Erik   XIV's 

egenhændige  Beregning  af  Himmellegemernes  Stilling  ved 
Karins  Fødsel.  Hvor  længe  hun  beholdt  sine  Forældre  i 
Live,  vide  vi  ikke,  maaske  oplevede  de  ikke  deres  Datters 
Ophøjelse  eller  —  Fornedrelse;  muligen  blev  hun  tidlig 
fader-  og  moderløs,  uagtet  hun  ikke  var  det,  den  Gang  hun, 
i  Følge  Messenius,  »solgte  Nødder  paa  Stockholms  Viktualie- 
torv  for  at  hjælpe  paa  Forældrenes  ringe  Indkomster  med 
sin  egen  lille  Fortjeneste«.  »Da  Kong  Erik  engang  gik 
forbi  hende«,  fortsætter  Messenius,  »fandt  han  strax  Behag 
i  Pigens  Skjønhed.  Han  befalede  hende  forlade  sine  Nød- 
der og  lod  hende  faa  en  i  alle  Henseender  omhyggelig  Op- 
dragelse blandt  Prinsesse  Elisabeths  Hofdamer.  Da  hun 
blev  fuldvoxen,  lokkede  Kongen  hende  i  sin  Favn  og  elskede 
hende  for  hendes  sjældne  aandelige  og  legemlige  Begavelses 
Skyld  saa  højt,  at  han  ikke  blot  afbrød  alle  løse  Forbindel- 
ser, men  han  udsaa  til  sidst,  efterat  have  afbrudt  Under- 
handlingerne om  Giftermaal  med  Fyrstinder  i  Tyskland, 
England  og  Skotland,  Karin  til  alene  at  dele  sit  kongelige 
Leje  med  sig«. 

Den  Spaseretur,  paa  hvilken  Erik  først  bemærkede  den 
smukke  Soldaterdatter  ved  hendes  fordringsløse  Erhverv, 
blev  et  Vendepunkt  i  Karins  Liv  og  fik  ogsaa  den  største 
Betydning  for  hendes  tilkommende  Elsker  og  Ægtefælle. 
Det  vilde  da  være  af  Interesse  at  kunne  bestemme  Tiden 
for  dette  første  Møde  mellem  Erik  og  Karin;  men  her  lade 
Kilderne  os  uden  noget  som  helst  Hjælpemiddel.  Den  19de 
Januar  1565  omtales  Karin  for  første  Gang  i  samtidige 
Skrifter,  men  dette  sker  paa  en  saadan  Maade,  at  hun  allerede 
den  Gang  maa  være  en  bekjendt  Person.  En  omhyggelig  — 
egentlig  en  adelbaaren  Dame  værdig  —  Opdragelse,  som 
den  Karin  fik  i  Følge  Messenius,  kan  vel  synes  at  have 
fordret  længere  Tid;  men  Fordringerne  til  Dannelse  vare 
endnu  smaa,  og  det  selv  med  Hensyn  til  højadelige  Damer. 
For  øvrigt  fik  Karin  ganske  vist  ikke  Lov  til  at  ofre  hele 
sin    Tid   udelukkende  paa   egen    Uddannelse;    hun    maatte 

rimeligvis  ogsaa  hjælpe  med  vedsaadanne  smaa  Sysler,  som 
passede  for  hendes  Kjøn  og  Alder.  Prinsesse  Elisabeth, 
Gustaf  Vasa's  yngste  Datter,  hos  hvili^en  eller  rettere  sam- 
men med  hvilken  hun  blev  opdragen,  lod  hende  saaledes 
tjene  sig  som  Kammerjomfru  (»pedissequa«),  og  i  Følge  en 
anden  Meddelelse  havde  hun  Tilsyn  med  den  1559  fødte 
og  altsaa  ganske  spæde  Virginia,  Erik  XIV.'s  Datter  med 
»Gratien<'  Agda  Persdatter.  Det  var  da  maaske  ikke  alene 
ved  Skjønhed,  Godhed  og  aandelige  Evner,  at  Karin  vandt 
sin  høje  Beskytters  Hjerte,  men  ogsaa  ved  den  Omhu,  som 
hun  viste  et  ham  kjært  og  dyrebart  Barn.  Der  findes  i 
saa  Tilfælde  en  Lighed  mellem  den  svenske  Karin  Måns- 
datter  og  Dronningen  i  Versailles,  Madame  Maintenon,  der 
ligesom  hun  vandt  sin  af  Fornøjelser  overmættede  Konges 
Kjærlighed  ved  den  moderlige  Omhu,  hun  viste  hans  uægte 
Børn. 

Det  Hof,  til  hvilket  Karin  bragtes  af  Kong  Erik,  var 
hende  ikke  aldeles  ubekjendt;  thi  hendes  Fader  havde  vel 
oftere  fortalt  sin  Hustru  og  sine  Børn  om  alt  det  mærkvær- 
dige, han  havde  set  og  hørt,  medens  han  stod  paa  Vagt  i 
Slottet  eller  fulgte  Hoffet  paa  dets  Rejser.  Desuagtet  havde 
den  fattige  Pige  næppe  drømt  om  al  den  overdaadige  Pragt, 
al  den  glimrende  Overflod,  som  nu  viste  sig  for  hende,  og 
i  hvilken  hun  snart  skulde  blive  i  rigt  Maal  delagtig.  De 
mange  Sale  i  Sveriges  gamle  Kongeborg  fik  igjenneni  temme- 
lig store  Vinduer  en  Belysning,  som  uagtet  de  tykke  Mure 
og  de  smaa  Ender  ganske  vist  maatte  synes  rig  og  blæn- 
dende for  den,  der  var  vant  til  Mørket  i  de  fattiges  Stuer. 
I  disse  Sale  aabenbarede  sig  overalt  en  kongelig  Pragt. 
Lofterne  vare  enten  prydede  med  kostbare,  af  virkelige 
Kunstnere  udførte  Træskjærerarbejder  eller  med  store  »tak- 
dragter«  af  Silke  eller  Uld.  Væggene  bedækkedes  med 
Tapeter,  vævede  af  Silke  og  Uld,  af  Guld-  og  Sølvtraad, 
som  endnu,  om  end  afblegede  og  næsten  hensmulrede,  ud- 
gjøre  Museernes   Stolthed  og   give   os    et  Begreb   om   den 

Kunstsans,  der  aabenbarede  sig  i  det  sextende  Aarhundredes 
Kongeboliger.  Erik  XIV.'s  Residens  var  særdeles  rig  paa 
slige  Skatte,  som  vistnok  ogsaa  have  indgydt  sterre  Kunst- 
kj endere  end  Karin  en  stærk  Beundring.  Væggene  vare 
desuden  prydede  med  tyrkiske  Tapeter,  »prospektiver*  (o: 
Malerier)  og  Spejle.  De  udhuggede  Kaminer,  de  indlagte 
Gulve,  som  tildels  vare  bedækkede  med  Fodtæpper  (»fote- 
klåden«'),  svarede  godt  til  al  denne  Pragt.  Ligeledes  Ud- 
styrelsen i  Slottets  Sale.  Her  saa  man  »Himle«  af  Guld- 
stof, —  i  en  af  dem  var  Sølvblomster  og  Rigets  Vaaben 
indvævet;  andre  vare  af  Silkeatlask  og  kantede  med  redt 
Guldstof,  atter  andre  af  rødt,  sort  eller  grønt  Silke.  Præg- 
tige Senge  med  Perlestikkerarbejde,  forsynede  med  Himle 
af  Fløjl  og  Silke;  Hovedpuder  af  rødt  Guldstof  og  Puder 
broderede  med  Silke  og  Guld;  Stole  betrukne  med  Fløjl  og 
Silke,  kun  ti  i  Antal ,  thi  mindre  fornemme  Gjæster  maatte 
lade  sig  nøje  med  Bænke,  og  Borde  dækkede  med  Duge, 
blandt  hvilke  en  omtales  som  noget  overordentligt:  af  rødt 
Guldstof  med  ni  og  halvtresindstyve  »Sølvknopper«,  Guld- 
kvaster og  Sølvflitter ;  blandt  de  andre  vare  nogle  af  »Guld- 
atlask«, rødt  Fløjl  og  guldstukket  Drejl;  endelig  Kongens 
kostbare  Sølvtrone  med  sin  Pude  af  violet  Fløjl,  —  alt 
delte  og  endnu  meget  mere  vidnede  om  Kongens  Skjønheds- 
sans  og  Pragtlyst.  Slottet  vrimlede  af  Hoifolk  og  Tjenere. 
Rigets  fornemste  Stormænd  viste  sig  vel  ikke  ofte  der,  de 
vare  spredte  i  og  udenfor  Riget  i  høje  Tillidshverv,  og  de 
vidste  desuden  godt,  at  Kongen  ikke  altid  saa  dem  uden 
Mistro.  Yngre  Adelsmænd  og  fremmede  Eventyrere  indtoge 
deres  Plads ,  blandt  hvilke  især  Dionysius  Beurreus  og 
Charles  de  Mornay  i  høj  Grad  nøde  deres  Herres  Naade  og 
Fortrolighed.  Under  dem  i  Rang,  men  ved  Siden  af  eller 
over  dem  i  Indflydelse  stode  Kongens  Sekretairer,  fremfor 
alle  »Prokuratoren«  Gøran  Persson.  De  lavere  Hofbetjente 
vare  flere  Hundreder  i  Antal.  Kongens  Kammerjunkere  og 
Kammertjenere  vare  de  fornemste  iblandt  dem ;  men  desuden 

nævnes  Smaasvende,  Kegnskabsforere  og  Kentemestere, 
Kammerskrivere  med  deres  »låredrengar«,  Proviantskrivere 
og  Embedsskrivere.  To  Læger,  en  Apotheker,  tre  Barberere 
og  Feltskjærere,  en  Kapellan  og  en  »Geograf«  vare  ogsaa 
ansatte  ved  Hoffet.  Endelig  opregnes  en  hel  Maéngde  endnu 
lavere  Tjenere:  Perlestikkere,  Guldvævere,  Træskjærere, 
Forgyldere,  Musikanter  og  Sangere,  Liv-  og  Hofskræddere, 
Vaabendragere ,  Profosser  og  » rumorm  astare « ,  Kiste-  og 
Sengesvende,  samt  »paulunknektar« ,  Drabanter  og  »stocke- 
knektar«  m.  fl.,  saa  at  disse  talrige  ringere  Hoffolk  omtales 
med  henimod  fyrretyve  forskjellige  Benævnelser. 

Midtpunktet  i  dette  glimrende  Hof,  Solen,  hvorimod 
alles  Blikke  vendte  sig,  var  Kong  Erik.*)  Paa  den  Tid, 
Karin  blev  bemærket  af  ham,  var  han  omtrent  tredive  Aar 
gammel.  Hans  fine  Dannelse,  hans  Mesterskab  i  alle  ridder- 
lige Idrætter  forøgede  hans  Skj  enhed  og  mandige  Kraft. 
Hans  Talenter,  om  hvilke  Tegninger  og  Musiknoder  af  hans 
egen  Haand  endnu  bære  Vidne,  hans  Lærdom,  Skarpsindig- 
hed og  glimrende  Veltalenhed  fyldte  højt  dannede  fremmede 
med  Beundring.  I  Rigdom  og  endnu  mere  i  ødsel  Gav- 
mildhed overgik  han  langt  alle  samtidige  Konger  og  Fyr- 
ster. Den  Voldsomhed,  hvormed  han  havde  kastet  sig  i  et 
Hav  af  Nydelser,  havde  for  længe  siden  gjort  ham  døv  for 
Samvittighedsskrupler.  En  saadan  Mand  vilde  ogsaa  have 
været  en  farlig  Forføret'  for  helt  andre  Kvinder  end  det 
uerfarne  Barn,  som  han  løftede  ud  af  trykkende  Fattigdom 
og  blændede  med  sin  egen  og  sit  Hofs  Glans.  Der 
behøvedes  da  til  visse  ej  heller  mange  Overtalelser,  inden 
Karin,  dreven  af  Kjærlighed  og  Beundring,  maaske  ogsaa 
en  Smule  af  kvindelig  Forfængelighed,  kastede  sig  i  de 
kongelige   Arme,    som    aabnede   sig   for   hende.     Da   Erik 


*)  Med  Hensyn  til  Kong  Eriks  Karakter,  Historie  og  Skæbne 
henvise  vi  Tidsskriftets  Læsere  til  Th.  Bøggilds  udtøm- 
mende Afhandling  i  Hist.  Archiv  1869.  I,  330—415. 

knyttede  denne  nye  Forbindelse  til  den  utallige  Mængde, 
som  han  forhen  med  let  Sind  havde  indgaaet  og  lige  let 
atter  opløst,  anede  han  ikke,  at  det  nu  gjaldt  hele  hans 
fremtidige  Lykke  og  Besiddelsen  af  den  Krone,  der  aldrig 
havde  været  saa  straalende,  som  da  den  sattes  paa  hans 
Hoved.  Hvorfor  blev  da  ikke  Karin,  som  saa  mange  andre 
før  hende,  kun  et  Legetøj  for  Erik?  Hvorfor  blev  hun  til 
sidst  hans  Herskerinde  og  Dronning?  Eriks  samtidige  kunde 
ikke  besvare  dette  Spørgsmaal;  de  forstode  ikke,  hvorledes 
Karin  formaaede  at  vende  sin  Konges  Tanker  fra  Evropas 
skjønneste  Fyrstinder  til  sig,  og  endte  med  at  hviske  om 
Trolddom  og  Kjærlighedsdrikke.  Messenius,  som  skrev  ikke 
længe  efter  Eriks  Tid,  fandt  Gaadens  Løsning  i  den  varme 
Kjærlighed,  som  Kongen  fattede  til  Karin  paa  Grund  af 
hendes  store  aandelige  og  legemlige  Begavelse.  Om  Karins 
Ydre  er  det  vanskeligt  at  dømme,  da  man  med  Føje  kan 
tvivle  om  Ægtheden  af  de  Portrætter,  som  man  har  troet 
skulde  gjengive  hendes  Træk.  At  hun  besad  en  sjælden 
Skjønhed,  er  dog  utvivlsomt  baade  ved  Vidnesbyrd  af  For- 
fattere, som  samlede  Materialier  til  deres  Arbejder,  medens 
Karin  endnu  levede,  og  ved  den  høje  Værd,  som  Kong  Erik 
bevislig  satte  paa  kvindelig  Skjønhed.  Med  Vished  vide 
vi,  at  Karin  var  høj,  paa  én  Gang  slank  og  yppig,  med  et 
temmeligt  lille,  veldannet  Hoved  og  usædvanlig  smaa  Fødder 
med  høje  Vriste.  For  ovrigt  havde  hun  uden  Tvivl  alle  de 
Yndigheder,  som  Erik  fordrede  hos  den,  der  skulde  være 
hans  Dronning,  nemlig:  »frisk,  dejlig  og  velvoxen,  ikke  for 
mager  og  spædlemmet,  hvidladen  (blond)  uden  falske  Far- 
ver« —  det  er  bekjendt,  at  Erik  lige  som  hele  hans  Tid 
satte  den  blonde  Skjønhedstype  højst,  —  samt  »begavet  med 
gode  Sæder  og  Manerer  og  ikke  spodsk,  men  munter«. 
Karins  Talenter  kunne  ikke  have  været  store,  især  ikke,  hvis 
man  maaler  dem  efter  vor  Tids  Fordringer.  Hun  skrev  dog 
og  læste  sikkerlig  ogsaa  »passeligen  val«,  som  det  hedder 
i  et  Brev  fra  hendes  Ægtefælle.     Fra   hendes   egen  Haand 


g  Karin  Månsdatter. 

er  kun  hendes  Navnetræk  (Katarina  Kegina,  Karin  Mans 
Dater)  kommet  til  vor  Tid.  Om  Karin  i  Lighed  med 
Prinsesse  Elisabeth  har  øvet  sig  i  at  spille  Liith  eller  Spi- 
net, et  Slags  Klaver,  vide  vi  ikke.  Derimod  turde  hun 
have  været  en  duelig  Syerske.  Aar  1565  er  hun  saaledes 
betroet  at  sy  eller  maaske  brodere  Kongens  Skjorter,  og 
1570  klippede  hun  selv  Klæder  til  sine  Born.  Ligeledes 
havde  hun  Tilsyn  med  Bagningen  ved  Hoffet  under  dets 
Ophold  paa  Svartsje  1567.  For  øvrigt  havde  det  været 
underligt,  hvis  en  saa  dannet  Mand  som  Eiik  ikke  under 
sin  stadige  Omgang  med  hende  havde  udøvet  en  stor  Ind- 
flydelse paa  hendes  Forstands  Udvikling.  Om  Karins  Dyder 
ere  mange  Oplysninger  komne  til  vore  Dage.  Hendes  Stræ- 
ben efter  at  hjælpe  sine  fattige  Forældre,  hendes  Velvilje 
mod  gamle  Venner  og  trængende  Slægtninge,  hendes  Ømhed 
mod  Kong  Erik  under  hans  Vanvid,  de  Opofrelser,  hun 
underkastede  sig  for  at  hjælpe  sin  i  Nød  stedte  Søn  — 
alle  .disse  smukke  Træk  vidne  om  Karins  Kjærlighed  til 
dem,  som  stode  hende  nærmest.  Men  ogsaa  Personer,  som 
vare  hendes  egne  eller  hendes  Ægtefælles  erklærede  Fjen- 
der, fik  Beviser  paa  hendes  milde  og  forsonlige  Sindelag. 
Fremmede  give  ligeledes  Karin  Månsdatter  en  hædrende 
Omtale:  »Hun  var  dejlig,  venlig,  bly,  ydmyg  og  from  mod 
alle,  og  vidste  meget  snildt  at  rette  sig  efter  Kongens  Sind«, 
siger  en  ældre  dansk  Forfatter.  Det  franske  Sendebud, 
Charles  Dangai,  skrev  til  sin  Regering,  umiddelbart  efter 
Eriks  Fald:  »Man  siger,  at  hun  —  Karin  —  er  en  meget 
dydig  Kvinde,  som  gjerne  hjælper  alle  og  enhver  i  deres 
Nød,  og  som  har  reddet  flere  uskyldige  Personer  fra  at 
blive  henrettede;  thi  naar  hun  har  set  Kongen  opbragt  og 
vred  paa  nogen,  og  hun  ikke  kunde  formilde  ham  med  sine 
Bønner  og  Taarer,  har  hun  i  Hemmelighed  underrettet  den, 
som  svævede  i  Fare,  derom,  for  at  han  kunde  holde  sig 
borte  i  nogle  Dage«.  Man  bør  erindre  alt  dette,  da  man 
fra  andre  Sider  horer  adskilligt  om  Karin,  som  kunde  stille 

hende  i  et  ufordelagtigt  Lys.  Dog  maa  man  erindre,  dels 
at  hendes  Stilling  var  saadan,  at  hun  umulig  kunde  holde 
sig  ren  og  agværdig  i  alt,  dels  at  Meddelelserne  om  hen- 
des Fejl  ere  i  høj  Grad  svævende  og  ubestyrkede.  Usand- 
synligt er  det  ogsaa,  at  hendes  fyrstelige  samtidige  i  Sve- 
rige —  Enkedronningen  Catharina  Stenbock ,  Catharina 
Jagellonica,  Johan  IIL,  Carl  IX.  —  alle  skulde  have  vist 
hende  Velvilje  og  Agtelse,  dersom  hun  ikke  i  Virkeligheden 
fortjente  den  varme  Hyldest,  som  Sveriges  Historieskrivere 
i  to  hundrede  og  halvtresindstyve  Aar  enstemmig  og  i  rigt 
Maal  have  ofret  hende. 


II. 

Saadan  var  eller  saadan  blev  den  unge  Kvinde,  som 
Kong  Erik  med  uopløselige  Baand  skulde  knytte  til  sin 
Skæbne  og  sit  Minde;  saadant  var  det  Hof,  til  hvilket  hun 
saa  uventet  saa  sig  hensat.  Livet  ved  Hoffet  syntes  hende 
formodentlig  lige  fra  Begyndelsen  meget  afvexlende.  Øvel- 
ser i  Læsning,  Skrivning  og  Haandarbejde,  Udførelsen  af 
Prinsesse  Elisabeths  Ærinder,  Beundringen  over  Hoffets 
Pragt  og  Fornøjelser,  Legen  og  Spøgen  med  jævnaarige  og 
fremfor  alt  med  den  Maximiliau,  hvem  vi  strax  skulle  om- 
tale, endelig  maaske  ogsaa  Besøg  hos  Forældrene  eller 
gamle  Venner  —  alt  dette  gav  uden  Tvivl  Karins  Tid  Vin- 
ger. Det  Tilsyn  med  Kongens  syvaarige  Datter  Virginia, 
som  det  ses,  at  hun  har  udøvet  fra  Begyndelsen  af  1565, 
kan  ej  heller  have  været  trættende.  Allerede  i  Marts  s.  A. 
omtales  hun  som  Eriks  Frille.  Da  hun  efter  al  Sandsyn- 
lighed nu  ikke  længer  tjente  Prinsesse  Elisabeth,  maa  hendes 
S3^sler  have  levnet  hende  megen  Frihed.  Hendes  Tanker 
havde  da  paa  denne  Tid  faaet  andre  Ketninger,  hendes  For- 
nøjelser som  hendes  Sorger,  der  ikke  tøvede  med  at  ind- 
tinde sig  —  alt  var  blevet  nyt.  Det  er  i  mange  Henseender 
interessant,  saa  vidt  de  trehundredaarige  Kilder  tillade  det, 

at  betragte  de  Livsvaner,    hun  nu  antog,    den  Omgang   og 
de  Adspredelser,  som  nu  ventede  hende. 

En  Sag,  der  uden  Tvivl  laa  Karin  meget  paa  Hjerte, 
var,  at  hendes  Klædedragt  skulde  anstaa  sig  for  en  Konges 
erklærede  Elskerinde.  For  hende,  den  fattige  Pige,  havde 
de  smukke  Klæder  dobbelt  Tillokkelse;  men  desuden  gjaldt 
det  om  at  fordunkle  alle  Medbejlerinder  til  den  kongelige 
Elskers  Bevaagenhed  og  ogsaa  med  Kunstens  Hjælp  at  for- 
høje den  Skjønhed,  som  først  gjorde  hende  bemærket,  og 
som  i  den  pragtlystne  Eriks  Øjne  stemte  daarlig  overens 
med  en  fordringsløs  eller  endogsaa  tarvelig  Klædedragt. 
Det  ansaas  paa  den  Tid  for  at  være  en  meget  stor  Luxus 
at  eje  Linned;  endogsaa  Rigets  fornemste  Adelsmænd  lode 
sig  nøje  med  det  allernødvendigste  af  saadant  og  søgte 
ved  flittig  Badning  at  gjøre  Savnet  mindre  følelig.  Karins 
Linnedforraad  var  derimod  temmelig  rigt;  den  24de  Januar 
1565  udtoges  for  hendes  Regning  af  Kongens  Forraads- 
kammer  sex  og  tyve  Alen,  to  Alen  bi'edt  hollandsk  Lærred, 
d.  5te  September  s.  A.  tyve  Alen,  osv.  Af  Underkjoler 
havde  Karin  baade  mange  og  prægtige  af  gult  Silkedamask, 
af  brunt  Damask,  af  sort  »Silkeatlask«;  til  Kantning  an- 
vendtes sort  Fløjl  og  »Fløjlspassement«  (Baand  eller  Snore), 
indvævet  med  Guld;  andre  vare  endogsaa  af  hvidt  Sølvstof 
eller  Guldmor.  Til  Trøjer  anvendtes  udelukkende  sort  Tøj; 
en  var  saaledes  syet  af  sort  Silkeatlask,  en  anden  af  sort 
Fløjl.  Formodentlig  vare  disse  Trøjer  forsynede  med  Skjød, 
da  der  gik  tre  Alen  Tøj  til  hver  af  dem.  Paa  Fødderne 
bar  Karin  »hosor«  eller  lange  Strømper  af  rødt  Tøj,  »kårsij«, 
samt  sirlige  Korduans  Sko.  Med  Underkjoler  menes  paa 
den  Tid  hele  Klædninger,  som  bares  under  Kjoler,  der  vare 
aabne  fortil  fra  Livet  til  Fødderne.  Slige  Klædninger  have 
været  Karins  sædvanlige  Dragt.  Saa  vidt  man  kan  se  af 
samtidige  Tegninger,  hørte  der  tætsluttende,  stundom  temme- 
lig udringede  Liv  til  disse;  Halsen  var  bedækket  af  en  lille 
Krave  eller  kruset  Pibekrave;    over  Skuldrene   og   ved  Al- 

buerne  dannede  Tøjet  Puffer,  som  vare  opskaarne  og  viste 
et  For  af  anden  Farve  end  Klædningens;  Ærmerne  vare 
enten  snævre  med  en  Linning  ved  Haandleddet,  eller  de 
vare  uhyre  vide  og  da  tidt  aabne  fra  Albuen  til  Haanden. 
Om  Haaret  bar  Karin  Baand  af  sort,  gult  eller  brandgult 
Passement.  Lægge  vi  hertil  Guldsmykker,  en  prægtig  Kaabe 
af  sort  Fløjl,  foret  med  Maarskind,  en  Hue  eller  Hætte  lige- 
ledes af  sort  Fløjl  og  endelig  Handsker  af  sort  Silkeatlask, 
kunne  vi  gjøre  os  et  temmelig  fuldstændigt  Billede  af  Ka- 
rins Klædedragt.  Omkostningerne  for  sine  Dragter  behøvede 
hun  ej  at  bryde  sig  om;  hnn  leverede  blot  en  Kvittering, 
og  med  den  vai-  alt  betalt.  Hendes  Pragt  medførte  ikke 
desto  mindre  betydelige  Udgifter  for  Kongens  Skatkammer. 
De  Oplysninger,  vi  have  om  Karin  Månsdatters  Om- 
gangsvenner og  Tidsfordriv,  ere  næsten  udelukkende  hentede 
fra  Sven  Jonssons  Optegnelser  om  Forbrugen  af  Vin  ved 
Kong  Eriks  Hof  Af  disse  fremgaar  det,  at  Karin  i  Aaret 
1565  var  i  stadig  Berøring  med  den  lille  Virginia;  hun 
modtog  da  hver  Aften  to  »quarter«*)  Rhinskvin  og  hendes 
syvaarige  Myndling  i  det  mindste  en.  Men  Karin  stod  og- 
saa  i  Berøring  med  Personer  af  en  hel  anden  Slags.  Blandt 
dem  bør  først  nævnes  Kongens  forrige  Lærer  Dionysius 
Beurreus,  som  dog  ikke  hørte  til  hendes  fortroligste  Om- 
gang. Derimod  synes  Karin  at  have  haft  en  god  Ven  i 
Bengt  Olsson  (Benedictus  Olai)  sædvanlig  kun  kaldet  »Doc- 
toren«.  Denne  mærkværdige  Mand,  som  allerede  1549  fik 
den  filosofiske  Doktorgrad  i  Vittenberg,  synes  meget  ofte  at 
have  tilbragt  sine  Aftener  sammen  med  Karin.  I  Karakter 
turde  Doktor  Bengt  staa  højt  over  Erik  XIV.'s  fortroligere 
Omgangsvenner.  Han  lagde  dette  for  Dagen  ved  sin  Hen- 
givenhed for  Kongen  under  dennes  Ulykker  og  fik  ogsaa 
Belønning  derfor,  da  Kong  Johan  forstod  at  skatte  hans 
Værd  og  viste   ham  Tillid   og  Agtelse    lige   til   hans  Død. 


*)  1  Quart  =  U  ^»g^- 

For  sin  Videnskab  virkede  lian  gjennem  trykte  Arbejder, 
som  endnu  eve  af  virkelig  Interesse.  Kong  Eriks  Gunst 
havde  han  især  vundet  som  Astrolog.  Mindre  navnkundig 
var  en  tredje  Ungdomsven  af  Kariu,  Herkules,  af  Haand- 
tering  Spillemand  og  Hofnar.  Som  man  ser,  bestod  Karins 
mandlige  Selskab  af  Personer,  der  jjaa  Grund  af  Alder 
eller  Udseende  ikke  vækkede  Eriks  ellers  saa  let  fængelige 
Skinsyge.  Hr.  Dionysius  og  Dr.  Bengt  kunde  dog  under- 
holde med  Samtaler  om,  hvad  de  havde  -set  og  hørt,  og  Her- 
cules morede  sikkerlig  sine  unge  Veninder  med  Spil  og 
muntre  Indfald. 

At  Karin  Månsdatter  havde  mange  kvindelige  bekjendte, 
som  ofte  besøgte  hende,  ligger  i  Sagens  Natur  og  viser  sig 
desuden  af  Sv.  Jonssons  Regnskaber.  Det  er  saaledes  be- 
tegnende og  af  Interesse,  at  Karin  i  Høsten  1565  omgikkes 
fortrolig  med  Anna  Andersdatter,  Gøran  Perssons  berygtede 
Hustru.  Forholdet  mellem  dem  maa  altsaa  den  Gang  have 
været  venligt,  hvilket  det  i  Følge  ældre  Forfattere  ej  ved- 
blev at  være.  Ogsaa  stod  hun  i  flittig  Berøring  med  Kvin- 
der, som  før  hende  havde  været  Gjenstand  for  Kongens 
Hyldest.  Den  første  blandt  disse  var  Agda  Persdatter,  for 
sin  Skjønheds  Skyld  kaldet  »Gratien«,  den  Gang  gift  med 
Joachim  Fleming  til  Qvidja.  Agda  var  Moder  til  Virginia 
og  saaledes  vel  ogsaa  bekjendt  med  dennes  Opdragerinde, 
Karin  Månsdatter, 

Blandt  Karins  Fornøjelser  var  sikkert  hendes  Rejser 
med  Kongen  og  Hoffet  de  mest  fremtrædende.  Hvad  enten 
disse  Rejser  gjordes  i  Baad  eller  til  Hest,  maatte  de  med- 
føre Afvexling  og  muntre  Samtaler.  Den  7  de  Juli  1565 
tiltraadte  saaledes  Erik  tillige  med  Hertug  Carl,  Prinsesserne 
og  Hoffets  Jomfruer  —  blandt  disse  Karin  og  Virginia  — 
en  Rejse  ned  mod  Krigsskuepladsen  ved  den  hallandske 
Grænse.  Hoft'et  holdt  sig  dog  paa  Afstand  fra  de  truede 
Egne  og  opholdt  sig  først  paa  Orreholmen  i  Vestergotland, 
senere  i  Jonkoping.    Karin  har  saaledes  ikke  savnet  Selskab, 

om  hun  end  ikke  har  haft  Gøran  Perssons  Hustru  at  om- 
gaas.  For  øvrigt  optraadte  hun  allerede  nu  temmelig  myn- 
dig og  »befalede«  Fogden  paa  Brunsbo-Gaard  ved  Skara 
at  udlevere  Kj ød,  Brød  m.  m.  til  hendes  Behov.  Livet  ved 
Hoffet  formedes  efter  Efterretningerne  fra  Krigsskuepladsen, 
og  Glæden  over  Varbergs  Indtagelse  gik  forud  for  Sorgen 
over  Nederlaget  ved  Svarteraa  —  en  Sorg,  som  ikke  var 
mindre  dyb,  fordi  Kongen  nægtede,  at  hans  Hær  var  bleven 
overvunden.  Eørst  den  29de  Januar  1566  kom  Hoffet  til 
Stockholm  og  da  med  Prunk  og  Pragt  i  fuld  Triumf,  saa- 
ledes  som  Erik  elskede  det.  De  følgende  Aar  kan  man  ej 
saa  let  følge  Karin  paa  hendes  Rejser.  Da  hun  senere 
delte  sin  Ægtefælles  Fangenskab,  mindedes  hun  vistnok 
med  bittert  Savn  det  frie  afvexlende  Liv,  som  disse  Kejser 
medførte. 

Heller  ikke  under  Hoffets  Ophold  i  Stockholm  led  Ka- 
rin Mangel  paa  Fornøjelser,  tvertimod  afløste  Fester  af  alle 
Slags  hverandre.  Sjelden  vare  dog  disse  Fester  saa  storartede 
som  den,  der  fejredes  den  17de  Februar  1563,  da  der  for 
et  dansk  Gesandtskab  blev  anrettet  en  Banket,  i  hvilken 
Hertug  Carl,  Prinsesserne,  Rigsraaderne  og  Hoffets  Damer 
toge  Del,  og  hvor  der  næsten  blev  tømt  fire  Fade  Rhinsk- 
vin. Ogsaa  ved  mindre  højtidelige  Lejligheder  udviste  Kong 
Erik  en  uindskrænket  Gjæstfrihed.  Saaledes  anden  og  tredje 
Juledag  1563,  da  Stockholms  Borgere  ble  ve  dygtig  bevær- 
tede paa  Slottet  og  i  Glæden  sloge  ikke  mindre  end  hun- 
drede og  fire  og  halvfjersindstyve  Krystal-  og  »Slynde- 
gias«  (o;  slebne  Glas)  i  Stykker.  En  anden  Fornøjelse  be- 
redtes Hoffet  af  Kongens  Sangere,  især  af  hans  Kapel,  som 
bestod  af  sex  »fedlare«  —  Violinister,  alle  fra  Italien,  — 
og  sexten  andre  »Spillemænd«.  Spilledes  der  nu  til  med  i 
»Dansesalen«,  hvor  Kong  Erik  selv  var  den  ypperste  Mester, 
eller  holdtes  der  Fastelavn,  hvor  han  stundom  optraadte 
klædt  i  »ryssekjortlar«  eller  endogsaa  i  Kvindedragt,  —  ja 
da  gik  det  saa  meget  lysteligere  til,    og   sikkert   nok   vare 

Kongens  Elskerinder  ikke  de  mindst  lystige.  Udflugter  i 
Stockholms  smukke  Omgivelser  og  især  til  Valdemarsøen 
(Djurgården),  Jagt  med  eller  uden  Falke,  Spasereture  i 
Slottets  »Urtegaard«  eller  Have,  hvor  Kongen  selv  synes 
at  have  været  en  flittig  Arbejder,  —  disse  Fornøjelser  frem- 
bode  en  rig  Atvexling  og  maa  have  forekommet  Karin  saa 
meget  mere  tillokkende,  da  Kong  Erik  selv  deltog  i  dem. 
Og  alligevel  fandtes  der  endnu  en  Kilde  til  Glæde  for  hende, 
tusendfold  rigere  end  alle  andre;  de  Aftener,  som  hun  til- 
bragte alene  med  sin  Konge,  da  han  enten  sang  for  hende 
til  Luthens  Toner  eller  hviskede  til  sin  femtenaarige  Elsker- 
inde om  sin  Kjærlighed,  om  hendes  friske  Skj enhed  og  om 
al  den  Storhed  og  Glans,  som  ventede  hende.  Disse  Kjær- 
lighedens  Øjeblikke,  som  kun  undertiden  Kongens  stumme 
Dørvogter  var  Vidne  til,  indtraf  vistnok  langt  oftere,  end  vi 
her  kunne  nævne.  I  Mindet  fulgte  de  vistnok  Karin  hele 
Livet  igjeunem  og  gave  Erstatning  for  al  den  nagende  Uro 
og  maaske  Fortvivlelse,  som  lurede  under  Skinnet  af  mun- 
tre Lege  og  sorgløs  Glæde. 

En  saadan  Erstatning  var  ogsaa  vel  fornøden.  De  sidste 
af  Kong  Eriks  Regeringsaar  vare  en  Tid  fuld  af  Nød  og 
Elendighed,  under  hvilken  alle  en  vanvittig  Krigs  Rædsler 
forhøjedes  ved  Pesten  og  de  stores  undertrykte,  men  ulmende 
og  truende  Misfornøjelse.  Hvor  lidet  end  Erik  og  hans 
Haandlangere  lode  til  at  bryde  sig  om  disse  Ulykker,  mær- 
kedes de  alligevel  og  formørkede  Kongens  og  hans  næmeste 
Omgivelsers  Liv.  Men  Karin  havde  ogsaa  mere  end  nok  af 
sine  egne  Sorger.  Elskede  hun,  hvad  vi  ere  overbeviste 
om,  Erik  med  hele  sin  Sjæl,  maa  det  have  smertet  hende 
dybt  til  Gjengjæld  for  sin  rige  Kjærlighed  kun  at  have 
modtaget  ligesom  en  Almisse  af  en  lunefuld  og  paa  mange 
andre  Kvinder  ødslet  Gunst.  Og  endogsaa  denne  Gunst 
maatte  hun  dyrt  betale.  I  Karins  Historie  skimtes  Billedet 
af  hendes  Barndomsven  Maximilian,  Ofret  for  Kongens  Skin- 
syge.    Over  Karins  Forhold  til  ham   hviler   et   uigjennem- 

trængeligt  Mørke;  men  vist  er  det,  at  han  med  sit  Liv 
maatte  midgjælde  for  sin  Kj  ærlighed  til  Kongens  mest  be- 
gunstigede Elskerinde.  Et  saadant  Minde  havde  været  sørge- 
ligt nok,  om  ogsaa  Karin  ikke  for  evig  var  bleven  forenet 
med  Mordets  Ophavsmand,  om  ogsaa  hun  ikke  selv  var 
bleven  mistænkt  for  at  have  lokket  den  ulykkelige  til  det 
Skridt,  som  førte  ham  til  Torturens  Pinsler  og  derfra  til 
Døden.  Egentlig  findes  der  kun  én  vidtløftigere  Beretning 
om  denne  mørke  Episode  i  Karins  Liv,  og  denne  meddeles 
i  en  Rimkrønike  fra  1605  over  Erik  XIV.'s  Regering. 

Man  maatte  for  Karins  gode  Navn  og  Rygtes  Skyld  ønske, 
at  hele  denne  Beretning  var  ugrundet;  men  dennes  Forfatter 
havde  alligevel  saa  meget  Kjendskab  til  de  Hændelser,  han 
omtaler,  at  man  i  det  mindste  bør  anse  hans  Meddelelser 
om  Maximilians  Skæbne  for  at  være  grundede  paa  et  al- 
mindeligt Rygte  paa  den  Tid.  Goran  Persson  tilstod  under 
Torturen,  at  »Maximilianus  blev  ombragt  om  Natten  for 
Karin  Månsdatters  Sk3dd«.  Johan  III.  og  Rigets  Stænder 
paastode  ligeledes  i  deres,  rigtignok  stærkt  farvede.  Beret- 
ning om  Anledningen  til  Erik  XIV. 's  Afsættelse,  at  denne 
ogsaa  havde  ladet  »en  Fændrik  ved  Navn  Maximilian  myrde, 
og  efterat  have  ladet  ham  martre  med  Fangenskab  og  alle- 
haande  Pinsler  lod  han  ham  med  bundne  Hænder  og  Fød- 
der lægge  i  en  Sæk  og  om  Natten  kaste  i  Norrstrom«. 
Det  er  ej  underligt,  om  Mørket  hviler  over  denne  Brøde; 
men  man  tør  nok  paastaa,  at  Mindet  om  Barndomsvennens 
sørgelige  Endeligt  ofte  paatrængte  sig  Karin  midt  under 
hendes  muntre  og  larmende  Adspredelser. 

Mørkt  og  ulykkespaaende  gryede  Aaret  1566.  Krigen 
med  Danmark  rasede  endnu  lige  heftig,  den  Fred,  hvorefter 
Norden  sukkede,  syntes  endnu  lige  Qern.  Hele  Aaret  var 
fuldt  af  blodige  Kampe,  som  vel  ofte  førtes  med  Ære  og 
Fremgang,  men  som  dog  ikke  ble  ve  afgj  ørende.  Pesten 
rasede  endnu  frygtelig  og  krævede  til  sidst  Sveriges  bedste 
Helt,  Clas  Christersson  Horn  til  Offer.    Under  disse  Ulykker 

omtaagedes  Kong  Eriks  Forstand  alt  mere  og  mere;  Frygt 
og  Mistro  gjorde  ham  endnu  mere  modtagelig  for  Goran 
Perssons  onde  Raad,  og  endelig  dannede  Niels  Stures  for- 
smædelige Indtog  i  Stockholm  Begyndelsen  til  et  Skuespil, 
under  hvilket  Erik  først  lod  Sveriges  ædleste  Blod  flyde, 
for  derpaa  selv  med  Fangenskab  og  Død  at  bøde  for  sine 
Misgreb  og  sin  Brøde.  Des  værre  er  dette  mærkværdige  Aar 
særdeles  fattigt  paa  Meddelelser  om  Karin  Månsdatter;  men 
for  at  forstaa  liendes  hele  Stilling  ved  Kong  Eriks  Hof,  er 
naturligvis  Spørgsmaalet  om  hendes  Børn  af  særdeles  Vig- 
tighed. Disses  Antal  maa  i  det  hele  have  været  fire.  Den 
15de  Oktober  1566  fødte  hun  en  Datter,  som  vi  maa  anse 
for  den  første  Frugt  af  Eriks  og  Karins  Kjærlighed.  Den 
1ste  December  døbtes  den  lille  og  kaldtes  Sigrid,  efter  en 
af  Grev  Svante  Stures  Døtre;  at  det  gik  prægtig  til  ved 
denne  Akt,  kan  man  saa  meget  mindre  betvivle,  som  man 
senere  finder  den  spæde  Sigrid  omgiven  af  kongelig  Pragt. 
Paa  det  Spørgsmaal,  som  vel  hver  Fader  gjør  sig: 
Hvad  skal  der  blive  af  dette  Bavn?  mente  Erik  at  finde  et 
bestemt  og  ubedrageligt  Svar.  Han  æredede  Stjernernes 
hemmelighedsfulde. Magt  og  læste  sin  og  sines  tilkommende 
Skæbne  i  deres  flammende  Skrift.  Blandt  forrige  Tiders 
overtroiske  Paafund  maa  vel  Astrologiens  sublime  Daarskab 
synes  at  være  den  besynderligste.  For  nogle  hundrede  Aar 
siden  dømte  de  lærdeste  og  mest  klartseende  Mænd  ander- 
ledes, og  denne  »Stjernekunst«,  som  opførte  pragtfulde  Luft- 
slotte af  idel  Drømme  paa  Grundlaget  af  den  Tids  astro- 
nomiske Kundskaber,  synes  at  have  haft  en  næsten  uiraod- 
staaelig  Tillokkelse.  Hvis  det  ikke  havde  været  saaledes, 
maatte  det  vanskelig  lade  sig  forklare,  hvorledes  den  fromme 
og  højt  dannede  Melanchton  kunde  tro  paa  Astrologiens 
Lære,  hvorledes  den  hensynsløse  og  koldt  beregnende  Wallen- 
stein  kunde  lade  sine  Handlinger  bestemme  af  den,  hvor- 
ledes Copernicus,  Tyge  Brahe  og  Kepler,  den  astronomiske 
Videnskabs  Heroer  for  alle  Tider,  kunde  være  fast  overtydede 

om  disse  Planeters  overnaturlige  Magt.  Erik  XIY.  er  ej 
heller  den  eneste  svenske  Konge,  som  har  erkjendt  Himmel- 
legemernes magiske  Indflydelse,  og  det  er  let  forklarligt, 
at  naar  de  kongelige  nærede  en  saa  stor  Tillid  til  Stjerne- 
tydere, betragtede  ogsaa  de  mindre  hojt  stillede  disse  med 
Ærbødighed  eller,  rettere  sagt^  med  Frygt.  Især  ansaas 
Erik  XIV.,  den  kongelige  Astrolog,  fov  at  have  haft  Gave 
til  at  se  ind  i  Fremtiden,  og  det  fortaltes  længe,  hvorledes 
han  ved  sin  »Tryllekunst«  havde  forudsagt  ikke  alene  sit 
og  Goran  Perssons  Fald,  men  ogsaa  sin  egen  Dødsdag. 
Som  bekjendl  har  man  ofte  paastaaet,  at  Erik  blev  vanvit- 
tig som  Følge  af  sine  astrologiske  Grublerier.  Uden  Tvivl 
er  dette  en  Overdrivelse;  men  derfor  maa  man  ikke  benægte 
den  Mulighed,  at  hans  Sindssygdom  kan  være  bleven  paa- 
virket af  disse  eller  i  det  mindste  have  røbet  sig  i  dem. 
Den  egentlige  Aarsag  til  hans  Vanvid  var  vel  haus  fra 
Moderen  arvede  Tungsind,  som  indgød  ham  baade  Frygt  og 
Mistænksomhed,  og  dersom  nu  disse  Spirer  til  Vanvid 
voxede  frem  under  en  uheldig  Opdragelse,  maatte  de  saa 
meget  lettere  komme  til  fuld  Udvikling,  da  han  begyndte 
ikke  blot  at  hengive  sig  til  Udsvævelser,  men  ogsaa  med 
blind  Tillid  at  omfatte  Uslinger,  der  søgte  at  drage  Nytte 
af  hans  daarlige  Tilbøjeligheder.  Allerede  Gustaf  Vasa 
indsaa,  hvortil  alt  dette  maatte  lede,  og  advarede  ham  med 
de  profetiske  Ord :  »Må  den  allsmaktige  Gud  sig  derutofver 
forbarma,  att  din  stora  och  omåttliga  aifekt  skall  leda  ^ig 
så  vidt,  at  du  blifver  ford  och  kommer  ifrån  allt  menskligt 
judicium  och  forstånd  och  in  uppå  all  som  storsta  forderf 
och  galenskap,  dig  sjelf  och  oss  alla  samt  vart  kara  fåder- 
nesland  till  en  oforvinnelig  och  evig  skada«. 

Om  Tiden,  da  Eriks  Sindsforvirring  først  viste  sig, 
findes  der  ej  bestemte  Oplysninger.  I  Høsten  1566  søgte 
han  ved  Lægemidler  at  befri  sig  fra  det  Tungsind,  der 
trykkede  ham;  men  i  Maj  1567  brød  endelig  den  Storm 
løs,    som   mange  Tegn   længe    havde   bebudet.    'Dreven    af 

Raseriets  og  Vanvidets  Furier  rettede  Erik  nu  Morderstaalet 
inod  Sveriges  fornemste  Ædlinge  og  for  derefter  omkring 
uden  Maal  og  uden  Vilje,  fortvivlet  og  ønskende  sig  Døden, 
pint  af  det  Tilbageslag,  som  maatte  følge  paa  Ophidselsen, 
og  tilintetgjort  af  den  dunkle  Bevidsthed  om  sin  Blodskyld. 

I  denne  bedrøvelige  Tid  opholdt  Karin  sig  altid  i  Kon- 
gens Nærhed.  Hun  blev  derved  Vidne  til  hans  Forfølgelser 
mod  de  fangne  Herrer  og  til  den  Straf  for  ham  selv,  som 
fulgte  i  Forbrydelsens  Spor.  Muligvis  var  hun  ogsaa  den  indirekte 
Aarsag  til  hans  Grumhed  mod  Grev  Svante  Sture.  Det  be- 
rettes nemlig,  at  Erik  mistænkte  denne  for  at  modarbejde 
hans  Formæling  med  Karin,  som  paa  den  Tid  fyldte  hans 
Hoved  med  forvirrede  Tanker,  Karin  selv  blev  dog  af  alle 
anset  for  at  være  rettænkende  og  tilgængelig  for  Bønner, 
hvilket  Breve  fra  Fru  Marta  Sture,  der  før  havde  set  ned 
paa  hende  med  stolt  Foragt,  bevise;  nu  overvældede  hun 
den  før  saa  foragtede  Kvinde  med  Bønner  om  Hjælp  og 
Forbarmelse.  Hun  kunde  ikke  finde  Udtryk  nok  for  at  takke 
for  hvert  trøstende  Ord  og  anraabe  sin  »hjertans  kåra  Ka- 
rin«, »sin  allerkåraste  Karin«  om  at  mægle  mellem  Kongen 
og  Grev  Svante,  Nils  Sture  og  Fru  Marta  selv.  Først  Kl 
7  om  Morgenen  d.  24de  Maj,  samme  Dag  Sturemordet  se- 
nere udførtes,  sendte  Karin  Bud  efter  Grevinden  og  lovede 
hende  paa  Kongens  Vegne,  at  de  fangne  ikke  skulde  lide 
»skadatill  lif,  ara  och  vålfård«.  Under  denne  Samtale  haa- 
bede  Karin  uden  Tvivl  paa  et  lykkeligt  Udfald  af  den  i 
mange  Henseender  ulykkelige  Strid  mellem  Kong  Erik  og 
Sturernes  mægtige  og  lysende  Slægt.  Saa  meget  mere  maa 
hun  derfor  være  bleven  greben  af  Forfærdelse  og  Gru,  da  hun 
senere  erfarede,  at  Kongen  havde  brudt  de  Løfter,  han  selv 
havde  ladet  hende  overbringe,  og  at  han  i  vildt  Raseri  havde 
draget  Blodskyldens  Forbandelse  over  sit  Hoved. 

Jaget  afsted  af  Vanvid  og  Anger,  styrtede  Erik  bort 
fra  Skuepladsen  for  sin  rædselsfulde  Daad.  Forgjæves  søgte 
hans  forrige  Lærer  Dionysius  Beurreus  at   bringe    ham    til 

Besindelse,  men  maatte  med  sit  eget  Liv  bøde  for  sin  Dri- 
stighed at  nærme  sig  den  vanvittige.  Efter  dette  nye  Mord 
ilede  Erik  fremad  med  en  saadan  Hast,  at  kun  en  Svend 
kunde  følge  ham.  Efter  en  Dag  og  to  Nætter  forsvandt 
han  ogsaa  for  dennes  Øjne.  Forst  den  tredje  eller  fjerde 
Dag  fandtes  han  af  de  udsendte  Tjenere  i  Odensala  Præste- 
gaard.  Karin,  som  havde  deltaget  i  Efterforskningerne,  fandt 
nu  Kongen  i  den  Tilstand,  der  skildres  i  ovennævnte  Rim- 
krønnike : 

„Men  hwar  han  hade  waret  tå, 
Ingen  thet  kunde  wetta  fåå, 
Sine  kleder  han  inthet  meer  hade; 
Bondhe  Pielter  han  hade  på  sigh; 
Gammul  wore  the  och  ynkeligh, 
Thy  han  thet  for  ingen  sadhe." 

Efter  et  kort  Besøg  i  Stockholm,  under  hvilket  han 
viste  Tegn  til  en  dyb  Anger  over  Sturemordet,  tilbragte 
Erik  Sommeren  og  Høsten  paa  Svartsjo.  Hans  Aands  Svag- 
hed vedblev,  men  viste  sig  nu  ikke  i  voldsomme  Udbrud, 
men  i  Nedslagenhed,  Frygt  og  kvælende  Mistænksomhed. 

Det  maa  have  været  en  tung  Pligt  for  Karin  at  være 
Vidne  til  dette  Vanvid,  især  da  det  ofte  gik  ud  over  hende 
selv.  Undertiden  var  han,  for  at  bruge  hans  egne  Ord,  »i 
betryck  och  bedrofvelse«  og  havde  saa  meget  at  disputere 
med  Djævelen  og  med  at  modstaa  hans  Anfægtelser,  »att 
han  intet  kunde  bestålla  uti  riksens  saker  mera  an  som  då 
skedde««.  Regeringen  overtoges  i  Stedet  for  af  de  efter- 
levende Rigsraader,  fremfor  alle  af  Grev  Peder  Brahe  og 
Friherre  Sten  Eriksson  Lejonhufvud.  Deres  Stilling  var  i 
flere  Henseender  vanskelig.  De  maatte  ikke  blot  beskytte 
Riget  mod  ydre  Farer  og  indre  Nød,  men  maatte  ogsaa 
hvert  Øjeblik  frygte,  at  Goran  Persson  og  hans  Tilhængere 
skulde  faa  Magt  over  Kongen  og  da  uden  Tvivl  bringe  dem 
i  Ulykke.  At  styrte  Goran  Persson,  at  gjore  ham  forhadt 
af  Folket  og  om  muligt  ogsaa  af  Kongen,    maatte    saaledes 

blive  deres  nærmeste  Maal.  Den  før  saa  indflydeltsesrige 
Yndling  fængsledes  nu  ogsaa  med  Kongens  Bifald,  forhørtes 
og  domtes  til  Døden.  Forat  gjøre  Kløften  mellem  Erik  XIV. 
og  Goran  uoverstigelig  skal  man  ogsaa  have  draget  Nytte 
af  den  førstes  Lidenskab  for  Karin  Månsdatter.  Goran 
Perssons  Hustru  Anna  Andersdatter  skal  nemlig  have  ud- 
spredt det  Rygte,  at  Karin  havde  vundet  Kongens  Hjerte 
ved  Trolddom  og  samtidig  bragt  ham  fra  Forstanden.  Trold- 
dom af  denne  Slags  var  ikke  usædvanlig  i  det  sextende 
Aarhundrede;  et  Æble  eller  et  Bæger,  som  blev  mærket 
med  visse  Tegn  og  indviet  med  Trylleformularer,  troedes  saa- 
ledes  at  være  et  Middel  til  at  tvinge  til  Kjærlighed.  Des 
værre  give  Kilderne  intet  Lys  i  denne  dunkle  Sag;  men 
dersom  Goran  Persson  og  hans  Hustru  virkelig  vilde  berøve 
Karin  hendes  Indflydelse,  som  let  kunde  blive  farlig  for 
deres  egen  Magt,  var  maaske  en  Beskyldning  for  Trolddom 
det  bedste  Middel  dertil.  I  Følge  Messenius  erklæredes 
Anna  for  skyldig  af  Domstolene,  men  frelstes  ved  Karins 
Forbønner.  I  samtidige  Beretninger  omtales  denne  Sag 
ikke;  Karin  vilde  maaske  nødig  have  den  frem  for  Offent- 
ligheden eller  bevare  Mindet  om  disse  Hændelser,  som  dog 
have  medført  Ubehageligheder  og  maaske  Bekymringer  for 
hende.  Desuden  vare  hendes  hemmelige  Tanker  og  For- 
haabninger  nu  rettede  mod  et  andet  og  højere  Maal  end 
Annas  Undergang,  nemlig  den  Akt,  hvorved  hun  skulde 
erklæres  for  Kong  Eriks  lovmæssige  Ægtefælle  og  tillige 
blive  berettiget  til  at  bære  Sveriges  Krone. 

I  intet  andet  Aarhundrede  har  Betydningen  af  fyrste- 
lige Formælinger  været  skattet  saa  højt  som  i  det  sextende. 
Erik,  der  ikke  holdtes  tilbage  af  overdreven  Beskedenhed, 
røbede  ogsaa  tidlig  disse  Friertanker,  som  gjorde  ham  for- 
hadt og  belet  af  alle  Evropas  Hoffer.  Døtre  af  Kejsere  og 
Konger,  Kurfyrster  og  Hertuger  vare,  og  ofte  flere  paa  én 
Gang,  Gjenstand  for  hans  vidtsvævende  Giftermaalsplaner. 
Især  ofrede  han  Dronning  Elisabeth  af  England  sin  Hyldest, 

medens  han  samtidig  formelig  friede  til  Maria  Stuart  af 
Skotland.  Men  da  alle  disse  Planer  bleve  til  intet,  og  da 
Erik  mange  Gange  havde  fordret  og  lige  saa  mange  Gange 
havde  modtaget  Stændernes  Samtykke  til  Handlefrihed  i  en- 
hver Henseende  med  Hensyn  til  Valget  af  sin  Ægtefælle, 
standsede  hans  vankelmodige  Tanker  atter  og  atter  ved  den 
fagre  elskede  Kvinde,  hvis  Kjærlighed  allerede  havde  baaret 
Erngt,  og  som  desuagtet  endnu  forekom  Kong  Erik  saa  fængs- 
lende. Og  Sveriges  Historie  skal  ogsaa  vanskelig  opvise  en 
elskeligere  Kvindeskikkelse  end  Karin  Månsdatter,  saaledes 
som  Folket  elsker  at  tænke  sig  hende,  sogende  at  beskytte 
Erik  XIV.  ved  Kjærlighedens  Magt  mod  disse  mørke  blo- 
dige Tanker,  som  dæmoniske  Magter  saa  ofte  indgave  ham. 
Dette  Billede  er  ikke  alene  elskeligt,  men  ogsaa  historisk 
sandt. 

Medens  Erik  var  et  Rov  for  mørke  Dremme  og  Riget 
styredes  af  nogle  Raadsherrer,  hvis  Magt  var  i  høj  Grad 
vaklende  og  usikker,  droge  Rigets  Fjender  Fordel  af  Sve- 
riges sørgelige  Stilling.  I  Høsten  1.567  droge  de  Danske 
op  igjennem  Småland  og  derfra  ind  i  Østergotland,  som 
de  hjemsøgte  med  Plyndring  og  Brand.  Erik  vaagnede  nu 
af  sin  Dvale  og  brød  den  9de  Januar  1568  op  imod  Fjen- 
den. Marchen  gik  fra  Svartsjo  over  Telge  til  Nykoping. 
Karin,  som  havde  fulgt  sin  Herre  hid,  maatte  nu  standse 
og  fødte  i  samme  Maaned  en  Søn.  Denne  Begivenhed 
skjænkede  hende  ikke  blot  Moderglæde ,  men  egnede  sig  og- 
saa til  at  befæste  hendes  Indflydelse,  og  til  hendes  Udsigter 
om  at  blive  Dronning  kom  Haabet  om  engang  at  nyde 
Ærefrygt  som  Kongemoder  og  udøve  Magt  ogsaa  efter  sin 
Ægtefælles  Død.  Erik  paa  sin  Side  fyldtes  af  Glæde  og 
indbød  Grev  Peder  Brahe  til  Nykoping  og  Friherre  Sten 
Eriksson  Lejonhufvud  til  Faddere  for  sin  Søn,  som  døbtes 
i  Stockholm  d.  9de  Juni  med  sin  Farfaders  Navn  Gustaf. 
Tiden  fra  Marts  til  Oktober  1568  danner    en  Krisis   i  Erik 

XIV.'s  og  Karin  Månsdatters  Liv.  I  Stedet  for  den  Slaphed, 
som  før  drev  Krik  til  ydmyge  Benner  og  Knæfald,  lagde 
han  nu  en  udfordrende  Trods  for  Dagen.  Goran  Perssons 
Stjerne  var  paa  ny  i  Opgang,  medens  Hertug  Johan  for- 
uroligedes af  Befalinger,  som  vidnede  om  Mistanke  til  ham 
fra  Kongens  Side.  Hadet  til  Sturernes  Morder  var  ikke 
slukket  hos  Sveriges  Adel  og  maatte  paa  denne  Maade  blive 
mere  glødende  end  nogen  Sinde.  Erik  anede  ikke  engang 
Tilværelsen  af  den  Vulkan,  ved  hvis  Rand  han  stod,  men 
paaskyndte  tvertimod  dennes  Udbrud  ved  en  Foranstaltning, 
som  fyldte  Karin  med  Glæde  og  stolte  Forhaabninger  i 
nogle  Uger,  men  kun  tbr  senere  at  styrte  hende  og  hendes 
nærmeste  i  saa  meget  bitrere  Sorger. 

Det  varede  ikke  længe  efter  Eriks  Tilbagekomst  fra 
Vinterfelttoget  1568,  inden  han  forberedte  en  stor  og  glim- 
rende Fest.  Karin  skulde  nu  faa  sin  gamle  Fordring  ind- 
friet, hun  skulde  nu  ikke  blot  i  Eriks  Hjerte  og  ved  hans 
Hof,  men  i  hele  Riget  anerkjendes  for  sin  Konges  Hustru 
og  Sveriges  Dronning.  Den  10de  Februar  1568  blev  det 
bestemt,  hvilket  Vaaben  hun  skulde  anvende  i  sit  Segl; 
hidindtil  havde  hun  slet  intet  fort.  I  Kongens  Levetid 
skulde  det  være  Rigsvaabnet  med  »de  tre  kronor  och  lejon«, 
samt  have  den  latinske  Overskrift:  Caterina  dei  gratia 
Suecorum,  Gothorura,  Wandalorumque  etc.  Regina;  efter 
Eriks  Dod  skulde  hun  have  Halvmaanen  til  Vaaben.  Den 
højtidelige  Formæling  udsattes  til  de  første  Dage  i  JulL 
Allerede  midt  i  April  sendte  Erik  Bud  til  »årliga  och  vål- 
bordiga  fruar« .  som  skulde  hjælpe  til  ved  Bry luppet  med 
Raad  og  Daad.  Senere  udgik  Kundgjørelser  til  de  fornemste 
blandt  Rigets  Gejstlighed  angaaende  »den  høj  lovlige  Bryl- 
lupshøjtid,  som  nu  skulde  fejres«.  Endelig  bleve  Gjæsterne 
indbudte,  fremfor  alle  Hertugerne  Johan,  Magnus  og  Carl; 
de  lovede  vel  at  komme^  men  af  liere  Grunde  holdt  Eriks 
Brødre  dog  ikke  dette  deres  Løfte,  men  begave  sig  til  Øster- 
gotland, hvor  de  snart  rejste  Oprersfanen.    Ogsaa  af  Adelen 

modtoges  Indbydelsen  med  megen  Mistro;  thi  det  Rygte 
var  almindeligt,  »at  intet  godt  Gjæstebud  forestod«.  Det 
Uvejr,  som  snart  skulde  bryde  løs,  mærkedes  allerede  tungt 
og  trykkende;  men  Kongen  lod  sig  dog  ikke  bringe  fra  sit 
Forsæt.  Den  4de  Juli  fejredes  lians  Formæling  i  Stock- 
holms Storkirke  med  »stor  Pragt,  Herlighed  og  Glæde«. 
Den  endnu  ikke  attenaarige  Brud  førtes  til  Alteret  af  Kon- 
gens Sødskendebarn,  Grev  Peder  Brahe;  fire  Adelsmænd 
bare  en  kostbar  Brudehimmel  af  Guldstof  over  dem.  Foran 
Karin  og  hendes  Ledsager  gik  fire  Rigsraader  bærende  Re- 
galierne ,  Kronen,  Sværdet,  Æblet  og  Sceptret.  Den  gamle 
Erkebisp  Laurentius  Petri  forrettede  Vielsen,  og  medens 
dette  foregik,  holdtes  Karins  Børn  Sigrid  og  Gustaf  under 
Brudehimlen,  hvilket  skulde  bevidne  og  bestyrke  deres  Legi- 
timitet. I  samme  Hensigt  havde  Kongen  selv  baaret  Gustaf 
til  Kirken.  For  og  efter  Vielsen  istemtes  Sange  af  et  Kor 
af  Ynglinge.  Den  følgende  Dag  blev  Karin  kronet  til  Sve- 
riges Dronning  og  hendes  Børn  af  Herolder  offentlig  udraabte 
til  Tronarvinger.  Efter  denne  Højtidelighed  slog  Kongen 
en  ham  varmt  hengiven  Kriger  Åke  Bengtsson  Ferla  til 
Ridder,  som  dog  ugjerne  skal  have  modtaget  denne  Udmær- 
kelse. Derefter  blev  Kongens  Søster  Prinsesse  Sofia  for- 
mælet med  Hertug  Magnus  af  Sachsen-Lauenburg,  og  her- 
paa  fulgte  atter  en  Række  af  glimrende  Banketter.  Det 
hele  maa  have  været  pragtfuldt ;  thi  Erik  udviklede  ved  alle 
Lejligheder  den  Glans,  som  han  mente  hørte  til  Kongevær- 
digheden. Regnskaberne  vise  ogsaa,  at  han  til  sit  Br3dlup 
lod  forfærdige  nye  Kostbarheder,  en  forgyldt  »Brudehane«  (?) 
af  Sølv  og  adskilligt  andet,  som  var  beregnet  paa  at  blænde 
Tilskuerne.  Disse  fik  ogsaa  legemlig  Traktemente.  Per 
Kok  og  Herman  Kok  stegte  en  Oxe  paa  Stortorvet,  og  me- 
dens den  blev  fortæret,  tømtes  der  Masser  af  Vin  og  01 
paa  Kong  Eriks  og  Dronning  Karins  Velgaaende. 

Under   al    denne    Herlighed   tydede    mange    Tegn   paa 
et  sig  nærmende  Uvejr.    Kongen   og    hans    utfge  Dronning 

mærkede  dem  ikke  eller  søgte  at  overtale  sig  selv  lil  at 
tro,  at  der  ingen  Fare  var  for  Haanden.  Det  maatte  dog 
alligevel  synes  betydningsfuldt,  at  Hertugerne  havde  brudt 
deres  Løfte  og  ikke  indfundet  sig  ved  Brylluppet,  ligeledes 
at  de  adelige  Gjæster  vare  temmelig  faatallige.  Kongens 
Søstre  Sofia  og  i^ær  Elisabeth  fyldtes  af  bitter  Harme,  da 
den  ringeagtede  Karin  nu  indtog  Rang  og  Sæde  over  dem, 
og  de  adelige  Gjæster  delte  disse  Følelser;  de  saa  med  Mis- 
fornøjelse Dronningens  tre  Morbrødre,  fattige  Bønder  fra 
Upland,  som  vare  blevne  indbudte  til  Brylluppet,  vise  sig 
der  i  Dragter,  som  ellers  kun  maatte  bæres  af  Adelsmænd. 
Stemningen  kom  til  Udbrud,  da  Rigsraaden  Nils  Gyllen- 
stjerna,  som  under  Kroningstaflet  holdt  Kronen  foran  Kon- 
gen, besvimede  og  lod  sin  Byrde  falde.  Det  var  et  ulykke- 
spaaende  Varsel,  som  gjorde  et  dybt  Indtryk,  og  som  blev 
erindret  længe.  Den  gladeste  Deltager  i  disse  Fester  var 
maaske  Kong  Erik  selv.  Da  Karin  flere  Aar  efter  Formæ- 
lingen blev  revet  fra  ham,  skrev  han  til  hende  og  forsikrede 
hellig,  at  han  aldrig  havde  brudt,  hvad  han  »i  Stockholms 
kyrka  årligen  och  gud fruktel igen  lofvade«  ,  og  i  hans  Livs 
sidste  sørgelige  Aar  var  det  ham  et  kjært  Tidsfordriv  at 
tegne  Karin  i  hendes  pragtfulde  Brudedragt  med  Sveriges 
Dronningekrone  i  det  rige  Haar. 


IIL 

Uagtet  Karins  Stilling  efter  hendes  højtidelige  Formæ- 
ling mere  blev  forandret  af  Navn  end  i  Virkeligheden,  finder 
man  dog,  at  hun  kort  før  denne  Tid  begyndte  at  omgive  sig 
med  forøget  Pragt.  »Hustru«*)  Elin  Andersdatter,  som 
længe  havde  været  ansat  i  hendes  Tjeneste,  kaldtes  nu  Hof- 
mesterinde;  Fru  Johanna  de  Herbouille  havde  Opsyn  med 
de  kongelige  Børn   og   udrettede    stundom  Karins  Kommis- 


*)  En  Benævnelse  paa  gifte  Kvinder  ai"  de  lavere  Klasser. 

sioner.  Hun  fik  en  egen  Sekretair,  Thomas  Jakobsson,  som 
ogsaa  efter  Kong  Eriks  Fald  vedblev  at  være  en  tro  Tjener 
og  til  sidst  mistede  Livet  under  et  Forsøg  paa  at  redde  sin 
forrige  Herre  ud  af  Famgslet.  Antallet  af  Dronningens 
Pager  og  Piger  kan  ej  heller  have  været  lille,  hendes  Liv- 
vagt befetod  af  sex  Lanseknegte ;  de  kaldtes  vor  naadige 
Frues  Drabanter  og  havde  en  aarlig  Løn  af  1 8  Mark.  Bedre 
lønnet  var  hendes  Livskrædder,  hvis  Bestilling  jo  ogsaa  var 
af  større  Vigtighed.  I  Maj  1568,  da.  det  gjaldt  at  faa  de 
pragtfulde  Bryllupsklæder  færdige,  havde  Karin  klaget  over 
Mangel  paa  Skræddere  og  bedt  Kongens  Søstre  om  at  over- 
lade hende  en  saadan  Person  ved  Navn  Gårdt  i  nogen  Tid ; 
hun  vilde  give  ham  god  Løn  for  hans  Arbejde.  Nu  om- 
tales ikke  mindre  end  fem  »vår  frus  nåds  skraddare«  og 
først  blandt  dem  Olof  Ersson.  Han  havde  200  Mark  i 
aarlig  Løn. 

Vi  have  nu  fulgt  det  fattige  Soldaterbarn  gjennem  Glæ- 
der og  Lege,  gjennem  Sorger  og  Bekymringer  til  den  højeste 
Udmærkelse,  hun  kunde  drømme  om.  Medlemmerne  af 
Sveriges  Kongehus  havde  været  nødte  til  at  anerkjende 
hende  som  deres  Lige,  Eigets  højeste  Adel  havde  været 
tvunget  til  at  optræde  som  hendes  Undersaatter,  alle  havde 
de  set  hende  blive  Eriks  Hustru  og  Sveriges  Dronning,  og 
medens  saaledes  gamle  Fjender  maatte  falde  hende  til  Fode, 
havde  hun  ogsaa  med  kongelig  Naade  erindret  sine  gamle 
Venner.  Det  var  et  Øjeblik  af.  stolt  Sejrsglæde,  af  svim- 
lende Højhed,  men  ogsaa  kun  et  Øjeblik.  Efter  de  stolte 
Drømme  om  jordisk  Højhed  og  Glans  fulgte  en  brat  Op- 
vaagnen ;  efter  de  glimrende  Forraælingsfester  fulgte  Vaaben- 
larm.  Sorgens  Bud,  Fangenskab  og  Elendighed. 

Den  Revolution,  som  skulde  koste  Erik  hans  Krone, 
havde  længe  været  forudset  og  eftertragtet  af  mange.  Un- 
der Gustaf  Vasas  Regering  var  Kongemagten  bleven  stærk 
og  fast;  men  før  ham  havde  Sveriges  højeste  Adel  taget  og 
atter   givet  Kronen   paa   en    Maade,    som    endnu    ikke   var 

forglemt.  Og  Anledning  til  Misfornøjelse  savnedes  ikke. 
Erik  XIV.' s  paa  én  Gang  svage  og  despotiske  Regering, 
hans  blinde  Tiltro  til  uværdige  Yndlinge,  hans  Stridigheder 
med  Hertug  Johan,  som  havde  flere  Frænder  og  Venner 
blandt  Adelen  end  Kongen  selv,  hans  planløse  Maade  at 
føre  Krigen  paa,  der  voldte  Rigets  Indbyggere  grusomme 
Lidelser  —  alt  dette  maatte  avle  en  dump  Harme  og  slutte- 
lig ogsaa  Tanker  om  en  Forandring  i  Regeringen.  Allerede 
i  Hosten  1564  fik  Rigets  Fjender  Kjendskab  til  Misfornøjel- 
sen hos  den  svenske  Adel,  og  to  Aar  efter  røbede  en  fan- 
gen svensk  Anfører  for  Kong  Frederik  af  Danmark,  at  der- 
som Erik  ikke  frigav  Hertug  Johan  og  forenede  sig  med 
ham,  skulde  han  undsiges  og  styrtes  af  Stænderne.  Naar 
saadaut  blev  ytret  før  Sturemordet  og  Eriks  derpaa  følgende 
Vanvid,  er  det  let  at  tænke  sig  Stemningen  i  Landet  efter 
disse  Hændelser,  der  lagde  Kongens  Uduelighed  som  Regent 
Mart  for  Dagen.  Heller  ikke  dulgte  Hertug  Johan  hverken 
for  sig  selv  eller  sine  Venner,  at  han  nu  havde  gode  Ud- 
sigter til  at  blive  Konge.  Saa  hurtig  og  saa  let  skulde  det 
dog  ikke  ske.  Hertugen  havde  ingen  gyldig  Grund  til  at 
bryde  det  højtidelige  Forlig,  han  havde  sluttet  med  Kongen 
i  Januar  1568,  og  hvor  han  var  gaaet  ind  paa  alle  dennes 
Fordringer;  men  i  Begyndelsen  af  Maj  fik  han  den  Anled- 
ning, han  længtes  efter.  Kongen  mistænkte  ham  for  at  være 
Svogeren,  den  polske  Kong  Sigismund  liengiven  og  forlangte 
selv  at  befries  for  den  ovennævnte  Overenskomst.  Hertug 
Johan,  der  indsaa  den  Fare,  som  laa  i  denne  Mistanke  samt 
Betydningen  af  Goran  Perssons  atter  stigende  Magt,  forbe- 
redte det  afgj ørende  Oprør  i  Forening  med  sin  Broder  Her- 
tug Carl.  I  Juli  Maaned  kom  det  til  Udbrud;  med  en 
Styrke  af  to  til  tre  hundrede  Ryttere  og  nogle  Adelsmænd 
droge  de  til  Vadstena.  Under  det  Foregivende  at  hvile  ud 
efter  Rejsen  eller,  som  andre  sige,  paa  Kongens  Vegne  at 
undersøge  et  Ammunitionsforraad,  trængte  Hertug  Carl  ind 
i  Slottet  og  bemægtigede  sig  dette.     Nu,  da  Isen  var  brudt, 

forøgedes  Oprorenies  Antal  hurtig,  især  af  misfornøjede 
Adelsmænd  og  af  skotske  og  tyske  Lejetropper,  som  vare 
forbitrede  over,  at  deres  Sold  ikke  blev  dem  udbetalt  i  rette 
Tid.  Oprørets  Berettigelse  søgte  Hertugerne  at  lægge  for 
Dagen  ved  forskjellige  Anklager  mod  Kong  Erik»  Først  og 
fremmest  klagede  de  over,  at  Kongen  havde  taget  sin  Frille 
til  Hustru  og  ladet  hende  krone  til  Sveriges  Dronning,  »ikke 
alene  sig  selv  og  sin  kongelige  Stand  til  Fornedrelse,  men 
ogsaa  sine  høje  Frænder  og  Slægt  og  Sveriges  Rige  til 
største  Skam  og  Blusel«.  Ligeledes  havde  han  villet: 
»med  samma  sitt  skaudliga  giftermål  komma  sina  broder 
från  Sveriges  rikes  succession,  och  att  hans  barn  allenast 
skuUeblifva  vid  regementet«.  For  Kong  Eriks  Samtid  maatte 
det  ogsaa  synes  højst  unaturligt  og  stridende  mod  gud- 
dommelige og  menneskelige  Love,  at  han,  i  Stedet  for  at 
øge  Slægtens  Glans,  formælede  sig  med  en  Kvinde  af, 
som  det  da  hed,  vanærende  Byrd.  Og  hende  havde  Her- 
tugen været  nødt  til  at  kalde:  »Hendes  Kårlighet« ,  hans 
Søstre  havde  maattet  aftræde  hende  Forsædet,  hans  Hustru, 
Jagellonernes  Ætling,  skulde  staa  under  hende  i  Rang! 
Sagen  var  ej  mindre  harmelig,  fordi  Hertugen  selv  højtide- 
lig havde  lovet  at  anse  Kongens  Ægteskab  med  den  »hog- 
aktiga  person  fru  Catharina  Månsdotter«  for  »fuUt  och  fast« 
og  hans  ældste  Søn  for  Sveriges  Regent  og  Konge. 

Man  tænke,  hvad  man  vil,  om  Hertugens  Anklage, 
ubestrideligt  er  det,  at  den  stemmer  overens  med  Tidens 
Tænkemaade.  En  anden  vigtig  Beskyldning  mod  Kongen, 
at  han  ved  sit  Bryllup  vilde  lade  sine  Brodre  og  andre  af 
de  fornemste  Adelige  myrde,  ansaas  fordum  for  et  historisk 
Faktum;  men  nyere  Historieskrivere  na^gte  bestemt,  at  Erik 
har  haft  nogen  saadan  Hensigt.  Medens  Erik  XIV.'s  Brødre 
og  Medlemmer  af  Sveriges  Adel  saaledes  rejste  Oprørsfaneu, 
modtog  Kong  Erik  selv,  mørk  og  fortvivlet,  de  mere  og  mere 
sørgelige  Bud.  Ved  den  første  Underretning  om  Oprøret 
havde  han  villet  berøve  sig  Livet;    senere    søgte    han    med 

yderste  Aiistrængelse  at  udkæmpe  den  forestaaende  Kamp; 
men  en  stor  Del  af  de  udsendte  Tropper  gik  over  til  Her- 
tugerne, og  Anførerne  for  disse  faldt  ligeledes  fra;  Kongens 
Stifmoder  og  Søstre,  som  ogsaa  troede  sig  i  Fare,  flygtede 
til  Hertugernes  Lejr.  Det  var  haarde  Slag.  Før  havde 
Erik  talt  et  stolt  Sprog  og  udfordret  Hertug  Carl  til  Tve- 
kamp ;  nu  erklærede  han  sig  beredt  til  at  frasige  sig  Kro- 
nen og  begive  sig  bort  fra  Kiget  til  et  Sted,  »hvor  han  kunde 
blive  med  Fred  og  Eolighed« ;  til  Betingelser  for  en  saadan 
Frasigelse  gjorde  han  blandt  andet,  at  der  skulde  gives  ham 
selv,  hans  kjære  Hustru  og  Bern  samt  de  trofaste  Tjenere, 
som  vilde  følge  ham,  »såkerhet  till  lif  och  lefverne«.  Men 
det  var  for  sent.  Hertugernes  Magt  var  bleven  mere  og 
mere  forøget;  efter  nogle  mindre  Kampe  vare  de  trængte 
op  imod  Stockholm,  og  til  sidst  satte  de  sig  i  Besiddelse  af 
denne  Stad  ved  hemmelige  Forbindelser.  Som  bekjendt  kom 
det  endnu,  efterat  Hertugerne  havde  indtaget  Staden,  ril 
blodige  Scener  udenfor  Slottet.  Erik  haabede  nu  ikke  mere 
paa  Sejr,  men  lod  sig  bevæge  til  at  gaa  ned  i  Storkirken 
og  der  frasige  sig  den  Krone,  som  for  otte  Aar  siden  paa 
samme  Dag  var  bleven  sat  paa  hans  Hoved  efter  Kong 
Gustafs  Død. 

Med  Erik  XIV.'s  Fald  begynder  en  ny  Akt  af  Karin 
Månsdatters  Liv. 

Hun  var  ikke  mere  en  indflydelsesrig  Elskerinde  og 
endnu  mindre  en  af  alle  erkjendt  og  fejret  Dronning;  hun 
var  selv  fangen  og  dertil  en  Fanges  Hustru  eller  maaske 
rettere  Tjenerinde.  Muligvis  syntes  denne  Forandring  hende 
ikke  saa  meget  nedslaaende;  thi  den  sidste  Tid  med  alle  de 
Farer  og  Sjælekvaler,  som  hendes  Ægtefælle  havde  lidt, 
gjorde  Hvile  og  Ro  velkommen,  om  den  ogsaa  kun  fandtes 
i  et  Fængsel.  Men  Karin  maa  dog  ogsaa  have  følt  Eriks 
Ydmygelse  dybt  og  bittert  for  hans  Skyld,  som  hun  saa 
længe  havde  set  op  til,"  for  sin  egen  Skyld,  thi  nu  maatte 
hun  forsage  de  Hædersbevisninger  og  den  Pragt,  hun  havde 

vænnet  sig  til ,  men  dog  mest  for  Børnenes,  for  Sigrids  og 
Gustafs  Skyld,  hvilken  sidste  hun  saa  ofte  havde  tænkt  sig 
som  Konge  og  Herre,  men  som  nu  ikke  syntes  at  have  no- 
gen anden  Fremtid  end  Fangenskab  eller  Landflygtighed. 
Disse  sørgelige  Betragtninger  bleve  saa  meget  bitrere,  da 
det  snart  viste  sig,  at  Fangenskabet  skulde  blive  baade 
strængt  og  langvarigt. 

Om  Kong  Eriks  Fangenskab  paa  Stockholms  Slot'  for- 
tæller en  polsk  samtidig  følgende:  »Den  tredje  Dag  efter 
Stadens  og  Slottets  Indtagelse  ankom  Hertugen  af  Finland 
til  Stockholm.  Brik  var  allerede  den  Gang  under  Bevogt- 
ning og  havde  faaet  et  eget  Fængsel.  Men  da  Johan  an- 
kom, udsøgte  han  et  mere  hensigtssvarende  Sted  til  Fængslet 
og  valgte  hertil  en  Hvælving  under  Beboelseslejlig- 
heden (?),  i  hvilken  man  for  havde  gjemt  Selv.  Han  be- 
troede Bevogtningen  over  ham  til  to  Polakker,  som  fik  fire 
Drabanter  og  tolv  Knægte  under  deres  Befaling,  og  som 
bevogte  ham  endim.  Men  da  Vinduerne  i  Fængslet  vare 
saa  store  som  Kirkevinduer,  skaffede  Erik  sig  et  Jern,  som 
lignede  en  Alen,  men  som  gjemte  en  Sav  i  sit  Indre.  Frø- 
ken Dorothea  Ostolska.  som  hørte  ham  save  i  Vinduesgitret, 
advarede  de  nævnte  Polakker,  Disse  undersøgte  Gitret  og 
lode  en  Dreng  klavre  op  paa  det;  da  brast  dette,  og  Forræ- 
deriet kom  for  Dagen.  Nu  lod  man  gjøre  nye  Gitre  og 
murede  Vinduet  til  med  tykke  Mure,  saa  at  kun  et  ganske 
lille  Vindue  forblev  aabent;  saaledes  holder  man  ham  endnu 
fangen  med  stor  Forsigtighed.  Fire  Døre  fore  ind  til  ham. 
Man  giver  ham  temmelig  rigelig  Næring,  til  Middag  tolv 
Retter,  til  Aften  ligeledes  tolv  Retter,  som  serveres  paa 
Solv,  og  tilstrækkeligt  af  01 ;  Vin  drikker  han  ikke,  men  kun 
Saft.  Han  er  ganske  alene  med  sin  Elskerinde  eller  paa 
en  Maade  kronede  Dronning.  Han  skriver  og  læser,  og  da 
han  er  en  stor  Mathematikus,  finder  han  en  mærkelig  For- 
nøjelse i  Astronomi.  Han  er  ogsaa  en  udmærket  Guldar- 
bejder og  fremstiller  mærkværdige  Ting  paa  en  Kobberplade, 

hvorledes  han  holder  Feltslag  med  sin  Broder,  og  hvorledes 
han  affyrer  Skud  mod  andre  og  de  mod  ham.  Han  fortæl- 
ler, at  man  anser  ham  for  vanvittig,  men  tror  selv,  at  han 
aldrig  har  været  fra  Forstanden  undtagen  maaske  den  Gang, 
da  han  kunde  myrde  alle  Rigets  Herrer  og  ikke  gjorde  det, 
eller  da  han  lod  Hertugen  af  Finland  slippe  ud  af  Fængslet, 
eller  den  Gang  han  lod  sin  Elskerinde  krone,  hvilket  aldeles 
ikke  havde  været  nødvendigt«. 

De  i  denne  Beretning  omtalte  Hvælvinger  vare  tire  i 
Antal,  Erik  og  hans  Familie  boede  i  de  to,  de  andre  an- 
vendtes Iroligvis  af  Vagten;  de  vare  temmelig  høje  og 
forsynede  med  Paneler.  Erik  klagede  senere  over,  at  de 
vare  saa  kolde,  at  hans  Skjæg  ofte  havde  været  bedækket 
med  Rim;  men  for  øvrigt  maa  Hvælvingen  have  været  an- 
stændig forsynet  med  Fornødenheder  for  den  fangne  Konge- 
familie. I  det  mindste  led  den  ingen  Nød  paa  Belysning 
i  den  mørke  Aarstid  eller  paa  Linned  og  Sengklæder;  Be- 
spisningen synes  jo  ofte  endog  at  have  været  overflødig 
rigelig. 

Dette  Fængsel  deltes  af  Karin  Månsdatter,  og  her  fødte 
hun  den  2den  Februar  endnu  en  Søn,  Arnold;  dennes  aars- 
gamle  Ekoder  blev  ved  sin  Fødsel  hilset  med  Jubel  af  Kong 
Erik  og  af  dem,  der  vilde  staa  sig  godt  hos  ham;  x4rnold 
fødtes  i  et  Fængsel  og,  som  det  syntes,  til  Sorg  og  Elen- 
dighed; denne  Begivenhed  kunde  derfor  heller  ikke  glæde 
Kong  Erik,  hvis  Sindsstemning  var  fortvivlet  Umiddelbart 
efter  sin  Fængsling  viste  han  sig  i  høj  Grad  modløs  og  bad 
om  Naade;  men  samtidig  med  slige  ydmyge  Udtalelser  lagde 
han  ofte  Harme,  ja  lynende  Vrede  for  Dagen.  Hans  Raab,  som 
løde  ud  over  Borggaarden,  hans  Trusler,  hans  Forsøg  paa 
Flugt,  alt  dette  tyder  paa  de  heftige  Lidelser,  som  rasede 
i  hans  Bryst.  Men  hans  Trusler  medførte  kun  en  strængere 
Bevogtning,  som  syntes  at  gjøre  ethvert  Forsøg  paa  Flugt 
frugtesløs.  Det  kvalte  Raseri,  de  skuffede  Forhaabninger 
røbede  sig   nu   i   dyb  Nedslagenhed    og    bitre  Klager.    En 


Karin  Månsdatter.  31 

naturlig  Følge  af  denne  Fortvivlelse  var  hans  Stræben  efter 
at  gjenvinde  Friheden,  og  Erik  havde  mange  Venner,  som 
ved  uophørlige  Anslag  holdt  Kong  Johan  i  den  pinligste 
Uro.  Af  disse  Anslag  nævne  vi  kun  det,  som  blev  opdaget 
d.  20de  Avgust  1569,  fordi  Karin  næ^ppe  har  været  uden 
Deltagelse  deri.  Hvorledes  denne  Sammensværgelse  blev 
opdaget,  er  ubekjendt;  kun  vide  vi,  at  det  lykkedes  nogle 
af  Deltagerne  at  flygte ;  men  de  fleste  bleve  fængslede^  hvor- 
iblandt Hustru  Elin  og  hendes  Mand  samt  Thomas  Jakobs- 
son, hvilke  alle  bleve  henrettede  Dette  Udfald  maa  i  høj 
Grad  have  smertet  Dronning  Karin;  det  tilintetgjorde  maaske 
mange  af  hendes  Drømme,  men  kostede  fremfor  alt  flere  af 
hendes  bedste  Venner  Livet  og  forværrede  Kong  Eriks  bitre 
Lidelser.  Paa  Slutningen  af  Sommeren  overtoges  Kongens 
Bevogtning  af  Olof  Gustafsson  Stenbock.  Kong  Johan  kunde 
med  Grund  haabe,  at  denne  ikke  vilde  være  en  skjødes- 
løs  og  mod  sin  Fange  altfor  eftergiven  Vogter;  thi  1564 
var  han  bleven  anklaget  for  Trusler  mod  Erik  XIV.  og  dømt 
til  Fortabelse  af  Ære,  Liv  og  Gods.  Kongen  benaadede 
ham,  men  blev  dog  af  Hr.  Olof  anset  for  en  Dødsfjende. 
At  hans  Broder  Abraham  var  bleven  myrdet  samtidig  med 
Sturerne,  forøgede  end  yderligere  hans  Had,  og  han  for- 
sømte heller  ikke  at  mishandle  Erik  grusomt.  Det  fortæl- 
les, at  Hr.  Olof  har  slaaet  (»burit  hugg  på«)  den  fangne 
Konge  og  frataget  ham  alle  hans  Klæder,  ja  det  er  blevet 
paastaaet,  at  han  har  søgt  at  dræbe  Kongen  med  et  Bøsse- 
skud; det  fejlede  vel,  men  knuste  dog  Eriks  ene  Arm,  og 
der  tilføjes,  at  han  lod  ham  ligge  længe  i  sit  Blod  uden 
Forbinding  og  Pleje.  Formodentlig  var  Karin  ikke  nær- 
værende ved  denne  uhyggelige  Scene;  men  hun  hørte  det 
nok  omtale,  og  med  hvilke  Følelser  er  ligesaa  let  at  forstaa, 
som  at  hun  og  hendes  Børn,  medens  Erik  saaledes  strafløst 
blev  pint,  vare  udsatte  for  uvenlig  og  maaske  hjerteløs  Be- 
handling. Tredive  Aar  efter  disse  Begivenheder  nævnes 
Dronning  Karins    og  Olof  Stenbocks  Navn   atter    sammen; 

den  Højmodighed,  hun  da  lagde  for  Dagen,  er  et  af  de 
skjønneste  Blade  i  liendes  Hisfcoiie. 

I  Juli  1569  flyttedes  Kong  Erik  fra  Stockholm  Slot  til 
Åbo.  Uagtet  Erik  og  hans  Hustru  vare  under  den  stræn- 
geste  Bevogtning,  have  de  dog  maattet  være  glade  over  at 
vexle  Opholdssted.  Allerede  Turen  over  Østersøen  medførte 
en  Afbrydelse  i  det  ensformige  Pangeliv.  Endvidere  kunde 
Erik  her  mere  uforstyrret  nyde  Dronning  Karins  og  sine 
Børns  Selskab.  Som  vi  have  sagt,  havde  hun  i  alt  fire 
Børn;  om  det  sidste  af  disse  —  Henrik  —  blev  født  i 
Fængslet  i  Stockholm  eller  paa  Abo,  vides  ikke.  Samlivet 
med  Karin  og  disse  Børn  var  den  største  og  reneste  Glæde, 
Erik  kunde  nyde;  hertil  kom,  at  den  fangne  Kongefamilie 
i  denne  og  den  nærmest  paafølgende  Tid  synes  at  have  nydt 
en  Behandling,  som  nogenlunde  svarede  til  dens  høje  Stand. 

Efter  et  Aars  Ophold  paa  Åbo  førtes  Erik  og  Familie 
til  Kastelholm.  Det  var  Frygten  for  den  flendtlige  Car 
Ivan,  som  drev  Johan  III.  til  denne  Foranstaltning,  og  til 
allerede  i  November  1571  atter  at  lade  dem  føre  til  Grips- 
holm,  hvor  de  kongelige  Fangers  Ophold  blev  temmelig 
langvarigt. 

Kong  Johan  blev  paa  den  Tid  skræmmet  ved  Kygtet 
om  mange  truende  Farer;  ogsaa  vedtog  han  ikke  alene  nye 
Forsigtighedsregler  med  Hensyn  til  Kong  Eriks  Bevogtning, 
men  gav  tillige  dennes  Vogtere  formelige  Fuldmagter  til  at 
tage  deres  Fange  af  Dage,  naar  de  ansaa  det  for  nødven- 
digt Den  Tid,  Dronning  Karin  tilbragte  paa  Gripsholm, 
var  den  sidste,  hun  levede  i  Selskab  med  sin  Ægtefælle. 

Aaret  1572  medførte  endnu  flere  Farer  for  Kong  Johan 
og  voldte  ham  en  Uro,  der  i  flere  Henseender  indvirkede 
paa  Kong  Eriks  og  hans  Families  Skæbne.  Krigen  med 
Car  Ivan  brændte  i  fuld  Flamme,  og  Fjenden  gjorde  vidt- 
strakte Plyndringstog  mod  Finland.  Oprør  ti'uede  med 
at  udbryde  næsten  overalt  i  Sverige.  Pesten  rasede  i  Stock- 
liolm,  og  Hungersnød  hjemsøgte    hele  Piiget,    der   herskede 

en  almindelig  Usikkerhed,  som  aabenbarede  sig  ved  Brand- 
stiftelser i  Stæderne,  ved  Ran  og  Mord.  Hertil  kom  Uroen 
over  lumskelig  udspredte  Rygter,  at  Kong  Erik  havde  gjen- 
vundet  Friheden,  og  da  endelig  Misfornøjelsen  ogsaa  naaede 
Besætningen  paa  Gripsholm,  hvor  den  ytrede  sig  i  Mytteri 
og  Trusler,  maa  Johan  være  bleven  greben  af  Fortvivlelse. 
Han  traf  Forsigtighedsregler  af  enhver  Art  overfor  Kong 
Erik;  men  ingen  var  ham  tilstrækkelig.  I  Januar  1572 
begyndte  han  at  fremkomme  med  sine  bekjendte  Klager, 
at  han  aldrig  kunde  faa  »et  roligt  Regimente«,  saa  længe 
Erik  levede,  og  i  den  følgende  Maaned  henviste  han  den- 
nes Vogtere  til  den  »fullmakt  och  befallning«,  han  havde 
givet  dem,  —  Ord,  som  uden  Tvivl  indeholde  Planen  til 
ved  Lejlighed  at  myrde  den  fangne  Konge.  Men  inden 
denne  Lejlighed  kom,  ansaa  Johan,  pint  af  sin  stadige  Frygt 
for,  at  Erik  skulde  flygte  eller  blive  befriet,  ikke  heller 
Gripsholm  for  et  tilstrækkeligt  sikkert  Fængsel. 

I  Juni  Maaned  1573  lod  han  sin  Broder  flytte  til 
Vesterås.  Rejsen  gik  over  Målaren  forbi  Øer  og  Holme, 
som  nu  stode  i  fuld  Skjærsommerskjønhed,  op  til  den  gamle 
Borg  ved  Svartån.  Her  kom  den  fangne  Konge  og  Dron- 
ning sammen  i  et  Værelse,  som  de  dog  allerede  Dagen  efter 
maatte  bytte  med  et  mørkt  Fængsel,  med  centnertunge  Vin- 
duesgitre  og  med  en  Jernbom  for  Døren;  ogsaa  fandtes  der 
en  Skranke  (»Plankeverket«),  indenfor  hvilken  Erik  fra  Tid 
til  anden  holdtes  fangen.  1  dette  grusomme  Fængsel  bleve 
Dronning  Karin  og  hendes  Børn  revne  bort  fra  den  ulykke- 
lige Konge.  Uagtet  man  indbildte  ham,  at  Karin  kun  før- 
tes til  et  andet  Værelse  paa  Slottet,  blev  han  dog  fortvivlet 
over  denne  Skilsmisse.  Hun  og  hendes  Bern  vare  jo  ogsaa 
det  eneste,  han  havde  reddet  fra  sin  L3^kkes  Skibbrud,  og 
deres  Kjærlighed  havde  som  en  venlig  Solstraale  spredt  Lys 
og  en  Smule  Hygge  indenfor  de  mørke  Fængselsmure.  Nu 
skulde  Resten  af  Eriks  Liv  omtaages  af  skrækkelig  Ensom- 
hed,   Fortvivlelse  og  Vanvid.     I  to  Breve,    som  ere    komne 

til  vor  Tid,  har  han  selv  skildret  sin  Sorg  og  sin  Kjærlig- 
hed paa  en  gribende  Maade.  De  ere  begge  skrevne  til  hans 
elskede  Karin :  »Ligefra  den  Dag,  de  »reve«  hende  fra  ham, 
havde  han  været  i  det  mørke  Fængselsrum.  Forst  nu,  den 
Ilte  Januar,  var  han  bleven  ført  op  i  det  vestre  Hjørne  af 
Slottet.  Karin  havde  vel  hørt,  da  han  raabte  højt  og  gav 
hende  det  til  Kjende.  Han  havde  troet,  at  de  vilde  føre 
ham  bort  fra  Slottet,  og  at  han  aldrig  mere  skulde  faa 
hende  at  se  igjen;  men  i  Stedet  for  førte  de  ham  op  ad 
Trappen  forbi  Karins  Dør.  Han  vidste  ikke,  hvor  hun  nu 
var,  men  tænkte,  at  hun  var  i  deres  første  fælles  Fængsel 
der  paa  Slottet.  Hvor  hun  end  fandtes,  burde  hun  ej  glemme, 
at  Erik  var   hendes    eneste  Mand,    at    elske  Sandheden    og 

fly  alle  Synder. Led  hun  nu  for  Jesu  Christi 

Skyld  og  for  sin  ubesmittede  ægteskabelige  Troskab,  da  løn- 
nede   Gud    hende    derfor.      Erik    skulde    aldrig    glemme 

det. Gud  vilde  lade  deres  lange  Sorg  ende  med  Glæde 

og  det  ogsaa  her  paa  Jorden.    Han  vilde  skrive  mere,  men 

havde  saa  slette  Kedskaber «.     Det  andet  Brev  er 

fra  7de  Juni  1574.  Det  viser,  at  han  stod  paa  Grænsen 
af  Fortvivlelsen,  ja  at  denne  maaske  atter  har  forvoldet  en 
Sindsforvirring;  for  Resten  strømmer  det  over  af  Klager  over 
hans  egen  Nød  og  af  Uro  over  Karins  og  Børnenes  Skæ'bne. 
Saaledes  forblev  den  vankelmodige,  lunefulde  Konge  i 
Sorg  og  i  Glæde  indtil  Døden  den  Kvinde  hengiven,  som 
han  engang  bragte  Ofret  af  sin  Haand  og  sin  Krone. 


IV. 

Efterat  Dronning  Karin  var  bleven  fjernet  fra  Kong 
Erik,  indtræder  en  Tid,  som  giver  os  meget  faa  Oplysninger 
om  hende.  Fra  Vesterås  førtes  hun  til  Stockholm  og  derfra 
til  Abo,  hvor  hun  opholdt  sig  i  næsten  fire  Aar,  og  her 
ramtes  hun  af  en  Sorg,  som  formorkede  hele  hendes  frem- 
tidige Liv.    I  1573  havde  hun  mistet   sin  Søn  Arnold,    og 

Henrik  overlevede  ham  ikke  længe.  Hun  havde  da  {lu  kun 
sine  to  ældste  Børn  tilbage  hos  sig.  Den  8de  Marts  1575, 
to  Dage  før  de  samlede  Rigsraader  fældede  den  bekjendte 
Dødsdom  over  Erik  XIV.,  afgave  de  en  Betænkning,  hvis 
Følge  var,  at  Gustaf,  den  eneste  nulevende  af  hendes  tre 
Sønner,  blev  reven  ud  af  sin  Moders  Arme.  Hvad  den  haardt 
prøvede  Moder  led  herved,  er  let  at  tætfke;  hun  viste  det 
ogsaa  senere,  da  hun  bønfaldt  om  at  faa  ham  tilbage,  og 
da  hun  tredive  Aar  efter  trodsede  en  Karl  IX.'s  Vrede  forat 
lindre  sin  landflygtige  Søns  Fattigdom  og  Elendighed. 

I  Foraaret  1577  modtog  Dronning  Karin  Meddelelsen 
om  Kong  Eriks  Død,  som  vel  ikke  kom  hende  uventet,  men 
alligevel  indgød  hende  den  bitreste  Sorg.  Ganske  vist  for- 
sømte Johan  III.  ikke  at  berette  hende  om  den  Sygdom, 
som  havde  lagt  Erik  i  Graven ;  men  Karin  vidste  nok,  hvad 
hun  skulde  tænke  om  denne  Sygdom. 

Kong  Eriks  Død  gjorde  imidlertid  en  betydelig  Foran- 
dring i  hendes  Stilling.  Johan  havde  jo  nu  befriet  sig  for 
sin  farlige  Fange  og  blev  af  mere  end  én  Grund  dreven  til 
at  vise  hans  Enke  Velvilje.  Den  20de  Marts  1577  gav  han 
hende  Liuksiale-Kongsgaard  med  underliggende  Fæstegaarde 
i  Forlening.  Den  1ste  Juni  tiltraadte  Dronning  Karin  Rej- 
sen til  sin  nye  Besiddelse,  og  ikke  mindre  end  26  »fremmede 
Personer«  fulgte  hende  did.  Liuksiala  er  beliggende  i  Kanga- 
sala-Pastorat,  nær  ved  Grænsen  mellem  Satakunda  ogTavast- 
land,  noget  øst  for  den  yngre  Stad  Tammerfors.  Egnen  er 
bekjendt  for  sin  store  Rigdom  paa  Søer  og  ved  en  af  disse, 
den  smukke  Roine,  ligger  Liuksiala-Herregaard.  Uagtet  den 
ikke  ligger  paa  nogen  Højde,  har  man  dog  fra  den  en  vid 
Udsigt  over  blaa  Søer,  grønnende  Strande  og  skovklædte 
Bakker.  Her  levede  Dronning  Karin  fem  og  tredive  Aar,  mere 
end  Halvdelen  af  sit  Liv.  Havde  hun  ikke  været  trykket 
af  Bekymringer  for  sin  Søn,  vilde  hun,  omgivet  af  en  herlig 
Natur,  ved  sin  Datters  Kjærlighed  og  fri  for  trykkende 
Næringssorger,    have   kunnet   nyde    en    ublandet  Glæde    og 

Lykke/  Kong  Johan  vedblev  at  vise  hende  Velvilje,  tog 
hende  under  sin  kongelige  Beskyttelse  og  Varetægt  og  for- 
lenede hende  med  Liuksiala  paa Livstid,  hvilket  han  for- 
øgede med  15  Gaarde. 

Paa  den  Tid  Dronning  Karin  flyttede  til  Finland,  var 
hendes  Datter  Sigrid  ti  og  et  halvt  Aar  gammel  og  fik  nu 
hos  sin  Moder  en  fordringsløs  Opdragelse.  Omtrent  1587 
ægtede  hun  Henrik  Classon  Tott  til  Sjundeby  og  Gerknås, 
Ætling  af  en  dansk  højadelig  Slægt,  Søn  af  den  bekjendte 
Hærfører  Glas  Åkesson.  Han  synes  mest  at  have  sysselsat 
sig  med  sine  vidtstrakte  Ejendomme  i  det  sydlige  Finland. 
Han  og  Fru  Sigrid  boede  oftest  paa  Gerknas  Gaard  i  Ny- 
land, hvor  deres  Son  Åke  fødtes  1598.  Uagtet  Afstanden 
mellem  Gerknas  og  Liuksiala  er  temmelig  stor,  kunde  Dron- 
ning Karin  dog  vistnok  ofte  nyde  Datterens  Selskab  efter 
dennes  Giftermaal,  og  nu  var  dennes  Børn  jo  ogsaa  hendes 
alt  paa  Jorden.  Medens  Sigrids  Dage  saaledes  henfløde  i 
Fred,  førte  hendes  Broder  Gustaf  et  Liv,  fuldt  af  Nød  og 
Bekymringer  i  fremmede  Lande. 

Da  han  1575  blev  reven  bort  fra  sin  Moder  i  Abo, 
sendtes  han  til  Preussen.  Om  de  første  Aar  af  hans  Land- 
flygtighed haves  ingen  Beretninger.  Karin  Månsdatter  an- 
raabte  1577  Kongen  om  at  staa  Sønnen  bi,  da  hun  havde 
hørt,  at  han  var  sendt  ud  af  Riget.  Kongen  svarede  und- 
vigende, at  hendes  Børn  skulde  ikke  lide  Nød  i  eller  uden- 
for Riget.  I  1583  finder  man  Gustafs  Navn  indviklet  i 
flere  Sammensværgelser  mod  Johan  III.;  de  gik  ud  paa,  at 
han  skulde  blive  svensk  Konge  og  ægte  en  fransk  Prinsesse ; 
ligeledes  søgte  Car  Ivan  at  vinde  Gustaf  for  at  rejse  Oprør 
i  Sverige.  Skræmmet  af  Underretninger  om  alt  dette  lod 
Kong  Johan  sin  Brodersøn  lide  den  bitreste  Nød;  det  hed- 
der sig,  at  denne,  medens  han  studerede  i  Braunsberg,  Thorn 
og  Vilna,  hvor  han  for  Resten  gjorde  gode  Fremskridt, 
maatte  ernære  sig  ved  om  Natten  at  rengjøre  de  rejsendes 
Klæder  og  passe  deres  Heste.     Paa  den  Tid  antog  han  den 

katholske  Religion  og  var  1586  som  Pilegrim  i  Rom.  Det 
fortælles  ligeledes,  at  han  var  tilstede  i  Tiggerdragt  ved 
Kong  Sigismunds  Indtog  i  Krakau*)  og  her  aabenbarede  sig 
for  sin  Søster  Sigrid,  som  var  i  Prinsesse  Anna  af  Polens 
Følge.  Kong  Sigismund  viste  sin  ulykkelige  Frænde  Vel- 
vilje og  henvendte  sig  i  hans  Interesse  til  Kong  Johan; 
men  denne  svarede,  at  han  vel  havde  Medlidenhed  med 
Gustafs  Fattigdom  og  ulykkelige  Stilling ,  men  da  han  havde 
hørt,  at  denne  i  Olmtitz  ved  Kejserens  Hof  udspredte  onde 
og  løgnagtige  Rygter  om  ham,  vidste  han  ikke,  hvad  han 
skulde  tænke  om  Gustaf;  bekræftede  dette  sig,  burde  man 
»ikke  lade  Fjerene  paa  den  Fugl  blive  for  lange«.  Gustaf 
selv  anraabte  ligeledes  gjentagne  Gange  sin  Onkel  om  Barm- 
hjertighed og  Hjælp,  forat  han  ikke  af  Nød  maatte  tvinges 
til  at  slutte  sig  til  Sveriges  Fjender;  han  bad  ogsaa  Kon- 
gen bestemme  et  Sted,  hvor  han  kunde  træife  og  tale  med 
sin  Moder,  —  »endogsaa  de  umælende  Dyr  elske  jo  deres 
Afkom,  hvor  meget  mere  da  ikke  Menneskene«. 

Da  Dronning  Karin  endelig  fik  at  vide,  hvor  hendes 
Søn  fandtes,  sendte  hun  ham  strax  Understøttelse;  thi  vist 
er  det,  at  Kong  Johan  var  døv  for  alle  deres  Bønner,  og 
længe  maatte  Karin  vente,  før  hun  mødtes  med  sin  Son. 
Dette  skete  først  1596,  altsaa  flere  Aar  efter  Kong  Johans 
Død.  Gustaf  havde  da  slaaet  sig  til  Ro  i  et  Kloster  i 
Schlesien,  hvor  han  blev  farlig  syg,  men  frelstes  ved  Abbe- 
dens omhyggelige  Pleje.  Endnu  ikke  ganske  helbredet,  ilte 
han  paa  Moderens  Bud  op  imod  Finland,  men  maatte  standse 
i  Reval,  hvor  Karin  havde  faaet  Tilladelse  til  at  møde  ham. 
Det  Barn.  som  for  mere  end  tyve  Aar  siden  blev  reven  ud 
af  hendes  Arme,  gjenfandt  hun  nu  som  en  otte  og  tyveaarig 
Mand.  Sværmerisk,  kundskabsrig,  blødhjertet  og  svag,  ren 
af  Sæder  og  sin  katholske  Tro  oprigtig  hengiven,  var  han 
paa  en   mærkværdig  Maade    sin  Fader   baade    lig   og    ulig. 


'•)  Kong  Johans  Søn  Sigismund  blev  1587  valgt  til  Konge  i  Polen. 

Gustafs  Ydre  havde  forandret  sig  saaledes,  at  Dronning 
Karin  kun  gjenkjendte  ham  paa  nogle  Modermærker;  men 
da  omfavnede  og  kyssede  hun  ham  under  Glædestaarer. 
Samtalen  førtes  kun  med  Vanskelighed;  thi  Gustaf,  som 
kunde  sex  fremmede  Sprog,  var  ikke  sit  Modersmaal  mægtig; 
hun  forstod  ham  bedst,  naar  han  talte  om  sin  Landflygtig- 
hed og  sin  Fattigdom,  og  søgte  paa  enhver  Maade  at  lindre 
hans  Nød.  Sikkerlig  talte  hun  ogsaa  med  ham  om  Kong 
Erik,  som  han  næppe  kunde  erindre,  og  gav  ham  til  Minde 
om  Faderen  en  Del  af  dennes  Dagbøger.  Efter  nogen  Tids 
Samliv  tog  Dronning  Karin  en  øm  Afsked  med  sin 
Søn,  som  saa  drog  til  Thorn  i  Preussen,  hvor  han  uagtet 
Understøttelser  fra  Moderen  og  Fætteren  Kong  Sigismund 
levede  i  nogen  Tid  i  smaa  Kaar.  Det  er  da  let  forklarligt, 
at  han  fulgte  en,  som  han  troede,  velment  Indbydelse  fra 
Car  Buris  i  Rusland,  hvor  han  ogsaa  blev  modtagen  med 
et  Skin  af  Kongelighed,  som  hid  indtil  havde  været  ham 
fremmed;  men  da  Caren  forelagde  ham  sine  Planer,  lod  han 
sig  ikke  blænde  af  den  nye  Glans,  men  vægrede  sig  stand- 
haftig ved  at  gaa  ind  paa  noget,  der  kunde  bringe  haus 
Fædreland  i  Fare.  Som  Følge  heraf  maatte  Gustaf  tilbringe 
flere  Aar  i  Fængsel  i  stor  PJlendighed;  han  blev  fri,  blev 
atter  fængslet  og  atter  igjen  fri,  men  kun  for  at  faa  Ende 
paa  sine  Lidelser  ved  Døden  i  Aaret  1607  i  den  lille  By 
Kaschin. 

Kort  efter  Dronning  Karins  Møde  med  sin  Son  hærge- 
des Finland  af  de  vilde  Fejder,  som  kaldes  Klubbekrigen. 
Den  oprørske  Almue  hjemsøgte  alle  adelige  Gaarde  med 
Baal  og  Brand.  Liuksialavar  et  af  de  faa  Herresæder,  som 
blev  skaanet  —  et  tydeligt  Bevis  paa,  at  Kronning  Karin 
havde  vundet  de  fortrykte  Bønders  Agtelse  og  Kjærlighed; 
men  hun  var  dog  paa  nært  Hold  Vidne  til  den  Elendighed, 
som  følger  af  en  indbyrdes  Krig,  og  til  hendes  Bekymringer 
over  sine  nærmeste  kom  nu  Sorgen  over  Folkets  Nød.  Men 
ogsaa  under  den  alvorligste  Uro   fornægtede  hendes    varme 

Hjerte  sig  ikke.  Olof  Gustafsson  Stenbock,  den  samme  Mand, 
som  havde  mishandlet  Kong  Erik  saa  grusomt  i  Fængslet, 
blev  tagen  til  Fange  i  Finland  af  sin  Dødsfjende,  Hertug 
Carl.  Uagtet  han  ydmyg  tiggede  om  Naade,  lod  Hertugen 
ham  binde  til  et  Træ  og  hans  Hoved  knuse  med  Geværskud; 
Legemet  mishandledes  endnu  etter  Deden  og  nedgravedes 
til  sidst  i  en  nærliggende  Mose ,  thi  efter  de  Tiders  Fore- 
stilling var  det  en. frygtelig  Ulykke  og  Vanære  at  begraves 
i  uindviet  Jord;  men  Dronning  Karin  undede  sin  Ægtefæl- 
les Dødsfjende  Gravens  Fred  og  lod  i  al  Stilhed  Liget  op- 
grave, svøbe  og  give  en  kristelig  Begravelse.  At  Dronnin- 
gen ej  engang  opholdt  sig  i  Nærheden  af  det  Sted,  hvor 
Olot  Stenbock  led  Døden,  maa  gjøre  dette  højsindede  Træk 
end  mere  betydningsfuldt  og  gribende. 

Dronning  Karin  levede  nu  Resten  af  sit  Liv  i  Fred  og 
Ro  paa  Liuksiala  sammen  med  sin  Søsterdatter  og  i  det 
mindste  af  og  til  med  sin  Datter  og  hendes  Børn.  Gjennem 
hende  var  hun  bleven  beslægtet  med  Finlands  fornemste 
adelige  Familier;  rimeligvis  stod  hun  i  nær  Berøring  med 
sin  Svigersøns  Moder,  Kerstin  Henriksdatter  Horn  og  dennes 
Frænder  af  Slægterne  Tott,  Horn,  Stålarm  og  Håstesko. 
Ligesaa  hørte  Kongens  Foged,  Adelsmanden  Lasse  Hansson 
Hordeel  og  hans  Hustru  rimeligvis  til  hendes  Omgangs- 
venner; denne  sidste,  Karin  Hansdatter,  havde  været  Kong 
Johans  Elskerinde  og  saaledes  haft  en  Ungdom,  som  —  i 
Erkj  endelse  af  al  Ulighed  —  dog  mindede  om  Dronning 
Karins  egen.  Endelig  vare  Egnens  Præster  uden  Tvivl  ofte 
velsete  Gjæster  paa  Liuksiala.  Men  i  denne  hendes  for- 
modede Omgangskreds  gjorde  Døden  efterhaanden  mange 
Huller;  længere  Glæde  havde  hun  af  sine  Dattersønner, 
Ake  Tott,  den  senere  saa  berømte  Feltherre,  Gustaf  Adolfs 
»snoplog«,  og  Erik,  der  som  ung  blev  dræbt  i  Gustaf  Adolfs 
polske  Krig.  Svigersønnen  Henrik  Tott  døde  allerede  1604, 
og  Sorgen  herover  føltes  saa  meget  bitrere  af  Dronning 
Karin,  da  hendes  Ængstelse  for  den  landflygtige  Gustaf  nu 

var  stegen  til  det  yderste.  Endelig  kom  Budskabet,  at  ogsaa 
han  var  død.  I  næsten  fyrretyve  Aar  havde  alle  Dronning 
Karins  Tanker  fulgt  Sønnen  i  hans  Nød,  hans  Sygdomme, 
hans  Længsel  efter  sin  Familie  og  nu  til  sidst  i  hans  Li- 
delser under  Fangenskabet;  nu  var  vel  hendes  nagende  Uro 
og  Bekymring  forbi,  men  Sorgen  og  Tomheden  var  tilbage. 
Hun  helligede  da  Sigrid  og  hendes  Børn  hele  sin  Kjærlig- 
hed. Sigrid  boede  den  Gang  i  Finland,  men  indgik  1609 
paa  et  Besøg  i  Sverige  et  nyt.  Ægteskab  med  Nils  Nilsson 
Nat  och  Dag  til  Såby  og  Stromstad.  Han  var  Enkemand 
og  temmelig  til  Aars,  men  højagtet,  anset  og  rig. 

Jo  mere  det  lider  mod  Slutningen  af  Dronning  Karins 
Livsaften,  jo  færve  ere  Meddelelserne  om  hende.  Boende  i 
en  afsides  Landsdel  maatte  jo  den  gamle  Dronning  glem- 
mes, altsom  de  Personer  døde,  der  mindedes  hendes  Ung- 
dom. Hertil  kom,  at  mange  vigtige  Begivenheder  aldeles 
lagde  Beslag  paa  Folkets  og  Regeringens  Interesser.  Det 
er  da  ikke  underligt,  at  der  hviler  Mørke  over  Dronning 
Karins  Livsaften  og  sidste  Timer.  Om  disse  vide  vi  kun, 
at  hun  efter  nogen  Tids  Sygdom  døde  stille  paa  Liuksiala 
den  13de  September  1612  KL  5  Efterm.,    63  Aar  gammel. 

Maaske  opholdt  hendes  Datter  og  hendes  Svigersøn  sig 
hos  hende  den  sidste  Tid,  men  vi  vide  det  ikke;  thi  om 
hendes  efterladte  Familie  savne  vi  enhver  Oplysning  fra  den 
Tid;  kun  fortælles  det,  at  Åke  Tott,  rigtignok  kun  14  Aar 
gammel,  den  Gang  skal  have  ført  et  vildt  Studenterliv  i 
Upsala. 

Støvet  af  hende,  som  mere  end  nogen  anden  havde 
prøvet  Lykkens  Omvexlinger,  lagdes  nu  til  Ro  i  det  Grav- 
kapel i  Åbo- Domkirke,  som  senere  ogsaa  skulde  rumme 
Datterens  og  Dattersønnens  Lig.  Vanrøgt,  Skjødesløshed, 
Fjenders  Plyndringer  og  fortærende  Luer  vanhelligede  Gra- 
ven; Mænd  med  Hjerte  for  Sveriges  og  Finlands  store 
Minder  have  atter  bragt  den  i  værdig  Stand.  Gjennem 
'/  pragtfulde  Vinduer,    i   hvis    Ruder   Dronning   Karins    ædle 

Skikkelse  —  overleverende  sin  Krone  til  en  svensk  Page, 
for  at  følge  en  finsk  Dreng  til  det  nye  Hjem,  —  samt 
Vaaben  og  heraldiske  Emblemer  er  kunstnerisk  indbrændt, 
falder  Lyset  over  en  sort,  med  kongelig  Krone  prydet  Mar- 
morsarkofag. Navnet  Catharina  Månsdotter,  indhug- 
get i  Kistens  Længdeside,  vidner  jom  hende,  som  her  fandt 
sit  sidste  Hvilested.  Og  alligevel  er  et  endnu  kosteligere 
og  varigere  Minde  rejst  over  Dronning  Karin:  det,  som  hun 
ved  sine  Dyder  har  rejst  sig  selv  i  svenske  Hjerter  og  i 
Sveriges  Historie. 

P.  F.  Rist. 

(Sidste  Artikel.) 

En  National  •  Gardist's  Erindringer  fra  Paris's  Belejring.*) 

(Slutning). 


IV.    Nøden  voxer.  —  Avisartikler  og  Taler.  — 
Fra  Domstolene. 

iLlendigheden  var  allerede  meget  stor  i  flere  af  Paris's  Kvar- 
terer, og  det  var  ikke  Sulten  alene,  der  pinte,  men  den 
usædvanlig  strænge  Kulde  var  næsten  utaalelig.  Naar  jeg 
omtaler,  at  det  kostede  mig  over  tre  Francs  om  Dagen  for 
at  holde  mit  Værelse  endog  kun  nogenlunde  varmt,  vil 
man  næppe  undre  sig  over,  at  fattige  Folk  om  Natten 
huggede  Grene  af  Træerne  paa  Boulevarderne;  ja  man  øde- 
lagde endog  de  Barakker,  der  bleve  opførte  for  at  huse  Sol- 
daterne; Brændsel  maatte  man  have,  hvad  det  saa  end  ko- 
stede, og  i  mit  Kvarter  havde  man  konfiskeret  alle  Planke- 
værker og  Stakitter,  ja  end  ikke  Stilladserne  om  de  nye 
Bygninger  bleve  sparede.  Der  var  andre,  som  søgte  at  skaffe 
sig  lidt  Extra-Middagsmad  ved  at  mede  i  Seinen,  og  jeg 
har  Dag  ud  og  Dag  ind  set  en  lang  Række  blege,  forfrosne 


*)  Se  Hist.  Archiv  1875.  II.  S.  394. 

Fiskere  imellem  Pont-Neuf  og  Pont  des  Arts  forsøge  deres 
Lykke ;  men  jeg  saa  aldrig  nogen,  der  fik  en  Fisk,  som  det 
var  værdt  at  lægge  i  Stegepanden.  Domstolene  vare  hver 
Dag  overfyldte  med  Folk,  der  vare  anklagede  for  at  have 
stjaalet  Brænde  eller  Levnedsmidler.  Snart  var  det  Naboens 
Hund,  der  var  stjaalen  og  spist,  snart  Portnerskens  Kat,  som 
havde  maattet  holde  for,  og  i  Stedet  for  at  klage  over,  at 
de  bleve  arresterede,  ansaa  de  det  snarere  som  en  stor  Lykke ; 
thi  saa  fik  de  dog  i  det  mindste  i  den  Tid  deres  reglemen- 
terede Føde  nogenlunde  regelmæssig. 

Aviserne  bragte  hver  Dag  lovende  Efterretninger  fra 
Provinserne,  og  Brevduer  kom  ogsaa  temmelig  jævnlig ;  men 
Preusserne  havde  ikke  saa  sjeldent  fanget  dem  først  og 
havde  forfalsket  Depecherne.  Der  kom  saaledes  Duer  med 
Depecher,  der  lød,  som  følger:  »Landbefolkningen  vil  abso- 
lut have  Fred  og  fraterniserer  med  Preusserne.«  —  »Lad 
Pariserne  forstaa,  at  Paris  ikke  er  Frankrig!«  —  o.  s.  v. 
Fabrikationen  af  Balloner  gik  for  sig  med  den  storste  Iver; 
Kanonstøberierne  og  andre  lignende  Værksteder  arbejdede 
med  feberagtig  Hurtighed  Dag  og  Nat,  og  Møllerne  malede 
alt  til  Mel;  Byg,  Havre,  Kis,  Ærter,  Vikker,  Klid,  alt  blev 
blandet,  og  man  haabede  saaledes  endnu  at  kunne  holde 
ud  nogle  Uger  længere. 

Dag  og  Nat  hørte  man  Kanonaden.  Den  21de  Decem- 
ber gjorde  Generalerne  Ducrot  og  Vinoy  atter  et  forgjæves 
Forsøg  paa  at  bryde  igjennem,  og  den  29de  blev  Plateauet 
Avron  besat  af  Preusserne,  et  Varsel  om,  hvad  der  snart 
vilde  komme.  Tabet  af  denne  stærke  Stilling  kom  saa 
uventet  som  et  Tordenslag;  thi  Regeringen  havde  endog 
kun  faa  Dage  i  Forvejen  pralet  af,  at  Preussernes  Bombar- 
dement var  aldeles  uskadeligt,  og  saa  hørte  vi  pludselig, 
at  »vore  Kanoner,  der  ikke  kunne  maale  sig  med  de  preus- 
siske kruppske  Vaaben,  have  været  nødsagede  til  at  ophøre 
at  skyde,    og  da  Stillingen   derfor   er   bleven   uholdbar   for 

Infanteriet,    har  dette  trukket  sig  tilbage   i    god  Orden    og 
med  kun  ringe  Tab«. 

Det  nye  Aar  nærmede  sig  under  sørgelige  Udsigter. 
Foruden  de  militære  Ulykker  steg  Elendigheden  imellem  de 
lavere  Klasser  daglig  i  en  foruroligende  Grad  paa  Grund 
af  de  stedse  stigende  Priser  paa  alt,  hvad  der  hørte  til  Li- 
vets Fornødenheder,  takket  være  den  skammelige  Trafik,  som 
mange,  baade  smaa  og  store  Kjøbmænd,  udovede.  Kulde  og 
Sygdom  krævede  daglig  flere  og  flere  Ofre.  I  Ugen  mellem 
den  19de  og  den  25de  December  døde  der  2728  Mennnesker, 
hvoraf  ikke  mindre  end  388  af  Kopper,  221  af  Tyfus  og 
1627  af  Brystinflammation.  Den  25de  December  kostede 
et  lille  Kaalhoved  3  Fr.,  Kartofler  6  Fr.  Ottingen,  Gule- 
rødder 4  Fr.  Pundet,  Løg  4  Fr.  Potten,  Selerirødder  3  Fr. 
Pundet,  medens  to  Høns  bleve  solgte  ved  Auktion  for  51 
Fr.,  to  Gjæs  for  150  Fr.,  en  Kalkun  for  70  Fr.  og  en  Ka- 
nin for  90  Fr. 

Alligevel  søgte  man  at  holde  Modet  oppe,  men  hvor- 
vidt Overdrivelser,  hvorpaa  følgende  Uddrag  af  »Gaulois«  af 
28de  December  kan  tjene  som  Exempel,  gjorde  Nytte,  turde 
være  tvivlsomt.    I  dette  Blad  læstes  følgende: 

»De,  som  for  tre  Maaneder  siden  glædede  sig  over  de 
»uhyre  Forraad,  der  vare  samlede,  og  som  i  de  sidste  Dage 
»have  begyndt  at  frygte  for,  at  Paris  snart  vilde  blive  udhungret, 
»bør  atter  bese  vore  Magasiner,  der  ere  fulde  af  Korn  og 
»Levnedsmidler,  og  uden  Overdrivelse  tør  vi  paastaa,  at 
»Paris  er  forsynet  for  tre  Maaneder«.  —  Der  var  ikke  nok 
for  tre  Uger! 

Pariserne  skulde  ogsaa  have  noget  at  le  af,  og  som 
et  Exempel  paa  disse  upassende  Vittigheder  skal  jeg  atter 
citere  »Gaulois«.  —  »Nogle  Englændere,  der  ikke  have  for- 
ladt Paris,  højtideligholdt  Juleaften  ved  en  Middag  i  Café 
Voisin.  Spisesedlen  var,  som  følger:  Potage  St.  Germain. 
Sprængte  Ulve-Coteletter.     Stegte  Katte,  garnerede  med  gril- 

lerede   Rotter   i   skarp   Sauce.    Kamel-Steg.     Plumpudding 
med  Rom-Sauce.    Dessert.« 

Det  var  imidlertid  ikke  alle  vore  Blade,  der  toge  sig 
Sagen  saa  let.  I  »La  Verité«  skrev  for  Exempel 
Edouard  Portalis  uden  Omsvøb,  at  Regeringen  godt  vidste, 
at  Enden  nærmede  sig,  medens  følgende  Uddrag  af  en  Tale, 
der  i  de  Dage  blev  holdt  i  en  Klub  i  Belleville,  ikke  er 
uden  Interesse.  Taleren  begyndte  med  at  fordre,  at  Gene- 
ral Clement  Thomas  og  Gouverneuren,  General  Trochu,  skulde 
skydes  som  Forrædere,  og  sluttede  med  omtrent  følgende 
Ord.  »Man  vil  drive  os  til  det  yderste,  Medborgere;  man 
vil  have  et  Opror  i  Belleville,  og  véd  I  hvorfor?  Fordi 
man  vil  kapitulere  og  overgive  Paris  til  Preusserne.  (Det  er 
hørt!)  Men  vi  ville  ikke  gjore  Opror,  vi  ville  opsætte  vor 
Hævn  til  en  anden  Lejlighed  for  ikke  at  spille  Byen  i  Hæn- 
derne paa  Trochu  eller  rettere  paa  den  skjulte  Regering, 
der  kun  bruger  Trochu  som  sit  Redskab.  (Det  er  rigtigt; 
Ned  med  Jesuitterne).  Vi  ville  ikke  kapitulere !  (Nej,  aldrig!!). 
Nej,  vi  ville  vente  Preusserne,  som  Romerne  paa  deres 
kuruliske  Stole  ventede  Gallerne  under  Brennus.  Men  vi 
maa  sørge  for,  at  Regeringen  ikke  stikker  af  i  en  Ballon; 
vi  maa  klistre  Skildvagter  fast  ved  deres  Døre  Nat  og  Dag 
(Bifald  og  Latter)  og  sprænge  dem  alle  i  Luften  paa  én 
Gang,  (Ja!  Ja!  Ad  H...  til  med  dem).  Vi  ville  brænde 
Paris  og  saa  slaa  os  gjennem  Preusserne  bag  efter!«  (Stor- 
mende Bifald). 


Vi  vilde  kun  have  givet  vore  Læsere  et  ufuldstændigt 
Billede  af  Paris  under  Belejringen,  dersom  vi  ikke  ogsaa 
omtalte  Domstolene  og  de  Sager,  der  forekom  til  Afgjørelse. 
Man  forstaar  lettelig,  at  under  saadanne  extraordinære  Om- 
stændigheder vare  de  anklagedes  Bænke  daglig  fulde.  Snart 
var  det  en  Hund,    eller  en  Kat,  eller  Stakitter,  eller  Grene 

af  Træer,  der  vare  stjaalne,  og  de  anklagede  forsvarede  sig 
næsten  enstemmig  med  at  skyde  Skylden  over  paa  Kulden 
eller  Sulten.  Uden  at  omtale  de  hyppige  Tilfælde  af  Druk- 
kenskab,  Tyveri,  Overfald,  Indbrud  eller  Trusler  imod  de 
Foresatte,  der,  som  man  vil  indse,  forefaldt  daglig  i  en  Armé 
paa  350,000  Mand,  var  der  andre  Forbrydelser,  der  ligefrem 
kunne  tjene  som  en  Karakteristik  af  Sæderne  under  Belejrin- 
gen.   Vi  skulle  indskrænke  os  til  et  Par  Exempler. 

En  Arbejder  ved  Navn  Foissy,  forhenværende  Soldat, 
blev  ved  Krigsretten  dømt  til  treAarsForbedringshusarbejde  for 
at  have  plyndret  de  døde  og  saarede  paa  Valpladsen  efter  Kam- 
pen ved  Champigny*  Man  havde  fundet  hos  ham  en  Mængde 
Kapper,  Bælter,  Tornistre,  ja  endog  en  Frakke,  der  var 
gjennemtrængt  af  Blod,  og  som  han  havde  fravristet  en 
saaret  eller  døende  Soldat. 

Ved  niende  Kriminal-Kammer  vare  lire  saakaldte  Mar- 
ketendersker anklagede  for  Hæleri  sammen  med  sex  Artille- 
rister, men  kun  de  fire  Fruentimre  mødte.  Paa  Domme- 
rens Spørgsmaal,  hvorfra  de  havde  faaet  alle  de  Gjenstande, 
der  fandtes  hos  dem,  svarede  Kvinderne,  atdehavdekjebt  dem  af 
menige  Artillerister.  Dommeren  gjør  dem  opmærksom  paa, 
at  Artillerister  ikke  som  en  Eegel  have  Damaskes-Duge, 
Sølvgafler  og  Knive,  kostbare  Bordtæpper  etc,  men  det 
eneste  Svar,  han  faar,  er,  at  de  kun  have  fulgt  hundrede 
andres  Exempel.  En  af  de  anklagede  udbrød  endog  med 
et  Suk:  »Bare  jeg  havde  haft  flere  Penge;  hvilken  For- 
tjeneste kunde  jeg  ikke  have  haft?  At  tænke  paa  de  Silke- 
kjoler og  Fløjls-Kaaber,  der  gik  for  Spotpris!« 

Fordi  Husene  vare  forladte,  troede  man,  at  Ejerne  havde 
givet  Afkald  paa,  hvad  der  fandtes  i  dem,  og  man  plyndrede 
alt  uden  at  gjøre  sig  Samvittighedsnag,  ja,  man  syntes  næ- 
sten at  tro,  at  det  var  en  god  Gjerning,  man  gjorde;  thi 
»saa  blev  det  dog  imellem  vore  egne  Hænder,  og  Preusserne 
fik  det  ikke«. 

Ved  en  anden  Lejlighed  fik   et   halvt  Dusin  National- 

gardister  ved  den  176de  Bataillon  fra  3  til  6  Maaneders 
Fængsel  for  at  have  truet  deres  Bataillons-Kommander  med 
dragne  Sabler.  Sluttelig  skulle  vi  lidt  mere  omstændelig 
gjengive  en  Scene,  der  forefaldt  den  15de  December  ved 
I  Nationalgardens  Krigsret,  fordi  den  giver  et  tragikomisk 
I  Exempel  paa  den  grasserende  Spionforfølgelse.  De  tre  an- 
klagede vare  Kaptajn  FranQois ,  Lieutenant  Weber,  en  forhen- 
værende Politibetjent,  og  Kaptajn  Teste,  alle  ved  den  146de 
Bataillon.  Anklagen  led  paa  Krænkelse  af  Husfreden  og 
ulovlig  Arrestation  af  en  ung  »Dame«  ved  Navn  Vilhelmine 
Barbier,  der  gik  under  Navnet  Mina,  og  som  var  fedt  i 
Bayern,  talte  Fransk  med  tysk  Accent,  og  som,  overvældet 
ved  Nydelsen  af  nogle  Glas  Punch,  havde  været  uforsigtig 
nok  til  at  erklære,  at  hun  var  preussisk.  Dramaet  har  flere 
Akter,  hvoraf  den  første  er  den  mest  tragikomiske.  Første 
Akt  foregaar  den  Ilte  November  Kl.  7  om  Aftenen  i  en 
lille  Kippe  i  Nr.  2,  Koute  d'Orleans,  hvor  syv  National- 
gardister, der  havde  skillinget  sammen,  fik  dem  et  lille 
Aftensmaaltid.  Ved  et  andet  Bord  sad  to  »Damer«,  der 
søgte  at  skaiTe  sig  Appetit  til  Middagen  ved  at  drikke  et 
Glas  Absinth;  det  var  »Mina«  og  hendes  Veninde  Louise. 
Vore  galante  Nationalgardister  indbøde  de  to  Damer  til  Mid- 
dag, Tilbuddet  modtages,  og  man  morer  sig  fortræffelig 
sammen,  drikker  Kaffe  og  derpaa  Punch,  og  da  »Mina«  i 
sin  Aabenhjertethed  erklærer,  at  hun  er  tysk,  erklærer  Na- 
tionalgardisterne hende  i  Spøg  for  deres  Fange,  medens 
Kaptajn  Frangois  gallant  erklærer,  at  han  er  hendes  Fange ; 
men  da  Mina  vil  til  at  gaa  hjem,  forfølger  Kaptajnen  hende, 
og  da  hun  endelig  kommer  til  sin  Bopæl  paa  Boulevart 
d'Enfer,  bliver  han  saa  paatrængende,  at  hun  maa  slaa  Gade- 
døren i  for  Næsen  af  ham,  og  efter  at  have  bedet  Portner- 
sken om  ikke  at  lukke  Døren  op  iler  Mina  op  i  sit  Værelse, 
klæder  sig  af  uden  at  tænde  Lys  og  gaar  til  Sengs. 

Anden  Akt.  Kaptajn  Frangois,  hvis  Kjærlighed  pludse- 
lig bliver  forvandlet  til  Had,  begynder  at  banke  paa  Døren. 
Portneren  spørger,  hvad  han  vil,  og  faar  til  Svar,  at  han 
vil  arrestere  en  preussisk  Spion ;  men  da  han  alligevel  næg- 
ter at  aabne  Døren,  gaar  Frangois  tilbage  til  sit  Kvarter, 
erklærer,  at  han  har  mødt  en  preussisk  Spion  og  faar  Til- 
ladelse til,  at  en  Vagt  paa  fire  Mand  uden  Gevær  og  en 
Lieutenant  skulle  ledsage  ham  hen  til  Minas  Bopæl 
og  arrestere  hende.  Vagten  ankommer  til  Huset,  banker 
paa  og  fordrer  »i  Republikkens  Navn«  at  blive  indladt,  og 
denne  Gang  vover  Portneren  ikke  at  nægte  at  aabne  Døren. 
Nationalgardisterne  trænge  nu  ind  i  Huset,  hvor  alle  Be- 
boerne ryste  af  Skræk,  og  begive  sig  op  paa  Kvisten  til 
Minas  Værelse;  men  Døren  er  lukket,  og  hun  vægrer  sig 
ved  at  aabne  den.  Man  hugger  løs  med  Sablerne  og  spar- 
ker saa  haardt,  man  kan ;  men  Døren  modstaar  alle  Angreb. 
Der  sendes  Bud  efter  Forstærkning,  de  nye  Nationalgar- 
dister medbringe  deres  Geværer,  og  med  Kolbeslag  søger 
man  nu  at  sprænge  Døren;  man  bliver  dog  til  sidst 
enig  om,  at  det  er  mere  lovligt  at  lade  en  Smed  dirke  Laa- 
sen  op.  Man  sender  altsaa  Bud  efter  en  Laasesmed;  men 
han  vægrer  sig  først  ved  at  komme  og  maa  næsten  tvinges 
til  at  følge  med  og  aabne  Døren,  hvilket  først  lykkes  efter 
betydelige  Anstrængelser ,  og  da  saa  Nationalgardisterne 
træde  ind,  finde  de  Mina  hulkende  med  Hovedet  under  Tæp- 
perne, og  sværgende  ved  alle  Helgener,  at  hun  ikke  er 
nogen  preussisk  Spion,  og  at  Kaptajn  Frangois  gjør  alt  dette 
for  at  hævne  sig.  Nationalgardisterne  more  sig  først  med 
at  bemale  Væggene  med  alle  Slags  plumpe  Vittigheder; 
men  da  Mina  vedbliver  at  vægre  sig  ved  at  staa  op,  tabe 
de  Taalmodigheden  og  vælte  hende  ud  af  Sengen,  medens 
Mina  græder  og  beder  for  sig,  men  uden  at  finde  Naade, 
og  afsted  til  Stationen  gaar  det  i  Luntetrav. 

Tredje  Akt.  Mina  ogFran^ois  med  Nationalgardisterne 
ankomme  til  Stationen,  hvor  alt  er  i  stor  Bevægelse.  Nogle 
bifalde  Arrestationen,  andre  gjøre  Nar  ad  hele  Historien, 
Lieutenanten  toer  sine  Hænder,  ja  nægter  endog  at  under- 
skrive Rapporten.  Mina  besvimer  omtrent  hver  fem  Mi- 
nutter, og  uagtet  en  Kaptajn  i  Generalstaben,  der  forhørte 
Mina  i  Løbet  af  Natten ,  erklærede,  at  hun  havde  opsnappet 
Parolen  og  var  et  farligt  Fruentimmer,  blev  hun  dog  den 
næste  Morgen  Klokken  8  løsladt  i  Følge  Mairens  Ordre. 


Fjerde  Akt  Denne  foregaar  i  Retten,  hvor  Mina  op- 
træder som  Vidne.  Der  kan  ikke  længere  være  nogen  Tvivl 
om,  at  Frangois  havde  drukket  for  megen  Punch,  Mina  taler 
rent  ud  af  Posen  og  fortæller  med  en  fornærmet  Dyds  hele 
Indignation  alle  Nationalgardisternes  og  især  Kaptajnens 
Galanterier,  medens  Veninden,  Louise,  er  ældre,  derfor  mere 
forsigtig  og  nøjes  med  at  sige,  at  Nationalgardisternes  Op- 
førsel var  gaaet  over  Galanteriets  Grænser.  Enden  bliver, 
at.  FrauQois  faar  en  Dom  paa  6  Dages  almindeligt  Fængsel. 

V.    Det  nye  Aar.  —  Bombardementet.  —  Det  sidste  Udfald.  — 
Kapitulationen. 

Nytaarsdag  1871  faldt  to  Berømtheder  som  Ofre  for 
Manglen  paa  Levnedsmidler,  nemlig  de  to  Elefanter  Castor 
og  Pollux  i  den  zoologiske  Have.  Forpagteren  af  det  saa- 
kaldte  »Engelske  Slagteri«,  der  havde  kjøbt  Strudsene,  Bæ- 
verne, Kænguruerne,  Hjortene,  Gemserne  og  alle  de  andre 
Dyr,  som  det  var  umuligt  at  skaife  Føde  til,  havde  ogsaa 
kjøbt  de  to  Elefanter  for  27,000  Fr.,  og  en  dygtig  Skytte 
havde  dræbt  dem  ved  Hjælp  af  exploderende  Kugler,  som 
han  skød  i  deres  Bryst. 

I  Dagens  Anledning  lod  Regeringen  en  Extra-Uddeling 
af  Levnedsmidler  finde  Sted,  og  imellem  d§  tyve  Aron- 
Historisk  Archiv.    1876.    I.  a 

dissementer  blev  der  uddelt  omtrent  200,000  Pd.  henkogt 
Oxekjød,  100,000  Pd.  tørrede  Bønner,  100,000  Pd,  Oliven- 
olie, 100,000  Pd.  raa  Kaffebønner  og  100,000  Pd.  Chocoladé. 
Samme  Dag  udstedte  General  Trochu  en  Proklamation,  der 
forekom  os  at  være  meget  modlos,  medens  General  Clement 
Thomas  i  en  anden  Proklamation  lovede,  at  der  snart  skulde 
blive  gjort  nok  et  Udfald,  hvori  hele  Nationalgarden  skulde 
deltage  sammen  med  Linietropperne. 

Det  lod  altsaa  til,  at  Regeringen  havde  indset,  at  der 
maatte  gjøres  noget.  En  stor  Del  af  Befolkningen  begyndte 
nu  ogsaa  at  blive  urolig,  og  overalt  hørte  man  kun  Klager 
imod  Regeringen.  I  de  tæt  befolkede  Kvarterer  i  Belleville 
og  Menilmontant  ulmede  Oprørsaanden  og  holdtes  endnu 
kun  med  Møje  fra  at  bryde  ud  i  lys  Lue.  Barrikade-Kom- 
missionens Formand,  Henri  Rochefort,  begyndte  ogsaa  at 
give  Tegn  paa  Liv  og  udstedte  en  Opfordring  til  enhver 
Familie  om  at  fylde  to  Sække  med  Jord,  som  i  Nødstilfælde 
kunde  benyttes  til  at  bygge  Barrikader  med,  naar  Preus- 
serne forsøgte  at  storme  Paris.  Alle  disse  Sække,  fyldte  med 
Jord,  bleve  senere  under  Kommunen  benyttede  til  at  rejse 
Barrikader  imod  Regeringen. 

De  første  fire  Dage  af  det  nye  Aar  levede  alle  i  en 
feberagtig  Spænding,  thi  Preusserne  havde  begyndt  at  bom- 
bardere Forterne  Montrouge,  Vanves  og  Tssy,  man  ventede 
hvert  Øjeblik  at  se  Bomberne  springe  i  selve  Paris's  Gader, 
og  om  Aftenen  den  4de  Januar  begyndte  ogsaa  Bomberne 
at  falde  i  de  Kvarterer,  der  vare  nærmest  ved  Voldene.  — 
»Bombardementet  er  begyndt,  vi  have  ingen  Levnedsmidler, 
og  Regeringen  rører  sig  ikke«,  raabte  man  overalt,  og  nu 
begyndte  ogsaa  Aviserne  for  Alvor  at  forlange  et  afgjørende 
Udfald;  men  Trochu  holdt  sig  rolig  og  svarede  kun:  »Jeg 
kapitulerer  aldrig!«  Følgende  Uddrag  af  en  Artikkel  i 
»Moniteur  de  la  Guerre«  kan  tjene  som  et  Exempel  paa 
den  daværende  Stemning  i  Paris. 

•  .       »Intet  —  bestandig  Intet!  -- 

»Chanzy  slaas,  Bourbaki  slaas,  Faidherbe  slaas,  Garri- 
baldi  slaas. 

Hele  Frankrig  er  bevæbnet  og  kjæmper. 

Eege  ringen  her  i  Paris  udsteder  Proklamationer  og 
holder  Taler! 

Man  siger,  at  Trocbu  har  en  Plan! 

Vi  kjende  ikke  de  høje  Guders  Hemmeligheder. 

Vi  bilde  os  ikke  ind  at  være  store  Generaler. 

Vi  vide  imidlertid,  at  en  Plan  dømmes  bedst  efter  sine 
Resultater. 

Vis  os  et  eneste  Resultat,  der  er  opnaaet  i  hele  fire 
Maaneder. 

Paapeg  en  eneste  Gang  et  alvorlig  gjennemført  Udfald. 

Eller  har  man  endog  kun  udmattet  Fjenden  ved  hyp- 
pige Alarmeringer? 

Har  man  forstyrret  ham  i  hans  Belejringsarbejder? 

Og  dog  have  vi  i  Paria  300,000  Mand,  en  ligesaa  stor 
Styrke  som  Belejrerne. 

Vi  have  et  talrigt  Artilleri. 

Vi  have  Forterne  til  at  dække  et  Tilbagetog. 

Det  mindste  Blokhus  vilde  have  forsvaret  sig  anderledes. 

I  Strassburg,  i  Belfort  har  man  gjort  Udfald,  og  dog 
var  Besætningen  kun  en  Haandfuld  imod  Armeen  her  i 
Paris. 

Duer  denne  Armé  ikke?   Er  den  for  ung? 

En  Armé  kan  kun  dommes  efter,  hvad  Overgeneralen 
duer  til. 

Armeerne  i  Provinserne  vare  ikke  ældre,  men  deres 
Anførere  havde  mere  Energi,  se  det  er  hele  Hemmeligheden. 

Sandheden  er,  at  vi  sidde  i  Etikette,  Routine  og  Former 
til  op  over  Ørerne.     Eders  Generaler  ere  Oldinge. 

Der  er  i  Armeen  her  i  Paris  Hundreder  af  yngre  Ober- 
ster, der  kunde  frelse  os;  men  man  giver  dem  ingen  Lej- 
lighed cg  lytter  ikke  til  deres  Raad. 

4* 

HvadV  Lade  en  Oberst  faa  Overbefaliiigen!  —  Hele 
det    militære  Hierarki    vilde  blive    rystet   i    sin  Grundvold. 

Nej !  Lad  Frankrig  gaa  til  Grunde  hellere  end  forlade 
den  gamle  Slendrian. 

Hvad  vilde  vore  unge  Generaler  fra  den  første  Revolu- 
tion sige,  dersom  de  kunde  rejse  sig  fra  deres  Grave? 

Hvad  vilde  en  Hoche,  en  Moreau,  en  Kleber,  en  Bona- 
parte sige,  om  han  nu  stod  mellem  os? 

Dog  —  kan  Frankrig  ikke  reddes  ved  Eders  Hjælp, 
saa  maa  det  reddes  uden  Eder«. 


Den  8de  Januar  begyndte  Bombardementet  at  blive 
mere  alvorligt  og  tiltog  Natten  til  den  9de  i  Heftighed; 
men  de  Ofre,  som  det  krævede,  vare  dog  heldigvis  kun  faa. 
I  Løbet  af  den  næste  Dag  lød  det  som  en  Løbeild  over 
hele  Paris,  at  man  havde  opdaget  et  Forræderi,  som  Trochus 
Stabschef,  General  Schmitz  stod  i  Spidsen  for,  og  da  hans 
Navn  jo  tydede  paa,  at  han  var  af  tysk  Herkomst,  tvivlede 
ingen  paa,  at  Rygtet  var  sandt,  og  General  Trochu  var 
endogsaa  nødsaget  til  at  benægte  det  i  en  officiel  Dagsbe- 
faling.  Samme  Dag  raadede  det  ultramontane  Organ 
»Univers«  for  fuld  Alvor  Pariserne  til  at  valfarte  til  Byens 
Skytshelgens,  den  hellige  St.  Geneviéves,  Grav  som  et  ufejl- 
barligt Middel  til  Frelse.  Saa  vidt  vare  vi  komne.  Hun- 
ger og  Sygdomme  decimerede  Befolkningen,  Brødrationerne 
vare  nedsatte  til  400  Grammer  (omtrent  ^k  af  et  dansk 
Pund),  og  var  det  Brød?  Var  den  halvbagte,  sortegraa 
Klump,  hvori  man  fandt  Stumper  af  Kalk,  Ho,  Straa,  var 
det  »Brød«,  og  under  saadanne  Omstændigheder  havde  man 
ikke  andet  Raad  at  byde  os,  end  at  vi  skulde  synge  Bønner 
til  en  Helgeninde! 

Saaledes   tænkte   ikke    den  ædle   Englænder,   Richard 

Wallace.  Nej,  han  ofrede  uhyre  Summer  af  sin  Formue 
og  reddede  Hundreders  Liv,  og  som  den  eneste  Tak,  det 
eneste  Bevis  paa  Paris's  Erkjendtlighed  kunde  man  kun 
forære  ham  to  store  Kamelliaer,  der  ligesom  ved  et 
Mirakkel  vare  blevne  frelste,  da  de  store  Blomsterhuse  i 
Jardin  des  Plantes  bleve  ødelagte  af  Bomberne.  Det  var 
en  smuk  Tanke  at  bringe  ham  disse  to  Blomster,  det  .eneste^ 
hvormed  Frankrigs  Hovedstad  kunde  vise  sin  Erkjendtlighed. 


Bombardementet  af  Paris  og  Forterne  vedblev  Dag  ud 
og  Dag  ind,  og  allerede  flere  Gange  vare  Forterne  Rosny 
og  Issy  blevne  nødsagede  til  at  standse  med  at  besvare 
Preussernes  Ild,  selv  Fort  Vanves  maatte  fra  Tid  til  anden 
standse  sin  Ild,  da  Størstedelen  af  Artilleristerne  vare  dræbte 
eller  saarede.  Hver  Dag  bragte  Aviserne  Lister  over  Ofrene, 
der  faldt  for  Bombardementet;  Forstaden  St.  Denis  og  de 
nærmest  liggende  Landsbyer  bleve  forladte  i  stor  Hast,  og 
en  Mængde  Tropper  samledes  i  selve  Paris.  Et  nyt  Ud- 
fald maatte  snart  finde  Sted,  baade  Befolkningen  og  Pressen 
forlangte  det,  og  dersom  Regeringen  ikke  godvillig,  fejede 
sig,  vilde  den  blive  nødsaget  dertil  af  Befolkningen  i  For- 
stæderne, hvor  Oprørsaanden  truede  med  at  bryde  ud  i 
lys  Lue. 

Den  18de  Januar  om  Aftenen  udbredte  det  R5^gte  sig 
endelig,  at  et  afgj ørende  Angreb  vilde  finde  Sted,  og  en 
svag  Straale  af  Haab  syntes  atter  at  skinne  gjennem  For- 
tvivlelsens Mørke;  thi  enhver  følte,  at  dersom  den  franske 
Armé  atter  blev  slaaet,  var  det  Begyndelsen  til  Enden;  Re- 
geringen havde  nemlig  ladet  en  hel  Maaned  gaa  hen  imel- 
lem hvert  Udfald,  og  vi  vidste  alle  mere  eller  mindre,  at 
der  ikke  var  Levnedsmidler  nok  for  en  Maaned  endnu. 

Omtrent  Klokken  fem  om  Morgenen   den  'lOde  Januar 

vaagiiede  jeg  ved  at  høre  Trompeteren  blæse  Appellen,  og 
i  al  Hast  ilede  jeg  med  mine  Kammerater  til  Place  St. 
Sulpice,  hvor  vi  stillede.  Ingen  vidste,  hvor  vi  skulde  hen, 
Bataillonen  marcherede  gjennem  Kue  de  Grenelle,  over 
Alma- Broen  og  ind  i  Passy,  der  var  saa  opfyldt  af  Tropper, 
at  vi  ikke  kunde  komme  frem.  Kanonerne,  der  havde  tiet 
for  en  Stund,  begyndte  atter  at  spille  op,  og  efter  hvad 
vi  kunde  dømme,  var  det  Fortet  Mont  Viderien,  der  fyrede 
med  alt  sit  Skyts,  hvilket  syntes  at  tyde  paa,  at  Kampen 
vilde  gaa  for  sig  ved  St.  Cloud.  Jeg  befandt  mig  ikke  vel 
og  følte  mig  slet  ikke  oplagt  til  at  siaas.  Vi  vidste,  at  det 
var  det  sidste  Forsøg,  og  havde  tabt  Tilliden.  Dersom 
Paris  alligevel  maatte  overgive  sig,  hvad  nyttede  det  saa, 
at  man  blev  dræbt,  saaret  eller  en  Krøbling  for  hele  sit 
Liv.  Saaledes  tænkte  ogsaa  de  fleste,  skjønt  ingen  sagde 
det  med  rene  Ord;  selve  Regeringen  havde  intet  Haab  mere, 
og  man  sloges  den  19de  Januar  kun  »for  de  franske  Vaa- 
bens  Ære  (!)«;  man  kunde  ikke  nedlægge  dem  uden  lidt 
mere  Blodsudgydelse,  og  maaske  vilde  man  ogsaa  lade  Na- 
tionalgarden lide  Tab  for  at  faa  den  til  at  være  lidt  mere 
føjelig  og  vænne  den  til  Tanken  om  at  kapitulere. 

Vi  forlede  Passy  og  gjorde  atter  Holdt  i  Boulogneskoven, 
hvor  vi  lyttede  til  den  heftige  Ild  fra  Forterne,  medens  vi 
spiste  vort  Brød  og  salte  Flæsk  og  drak  vor  halve  Pægl 
Brændevin.  Atter  marcherede  vi  videre,  forbi  Mont  Valerien, 
i  dyb  Tavshed,  alle  søgte  at  gjætte,  hvor  vi  egentlig  skulde 
hen,  og  endelig  kom  vi  til  en  stor  Forpagtergaard,  hvor  vi 
fandt  en  Mængde  Mobilgardister,  der  viste  os,  at  her  var 
Slaget  begyndt,  hvilket  alle  de  tomme  Patroner  ogsaa  ty- 
dede paa,  medens  Kampen  endnu  rasede  paa  Højderne  ved 
Bouzenval  og  Garches,  saavidt  man  kunde  dømme  efter  den 
hæftige  Gevær-  og  Mitrailleuseild,  der  af  og  til  overdøvedes 
af  Kanonernes  Torden. 

Pludselig  opstod   der    en    stor  Bevægelse   iblandt   hele 

Batailloneu,  fremkaldt  ved,  at  en  preussisk  Bombe  sprang 
lige  ved  os.  »Fremad«  lod  overalt  Kommandoordet,  og  da 
vi  saaledes  nærmede  os  Bouzenval,  begyndte  Kuglerne  at 
pibe  over  Hovedet  paa  os.  Var  det  preussiske  eller  franske 
Kugler?  Endnu  den  Dag  i  Dag  turde  jeg  ikke  sværge  paa,  hvad 
det  var.  Til  sidst  kom  vi  til  en  lang  Mur,  som  man  sagde, 
var  Muren  om  Bouzenval- Park,  og  som  var  forsynet  med 
Skydehuller,  og  efterat  der  var  kommet  lidt  mere  Orden  i 
Bataillonen,  kastede  vi  os  alle  paa  Jorden,  aabnede  vore 
Brødposer  og  spiste,  hvad  vi  havde,  af  og  til  afbrudt  af  en 
Bombe,  der  hvinede  over  vore  Hoveder,  eller  af  et  Parti  Am- 
bulancesoldater, der  bare  de  saarede  tilbage  til  Ambulancerne. 
Det  er  et  mærkeligt  Indtryk,  som  fremkaldes  ved  Synet  af 
de  saarede.  Man  føler,  at  saaledes  kan  det  ogsaa  gaa  en 
selv  om  faa  Øjeblikke,  og  det  kryber  i  Blodet  ved  at  se 
disse  blødende  Legemer  og  aabne  Saar.  Vore  Officerer 
havde  her  stor  Meje  med  at  forhindre  mange  National- 
gardister fra  at  fyre  ind  i  Parken,  hvilket  jo  kun  kunde 
lede  til  at  ramme  vore  egne  Kammerater. 

Her  laa  vi  mange  lange  Timer;  men  henimod  Aften 
bemærkede  jeg  en  tilbagegaaende  Bevægelse  paa  vor  højre 
Fløj,  da  en  Bataillon,  som  var  spredt  i  Kjæde,  trak  sig  lang- 
somt tilbage,  og  nu  følte  jeg,  »at  den  sidste  Anstrængelse« 
var  forbi,  og  kort  efter  fik  vi  da  ogsaa  Ordre  til  at  trække 
os  tilbage;  men  nu  viste  det  sig,  at  vor  Oberst  var  for- 
svunden, og  ingen  havde  set  ham,  siden  vi  forlode  Forpagter- 
gaarden,  hvorpaa  den  ældste  Kaptajn  tog  Kommandoen,  og 
nu  gik  det  tilbage  til  La  Fouilleuse,  hvor  vi  forefandt  Am- 
bulancerne fulde  af  døde  og  saarede;  her  toge  vi  i  Mørket 
Fejl  af  Vejen,  ingen  vidste,  hvor  vi  egentlig  vare,  og  til  sidst 
bleve  vi  nødsagede  til  at  opslaa  vor  Lejr  for  Natten  paa 
det  første  det  bedste  Sted,  vi  kunde  finde. 

Efter  en  søvnløs  Nat  rejste  jeg  mig  med  Nød  og  næppe 
den  næste  Morgen  ved  Daggry,    thi  mine  Ben  vare  ophov- 

nede  af  Kulden;  efter  lang  Famlen  fandt  vi  Vejen  tilbage 
til  Paris,  hvor  vi  ankom  i  en  elendig  Tilstand  med  en 
Tredjedel  af  Bataillonen  enten  fuld  eller  saa  udmattet,  at  den 
næppe  kunde  slæbe  sig  freiii.  Mange  laa  desforuden  i 
Grøfterne  eller  vare  optagne  i  Ambulance  vognene.  Dette 
var  vor  Andel  i  Kampen  ved  Montretout,  der  kostede  over 
2000  døde  og  saarede.  Min  Bataillon  havde  nogle  faa  saa- 
rede ;  men  i  denne  Helvedes  Nat  lagdes  Spiren  til  en  Bryst- 
syge eller  Tæring  hos  mange  af  mine  Kammerater. 


Befolkningen  i  Paris  var  som  lynslaaet.  Regeringen 
talte  aabenlyst  om  at  parlementere  »for  at  hente  de  saarede 
og  døde«,  og  endelig  Natten  mellem  den  20de  og  21de 
Januar  bleve  alle  Mairerne  i  Paris  sammenkaldte  i  Hotel  de 
Ville,  hvor  man  underretede  dem  om,  at  der  højst  var  Brød 
nok  for  fjorten  Dage.  Af  de  100,000  Heste,  der  vare  i 
Paris  i  Begyndelsen  af  Belejringen,  var  der  kun  omtrent 
30,000  Heste  tilbage,  indbefattet  Rytteriets,  Artilleriets  og 
Traiuets.  Dette  var  det  mindste  Antal,  som  behøvedes  for 
Armeen,  Ambulancerne,  Transporten  af  Korn  og  Levneds- 
midler, Ligvogne  etc,  ikke  at  tale  om  Drosker  eller  Omni- 
busser. General  Trochu,  der  indtog  Forsædet  ved  dette 
Møde,  erklærede,  at  han  ikke  vilde  lede  nok  et  Udfald,  da 
han  nu  klart  indsaa,  at  Nationalgarden  intet  duede  til,  og 
han  endte  med  at  forlange,  at  der  blev  udnævnt  en  ny  over- 
befalende General,  da  han  ikke  vilde  bryde  sit  Ord  og  under- 
skrive en  Kapitulation. 

Samtidig  brød  Oprøret  aabenbart  ud  i  Forstæderne. 
Flere  Batailloner  Nationalgardister  fra  La  ViUette,  Belle- 
ville  og  Menilmontant  marcherede  ind  i  Paris  ad  forskjel- 
lige  Veje.  En  Bataillon  standsede  foran  Fængslet  Mazas, 
befriede  med  Magt  Flourens    og  var  paa  Nippet   til    ogsaa 

at  bemægtige  sig  Mairiet  i  det  20de  Arrondissement,  hvor 
den  stjal  alt  det  Brød,  der  var  bestemt  til  de  fattige. 
Hele  Formiddagen  var  der  stærk  Bevægelse  i  Arbejderkvar- 
tererne, og  henad  Klokken  to  satte  en  bevæbnet  Folkemasse 
sig  i  Bevægelse  og  marcherede  mod  HOtel  de  Ville,  hvor 
den  101de  Bataillon  uden  videre  aabnede  Ild  imod  Bygnin- 
gen, og  en  Officer  ved  Mobilgarden,  der  stod  paa  Vagt  her, 
og  som  forsøgte  at  parlementere,  faldt,  gjennemboret  af 
Kugler.  Mobilgardisterne  besvarede  Ilden,  og  Kommandant 
Sappia,  en  Kone,  et  Barn  og  tolv  andre  Mennesker  faldt 
uden  at  rejse  sig  igjen  foruden  mange,  der  bleve  saarede. 

Ærlig  talt  ønskede  jeg.  nu  intet  hellere,  end  at  Paris 
vilde  kapitulere ,  lige  saa  godt  først  som  sidst ;  thi  der  var 
nu  intet  andet  at  gjøre,  og  saaledes  kunde  vi  dog  maaske 
undgaa  en  Borgerkrig.  Chanzy  var  slaaet  ved  Le  Mans, 
og  Bourbaki  kunde  ikke  udrette  noget.  Endelig,  den  25de 
Januar  talte  man  først  hemmelig,  siden  aabenlyst  om,  at 
der  var  sendt  Parlementærer  til  Versailles;  den  26de  om 
Aftenen  blev  der  givet  Ordre  til  alle  Forterne  at  standse 
Ilden,  da  der  var  afsluttet  en  Vaabenstilstand  fra  Klokken 
tolv  om  Natten.  Lidt  efter  lidt  standsede  Ilden,  men  de 
preussiske  Bomber  faldt  dog  af  og  til  i  Kvartererne  omkring 
Luxembourg,  Pantheon  og  Grenelle.  Klokken  tre  Kvarter  til 
tolv  faldt  den  sidste  preussiske  Bombe  i  Paris. 

Den  næste  Dag  erfarede  man,  at  Paris  havde  kapitu- 
leret, eller,  som  man  foretrak  at  kalde  det,  at  der  var  af- 
sluttet en  militær  Overenskomst,  i  Følge  hvilken  National- 
garden beholdt  sine  Vaaben,  Armeen  forblev  som  Krigs- 
fanger i  Paris,  Officererne  beholdt  deres  Sidevaaben,  og  en 
Nationalforsamling  skulde  sammenkaldes  for  at  tage  ende- 
lig Beslutning  om  Fredsbetingelserne. 

Paris  havde  udholdt  en  fire  Maaneders  og  tolv  Dages  Be- 
lejring, Brødet  var  næsten  opspist,  Hestekjød  kunde  man 
ikke  mere  faa  uden  til  ublu  Priser,  Dødeligheden  var  stegen 

til  det  tredobbelte.  Paris  ovei'gav  sig,  og  dermed  var 
Frankrigs  Skæbne  afgjort  med  Hensyn  til  Krigen  med 
Preussen;  men  nu  skulde  et  andet,  blodigt  Skuespil  be- 
gynde, Borgerkrigen,  Kommunen,  der  i  de  faa  Uger,  som 
den  varede,  gjorde  større  Skade  end  alle  Preussernes  Bom- 
ber, og  som  i  sin  Undergang  begravede  sig  under  Paris's 
Kuiner. 

R  L. 


Ifika-Oprøret  under  Kejser  Justinian.*) 

(Forts.) 


Vil.    Oprørets  Udbrud. 

Den  13de  Januar  532  skulde  de  aarlige  Idusløb**)  gaa  for 
sig  i  Circus.  Denne  Dag  var  Kronings-  og  Ordensdagen, 
og  de  Officerer,  som  vare  forfremmede  til  de  højeste  Rang- 
klasser i  de  respektive  Hærafdelinger,  bleve  indbudte  til  det 
kejserlige  Taffel  og  fik  her  deres  nye  Udmærkelsestegn  som 
Anførere  (Primiceriats-Tegnene).  Allerede  nogle  Dage  tid- 
ligere kunde  man  spore  en  stærk Gjæring  blandt  de  grønne; 
Snigmordene  vare  i  den  sidste  Tid  tagne  til  i  en  paafaldende 
Grad,  man  opregnede  ikke  mindre  end  sex  og  tyve;  de 
allerfleste  af  disse  Ugjerninger  vare  udgaaede  fra  det  blaa 
Parti,  men  de  forskjellige  Myndigheder  tilskreve  de  grønne 
Skylden,  og  saaledes  lede  disse  paa  en  dobbelt  Maade  Uret, 
først  ved  selve  den  forbryderske  Daad  og  derpaa  ved  de 
uretfærdige  Domfældelser.  De  grønne  vovede  dog  ikke  at 
give  deres  Forbitrelse  Luft  mod  de  høje  eller  allerhøjeste 
Personligheder,  og  Folkets  instinktmæssige  Harme  vendte 
sig  først  mod  en  underordnet  Embedsmand,  Kammerherre 
og  Livgardist  (Cubicularius  og  Spatharius)  Kalopodius. 
Denne  Mand  var  aabenbart  en  Dommer  eller  Politiembeds- 

*)   Se  Hist,  Archiv  1875,  S.  444  og  fig. 
**)   Den  13de  Dag  i  de  fleste  Maaneder  kaldtes  I  dus. 

mand,  som  havde  gjort  sig  det  til  Opgave  at  smigre  Hoffet 
ved  at  drille  og  forfølge  de  grønne  paa  enhver  Maade; 
disse  besluttede  nu  ved  den  første  gunstige  Lejlighed  at 
forlange  Retfærdighed  af  Kejseren. 

Søndagen  den  Ilte  fandt  der  efter  gammel  Skik  en 
Mønstring  af  Partierne  Sted  i  Circus.  Ved  saadanne  Lej- 
ligheder var  det  Skik  og  Brug,  eller  i  det  mindste  dog  til- 
ladeligt, at  forebringe  Kejseren  sine  Ønsker  og  Besværinger. 
Konstantins  Love  havde  nemlig  sikret  Undersaatterne  den 
Ret  at  føre  Klage  over  Dommerne  og  i  saadanne  Tilfælde 
paalagt  Kronen  den  Forpligtelse  at  anstille  Undersøgelser, 
og  den  nye  Codex  havde  udtrykkelig  bekræftet  denne  Forplig- 
telse. Da  Justinian  nu  traadte  frem  i  den  kejserlige  Loge, 
blev  han  først  efter  Skik  og  Brug  hilset  med  larmende 
Hurraraab  fra  begge  Partier,  men  derpaa  brøde  de  grønne 
strax  ud  i  Klager;  deres  Forstandere  eller  saakaldte  »Raa- 
bere«  (Kraktai),  som  plejede  at  lede  Acclamationerne,  førte 
ved  denne  Lejlighed  Ordet.  »Vi  lide  Uret«,  raabte  de,  »og 
kunne  ikke  længer  holde  det  ud.  Gud  véd  det;  men  vi  ere 
dog  bange  for  at  nævne  nogen  for  ikke  at  komme  i  endnu 
større  Fare«.  De  grønne  vare  aabenbart  bange  for  Hævn 
fra  den  anklagede  Embedsmands  Side,  saa  fremt  Kejseren 
nemlig  ikke  vilde  lytte  til  deres  Anklage,  og  det  var  dem 
derfor  magtpaaliggende  først  at  faa  Justinians  Løfte  om  en 
upartisk  Undersøgelse.  Kejseren  gjensvarede  dem  imidler- 
tid ved  sin  »Mandater«  (Herold):  »Jeg  véd  ikke  af,  at 
nogen  gjørEder  Uret«.  —  »Der  er  dog  én«,  gjensvarede  de 
grønne,  »som  ikke  lader  af  med  at  undertrykke  os«.  Kej- 
seren vilde  endnu  ikke  give  det  atraaede  Løfte,  men  spurgte 
blot  gjentagne  Gange:  »Hvem  er  det?«  og  de  grønne 
kunde  nu  ikke  længere  styre  deres  Harme,  men  raabte: 
»Det  er  Kalopodius,  som  gjør  os  Uret!«  Kejseren,  som 
havde  været  belavet  paa  at  høre  en  Ministers  Navn,  svarede 
overrasket:  »Kalopodius  har  aldeles  ingen  Ting  at  bestille 
med    Statsstyreisen«.    Dette   Svar  opmuntrede    de    grønne, 

som  nu  gik  videre  i  deres  Beskyldninger,  medens  de  sam- 
tidig kom  i  en  mere  lidenskabelig  Bevægelse  ved  at  høre 
deres  Anklage  afvist.  »Hvem  det  nu  endogsaa  er«,  raabte 
de,  »som  behandler  os  uretfærdig,  vil  det  det  gaa  ham  som 
Judas ;  Gud  vil  snarlig  gjengjælde  ham  hans  Uretfærdighed«. 
Da  udbrød  Kejseren  harnfuldt:  »Ere  I  blot  komne  hid  for 
at  haane  Øvrigheden  og  Kegeringen?«  og  da  de  grønne 
endnu  vovede  at  gjentage  deres  Trusel,  afbrød  han  dem  med 
det  spottende  Bud:  »Tier  nu  stille,  I  Jøder,  Manikæere 
og  Samaritanere!« 

Ved  denne  Forhaanelse  mod  deres  Trosbekj endelse*) 
rejste  der  sig  en  voldsom  Larm  blandt  de  grønne,  da  de  jo 
netop  ansaa  sig  selv  for  rettroende,  men  derimod  holdt  Kej- 
seren for  en  Kjætter.  »Hvorledes?  kalder  Du  os  for  Jøder 
og  Samaritanere?  Gudsmoder  staa  os  alle  naadigen 
bi!«  raabte  de  fra  alle  Kanter,  medens  Kejseren  ironisk 
gjensvarede:  »Hvor  længe  ville  I  blive  ved  med  til  egen 
Skade  at  anklage  Eder  selv?«  Men  de  grønne  vare  nu 
komne  i  Fyr  og  Flamme  og  raabte:  »Ja,  enhver,  der  ikke 
bevidner,  at  Eders  kejserlige  Majestæt  tænker  rettroende, 
bliver  strax  ramt  som  en  Judas  af  Bandstraalen«.  Haanende 
gjensvarede  Justiniau:  »Og  jeg  for  min  Part  bevidner,  at 
I  modtage  Daaben  i  Eeus  Navn«;  i  vild,  fanatisk  Iver 
gjensvarede  de  grønne:  »Ja,  Ja!  saaledes  er  det  befalet 
os;  i  Eens  Navn  modtage  vi  Daaben«.  —  »Rolig !»  led  nu 
Heroldens  tordnende  Stemme:  »i  Kejserens  Navn,  Rolig! 
eller  Hovedet  bliver  sandelig  hugget  af  Eder  alle«.  De 
grønne  vilde  dog  endnu  ikke  lade  sig  berøve  Ordet;  nu  eller 
aldrig  var  deres  Løsen ,  men  de  stemte  dog  Tonen  lidt  ned. 
»Enhver  tragter  efter  at  staa  sikkert  og  at  vinde  Magt; 
naar  derfor  ogsaa  vi  forebringe  Klager,  maa  Du  i  din  Magt- 
fylde ikke  vredes  af  den  Grund;   thi    selv   den  Almsegtige 


*)   Til  bedre  Forstaaelse  af  den  paafølgende  Scene  bedes  Læ- 
serne efterse  S.  472—76  i  det  foregaaende  Bind. 

bærer  jo  over  med  os  alle;  men  da  vi  ere  i  vor  gode  Ret, 
ville  vi  tale  rent  ud.  Hvorledes  det  gaar  til,  vide  vi  ikke  •, 
men  hverken  til  Paladset  eller  Statsstyreisen  have  vi  Ad- 
gang, ja  vi  vove  næppe  nok  at  betræde  Gaderne«.  Justinian 
afviste  dog  ogsaa  denne  Klage:  »Enhver  fri  Mand  kan 
uhindret  gaa,  hvorhen  han  vil«.  Denne  kejserlige  Paastand 
opbragte  paa  ny  de  grønne.  »Ja,  Friheden  have  vi  ganske 
sikkerlig«,  gjensvarede  de,  »men  man  forbyder  os  at  lægge 
denne  Frihed  for  Dagen;  enhver  fri  Mand,  der  kommer  i  Mistanke 
om  at  here  til  de  grønne,  bliver  mishandlet  og  straffet,  saa 
snart  han  blot  lader  sig  se«.  Denne  Beskyldning  vilde 
Kejseren  ikke  tie  til,  han  søgte  at  fri  Regeringspartiet  fra 
al  Skyld  og  udbrød  harmfuld:  »Ville  I  Slyngler  da  ikke 
skaane  Eders  egne  Sjæle?« 

De  grønnes  Taalmodighed  var  nu  forbi.  »Vor  Farve 
er  proskriberet!«  raabte  de.  »Retfærdigheden  er  ophørt! 
Vilkaarlig  blive  vi  myrdede  eller  straffede  med  Døden.  Den 
blodige  Kilde  stiger  allerede  brusende  over  sine  Bredder.  Dræb 
os  kun  efter  dit  Tykke!  Men  i  Sandhed  disse  to  Onder*) 
kan  den  menneskelige  Natur  ikke  bære  paa  én  Gang.  Gid 
Sabates**)  aldrig  var  født,  saa  havde  han  ikke  haft  en 
Morder  til  Søn.  Det  sex  og  tyvende  Mord  har  fundet  Sted 
ved  Skibsbroen.  Om  Morgenen  var  den  ulykkelige  endnu  i 
Theatret,  om  Aftenen  —  Gud  forbarme  sig!  —  var  han 
stukket  ned«.  —  Nu  blandede  ogsaa  de  blaa  sig  i  Striden 
og  tilraabte  deres  Modstandere:  »Her  i  den  hele  Circus 
er  det  alene  Eder,  som  ere  Mordere« .  —  »Nej !  først  myrde 
I,  og  saa  flygte  1«,  fik  de  blaa  tilGjensvar.  —  »Nej!  I  ere 
baade  Mordere  og  Oprørere.  I  alene  tælle  Mordere  i  eders 
Rækker«. 

For  sidste  Gang  henvendte  de  grønne  sig  til  Kejseren. 
»De  blaa  komme  med  Besværinger,    og  ingen   myrder   dog 


*)  Nemlig  Uretfærdighed  og  Grusomhed. 
**)   Sabates  var  Kejserens  Fader. 

dem;  det  kan  da  enhver  se,  naar  han  blot  vil  se.  Herre! 
hvem  tog  Træhandleren  ved  Skibsbroen  at  Dage?«  —  »I 
tog  ham  af  Dage«,  lød  Kejserens  Svar.  —  »Og  hvem  dræbte 
daEpagathos's  Søn?«  —  »Ham  dræbte  I  ogsaa  og  viklede  de 
blaa  ind  i  den  Sag«.  —  »Ja,  saaledes  gaar  det  os  altid, 
altid!  Herre  Gud,  forbarm  Dig  over  os!  Sandheden  tyra- 
niseres.  Vi  kunde  næsten  fristes  til  at  modsige  dem,  som 
sige,  at  alle  Ting  ske  i  Følge  Guds  Raadslagninger.  Hvor- 
for kommer  ellers  denne  onde  Skæbne  over  os?«  —  »Gud 
har  intet  at  bestille  med  Misgjerninger«,  led  Justinians 
Svar.  —  »Gud  har  altsaa  intet  at  gjøre  med  Misgjerninger? 
Naa,  hvem  er  det  da,  som  gjør  os  Uret?  Lad  en  Filosof 
eller  en  Eremit  klare  det  Spørgsmaal«.  —  »I  Gudsbespot- 
tere  og  Fjender  af  Gud!  ville  I  da  ikke  tie  stille?«  —  »Jo, 
naar  Magten  fordrer  det,  saa  tie  vi,  men  mod  vor  Vilje. 
Alt,  alt  vide  vi  nu;  men  vi  tie.  Far  vel,  Retfærdighed! 
For  Dig  er  der  ikke  Plads  her.  Lad  os  bryde  op !  Bort 
herfra!  Vi  ville,  ved  Gud!  hellere  gaa  over  til  Jødedom- 
men; ja  vi  ville  hellere  holde  med  Hedningerne  end  med 
de  blaa«. 

Der  opstod  nu  en  frygtelig  Larm  og  en  vild  Forvirring. 
»Bort  med  Eder!«  raabte  de  blaa  efter  deres  Modstandere, 
»vi  foragte  Eder;  Synet  af  Eder  er  os  imod;  Harmen  svul- 
mer i  Brystet  paa  os«;  men  de  grønne  stormede  ud  af 
Rendebanen  med  det  Raab :  »Ned  med  alle,  der  blive  til- 
bage!« Saaledes  tog  Oprøret  sin  Begyndelse*). 

VIII.    Oprøret  tager  Navn. 

Justinian  havde  ikke  villet  give  efter  for  de  grønnes 
med  Heftighed  fremsatte  Fordringer    for    ikke    at   bortgive 


*)  1  det  byzantinske  Rige  var  det  Skik  og  Brug,  at  alt,  hvad 
Kejseren  talte,  og  alt,  hvad  der  blev  talt  til  ham,  blev  ført 
til  Protokols.  Hele  den  oven  for  gjengivne  Scene  lindes  i  en 
betitlet:    ''Jxra  8ca  KaXonodiov, 

noget  af  sin  kejserlige  Værdighed;  men  han  ønskede  dog 
at  besværge  det  truende  Uvejr,  og  for  at  stille  Sindene  til 
Freds  vilde  han  udove  en  Retfærdigheds  Handling,  som  han 
snarest  mulig  søgte  at  bringe  til  almindelig  Kundskab. 

Politiministeren  Eudæmon  havde  i  Anledning  af  de 
sidste  Snigmord  ladet  flere  Tilhængere  af  begge  Partier 
fængsle.  Forhørene  vare  allerede  afsluttede  og  Sagen  mo- 
den til  Paakjendelse.  Nu  faldt  Dommen;  syv  Personer 
bleve  fundne  skyldige  i  Mord,  de  fire  bleve  dømte  til  Hals- 
hugning, de  tre  til  Galgen.  Rygtet  gik,  at  der,  som  noget 
ganske  uhørt,  denne  Gang  ogsaa  var  blaa  blandt  de  dom- 
fældte, altsaa  Medlemmer  af  det  Parti,  derefter  den  alminde- 
lige Folkemening  kun  var  og  vilde  vedblive  at  være  Tro- 
nens Støtter  mod  til  Gjengjæld  at  nyde  Straifrihed  og  Hof- 
fets udelte  Bevaagenhed.  Det  vigtige  Spørgsmaal  blev  nu, 
hvorledes  de  blaa  vilde  stille  sig  til  denne  Udæskning,  og 
derimod  ikke,  hvordan  de  grønne  vilde  optage  denne  for- 
sinkede Udøvelse  af  Retfærdigheden. 

De  omtalte  Henrettelser  fandt  rimeligvis  Sted  Mandag 
den  12te  Januar.  De  domfældte  bleve  i  et  højtideligt  Op- 
tog førte  gjennem  den  hele  Stad  og  derpaa  satte  over  Hav- 
nen til  Forstaden  Pera,  hvor  Retterstedet  fandtes.  En  stor 
Menneskemasse,  der  herte  til  begge  Farver,  var  strømmet 
sammen  for  at  overvære  dette  Skuespil.  Halshugningen  gik 
for  sig  uden  Forstyrrelse,  og  nu  kom  Turen  til  de  tre,  der 
skulde  hænges.  Man  klyngede  dem  op;  men  det  lykkedes 
kun  at  faa  Livet  af  den  ene;  de  to  andre,  en  blaa  og  en 
grøn,  styrtede  ned,  idet  Bjælken  i  Galgen  gik  sønder.  Der 
opstod  en  stor  Bevægelse  blandt  Mængden,  og  Bødlerne  skyndte 
sig  med  at  fornye  Forsøget;  men  deres  Hastværk  fremkaldte 
et  Mirakel,  Udfaldet  blev  paa  ny  det  samme  som  første 
Gang.  Ved  dette  Syn  kunde  Mængden  ikke  længere  styre 
sig;  alle  raabte  og  larmede  i  vild  Forvirring;  man  tog  det 
skete  som  et  slet  Varsel  for  Kejseren,  nogle  raabte  vel 
endnu  »Leve  Justinian!«  men  de  fleste  brølte  »Benaadning!« 


Nikaoprøret  under  Kejser  Justinian.  55 

Og  sluttelig  lød  Kaabel  fra  alle  Kanter:  »Før  dem  til  Kirken; 
før  dem  til  et  Fristed  (Asyl)!«  Munkene  i  det  nærliggende 
Kloster  for  den  hellige  Konon  ilte  til,  fandt  begge  Misdæ- 
derne i  Live  og  liggende  paa  Jorden,  de  fik  dem  i  en  Baad 
og  førte  dem  over  Havnen  til  den  hellige  Laurentius's  Asyl. 
Her  syntes  de  nu  at  være  i  Sikkerhed;  thi  paa  Grund  af 
Kirkens  Beskyttelsesret  kunde  ingen  med  Vold  eller  mod 
sin  Vilje  fjærnes  fra  dette  Sted.  Flygtningene  syntes  saa- 
ledes  her  i  Eo  at  kunne  afvente  den  kejserlige  Benaadning, 
med  mindre  de  vilde  gribe  den  gunstige  Lejlighed  til  at 
flygte  bort;  den  sidste  Udvej  blev  dog  snart  forment  dem; 
thi  da  Politiministeren  fik  Melding  om  det  passerede,  af- 
sendte han  strax  en  Afdeling  Soldater,  der  skulde  besætte 
Udgangene  fra  Kirken  og  passe  paa  de  tvende  Flygtninge. 
De  her  skildrede  Begivenheder  havde  de  mest  skæbne- 
svangre Følger.  Den  blotte  Kjendsgjerning,  at  denne  Gang 
ogsaa  Medlemmer  af  det  blaa  Parti  vare  blevne  domfældte, 
æggede  deres  Partifæller,  som  i  denne  Omstændighed  saa 
et  grovt  Angreb  paa  deres  hidtidige  Strafløshed,  og  de 
grønne  gjorde  sig  utvivlsomt  al  mulig  Umage  for  yderligere 
at  ægge  Misfornøjelsen  hos  deres  Modstandere  og  drive  dem 
videre.  De  stakkels  Synderes  vidunderlige  Eedning  i  For- 
ening med  Politiministerens  vidtdrevne  Forsigtighed  bidrog 
ogsaa  sit  til  at  opflamme  de  blaas  Forbitrelse.  Tidligere 
Tvistigheder  med  Regeringen  bleve  atter  fremdragne,  gam- 
mel Misfornøjelse  vaagnede  paa  ny.  Man  syntes  nu,  at  Kej- 
seren dog  ikke  var  føjelig  nok  mod  de  blaa,  man  indrømmede, 
at,  ærlig  talt,  alle  led  under  det  herskende  Regeringssystem; 
Skattetrykket  var  utaaleligt,  Finansvæsenet  var  i  en  elendig 
Tilstand,  og  Regeringen  lod  sig  kun  lede  af  sin  Havesyge. 
Man  fandt  nu  noget  at  udsætte  paa  hele  Hoffet  og  paa  en- 
hver Minister;  Kejseren  var  dog  egentlig  altfor  grusom  og 
Theodora  altfor  stolt,  Johannes  fra  Kappadokien  var  en 
altfor  plump  Person  og  Tribonian  altfor  rænkefuld,  Felt- 
herren Belisarius  var   altfor   blødagtig   og  Eudæmon    altfor 

naaede  mau  til  det  to  og  tyvende  Kapløb.  Da  ogsaa  dette 
Løb  var  til  Ende,  og  Justinian  endnu  ikke  bønhørte  Par- 
tierne, ja  end  ikke  værdigede  dem  et  Svar,  lavede  man  sig 
fra  begge  Sider  til  at  bryde  op,  men  i  Stedet  for  de  bruge- 
lige Leveraab  for  Kejseren  lød  nu  Raabene:  »Leve  de 
grønne  og  de  blaa !«  »Leve  Medlidenheden  mellem  Partierne !« 
Mængden  strømmede  ud  af  Circus,  Partierne  fraterniserede 
med  hinanden,  og  for  at  undgaa  en  Indblanding  af  forklædte 
Soldater  og  Politibetjente  tog  man  et  fælles  Løsen,  som 
man  laante  fra  Rendebanen. 

Fra  alle  Kanter  lød  det:  »Nika!«  d.  v.  s.  »Sejr!« 
Oprøret  havde  taget  Navn. 

iX.    Bevægelsen  voxer. 

Da  Aftenen  brød  frem,  samlede  der  sig  store  Masser 
udenfor  Raadhuset.  Man  forlangte  med  voldsomme  Raab 
Oplysninger  om  de  tvende  Flygtninge,  og  da  Eudæmon  lige 
saa  lidt  nu  som  den  foregaaende  Dag  indlod  sig  paa  at 
svare  Mængden,  begyndte  denne  at  storme  Raadhuset.  Flam- 
mende Brande  bleve  kastede  ind  i  Bygningen,  Fængsels- 
dørene bleve  sprængte,  alle  Fanger  befriede  og  Politiet  saa 
vel  som  Vagterne  overvældede  og  uden  Skaansel  nedhuggede. 
Flammerne  fra  Raadhuset  begyndte  at  rødne  den  mørke 
Himmel  og  afgave  Tegnet  til  den  almindelige  Opstand,  som 
nu  vedvarede  hele  Natten.  Ogsaa  enkelte  rige  og  forhadte 
Privatmænd  Boliger  bleve  stormede,  udplyndrede  og  øde- 
lagte. Et  mægtigt  Flammehav,  hvis  Bølger  piskedes  af- 
sted af  Vinden,  udbredte  sig  fra  Raadhuset  og  angreb  en 
Del  af  Vexelerhallerne ;  ogsaa  de  pragtfulde  Boliger,  der  til- 
hørte Patricieren  Lausus  og  andre  rige  Borgere,  bleve  lagte 
i  Aske**)    Ilden  rasede  som  i  en    af  Fjenden   indtagen  By, 


*)  Til  nærmere  Oplysning  om  de  her  og  i  det  følgende  omtalte 
Lokaliteter  henvises  vore  Læsere  til  det  medfølgende  Kort  og  til 
den  i  „Hist.  Archiv"  1875,  II.  S.  444—451  givne  Beskrivelse 
af  Konstantinopel.  * 

Folkemassen  bølgede  urolig  frem  og  tilbage,  Forvirringen 
og  Rædslen  greb  videre  og  videre  om  sig,  de  rolige  og 
neutrale  Borgere  flygtede  massevis  dels  til  Pera,  dels  til 
den  nærliggende  asiatiske  Kyst. 

Justinian  tilbragte  denne  Rædselsnat  paa  Slottet.  Han 
kj endte  endnu  ikke  Farens  Omfang  og  troede  at  kunne  stille 
Opløbet  ved  at  lægge  en  ubekymret  Sindsro  for  Dagen. 
Den  følgende  Morgen,  Onsdagen  den  14de,  lod  han  træffe 
Foranstaltninger  til  at  fortsætte  Legene  i  Circus,  og  som 
Tegn  herpaa  udfoldede  man  efter  Skik  og  Brug  Solsejlet 
over  den  kejserlige  Loge.  Det  var  aabenbart  Kejserens  Hen- 
sigt at  bane  Vejen  til  en  Forstaaelse  og  Overenskomst  med 
de  oprørske  Partier;  tM  han  bævede  ængstelig  tilbage  ved 
Tanken  om  en  alvorlig  Fare  og  en  virkelig  Revolution. 
I  Stedet  for  at  følge  Kejserens  Opfordring  besvarede  de 
forenede  Partier  imidlertid  dette  Skridt  med  et  nyt  Angreb 
og  med  nye  Brandstiftelser  i  Slottets  umiddelbare  Nærhed; 
thi  Brandstiftelser  vare  paa  hine  Tider  et  Hovedangrebs- 
middel  under  en  Oprørsbevægelse  i  en  By ;  Flammerne  skulde 
indeslutte,  betvinge  og  forjage  Fjenden.  Ved  denne  Lej- 
lighed var  det  aabenbart  Beregningen,  at  Flammerne  lige- 
som skulde  æde  sig  ind  i  selve  Kejserborgen.  Derfor  blev 
der  nu  ogsaa  sat  Ild  paa  Trappegangene  og  Logerne  i  Circus, 
men  det  fængede  ikke  her.  Derimod  lykkedes  det  at  stikke 
en  stor  Del  af  de  Buegange  i  Brand,  der  udbredte  sig  langs 
med  hele  Palatiums  Front  ligefra  Circus  forbi  Chalke  til 
Severusbadene.  Slottets  Omgivelser  gave  Gjenlyd  af  For- 
haanelser,  Trusler  og  vilde,  udfordrende  Raab,  der  naaede 
selve  de  kejserlige  Øren,  og  Justinian  blev  nu  greben  af  den' 
yderste  Raadvildhed;  skulde  han  give  efter  for  Oprørernes 
Fordringer,  eller  skulde  han  sætte  haardt  imod  haardt, 
hvorved  han  udsatte  sig  for  at  gjøre  ondt  endnu  værre? 

Overgeneral  Belisarius,  der  nylig  var  vendt  hjem  fra 
Perserkrigene,  opholdt  sig  heldigvis  ved  Hoffet;  han  havde 
et  betydeligt  Følge  om  sig,    navnlig   en    stor  Skare  Lanse- 

dragere  og  Skjolddragere,  for  største  Delen  Gotere,  der  alle 
vare  prøvede  Krigere.  Ogsaa  Feltherren  Mundus  med  Søn 
vare  hændelsesvis  tilstede;  han  var  udnævnt  til  Gouverneur 
over  lUyrien,  var  derfor  kaldt  til  Konstantinopel  for  i  egen 
Person  at  modtage  sine  Instruktioner  og  var  nylig  ind- 
truffet med  en  Flok  modige  Herulere.  Med  denne  bevæb 
nede  Styi'ke,  som  mindst  beløb  sig  til  5000  Mand,  lod  der 
sig  allerede  udrette  en  Del,  Derhos  havde  man  jo  endnu 
Byens  Garnison  og  den  kejserlige  Livgarde.  Garnisonen  var 
dog  kun  ringe  og  bestod  næppe  af  mere  end  en  Afdeling 
Milits  tropper,  den  Flaviske  eller  Constantinske  Skare,  der 
var  organiseret  af  Flavius  Constantinus.  Derimod  var  Liv- 
garden meget  betydelig,  og  disse  Tropper  faldt  efter  deres  lavere 
eller  højere  Tjenestegrad  i  meget  forskjellige  Korps;  men  man 
kunde  ikke  rigtig  forlade  sig  hverken  paa  Militsen  eller  paa 
Livgarden;  de  vare  ikke  synderlig  gunstig  stemte  mod  Ju- 
stinian, hvorfor  Kejseren  bævede  tilbage  fra  en  Afgjørelse 
ved  Vaabenmagt. 

En  Afdeling  Tropper  rykkede  dog  frem  fra  Palatium 
mod  Oprørerne  ;  i  Spidsen  for  disse  Tropper  stod  General 
Mundus,  en  af  Gardens  højeste  Officerer  Constantiolus  og 
Patricieren  Basilides,  der  stod  i  høj  Gunst  hos  Mængden. 
Det  var  imidlertid  paalagt  dem  ikke  at  gjøre  Anvendelse 
af  deres  Vaabeii,  men  derimod  at  berolige  Mængden  og 
holde  den  i  Tomme  med  det  gode  samt  skaffe  sig  Under- 
retning om  Folkets  Ønsker.  De  nævnte  Mænd  holdt  derfor 
hist  og  her  Taler  til  de  frem-  og  tilbagebølgende  Masser, 
søgte  at  stille  dem  til  Freds  og  spurgte:  »Hvad  der  var 
deres  Begjæring,  og  hvorfor  de  gjorde  denne  oprørske  Tumult?« 

Det  kom  nu  imidlertid  for  Dagen,  at  Bevægelsen  alle- 
rede var  voxet  op  til  en  Revolution.  Mængden  talte  ikke 
mere  om  den  underordnede  Embedsmand  Kalopodius  eller 
om  Amnestien  for  de  tvende  Fanger ;  men  den  gav  sin  Harme 
Luft  i  Forhaanelser  mod  Ministrenes  Havesyge,  Uretfærdig- 
hed og  Grusomhed;    man  forlangte  de  tre    fornemste  Mini- 

stres  Afskedigelse,  ja  endog  deres  Død>  »Ned  med  Eudæ- 
mon!  Død  over  Johannes  og  Tribonian!«  var  det  truende 
Svar,  som  de  kejserlige  Afsendinge  fik  fra  alle  Kanter. 

Justinian  havde  hidtil  haardnakket  vægret  sig  ved  at 
vise  en  Eftergivenhed  i  det  mindre;  men  ved  disse  Efter- 
retninger besluttede  han  at  feje  sig  efter  de  stigende  For- 
dringer, han  var  skræmmet  ved  Bevægelsens  Heftighed  og 
nu  kun  betænkt  paa  at  stille  Folket  til  Freds.  De  tre 
Ministre  bleve  ufortøvet  fjærnede,  og  der  blev  udnævnt  et 
mere  populært  Kabinet.  T  Stedet  for  Johannes  fra  Kappa- 
dokien  blev  Patricieren  Fhokas,  der  blev  anset  for  meget 
forstandig  og  rettænkende,  udnævnt  til  Præfectus  prætorio; 
Patricieren  Basilides,  der  nød  stor  Anseelse  og  stod  i  Ry 
for  Mildhed,  blev  Tribonians  Efterfølger  som  Kvæstor,  og 
endelig  maatte  Politiministeren  Eudæmon  vige  Pladsen  for 
Trjphon,  en  Broder  til  den  tidligere  Politiminister  Theodoras. 

Disse  Indrømmelser  bleve  hurtigst  mulig  offentliggjorte; 
men  det  var  allerede  for  sent,  og  Mængden  vilde  ikke  mere 
nøjes  hermed,  men  det  vedvarende  Held  opmuntrede  kun 
Masserne  til  at  spænde  Buen  strammere.  Mere  ulykke- 
spaaende  Raab  lode  sig  høre.  »Ned  med  Justinian!«  lød 
Løsenet  nu,  man  fordrede  Kejserens  Tronfrasigelse  og  Ind- 
sættelsen af  en  ny  Kejser.  Justinian  havde  haabet,  at 
Mængden  skulde  lade  sig  stille  til  Freds  og  spredes  ad ; 
men  den  voxede  tvertimod  og  viste  en  mere  og  mere  truende 
Holdning.  Den  dynastiske  Opposition  laa  ikke  paa  den  lade 
Side,  men  greb  behændig  det  gunstige  Øjeblik.  Den  havde 
næppe  haft  nogen  videre  Indflydelse  paa  Urolighederne  i 
deres  Begyndelse;  Anledningen  til  Bevægelsen  var  jo  lige- 
som kommen  af  sig  selv;  men  nu  pustede  Hypatius's  Ven- 
ner og  Tilhængere  til  Oprøret  af  alle  Kræfter  og  uddelte 
Vaaben  og  Penge  blandt  Folket;  man  arbejdede  med  fælles 
Kræfter  til  et  fælles  MaaL  Hypatius  og  Pompejus  kunde 
endnu  ikke  tage  aabenlys  Del  i  Bevægelsen,  selv  om 
de  havde  villet;  thi  strax  ved  Begyndelsen  af  Urolighederne 

havde  de  tilligemed  andre  Patriciere  og  Senatorer  faaet  Or- 
dre til  at  møde  i  Paladset,  og  de  vare  her  uafbrudt  i  Kej- 
serens Omgivelse  eller,  rettere  sagt,  under  hans  Kontrol. 
Under  deres  Ophold  i  Paladset  vare  de  maaske  dog  alligevel  ikke 
ganske  orkesløse ;  thi  medens  de  selv  bar  en  fremhyklet  Tro- 
skab og  Loyalitet  til  Skue,  begyndte  Tropperne  og  især 
Livgarden  at  vakle.  Det  er  hejst  rimeligt,  at  ogsaa  Probus 
befandt  sig  ved  Hoffet. 

Under  hele  Oprørets  Forløb  havde  Justinian  endnu  ikke 
et  Øjeblik  forladt  Slottets  Omraade.  Han  holdt  næsten 
uafbrudt  Raadslagninger  snart  med  sine  Ministre,  Senatorer 
og  Generaler,  snart  med  sin  Gerualinde,  der  næppe  raadede 
ham  til  at  vise  Eftergivenhed.  Da  Oprørets  Bølger  bruste 
frem  til  Slottets  nærmeste  Omgivelser,  og  da  deres  Xarmen 
og  Brusen  naaede  hans  Øren,  havde  han  omhyggelig  ladet 
alle  Adgange  til  Slottet  afspærre  for  at  hindre  Mængdens 
Indtrængen.  Da  det  imidlertid  viste  sig,  at  de  store 
Indrømmelser  ikke  vare  tilstrækkelige  til  at  besværge  Uvejret, 
da  Folket  meget  mere  gjorde  Mine  til  angribe  Kejseren  i 
hans  egen  Bolig,  fik  de  mere  energiske  Raad  Overhaand, 
og  Belisarius  fik  Befaling  til  at  gjere  et  Udfald  med  sine 
Goter,  rimeligvis  fra  Broncegaarden  (Chalke).  Manøvren 
syntes  at  føre  til  et  heldigt  Udfald,  et  stort  Antal  Oprørere 
blev  nedhugget,  Kampen  og  Mandefaldet  vedvarede  til  langt 
ud  paa  Natten;  men  Tropperne  maatte  dog  sluttelig  igjen 
trække  sig  tilbage  bag  Slottets  Porte,  og  den  dobbelt  for- 
bitrede Folkemasse  vovede  sig  atter  frem  og  forsøgte  ved 
Nattens  Frembrud  et  umiddelbart  Angreb  paa  selve  Slottet. 
Det  lykkedes  virkelig  at  stikke  Chalke  i  Brand,  og  den 
prægtige  Forgaard  tilligemed  de  tilstødende  Dele  af  Liv- 
gardens Haller  lige  til  Marstemplet  gik  op  i  Luer.  Medens 
Tropperne  trak  sig  tilbage  for  Luerne  til  de  indre  Dele  af 
Slottet,  trængte  Menneskemasserne  fra  den  modsatte  Kant 
ind  i  den  brændende  Forgaard,  og  der  paafulgte  et  nyt 
blodigt  Sammenstød,    til  Flammerne  endelig  drete  de  kæm- 

pende  fra  hinanden.  I  denne  Nat  sank  ogsaa  de  Pragt- 
bygninger, som  laa  nærmest  det  augustæiske  Forum,  i  Grus, 
navnlig  Senatspaladset  og  den  store  Sophiekirke  med  sin 
mægtige  Skov  af  Søjler  og  det  kostbare  Archiv  med  Doku- 
menterne angaaende  Kirkens  Privilegier  og  Indtægter. 

Den  følgende  Dag,  Torsdagen  den  I6de  Januar,  indtraf 
ingen  Begivenheder  af  større  Betydning;  Kejserens  Mod- 
løshed vedvarede,  og  Oprørerne  vare  udmattede  efter  næsten 
otte  og  fyrretyve  Timers  Anstrængelser.  For  øvrigt  vare 
ogsaa  de  rygende  Ruiner  til  Hinder  for  enhver  Bevægelse 
af  noget  større  Omfang,  ligesom  Oprøret  endnu  stadig  sav- 
nede en  fast  Operationsplan  og  en  fælles,  synlig  Ledelse. 
Man  famlede  derfor  ligesom  i  Blinde.  En  enkelt  Folkehob 
væltede  sig  denne  Dag  under  Raabet:  »Vi  fordre  en  anden 
Kejser!«  frem  til  Sophiehavnen  ved  Mamarahavet,  syd  for 
Cirkus.  Her  laa  Probus's  Hus.  Den  larmende  Hob  for- 
langte Vaaben  og  raabte:  »LeveProbus,  Romaniens  Kejser!« 
men  alt  var  forgjæves,  og  da  man  havde  gjennemsøgt  Hu- 
set, stak  de  Ild  paa  det,  enten  af  ren  Kaadhed  eller  i 
Vrede  over,  at  Probus  ikke  var  tilstede,  mulig  ogsaa  fordi 
man  havde  en  Mistanke  til  denne  Herre.  En  Del  af  Huset 
afbrændte,  men  Ilden  udsluktes  derpaa  af  sig  selv,  og  Ho- 
ben drog  videre  under  de  samme  Raab.  hvormed  den  var 
ankommen.  Andre  eller  vigtigere  Begivenheder  tildroge  sig 
ikke  denne  Dag. 

Fredagen  den  17de  gik  Oprørerne  igjen  over  til  Angreb, 
som  denne  Gang  rettedes  mod  Prætoriet,  d.  v.  s.  Rigets 
Justitsministerium,  der  havde  en  mere  nordlig  Beliggenhed 
ved  Havnen  og  nordøst  for  Severusbadene,  som  det  frem- 
gaar  af  Begivenhedernes  Gang.  Skarerne  mødte  ikke  nogen 
alvorlig  Modstand,  og  den  mægtige  Bygning  blev  ødelagt 
og  antændt.  En  tredje  forfærdelig  Ildebrand  var  Følgen 
heraf.  Af  selve  Prætoriet  blev  navnlig  den  Del  lagt  i  Aske, 
som  omsluttede  Rigets  Archiv  med  dets  talløse,  uerstatte- 
lige Dokumenter;    dernæst  afbrændte  Tagene  af  to   nærlig- 

gende  Basilikaer.  Det  var  uden  Tvivl  Oprørernes  Tanke, 
at  Ilden  skulde  tage  en  sydøstlig  Retning,  saaledes  trænge 
ødelæggende  frem  mod  Slottet  paa  en  mere  virksom  Maade 
end  Natten  den  15de  og  sluttelig  skræmme  Kejseren  bort 
og  nøde  ham  til  Flugt  over  Havet.  Skæbnen  vilde  imid- 
lertid, at  der  hævede  sig  en  stærk  Nordøstvind,  som  ganske 
vist  drev  Flammerne  langt  ud  over  Prætoriets  Grænser, 
men  i  en  sydvestlig  Retning.  Snart  stod  det  feagtige  Lampe- 
hus med  sit  letfængelige  Trætag  i  Flammer  ligesom  Severus- 
badene  eller  Zeuxippos  med  sit  herlige  Museum.  Derpaa 
kom  ogsaa  Turen  til  den  hellige  Irenes  Kirke,  og,  hvad  der 
var  det  forfærdeligste,  Luerne  omspændte  ogsaa  Eubulos's 
og  den  hellige  Samsons  Hospitaler.  En  Redning  af  de 
talløse  syge  var  enten  ikke  mulig  paa  Grund  af  Ildens 
Voldsomhed,  eller  ogsaa  forsømte  man  at  træffe  fornødne 
Skridt  i  rette  Tid,  kort  sagt,  den  rædselsfulde  Dødsmaade 
ramte  de  hjælpeløse  i  deres  Senge  eller  Sovesale.  Stadens 
herligste  Prydelser  og  mest  velgj ørende  Institutioner  sank 
saaledes  i  Grus  paa  en  eneste  Nat  til  uslettelig  Skændsel 
for  Folkepartiet. 

Siden  Belisarius's  frugtesløse  Kamp  den  1 4de  havde 
Justinian  ikke  vovet  at  røre  sig;  han  havde  været  en  raad- 
vild  og  ørkesløs  Tilskuer  til  Oprørets  videre  Fremskridt  i 
de  tvende  paafølgede  Dage,  han  havde  fuldstændig  tabt 
Modet  og  overvejede  allerede  Nødvendigheden  af  en  Flugt.  Den 
bevæbnede  Magt,  der  endnu  stod  til  hans  Raadighed,  ind- 
gød ham  ikke  saa  megen  Tillid,  at  han  kunde  beslutte  sig 
til  at  gaa  energisk  frem.  Den  flaviske  Milits  havde  mulig- 
vis allerede  ved  dette  Tidspunkt  taget  aabenlys  Del  i  Be- 
vægelsen, og  nu  nægtede  Livgarden  rent  ud  at  gaa  angrebs- 
vis  frem  mod  Oprørerne;  den  havde  Lyst  til  at  indtage  en 
neutral  Holdning,  og  det  vilde  være  farligt  at  stille  Gardens 
Troskab  paa  Prøve  under  en  Træfning.  Man  var  saaledes 
indskrænket  til  Herulerne  og  Goterne,  hvis  Antal  ikke  syn- 
tes   tilstrækkelig   stort.     Vinden   havde   hidtil-  vedholdende 

drevet  Flammerne  bort  fra  Slottet  og  saaledes  vist  sig  som 
Justinians  ivrigste  og  kraftigste  Forbundsfælle;  denne  Om- 
stændighed alene  havde  han  at  takke  for  sin  Frelse,  men 
ogsaa  Vinden  kunde  hvert  Øjeblik  springe  om  og  blive  en 
farlig  Modstander.  Man  havde  rigtignok  ikke  i  Mellemtiden 
forsømt  at  afsende  Depecher  til  de  nærmest  liggende  Gar- 
nisonsbyer for  at  trække  Forstærkninger  til  sig  og  berede 
sig  paa  alle  Eventualiteter;  men  under  disse  aldeles  uventet 
indtrufne  Tildragelser  var  der  rimeligvis  Mangel  paa 
Transportskibe,  og  dog  kunde  Tropperne  kun  skaftes  frem 
til  Søs  og  kun  komme  i  Land  i  Slotshavnen. 

I  det  Øjeblik;  da  Kejserens  og  hans  Ministres  Fortrøst- 
ning var  sunken  til  det  dybeste,  hævede  deres  Mod  sig 
igjen.  Om  Aftenen  den  16de  landede  nemlig  de  saa  læng- 
selsfuldt imødesete  Forstærkninger  fra  de  nærmeste  Garni- 
soner paa  den  evropæiske  og  asiatiske  Kyst.  Saa  vidt 
man  kan  dømme  efter  Begivenhedernes  videre  Gang,  bestod 
disse  nye  Tropper  væsentlig  af  Herulere.  Hoffet  følte  sig 
mere  tryg  ved  denne  betydelige  og  usvækkede  Styrke,  og 
man  besluttede  at  slaa  et  afgj  ørende  Slag  den  næste  Dag. 

(Sluttes). 

F.  G. 


Smaating. 


En  Episode  fra   de   Imndredaarige  Krige.     Det   er 

en  lille  Episode  fra  de  langvarige  Krige,  som  fra  Midten  af 
det  fjortende  Aarhundrede  førtes  mellem  Frankrig  og  Eng- 
land, vi  her  yille  fortælle.  Tiden  er  omtrent  1360,  altsaa 
nogle  Aar  efter  de  Franskes  store  Nederlag  ved  Poitiers; 
Kampen  mellem  de  to  Folk  rasede  i  smaa  Fægtninger  og 
Plyndringer,  den  offentlige  Myndighed  var  aldeles  forsvun- 
den, og  Befolkningen  var  overalt  nødt  til  at  forsvare  sig 
selv  for  at  raade  en  Smule  Bod  paa  det  voxende  Anarki. 
Jeg  vil  her  fortælle,  siger  Fortsætteren  af  Vilhelm  fra 
Nangis's  Krennike,  en  af  disse  Begivenheder,  der  er  foregaaet 
i  mit  Nabolag,  og  om  hvis  Sandhed  jeg  fuldstæ'ndig  har 
forvisset  mig. 

Kampen  blev  fort  med  Tapperhed  af  Bønderne,  af 
Jacques  Bonhomme,  som  man  kaldte  dem .  Der  ligger  en 
meget  stærk  befæstet  Plads  i  en  lille  By  Longueil,  ikke 
langt  fra  Compiégne  og  nær  ved  Oises  Bredder;  Pladsen 
er  afhængig  af  Munkeklostret  Saint-Corneille  i  Compiégne. 
Beboerne  erkj endte,  at  det  vilde  være  en  truende  Fare,  hvis 
Fjenderne  bemægtigede  sig  dette  Punkt;  de  indhentede  en 
Bemyndigelse  fra  hans  Naade,  Begenten  i  Frankrig  .(Kong 
Johans  Søn  Karl)  og  fra  Klostrets  Abbed,  derpaa  satte  de 
sig  fast  paa  den  omtalte  Plads,  forsynede  sig  med  Vaaben 
og  Levnedsmidler,  udnævnte  dernæst  en  Anfører  af  deres 
Midte  og  lovede  Regenten,  at  de  vilde  forsvare  Pladsen  til 
det  yderste.  Mange  af  Landbefolkningen  i  Omegnen  søgte 
ligeledes  Ly  her,  og  lil  Anfører  valgte  de  en  stor,  smuk 
Mand  ved  Navn  Vilhelm  Lærken.  Han  havde  til  Tje- 
ner en  Bonde,  som  var  ham  hengiven  til  Døden;  denne 
Mand  var  af  en  hej  Væxt,  var  i  Besiddelse  af  ea  vidunderlig 

Legemsstyrke  og  en  tilsvarende  Dristighed,  og  ved  Siden 
af  alle  disse  Fortjenester  var  han  i  højeste  Grad  beskeden; 
man  kaldte  ham  derfor  Bundtro  (»le  grand  Ferré«). 
Disse  Folk  satte  sig  nu  altsaa  fast  paa  denne  Plads 
i  et  Antal  af  omtrent  to  hundrede  Mand;  det  var  lutter 
Arbejdere,  som  søgte  deres  tarvelige  Underhold  ved  deres 
Hænders  Gjerning.  Englænderne,  som  vare  lejrede  i  Creil, 
hørte  fortælle,  at  disse  Mennesker  vare  fast  bestemte  paa 
at  gjøre  Modstand  paa  dette  Sted;  men  de  foragtede  dem 
højlig  og  droge  imod  dem,  idet  de  sagde:  »Lad  os  jage 
disse  Bønder  bort  og  bemægtige  os  denne  vel  befæstede  og 
vel  forsynede  Plads«.  De  kom  i  et  Antal  af  to  Hundrede, 
Folkene  havde  ingen  Anelse  derom  og  havde  ladet  Portene 
staa  aabne.  Englænderne  trængte  dristig  ind  i  Pladsen, 
medens  Bønderne  opholdt  sig  i  de  indre  Gaarde,  og  med 
Forfærdelse  saa  de  fra  Vinduerne  disse  vel  bevæbnede  Folk 
trænge  frem.  Kaptajn  Vilhelm  Lærken  steg  strax  ned 
med  nogle  af  sine  Folk  og  indlod  sig  modig  i  Kampen; 
men  han  var  Fjenden  underlegen,  blev  omringet  af  Eng- 
lænderne og  selv  dødelig  ramt.  De  af  Vilhelms  Folk,  som 
endnu  opholdt  sig  i  Gaardene,  og  Bund  tro  i  Spidsen  for 
dem,  udbrøde  nu:  »Lad  os  gaa  ned  og  sælge  vort  Liv  saa 
dyrt  som  mulig;  ellers  ville  Englænderne  uden  Skaansel 
dræbe  os«.  De  samlede  sig  nu  med  Forsigtighed,  stormede 
ud  ad  forskjellige  Porte  og  huggede  med  tunge  Slag  løs 
paa  Englænderne,  som  om  de  vare  til  Tærskearbejde ;  Ar- 
mene hævede  sig,  Armene  sænkede  sig,  og  hvert  Slag  voldte 
et  dødeligt  Saar.  Da  Bund  tro  saa  sin  Anfører  fældet  og 
Døden  nær,  sukkede  han  dybt  og  gik  frem  mod  Englæn- 
derne ;  med  Hoved  og  Skuldre  ragede  han  frem  over  alle,  Ven- 
ner som  Fjender.  Han  løftede  sin  Øxe,  han  fældede  døde- 
lige Hug  og  med  saa  godt  Udfald,  at  Pladsen  rundt  om- 
kring ham  snart  var  tom;  alle,  hvem  han  naaede,  kastede 
han  til  Jorden;  paa  nogle  knuste  han  Hovedet,  paa  andre 
knækkede  han  Arme  og  Ben;   han  opførte  sig  saa  tappert, 

at  han  i  en  Timestid  dræbte  atten  Stykker,  ikke  at  tale 
om  alle  de  saarede.  Ved  Synet  heraf  bleve  hans  Kamme- 
rater grebne  af  en  lignende  Iver.  Hvad  behøver  jeg  at 
sige  mere?  Hele  den  engelske  Flok  blev  nødt  til  at  vende 
Ryggen  og  flygte  bort;  nogle  sprang  ned  i  Gravene,  der 
vare  fulde  af  Vand;  andre  søgte  i  Uorden  at  naa  Portene 
igjen.  Bund  tro  gik  frem  mod  det  Sted,  hvor  Englænderne 
havde  plantet  deres  Banner,  greb  det,  dræbte  Bannerdrage- 
ren og  sagde  til  en  af  sine  Fæller,  at  han  skulde  gaa  hen 
og  kaste  Banneret  i  en  Grav  paa  et  Sted,  hvor  Muren  endnu 
ikke  var  færdig.  »Det  kan  jeg  ikke«,  svarede  den  anden, 
»thi  der  er  endnu  Englændere  ad  den  Kant«.  —  »Naa,  saa 
følg  mig  da  med  Banneret«,  gjensvarede  Bundtro,  og 
idet  han  gik  frem,  huggede  han  nu  med  Øxen  til  højre  og 
venstre  og  banede  sig  en  saa  god  Vej  hen  til  det  omtalte 
Punkt,  at  hans  Fælle  uhindret  kunde  kaste  Banneret  i  Gra- 
ven. Derpaa  hvilede  Bund  tro  sig  et  Øjeblik,  vendte  atter 
tilbage  til  Kampen  og  faldt  med  en  saadan  Kraft  over  Re- 
sten af  Englænderne,  at  alle,  som  endnu  kunde  flygte, 
skyndte  sig  det  bedste,  de  kunde.  Efter  hvad  man  for- 
sikrer, fældede  Bund  tro  paa  denne  Dag  mere  end  fyrre- 
tyve Fjender,  og  med  Guds  og  hans  Hjælp  skal  Største- 
delen af  Englænderne,  der  havde  taget  Del  i  Expeditionen, 
være  bleven  paa  Stedet;  men  Anføreren  for  vore  Folk, 
Vilhelm  Lærken,  blev  dødelig  ramt.  Han  var  endnu 
ikke  død,  da  Kampen  var  forbi,  man  lagde  ham  paa  hans 
Seng,  han  kjendte  alle  sine  tilstedeværende  Kammerater  og 
bukkede  kort  derpaa  under  for  sine  Saar.  De  begravede 
ham  med  Graad,  thi  han  var  god  og  forstandig. 

Ved  Efterretningen  om  Begivenhederne  i  Longueil 
bleve  Englænderne  meget  bekymrede,  idet  de  sagde,  at  det 
var  en  Skam,  at  saa  mange  brave  Krigere  vare  blevne  fæl- 
dede af  saadanne  Bondeknolde.  Den  følgende  Dag  samlede 
de  hele  deres  Styrke  fva  de  nærliggende  Lejre  og  angrebe 
med  Kraft  vore  Folk  i  Longueil;    men  disse  Xrygtede    dem 

ikke  synderlig,  gik  uden  for  deres  Mure  og  kæmpede  mod 
Fjenden.  I  forreste  Kække  var  Bund  tro,  om  hvem  Eng- 
lænderne havde  hørt  saa  megen  Tale.  Da  de  saa  liam,  og 
da  de  følte  Vægten  af  hans  Arm  og  Øxe,  var  der  mange 
af  dem,  der  vare  komne  til  Kampen,  som  vel  kunde  have 
ønsket  ikke  at  være  tilstede.  Mange  flygtede,  bleve  haardt 
saarede  eller  dræbte.  Nogle  enkelte  Adelsmænd  bleve  og- 
saa  tagne  til  Fange.  Hvis  vore  havde  villet  udlese  dem 
mod  Penge,  som  Adelsmænd  gjere,  kunde  de  ogsaa  have 
faaet  mange  Penge  for  dem;  men  det  vilde  de  ikke. 

Da  Kampen  var  endt,  var  Bund  tro  overvældet  af 
Varme  og  Anstrængelse;  han  drak  en  stor  Mængde  koldt 
Vand  og  blev  strax  greben  af  Feber.  Han  gik  til  Sengs 
uden  at  slippe  sin  Øxe,  der  var  saa  tung,  at  en  stærk 
Mand  næppe  med  begge  Hænder  kunde  løfte  den  fra  Jor- 
den. Da  Englænderne  fik  at  vide,  at  Bund  tro  var  syg, 
bleve  de  meget  glade  herover,  og  af  Frygt  for,  at  han  atter 
skulde  komme  sig,  sendte  de  hemmelig  tolv  af  deres  hen 
at  omringe  det  Sted,  hvor  han  boede;  de  skulde  befri  deres 
Fæller  for  denne  Frygt.  Da  Bundtros  Kone  fik  Øje  paa 
dem  i  det  fjærne,  ilte  hun  hen  til  Sengen,  hvor  han  laa, 
og  sagde:  »Min  kjære  Bundtro,  jeg  tænker,  at  det  er 
dig,  hvem  de  søge.  Hvad  vil  Du  gjere«.  Da  glemte 
Bundtro  sin  Sygdom,  væbnede  sig  i  al  Hast,  greb  sin 
Øxe,  der  allerede  havde  ramt  saa  mangen  en  Fjende  til 
Døden,  gik  ud  af  sit  Hus  og  ind  i  sin  lille  Gaard,  idet 
han  raabte  til  Englænderne,  saa  snart  han  fik  Øje  p-ea  dem : 
»Aa,  I  Røvere!  I  vilde  tage  mig  i  min  Seng;  men  I  skulle 
ikke  faa  Fingre  i  mig«.  Han  stillede  sig  op  ad  en  Mur 
for  at  være  i  Sikkerhed  mod  Angreb  bagfra  og  forsvarede 
sig  mandig  med  sin  gode  Øxe  og  sit  modige  Hjerte.  Eng- 
lænderne angrebe  ham,  ivrig  efter  at  dræbe  eller  fange 
ham;  men  han  gjorde  dem  en  saa  beundringsværdig  Mod- 
stand, at  han  strakte  fem  Fjender  haardt  saarede  til  Jor- 
den, medens  de  syv  øvrige  toge  Flugten.     Bund  tro  vendte 

triumferende  tilbage  til  sin  Seng,  og  da  han  var  gjennem- 
hedet  af  de  mange  Slag,  han  havde  uddelt,  drak  han  endnu 
mere  koldt  Vand  og  faldt  i  en  endnu  heftigere  Feber.  Faa 
Dage  senere  bukkede  Bundtro  under  for  sin  Sygdom,  og 
efter  at  have  nydt  den  hellige  Nadvere  forlod  han  denne 
Verden  og  blev  begraven  paa  Kirkegaarden  i  sin  Landsby. 
Alle  hans  Fæller  og  hans  Fædreland  sørgede  dybt  over 
ham;  thi  saa  længe  han  havde  levet,  vilde  Englænderne 
vist  næppe  have  nærmet  sig  det  Sted. 

Der  er  muligvis  nok  lidt  Overdrivelse  i  Fortællingen 
om  Bundtros  Bedrifter  og  Antallet  af  hans  fældede  Fjen- 
der; men  den  foranstaaende  Fortælling  er  dog  ikke  en  Le- 
gende. Den  er  autentisk  og  simpel  og  bærer  alle  Kjende- 
tegn  af  at  være  en  sandfærdig  og  virkelig  Begivenhed, 
saaledes  som  den  samtidige  Krønnikeskriver  har  hørt  og  op- 
fattet den.  Fortællingen  giver  os  et  godt  Billede  af  de 
indre  Tilstande  blandt  den  franske  Nation  ved  Midten  af  det  fjor- 
tende Aarhundrede.  Nationen  er  i  Færd  med  at  dannes, 
de  spredte  og  usammenhængende  Elementer  ere  i  Gjæring 
paa  alle  Punkter,  de  søge  at  nærme  sig  til  hverandre,  at 
danne  en  mægtig  Enhed;  men  der  skulde  endnu  hengaa  en 
rum  Tid,  inden  dette  Maal  kunde  naas. 

Kort  efter  den  her  skildrede  Episode  blev  der  sluttet 
den  foreløbige  Fred  iBrétigny  1360  mellem  de  to  stridende 
Magter.  Frankrig  maatte  afstaa  Aquitanien  som  et  selv- 
stændigt Rige  og  indløse  deres  fangne  Konge  for  3  Mil- 
lioner Dukater.  Det  var  haarde  og  ydmygende  Betingelser; 
dog  Freden  var  en  Nødvendighed,  og  den  blev  modtagen 
med  Glæde  i  Paris  og  de  nordlige  Provinser;  men  Befolk- 
ningen i  de  Provinser,  som  bleve  afstaaede  til  England,  var 
langtfra  at  dele  denne  Glæde.  I  Poitou  og  i  hele  Landet 
Saintonge,  fortæller  en  Krønnikeskriver,  var  Misfornøjelsen 
stor  hos  Baronerne,  Ridderne  og  de  store  Byer,  da  de  nu 
skulde  blive  engelske.  Navnlig  kunde  La  Rochelle  ikke 
finde  sig  i  sin  Skæbne;  man  kan  ikke  gjøre  sig  AOgenFore- 

stilling  om  de  rørende  Ord  og  Bønner,  Beboerne  skreve  og 
atter  skreve  til  Kongen;  de  bade  ham  for  Guds  Skyld  ikke 
at  fjerne  dem  fra  sit  Hus  og  overdrage  dem  i  fremmede 
Hænder;  de  vilde  hellere  finde  sig  i  at  betale  Halvdelen  af 
deres  aarlige  Indtægter  i  Skat.  Da  Befolkningen  imidlertid 
saa,  at  hverken  dens  Indvendinger  eller  Bønner  udrettede 
noget,  maatte  den  adlyde;  men  de  fornemste  Borgere  sagde : 
»Vi  ville  med  Læberne  erklære  os  for  Englændere,  men 
vore  Hjerter  ville  aldrig  bekvemme  sig  hertil«.  Under  Kri- 
gens Larm  og  Ulykker  begyndte  saaledes  Fædrelandskj  ær- 
ligheden, der  hidtil  omtrent  havde  været  en  ukjendt  Ting 
i  Lensstaten  Frankrig,  at  fødes  og  komme  til  Live  paa  alle 
Punkter;  men,  som  sagt,  endnu  var  der  langt  frem  til  det 
endelige  Maal. 


Greneral  Robert  Lee*). 


I. 

bfeneral  Lee  nedstammede  fra  en  af  Englands  ældste  Fa- 
milier. Ved  Englands  Erobring  af  Vilhelm  Erobreren  ud- 
mærkede Lancelot  Lee  sig  i  den  Grad,  at  han  til  Beløn- 
ning blev  forlenet  med  flere  Land  strækninger  i  Essex,  ogpaa 
Korstoget  under  Richard  Løvehjerte  glimrede  et  Medlem 
af  Slægten  Lee  paa  en  saa  fremtrædende  Maade  under  Be- 
lejringen af  St.  Jean  d'Acre,  at  han  lønnedes  med  Jarle- 
titlen, og  hans  Rustning  opbevares  den  Dag  i  Dag  i  Tower 
i  London.  Et  tredje  Medlem  af  Familien  udmærkede  sig 
saaledes  ved  Heltebedrifter,  at  hans  Banner  med  Devisen 
»non  incautus  futuri«  opbevaredes  i  det  kongelige  Kapel  i 
Windsor. 

Et  senere  Medlem  af  Familien,  Richard  Lee,  var  under 
Carl  den  første  Medlem  af  Gehejmeraadet,  men  blev  ved 
denne  ulykkelige  Monarks  Død  forvist  fra  England  og  drog 
til  Amerika,  hvor  han  blev  Stamfader  til  den  amerikanske 
Gren  af  Slægten.  Hans  Efterkommere  virkede  i  forskjellige 
fremragende  Stillinger  til  Gavn  for  de  engelske  Kolonier; 
men  da  disse  omsider  naaede  en    saadan  Udvikling,    at   de 


*)  Jahrbucher  lur  die  deutsche  Armee  und  Marine.  Band  16. 
1875.  —  Allgemeine  Militårzeitung,  15ter  Jahrgang.  1875.  •— 
Blanche  Lee  Childe:  Le  general  Lee.  —  Cooke: 
A  life  of  general  R.  E.  Lee. 

følte  sig  i  Besiddelse  af  Kræfter  til  at  staa  paa  egne  Ben, 
træffe  vi  atter  Medlemmer  af  Slægten  Lee,  der  frejdig  og 
djærvt  hæve  deres  Kest  for  Uafhængigheden  af  England. 
K.  H.  Lee,  en  mægtig  Taler,  var  med  til  at  forfatte  og 
fremme  Uafhængighedserklæringen,  og  Henry  Lee,  Faderen 
til  Robert,  pkabte  sig  ved  sin  Deltagelse  i  Befrielseskrigen 
som  General  et  Navn  i  Amerikas  Historie.  Efter  Krigen 
hædredes  Henry  Lee  af  sine  Medborgere  ved  tie  Gange  at 
blive  valgt  til  Gouverneur  i  Virginia. 

I  Aaret  1807  saa  Drengen  Robert  Dagens  Lys  paa 
Slottet  Stratford,  beliggende  i  Grevskabet  Westmoreland  i 
Staten  Virginia.  Stratford  var  en  af  hine  gamle  Familie- 
besiddelser, som  af  den  emigrerede,  gamle  engelske  Adel 
var  indrettet  med  Hygge  og  Smag,  og  hvor  man  maaske 
fandt  et  troere  Billede  af  det  gammelengelske  Liv  end  paa 
mange  Slotte  i  selve  England,  hvor  Kampe  imellem  Puri- 
tanere og  Stuarter  havde  medført  idelige  Forstyrrelser.  I 
det  store  skovomkransede  Stratfords  gamle  Haller,  hvis 
Yægge  vare  prydede  med  en  næsten  syvhundredaarig  ære- 
fuld Familietraditions  Trofæer  og  Erindringer,  saa  Drengen 
Robert  sin  berømte  Fader  færdes,  snart  i  muntert  Selskab 
med  højtstaaende  Mænd  og  snart  alvorlig  beskæftiget  med 
Statssager. 

Allerede  i  en  tidlig  Alder  hærdedes  Drengens  Sundhed 
ved  alle  Haande  Legemsøvelser  og  i  Særdeleshed  ved  hans 
lidenskabelige  Tilbøjelighed  for  Jagten,  som  han  tilfreds- 
stillede i  de  virginiske  Skove.  Da  Faderen  døde,  var  Ro- 
bert kun  elleve  Aar  gammel;  men  den  berømte  Faders 
ædle  Personlighed  havde  dog  paatrykt  Barnet  et  Stempel, 
som  aldrig  udviskedes,  men  blev  den  Rettesnor,  han  trolig 
fulgte  for  hele  Livet. 

Ynglingen  bestemte  sig  allerede  tidlig  for  den  mili- 
tære Løbebane,  og  i  Aaret  1825  indtraadte  han  som  Elev 
paa  Militærakademiet  i  West-Point,  hvor  han  ved  sin  rene 
Vandel  og  ved    sin    ualmindelige  Flid   og  Begavelse    vandt 

almindelig  Anerkj endelse,  saavel  af  Lærerne  som  af  Kam- 
meraterne. Efter  at  have  studeret  her  i  4  Aar  forlod  den 
unge  Mand  Akademiet  som  Ingenieurofficer  med  de  mest 
udmærkede  Vidnesbyrd. 

I  Aaret  1832  ægtede  han  Frøken  Mary  Washington- 
Curtis,  Datter  af  Washingtons  Adoptivsøn  Curtis ,  hvorved 
han  kom  i  Besiddelse  af  Godserne  Arlington  og  White- 
House.  Den  unge  Ægtemand  og  Godsbesidder  lod  sig  dog 
ikke  friste  af  hin  pludselige  Rigdom  til  at  nyde  et  mage- 
ligt Liv  paa  sine  Godser,  men  foretrak  at  virke  til  Landets 
Bedste  ved  at  lede  Anlæget  af  Grænseforterne  imod  In- 
dianerne, med  hvilke  han  havde  mange  haarde  Kampe  at 
bestaa. 

I  Aaret  1847  udbrod  Krigen  mellem  Mejico  og  de 
forenede  Stater.  I  denne  Krig  var  Lee  hejstkommanderende 
Ingenieurofficer  med  Kaptajns  Rang  og  udmærkede  sig  paa 
en  saa  fremtrædende  Maade,  at  hans  ualmindelige  militære 
Begavelse  var  hævet  over  al  Tvivl,  I  Fægtningen  ved 
Cerro  Gordo,  hvor  den  mejicanske  Hær  for  sidste  Gang 
gjorde  Front  imod  Fjenden,  spillede  Lee  med  sine  Inge- 
nieurer  en  glimrende  Rolle.  Amerikanerne  laa  i  3  Dage 
lige  over  for  Fjendens  næsten  uindtagelige  Lejr  og  Stilling, 
og  denne  Tid  benyttede  Lee  til  at  lade  sine  Folk  bane  en 
Vej  for  Artilleriet  igjennem  Bjerge  og  Skove.  Dette  møj- 
sommelige Arbejde  lykkedes  saa  fuldstændig,  at  Amerika- 
nernes Skyts  aldeles  overraskende  optraadte  i  Flanke  og- 
Ryg  paa  den  mejicanske  Hær,  hvor  Forvirringen  blev  saa 
stor,  at  hele  Hæren  maatte  overgive  sig.  Den  mejicanske 
General  udtalte  senere  for  den  amerikanske  General  Scott 
sin  ubegrænsede  Beundring  for  den  Officer,  som  havde  for- 
staaet  at  bringe  flere  Batterier  op  paa  et  Punkt,  der  efter 
hans  Formening  næppe  kunde  bestiges  af  en  Ged. 

Efterat  Kaptajn  Lee  i  Krigens  videre  Gang  havde  faaet 
Lejlighed  til  at  yde  Hæren  væsentlige  Tjenester,  blev  han 
haardt  saaret  i  Slaget  ved  Chapultepec.    General  Scott,  der 

skattede  den  begavede  Iiigenieurkaptajn  meget  hojt  og  næ- 
sten nærede  faderlige  Følelser  for  ham,  sørgede  paa  bedste 
Maade  for  Lee.  Samme  Aar  udnævntes  han  til  Major  som 
Belønning  for  sin  Deltagelse  i  Slaget  ved  Cerro  Gordo,  og 
kort  Tid  efter  modtog  han  et  Patent  som  Oberstlieutenant. 
I  Aaret  1852  udnævntes  Lee  til  Vicedirektør  ved 
Militærakademiet  i  West-Point,  23  Aar  efterat  han  var  af- 
gaaet  fra  samme  som  Lieutenant.  I  Aaret  1855  overtog 
han  Kommandoen  over  et  af  de  nyoprettede  Kavalleriregi- 
menter,  2det  Kavalleriregiment,  der  blev  stationeret  ved 
Grænsen  af  Tejas  for  at  holde  de  urolige  Indianere  i 
Tømme.  Saa  godt  som  alle  Officererne  i  dette  Regiment 
vare  Mænd,  hvis  Navne  bleve  berømte  i  den  senere  udbry- 
dende Krig  mellem  Nord-  og  Sydstaterne.  Efter  flere  Aars 
møjsommelig  Tjeneste  erholdt  Oberstlieutenant  Lee  en  læn- 
gere Orlov  til  sit  Hjem,  og  han  begav  sig  nu  til  sit  Gods 
Arlington  for  at  udhvile  sig  i  en  lykkelig  Familiekreds. 
Længe  fik  han  dog  ikke  Lov  til  at  være  i  Ro.  John  Brown, 
«n  ivrig  Abolitionist,  overfaldt  og  plyndrede  med  en  lille 
Flok  Tøjhuset  i  Harpers  Ferry,  og  da  han  havde  forsynet 
sine  Mænd  med  Vaaben  og  røvet  de  fornødne  Heste,  be- 
gyndte han  paa  egen  Haand  et  Korstog  imod  »Slavebaro- 
nerne«.  Han  udstedte  Opfordringer  til  Slaverne  om  at 
myrde  deres  Herrer,  og  da  disse  Opfordringer  ikke  bleve 
fulgte,  paatog  han  og  hans  Folk  sig  velvilligst  Arbejdet, 
idet  de  tillige  røvede  og  plyndrede  omkring  paa  de  rige 
virginiske  Plantager.  Præsidenten  Buchanan  gav  Lee  Ordre 
til  at  adsplitte  Banden,  i  hvilken  Anledning  han  i  en  Fart 
samlede  de  faa  regulære  Tropper,  der  fandtes  i  Washington, 
og  ilede,  forstærket  med  nogle  Militstropper  ^  til  Harpers 
■Ferry.  De  forbitrede  Virginiere  havde  imidlertid  allerede 
grebet  til  Vaaben.  og  tvunget  den  lille  Abolitionistskare  til 
at  trække  sig  tilbage  til  det  befæstede  Arsenal ;  John  Brown 
havde  slæbt  nogle  Borgere  og  deriblandt  Oberst  Washington, 
€n  Slægtning  af  Lee,   med  sig  som  Gisler  og    truede    med 

at  dræbe  disse,  naar  de  bleve  angrebne.  Lee  lod  sig  dog  ikke 
skræmme  af  disse  Trusler,  men  angreb  den  forskansede 
Stilling  med  en  saadan  Voldsomhed,  at  hele  den  flendtlige 
Skare  enten  blev  nedsablet  eller  fangen.  Efter  at  hans 
Orlov  snart  derpaa  var  udløben,  rejste  Lee  atter  tilbage  til 
sin  Station  St.  Antonio  i  Tejas. 

Valget  af  Abraham  Lincoln  til  Præsident  for  de  for- 
enede Stater  blev  et  betydningsfuldt  Vendepunkt  i  Lees 
Liv,  men  gav  ham  tillige  Lejlighed  til  at  lægge  en  Sjæls- 
storhed for  Dagen,  der  alene  var  nok  til  at  gjore  ham  be^ 
rømt.  Sydstaterne  besluttede  lidt  efter  lidt  at  udtræde  af 
Unionen*),  men  Virginia  var  i  Følge  sin  historiske  Udvik- 
ling og  med  sine  Interesser  knyttet  til  Unionen,  vægrede 
sig  derfor  i  nogen  Tid  ved  at  tiltræde  Sydstaternes  For- 
bund og  gjorde  forskjellige  Mæglingsforsøg,  der  imidlertid 
alle  mislykkedes.  Da  Lincoln  derpaa  udstedte  en  Prokla- 
mation, i  hvilken  han  indkaldte  75,000  Mand  til  at  møde 
under  Fanerne  for  at  tvinge  de  oprørske  Stater,  besluttede 
Kongressen  i  Virginia  at  slutte  sig  til  Sydstaternes  For- 
bund (de  Konfødererede). 

Hvilket  Valg  skulde  Lee  nu  træffe  under  disse  For- 
hold? General  Scott,  hvem  det  i  denne  Krisis  var  magt- 
paa liggende  at  være  omgivet  af  sine  mest  begavede  Office- 
rer, kaldte  strax  Lee  til  Washington.  Her  tilbød  Lincoln 
og  Scott  ham  Overkommandoen  over  hele  Unionens  Hær; 
den  gamle  General  Scott  satte  saa  megen  Pris  paa  ham, 
at  han  var  villig  til  at  træde  tilbage  for  Lee  som  Over- 
general, og  man  vil  vide,  at  han  skal  have  ladet  følgende 
Ytring  falde:  »Hæren  kan  bedre  undvære  alle  sine  Officerer, 
mig  indbefattet,  end  den  kan  undvære  Lee«.  Hvilken  Fri- 
stelse for  en  begavet  og  ærgjerrig  Soldat  laa  der  ikke  i 
et  saadant  Tilbud?    Lee  kunde  have  modtaget  Tilbudet  og 


*)   Se  nøjere  Afhandlingen:  Abraham  Lincoln  i  „Historisk  Archiv' 

slaaet  Sydstaterne  til  Jorden,  thi  hvem  tør  tvivle  om,  at 
han  jo  vilde  have  ledet  Felttoget  paa  en  ganske  anden 
Maade  end  de  uheldige  Generaler  Mac  Clellan,  Bm-nside 
o.  fl.?  Han  kunde  jo  ogsaa,  om  han  vilde,  spille  dobbelt 
Spil  og  ved  at  modtage  Overkommandoen  spille  det  Parti, 
som  han  samstemmede  med,  Sejren  i  Hænde;  Historien 
viser  mange  saadanne  Exempler.  Han  skyldte  Unionen, 
som  han  med  Troskab  havde  tjent  i  25  Aar,  sin  Opdragelse 
i)g  sine  krigerske  Lavrbær;  alle  hans  Foresatte  og  deriblandt 
den  gamle  Scott,  der  elskede  Lee  som  en  Son,  pegede  paa 
Stjernebanneret  som  det  Banner,  han  burde  følge,  og  dog 
valgte  Lee  uden  Betænkning,  men  ikke  uden  store  Sjæle- 
kvaler, at  stille  sig  paa  det  andet  Parti.  Lee  ansaa  det 
for  sin  Pligt  at  være  paa  samme  Side  som  hans  snævrere 
Fædreland  Virginia,  og  derfor  vaklede  han  intet  Øjeblik, 
men  vægrede  sig  ved  at  slutte  sig  til  Nordstaterne. 

I  et  Brev  til  enVeninde  skriver  Lees  Hustru  blandt  andet . . 
»Min  stakkels  Mand  har  grædt  mange  Taarer  over  den 
ulykkelige  Krig,  som  staar  for  Døren;  men  som  Mand  og 
som  født  Virginier  maa  han  dele  Skæbne  med  sit  Fædre- 
land, der  har  erklæret  sig  imod  Unionen«. 

Til  Belysning  af  de  Følelser,  der  besjælede  Lee  under 
disse  Forhold,  hidsætte  vi  hans  Brev  til  General  Scott,  da 
Jian  indsendte  sin  Begjæring  om  Afsked. 

Arlington  i  Virginia, 
20.  April  1861. 

Hr.  General ! 
»Siden  vort  Møde  d.  18.  d.  M.  er  jeg  kommet  til 
den  Overbevisning,  at  jeg  ikke  bør  tøve  med  at  indgive 
Ansøgning  om  minx\fsked;  maaske  burde  jeg  have  gjort 
dette  Skridt  endnu  tidligere,  men  det  har  kostet  mig  en 
skrækkelig  Kamp  at  tage  Afsked  med  den  Hær,  som 
jeg  i  mine  bedste  Aar  har  viet  mine  aandelige  og  legem- 
lige Kræfter.    I  mere  end  25  Aar  har  jeg  stedse    mødt 

Velvilje  hos  mine  Foresatte  og  Kj ærlighed  hos  mine 
Kammerater;  men  mod  Dem,  Hr.  General,  har  jeg  sær- 
'  lige  Forpligtelser  for  den  Kjærlighed  og  Hensynsfuld- 
hed, som  De  har  vist  imod  mig,  og  som  det  altid  har 
været  mig  en  Livsopgave  at  vise  mig  værdig  til.  Mindet  om 
Deres  Kjærlighed  skal  følge  mig  i  min  Grav,  og  Deres 
Navn  skal  altid  være  mig  helligt « 

Deres  evig  hengivne 
R.  Lee. 

•  Det  var  i  Sandhed  store  Ofre,  Lee  bragte  ved  at 
stille  sig  paa  Sydstaternes  Side;  han  ofrede  sin  glimrende 
Fremtid  som  Militær  og  sin  hele  Formue,  som  han  maatte 
lade  falde  i  Modpartiets  Hænder;  han  maatte  friste  den  tunge 
Skæbne,  at  den  Regering,  som  han  i  en  Aarrække  havde 
tjent  tro,  betragtede  ham  som  Forræder,  og  han  maatte 
skilles  fra  Venner,  som  han  var  knyttet  til  igjennem  sine 
mange  Tjenesteaar;  men  Drivkraften  til  denne  Selvover- 
vindelse var  Pligtfølelsen,  og  den  svigtede  Lee  aldrig.  Til 
Skam  for  Unionen  skulle  vi  her  oplyse,  at  Godset  Arlington 
strax  blev  plyndret,  og  da  Lees  Familie,  i  Haabet  om  en 
fredelig  Ordning  af  Begivenhederne,  intet  havde  bragt  i 
Sikkerhed,  fandtes  her  mange  Kostbarheder  og  Familie- 
erindringer, som  uden  Skaansel  bleve  bortførte. 


IL 

Da  Lee  havde  faaet  sin  Afskedsbegjæring  bevilget,  be- 
gav han  sig  strax  til  Richmond,  hvor  den  provisoriske  Kon- 
gres tilbød  ham  Kommandoen  over  den  nordvirginiske  Hær. 
Paa  dette  Tilbud  svarede  han :  »Dybt  bevæget  ved  Tanken 
om  dette  Øjebliks  Vigtighed  og  uforberedt  paa  at  holde  en 
længere  Tale  vil  jeg  indskrænke  mig  til  at  afgive  den  Er- 
klæring, at  jeg  modtager  Deres  Valg.  Uagtet  jeg  kunde 
have    ønsket,    at  Deres    Valg    havde    truffet   en    anden    og 

værdigere,  betror  jeg  mig  dog  til  Gud,  min  Samvittighed 
og  mine  Medborgeres  Bistand  og  haaber,  at  min  Arm  derved 
maa  styrkes  til  Fædrelandets  Forsvar«. 

Lee  var  paa  dette  Tidspunkt  en  Mand  paa  54  Aar, 
som  takket  være  sin  tarvelige  og  nøjsomme  Levemaade  ned 
en  Jernhelbred,  der  kunde  udholde  alle  Strabadser,  som  et 
Felttog  maatte  medføre.  Hans  første  Virksomhed  bestod 
nu  i  at  organisere  en  Hær  paa  30,000  Mand,  som  indkaldtes 
for  at  byde  Nordstaternes  mere  end  dobbelt  saa  stærke  Hær 
Spidsen,  og  i  at  bringe  Befæstningen  afEichmond  i  forsvar- 
lig Orden.  Med  den  ham  egne  Energi  og  Kraft  gav  han 
sig  i  Færd  med  det  Herkulesarbejde  at  bringe  Orden  i  det 
stedfindende  Virvar;  men  de  utaalmodige  Amerikanere  lev- 
nede ham  ikke  tilstrækkelig  Tid  til  en  grundig  Fuldendelse 
af  Værket,  men  forlangte,  at  Felttoget  skulde  begynde  saa 
snart  som  muligt,  og  en  lignende  Stemning  gjorde  sig  gj æl- 
dende i  Nordstaterne.  Som  en  Følge  af  denne  Utaalmodig- 
hed  rykkede  de  to  Hære,  hvis  man  tør  bruge  dette  Udtryk 
om  saa  danne  løst  organiserede  og  slet  eller  aldeles  ikke  ud- 
dannede Masser,  mod  hinanden  omtrent  3  Maaneder  efter 
Konfliktens  Begyndelse,  naturligvis  i  høj  Grad  imod  Lees 
Ønske.  Man  maa  nu  ikke  tro,  at  der  var  tildelt  Lee  uind- 
skrænket Myndighed  som  Organisator,  eller  at  han  var 
Overgeneral  for  Sydstaternes  samlede  Hær.  Selv  under 
disse  faretruende  Forhold  gjorde  der  sig  en  vis  Skinsyge 
gjældende  mellem  Sydstaterne  indbyrdes,  hvilket  havde  til 
Følge,  at  Lee,  da  de  forskjellige  Kontingenter  forenedes  til 
et  Hele,  af  Anciennitets-Hensyn  maatte  rangere  under  Ge- 
neralerne Johnston  og  Cooper.  Lee  rejste  ingen  Indvending 
imod  dette  Arrangement  og  behandlede  altid  de  ældre  Ge- 
neraler med  den  største  Ærbødighed;  han  skal  have  ytret, 
at  han  vilde  gjøre  sit  Bedste  af  yderste  Evne,  hvilken  Kom- 
mando man  end  lagde  i  hans  Hænder. 

Udfaldet  af  de  første  krigerske  Operationer  viste  da 
noksom  Manglen  paa  Disciplin  og  Orden  i  begge  Hære.     I 

Fægtningen  ved  Bull  Run  sejrede  de  Konfødererede,  hoved- 
sagelig paa  Grund  af  General  Jacksons  glimrende  Optræ- 
den i  et  meget  kritisk  Moment,  hvilket  indbragte  ham  det 
hæderlige  Tilnavn  Stonewall  (Stenmur).  I  Vestvirginia 
derimod  sejrede  Nordhæren  under  Mac  Clellan  fuldstændig 
over  de  Konfødererede  under  Garnet,  som  faldt.  Efter  ■ 
Garnets  Fald  opstod  der  Uenighed  imellem  de  overordnede 
Førere,  og  under  disse  fortvivlede  Forhold  hk  Lee  det  Hverv 
at  bringe  Forstærkning  samt  at  lede  de  forskjellige  Troppe- 
korps  mod  et  fælles  Maal.  Nu  skulde  man  jo  tro,  at  han 
samtidig  med  denne  Opgave  havde  faaet  Overkommandoen, 
men  dette  var  ingenlunde  Tilfældet;  han  fik  kun  den  højst 
uklare  Ordre  »at  lede  Operationerne  i  —  Almindelighed«. 
Den  eneste  fremragende  Episode  i  de  paafølgende  Opera- 
tioner i  Vestvirginia  var  et  Forsøg  af  de  Konfødererede 
paa  at  storme  en  stærk  Stilling  ved  Cheat  Mountain,  hvil- 
ket Forsøg  dog  aldeles  mislykkedes,  hovedsagelig  paa 
Grund  af  en  overordnet  Førers  mangelfulde  Ledelse.  Efter 
dette  mislykkede  Angreb  forholdt  Lee  sig  defensiv  og  satte 
sig  kun  som  Opgave  at  hindre  Fjendens  videre  Fremtrængen. 
Den  indtrædende  Vinter  standsede    alle    videre  Operationer. 

Lee  maatte  med  urette  bære  Ansvaret  for  Krigens 
uheldige  Begyndelse,  og  Pressen,  der  altid  er  ved  Haanden 
ved  slige  Lejligheder,  udtalte  med  den  største  Letfærdighed 
den  strængeste  Dom  over  hans  Virksomhed  og  stemplede 
ham  rentud  som  en  Udulighed,  der  havde  paataget  sig  en 
Opgave,  han  ikke  evnede  at  løse.  Lee  bar  disse  Beskyld- 
ninger uden  at  knurre;  han  tog  ikke  til  Gjenmæle  ved  at 
oplyse,  hvilken  uklar  Stilling  han  havde  indtaget  og  tillod 
heller  ikke  andre  at  gjøre  det  for  ikke  at  tilvejebringe  Uenighed 
og  Splid. 

I  Løbet  af  Vinteren  anvendtes  Lee  til  at  forestaa  Ord- 
ningen af  Kystforsvaret  paa  Nord-  og  Sydcarolinas  Kyster, 
hvor  han  fik  Lejlighed  til  at  lægge  sit  Ingenieurtalent  for 
Dagen.    Vinteren  blev  i  øvrigt  af  begge  Parter-  anvendt  til 

med  Kraft  at  arbejde  paa  Hærenes  Organisation,  idet  man 
dog  havde  maattet  erkjeiide,  at  Grundbetingelserne  for  at 
kunne  udrette  noget  med  en  Hær  ere  Orden  og  Disciplin; 
for  Sydens  Vedkommende  fremmedes  Arbejdet,  saavel  fra 
Ledernes  som  fra  Befolkningens  Side,  med  en  saadan  Iver  og 
god  Vilje,  at  den  lille  Hær  i  April  1862  allerede  var  naaet 
saa  vidt,  at  man  kunde  manøvrere  med  den  paa  korte 
Strækninger,  og  hvad  Udseendet  angik,  gjorde  den,  til  Trods 
for  den  mangelfulde  Uniformering,  et  ret  godt  Indtryk. 


Nordstaterne  havde  paa  deres  Side  gjort  saa  store  An- 
strængelser,  at  de  i  Foraaret  1862  kunde  rykke  i  Marken 
med  en  dobbelt  saa  stor  Styrke  som  deres  Modstanden 
Felttoget  1862  begyndte  dog  alligevel  med  et  Nederlag  for 
de  Fødererede,  der  under  Mac  Clellans  Anførsel  i  Slaget 
ved  Se  ven  Fines  den  3 1te  Maj  bleve  besejrede  af  General 
Johnston,  som  selv  faldt  i  Slaget.  Atter  her  gjorde  Jack- 
son Stonewall  fortrinlig  Nytte,  idet  han  ved  hurtige  og  skuf- 
fende Manøvrer  tvang  Fjenden  til  at  trække  en  Styrke  paa 
omtrent  40,000  Mand  bort  fra  Hovedhæren,  der  stod  lige 
over  for  Johnston. 

Præsident  Jeif er  son  havde  nu  det  moralske  Mod  at  ud- 
nævne Lee  til  Johnstons  Efterfølger,  til  Trods  for  det  Udu- 
lighedsstempel  som  den  offentlige  Mening  havde  paatryk t 
ham,  og  han  viste  derved  den  samme  Menneskekundskab, 
som  han  allerede  tidligere  havde  lagt  for  Dagen  ved  at  til- 
dele den  umilitærisk  udseende  Professor  ved  Militærakademiet, 
Jackson  en  betroet  Kommando.  Sidstnævnte  var  nemlig 
i  Modsætning  til  Lee,  der  var  en  smuk,  statelig  Mand  med 
et  imponerende  Ydre,  en  foroverbøjet  Skikkelse,  som  paa 
Akademiet  havde  været  Skive  for  Elevernes  Vittigheder;  thi 
de  anede  ikke,  at  dette  uanselige  Ydre  rummede  de  herligste 
Egenskaber ;  men  Krigen  gav  ham  Lejlighed  til  i  rigt  Maal 

at  udfolde  dem.  Han  var  præget  af  en  stærk  Cludsfrygt, 
og  selv  i  Krigen  helligede  han  niange  Timer  til  Andagt  og 
Bøn.  Strax  da  han  kom  til  Hæren,  trak  Soldaterne  paa 
Smilebaandet  ad  ham,  men  allerede  i  den  første  Affære 
vandt  han  deres  Hjerter  ved  den  Eo  og  Koldblodighed  og 
til  samme  Tid  det  fyrige  Mod,  han  var  i  Besiddelse  af, 
naar  Faren  var  størst. 

Lee  havde  det  Ry  i  den  offentlige  Mening,  at 
han  var  forsigtig,  langsom  og  noget  ængstlig  af  sig;  men 
han  skulde  nu  snart  faa  Lejlighed  til  at  vise,  at  han  var 
en  Mester  i  Feltherrekunsten,  der  baade  kunde  være  for- 
sigtig og  forvoven,  der  saavel  kunde  fatte  en  Beslutning 
^om  udføre  den  med  Energi. 

Fornævnte  Slag  ved  Seven  Pines  havde  kun  delvis 
ramt  den  overlegne  Mac  Clellan,  men  ingenlunde  ødelagt 
ham;  han  blev  derfor  i  sin  Stilling,  saa  meget  mere  som 
han  ventede,  at  Kabinettet  i  Washington  skulde  sende  ham 
Forstærkning  af  Tropper.  Da  Tiden  imidlertid  trak  ud  til 
henimod  Juni  Maaned,  uden  at  han  erholdt  andet  end  Løf- 
ter, besluttede  han  at  forlægge  sin  Basis  til  Jamesfloden; 
men  General  Lee  kom  ham  i  Forkjøbet.  Ved  en  genial 
Anvendelse  af  Strejfkorps  under  Anførsel  af  Mænd  som 
Jackson  og  Stuart  vidste  han  at  skaffe  sig  Underretninger, 
samtidig  med  at  han  skuffede  saavel  Regeringen  i  Washing- 
ton som  Mac  Clellan  med  Hensyn  til  sin  egentlige  Plan, 
der  gik  ud  paa  med  en  Styrke  paa  50,000  Mand  at  omfatte 
Fjendens  højre  Fløj.  Da  Lee  derfor  førte  sit  Angreb,  kom 
det  P'jenden  saa  uventet,  at  Slaget  endte  med  Nederlag  og 
Flugt  for  de  Fødererede.  Det  lykkedes  dog  Mac  Clellan  at 
føre  Resterne  af  Hæren  tilbage  til  Jamesfloden  under  ide- 
lige Angreb  af  den  forfølgende  Fjende  og  igjennem  Egne, 
hvor  Klimaet  og  Terrænet  lagde  ham  alle  mulige  Hindrin- 
ger i  Vejen.  I  den  forskansede  Lejr  ved  Malvern  Hill,  30 
Mil  fra  Richmond,    lykkedes  det  ham  at  modstaa    de  Kon- 

fødereredes  Angreb,  hvornæst  han  indskibede  sig  med  Re- 
sten af  Hæren. 

Dette  Slag  lagde  Grunden  til  Lees  Krigerhæder  og  den 
ubetingede  Tillid  i  Hæren,  som  senere  aldrig  kølnedes,  men 
kun  forstærkedes.  Fra  denne  Dag  af  vare  hans  Ord  en 
Helligdom  og  hans  Planer  en  ubetinget  Rettesnor  for  Re- 
geringen. 

Da  han  den  8de  Juli  holdt  sit  Indtog  i  Richmond, 
undgik  han  at  være  Gjenstand  for  offentlig  Hyldest;  han 
saa  dybere  ind  i  Fremtiden  end  hans  Landsmænd  og  havde 
en  rigtig  Følelse  af,  at  disse  blodige  Kampe  kun  vare 
Dramaets  første  Akt.  Nord  staterne  begyndte  snart  igjen  at 
røre  sig;  endnu  førend  Mac  Clellan  havde  udskibet  sin  Hær, 
fremstod  en  ny  Fører  for  Nordhæren,  en  General  Pope,  den 
raaeste  og  uduligste  af  alle  Nordstaternes  i  denne  Krig  op- 
stillede Hærførere.  I  Modsætning  til  Mac  Clellan,  der 
haandhævede  Disciplinen  og  søgte  at  holde  Krigen  indenfor 
Folkerettens  Grænser,  tillod  han  Rov  og  Plyndring  i  Fjen- 
dens Land.  Han  søgte  at  dokumentere  sin  Dygtighed  ved 
bombastiske  Proklamationer  saasom:  »Mit  Hovedkvarter  er 
i  Sadlen !  Jeg  kjender  ingen  anden  Operationshasis  og  ingen  an- 
den Operationslinie  end  Fjendens  Retraitelinie!«  Allerede  i 
Slutningen  af  Juli  rykkede  Pope  mod  Richmond,  hvor  han 
ventede  at  træffe  Lees  Hær.  Lee  var  virkelig  med  største 
Delen  af  sin  Hær  ved  Richmond  og  havde  kun  sendt  Jack- 
son frem  i  Terrænet  med  en  ringe  Styrke  som  Følehorn. 
Jackson  stødte  paa  Popes  Hær  ved  Cedar  Run  og  vidste 
ved  en  Gaaen  tilbage  paa  Skrømt  at  gjøre  sin  Fjende  saa 
sorgløs,  at  han  daglig  udstedte  Sejrsbulletiner.  Lee,  der 
igjennem  Meldinger  fra  Jackson  vidste  nøje  Besked  om  alle 
Fjendens  Foretagender,  sendte  Jackson  Forstærkning  af 
Tropper,  saaledes  at  han  sattes  istand  til  at  gaa  angrebsvis 
til  Værks,  idet  han  aldeles  overraskende  opererede  imod 
Popes  højre  Fløj  og  tilføjede  ham  et  føleligt  Nederlag  i 
det  genialt  ledede  Slag  ved  Cedar  Run,    hvilket   havde    til 

Følge,  at  Pope  trak  sig  tilbage  bag  Rappahannock  for  der 
at  afvente  Fjendens  videre  Foretagender. 

Stuart  foretog  nu  et  af  sine  berømte  Strejfoverfald, 
hvor  han  endogsaa  trængte  ind  i  Hovedkvarteret  hos  Pope, 
der  i  dette  Øjeblik  var  saa  heldig  at  have  sit  Hovedkvarter 
i  Sadlen,  medens  Stuart  erhvervede  sig  et  fuldstændigt  Ind- 
blik i  Fjendens  Stilling.  Jackson,  fulgt  af  Lee,  rykkede  nu 
frem  ad  sainme  Vej  som  Stuart  og  optraadte  aldeles  uventet 
i  Kyggen  paa  Pope,  der  kun  kunde  takke  de  Konf ødereredes 
Underlegenhed  og  Udmattelse  og  Mac  Clellans  Fremsynet- 
hed ved  at  befæste  Washington  for,  at  han  efter  blodige 
Kampe  kunde  bringe  de  tiloversblevne  Dele  af  Hæren  i 
Sikkerhed  bag  Forskansningerne  ved  Potomac.  Pope  havde 
tilstrækkelig  godtgjort  sin  Udulighed,  og  Mac  Clellan  fik 
atter  Overkommandoen;  thi  da  det  rygtedes,  at  Lee  gik 
over  Potomac,  indsaa  man,  at  nu  maatte  der  en  dygtig  Le- 
delse til,  og  en  saadan  vidste  man  ikke  i  Øjeblikket  at 
finde  hos  andre  end  Mac  Clellan,  der  var  bleven  uretfærdig 
bedømt  i  den  offentlige  Mening, 

Lee  havde  saaledes  atter  kastet  Fjenden  ud  af  Virginia; 
hans  Tab  beløb  sig  til  10,000  Mand,  men  Fjendens  var  i 
det  mindste  tre  Gange  saa  stort.  Han  besluttede  nu  at 
benytte  den  vundne  Fordel  til  at  fore  Krigen  over  paa 
Fjendens  Territorium  for  at  lade  Hæren,  hvis  Forplejning 
nu  i  to  Aar  havde  tynget  paa  Virginia,  blive  forplejet  i  de 
rige  fjendtlige  Egne,  og  tillige  haabede  han  at  rejse  en 
Bevægelse  i  Maryland  til  Fordel  for  Sydstaterne.  Lige  fra 
Krigens  Begyndelse  var  nemlig  en  Mængde  unge  Mænd 
fra  Mar34and  strømmet  til  Sydstaterne  som  frivillige,  og 
mange  Familier  havde  maattet  flygte  til  Syden  paa  Grund 
af  de  f ødererede  Myndigheders  Vilkaarlighed.  Lee  blev 
imidlertid  skuffet  med  Hensyn  til  Stemningen  i  Vestmary- 
land; thi  den  var  overvejende  for  Nordstaterne,  og  Solda- 
terne, som  havde  ventet  at  møde  glade  Ansigter  hos  Be- 
folkningen,   skuffedes  ligeledes    ved  den  kolde -Modtagelse; 

men  ikke  desto  mindre  viste  de  en  god  Disciplin  og  respek- 
terede Ejendomsretten,  selv  lige  over  for  fjendtligsindede 
Beboere.  Lee  beordrede  Jackson  til  at  indtage  Harpers 
Ferry,  i  hvis  Arsenal  der  fandtes  en  Del  Krigsmateriel, 
medens  han  selv  indtog  en  Stilling,  der  gav  ham  frie  Hæn- 
der til  efter  Behag  at  true  Washington  eller  Baltimore. 
Mac  Clellan  anede  aldeles  ikke,  hvad  Lee  havde  for;  men 
ved  en  Hændelse  kom  han  til  Kundskab  derom,  idet  nemlig 
en  af  hans  Soldater  fandt  en  af  Lee  udstedt  skriftlig  Ordre, 
der  var  bestemt  for  en  eller  anden  General.  Mac  Clellan 
satte  sig  nu  strax  i  Bevægelse  for  at  undsætte  Harpers 
Ferry  og  afskjære  Lee  fra  Overgangen  over  Potomac,  men 
forsinkedes  imidlertid  i  sin  Fremrykning  ved  Modstanden  af 
nogle  af  Lee  fremskudte  Detachementer  og  saa  sig  ikke 
istand  til  at  forhindre,  at  Jackson  efterat  have  indtaget 
Harpers  Ferry,  ved  hvilken  Lejlighed  han  tog  11,000  Fanger 
og  en  Del  Krigsmateriel.  forenedes  med  Lee  d.  16de  Septbr. 
og  at  den  forenede  Styrke,  33,000  Mand  stærk,  Dagen  efter 
stod  parat  til  at  modtage  et  x4ngreb  i  Stilingen  ved  Sharps- 
burg.  Mac  Clellan  angreb  med  87,000  Mand,  men  de  Kon- 
fødererede  afslog  ethvert  Angreb,  og  da  Mørket  faldt  paa, 
indsaa  Mac  Clellan,  at  han  maatte  opgive  sin  Plan  at  kaste 
Lee  i  Potomacfloden.  Den  næste  Dag  forblev  Lee  ufor- 
andret i  sin  Stilling,  parat  til  at  modtage  et  nyt  Angreb ; 
men  Fjenden  havde  lidt  saa  meget,  at  dette  Angreb  ude- 
blev, og  den  følgende  Dag  iværksatte  Lee  Overgangen  over 
Floden  og  slog  Lejr  ved  Fredericksburg.  Hans  Soldater 
vare,  til  Trods  for  de  haardnakkede  Kampe  og  anstrængende 
Marcher,  ingenlunde  demoraliserede,  men  tilbageviste  endog- 
saa  flere  Forsøg  af  Mac  Clellan  paa  at  komme  over  Poto- 
mac. Resultatet  af  Lees  og  hans  Hærs  Anstrængelser  i 
dette  Felttog  var,  at  Richmond  var  befriet,  Washington 
havde  været  truet,  og  Fjenden  havde  mistet  40,000  Fanger 
og  en  uhyre  Mængde  Krigsmateriel. 

I   Lejren    ved  Fredericksburg   nød    Lees  Hær   omsider 

nogle  Ugers  Hvile,  hvortil  den  ogsaa  højligen  træMgte  efter 
saa  overordentlige  Strabadser;  Stemningen  i  Hæren  var  for- 
træffelig; Soldaterne  tilbade  og  nærede  en  ubetinget  Tillid 
til  deres  General,  der  var  rolig  og  uforfærdet  i  Slaget  og 
venlig  imod  enhver,  naar  han  i  sin  simple  graa  Uniform 
færdedes  iblandt  dem.  Han  lagde  megen  Vægt  paa,  at  der 
herskede  Gudsfrygt  i  Hæren,  og  deltog  altid  selv  som  den 
andægtigste  i  Gudstjenesten  om  Søndagen  eller  paa  Slagdagene. 
Under  Opholdet  i  Lejren  modtog  Lee  uhyre  Sendinger  af 
Fødevarer,  Vin  og  Delikatesser;  men  han  beholdt  intet  for 
sin  egen  Person,  men  sendte  alt  til  Ambulancerne.  Over- 
alt, hvor  han  viste  sig  i  Lejren,  lagde  Glæden  sig  for  Da- 
gen i  alles  Ansigter,  og  Mandskabet  hilsede  ham  med  Til- 
navnet »Onkel  JRobert«,  en  Fortrolighed,  som  man  kun  kan 
tænke  sig  hos  Amerikanere.  Oldinge,  Kvinder  og  Børn 
strømmede  til  Lejren  for  at  see  Befrieren,  for  hvem  der  hver 
Søndag  blev  bedt  i  Kirkerne.  Generalens  Lejr  bestod  af 
7  til  8  Telte,  beliggende  opad  et  Hegn,  og  man  vilde  der 
forgjæves  have  søgt  efter  noget,  der  lignede  Pomp  eller 
Pragt;  man  saa  ingen  Sværm  af  Adj utanter,  ej  heller  Skild- 
vagter, udstillede  til  Ære  for  Generalen.  En  lige  i  Nær- 
heden beliggende  Forpagtergaard  vilde  i  enhver  anden  Hær 
være  bleven  beslaglagt  af  Generalen  og  hans  Stab;  men 
Lee  vilde  have,  at  Soldaterne  skulde  respektere  Ejendoms- 
retten og  gav  selv  Exemplet. 

Sydhærens  Hvile  skulde  ikke  blive  af  lang  Varighed. 
Burnside,  der  havde  faaet  Kommandoen  efter  Mac  Clellan, 
hvem  man  med  urette  bebrejdede,  at  han  ikke  havde  for- 
fulgt Lee  med  Kraft  efter  Fægtningen  ved  Sharpsburg,  fik 
Ordre  til  at  gjenoptage  Fjendtlighederne.  Da  han  ikke 
strax  vilde  levere  et  Hovedslag,  besluttede  han  foreløbig 
at  passere  Rappahannock  for  at  bemægtige  sig  Fredericks- 
burg,  hvor  han  vilde  opslaa  sit  Vinterkvarter  for  ved  For- 
aarets  Komme  at  gribe  Offensiven.  Lee  var  imidlertid  igj en- 
nem  sit  aarvaagne  Rytteri  underrettet  om  ethvert   af  Fjen- 

dens  Skridt;,  og  da  Nordhæren  paabegyndte  Overgangen  over 
Floden ,  blev  den  ubehagelig  overrasket  ved  pludselig  at 
blive  beskudt  af  Lees  Artilleri,  der  ødelagde  de  fjendtlige 
Pontonbroer.  Først  da  Burnside  gav  sig  til  at  bombardere 
Byen,  lykkedes  det  ham  at  skaffe  sig  Fjendens  Artilleri  fra 
Halsen,  og  den  r2te  December  havde  hans  hele  Hær, 
100,000  Mand  stærk,  passeret  Floden  og  stod  parat  til  Slag. 
Lee,  der  kun  havde  50,000  Mand,  havde  besat  Hejderne  Syd 
for  Byen.  Fjenden  angreb  først  Divisionen  Jackson  Stone- 
wall,  men  blev  afvist  med  en  saadan  Kraft,  at  han  mistede 
omtrent  Halvdelen  af  den  angribende  Styrke.  Sex  Gange 
angreb  Burnside  med  overordentlig  Tapperhed,  men  blev 
hver  Gang  slaaet  tilbage  med  uhyre  Tab.  Burnside  havde 
svoret  paa,  at  Højderne  skulde  være  i  hans  Magt  inden 
Aften;  men  da  Mørket  faldt  paa,  var  han  slaaet  paa  alle 
Punkter.  Lee  belavede  sig  paa  at  modtage  et  Slag  den 
følgende  Dag,  men  Fjenden,  der  havde  mistet  omtrent 
12,000  Mand,  foretrak  at  gaa  tilbage  over  Floden  i  Løbet 
af  Natten.  Naar  undtages  endnu  et  Forsøg  af  Burnside  paa 
at  drive  Lee  ud  af  hans  Stilling,  et  Forsøg,  der  aldeles 
strandede  paa  Grund  af  Terrænets  Ufremkommelighed  i  den 
fremrykkede  Aarstid,  hengik  Vinteren  1862 — 63  rolig  og 
Lee  forblev  ved  Frederickburg. 

Burnside  maatte  afgive  Kommandoen  til  Hooker,  der 
bragte  Hæren  op  til  en  Styrke  af  150,000  Mand;  hvad  Be- 
skaffenheden af  denne  Hær  angik,  da  ville  vi  citere  Gene- 
ralens egne  Ord:  »Det  er  den  stolteste  og  bedst  forplejede 
Hær  paa  Jorden«.  Lee  derimod  havde  Vanskelighed  ved 
at  udfylde  Hullerne  i  sin  Hær,  da  Landet  baade  manglede 
Folk  og  Penge. 


I  April  Maaned   1863    gjorde   Hooker   et   Forsøg   paa 
at   indtage  Højderne    ved  Fredei'icksburg.    Hans   Plan  gik 

ud  paa  at  overskride  Rapidan,  der  falder  i  Rappaliannock 
lidt  ovenfor  Byen,  for  dernæst  at  lade  en  Del  af  sin  Styrke 
besætte  den  lille  Flække  Chancellorsville,  medens  Resten  af 
Hæren  skulde  omgaa  Lee  og  falde  ham  i  Ryggen.  Denne 
Plan  var  ret  snildt  anlagt;  thi  Chancellorsville  var  paa 
Grund  af  uigjennemtrængelige  Skove  næsten  utilgængelig  und- 
tagen fra  én  Side,  som  beherskedes  af  Hooker,  der  havde  ladet 
Artilleriet  saaledes  opstille,  at  det  kunde  bestryge  alle  de 
snævre  Adgange.  Lee  fattede  nu  paa  sin  Side  den  dristige 
Plan  at  lade  Jackson  angribe  Hooker  i  Ryggen,  medens 
han  selv  demonstrerede  i  Fronten.  Planen  iværksattes  den 
2den  Maj.  Medens  Lee  disponerede  over  sin  Styrke  paa 
en  saa  mesterlig  Maade,  at  Fjenden  hverken  vidste  ud  eller 
ind,  foretog  Jackson  Stonewall  sin  sidste  Expedition,  som 
han  paa  sin  sædvanlige  geniale  Maade  iværksatte  saaledes, 
at  Fjenden  troede,  at  han  trak  sig  tilbage  til  Richmond. 
Man  kan  derfor  tænke  sig  de  Federeredes  Overraskelse,  da 
han  pludselig  som  en  Bombe  faldt  ned  iblandt  dem  Kl.  5 
om  Eftermiddagen,  just  som  de  vare  i  Færd  med  at  tilberede 
deres  Aftensmad.  Angrebet  kom  saa  pludselig,  at  de  ikke 
engang  fik  Tid  til  at  gribe  til  Vaaben,  men  flygtede  i  vild 
Uorden,  efterladende  Geværer  og  Bagage.  Jackson  stand- 
sede først  Forfølgningen,  da  han  ved  Mørkets  Frembrud 
stødte  paa  Forskansningerne  ved  Chancellorsville.  Jackson 
red  nu  pludselig  frem  i  Terrænet  foran  sine  egne  Forposter, 
uden  at  disse  vare  vidende  derom,  for  at  rekognoscere,  og 
nu  indtraf  det  ulykkelige  Tilfælde,  at  hans  egne  Folk  fy- 
rede paa  ham  og  hans  Ledsagere  den  Tro,  at  de  vare 
fjendtlige  Ryttere,  og  Jackson  styrtede  til  Jorden  ramt  af 
tre  Kugler.  Han  bragtes  tilbage  paa  en  Baare ,  og  naar  no- 
gen, idet  han  passerede  sine  Linier,  spurgte,  hvem  den 
saarede  var,  lod  han  svare:  »En  konfødereret  Officer«. 
Da  en  af  hans  Generaler  med  Fortvivlelse  malet  i  Ansigtet 
gjenkjendte  gamle  Jackson  i  den  saarede,  rejste  denne  sig 
med  Besværlighed  op  i  Baaren  og  sagde:     »Vi  maa   holde 

Stillingen,  Hr.  General«.  Det  var  den  sidste  Ordre,  Stone- 
wall  Jackson  gav;  han  blev  bragt  til  en  Ambulance,  hvor 
den  berømte  Helt  udaandede  efter  tre  Dages  Forlob. 

Lee  modtog  i  Løbet  af  Natten  den  sørgelige  Efterret- 
ning om  Jacksons  Saar  og  hans  Sejr  over  Fjenden.  Sende- 
budet traf  Lee  og  hans  Stab,  liggende  paa  bar  Mark  uden 
nogen  anden  Beskyttelse  imod  Vejrliget  end  deres  Felt- 
kapper; Lees  Sorg  var  dyb,  og  han  ytrede:  »Enhver  Sejr, 
der,  om  end  kun  for  en  Tid,  berøver  os  gamle  Jackson,  er 
dyrkjøbt«-,  han  vidste  nemlig  endnu  ikke,  at  Saarene  vare 
dødelige.  Da  Lee  erfarede  hans  Død,  var  hans  Sorg  over- 
vældende ;  Forholdet  mellem  dem  var  ikke  alene  bygget  paa 
gjensidig  Agtelse  for  hinandens  Fortjenester,  men  ogsaa 
paa  det  inderligste  Venskab,  der  aldrig  lod  Skinsyge  finde 
Rum  i  deres  Hjerter. 

Vi  ville  vende  tilbage  til  Slaget.  Tabet  af  deres  til- 
bedte General  opflammede  de  sejrrige  Tropper  til  fornyet 
Kamplyst;  den  følgende  Dag  begyndte  Kampen  igjen  under 
Anførsel  af  den  ypperlige  Kavallerigeneral  Stuart,  og  Trop- 
perne stormede  frem  under  Raabet:  »Vi  ville  hævne  Jack- 
son Stonewall«.  Imidlertid  rykkede  Lee  med  Hovedstyrken 
ligeledes  frem  til  Angreb  paa  Fjendens  Forskansninger,  der 
efter  en  haardnakket  Kamp  faldt  i  de  Konfederedes  Hænder. 
Hooker  trak  sig  tilbage  til  Rappahannock;  men  Lee  hin- 
dredes i  at  forfølge,  da  han  ved  Efterretningen  om,  at  en 
fjendtlig  Styrke  truede  den  ved  Fredericksburg  efterladte 
Division,  saa  sig  nødsagen  til  at  ile  denne  til  Hjælp.  Ogsaa 
her  lykkedes  det  ham  at  kaste  Fjenden,  hvem  han  tilføjede 
et  uhyre  Tab,  og  Hooker  trak  sig  nu  helt  tilbage  med  et 
Totaltab  af  25,000  Mand.  De  Konfødererede  havde  vel  ikke 
mistet  mere  end  10,000  Mand;  men  Tabet  af  Jackson  Stone- 
wall var  uerstatteligt  og  kastede  et  Sorgens  Skjær  over  de 
vundne  Fordele,  der  syntes  at  varsle  om  kommende  Ulykker* 

Sagen  var  nemlig  den,  at  de  Konfødereredes  Situation 
til  Trods  for  de  vundne  Sejre  ingenlunde  var  glimrende ,  idet 

de  paa  engang  fra  flere  Sider  truedes  af  en  langt  overlegen 
Fjende.  Lee  besluttede  at  frigjøre  det  af  Krigen  saa  stærkt 
udpinte  Virginia  ved  en  Bevægelse  mod  Nord  mod  Pennsyl- 
vania, hvorved  Fjendens  Hovedstad  truedes.  Ved  Forstærk- 
ning af  Longstreets  Korps  fra  Carolina  og  ved  fornyet  Ud- 
skrivning lykkedes  det  at  bringe  Hæren  op  til  en  Størrelse  af 
70,000  Mand.  Lee  foretog  nu  en  mesterlig  anlagt  Marche, 
hvis  Resultat  var,  at  han  aldeles  uventet  stod  i  Pennsylvania, 
og  Fjenden,  der  aldeles  ikke  havde  anet  hans  Plan,  ilede  nu 
saa  hurtig  som  muligt  til  denne  Stat.  Lee  nærede  det 
Haab,  at  han  ved  at  føre  Krigen  over  i  Fjendens  Land  og 
lade  dette  fole  Krigens  Byrder  kunde  give  Fredspartiet  større 
Vægt,  og  hvis  Krigslykken  vilde  tilsmile  ham,  kunde  .det 
maaske  lykkes  ham  at  faa  Hovedstaden  i  sin  Magt,  hvilket 
kunde  have  haft  uberegnelige  Følger.  General  Meade  havde 
imidlertid  faaet  Kommandoen  efter  Hooker.  Lee  havde  be- 
ordret Stuart  at  holde  sig  mellem  de  to  Hæ^re  for  at  bringe 
betimelig  Melding  om  Fjendens  Nærmelse;  men  paa  Grund 
af  langludgaaende  Marcher  blev  Stuart  forsinket,  og  Lee, 
der  ikke  anede  Uraad,  da  han  ingen  Meldninger  fik,  blev  i 
høj  Grad  overrasket  ved  at  støde  paa  Fjendens  Avantgarde 
ved  den  lille  By  Gettysburg  i  Pennsylvania.  Han  var  nu 
nødt  til  at  optage  Kampen  mod  den  30,000  Mand  stæ^rkere 
Fjende;  i  tre  Dage  kæmpede  de  to  Hære,  uden  at  nogen 
Afgjørelse  fandt  Sted;  men  Lee,  der  følte  Besværligheden 
af  at  forpleje  sin  Hær  i  Fjendens  Land  og  i  umiddelbar 
Nærhed  af  en  overlegen  Fjende,  besluttede  nu  at  slaa  et 
afgj ørende  Slag,  førend  han  trak  sig  tilbage.  Han  foretog 
derfor  et  Angreb  paa  Fjendens  Centrum;  men  dette  Angreb 
mislykkedes  totalt,  og  han  led  store  Tab.  Det  er  saa  godt 
som  den  eneste  Lejlighed,  hvor  Lee  af  en  sagkyndig  Kritik 
bebrejdes,  at  han  ikke  var  Herre  over  Situationen,  og  hvor 
hans  Dispositioner  som  Følge  deraf  vare  fejlt  anlagte*  Lees 
personlige  Optræden,  efterat  dette  Uheld  havde  rammet 
hans  Hær,    skildres  af  Øjenvidner  som  hævet  oyer    al  Kos; 

hans  Ansigt  var  roligt  som  altid,  og  intet  Spor  af  Modløs- 
hed var  at  læse  deri,  medens  han  red  langs  med  Linierne 
og  opmuntrede  Soldaterne  med  venlige  Ord  til  at  fatte  Mod 
og  trøstede  dem  med,  at  alt  endnu  kunde  blive  godt  o.  a.  1. 
Da  en  Brigadegeneral  udtrykte  sin  Fortvivlelse  over  det 
Tab,  hans  Brigade  havde  lidt,  sagde  Lee  til  ham:  »Vær 
blot  ved  godt  Mod,  Hr.  General;  naar  nogen  i  Dag  har  be- 
gaaet  Fejl,  er  det  mig  alene«.  Hans  Opmuntringer  virkede 
i  den  Grad  paa  Ti'opperne,  at  de  samlede  sig  i  god  Orden, 
og  Stemningen  gav  sig  Udtryk  i  Udtalelser  som :  »Til  Trods 
for  vort  Uheld,  skal  Onkel  Eobert  nok  vide  at  føre  os  ind 
i  Washington«. 

Mod  Forventning  modtog  General  Meade  ikke  flerde 
Dag  det  Slag,  Lee  tilbød  ham,  hvorfor  denne  besluttede  at 
tiltræde  sit  Tilbagetog,  som  han  til  Trods  for  Fjendens  Al- 
larmeringer  lykkelig  udførte  til  Potomac.  Paa  Grund  af 
Flodens  høje  Vandstand  saa  Lee  sig  nødsaget  til  at  blive 
paa  denne  Side,  og  da  de  Fødererede  den  12te  Juli  1863 
naaede  Floden,  traf  de  Lee  parat  til  Slag;  men  til  hans 
store  Ærgrelse  vovede  Meade  ikke  at  angribe,  hverken 
denne  eller  den  følgende  Dag.  Sydhæren  havde  imidlertid 
benyttet  Tiden  til  at  lave  Overgange  over  Floden  og  iværk- 
satte Overgangen  den  14de  lige  for  Næsen  af  Fjenden,  Lee 
stod  nu  atter  i  Virginia,  og  Felttoget  1863  var  forbi. 


IIL 

Udsigterne  vare  triste  for  Sydstaterne,  og  alt  Haab  om 
«n  hurtig  Afslutning  af  Krigen  svandt  bort  med  det  uhel- 
dige Tog  mod  Pennsylvania  i  Forbindelse  med  Uheld  paa 
andre  Krigsskuepladse.  Jefferson  Davis  befalede,  at  der 
paa  en  bestemt  Dag  skulde  holdes  Bøn  i  alle  konfødererede 
Stater,  og  Lee  udstedte  en  Proklamation  til  Hæren,  hvori 
han  søgte  at  hæve  dens  Mod  og  Gudsfrygt;    »Gud    er   vor 

eneste  Frelse«,  sagde  han  blandt  andet,  »lader  os  bede  ham 
at  bevare  vort  Fædreland«. 

Vinteren  1863—64  tilbragte  begge  Hære  i  de  gamle 
Stillinger  ved  Rappahannock.  Lees  Hæf  led  stor  Nød  af 
Mangel  paa  Levnedsmidler;  Landet  var  i  den  Grad  udtømt, 
at  hver  Mands  Ration  maatte  indskrænkes  betydelig,  og  der 
var  en  Tid,  hvor  man  frygtede  for  Hærens  Opløsning  af 
Mangel  paa  Fode.  Desertioner,  der  tidligere  havde  været 
uhørte,  begyndte  nu  at  finde  Sted.  I  denne  Ulykkens 
Periode  skal  der  have  været  udbredt  et  stærkt  religiøst 
Præg  over  Hæren,  og  det  maa  have  været  et  rørende  Syn 
at  se  disse  hærdede  Krigere  holde  deres  Andagt  tilligemed 
deres  Hærfører;  thi  Lee  deltog  saavel  i  deres  gudelige  Be- 
skæftigelser som  i  deres  Strabadser  og  Savn. 

I  Foraaret  1864  stod  Nordstaternes  Hær,  195,000  Mand 
stærk,  under  Grant  lige  over  for  Lee  med  52,000  Mand. 
Grant  var  den  sjette  General,  der  forsøgte  sin  Lykke  over 
for  Lee,  og  han  havde  unægtelig  bedre  Chancer  for  sig  end 
nogen  af  hans  Forgængere.  Han  var  en  energisk  Mand  og 
stod  paa  en  god  Fod  med  Krigsstyreisen,  der  lod  ham  faa 
alt,  hvad  han  ønskede.  Hans  Taktik  gik  ud  paa  at  trætte 
sin  Modstander  ved  aldrig  at  lade  ham  i  Ro,  og  de  rige 
Hjælpekilder,  der  i  enhver  Henseende  stode  til  hans  Raa- 
dighed,  satte  ham  istand  til  at  gjennemføre  en  saadan  Felt- 
togsplan.  Lee  indsaa  til  fulde,  hvor  fortvivlet  Situationen 
var,  og  han  kunde  ikke  haabe  paa  Forstærkning  nogetsteds 
fra.  Befolkningen  i  Syden  fattede  ogsaa  Øjeblikkets  Alvor, 
og  en  af  Mødre,  Hustruer  og  Søstre  udstedt  Proklamation 
til  Soldaterne  opfordrede  disse  til  at  holde  ud  i  Kampen 
for  Arnen  og  den  hellige  Sag.  Familierne  sendte  alt,  hvad 
de  paa  nogen  mulig  Maade  kunde  undvære,  til  Hæren, 
og  kostbare  Sjaler  og  Stoffer  sendtes  til  Tropperne,  omsyede 
til  Klædningsstykker. 

Kampen  begyndte  i  Maj  1864  med  et  Angreb  af  Grant; 
men    hans    dygtige    Modstander    tvang   ham    til    at   levere 

Kampen  i  det  samme  vanskelige  Terræn,  der  Aaret  forud 
havde  været  saa  skæbnesvangert  for  de  Fødererede  under 
Hooker.  Første  Dag  var  Fordelen  paa  Lees  Side,  uagtet 
han  mistede  mange  Folk;  den  følgende  Dag  var  Kampen 
frygtelig.  I  et  for  de  Konfødererede  vigtigt  Moment,  hvor 
Generalerne  Longstreet  og  Jenkins  skulde  foretage  en  vig- 
tig Bevægelse,  faldt  begge  disse  Generaler,  skudte  af  deres 
egne  Folk,  som  ikke  havde  kjendt  dem  i  det  tætte  Krat. 
Dagen  endte  dog  med,  at  de  Fødererede  bleve  kastede  til- 
bage, men  Mørkets  Frembrud  hindrede  Forfølgningen.  Disse 
Kampe  kostede  Lee  7,000  Mand,  men  Grants  Tab  var  vel 
henved  det  tredobbelte. 

Grant  indsaa,  at  dette  Terræn  hverken  egnede  sig  for 
hans  Taktik  eller  hans  Tropper,  og  besluttede  nu  at  binde 
Lee  til  Stedet  ved  en  Skinmanøvre,  medens  han  med  en 
Styrke  opererede  imod  Richmond.  Dog,  hvor  stor  var  ikke 
hans  Forbavselse,  da  han,  efterat  have  foretaget  nogle  for- 
cerede Marcher  for  at  naa  Spottsylvania,  pludselig  stødte  paa 
sin  Modstander,  der  havde  forskanset  sig  stærkt  Lee  havde 
nemlig  med  sit  skarpe  strategiske  Blik  gjennemskuet  Grants 
Plan  og  truffet  Foranstaltninger  derimod.  Grant,  der  var 
opbragt  over,  at  hans  Plan  var  opdaget,  besluttede  nu  med 
den  ham  egne  hensynsløse  Egensindighed  at  kaste  Fjenden 
for  enhver  Pris  og  forsøgte  i  flere  Dage  at  storme  Fjendens 
Forskansninger.  Kampen  var  paa  en  af  disse  Dage  saa 
hidsig,  at  Lee  selv  trak  sin  Sabel  og  stillede  sig  i  Spidsen 
for  et  af  de  virginiske  Regimenter  for  at  føre  det  frem  til 
Angreb;  den  tapre  Gordon  skal  ved  denne  Lejlighed  være 
reden  hen  til  Lee,  hvis  Hest  han  tog  ved  Tøjlen,  idet  han 
sagde:  »Deres  Plads,  Hr.  General,  er  ikke  her;  deres  Vlr- 
giniere  have  endnu  aldrig  ladet  Dem  i  Stikken!«  Først  da 
Regimentet  bønfaldt  Lee  om  at  holde  sig  tilbage,  indvilgede 
han  deri,  sikker  paa,  at  disse  Folk  vilde  gjøre  deres  Pligt 
til  det  yderste.  Tabet  i  disse  Kampe  beløb  sig  til  18,000 
Mand  for  Nordhæren  og  7,000  Mand  for  de  Konfødererede. 

Da  Grant  indsaa,  at  hans  Anstrængelser  vare  forgjæves, 
besluttede  han  at  gaa  mod  Richmond  ad  en  anden  Vej ;  men 
Lee  gjennemskuede  atter  hans  Plan,  og  tre  Gange  kom  han 
Grant  i  Forkjobet,  spærrede  li  am  Vejen  og  tvang  ham  til  at 
bøje  af  Sidste  Gang  skete  det  ved  Cold  Harbour.  Grant 
ansaa  det  af  strategiske  Grunde  for  nødvendig  at  angribe 
Lee  her  og  knuse  ham  med  sin  overlegne  Styrke  for  at  for- 
cere Overgangen  over  Chickahominy  og  bemægtige  sig  Rich- 
mond. Kampen  begyndte  den  3dje  Juni  1864;  sex  Gange 
forsøgte  de  Fødererede  at  storme  Fjendens  Stilling,  og  hver 
Gang  bleve  de  kastede  med  uhyre  Tab.  Takket  være  Lees 
fortræifelig  anlagte  Forskansninger  mistede  han  i  denne 
Kamp  kun  1200  Mand,  medens  Fjenden  havde  et  Tab  af 
omtrent  13,000  Mand. 

Alle  disse  Fæ'gtninger,  som  ere  saa  lidt  kj endte  i  Ev- 
ropa,  vise  noksom,  at  Grant  ikke  kan  sammenlignes  med 
Lee  som  Feltherre,  og  hvis  de  Fødererede  ikke  paa  andre 
Krigsskuepladse  havde  haft  Lykken  med  sig,  var  Grant  uden 
Tvivl  ikke  bleven  Herre  over  Situationen  i  Virginia.  De 
Fødererede  havde  i  dette  Felttog  i  Løbet  af  en  Maaned 
mistet  3,000  Officerer  og  60,000  Mand. 

Efterat  Grant  havde  ladet  sin  Hær  udhvile  sig  i  nogle 
Dage,  marcherede  han  i  en  Bue  omkring  Richmond  i  den 
Hensigt  at  indtage  Byen  Petersburg,  som  ligger  omtrent  5 
Mil  syd  for  førstnævnte  By,  der  fik  sine  Tilførsler  herover. 
Et  Forsøg  paa  at  tage  denne  By  i  en  Haandevending  stran- 
dede aldeles  paa  den  svage  Besætnings  heltemodige  Forsvar, 
og  Lee  ankom  nu  ogsaa  til  Byen  og  forskansede  sig  der. 
Grant  forsøgte  flere  Gange  at  storme;  men  da  han  efter 
flere  mislykkede  Forsøg  havde  mistet  10,000  Mand,  beslut- 
tede han  at  belejre  Byen.  Alle  Grants  Forsøg  paa  under 
Belejringen  at  drive  Lee  bort  mislykkedes  dog  stadig,  og 
alene  ved  et  et  af  disse  mistede  han  omtrent  4,000  Mand. 
Begge  Hære  opsloge  nu  deres  Vinterkvarterer  ved  Peters- 
burg, uden  at  nogen  Afgj øreise  havde  fundet  Sted. 

Lee  havde  endnu  vanskeligere  ved  at  forpleje  sin  Hær 
i  Vinteren  1864—65  end  Aaret  forud.  Han  havde  selv  sit 
Hovedkvarter  lige  ved  Petersburg  og  afventede  Begiven- 
hederne med  en  Ro,  der  forbavsede  hans  Omgivelser;  hans 
Ansigt  havde  et  Udtryk,  som  om  han  troede  paa  en  heldig 
Udgang  af  Begivenhederne,  og  dog  var  dette  ingenlunde 
Tilfældet.  Allerede  i  længere  Tid  havde  han  anset  Situa- 
tionen for  fortvivlet;  men  han  ansaa  det  for  sin  Pligt  ikke 
at  lade  sig  mærke  dermed.  Hans  Hær  var  stærkt  formind- 
sket, og  han  fik  ingen  Erstatning,  medens  Grant  stadig  fik 
Forstærkning,  og  dog  var  Lee  nu  den,  til  hvem  Konfødera- 
tionen ene  satte  sin  Lid.  Soldaterne  tilbade  ham,  og  naar  han 
forlod  sit  Telt  og  lod  sig  tilsyne,  jublede  man  overalt,  hvor 
han  kom  frem;  alle  vare  de  overbeviste  om,  at  saa  længe 
Lee  var  i  Live,  var  der  endnu  Haab.  Denne  utrættelige 
Tillid,  som  man  nærede  til  ham,  og  som  han  ansaa  det  for 
en  Pligt  ikke  at  svække,  gik  Lee  nær  til  Hjertet,  da  han 
med  sin  store  militære  Erfaring  og  Begavelse  imødesaa 
Fremtiden  med  den  største  Bekymring. 

Foraaret  1865  begyndte  under  sørgelige  Varsler  for  de 
Konfødererede.  General  Sheridan  var  efter  flere  Sejre  i 
Virginiadalen  stødt  til  Grants  Hær,  og  vesterpaa  havde  Sher- 
mann  sejret  ved  Atlanta,  nærmede  sig  nu  sydfra  og  truede 
Lees  Tilbage togslinier.  Lee,  der  var  omspændt  paa  alle 
Sider,  indsaa  det  umulige  i  at  holde  Stillingen  ved  Peters- 
burg. Regeringen  i  Richmond  tildelte  vel  Lee  Overkom- 
mandoen over  samtlige  konfødererede  Tropper;  men  denne 
Udnævnelse  kom  for  silde  til  at  være  andet  end  en  ren  og 
bar,  tom  Titel.  Grant  stod  foran  ham  med  150,000  Mand, 
og  Shermann  nærmede  sig  med  en  betydelig  Styrke,  medens 
han  i  Petersburg  kun  havde  30,000  Mand,  og  Johnstons 
Korps,  der  af  Shermann  holdtes  bunden  vesterpaa,  talte  ikke 
mere.  Lee  følte,  at  der  nu  kun  var  én  Ting  tilbage  at 
gjøre,  nemlig  at  trække  sig  tilbage  fra  Petersburg  og  søge 
at  forene  sig  med  Johnston,    for  med  de  forenede  Hære  at 

forskanse  sig  i  Bjergene;  derved  kunde  han  trække  Krigen 
i  Langdrag  og  maaske  i  sin  Tid  opnaa  gunstigere  Freds- 
betingelser. Til  Lees  store  Sorg  modsatte  Regeringen  sig 
denne  Plan,  og  han  var  nu  henvist  til  at  gaa  sin  Skæbne 
i  Møde  ved  Petersburg.  Troppernes  Tilstand  var  paa  Grund 
af  den  anstrængende  Tjeneste  og  den  daarlige  Forplejning 
højst  ynkelig,  de  lignede  mere  udtærede  Spøgelser  end  le- 
vende Mennesker,  og  dog  afværgede  de  endnu  alle  Fjendens 
Angreb.  Lee  forsøgte  endnu  engang  at  optræde  som  An- 
griber for  at  bemægtige  sig  en  Jernbanelinie,  ad  hvilken 
Grants  Hær  modtog  Tilførsler;  men  Angrebet  mislykkedes 
og  kostede  2,000  Mand,  og  der  stod  nu  kun  tilbage  at  afvente 
det  Øjeblik,  hvor  Grant  med  sin  knusende  Overmagt  vilde 
føre  et  afgj  ørende  Slag. 

Omsider  den  29de  Marts  1865  oprandt  Dagen.  Grant 
havde  den  Plan  at  angribe  Lees  højre  Flanke,  og  naar  dette 
Angreb  lykkedes,  var  alt  Haab  forbi  for  Fjenden;  Lee,  der 
indsaa  dette,  sogte  at  imødegaa  Angrebet  med  en  Styrke 
paa  15,000  Mand  Fodfolk  og  2,000  Ryttere  paa  nogle  skrække- 
lig afmagrede  Heste ;  han  havde  endnu  ikke  opgivet  Haabet 
om  ved  en  dristig  Bevægelse  at  aabne  sig  en  Udgang,  ad 
hvilken  han  kunde  undslippe.  Kampen  varede  i  4  Dage. 
Den  første  Dag  førte  Lee  personlig  et  Angreb  mod  Fjenden 
og  gjennembrød  hans  Linier,  men  den  stadig  fremmylrende 
Forstærkning  tvang  ham  til  atter  at  gaa  tilbage.  Omsider 
den  2den  April  endtes  Kampen  med,  at  de  Fødererede  efter 
en  haardnakket  Modstand  ved  et  voldsomt  Angreb  erobrede 
Stillingen.  Lee  haabede  endnu  at  kunne  holde  sit  forskan- 
sede Hovedkvarter,  der  laa  2  Mil  bagved  Byen,  indtil  Mør- 
ket faldt  paa,  for  dernæst  i  Ly  af  dette  at  trække  sig  til- 
bage til  Carolina;  men  dette  Haab  glippede,  da  en  stærk 
fjendtlig  Kolonne  opererede  lige  i  Retning  at  Hovedkvarte- 
ret, og  Lee  trak  sig  nu  tilbage  til  nogle,  længere  borte  lig- 
gende Forskansninger,  som  han  i  en  Fart  havde  ladet  op- 
kaste, og  som  vare  besatte  af  en  lille  Styrke,  der  ^i  den  bedste 

Stemning  afventede  hans  Komme,  Denne  Stilling  holdt 
han  til  om  Aftenen,  og  nu  begyndte  han  Tilbagetoget,  soxn 
han  selv  ledede  med  sin  sædvanlige  Koldblodighed  og  Ro; 
den  lille  Hær,  der  nu  var  svunden  indtil  15,000 Mand,  for- 
svandt om  Natten  i  Skovene,  og  næste  Dag  fortsattes  Mar- 
chen efter  en  kort  Hvile.  Stemningen  var  ingenlunde  tryk- 
ket i  denne  lille  Helteskare ;  Soldaterne  følte  tvært  imod  næ- 
sten en  Glæde  over  at  være  slupne  ud  af  deres  Fængsel  i 
Forskansningerne  ved  Petersburg,  og  de  indaandede  med  Vel- 
lyst den  friske  Foraarsluft.  Selv  Lee  oplivedes  ved  det 
heldige  Resultat  af  hans  sidste  dristige  Manøvre,  at  for- 
svinde for  Fjenden.  Hans  Hovedbestræbelse  gik  nu  først 
og  fremmest  ud  paa  at  skaife  Folkene  noget  at  spise,  og 
han  styrede  derfor  mod  et  Punkt  (Amelia-Court-House), 
hvor  han  kunde  gjore  Regning  paa  at  træffe  nogle  Pro- 
viantkolonner, der  vare  beordrede  til  at  lægge  Vejen  her- 
over til  Richmond.  Ved  en  skrækkelig  Fejltagelse  vare 
Kolonnerne  imidlertid  dirigerede  lige  til  Richmond,  og  man 
kan  tænke  sig,  hvilken  Skuffelse  det  maa  have  været  for 
disse  udhungrede  Stakler  at  modtage  denne  Efterretning. 
For  første  Gang  i  hele  Krigen  bar  Lees  Ansigt  Udtrykket 
af  den  Fortvivlelse,  han  følte;  der  var  nu  ikke  andet  at 
gjøre  end  at  fouragere  i  Omegnen ;  thi  Levnedsmidler  maatte 
man  have  for  at  kunne  marchere  videre.  Denne  Forsinkelse 
kom  den  forfølgende  Grant  til  gode,  hvis  Bestræbelser  na- 
turligvis gik  ud  paa  at  afskære  sin  Modstauder,  der  stadig 
maatte  holde  sig  kampberedt.  Det  lykkedes  dog  Lee,  der 
opererede  paa  Lynchburg,  ved  mesterlige  Manøvrer  og  utro- 
lig hurtige  Bevægelser  at  undgaa  en  Fægtning,  og  man 
havde  saaledes  det  Særsyn,  at  100,000  Mand  forgjæves 
søgte  at  tvinge  15,000  Mand  til  en  Fægtning. 

Lee  bevarede  under  disse  kritiske  Forhold  sin  gamle 
Ro  og  Koldblodighed  og  tænkte  ingenlunde  paa  at  overgive 
sig  eller  at  opgive  Planen  at  naa  Lynchburg.  Grant  und- 
lod imidlertid  ikke  med  sit  Rytteri   at   forurolige    den   til- 

bagegaaende  Modstander,  der  var  saa  anstrængt  og  udmat- 
tet, at  Folkene  bogstavelig  talt  marcherede  i  sovende  Til- 
stand. Da  Lee  ankom  til  Farm  ville,  forskansede  han  sig 
for  Natten  og  lod  holde  et  Krigsraad,  som  han  ikke  selv 
overværede,  og  efter  en  lang  Diskussion  blev  man  enig  om, 
at  en  Kapitulation  var  uundgaaelig.  Da  Loe  hørte  denne 
Beslutning,  vilde  han  aldeles  ikke  gaa  ind  derpaa,  idet  han 
ytrede:  »Dertil  har  jeg  endnu  altfor  gode  Soldater«.  I  de 
paafølgende  to  Dage  blev  Situationen  imidlertid  værre  og 
værre,  og  Troppernes  Tilstand  overgik  al  Beskrivelse ;  Hun- 
ger og  Udmattelse  stod  at  læse  paa  alles  Ansigter,  og  Vejene 
vare  bedækkede  med  Lig  af  Mennesker  og  Heste,  der  dels 
vare  segnede  af  Udmattelse,  og  dels  for  Fjendens  Ild.  Den 
7de  April  fortsatte  Lee  Tilbagetoget  og  afslog  et  Angreb, 
hvorved  Fjenden  mistede  600  Mand,  og  en  fjendtlig  Kytter- 
styrke  paa  6,000  Mand  adsplittedes  fuldkommen.  Samme  Dag 
modtog  Lee  fra  Grant,  der  havde  besat  Farmville,  et  Brev 
af  følgende  Indhold: 

»Hr.  General!  Den  sidste  Uges  Begivenheder  maa 
have  overtydet  Dem  om  Umuligheden  af  for  den  nordvir- 
giniske  Hær  at  fortsætte  Modstanden;  jeg  for  mit 
Vedkommende  er  overbevist  derom  og  anser  det  for  min 
Pligt  at  fralægge  mig  Ansvaret  for  al  videre  Blodsudgy- 
delse, idet  jeg  forlanger,  at  Kesterne  af  Hæren  over- 
giver sig.     Med  Højagtelse,  Deres  hengivne  Tjener.« 

N.  S.  Grant. 

Da  Grant  i  Farmville  skrev  dette  Brev,  troede  han 
ikke,  at  Lee  havde  nogen  Mulighed  for  at  kunne  undslippe; 
men  førend  Lees  efterstaaende  Svar,  der  var  skrevet  samme 
Dags  Aften,  kom  Grant  i  Hænde,  havde  førstnævnte  ved 
en  forceret  Marche  om  Natten  flernet  sig  i  en  betydelig 
Afstand. 

»7de  April.  Hr.  General!  Deres  Brev  af  Dags  Dato 
har  jeg  modtaget;  uagtet  jeg  ikke  er  af  Deres  Mening 
med  Hensyn  til  det  unyttige  i,  at  den  nordvirginiske 
Hær  fortsætter  Modstanden,  er  jeg  dog  enig  med  Dem 
i  Ønsket  om  at  forhindre  videre  Blodsudgydelse  og  an- 
moder Dem  derfor  om  at  opgive,  paa  hvilke  Betingelser 
en  Kapitulation  kan  finde  Sted.     Med  Højagtelse  o.  s.  v.« 

R.  E.  Lee. 

Endnu  to  Breve  ble  ve  udvexlede  imellem  Grant  og 
Lee  i  de  to  følgende  Dage,  men  uden  at  fere  til  noget  af- 
gjørende  Eesultat,  og  Lee  fortsatte  stadig  sin  Marche  imod 
Lynchburg,  medens  Sheridan  søgte  at  spærre  ham  Vejen 
dertil.  Den  8de  om  Aftenen  holdtes  det  sidste  Krigsraad 
i  en  Skov  ved  en  Bivuakild,  og  man  blev  her  enig  om, 
at  hvis  man  den  følgende  Dag  kun  stedte  paa  Sheridans 
Korps  skulde  et  Gjennembrud  forsøges;  hvis  derimod  hele 
Fjendens  Hær  spærrede  Vejen,  skulde  Kampen  opgives  som 
unyttig,  og  en  Parlementær  afsendes  til  Grant.  Lee  til- 
traadte  med  knust  Hjerte  Krigsraadets  Beslutning,  men  næ- 
rede i  Stilhed  Haab  om  at  bane  sig  Vej  igjennem  Fjenden. 
Faa  Timer  efterat  Krigsraadet  var  endt,  modtog  Lee  fra 
Avantgardekommandøren,  den  tapre  Gordon,  Meldning  om, 
at  Troppernes  Tilstand  var  en  saadan,  at  han  næsten  ansaa 
det  for  umulig  at  udrette  noget  med  dem.  Efter  nogle 
Øjeblikkes  Betænkning  ytrede  Lee:  »Der  er  ikke  andet 
at  gjøre  end  at  sende  Bud  til  Grant«.  Da  en  af  de  til- 
stedeværende lod  en  Ytring  falde  om,  hvad  Fædrelandet 
vilde  dømme  om  Kapitulationen,  svarede  Lee:  »Til  visse  vil 
man  ikke  kunne  forstaa,  i  hvilken  Situation  vi  have  været, 
men  det  gjør  intet  til  Sagen.  Naar  blot  Pligten  byder  os 
at  kapitulere,  tager  jeg  det  fulde  Ansvar  paa  mig«.  Lee 
lagde  ved  denne  Lejlighed  intet  Skjul  paa  sin  Sindsstem- 
ning, og  for  første  Gang  saa  det  ud,  som  om  Modet  svig- 
tede ham. 

Om  Morgenen  forsøgtes  dog  endnu  en  Bevægelse,  og 
Avantgarden  kastede  under  Gordon  en  fjendtlig  Division  til- 
bage ;  men  pludselig  stod  han  lige  over  for  80,000  Mand,  og 
i  Ryggen  havde  Lee  en  lignende  Fjende;  alt  Haab  var  nu 
forbi.  Lee  sendte  en  Parlementær  til  Grant  for  at  udbede 
sig  en  Sammenkomst,  som  derpaa  fandt  Sted  i  en  Bonde- 
gaard.  Grant  iagttog  en  hellig  Holdning,  og  Lee,  der  bar 
Præget  af  urokkelig  Eo,  holdt  sig  i  Samtalen  strængt  til 
den  sørgelige  Sag,  som  det  var  hans  Hværv  at  ordne.  Da 
Betingelserne  vare  fastsatte  og  nedskrevne,  steg  Lee  til  Hest 
og  red  tilbage  til  sit  Hovedkvarter. 

Den  Scene,  der  foregik,  da  han  ved  sin  Tilbagekomst 
passerede  sine  Soldater,  var  hjerteskærende;  de  omringede 
ham,  trykkede  hans  Hænder,  nedbade  Himlens  Trøst  over 
ham  og  søgte  med  de  mest  inderlige  Følelser  at  mildne 
hans  Smerte.  Denne  rørende  Modtagelse  fra  Veteranerne 
rørte  ham  dybt,  Taarerne  traadte  ham  i  Øjnene,  og  besejret 
af  Smerte  ytrede  han  til  Gordon:  »Gid  jeg  var  falden  i 
den  sidste  Fægtning«.  Idet  han  henvendte  sig  til  Sol- 
daterne, sagde  han  med  skælvende  Stemme:  »Vi  have  gjort 
hele  Krigen  sammen;  jeg  har  gjort  for  Eder,  hvad  jeg  har 
kunnet;  jeg  er  i  dette  Øjeblik  for  bevæget  til  at  sige  mere«. 
Han  vendte  sig  fra  dem  og  gik  ind  i  sit  Telt. 

Sejrherrerne  behandlede  de  overvundne  med  al  mulig 
Opmærksomhed,  og  de  fødererede  Soldater  delte  trolig  deres  Ra- 
tioner med  de  konfødererede.  Den  følgende  Dag  fandt  Over- 
givelsen Sted,  og  Krigen  var  nu  endt,  da  det  foran  om- 
talte Johnstonske  Korps  snart  derpaa  overgav  sig  paa  lignende 
Betingelser  som  Lee. 

IV. 

Det  Øjeblik  kom  nu,  hvor  Lee  skulde  skilles  fra  sine 
Soldater;  han  sagde  dem  Farvel  i  faa  og  ligefremme  Ord, 
trykkede  de  nærmeststaaendes  Hænder  og  red    derpaa   bort 

paa  sin  tro  Ganger  Travellor,  der,  efterat  have  baaret  ham 
i  saa  mange  Batailler,  nu  bar  ham  til  Richmond  som  Krigs- 
fange paa  Æresord,  eskorteret  af  et  Detachement  Ryttere 
af  Grants  Hær.  Overalt,  hvor  han  kom  frem,  lagde  man 
paa  alle  Maader  sin  Medfølelse  for  ham  for  Dagen,  og  de 
forarmede  Beboere  opbøde  alt  for  at  modtage  deres  tilbedte 
Hærfører  paa  en  værdig  Maade.  Synet  af  Byen  Richmond, 
hvor  hans  Familie  havde  opholdt  sig  i  fire  Aar,  skar  ham 
dybt  i  Hjertet;  en  frygtelig  Ildebrand  havde  hjemsøgt  en 
Del  af  Byen,  der  lignede  en  sort  rygende  Ruin.  Han  blev 
strax  gjenkjendt  af  Beboerne,  der  ilede  ham  i  Møde;  Mænd, 
Kvinder  og  Børn  trængte  sig  om  ham  og  hans  Hest  for 
paa  alle  mulige  Maader  at  yde  ham  Hyldest.  Lee  søgte 
at  skjule  sin  Bevægelse  tor  Befolkningen  og  naaede  omsider 
sin  Bopæl. 

Hvor  stor  og  oprigtig  hans  Sorg  end  var  over  de  Kon- 
føderedes  Skæbne,  hørte  man  ham  aldrig  udtale  sig  med 
Bitterhed  om  det  sejrende  Parti;  han  var  et  Exempel  for 
Ungdommen  i  at  moderere  sine  Følelser.  Han  opfordrede 
altid  sine  Landsmænd  til  at  bære  deres  Skæbne  med  Taal- 
mod,  og  naar  nogen  foreslog  at  udvandre  for  at  befri  sig 
for  Sejrherrernes  Tryk,  mindede  han  ham  altid  om,  at  der- 
som han  elskede  sit  Fædreland,  var  det  hans  Pligt  at  blive 
og  gjøre  sit  til  at  læge  de  Saar,  det  havde  faaet.  Hvad 
ham  selv  angik,  arbejdede  han  paa  Ungdommens  Opdragelse 
og  afslog  alle  de  glimrende  Tilbud,  som  fremkom,  saavel 
fra  Norden  og  Syden  som  ogsaa  fra  England  og  Irland, 
hvor  han  havde  talrige  Beundrere.  Han  svarede  altid :  »Jeg 
er  i  høj  Grad  erkjendtlig  for  den  Godhed,  man  viser  mig; 
men  jeg  anser  det  for  min  Pligt  ikke  at  svigte  mit  Fædre- 
land i  Modgangens  Dage«. 

Nogle  Maaneder  efter  Kapitulationen  og  til  Trods  for 
hans  egne  Betæ^nkeligheder  udnævntes  han  til  Forstander 
for  Washington-Kollegiet  i  Lexington  i  Virginiadalen.  Dette 
Kollegium  var  stiftet  1740  af  Englænderne   og   var   senere 

bleven  doteret  af  Washington,  men  var  nu  kun  en  Ruin, 
takket  være  de  Federeredes  Plyndring.  Midlerne  til  at 
bringe  det  paa  Fode  igjen  vare  saa  ringe,  at  det  næsten 
maatte  anses  for  haabløst  at  forsøge  derpaa;  men  det  var 
netop  Vanskelighedernes  Mængde,  der  ansporede  Lee.  Hans 
Navns  Tryllekraft  gjorde,  at  Eleverne  strømmede  til  fra 
Norden  og  Syden,  ligesom  ogsaa  Understøttelser  tiliiøde  fra 
alle  Kanter.  Uagtet  Lee  var  bleven  fuldstændig  forarmet 
ved  Krigen,  vægrede  han  sig  dog  ved  at  modtage  det  fulde 
Vederlag,  man  bød  ham  for  hans  Virksomhed  som  Forstan- 
der for  Kollegiet,  og  da  man  tilbød  hans  Hustru  et  Hus 
og  3,000  Dollars  i  aarlig  Rente,  afslog  han  dette  Tilbud  i 
hendes  Navn. 

I  de  fem  Aar,  han  fuugerede  i  denne  Virksomhed, 
modtog  Lee  stadig  fra  flere  Sider  de  mest  glimrende  Til- 
bud; men  intet  kunde  bevæge  ham  til  at  opgive  den  Virk- 
somhed, han  nu  engang  havde  paataget  sig.  Da  en  af 
hans  Venner  udtalte  sin  Forbavselse  herover,  svarede  han 
ham:  »Jeg  har  ført  Sydens  unge  Mænd  i  Ilden  og  set 
mange  segne  i  deres  Blod  under  min  Fane,  og  jeg  vil  nu 
hellige  Resten  af  mit  Liv  til  at  opdrage  Ungdommen  til 
pligtopfyldende  Mænd« ;  og  Lee  opfyldte  sin  Mission  med 
Ære.  Hans  Elever  saa  op  til  ham  med  Ærefrygt  og  betragtede 
ham  samtidig  som  deres  -  bedste  Ven ;  han  holdt  strængt  paa 
Disciplinen  og  tilgav  aldrig  en  Usandhed,  men  var  altid 
overbærende  lige  over  for  Ungdomsletsindigheder.  Han 
bragte  det  dertil,  at  de  mest  udmærkede  Lærerkræfter  søgte 
til  Kollegiet,  som  efterhaanden  kom  i  en  blomstrende 
Tilstand. 

Hans  stærke  Helbred,  der  havde  udholdt  den  anstræn- 
gende  Krigs  næsten  overmenneskelige  Strabadser,  begyndte 
imidlertid  at  svækkes,  og  han  maatte  hvert  Aar  i  Ferien 
besøge  Badene  i  de  virginiske  Bjerge.  Døden  ramte  ham 
midt  under  hans  Virksomhed.  Da  han  en  Aften  i  Oktober 
1870  kom   hjem    fra   et  Møde,    der   havde    anstrængt   ham 

meget,  blev  han  ramt  af  et  Slagtilfælde,  just  som  han  sad 
ved  Bordet  med  sin  Familie  og  fremsagde  Bordbønnen. 
Hans  Familie  nærede  endnu  Haab  om,  at  han  kunde  komme 
sig;  men  den  12te  Oktober  udaandede  Sydens  udødelige 
General  sin  Heltesjæl. 

I  Løbet  af  tre  Dage  strømmede  Tusender  og  atter  Tu- 
sender  til  for  at  beskue  de  jordiske  Levninger  af  ham,  som 
de  havde  elsket  saa  højt.  Den  15de  Oktober  blev  han  be- 
gravet i  Kollegiets  Kapel  uden  nogen  Ligtale,  efter  den 
afdødes  udtrykkelige  Ønske,  men  fulgt  af  en  uoverskuelig 
Mængde  Mennesker.  Bagved  Kisten,  som  bares  af  Lærerne 
ved  Kollegiet,  saa  man  Lees  gamle  Stridshest,  der  havde 
delt  saa  mange  Farer  med  ham;  Byen  Lexington  var  fuld- 
stændig behængt  med  Sort,  og  i  alle  Byer  i  Syden  blev  der 
afholdt  Møder  (meetings)  som  et  Udtryk  for  den  Sorg,  Be- 
folkningen følte  ved  Heltens  Bortgang. 

V.  Lemvigh. 


Hertugen  af  Buckingliaiii  og  Joliii  Felton.^^) 

\  i  have  i  et  tidligere  Bind  af  Historisk  Archiv**)  givet 
nogle  Oplysninger  om  Forholdet  mellem  Karl  den  første  af 
England  og  hans  Dronning,  Henriette  af  Frankrig,  og  skulle 
nu  i  det  følgende  give  nogle  Bidrag  til  Oplysning  om  J^arls 
Forhold  til  Hertugen  af  Buckingham,  der  jo  spillede  en 
saa  væsentlig  Kolle,  baade  under  Jacob  den  første  og  under 
Sønnen  Karl  den  første,  saa  vel  som  nogle  korte  karakteri- 
stiske Meddelelser  om  Buckingham  s  Snigmorder,  John  Fel- 
ten, der  baade  fra  et  historisk  og  fra  et  psykologisk  Syns- 
punkt ikke  ere  uden  Interesse. 

Frankrigs,  Spaniens  og  Englands  Skæbne  laa  i  Midten 
af  det  syttende  Aarhundrede  i  større  eller  mindre  Grad  i 
Hænderne  paa  en  enkelt  Mand;  i  Frankrig  var  Kardinal 
Richelieu,  i  Spanien  Hertugen  af  Olivarez  og  i  England 
Hertugen  af  Buckingham  enemægtige,  og,  som  man  let  vil 
forstaa,  hadede  disse  tre  Mænd,  af  hvis  Luner  de  tre  store 
Nationers  Ve  og  Vel  afhang,  hverandre  med  et  uforsonligt 
Had,  der  næppe  engang  kunde  skjules  under  Etikettens  kolde 
Maske.  Medens  Richelieu  og  Olivarez  imidlertid  vare  virkelige 
Statsmænd,  opdragne  og  hærdede  i  Virkelighedens  haarde 
Skole,  var  Buckingham  egentlig  kun  en  Dilettant,  der  var 
slaaet  til  at  blive  Hofmand  og  kun  ved  et  Tilfælde  blev  Stats- 

*)   Efter  Disraelis  „Curiosities  of  Litterature". 
**)   Se  „Historisk  Archiv'^  1875.  I.  521  og  fig. 

mand,  og  som  derfor  i  enhver  af  sine  Handlinger  viste  mere 
af  Hofmandens  Letsindighed  og  sangvinske  Karakter  end  af 
den  prøvede  Statsmands  Betænksomhed,  Fremsynethed  og 
Selvbeherskelse,  Tilfredsstillelsen  af  Øjeblikkets  Lune,  det 
være  sig  Kjærlighed  eller  Had,  var  hos  Buckingham  det 
overvejende,  og  uden  at  tage  Følgerne  i  Betragtning  saarede 
han  baade  Richeheu  og  Olivarez  paa  deres  ømmeste  Sted, 
deres  personlige  Forfængelighed,  ligesom  man  med  rette 
kan  sige  om  Buckingham,  at  han  havde  »Hjertet  paa  Læ- 
berne«. Som  et  Exempel  herpaa  kan  nævnes,  at  han  i 
Følge  Hume  ved  Afrejsen  fra  Madrid,  da  hans  utopiske 
Ide  om  at  udvirke  en  Forbindelse  imellem  Karl  (den  Gang 
Prins  af  Wales)  og  Infantinden  af  Spanien  sluttelig  havde 
vist  sig  uudførlig*),  skiltes  fra  Olivarez  med  følgende  Af- 
skedshilsen :  »Jeg  skal  bestræbe  mig  for  at  udvirke  et  godt 
venskabeligt  Forhold  mellem  det  spanske  og  det  engelske 
Folk;  men  jeg  vil  bede  Dem,  Herr  Hertug,  personlig  at  anse 
mig  for  Deres  bitreste  Fjende,  hos  hvem  De  kun  vil  møde 
Fjendskab  og  Modstand« !! !  Dersom  disse  Ord  ikke  vare 
historiske  og  stode  i  saa  fuldkommen  Samklang  med  andre 
af  Buckinghams  Udtalelser,  kunde  man  næ'sten  fristes  til 
at  antage,  at  det  var  en  daarlig  Vittighed,  der  var  udspredt 
af  hans  Fjender. 

Det  vilde  imidlertid  være  uretfærdigt  ikke  ogsaa  at 
anerkjende,  at  Hertugen  af  Buckingham  besad  mange  gode 
Egenskaber,  der  under  andre  Omstændigheder  vilde  have 
kunnet  være  til  stor  Gavn  for  England,  ja  endog  Lord 
Clarendon  skriver  i  sine  Memoirer,  at  »dersom  Buckingham 


*)  Der  har  længe  hvilet  et  Slør  over  den  egentlige  Bevæggrund 
til  Karls  og  Buckinghams  eventyrlige  Frierrejse  til  Madrid; 
men  det  viser  sig  nu,  i  Følge  Gerbier,  at  Buckingham  har 
tilstaaet,  at  Ideen  var  udsprungen  i  hans  egen  Hjerne,  men 
strax  blev  greben  med  Glæde  af  den  ridderlige  Karl.  Jacob 
den  førstes  Tilladelse  til  at  rejse  opnaaedes  kun  efter  store 
Vanskeligheder. 

havde  haft  den  Lykke  at  eje  en  trofast  Ven,  der  havde 
været  i  Besiddelse  af  Visdom  og  Uegennyttighed,  vilde  han 
have  begaaet  ligesaa  faa  Fejl  og  udført  ligesaa  store  Gjer- 
ninger  som  nogen  anden  af  Datidens  ledende  Mænd  i  Ev- 
ropa«.  Humes  Bedømmelse  af  Backingham  bør  læses 
»cum  grano  salis«;  thi  Hume  havde  kun  ét  i  Sigte,  nemlig 
at  undskylde  Karl  den  første  paa  andres,  nærmest  Dron- 
ningens og  Buckinghams,  Bekostning. 

Karl  den  førstes  Kjærlighed  for  Buckingham  er  næsten 
rørende,  og  vi  finde  mange  Exempler  herpaa  i  Datidens 
Historie,  af  hvilke  vi  skulle  anføre  nogle  faa.  Et  Par  Dage 
før  Hertugens  Mord  var  Kongen  og  Buckingham  i  Deptford 
for  at  inspicere  den  Flaade,  hvormed  Buckingham  skulde 
søge  at  hæve  Belejringen  af  La  Rocbelle,  de  franske  Huge- 
notters  sidste  TilflugLssted.  Ved  denne  Lejlighed  udbrød 
Kongen,  idet  han  lagde  sin  Arm  om  Buckinghams  Hals: 
»George,  der  er  mange,  som  vilde  glæde  sig,  dersom  baade 
Du  og  Skibene  gik  under;  men  bryd  Dig  ej  om  dem,  thi 
gaar  Du  til  Grunde,  gaa  vi  begge  til  Grunde  sammen«. 
Ved  en  anden  Lejlighed,  da  nogle  Hofmænd  søgte  at  sværte 
den  fraværende  Buckingham,  udbred  Karl:  »Det  nytter  ej, 
at  I  søge  at  sværte  ham  for  at  faa  hans  Embeder;  thi 
Eders  Umage  vil  være  spildt.  Jeg  kjender  ham  og  véd 
at  han  er  mig  en  trofast  Ven  og  Tjener«.  Efter  Bucking- 
hams Død  talte  Kongen  aldrig  om  ham  uden  med  stor  Be- 
vægelse og  kaldte  ham  stedse  »sin  Martyr«. 

Buckingham  er  ligeledes  et  Exempel  paa,  hvor-  kort- 
varig Statsmænds  Popularitet  er;  thi  medens  han  paa  et 
Stadium  af  sit  Liv  blev  kaldet  »Fædrelandets  Frelser  og 
Tronens  Støtte«,  tinde  vi  blandt  den  Tids  Skandskrifter  kort 
før  hans  Død  følgende  lakoniske  Spørgsmaal  og  Svar: 

»Hvem  regerer  i  England?  ~  Kongen! 

»Hvem  regerer  Kongen?  —  Buckingham! 

»Hvem  regerer  Buckingham?  —  Djævlen! 

Buckinghams  Karakter  beskrives  af  Hume  paa  følgende, 

lige  saa  korte  som  betegnende  Maade:  »Hertugen  forener 
en  Engelskmands  Familiaritet  med  en  Franskmands  Letfær- 
dighed, og  som  et  Bevis  paa  denne,  ud  over  Sømmelig- 
hedens Grænse  gaaende,  Familiaritet  behøver  man  jo  kun 
at  erindre  den  velbekj endte  Skandale  mellem  Dronning 
Anna  af  Frankrig  (Ludvig  den  fjortendes  Moder)  og  Bu- 
ckingham, der  trængte  sig  ind  i  Dronningens  Sovegemak 
og  utvetydig  gjorde  hende    en  Kjærligheds-Erklæring.« 

Med  sin  sædvanlige  Letsindighed  eller  ogsaa  maaske 
paa  Grund  af  det  personlige  Mod,  som  ingen  kan  frakjende 
ham,  lod  Buckingham  haant  om  alle  de  x\dvarsler,  han  tik 
om,  at  et  Attentat  vilde  blive  gjort  imod  hans  Liv ;  da  saa- 
ledes  nogle  af  hans  Venner  raadede  ham  til  at  bære  en 
Panserskjorte,  svarede  han  dem:  »Det  behøves  ikke,  der  er 
ingen  Romere  mere  og  derfor  ingen  Brutus«,  og  det  var 
kun  i  Følge  Kongens  bestemte  Ordre,  at  der  blev  sat  dob- 
bel  Vagt.  ved  hans  Gemakker.  Denne  saavel  som  alle  andre 
Forsigtighedsregler  viste  sig  imidlertid  frugtesløs,  og  da 
Tidens  Fylde  kom,  faldt  den  højbaarne  Hertug,  to  Kongers 
Yndling,  for  den  simple  John  Feltons  Haand,  og  vi  skulle 
nu  i  korte  Træk  give  nogle,  hidindtil  kun  lidet  kjendte,  Op- 
lysninger om  denne  politiske  Snigmorders  Karakter. 

John  Felton,  hvis  Navn  ligesom  en  Herostrats  eller 
en  Kavaillacs,  for  ej  at  nævne  mange  andre,  aldrig  vilde 
være  bevaret  af  Historien,  dersom  ikke  en  stor  Forbrydelse 
havde  klæbet  derved,  var,  som- næsten  alle  politiske  For- 
brydere, en  forunderlig  Blanding  af  ondt  og  godt.  Lys  og 
Skygge,  dyb  religiøs  Følelse  og  en  til  Atheisme  grænsende 
Stoicisme.  Hos  Felton,  en  Mand,  der  handlede  i  Følge  de 
mest  blandede  og  forvirrede  Bevæggrunde,  gaar  den  politiske 
Martyr  aldeles  op  i  den  bodfærdige  Selvanklager,  og  dog 
var  han  i  sin  Tid,  som  Gibbon  siger,  næsten  anset  for  at 
være  »guddommelig«.  Mrs.  Macaulay,  en  af  den  berømte 
ensfelske  Historieskriver,    Lord   Macaulavs    Stammødre,    har 

kaldt  ham  »eii  Galning«,  skønt  hun  begrunder  denne  An- 
klage paa  den  ret  mærkelige  Maade,  at  hun  siger,  at  »han 
ikke  snigmyrdede  Buckingham  i  Følge  de  rette  Principer«. 
Endog  hans  samtidige  synes  ej  at  have  forstaaet  de  Bevæg- 
grunde, der  ledede  ham  til  at  snigmyrde  Hertugen  af  Bu- 
ckingham; thi  Sir  Henry  Wolton,  der  har  skrevet  (?n  Lev- 
netsbeskrivelse  af  Buckingham,  bemærker,  at  »ingen  endnu 
ret  har  kunnet  forstaa  Grunden,  hvorfor  Felton  snigmyrdede 
Hertugen,  eller  hvad  der  først  ledede  ham  paa  denne 
Tanke«.  »Det  var  ikke  personlig  Hævn«,  siger  han, 
»og  det  er  derfor  rimeligt,  at  enten  alle  de  Skandskrifter, 
som  da  cirkulerede  og  fremfor  alt  Doktor  Egglesheims,  eller 
ogsaa  Parlamentets  Erklæring,  i  P^elge  hvilken  Buckingham 
var  et  fuldendt  Vidunder  af  Ondskab,  ankommet  med  Extra- 
post  lige  fra  Helvede,  have  indvirket  paa  Feltons  af  Na- 
turen mørke  Temperament.« 

Naar  man  imidlertid  gjennemblader  de  gamle  Manu- 
skripter fra  hin  Tid,  kan  man  ikke  længer  nære  endog 
Spor  af  Tvivl  om,  at  hele  den  engelske  Nation  hilste  Bu- 
ckinghams  Død  med  Glæde,  ja  næsten  med  en  national  Be- 
gejstring, og  det  var  kun  nogle  ganske  faa  blandt  Hertu- 
gens personlige  Venner,  og  blandt  disse,  som  vi  allerede 
have  bemærket,  Kong  Karl  den  første  frem  for  alle  andre, 
der  sørgede  over  hans  Mord.  Den  oifentlige  Mening  var 
allerede  i  længere  Tid  saa  at  sige  bleven  forberedt  paa,  at 
en  saadan  Katastrofe  vilde  indtræffe,  og  da  den  saa  endelig 
indtraf,  blev  Folket  ligesom  vild  af  Glæde,  og  Feltons  Eejse 
til  London,  efterat  han  havde  begaaet  Snigmordet,  lignede 
næsten  et  Triumftog.  Velsignelser  regnede  ned  over  ham 
overalt;  naar  han  blev  bragt  gjennem  en  Landsby,  løftede 
Mødrene  deres  spæde  Børn  i  Vejret  for  at  vise  dem  »Fol- 
kets Frelser«;  ja  en  gammel  Kone  sammenlignede  endog 
hans  Bedrift  med  Davids,  da  han  fældede  Goliath,  og  til- 
raabte  ham  som  sin  Velsignelse  et  »Gud  velsigne  Dig,  Eng- 
lands lille  David«.     Overalt  drak  man  Feltons  *Skaal,  og  en 

vis  Alexander  Gill,  der  den  Gang  var  Lærer  i  St.  Pauls- 
Skolen,  mistede  endog  begge  Øren  og  blev  idømt  en  svær 
Mulkt,  fordi  han  ved  et  Gilde  havde  udbragt  Feltons  Skaal. 
Denne  Alexander  Gill  var  den  beromte  Digter  Miltons  Læ- 
rer og  senere  en  af  hans  mest  intime  Venner,  og  det  er 
derfor  ikke  urimeligt  at  komme  til  den  Slutning,  at  Miltons 
uudslukkelige  Had  til  Karl  den  første  stammede  fra  den 
Maade,  hvorpaa  hans  Ven  var  bleven  behandlet  i  Kongens 
»Star  chamber«  eller  den  hemmelige  Domstol,  der  afsagde 
alle  disse  drakoniske  Domme.  Alexander  Gill  udtalte  sine 
Meninger  uden  Forbehold  og  erklærede,  »at  Kongen  var 
bedre  skikket  til  at  staa  i  en  Urtekræmmers  Butik  med  et 
Forkla?de  paa  og  sælge  Rosiner  end  til  at  bære  en  Krone 
og  styre  et  Kongerige;  at  Buckingham  var  faret  til  Hel- 
vede for  at  holde  Kong  Jacob  med  Selskab,  og  endelig,  at 
han  ærgrede  sig  over,  at  Felton  var  kommen  ham  i  For- 
kjøbetmed  at  dræbe  Hertugen  af  Buckingham,  da  han  ellers 
selv  vilde  have  opnaaet  denne  Ære«,  Strængt  taget  kan  man 
jo  efter  saadanne  Udtr,yk  i  en  Skolelærers  Mund  ej  undre 
sig  over,  at  han  fik  en  bkrap  Straf.  Som  et  andet  Bevis 
paa  Feltons  Popularitet  kan  bemærkes,  at  hans  Navn  John 
Felton  blev  som  et  politisk  Anagram  omstøbt  til  »Noh, 
Flie  not«  (»Nej,  jeg  flyr  ikke!«) 

Medens  saaledes  hele  England  gjenlød  af  denne  nye 
Brutus's  Ros,  var  Gjenstanden  for  al  denne  Begejstring  imid- 
lertid paa  samme  Tid  et  Billede  paa  den  dybeste  Anger 
over  Mordet;  saa  forskjellig  er  ofte  den  virkelige  Personlig- 
hed fra  det  Ideal,  den  offentlige  Mening  danner  sig.  Snig- 
mordet var  bleven  begaaet  i  Følge  en  Theori,  der,  som  vi 
senere  skulle  vise,  var  baseret  paa  fire  Grundsætninger,  og 
da  Kongens  Advokat  ved  en  uventet  Argumentation  havde 
modbevist  disse  Grundsætningers  Holdbarhed,  erklærede 
Felton,  at  han  havde  taget  Fejl,  og  idet  han  beldagede,  at 
han  ikke  havde  indset  dette  før,  overgav  han  sig  til  den 
dybeste  moralske  Fortvivlelse.    I  Retten  holdt  han  sin  højre 

Haand  frem  og  bønfaldt  om,  at  den  maatte  blive  hugget  af; 
han  bad  Kongen  om,  at  han  maatte  bære  det  groveste  Sække- 
lærred paa  Legemet  som  en  Bod,  og  tiggede  som  en 
Naade  om  at  maatte  kaste  Aske  i  sit  Haar  og  stedse  gaa 
med  en  Strikke  om  Halsen;  ja  han  sank  endog  saa 
dybt  i  sin  Fortvivlelse,  at  han  ikke  alene  bønfaldt  Hertug- 
inden og  Enkehertuginden  af  Buckingham  om  Tilgivelse; 
men  for  ret  at  bevise  sin  Anger  knælede  han  ned  for  den 
myrdede  Hertugs  Staldknægt  og  bad  om  hans  Tilgivelse,  og, 
som  vi  læse  i  Datidens  Manuskripter,  Felton,  der  dog  be- 
vislig havde  været  en  tapper  Soldat,  og  som  nedstammede 
fra  en  adelig  Familie,  græd  og  jamrede  sig  uafladelig. 

Det  vilde  imidlertid  være  uretfærdigt  at  domme  Fel- 
tons  Karakter  udelukkende  i  Følge  hans  Opførsel  i  Fængslet. 
Han  var  en  Mand,  der  levede  meget  ensomt,  en  af  de 
mange  Officerer,  der  vare  blevne  tilsidesatte,  og  som  troede, 
at  Buckingham  alene  var  Skyld  i,  at  alle  deres  Forhaabnin- 
ger  vare  strandede.  Ved  en  Lejlighed,  hvor  han  udfordrede 
en  Medofficer,  skar  han  et  Led  af  sin  Finger  og  indeslut- 
tede det  i  Udfordringsbrevet  for  at  vise,  at  han  mente 
Sagen  alvorlig*);  men  saa  ærlig  og  sanddru  var  han  i  denne 
fordærvede  Tidsalder,  at  han  i  sit  Regiment  gik  under  Øge- 
navnet »den  ærlige  Jack«,  ligesom  han  ogsaa  var  besjælet 
af  en  dyb  religiøs  Følelse,  der  grænsede  til  Fanatisme. 

Efter  hans  Arrestation  fandt  man  blandt  hans  Papirer 
de  ovennævnte  fire  Grundsætninger,  i  Følge  hvilke  han  an- 
saa  sig  berettiget  til  at  myrde  Buckingham. 

L  Der  er  intet,  som  er  en  Mand  helligere  end  haiis 
Fødeland. 

Undtagen  Gud  og  hans  egen  Sjæl,  sige  Præsterne. 

n.  Fædrelandets  Frelse  er  den  første  af  alle  Love  og 
Forpligtelser. 

Næst  efter  Guds  Lov,  sige  Præsterne, 


*j   Rushworth.  Vol.  L  638. 

III.  Der  er  ingen  Lov  mere  hellig  end  at  ofre  alt 
tor  Fædrelandet. 

Knn  Guds  Love  ere  mere  hellige,  sige  Præsterne. 

IV.  Gud  har  selv  indstiftet  den  Lov,  at  alt,  hvad  der 
leder  til  Fædrelandets  Velfærd,  er  lovligt. 

Provsterne  sige,  at  man  ej  maa  begaa  en  Forbrydelse, 
selv  om  Øjemedet  er. nok  saa  godt. 

Disse  Grundsætninger,  der  stamme  fra  en  sygelig  Hjer- 
nes overdrevne  Spekulationer,  nærede  af  personligt  Had,  ere 
i  og  for  sig  tilstrækkelige  til  at  bevise,  i  hvilken  Tilstand 
Feltons  Fornuft  og  Dømmekraft  var,  da  han  begik  Snig- 
mordet. 

Selv  i  hans  dybe  Fornedrelse  luede  dog  hans  gamle 
Mod  og  hans  engelske  Stolthed  op  for  et  Øjeblik,  da  Lord 
Dorset  truede  ham  med  Pinebænken.  »Jeg  betvivler,  at 
dette  kan  være  Kongens  Vilje«,  svarede  Felton  ham;  »thi 
Kongen  er  mild  og  retfærdig  og  vil  ej  se  sine  Undersaatter 
lagde  paa  Pinebænken,  da  det  er  imod  Landets  Lov. 
Ved  min  evige  Salighed  sværger  jeg,  at  jeg  ingen  Medvider 
har ;  men,  er  det  Kongens  Vilje,  saa  underkaster  jeg  mig 
den  og  er  rede  for  Pinebænken;  men  dog  siger  jeg  igjen, 
at  bliver  jeg  pint,  saa  anklager  jeg  Eder,  Lord  Dorset,  og 
ingen  anden«.  Man  holdt  et  Statsraad  for  at  tage  Spergs- 
maalet  under  Overvejelse  og  raadspurgte  Kronjuristerne, 
der  svarede:  »Felton  kan  ej  lægges  paa  Pinebænken;  thi 
en  saadan  Straf  er  forbudt  ved  Landets  Love». 

Historieskriveren  Blackstone  udbryder  i  Lovtaler  over 
Kronjuristernes  Mod  ved  at  trodse  Hofpartiet;  men  Hume 
skriver  mere  filosofisk  og  mener,  »at  denne  store  Lempelig- 
hed skyldtes  Frygten  for,  hvad  Underhuset 
vilde  sige  hertil«.  At  denne  Frygt  vistnok  har  været 
den  virkelige  Grund,  synes  endnu  mere  sandsynlig,  naar 
man  erindrer,  at  det  kun  var  to  Aar  siden,  at  en  vis  Kap- 
tajn Brodeman  dode  under  Torturen,  ligesom  baade  Guy 
Fawkes  og  flere  andre  Medlemmer  i  Krudtsammensværgelsen 

imod  Jacob  den  tørste  bleve  lagte  paa  Pinebænken ;  ja  Dron- 
ning Elizabeth  lod  endog  ved  en  Lejlighed  alle  Hertugen 
af  Norfolks  Husfolk  lægge  paa  Pinebænken,  medens  deri- 
berygtede  Dommer,  Sir  John  Mackenzie,  endnu  under  Jacob 
den  anden  benyttede  Tortur  som  en  Straf  i  Skotland* 

E^eltons  Henrettelse  vakte,  som  man  kan  tænke  sig, 
stor  Bevægelse  i  England,  og  endog  den  bekjendte  Digter 
Townley  skrev  et  langt  Digt  til  hans  Ære;  men  de  hurtig 
derpaa  udbrydende  Kampe  mellem  Kongen  og  Parlamentet, 
Kongens  Halshuggelse  og  Cromwells  Diktatur  gav  Folket 
andet  at  tænke  paa;  »den  ærlige  Jack«  blev  snart  glemt, 
og  han  mindes  nu  kun  som  en  politisk  Snigmorder,  hvis 
Minde  bærer  den  Plet,  som  følger  enhver  saadan  Gjerning, 
hvor  ædel  end  Motivet  kan  have  va?ret. 

L.  F. 

saadanne  Privatkrige  manglede  det  aldrig  paa  Foranledning ; 
thi  de  adelige,  frie  og  uafhængige  Grundejeres  Antal  voxede 
stadig,  og  enhver  betragtede  sig  som  Konge  paa  sin  egen 
Gaard,  tog  værgeløse  Klostre  og  Bønder  i  sin  Beskyttelse 
og  stræbte  efter  den  størst  mulige  Rets-  og  Magtfuldkom- 
menhed. At  de  enkeltes  Interesser  under  saadanne  Om- 
stændigheder krydsedes,  kunde  ikke  undgaas ;  deres  Fordrin- 
ger stødte  haardt  sammen,  og  naar  saa  den  enkelte  greb 
dristig  til  og  forsætlig  krænkede  den  andens  Eet  og  Fred, 
var  Freden  brudt,  og  den,  der  havde  gjort  sig  skyldig  i 
Overgreb,  kom  fra  Fred  og  god  Forstaaelse  med  den  for- 
nærmede paa  Krigsfod  med  ham  og  hans  Familie,  —  Fej- 
den var  given. 

Naar  man  betænker  Stædernes  og  Landets  løse  For- 
bindelse i  Middelalderen  saavel  som  den  enkeltes  store  Fri- 
hed og  Ubundethed  og  hans  pirrelige  Selvfølelse,  vil  man 
lettelig  indse,  at  Foranledningerne  til  Kamp  og  Fejder  al- 
drig kunde  ophøre.  Den  enkeltes  Grundrettigheder,  saasom 
Ret  til  Skovhugst,  Jagt,  Fiskeri,  Græsgang  o.  1.,  frembøde 
tusende  Anledninger  til  Kjævleri,  Strid  og  Fornærmelser, 
som  ofte  ikke  engang  vare  begaaede  i  ond  Hensigt.  Alle 
disse  Rettigheder  vare  endnu  ikke  optegnede  og  ophøjede 
(endsige  kodificerede)  til  almengyldige  Love,  men  beroede 
paa  Vedtægt,  Sædvane  og  individuel  Følelse.  Men  selv 
hvor  der  allerede  herskede  Love,  bestod  endnu  ingen  ordnet 
Retspleje,  og  Staten  havde  for  liden  Kraft  til  at  kunne 
stille  sig  ved  Siden  af  den  dømmende  Myndighed  som  exe- 
kutiv  Magt.  Ved  Retskrænkelser  formaaede  saaledes  Staten 
ikke  engang  at  træ.de  mæglende  til,  men  maatte  overlade 
den  fornærmede  og  dennes  Slægt  eller  Familie  at  forskaffe 
sig  Ret,  Oprejsning  eller  Erstatning  af  Retskrænkeren  eller 
Fredsforstyrreren  og  gjenoprette  den  forstyrrede  Fred  paa 
egen  Haand.  Vedtægt,  Sædvane,  Følelse  og  Retsanskuelse 
indrømmede  derfor  den  krænkede  ikke  alene  Ret  til  at 
hævne  sig  eller  forskaffe  sig  Oprejsning,  men  paalagde  ham 

JDe  middelalderlige  Fejder,  der  i  sin  Tid,  navnlig  for- 
inden Retsinstitutionerne  havde  udviklet  og  fæstnet  sig,  spil- 
lede en  saa  stor  Rolle,  havde  sit  egentlige  Hjem  i  Tysk- 
land, hvor  de  naturligvis  fandt  en  god  Jordbund  i  de  mange 
smaa  Stater  og  blandt  de  Hundreder  for  ikke  at  sige  Tu- 
sender  af  »Smaakonger«,  som  dette  Land  til  alle  Tider  har 
haft  at  opvise.  Da  Staten  ikke  sikrede  ukrænket  Besiddelse 
af  Ejendom  ved  positive  Love  eller  særskilte,  for  den  enkelte 
Forbrydelse  satte  Straffe,  udviklede  det  Princip  sig,  der 
oprindelig  var  almindelig  anerkjendt,  at  Retten  og  Freden 
først  og  fremmest  maatte  beskyttes  af  den  enkelte,  dennes 
Familie  eller  Slægtninge  og  kun  i  Nødsfald  af  Samfundet, 
nemlig  enten  af  det  hele  Folk  eller,  paa  dettes  Vegne  og  i 
dettes  Aand,  af  dets  Ledere  og  Repræsentanter.  I  denne 
Kamp  for  Retten,  der  paahvilede  den  enkelte ,  havde  hele 
den  middelalderlige  Stats  politiske  Forfatning  sin  Rod,  men 
især  hine  blodige  Kampe,  som  i  Middelalderen  i  saa  høj 
Grad  undergravede  navnlig  Tysklands  Fred,  skaffede  Folket 
Ry  for  Rovlyst  og  Raahed  og  skadede  saa  mange  uskyldi- 
ges Interesser. 

Ved  Fejde,  faida,  forstod  man  de  enkeltes  Privatkrige 
mod  hinanden  i  Modsætning  til  Folke-  eller  Rigskrige.     Til 


*)  Efter  R.  Nellenburg:    Die  Fehden  des  Mitteialters. 

endog  som  en  Pligt  paa  egen  Haand  at  begynde  Fejde  og 
tvinge  Retskrænkeren  til  at  *  udsone  Forseelsen,  da  han  i 
modsat  Fald  vilde  tabe  sin  Anseelse  for  Mandhaftighed. 
Vare  begge  Modstandere  hinanden  lige  i  Magt,  var  Fejden 
let,  og  man  behøvede  da  efter  gammel  germanisk  Skik  ikke 
engang  at  afsende  Fejdebrev  eller  en  skriftlig  Opsigelse, 
hvorved  den  fornærmede  opsagde  Modstanderen  Fred  og 
forkyndte  ham  Krig.  For  øvrigt  gjorde  man  sig  Flid  for 
at  aifatte  saadanne  Opsigelser  i  den  mest  lakoniske  Form 
og  skrev  i  det  højeste:  »Vid,  at  jeg,  A.  tilB. ,  for  Frem- 
tiden vil  være  din,  D.  til E.'s  Fjende !«  eller:  »Til  Underret- 
ning og  Kundskab  for  den  ædle  B.  til  A.  om,  at  H.  til  S. 
for  Fremtiden  er  hans  Fjende,  fordi  B.'s  Folk  have  over- 
faldet H.'s  Hjorder  og  røverisk  drevet  Kvæget  bort.  Som 
H.  til  S.'s  Svigerfader  opsiger  hermed  ogsaa  E.  til  Y.  Ridder  B. 
Venskab«.  Intet  var  nemlig  almindeligere,  end  at  den  for- 
nærmede var  den  svagere  og  forgjæves  paa  egen  Haand 
og  af  egen  Kraft  vilde  have  forsøgt  at  skaffe  sig  Oprejsning; 
og  det  sædvanlige  var  da,  at  den  fornærmedes  Slægtninge 
stode  ham  bi,  gjorde  hans  Sag  til  deres  og  lagde  deres 
Personligheds  hele  Styrke  i  Vægtskaalen. 

Fejderetten,  saaledes  som  den  lidt  efter  lidt  ved 
Sædvane  havde  udviklet  sig,  tillod  ikke  allene  denne  Vaa- 
benlijælp,  men  gjorde  den  endog  til  Pligt  for  en  krænket 
Fribaarens  kjødelige  Slægtninge  og  besvogrede ,  for  at  ikke 
den  stærkere  ustraffet  skulde  overvælde  den  svagere.  Ja, 
hvad  mere  er,  det  sædvanlige  var  endogsaa,  at,  naar  den 
fornærmede  var  Borger  af  en  Stad  eller  Fæster  hos  en  ade- 
lig Grundejer  eller  stod  under  hans  Beskyttelse,  Byens  Ind- 
vaanere,  Staden  eller  i  det  mindste  den  fornærmedes  Be- 
skytter betragtede  de  tilføjede  Krænkelser  som  tilføjede  dem 
selv  og  traadte  i  Skranken  med  hele  deres  Personligheds 
Vægt  og  Anseelse,  netop  fordi  den  enkelte  fornærmede  ikke 
var  istand  til  at  gjore  Brug  af  sin  Fejderet.  I  mange  saa- 
danne Tilfælde  saa   da   den    stærkere  Fornærmer   sig   lige 

> 
over  for  et  endnu  stærkere  Parti  paa  den  fornærmedes  Side 

og  maatte  derfor  enten  bekvemme  sig  til  at  give  Skades- 
erstatning eller  optage  en  tvivlsom  Kamp.  Rigtignok 
stod  det  ham  i  dette  Tilfælde  frit  for  ogsaa  at  skaffe  sig 
Forbundsfæller,  der  traadte  op  for  ham ,  og  Fejderne  antoge 
derved  meget  hurtig  et  uanet  og  ubehageligt  Omfang,  som 
truede  et  helt  Lands  Fred  og  forstyrrede  Handel  og  \'an- 
del,  Samfærdsel  og  Rolighed;  men  netop  af  den  Grund  op- 
traadte  hyppig  Landefyrsterne,  navnlig  naar  de  paa  samme 
Tid  vare  en  af  de  tvistende  Parters  Lensherrer,  med  Styrke 
og  tvang  den  skadegj ørende  til  at  møde  for  Retten  og  give 
den  skadelidende  en  Oprejsning.  Havde  saa  Retten  bestemt, 
hvor  stor  Erstatningssummen  —  den  saakaldtø  »Wergeld« 
—  skulde  være,  og  den  fornærmede  havde  faaet  denne  ud- 
betalt eller  Forskrivning  paa  den,  maatte  begge  Parter  igjen 
holde  Fred.  For  at  give  den  mindelige  Bilæggelse  (com- 
positio)  af  en  saadan  Fejde  større  Højtidelighed  var  der 
foreskrevet  visse  Former  som  Tegn  paa  Udsoning,  f.  Ex. 
Kys,  Haandslag  og  fælles  Nydelse  af  den  hellige  Nadver. 
Desuden  fik  Fornærmeren  ved  enhver  mindelig  Bilæggelse 
af  Retten,  Tinget  eller  en  Egns  frie  Mænd  og  senere  af  Kongen 
eller  Landsherren  som  øverste  Dommer  paalagt  en  Penge- 
bod for  at  have  brudt  Freden,  og  denne  Pengebod  kaldte 
man  »Fredspenge«,  fredum  eller  fredus. 

Fejderettens  Udøvelse  afstedkom  i  Tidernes  Løb  — 
navnlig  ved  Tilkaldelse  af  Forbundsfæller  og  Fejdernes  her- 
med givne  større  Udstrækning  —  saa  alvorlige  og  dybt- 
gaaende  Forstyrrelser  af  Freden  i  enkelte  Egne  og  Land- 
skaber, at  Kejser  og  Pave  maatte  gjore  alt  nmligt  for  at 
vanskeliggjøre  og  hindre  Fejderne,  hvilket  skete  derved,  at 
man  paa  den  ene  Side  ved  Lov  traf  visse  Fredsforanstalt- 
ninger  for  at  beskytte  den  enkelte  og  lokalisere  Striden, 
og  paa  den  anden  Side  standsede  Fejderne,  tvang  de  stri- 
dende til  mindelig  Overenskomst  eller  stillede  den  svagere 
i    det   mindste    under    en    midlertidig    Beskvttelse.      Dette 

tilsigtede  den  af  Kejser  og  Kige  udfærdigede,  og  paa  Kigs- 
dagen  vedtagne  Landefred  af  1187,  1235,  1287,  1803  og 
1442  samt  den  gyldne  Bulles  Bestemmelser.  Fejderet- 
tens  Udøvelse  tilkom  vistnok  ubetinget  enhver  Fribaaren  lige 
til  Begyndelsen  af  det  15de  Aarhundrede;  men  man  lagde 
den  stadig  Hindringer  i  Vejen  ved  Bestemmelser,  der  havde 
Lovs  Kraft.  Karl  den  store  og  hans  Efterfølgere  havde 
vistnok  ikke  formaaet  at  sætte  det  igjennem,  men  man 
stræbte  dog  i  den  senere  Tid  derefter  og  udvirkede  det 
ogsaa,  at  kun  denmaatte  udøve  Fejderetten,  hvem  det  ikke 
var  muligt  at  faa  sin  Ret  for  de  ordentlige  Domstole. 
Heraf  udviklede  den  vigtige  Grundsætning  sig,  at  enhver, 
der  uden  denne  Nødvendighed  aabnede  Fejde,  blev  betragtet 
som  Fredsforstyrrer  og  Riget  ansvarlig,  en  Grundsætning, 
hvorved  der  for  øvrigt  var  den  Hage,  at  enhver  senere  an- 
saa  sig  berettiget  til  Fejde,  naar  han  —  selv  i  ubetydelige, 
privatretlige  Tilfælde  som  pekuniær  Beskadigelse,  Ikkean- 
erkj  endelse  eller  Ikkeopfyldelse  af  en  Forpligtelse  —  ikke 
havde  faaet  Uet  for  den  almindelige  Dommer.  Dette  be- 
fordrede den  vilde  Næveret  —  denne  frygtelige  Udvæxt  paa 
Kampen  for  Retten. 

Hine  Landefredsbestemmelser  og  andre  Love,  der  lidt 
efter  lidt  gave  Regler  for  Fejderettens  Udøvelse,  sørgede  og- 
saa for  forskjellige  Midler  til  at  beskytte  dem,  der  ikke 
deltoge  i  Fejderne,  \6y  Skade  og  til  at  binde  hin  Rets  Ud- 
øvelse til  visse  Former.  Saaledes  maatte  man  ikke  foretage 
nogen  Handling,  før  Fejden  ved  en  særegen  formelig  Freds- 
opsigelse  og  Krigserklæring  —  den  saakaldte  diffidatio  — 
i  det  mindste  tre  Dage  i  Forvejen  var  forkyndt,  for  at  alle, 
der  skulde  deltage,  og  som  vare  borte  fra  deres  Hjem, 
kunde  blive  underrettede.  Denne  Ophævelse  af  den  gamm el- 
germaniske  Skik,  hvorefter  Fejden  strax  kunde  tage  sin  Be- 
gyndelse, var  allerede  et  betydeligt  Fremskridt.  Desuden 
bleve  visse  Personer  og  Ting  stillede  under  retslig  Beskyt- 
telse;   thi  Fejderetten  maatte  aldrig  udøves  mod  Gejstlige, 

Pilegrime,  Barselkvinder,  syge,  Skippere,  rejsende  og  Kjøb- 
mænd  med  deres  Gods,  Vingaardsmænd ,  Landmænd,  der 
vare  ude  paa  Arbejde,  Kirker,  Kirkegaarde  og  fromme 
Stiftelser. 

Heller  ikke  bleve  de  tidligere  bestaaende  Indskrænkninger 
i  Fejderetten,  Konge-,  Kirke-,  Ting-  og  Husfreden*), 
ophævede  ved  Landefredsbestemmelserne.  Den ,  der  var 
ved,  gik  til  eller  kom  fra  Kongens  Hof,  stod  under  Konge- 
freden, d.  V.  s.  han  raaatte  i  den  Tid  ikke  befejdes,  selv  om 
Fejden  var  retmæssig.  Ja,  Kongen  kunde  stille  hvilken 
som  helst  under  Kongefreden  og  derved  beskytte  ham  mod 
Fejder.  Krænkelser  af  denne  blev  straffet  ligesaa  efter- 
trykkelig som  Krænkelser  af  Kirke-  eller  Tingfreden,  naar 
nogen,  som  befandt  sig  i  Kirken  eller  Tingsalen,  gik  der- 
hen eller  kom  derfra  blev  voldelig  angreben;  ja,  efter  den 
gammelgermaniske  Grundsætning,  at  »en  fri  Mands  Hus  er 
hans  Borg«,  skulde  enhver  —  selv  om  han  var  en  Forbry- 
der, mod  hvem  man  med  rette  havde  rejst  Fejde  —  være 
beskyttet  mod  Voldshandlinger  inden  sine  egne  lire  Yægge 
og  maatte  kun  udenfor  disse  angribes.  Den,  der  brod  no- 
gen Fred,  var  Kigets  Fjende  og  blev  haardt  straffet. 

Husfreden  blev  for  øvrigt  senere  afskaffet,  fordi  den 
gav  Forbryderen  et  Asyl  selv  mod  Ketfærdigh edens  hævnende 
Arm.  Derimod  satte  Gejstligheden  Indførelsen  af  en  anden 
Fred  igjennem,  nemlig  Guds f reden  (treuga  Dei  eller  domini 
eller  Arwia,  pax  Dei),  efter  hvilken  alle  Fejder  maatte  hvile 
fire  Dage  i  Ugen,  nemlig  fra  Onsdag  Aften  til  Mandag 
Morgen.  Ingen  Rigslov  har  nogen  Sinde  anerkjendt  denne 
Bestemmelse;  men  Kirken  havde  Kraft  nok  til  at  sætte  sig 
i  Respekt;  thi  den,  der  krænkede  Gudsfreden,  faldt  ind  under 


*)  Hermed  kan  sammenholdes  Kristian  V.'s  Lovbøger,  saaledes 
D.  og  N.  Lovs  6te  Bog  4de  og  9de  Kap.,  hvor  endvidere  „Vej-  og 
Plovfred"  nævnes. 

Kirkens  Band  og  maatte  inden  en  vis  Tid  befri  sig  derfra, 
hvis  han  ikke  vilde  hjemfalde  i  Rigets  Akt. 

Den  senere  Middelalder  indsaa  godt  det  fordeervelige 
ved  Fejderetten  og  arbejdede  bestandig  paa  at  afskaffe  den, 
fordi  den  tilladte  Selvhjælp  kun  altfor  ofte  udartede  til  raa 
Voldshandlinger  og  Lovløshed,  og  Fejder  for  ganske  ube- 
tydelige Ting  ved  Broder-  og  Vaabenfælleskab  antog  rent 
overdrevne  Dimensioner,  hvorpaa  Historien  afgiver  en  Mængde 
Exempler;  men  Fejderetten  maatte  bestaa,  saalænge  Eigets 
Samfunds-Indretninger  vare  mangelfulde,  og  den  kejserlige 
Anseelse  ikke  var  stor  nok.  Stundom  sogte  Stæder,  Fyrster 
og  Riddere  ad  den  frie  Overenskomsts  eller  Konfoderations 
Vej  at  beskytte  sig  mod  denne  Ret,  under  hvis  skaansels- 
løse  Udøvelse  fornemmelig  de  uskyldige,  som  Borgere  og 
Landmænd,  lede  haardest;  hertil  høre  hine  Stadsforbund 
og  Adelsselskaber  i  Middelalderen,  der  under  kejserlig  iVu- 
toritet  eller  ved  mindelige  Overenskomster  afsluttede  Lande- 
fred for  visse  Tider  og  Steder,  afgjorde  Stridigheder  ved 
Voldgiftskjendelser  eller  i  Fællesskab  udkæmpede  uundgaae- 
lige  Fejder.  Ihvorvel  nu  disse  Forbindelser  ikke  kunde  fjærne 
alle  Fejderettens  Misbrug,  have  de  dog  afværget  mange  for- 
dærvelige og  blodige  Tvistigheder  og  ved  deres  velgj ørende 
Lidflydelse  styrket  det  almindelige  Ønske  efter  Fred  og  Ro, 
saa  at  endelig  Kejser  Maximilian  I.  ved  Rigsdagen  i  Worms 
(149  5)  kunde  gjennemføre  en  almindelig  La ndefredslov, 
der  standsede  Næverettens  Udøvelse,  idet  den  for  evig  op- 
hævede Fejderetten  og  satte  den  ud  af  Kraft  for  det  hele 
tyske  Riges  Vedkommende  og  dermed  ligesom  afsluttede 
Middelalderen. 

De  enkelte  tyske  Stæders  og  Landes  Annaler  ere 
rige  paa  Historier  om  saadanne  Fejder  mellem  enkelte 
Stæder  eller  adelige  Herrer  indbyrdes  eller  mellem  Stæder 
og  adelige.  Jo  højere  Borgerstanden  ved  Industri  og  Vind- 
skibelighed steg  i  Velstand  og  Anseelse,  desto  eftertrykke- 
ligere formaaede  den  ogsaa  at  tilbagevise   den    misundelige 

Adels  Krænkelser,  og  de  tapre  Borgere  have  i  saadanne 
paa tvungne  Fejder  nedrevet  mangen  adelig  Eede  og  for- 
vandlet den  til  en  Hob  Euiner  —  et  advarende  Mindes- 
mærke om  uproduktivt  Arbejdes  og  brutal  Magts  For- 
gængelighed. 

O.  Furu. 

(Slutning.) 


X.    Gadekamp  og  Fredsforsøg. 

Ijøverdagen  den  17de  Januar  ved  Daggry  fandt  der  store 
Troppebevægelser  Sted.  Fra  Broncegaarden  og  Kejserhallen 
rykkede  Tropperne  frem  mod  det  angustæiske  Forum  og 
Mileviseren.  Her  samledes  samtidig  store  Flokke  af  Op- 
rørere, fulde  af  nye  Planer.  De  to  foregaaende  Dages 
Vaabenhvile  havde  gjort  dem  sorgløse ;  de  vare  ikke  belavede 
paa  noget  Angreb  og  vege  nu  overraskede  og  bestyrtede 
tilbage.  Ved  Milevisereu  begyndte  Gadekampen.  Soldaterne, 
med  de  vilde  Herulere  i  Spidsen,  huggede  uden  Skaansel 
alt,  hvad  der  traadte  dem  i  Vejen,  ned  for  Fode,  selv  Kvin- 
derne faldt  for  deres  Sværd.  Det  hele  var  ingen  egentlig 
Kamp,  men  snarere  en  raa  Myrden  og  Dræben;  thi  Fler- 
tallet af  Folket  var  endnu  stadig  uden  Vaaben.  Soldaterne 
slæbte  de  faldne  som  Kvæg  omkring  gjennem  Gaderne  og 
kastede  sluttelig  Ligene  i  Havet,  medens  Mængden  blev  gre- 
ben af  Raseri  og  Rædsel. 

Da  forandrede  Scenen  sig  pludselig.  Hovedstadens  Gejst- 
lighed havde  skyndsomst  mulig  samlet  sig  og  fattet  den 
Beslutning  at  standse  Blodbadet  ved  sin  Mægling.  I  en 
højtidelig  Procession  med  Korset  og  Evangeliet  i  Hænderne 
droge  Præsterne  hen  imod  Augustæum,  fulde  af  Haab  om, 
at  det  nok  skulde   lykkes  Kirken    at   stille   baade  Kampen 

Og  Oprøret.  Mængden  veg  da  ogsaa  sky  og  ærbødig  til 
Side;  men  Soldaterne  —  blandt  Herulerne  og  Goterne  var 
der  muligvis  mange  Arianere  —  delte  ikke  denne  Ærbødig- 
hed og  tænkte  kun  paa  deres  Haandværk;  uden  at  gjøre 
mange  Omstændigheder  joge  de  Processionen  fra  hinanden 
og  skaanede  hverken  Helligdommene  eller  deres  Bærere, 
medens  de  selv  fortsatte  deres  blodige  Arbejde* 

Denne  Tildragelse  blev  en  ny  Anledning  til  at  segge 
og  ophidse  Befolkningen  til  Modstand ;  thi  nu  gjaldt  det  ogsaa 
at  hævne  denne  Fornærmelse  mod  det  helligste,  mod  Kir- 
ken og  Guddommen,  og  det  var  ikke  alene  Soldaten,  men 
navnlig  den  Person,  i  hvis  Navn  og  paa  hvis  Befaling  Sol- 
daten havde  handlet,  der  i  Mængdens  Øjne  fremtraadte  som 
den  skyldige.  Mængden  var  derfor  nu  langt  mere  end 
nogen  Sinde  tidligere  fast  besluttet  paa  ikke  at  hvile,  før 
Kejseren  var  styrtet.  Ikke  blot  Mændene,  men  ogsaa  Kvin- 
derne bleve  grebne  af  vild  Fanatisme ;  med  Raseri  og  Døds- 
foragt toge  de  Del  i  den  fornyede  Kamp,  der  nu  fra  Augu- 
stæum  bølgede  gjennera  Gaderne  i  Retning  mod  Octagonen. 
Fra  de  forskjellige  Etager  i  Husene  kastede  Kvinderne 
Tagsten,  Møbler  og  alt,  hvad  de  fik  mellem  Hænderne,  i 
Hovedet  paa  Soldaterne,  hvilket  atter  opflammede  disse  til 
den  højeste  Grad  af  Raseri;  for  at  tæmme  og  fordrive  disse 
nye  Modstandere  slyngede  Soldaterne  flammende  Brande 
ind  i  alle  de  Huse,  hvorfra  man  angreb  dem,  og  saaledes 
naaede  de  endelig  frem  til  Octagonen. 

Oprørernes  Hovedstyrke  havde  trukket  sig  tilbage  til 
dette  Kvarter  og  omhyggelig  barrikaderet  alle  Adgange  til 
samme.  Forgjæves  løb  Soldaterne  Storm,  ethvert  Angreb 
mislykkedes  og  blev  slaaet  tilbage.  Octagonen  var  forvand- 
let til  en  uindtagelig  Skanse,  som  standsede  Soldaternes 
yderligere  Fremtrængen.  Da  Generalerne  endelig  havde 
overtydet  sig  om  Umuligheden  af  at  tage  Kvarteret  med 
blanke  Vaaben,  gave  de  Befaling  til  at  beskyde  det  med 
flammende  Brande;    disse  bleve  slyngede  op   pa^  Tagene   i 

9* 


132  Nikaoprøret  under  Kejser  Justinian. 

Octagonen,  og  snart  stod  denne  i  Flammer.  Saaledes  op- 
stod der  en  ny,  frygtelig  Ildsvaade,  som  denne  Gang  var 
foraarsaget  af  Soldaterne;  det  var  den  fjerde  Ildsvaade  i 
disse  Kædselsdage.  Nordøstvinden  greb  med  Heftighed 
Flammerne,  drev  dem  hvirvlende  til  Vejrs  og  piskede  dem 
i  sydlig  Retning  over  mod  Marmarahavet  og  hen  mod 
den  hellige  Theodorskirke  og  dens  Omgivelser,  medens  og- 
saa  Vexelerhallerne  paa  ny  ble  ve  antændte  og  nu  brændte 
ned  i  deres  hele  Udstrækning  lige  til  den  østlige  Triumf- 
bue paa  Konstantins  Forum.  Næsten  hele  Trekanten  mel- 
lem dette  Torv,  Octagonen  og  Marmarahavet,  mange  af  de 
største  og  skjønneste,  baade  offentlige  og  private,  Bygninger 
sank  i  Grus.  En  eneste  uhyre  Brandplet  opfyldte  efter 
disse  fire  Ildsvaader  det  hele  Rum  lige  fra  Konstantins 
Forum  til  Indgangene  til  det  kejserlige  Palads  og  Rende- 
banen. Som  Oaser  ragede  de  tre  nævnte  Punkter  frem  af 
disse  Dynger  Ruiner,  under  hvilke  den  halve  By  med  sin 
herlige  Pragt  laa  begraven. 

Resultatet  af  Dagens  Kampe  var,  at  begge  Parter  trak 
sig  tilbage.  Under  deres  Tilbagetog  vare  Oprørerne  over- 
modige nok  til  selv  at  stikke  Ild  paa  flere  andre  offentlige 
Bygninger,  men  Ilden  blev  dog  heldigvis  slukket  igjen. 
Tropperne  trak  sig  rimeligvis  tilbage  til  Slottets  Omraade. 
Der  kunde  ikke  være  Tale  om  nogen  Sejr;  den  vældige 
Kamp  med  alle  dens  rædselsfulde  Enkeltheder  havde  ikke 
godtgjort  Kronens  Overmagt,  men  derimod  betydelig  ud- 
videt Kløften  mellem  Regeringen  og  Folket.  Forsoning  var 
ikke  mere  mulig;  der  kunde  kun  være  Tale  om  Kamp  paa 
Liv  og  Død. 

Men  netop  nu,  da  Freden  var  bleven  en  Umulighed, 
greb  Kejseren  efter  denne  Tanke  som  sit  sidste  Haabets 
Anker.  Efter  en  søvnløs  Nat  besluttede  han  sig  den  næste 
Dag  til  at  række  Haanden  til  Forsoning.  Det  Exempel, 
Gejstligheden  havde  givet  uden  noget  heldigt  Udfald,    fore- 

kom  nu  Justinian  at  være  en  Formaning,    for  ikke  at    sige 
en  ligefrem  Advarsel  til  ham. 

Søndagen  den  18de  Januar  lod  Kejseren  Fredsbud  ud- 
gaa  i  alle  Retninger ;  de  skulde  opfordre  Folket  til  at  møde 
i  Circus  for  her  at  erfare  hans  Fredstilbud.  Han  selv  be- 
gav sig  herhen  i  en  højtidelig  Procession,  med  Evangeliet 
i  Hænderne,  og  tog  Plads  paa  Tronen  i  sin  Loge.  Mæng- 
den nærede  i  Begyndelsen  Mistanke;  den  frygtede  for  et 
Forræderi  og  pludseligt  Overfald.  Man  hviskede  gj ensidig 
til  hinanden:  »Lad  os  være  paa  vor  Post,  for  at  vi  ikke 
skulle  blive  indesluttede  i  Circus  som  i  et  FængseU. 

Dog  Nysgjerrighed  gjør  dristig,  og  Exemplet  forfører; 
altsaa  blev  Circus  efterhaanden  fyldt  af  de  tilstrømmende 
Folkemasser.  Da  rejste  Kejseren  sig  og  svor  paa  Evange- 
liet: »Alt  skulde  være  glemt  og  tilgivet;  kun  skulde 
Mængden  nu  vende  tilbage  til  Rolighed.  Ikke  deres  var 
Skjdden,  men  ham  selv  maatte  alt  tilskrives;  thi  den  Be- 
brejdelse ramte  ham  med  rette,  at  han  i  Circus  ikke  havde 
villet  høre  paa  de  til  ham  rettede  Besværinger«,  Der  lød 
alt  mangfoldige  Raab :  »Leve  Kejser  Justinian !»  men  atter 
ændrede  Scenen  sig  pludselig ;  en  vældig  Larm  kvalte  Leve- 
raabene,  en  Storm  af  Forhaanelser  brod  løs  mod  Kejseren 
og  gav  ham  at  forstaa ,  at  man  ikke  engang  fæstede  Lid 
til  hans  Ed,  men  holdt  den  for  en  Løgn.  »Du  sværger 
falsk«,  lød  det  brusende  og  under  Skjældsord  fra  alle  Kan- 
ter. Bedøvet  og  forfærdet  afstod  Kejseren  fra  sit  Fore- 
havende og  drog  sig  skyndsomt  tilbage  for  den  truende 
Mængde  til  Paladset. 

Folkemassen  strømmede  derimod  til  Konstantins  Forum, 
hvor  man  i  en  offentlig  Folkeforsamling  forhandlede  om 
Valget  af  en  anden  Kejser.  Som  det  var  at  forudse,  var 
Flertallet  gunstig  stemt  for  Kejser  Anastasius's  mest  ansete 
Slægtning,  Hypatius.  Kun  var  der  en  Hindring  til  Stede 
for  at   bringe  Valget    til  Udførelse;    Tronprætendenten    be- 

fandt  sig   nemlig   endnu    indenfor  Slottets  Mure    og   under 
Kejserens  Opsyn. 

XI,    Oprøret  naar  sit  Højdepunkt. 

Før  Dagen  imidlertid  hældede,  var  denne  Vanskelighed 
overvunden.  Efter  Optrinnet  i  Circus  opgav  Justinian,  som 
det  synes,  alt  Haab  og  var  for  Alvor  optagen  af  Tanken 
om  Flugt.  Det  var  allerede  Aften,  da  han  forkyndte  mange 
Embedsmænd  og  Senatorer  i  sine  Omgivelser,  at  han  sendte 
dem  bort:  »Enhver  maa  nu  gaa  bort  og  selv  beskytte 
sit  eget  Hjem«.  Ogsaa  Hypatius  og  Pompejus  bleve  bort- 
sendte. Paa  Grund  af  Troppernes  Upaalidelighed  var  Kej- 
seren aabenbart  mindre  bange  for  sine  Medbejleres  Fra- 
værelse end  for  deres  Nærværelse.  Han  holdt  sig  ikke  mere 
for  sikker  i  deres  Nærhed;  de  kunde  meget  let  vække  et 
Militæroprør  i  selve  Slottet;  de  pønsede  muligvis  paa  et 
Angreb  mod  hans  egen  Person;  men  paa  den  anden  Side 
maatte  han  dog  være  betænkelig  ved  at  bemægtige  sig 
deres  Person  eller  ved  at  fængsle  og  lade  dem  transportere 
over  Havet,  naar  de  ikke  selv  gave  nogen  særlig  Anledning 
dertil;  thi  en  saadan  Voldshandling  kunde  netop  forvandle 
de  allerede  mistænkelige  Omgivelser  til  ligefremme  For- 
rædere og  give  Anledning  til  et  aabenlyst  Udbrud  af  den 
længe  tilbageholdte  Forbitrelse.  Naar  man  derimod  nu 
sendte  de  tvende  Mænd  bort  i  al  Ære,  var  man  da  i  det 
mindste  fri  for  den  Fare,  og  tillige  sikrede  man  Tropperne 
mod  al  skadelig  Indflydelse  fra  den  Kant.  Hypatius  og 
Pompejus  vægrede  sig  imidlertid  ved  at  følge  Kejserens 
Opfordring:  »Det  vilde  være  en  stor  Uretfærdighed«,  mente 
de,  »at  forlade  Kejseren  under  den  højeste  Fare«.  Disse 
Indvendinger  bestyrkede  imidlertid  netop  Kejserens  Mis- 
tanke, og  han  befalede  dem:  »Paa  Stedet  at  tjærne  sig  fra 
Slottets  Omraade«.  De  begave  sig  da  begge  hjem  og  til- 
bragte Natten  i  Rolighed. 


Nikaoprøret  under  Kejser  Justinian.  135 

Tidlig  den  næste  Dag,  altsaa  Mandagen  den  19de  Januar, 
udbredte  den  Nyhed  sig  over  den  vestlige  Stad,  at  Hypatius 
og  Pompejus  vare  bortsendte  fra  Slottet.  En  uoverskuelig 
Mængde  samlede  sig  snart  udenfor  deres  Bolig.  Larmende 
Leveraab  for  »Kejser  Hypatius«  opfyldte  Luften,  og  Depu- 
tationer indfandt  sig  hos  ham  med  Anmodning  om  »ufor- 
tøvet at  begive  sig  til  Forum  og  overtage  Eegeringsmagten«; 
men  Hypatius's  Hustru  Maria  søgte  nu  at  standse  sin  Mand 
ved  det  afgjerende  Skridt;  Tronens  lokkende  Glans  udøvede 
heller  ikke  nu  nogen  Indflydelse  over  hendes  fordringsløse 
Sind;  hun  foretrak  endnu  stadig  sin  stille  huslige  Lykke 
fremfor  alle  Jordens  Goder.  Krampagtig  klyngede  hun  sig 
fast  til  sin  Mand  og  vilde  ikke  slippe  ham;  hun  besvor 
ham  at  blive  hos  hende,  og  under  Taarer  bad  hun  de  til- 
stedeværende Venner  og  Slægtninge:  »Ikke  at  tillade,  at 
Mængden  førte  ham  i  Døden«.  En  kort  Stund  kæmpede 
Kjærlighed  og  Ærgjerrighed  en  Kamp  i  Mandens  Bryst; 
men  ingen  støttede  Marias  ængstelige  Formaninger  og  Bøn- 
ner. Pompejus  havde  fast  besluttet  at  indlade  sig  paa  det 
hele  Vovestykke  og  havde  allerede  anlagt  et  Panser  under 
sin  Klædning.  Man  forestillede  Hypatius,  at  det  heldige 
Udfald  var  utvivlsomt;  fra  alle  Sider  rettede  man  de  mest 
indtrængende  Opfordringer  til  ham  om  ikke  mere  at  tøve; 
Folket  blev  mere  og  mere  uroligt  og  utaalmodigt.  Da  sej- 
rede hans  Ærgjerrighed;  han  fandt  sig  rolig  i,  at  hans  liden- 
skabelige Omgivelser  med  Magt  re  ve  hans  Hustru  bort,  der 
endnu  holdt  ham  fast  omslynget,  og  at  de  trængte  hende 
til  Side.  Saa  snart  dette  var  sket,  syntes  Prætendenten 
paa  ny  at  blive  greben  af  sin  gamle  Usikkerhed  og  Vaklen ; 
men  nu  førte  man  ham  uden  videre  Tøven  bort;  man  løf- 
tede ham  op  paa  et  Skjold  og  stormede  hen  til  Konstantins 
Forum,  de  grønne  vare  forrest. 

Her  gjordes  Holdt,  og  i  den  utaalmodige  Mængdes 
Paasyn  improviserede  man  en  Kejserkroning.  Man  løftede 
Hypatius  op  paa  Trinene  til  Koustantinssøjlen  og  iførte   den 

udkaarede  Kejser  en  hvid  Overklædning.  Man  havde  ingen 
Purpurkaabe,  intet  Diadem  eller  andre  kejserlige  Insignier 
ved  Haanden;  men  man  vidste  hurtig  at  hjælpe  sig,  idet 
man  fulgte  ældre  Exempler;  man  snoede  en  gylden  Kjæde 
om  hans  Hoved  og  udraabte  ham  uden  Tøven  til  Kejser. 
De  stedfindende  Mangler  blove  i  øvrigt  snart  til  Dels  af- 
hjulpne ;  nogle  Skarer  vare  ilede  til  det  Plakillianske  Palads, 
hvor  de  kejserlige  Insignier  bleve  opbevarede,  og  disse  In- 
signier bleve  nu  hidbragte;  men  dog  manglede  stadig  Kro- 
nen og  Purpuret.  Imidlertid  indfandt  sig  blandt  andre 
højtstaaende  Personligheder  ogsaa  samtlige  de  Medlemmer 
af  Senatet,  som  opholdt  sig  udenfor  Kejserborgen;  de  skyndte 
sig  nu  om  Kap  med  at  bringe  den  opgaaende  Sol  deres 
Hyldning.  Derpaa  raadslog  man  om,  hvad  der  nu  nærmest 
maatte  gjøres.  Mange  af  Senatorerne  og  Førerne  for  Op- 
standen raadede  til  strax  at  foretage  et  Angreb  paa  Slottet. 
Da  traadte  Senatoren  Origines  frem  og  foreslog  at  følge  en 
afventende  Politik.  »Romerske  Mænd«,  saaledes  tiltalte 
han  Forsamlingen,  »som  Sagernes  Stilling  er,  saa  er  det 
ikke  tilraadeligt  nu  at  søge  en  Afgj øreise  ved  Vaabenmagt. 
Enhver  maa  indrømme,  at  Krig  og  Herskermagt  ere  de 
vigtigste  Anliggender,  som  sætte  Menneskeheden  i  Bevæ- 
gelse; men  saa  vigtige  Anliggender  bør  nu  ikke  af- 
gjøres  i  en  Fart;  de  kræve  Overvejelse  og  legemlige  An- 
strængelser,  og  hertil  udfordres  der  Tid.  Naar  vi  nu  gaa 
løs  paa  vor  Modstauder,  sætte  vi  vor  Sag  paa  Spidsen;  vi 
give  samtlige  vore  Interesser  et  eneste  Øjeblik  i  Vold,  og 
senere  ere  vi  henviste  til  ene  at  give  Lykken  Skyld  for  det 
endelige  Udfald,  hvad  enten  vi  nu  komme  til  at  prise  eller 
forbande  dette  Udfald.  Saasnart  man  nemlig  sætter  Tingene 
paa  Spidsen,  begynder  ogsaa  Lykkens  Herredømme.  Naar 
vi  derimod  med  Taalmodighed  drage  Fordel  af  Sagernes 
nuværende  Stilling,  vil  der  snart  af  sig  selv  tilbyde  sig  en 
Lejlighed  til  at  tage  Justinian  til  Fange  i  hans  eget  Palads, 
og  han  vil  snart  være  glad,  hvis  man  blot  lader  ham  ufor- 

styrret  flygte  bort;  thi  en  Magt,  som  er  foragtet  og  forhadt 
paa  alle  Punkter,  plejer  at  synke  sammen  af  sig  selv,  og 
Dag  for  Dag  udslukkes  dens  Kraft  mere  og  mere.  For 
Øjeblikket  staar  ogsaa  andre  kejserlige  Paladser  til  vor 
Eaadighed,  nemlig  baade  det  Plakillianske  og  Helenas  Pa- 
lads. Fra  et  af  dem  kan  vor  Kejser  fere  Kampen  til  Ende 
og  samtidig  saa  godt  som  mulig  ordne  Ledelsen  af  de  øv- 
rige Anliggender«. 

Saaledes  talte  Origines;  men  Klogskabens  og  Besindig- 
hedens Stemme  trængte  ikke  igjennem.  Alle  de  øvrige 
Talere  foretrak  de  dristigere  Beslutninger  og  lagde  hele 
Vægten  paa  rask  Handling,  og  det  samme  gjorde  selve 
Hypatius.  Endelig  gav  han  Løsnet  til  at  rykke  frem  mod 
Circus  for  herfra  at  lede  Angrebet  mod  Kejserborgen.  Be- 
vægelsen stod  paa  sit  Højdepunkt. 

XII.    Sagerne  tage  en  anden  Vending. 

Samtidig  fandt  i  Kejserborgen  en  mærkværdig  Tildra- 
gelse Sted,  der  dannede  et  fuldkomment  Modstykke  til  Sce- 
nen i  Hypatius's  Hus.  Medens  vi  hist  saa  en  forvoven  og 
ærgjerrig  Prætendent  i  Strid  med  en  beskeden  Hustrus 
elskelige  Bekymring  og  Frygt,  træffe  vi  her  i  Paladset  paa 
en  forsagt,  fortvivlet  Fyrste  og  en  dristig,  trodsig,  ærgjer- 
rig Kvinde. 

Efterretningen  om  den  nye  Sagernes  Vending  var  og- 
saa trængt  ind  i  Paladset.  Forfærdet  lod  Justinian  alle 
Adgange  bevogte  med  fordoblet  Omhu  og  sammenkaldte 
Generalerne,  Ministrene  og  andre  fornemme  Embedsmænd 
til  en  afgj  ørende  Kaadslagning.  Forsamlingen  afholdtes  vistnok 
i  Tronsalen  med  Udsigt  til  det  aabne  Hav  og  Slotshavnen, 
hvor  man  om  Bord  paa  de  kejserlige  Skibe  traf  alle  For- 
beredelser til  Flugt.  Det  Spørgsmaal  skulde  afgjøres,  om 
Hoffet  skulde  flygte  eller  holde  ud  til  Enden.  Meningerne 
vare  delte;  men  Flertallet  raadede  til  Flugt  som  det  eneste 

Kedningsmiddel.  Det  synes,  som  om  selve  Belisarius  var 
af  denne  Anskuelse ;  thi  han  paaviste  og  betonede  især  Trop- 
pernes Upaalidelighed.  Den  almindelige  Grundtanke  var, 
at  man  skulde  bringe  alle  Pengene  om  Bord  paa  en  Hurtig- 
sejler, og  paa  samme  Skib  skulde  Kejseren  og  hans  Gemal- 
inde først  og  fremmest  flygte  til  det  thrakiske  Heraklea. 
Til  Besætning  og  mulig  til  Beskyttelse  af  Palatium  skulde 
Mundus,  hans  Søn  og  3,000  Mand  samt  Livgardens  An- 
fører Constantiolus  med  Cubiculariernes  Korps  blive  til- 
bage; Resten  af  Generalerne  og  Tropperne  skulde  ligeledes 
indskibe  sig  og,  for  saa  vidt  Omstændighederne  tillode  det, 
følge  Kejseren.  Det  var  indlysende,  at  Udførelsen  af  denne 
Plan  var  lig  med  en  fuldkommen  Tronfrasigelse;  den  til- 
sigtede ikke  en  Gjenoprettelse  af  Regeringsmyndigheden, 
men  kun  en  Frelse  fra  den  overhængende  Fare;  men  det 
var  alligevel  tydeligt,  at  Justinian  i  sin  Forsagthed  ikke 
saa  nogen  anden  Udvej,  men  opgav  alt  og  hældede  til  den 
angivne  Plan. 

Med  Harme  og  stolt  Foragt  greb  nu  Theodora  Ordet: 
»At  det  ikke  tilkommer  en  Kvinde  at  spille  nogen  Rolle 
mellem  Mændene,  den  Paastand  haaber  jeg  da,  at  man  ikke 
vil  hævde  ved  dette  Tidspunkt.  Heller  ikke  vil  man  vel 
undersøge  det  Sporgsmaal,  om  det  er  i  sin  Orden,  at  en 
Kvinde  lige  over  for  fejge  anbefaler  Kjækhed;  thi  naar 
Faren  er  naaet  til  sit  højeste,  er  det  Pligt  for  alle  kun  at 
tænke  paa,  hvorledes  den  nærværende  Sagernes  Tilstand 
bedst  kan  afhjælpes.  Jeg  er  nu  af  den  Mening,  at  Flugt, 
selv  om  den  ogsaa  kunde  bringe  Redning,  til  enhver  Tid, 
og  saaledes  da  ogsaa  nu,  er  forkastelig;  thi  det  er  nu  en- 
gang uundgaaeligt,  at  enhver,  der  ser  Dagens  Lys,  ogsaa 
maa  hjemfalde  til  Døden;  men  for  en  Hersker  er  det  utaale- 
ligt  at  vanke  om  i  Verden  som  en  Flygtning.  Jeg  for  min 
Part  ønsker  ikke  at  færdes  uden  i  Purpuret;  jeg  vil  ikke 
opleve  den  Dag,  da  de  mødende  ikke  mere  hilse  mig  som 
Kejserinde.     Hvis  Du,  Kejser,  holder  fast  ved  din  Beslutning 

at  flygte,  nu  velan  da,  saa  har  det  jo  ingen  Ned;  Skatte  i 
Overflod  staa  jo  til  din  Raadighed;  hist  er  Havet,  og  der 
ligge  Skibene;  men  vogt  dig  blot  for,  at  Du  ikke  løber 
Døden  i  Møde , .  hvor  Du  saa  end  flygter  hen.  Jeg  holder 
fast  ved  det  gamle  Ord:  Det  skjønneste  Gravmæle  er  en 
Kejsertrone«. 

Indtrykket  af  denne  Tale  var  overordentlig;  man  skam- 
mede sig  og  mandede  sig  atter  op;  Mod  og  Bestemthed 
vendte  tilbage  i  alle  Sind;  man  besluttede  at  blive  og  for- 
svare sig  til  det  yderste,  og  man  raadslog  nu  kun  om, 
hvorledes  man  paa  bedste  Maade  kunde  værge  sig  mod  et 
Angreb;  thi  paa  Grund  af  de  lidte  Tab  og  nogle  af  Troppe- 
korpsernes  vaklende  Holdning  havde  man  egentlig  ikke  store 
Kræfter  til  sin  Raadighed.  Nogle  af  Livgardens  Bestand- 
dele vare  allerede  aabenlyst  gaaede  over  til  Modpartiet,  og 
under  de  givne  Forhold  satte  Justinian  hele  sin  Lid  til 
Belisarius  og  Mundus  som  Førere  for  de  fremmede,  men 
prøvede  Tropper. 

Imidlertid  vare  Insurgenterne  med  Hypatius,  Pompejus 
og  den  forhenværende  Præfectus  prætorio  Julian  i  Spidsen 
ankomne  tilCircus,  hvor  Hypatius  strax  tog  Sæde  paa  Tro- 
nen i  den  kejserlige  Loge.  Jubel-  og  Leveraabene  fra  den 
forsamlede  uhyre  Mængde  vilde  ikke  tage  nogen  Ende,  og 
mange  brændte  af  Begj ærlighed  efter  at  storme  Kejser- 
borgen for  at  tilkæmpe  sig  det  kejserlige  Diadem  og  Pur- 
puret, hvorpaa  Kroningen  kunde  gaa  for  sig  i  den  bedst 
mulige  Form.  Men  trods  Folkets  Stridslyst  var  Hypatius 
dog  ikke  ganske  tillidsfuld  og  søgte  at  sikre  sin  egen  Per- 
son for  det  Tilfælde.,  at  alt  skulde  totalt  mislykkes.  Og 
nu  begyndte  han  at  spille  et  dobbet  Spil.  I  al  Hemmelig- 
hed sendte  han  en  af  sine  fortrolige,  Kandidaten  Euphræmius 
af  Livgarden,  til  Slottet  for  at  forsikre  Justinian  om  sin 
Hengivenhed;  Budskabet  skulde  lyde  saaledes:  »Kun  tvun- 
gen havde  han  overtaget  Magten  og  var  beredt  til  at  fuld- 
byrde Kejserens  Befalinger«.    Denne  Sendelse  var  øjensynlig 

tillige  et  godt  Paaskud  til  at  udforske,  hvorledes  det  stod 
til  paa  Slottet ;  men  EupLræmius  kom  ikke  saa  vidt,  men 
mødte  paa  Vejen  Gehejmeraad  (a  secretis)  Thomas,  Justi- 
nians  Livlæge  og  en  af  Låns  intimeste  fortrolige.  Denne 
Mand  tiltalte  nu  Euphræmius:  »Hvor  vil  Du  hen?  Der 
er  ingen  mere  i  Slottet;  Kejseren  har  forladt  det«.  Dette 
var  nu  under  alle  Omstændigheder  en  Løgn,  der  senere,  og 
ma'aske  ikke  med  urette,  blev  udlagt  som  et  Forræderi  mod 
Justinian;  men  denne  Usandhed  havde  i  ethvert  Fald  den 
Virkning,  at  den  skuifede  Modparten  og  vuggede  ham  i  en 
bedragerisk  Sikkerhed.  Glad  ilte  Euphræmius  tilbage  til 
Kejserlogen  (Tribunalet)  i  Circus  og  sagde  til  Hypatius; 
»Herre!  Gud  vil,  at  Du  skal  være  Kejser;  thi  Justinian  er 
Rygtet  bort,  og  der  er  ingen  mere  tilbage  i  Slottet«.  Fra 
dette  Øjeblik  syntes  Hypatius  med  større  Tillidsfuldhed  at 
slaa  sig  til  Ko  paa  sin  Kejsertrone ;  han  lyttede  med  Glæde 
til  Folkets  Hyldningsraab  og  paa  de  Forbandelser,  som  uaf- 
ladelig bleve  udstødte  mod  Justinian  og  Theodora.  Sam- 
tidig kom  en  Skare  unge  grønne  af  den  flaviske  Garnison 
ilende  til  Rendebanen.  Det  var  250  Mand,  i  fuld  Rustning 
og  iførte  deres  Brystharnisk;  de  tilbøde  at  sprænge  Slots- 
portene og  bane  Hypatius  en  Vej  til  Kejserborgen. 

Samtidig  udbredte  ogsaa  det  Rygte  sig  blandt  Mæng- 
den paa  Circus,  at  Justinian  og  Theodora  vare  flygtede  til 
Thrakien.  Alle  jublede,  ingen  havde  nogen  Anelse  om  et 
Overfald  i  samme  Stund,  som  dette  netop  blev  besluttet. 

XIII.    Katastrophen. 

I  Paladset  havde  Raadslagningerne  nemlig  taget  en 
dristigere  Vending.  Spejdere  havde  bragt  Meldninger  om 
alle  Begivenheder  i  Nærheden,  og  man  holdt  det  nu  for 
raadeligst  ikke  at  indskrænke  sig  til  det  blotte  Forsvar,  men 
derimod  at  gaa  angrebsvis  til  Værks  og  saaledes  komme 
Modstanderne  i  Forkjøbet.     Man  besluttede  derfor  ufortøvet 

at  opbyde  alle  Kræfter  og  vove  et  Udfald.  Man  vilde 
forsøge  ved  et  pludseligt  Angreb  at  bemægtige  sig  Hypatius 
og  saaledes  berove  Revolutionen  dens  Hoved.  I  dette  Øje- 
med skulde  Mundus  og  Belisarius  fra  forskjellige  Sider  rykke 
frem  mod  Kejserlogen  eller  Tribunalet  i  Circus  og  gjøre 
sig  til  Herrer  over  alle  Ad-  og  Tilgange  til  samme.  Ju- 
stinian  begav  sig  gjennem  Muslingeporten  i  det  indre  Pa- 
lads over  Slotsterrasserne  eller  Pulpita  hen  til  Tricliniet 
eller  den  Forgaard,  der  laa  lige  i  Ryggen  af  Kejserlogen, 
og  hvis  Bronceporte  endnu  vare  tillukkede.  Her  samledes 
den  hele  Stridsmagt,  nemlig  Mundus  med  sine  Herulere  og 
Belisarius  med  sine  Goter  samt  Coustantiolus  med  Spatha- 
rierne  og  Cubicularierne.  Ogsaa  Narses,  Basilides  og  en- 
kelte andre  Senatorer  vare  i  Kejserens  Følge. 

Mundus  skulde  lede  Udfaldet  fra  Tricliniet,  men  dog 
ikke  skride  til  Værket,  før  Belisarius  ad  en  særlig  Vej  var 
naaet  hen  til  Tribunalet  i  Circus.  En  af  Livgardens  Vagt- 
bygninger stødte  nemlig  direkte  op  til  Kejserlogen, 
saa  at  man  umiddelbart  kunde  komme  fra  det  ene  Punkt 
hen  til  det  andet.  Man  havde  her  altsaa  en  Lejlighed  til 
at  overraske  Hypatius  ad  den  korteste  Vej,  forudsat  at  man  da 
var  Herre  over  Vagtbygningen.  Belisarius  marcherede  til- 
lidsfuldt los  paa  samme-,  men  da  han  naaede  derhen,  fandt 
han  Indgangen  lukket.  Han  raabte  til  Soldaterne  af  Garden, 
at  »de  skulde  skynde  sig  med  at  lukke  op  for  ham,  da 
han  vilde  gaa  løs  paa  Usurpatoren«.  Gardisterne  vægrede 
sig  imidlertid  ved  at  lystre  eller  gave  sig  Mine  af  ikke  at 
forstaa  hans  Tilraab;  de  havde  nemlig  givet  hverandre  deres 
Ord  paa  at  blive  neutrale,  til  det  ene  eller  det  andet  Parti 
havde  vundet  afgjørende  Overhaand,  og  i  Grunden  vare  de 
alle  kjede  af  det  gamle  Regimente.  Forvirret  ilte  Belisarius 
tilbage  til  Kejseren  med  den  Meldning:  »Alt  er  tabt;  thi 
selve  Soldaterne  ved  Slotsvagten  ere  i  Færd  med  at  gjøre 
Oprør«.  I  Virkelighed  kom  man  ved  denne  Gardens  Væg- 
ring dog  egentlig  kun    til  Vished    om,    hvad    man   allerede 

vidste  eller  dog  havde  en  Anelse  om,  og  dette  første  mis- 
lykkede Forsøg  skræmmede  ikke  Hoffet  bort  fra  den  vedtagne 
Plan,  men  opmuntrede  kun  til  en  raskere  og  mere  afgjø- 
rende  Handling.  Belisarius  fik  nu  Ordre  til  at  trænge  frem  til 
Nordsiden  af  Circus  ad  en  Omvej,  nemlig  fra  Forgaarden 
Chalke  og  gjennem  Kuinerne  af  de    nedbrændte  Bygninger. 

Samtidig  besluttede  man  imidlertid  ogsaa  at  lade  en 
anden  Mine  springe;  man  vilde  nemlig  støtte  Angrebet  ved 
et  Forsøg  paa  Bestikkelser.  Denne  Del  af  Opgaven  tilfaldt 
Narses.  Hemmelig  sneg  han  sig  med  nogle  andre  ind  i 
Circus,  sluttede  sig  til  enkelte  af  de  blaa  og  søgte  at  vinde 
dem,  dels  ved  Ord  og  Forestillinger,  dels  ved  rige  Gaver. 
Disse  Bestræbelser  bleve  ikke  uden  Frugt.  Ved  at  føle 
Pengene  i  deres  Lommer  vare  mange  strax  overtydede  om, 
at  deres  Forbund  med  de  grønne  var  det  rene  Vanvid,  og 
at  Fjendskabet  mod  deres  gamle,  prøvede  Beskyttere  var 
mod  deres  egen  Fordel.  Medens  Narses  og  hans  Pæller  atter 
listede  bort,  brøde  de  bestukne  pludselig  ud  i  Raabet :  »Kejser 
Justinian  leve!  Gud  beskytte  Justinian  og  Theodora!«  Et 
Skrig  af  Raseri  fra  Mængden  var  det  første  Svar;  derpaa 
begyndte  nogle  af  det  grønne  Parti  at  kaste  Sten  paa  dem, 
der  raabte  Leve  for  den  forhadte  Kejser.  Enigheden  mel- 
lem Oprørerne  syntes  at  vakle;  hist  og  her  kom  det  endog 
til  Haandgemæng.  Midt  under  denne  Forvirring,  som  rime- 
ligvis kun  indskrænkede  sig  til  den  østligste  Del  af  Circus, 
lød  der  et  frygteligt  Krigs-  og  Angstens-Skrig  fra  den  nord- 
lige Side.  Tungt  rustede  Tropper,  der  ligesom  vare  stam- 
pede frem  af  Jorden,  trængte  med  Raseri  ind  paa  den  for 
største  Delen  vaabenlose  Mængde;  det  var  Belisarius  og 
hans  Skarer. 

Under  stor  Møje  og  mange  Farer  havde  Belisarius 
endelig  banet  sig  en  Vej  hen  til  Circus  tværs  gjennem 
Dynger  af  Ruiner  og  mellem  halvt  nedbrændte  og  sammen- 
styrtede Bygninger.  Da  han  sluttelig  var  naaet  til  det  blaa 
Partis  Forsal  paa  den  højre  Side   af  Tribunalet,    besluttede 

han  at  opgive  den  oprindelige  Plan  om  et  umiddelbart  An- 
greb paa  den  kejserlige  Loge.  Døren,  som  førte  derhen, 
var  meget  smal,  dernæst  afspærret  og  indenfor  besat  med 
bevæbnede.  Hvis  det  nu  ogsaa  lykkedes  ham  at  overvælde 
denne  Hindring,  havde  han  dog  maattet  rykke  frem  og 
kæmpe  i  snævre  Rum,  og  det  blotte  Tryk  af  den  efter- 
trængende  Folkemængde  kunde  presse  ham  og  hans  Følge 
sønder  og  sammen,  og  Justinians  Sag  havde  da  været  red- 
ningsløs tabt.  Han  valgte  derfor  at  rykke  ind  paa  selve 
Arenaen  og  kaste  sig  over  selve  Folket,  som  var  samlet 
her,  rigtignok  i  et  umaadeligt  Overtal,  men  ogsaa  i  den 
største  Uorden.  Det  var  en  broget  og  urolig  Mængde,  som 
skubbede  hverandre  frem  og  tilbage  og  var  ude  af  Stand 
til  nogen  alvorlig  Modstand.  Beslutning  og  Handling  var 
ét  for  Belisarius;  han  vendte  sig  mod  den  aabne  Portal, 
kommanderede:  »Sværdene  frem!«  og  i  Stormskridt  og  under 
høje  Hurraraab  trængte  hans  Kolonner  efter  ham  og  ind 
paa  de  tætte  Menneskehobe.  Alle  Omstændigheder  sam- 
virkede til,  at  det  første  Angreb  strax  blev  kronet  med 
fuldstændigt  Held;  en  delvis  Forvirring  var  anrettet  ved 
Narses's  Forsøg  paa  Bestikkelser;  Mængden  paa  Rende- 
banen mente,  at  Justinian  var  paa  Flugt  og  var  derfor  be- 
lavet paa  alt  andet  end  et  Overfald;  dernæst  bestod  Folke- 
massen af  uligeartede  Bestanddele,  hvoraf  de  nysgjerrige 
udgjorde  Flertallet,  medens  selve  Insurgeuterne  kun  for  den 
mindre  Del  vare  bevæbnede;  der  herskede  en  almindelig 
Uorden,  hvorfor  ikke  engang  de  bevæbnede  vare  belavede 
paa  Kamp  og  endnu  mindre  kunde  rykke  frem  i  ordnede 
Skarer;  hertil  kom  nu  sluttelig  det  almindelig  e  Ry  for  over- 
ordentlig Tapperhed  og  Krigsdygtighed,  der  omgav  Belisarius's 
Skarer  med  en  Nimbus  af  Rædsel.  Saa  snart  man  derfor 
fik  Øje  paa  de  harniskklædte  Krigere  og  deres  i  Kampen 
blinkende  Sværd,  stormede  Mængden  i  en  panisk  Flugt  og 
under  vilde  Skrig  fra  hverandre  til  alle  Sider, 

Imidlertid   havde    Mundus   ikke   langt    derfra,    nemlig 

udenfor  Tricliniet ,  ordnet  sine  Tropper  i  Udfald skolonner  og 
afventede  med  Utaalmodighed  Tegnet  til,  at  han  skulde 
bryde  løs;  i  sit  rastløse  og  daadkraftige  Sind  beregnede 
han  den  Tid,  som  Belisarius  behøvede  til  sin  besværlige 
Marche,  efter  et  altfor  kort  Maal,  og  da  den  sidstnævnte 
Feltherre  endnu  stadig  ikke  lod  hore  fra  sig,  blev  Mundus 
tvivlraadig  om,  hvad  der  nu  burde  gjores;  skulde  han  vente 
længere,  eller  skulde  han  muligvis  strax  bryde  frem?  Da 
naaede  endelig  Angstens  Skrig  fra  Rendebanen  hans  Øren, 
og  det  var  ham'  et  Tegn  paa,  at  Belisarius  nu  var  i  Kamp. 
Bronceportene  til  Forgaardene  bleve  rask  aabnede,  og  en  ny 
Strøm  af  Krigere  stormede  efter  ham  ind  paa  Kendebanen 
ad  den  fra  nu  af  saakaldte  Ligportal. 

Paa  Rendebanen  steg  nu  Forvirringen  til  Højdepunktet, 
og  Sejren  syntes  strax  at  helde  til  Troppernes  Side.  Paa 
Efterretningen  h.erom  gjorde  Justinian  og  hans  Omgivelser 
det  sidste  Terningekast;  alt,  hvad  der  endnu  var  tilbage  af 
Førere  og  Mandskab  som  Reserve  i  de  indre  Slotsrum,  blev 
beordret  til  Kamppladsen  og  brod  fra  alle  Kanter  ind  paa 
Rendebanen;  det  var  dels  Linietropper,  dels  Spatharier  og 
Cubicularier,  de  paalideligste  Korps  af  Livgarden  under 
Constantiolus's  Befaling;  ogsaa  alle  de  øvrige  Afdelinger  af 
Garden,  som  lode  sig  se,  bleve  mod  deres  Vilje  revne  med 
af  Strømmen.  Flertallet  af  disse  Skarer  væltede  ind  i 
Circus  ad  de  tvende  Hovedindgange;  Narses  stormede  ind 
gjennem  den  østlige  Indkjørsel,  Mundus's  Søn  derimod  gjen- 
nem  Drejeporten  paa  Vestsiden  af  Circus;  andre  banede  sig 
en  Vej  gjennem  Portene  til  Galerierne  og  til  Kejserlogen, 
eller  gjennem  Portneren  Antiochus's  Hus,  eller  de  fulgte 
den  ældre  Mundus  gjennem  Ligportalen  ind  paa  selve 
Arenaen.  Der  begyndte  nu  en  rædselsfuld,  almindelig  Ned- 
sabling uden  nogen  Adskillelse  mellem  blaa  og  grønne; 
Hypatianerne ,  som  fra  alle  Kanter  bleve  angrebne  med 
samme  Eftertryk,  smeltede  hurtig  sammen. 

Da  Mængdens  Nederlag  og  Flugt   var   afgjort,   vendte 

de  stormende,  deriblandt  ogsaa  Belisarius  og  hans  Skarer, 
sig  mod  den  kejserlige  Loge.  Fra  forskjellige  Sider  bred 
man  Dørene  op  eller  stormede  Tribunalet;  blandt  de  først 
fremtrængende  Tropper,  for  største  Delen  Spatharier,  fandtes 
ogsaa  Justinians  to  Neveuer,  Boraides  og  Justus.  Der  var 
ikke  mere  at  tænke  paa  nogen  alvorlig  Modstand,  Hypatius 
blev  reven  ned  fra  Tronen  og  med  samt  Pompejus  ført  ind 
i  Slottet  og  for  Kejserens  Aasyn. 

Fuld  af  Harme  befalede  Justinian,  at  begge  skulde 
tages  i  nøjeste  Forvaring.  Da  var  det  ude  med  Pompejus's 
Mod,  han  sank  paa  Knæ  og  under  Taarer  og  Klager  be- 
vidnede han  sin  Uskyld.  »Herre!«  udbrød  han,  »det  er 
med  Forsæt,  at  vi  førte  Eders  Majestæts  Modstandere  sam- 
men i  én  Hob  til  Rendebanen«.  Justinian  gjensvarede 
sarkastisk:  »Deri  gjorde  I  Ret;  men  naar  de  adløde  Eders 
Befalinger,  hvorfor  gjorde  I  det  saa  ikke,  førend  at  hele 
Staden  stod  i  Brand?«  -Hypatius  bevarede  sin  Stolthed, 
men  søgte  samtidig  at  fortsætte  sit  Dobbeltspil.  Han  gjorde 
sin  Fætter  Bebrejdelser  for  hans  umandige  Adfærd:  »Klager 
passe  sig  ikke  for  Mænd,  der  blive  dømte  uretfærdigen ; 
i  Begyndelsen  anvendte  Folket  Magt  imod  os  og  imod  vor 
Vilje;  men  senere  kom  vi  vel  til  Circus,  dog  ikke  i  nogen 
ond  Hensigt  mod  Kejseren«.  Hverken  deres  Stolthed  eller 
deres  Ydmyghed  formaaede  dog  at  ændre  deres  Skæbne,  »Grib 
dem!«  raabte  Justinian  til  sine  Gildninger  og  Gardister, 
»og^kast  dem  i  Fængslet«.  De  fik  Eulalius  Barbatus  til 
Fangevogter,  bleve  lagte  i  Lænker  og  førte  ned  i  Slottets 
Kj ældere,  hvor  de  bleve  forvarede  i  et  ensomt  Aflukke. 

XiV.    Oprørets  fuldstændige  Underkuelse. 

Sejren  paa  Rendebanen  havde  kostet  umaadelig  mange 
Menneskeliv,  vistnok  mere  end  nogen  lignende  Opstand  eller 
nogen  som  helst  Gadekamp ;  efter  de  laveste  Angivelser  omkom 

der  mindst  en  30,000  Mennesker  ved  denne  Lejlighed; 
andre  nævne  35,000,  ja  endog  40,000  faldne.  Der  afgik 
ufortøvet  kejserlige  Depecher  til  alle  Kigets  Stæder  med 
Meldninger  om  Eegeringens  Triumf.  Umiddelbart  efter 
Katastrophen  var  Staden  som  uddød ;  Eapporterne  fra  samme 
Aften  meldte:  »Der  hersker  dyb  Ro«.  Det  var  den  under- 
kuede Opstands  Dødsro;  i  Circus,  hvor  den  var  født,  laa 
den  ogsaa  begraven* 

Den  følgende  Dag,  altsaa  Tirsdagen  den  20de  Januar, 
bleve  Hypatius  og  Pompejus  henrettede  paa  militær  Vis, 
deres  Lig  bleve  kastede  i  Havet,  og  deres  Ejendomme  kon- 
fiskerede. Bølgerne  skyllede  senere  Hypatius's  Lig  op  paa 
Strandbredden;  men  da  befalede  Justinian  at  grave  det  ned 
paa  Forbrydernes  Kirkegaard,  og  han  lod  Stedet  betegne 
med  en  Trætavle,  der  bar  følgende  Indskrift:  »Her  ligger 
Pjaltekejseren«;  han  vilde  muligvis  herved  antyde,  at  Hy- 
patius ikke  havde  baaret  det  kejserlige  Purpur  og  samtidig 
ved  et  Slags  Ordspil  betegne  ham  som  en  Kejser  for  Rø- 
vere og  andet  pjaltet  Kram.  Først  senere  fik  hans  Slægt- 
ninge, altsaa  den  ulykkelige  Maria  og  hendes  Børn,  Tilla- 
delse til  at  borttage  den  stakkels  Prætendents  jordiske 
Levninger,  som  derpaa  bleve  begravede  i  den  hellige  Mauras 
Kapel. 

Med  den  20cle  Januar  begyndte  i  det  hele  taget  et 
sandt  Rædselsregimente  fra  Reaktionens  Side.  Medens 
Rapporterne  atter  pligtskyldigst  meldte:  »Hele  Konstanti- 
nopel er  rolig«,  udgik  de  frygteligste  Straffedomme  over  de 
besejrede;  Politiet  og  Domstolene  udfoldede  en  rastlos  Virk- 
somhed, og  trods  sin  Mennesketomhed  afgav  Staden  dog 
Skuepladsen  for  ivrige  Efterforskninger  og  Fængslinger. 
Konfiskations-  og  Forvisningsdekreter,  Afsættelser  og  Exe- 
kveringer  af  Standrettens  Domme  fulgte  Slag  paa  Slag, 
medens  Tribonian  og  Johannes  fra  Kappadokien  igjen  bleve 
tagne  til  Naade  og  snart  ogsaa   indsatte   i   deres    tidligere 

gamle  Embeder.  Politiministeren  fik  en  særlig  Anvisning  til 
at  underkaste  de  blaa,  som  havde  sluttet  sig  til  de 'grønne 
eller  andre  Partier,  en  exemplarisk  Afstraffelse,  og  Circus- 
legene  ble  ve  udsatte  for  en  ubestemt  Tid.  Overalt 
herskede  der  Frygt  og  Dødsangst,  og  allermindst  vovede 
nogen  Person,  der  hørte  til  et  eller  andet  Parti,  at  lade  sig 
se  paa  Gaden;  alle  Butikker  vare  lukkede  paa  de  Boder 
nær,  hvor  Fødemidler  og  Drikkevarer  bleve  falbudte;  den 
ene  Halvdel  af  Staden  laa  hen  som  en  Grushob,  i  den  an- 
den Halvdel  herskede  en  uhyggelig  Dødsstilhed.  Mange 
Senatorer  og  Patriciere,  Kiddere  (Illustres)  og  Konsularer 
havde  søgt  Tilflugt  i  Klostrene  eller  andre  hellige  Bygnin- 
ger; men  paa  deres  Huse  blev  der  strax  lagt  Beslag,  og 
dem  selv  fik  man  lidt  efter  lidt  fat  i.  Ikke  et  eneste  af 
Senatets  Medlemmer,  hvem  man  paa  nogen  som  helst  Maade 
kunde  mistænke  for  at  have  støttet  Hypatius,  —  og  dette 
var  Tilfældet  med  det  overvejende  Flertal  —  undgik  sin 
Straf.  De  bleve  alle  til  Hobe  afsatte  fra  deres  Embeder, 
og  alle  deres  Ejendomme  bleve  inddragne  til  Fordel  for 
Statskassen;  et  ikke  ringe  Antal  blev  dernæst  forvist,  og 
enkelte  henrettede.  Derimod  vide  vi  kun  ringe  Besked  om 
den  Skæbne,  der  ramte  Hypatius's  nærmeste  Tilhængere.^ 
Dexikrates  blev  overleveret  til  Bødlerne;  derimod  fortælles 
der  kun,  at  Eulogius's  Formue  blev  konfiskeret;  Gehejme- 
raad  Thomas  blev  ligeledes  henrettet,  hvorimod  Kandidaten 
Euphræmius  slap  med  at  forvises  til  Alexandria. 

En  rørende  Skæbne  ramte  Pompejus's  Hustru  Anastasia ; 
end  ikke  efter  Mandens  Henrettelse  ophørte  Justinian  at 
forfølge  den  sørgende  Enke  med  sine  dæmoniske  Anmod- 
ninger. Da  greb  hun  Pilegrimsstaven  og,  sin  Mand  tro  til 
Døden,  flygtede  hun  først  til  Ægypten,  senere  til  Syrien. 
I  Klostret  paa  Oliebjerget  fandt  hun  et  sikkert  Tilflugts- 
sted, hvor  hun  henlevede  Resten  af  sine  Dage  og  erhvervede 
sig  et  Ry  for  Hellighed. 

•10* 

XV.    Slutning. 

Saaledes  endte  Nika-Oprøret  i  Konstantinopel.  Den 
paafølgende  Rædsels-  og  Reaktionsperiode  fremkaldte  under- 
tiden de  besynderligste  Forholdsregler;  en  af  de  mest  uvær- 
dige blev  truffen  efter  Raad  af  Præfekten  Johannes,  der 
var  en  Fjende  af  al  Dannelse.  I  Følge  denne  Forordning 
bleve  alle  Gager  til  de  offentlige  Lærere  i  samtlige  Rigets 
Stæder  inddragne.  Følgen  blev,  at  mange  videnskabelige 
Anstalter  helt  gik  ind,  og  med  dette  Uvidenheds-System 
brød  en  endnu  raaere  og  usædeligere  Aand  ind  over  Byerne. 
Aarsagen  til  denne  Forholdsregel  var  dog  ikke  blot  en 
barnagtig  Frygt  for  Intelligensen,  men  ogsaa  den  evige 
Finansnød,  som  foraarsagedes  ved  Embedsstandens  umætte- 
lige Havesyge  og  skamløse  Uredelighed,  og  som  atter  frem- 
kaldte de  mest  fortvivlede  og  smudsige  Udveje.  Penge- 
nøden steg  navnlig  saa  overordentlig  paa  Grund  af  den  Ød- 
selhed og  Pragtsyge,  som  Justinian  udfoldede  ved  Gjenop- 
førelsen  af  sin  Hovedstad  og  dens  offentlige  Pragtbygninger ; 
ved  denne  Lejlighed  fik  den  nye  Sophiekirke,  som  endnu 
den  Dag  i  Dag  er  Konstantinopels  Hovedprydelse,  en  mere 
sydlig  Beliggenhed  end  tidligere,  medens  omvendt  det  nye 
Senatspalads  rykkedes  længere  mod  Nord.  Allerede  fyrre- 
tyve Dage  efter  Oprøret  befalede  Kejseren,  at  man  skulde  tage 
fat  paa  Kirkens  Gjenopførelse ,  og  man  gik  frem  efter  den 
største  Maalestok.  Ti  tusende  Haandværksfolk  arbejdede 
uafbrudt  i  sex  Aar,  og  den  27de  December  539  kunde  Ind- 
vielsen finde  Sted.  »Ære  være  Gud,  som  har  fundet  mig 
værdig  til  at  fuldføre  et  saa  stort  Værk«,  udbrød  Justinian 
med  ydre  Fromhed  og  tilføjede  i  samme  Aandedrag:  »Jeg 
har  besejret  Dig,  Salomon!«  og  som  Tegn  paa  sin  Sejr  lod 
han  paa  Augustæum  oprejse  en  mægtig  Søjle,  der  kom  til 
at  bære  hans  Rytterstatue.  Som  bekjendt  er  dette  Kejse- 
rens mest  storartede  Værk  nu  forvandlet  til  en  tyrkisk 
Moske,  ligesom  Justinian  selv  snarere  regerede  som  en 
asiatisk  Despot   end    som   en   kristen  Konge.     Strax   efter 

Oprøret  blev  der  ogsaa  indenfor  Slottets  Omraade  anlagt 
Møller,  Bagerier,  Pakhuse  til  Korn  og  en  Vandcisterne,  alt, 
som  det  udtrykkelig  hedder,  af  Hensyn  til  de  offentlige 
Tilstande,  hvilket  vel  atter  vil  sige,  for  at  man  under  lig- 
nende Tildragelser  kunde  være  istand  til  at  udholde  en  Be- 
lejring i  selve  Paladset. 

I  November  det  følgende  Aar  udbrød  der  virkelig  igjen 
nye  Uroligheder,  som  fremkaldtes  ved  et  Jordskjælv,  men 
denne  Gang  dog  ikke  hidrørte  fra  de  for  en  Stund  knuste 
Circuspartier,  men  derimod  fra  Monophysiterne.  Samdræg- 
tig istem  mede  de  paa  Konstantins  Forum  deres  »Tre  Fold 
hellig  være  Du!»  med  det  monophysitiske  Tillæg  »Du,  som 
blev  korsfæstet  for  os!«  og  truende  forlangte  de  af  Kejseren, 
at  han  skulde  ophæve  og  brænde  den  chalcedonske  Kirke- 
forsamlings Beslutninger.*)  Øjeblikket  var  nu  kommet  til 
delvise  Indrømmelser,  og  Kejseren  udstedte  den  20de  No- 
vember Ediktet:  »Til  mine  Borgere«.  Dette  Dekret  optog 
Monophysiternes  Trossætninger:  »Gud  er  korsfæstet«,  og 
»den  korsfæstede  er  i  Væsensenhed  med  Treenigheden« 
blandt  den  orthodoxe  Kirkes  Læresætninger.  Samtidig  sy- 
nes Justiniau  ogsaa  at  have  givet  en  delvis  Amnesti  med 
Hensyn  til  de  i  Nika-Oprøret  deltagende  Personer.  Hypa- 
tius's  og  Pompejus's  Børn  fik  saaledes  deres  adelige  Værdig- 
heder paany  og  erholdt  deres  Godser  tilbage,  for  saa  vidt 
disse  ikke  vare  bortav ktionerede  eller  bortsolgte  eller  »for- 
ærede til  Kejserens  Venner«;  det  var  altsaa  rimeligvis  kun 
tarvelige  Levninger,  som  vare  tilovers.  Ogsaa  andre  Per- 
soner fik  lignende  Benaadninger. 

Endnu  i  fulde  tredive  Aar  skaltede  og  valtede  Justinian 
over  Eiget  og  den  mest  civiliserede  Del  af  Verden;  han 
blev  tre  og  firsindstyve  Aar  gammel  og  bevarede  lige  til 
sine  sidste  Dage    sin    gamle,    travle  Rastløshed;    Theodora 


')  Til   nærmere   Oplysning   henvises   Læserne    til   S.   472—76   i 

døde  sytten  Aar  før  sin  Mand.  Hvad  der  skete  under  Ju- 
stinian og  ved  ham,  er  saa  almindelig  bekjendt,  at  hans 
Navn  rager  højt  op  over  alle  de  andre  Navne  i  den  mere 
end  ti  Aarhundreder  omfattende  Kejserrække.  Og  dog, 
Ijvor  lidt  manglede  det  ikke  i,  at  hans  femte  Regeringsaar 
ogsaa  var  blevet  hans  sidste?  Hans  unge  Trone  blev  den 
Gang  ene  og  alene  reddet  ved  en  Kvindes  mandige  Energi; 
Skade  kun,  at  Theodoras  øvrige  kvindelige  Egenskaber  og 
hendes  hele  sædelige  Karakter  vare  saa  lidet  værdige  i 
Sammenligning  med  hendes  Daadskraft  og  heltemodige 
Sindelag;  men  Justinian,  den  tøvende  og  forsagte  Herre, 
kunde  efter  Oprøret  paa  ny  efter  sin  Vis  centralisere  og 
.uniformere  Stat,  Kirke  og  Ret;  han  kunde  atter  og  uden 
Sky  dynge  Skat  paa  Skat,  Lov  paa  Lov.  Endnu  i  Novem- 
ber 533  bleve  »Institutionerne«  afsluttede;  i  December 
samme  Aar  udkom  »Pandekterne« ,  og  i  December  det  føl- 
gende Aar  udgik  den  anden  forøgede  Udgave  af  »Codex«, 
og  samtidig  begyndte  en  ny,  ustandselig  Retskilde,  »Novel- 
lerne«, at  risle. 

Een  Ting  stod  dog  ikke  i  Justinians  Magt,  selv  om 
han  ogsaa  havde  stræbt  derefter;  han  kunde  ikke  med  alle 
sine  Love  standse  den  bortflygtende  Sædelighed.  Selv  om 
Folket  maaske  af  Naturen  havde  været  istand  til  at  rejse 
sig  paa  ny  til  et  kraftigt  og  sædeligt  Liv,  vilde  dog  det 
smittende  Exempel  og  det  giftige  Aaudepust,  som  udgik 
fra  oven,  atter  og  atter  have  berøvet  Folket  den  nødvendige 
Livskraft  og  kastet  det  tilbage  i  den  gamle  sygelige  og 
vegeterende  Tilværelse.  Karakteristisk  er  det  ogsaa,  at  Cirkus- 
Uvæsenet  vedblev  at  bestaa  under  hans  hele  Regering,  og 
at  den  gamle  Uenighed  mellem  de  grønne  og  de  blaa  blus- 
sede op  paa  ny.  Derimod  beretter  Theophanes  i  sin  Krø- 
nike, at  strax  efter  Justinus  II.'s  Tronbestigelse  —  han 
fulgte  sin  Onkel  Justinian,  der  ikke  efterlod  Børn  — 
begyndte  de  blaa  og  grønne  ved  en  offentlig  Fest  at  kj æv- 
les paa  vante  Vis;  men  da  sendte  den  nye  Kejser  Herolder 

afsted  til  begge  Partier.  »I  skulle  vide,  at  Justinian  er 
død  for  Eder«,  raabte  Herolden  til  de  blaa;  »I  kunne  alt- 
saa  ikke  mere  vente  nogen  Beskyttelse«.  Til  de  grønne 
sagde  Herolden  derimod:  »Kejseren  lader  Eder  melde,  at 
for  Eder  er  Kejser  Justinian  endnu  i  Live;  naar  I  altsaa 
ikke  holde  Eders  Mund,  komme  1  til  at  bøde  med  Livet«  ♦ 
»Dette  Middel  virkede«,  tilføjer  Krønikeskriveren,  »de  blaa 
og  grønne  tav  stille,  og  al  Strid  forstummede«.  Dette  vo- 
vede den  svage  Justinus;  men  hvorfor  havde  da  den  langt 
mægtigere  Onkel  ikke  stoppet  hele  Partivæsenet  efter  det 
store  Oprør?  Svaret  ligger  nær  for  Haanden;  Uenigheden 
mellem  Partierne  skulde  ikke  standses,  men  netop  vedlige- 
holdes: de  fjendtlige  Modsætninger  skulde  holde  hinanden 
i  Tømme,  medens  Kejseren  skaltede  og  valtede  efter  eget 
Tykke.  Dette  var  altsaa  Summen  af  den  fromme,  lovgivende 
Herskers  Regerings- Visdom ;  trods  hele  det  kejserlige  »Rets- 
og  Lovsregimente«  vedblev  altsaa  den  gamle  Vilkaarlighed  og 
Tøjlesløshed,  og  Folkets  Masse  sank  dybere  og  dybere  ned 
i  en  uhelbredelig  Usædeligheds-Tilstand. 

F.  G. 


Amerikanske  Hære  i  Uutiden. 


Vore  Læsere  mindes  muligvis,  at  vi  i  en  tidligere  Af- 
handling*) i  dette  Tidsskrift  have  fremstillet,  hvilke  uhyre 
Kraftanstrængelser  der  udfoldedes  fra  de  nordlige  eller  føde- 
rerede  Staters  Side  for  at  knuse  de  sydlige  Staters  Oprør, 
og  den  foranstaaende  Afhandling  om  General  Robert  Lee 
har  nærmere  paavist,  hvorledes  denne  Mands  overlegne  Dyg- 
tighed vel  var  istand  til  at  forhale,  men  ikke  kunde  afvende 
det  endelige  Udfald,  Unionens  G jenop rettelse  og  Slaveriets 
Afskaffelse.  Det  kunde  nu  muligvis  ogsaa  interessere  Læ- 
seren at  stifte  lidt  nøjere  Kjendskab  til  den  Maade,  hvor- 
paa  man  bragte  de  store  Hære  til  Veje,  som  sluttelig  skaf- 
fede Humaniteten,  Retfærdigheden  og  Friheden  den  ende- 
lige Sejr.  En  af  de  sidste  Historieskrivere ,  som  have  frem- 
stillet den  store  Borgerkrig,  tyr  til  selve  Biblen  for  bedre 
at  illustrere  den  Hurtighed,  hvormed  Nordstaternes  frivillige 
Batailloner  bleve  rekruterede,  samlede  og  organiserede;  han 
citerer  nemlig  i  saa  Henseende  Ezechiel,  som  paa  den  øde 
og  tavse  Slette  ser  talløse  Dødningeben  spredte  hist  og  her, 
der  imidlertid  pludselig  rejse  sig  og  faa  Liv  ved  Profetens 
Røst**) 


*)   Se  Afhandlingen:     Abraham  Lincoln   i    „Hist.  Archiv".    1875. 

II.     S.  425. 
*)  Ezechiel  37  Kap.  1.— 14.  Vers. 

Dette  Billede  og  denne  Sammenligning  er  nu  ganske 
vist  meget  poetisk;  paa  Afstand  tager  det  sig  virkelig  ud, 
som  om  denne  pludselige  Skabelse  af  de  store  amerikanske 
Hære  havde  noget  mirakuløst  ved  sig;  men  naar  man  har 
betragtet  selve  Sagen  i  en  større  Nærhed,  maa  man  slaa 
lidt  af  paa  sin  Begejstring*  Den  Udlænding,  som  paa  selve 
Stedet  var  Vidne  til  de  amerikanske  Armeers  Rekrutering, 
havde  for  sine  Øjne  et  uvant  Skuespil,  hvor  det  store  For- 
maal  næsten  helt  svandt  bort  under  Indtrykket  af  de  an- 
vendte latterlige  Midler.  Iscenesættelsen  var  uendelig  pud- 
sig, og  bag  Kulisserne  foregik  ofte  alt  andet  end  rosværdige 
Handler.  Sagen  var  nemlig,  at  Patriotismen  ganske  vist 
var  overordentlig;  men  samtig  gjorde  dog  ogsaa  en  anden 
Række  Følelser,  som  Ærgjerrighed,  Forfængelighed  og  Spe- 
kulatiouslyst,  sig  gjældende,  og  midt  under  Nationens  Farer 
fejrede  Amerikanernes  praktiske  og  spekulative  Aand  ingen- 
lunde sine  mindste  Triumfer. 

De  amerikanske  Hære,  der  baade  i  Aand  og  Sammen- 
sætning vare  lige  nationale,  og  som  repræsenterede  alle  Be- 
folkningens forskjellige  Elementer,  frembøde  intet  som  helst 
tilsvarende  til  vore  evropæiske  Hære  eller  til  selve  de  for- 
enede Staters  lille  staaende  Hær. 

Kongressen  vedtog  eller  Præsidenten  erklærede  i  Kraft 
af  sin  extraordinære  Myndighed ,  at  der  skulde  ud- 
skrives 75,000  eller  100,000  eller  500,000  Mand.  Naar 
dette  engang  var  sket,  beskæftigede  Forbundets  Myndigheder 
sig  ikke  yderligere  med  den  Sag,  men  havde  kun  at  mod- 
tage de  Regimenter,  som  bleve  udskrevne  i  de  enkelte  Sta- 
ter efter  den  Kvotapart,  som  var  tilfaldet  enhver.  I  de  en- 
kelte Stater  blev  det  dernæst  igjen  Gouverneurernes  Sag 
at  foretage  den  fornødne  Fordeling  mellem  de  respektive 
Grevskaber  og  Byer,  medens  han  overlod  det  private  Initiativ 
at  skaffe  det  forlangte  Kontingent.  Herved  kunde  der  imid- 
lertid let  opstaa  ærgerlige  Kontlikter;  thi  ikke  sjældent 
søgte  den  Personlighed,  som  tog  Initiativet,  .at  frigjore  sig 

fra  den  vedkommende  Stats    svage  Kontrol,    og   han   tilbød 
da  paa  egen  Haand  Præsidenten  det  eller  de  Korpser,    han 
selv  havde  hvervet.     Dette  var  saaledes  Tilfældet  med  Bri- 
gaden Excelsior,  der  bestod  af  hele  fem  Regimenter,  som 
i  Løbet  af  nogle  faa  Uger  bleve  hvervede  i  New- York  af  en 
gammel  Diplomat  Sickle.     Statens  Gouverneur  gjorde  alvor- 
lige Skridt  for  at  indlemme  denne  betydelige  Styrke  i  det  paa 
hans  Stat  faldende  Kontingent;    men    for   at   unddrage    sig 
hans  Myndighed  lod  Sickle  sin  Brigade  samle  sig  paa  Gla- 
cierne  af  Fæstningen,    der  jo  stod  umiddelbart  under  Unio- 
nens Herredømme,  hvorpaa  han  ufortøvet  afmarcherede  med 
sin    Troppestyrke    til   Washington.     Striden   mellem    Sickle 
og  Staten  New-York  trak   i  Langdrag;   men   da  Besværin- 
gerne vare  saa  heftige  og  enstemmige,  raaatte  Lincoln  slutte- 
lig  befale,    at    de    uafhængige   Korpser   skulde   indlemmes 
iblandt  de  sæ^rlige  Kontingenter  fra  de  Stater,  hvor  de  vare 
hvervede.     Dette  var  da  heller  ikke  mere  end  retfærdigt ;  thi 
hvis  disse  Korpser  ikke  vare  blevne  indbefattede  i  de  respek- 
tive Staters  Kontingenter,   vilde  den   forøgede  Konkurrence 
have  nødvendiggjort  en  Forhøjelse  af  Hververpengene,   me- 
dens  samtidig  Antallet   af   de    disponible    unge  Mænd    var 
blevet  formindsket,    og  saaledes  vilde  det  Øjeblik  være  ble- 
ven fremskyndet,    da  en  virkelig  Troppeudskrivning   maatte 
blive    eo    Nødvendighed.     Lincoln    afgjorde    altsaa   Spørgs- 
maalet  til  Gunst  for  de    enkelte  Stater;    men  da   han    traf 
sin  endelige  Beslutning,    var  Brigaden  Excelsior   allerede 
bleven  formindsket  til  den  halve  Del  af  sin  oprindelige  Styrke 
ved  Krigens  Strabadser  og  den  fjendtlige  Ild. 

For  nu  at  give  vore  Læsere  en  Forestilling  om  selve 
Rekruteringsmaaden  ville  vi  som  Hjemmelsmand  benytte 
Oberstlieutenant  Ferri  Pisani,  der  ved  denne  Tid  berejste 
de  forenede  Stater  og  giver  et  livligt  og  fuldstændig  nøj- 
agtigt Billede  paa  hele  denne  mærkelige  Trafik. 

Naar  Kongressen  havde  befalet  en  eller  anden  ny  Ud- 
skrivning —  fortæller  Pisani  — ,  var  der  strax  Tusender  af 

Borgere,  som  til  egen  Fordel,  det  forstaar  sig  af  sig  selv, 
paatoge  sig  det  umaadelige  Arbejde  at  rekrutere  og  formere 
de  nødvendige  Korps  med  behørige  Rammer.  Disse  hjælp- 
somme Herrer  havde  ingen  anden  Bemyndigelse  til  deres 
Optræden  end  deres  mer  eller  mindre  berettigede  Selvtillid 
og  deres  udstrakte  Bekjendtskab;  men  de  skrede  desuagtet 
ufortrødent  til  Værket,  og  Regeringen  stod  imidlertid  med 
Armene  over  Kors  og  var  Vidne  til  det  hele  mærkelige 
Skuespil,  under  hvilket  en  Armé  organiserede  sig  paa  egen 
Haand,  og  den  afventede  aldeles  rolig  det  Øjeblik,  da  man 
vilde  komme  og  overlade  Hæren  fix  og  færdig  i  dens 
Hænder. 

En  Person  havde  hvervet  alle  de  Mænd,  som  vilde  have 
ham  til  Kaptajn,  og  saaledes  havde  han  bragt  et  Kompagni 
paa  Benene;  en  anden  havde  udnævnt  sig  selv  til  Oberst 
og  skaffede  et  Regiment;  atter  andre  havde  fra  første  Færd 
forkyndt,  at  de  vilde  formere  en  hel  Brigade. 

Den  ubegrænsede,  tøjlesløse  Konkurrence,  som  er  Sjæ- 
len i  alle  Foretagender  i  de  forenede  Stater,  var  naturligvis 
ogsaa  Drivfjederen  til  alle  disse  besynderlige  Operationer. 
Enhver  militær  Entre preneur  søgte  at  ruinere  sin  Nabo, 
det  vil  sige,  søgte  at  fratage  ham  hans  hvervede  Folk. 
En  eller  anden,  der  begyndte  med  at  optræde  som  rekrute- 
rende  General,  maatte  efterhaanden  af  Mangel  paa  Kunder 
nedstemme  sine  Fordringer  saa  vidt,  at  han  nøjedes  med 
Kommandoen  over  en  Peloton,  medens  andre,  der  beskedent 
vare  begyndte  med  at  danne  et  Kompagni,  bleve  baarne  op 
af  Folkegunsten  og  vovede  sig  til  at  hverve  forst  et  Regi- 
ment, senere  maaske  endog  en  hel  Brigade.  Naar  nu  hver 
enkelt  Afdeling  endelig  havde  naaet  den  fornødne  Styrke, 
arrangerede  man  sig  selv  indbyrdes  paa  bedste  Maade.  Halvt 
efter  Mandskabets  eget  fri  Valg  og  halvt  under  Indflydelse 
fra  Chefen  bleve  de  øvrige  Officersposter  besatte,  og  først 
nu,  naar  hele  Organisationen  var  færdig,  gjorde  man  Kon- 
gressen  sit   Tilbud,    og    denne    modtog    hele    Leveringen, 

Officerer,  Underofficerer  og  Soldater,  under  ét,  udbetalte 
Provisioner  til  nogle,  bekræftede  de  af  andre  indgaaede  For- 
pligtelser og  gik  ind  paa  alle  de  særlige  Betingelser,  som 
fordredes  af  de  enkelte  Korpser,  betræffende  deres  Benæv- 
nelse, Udrustning,  Uniform,  ja  undertiden  endog  med  Hen- 
syn til  selve  Krigstjenesten. 

Dette  hele  System  opstod  og  improviseredes  fuldstæn- 
dig af  sig  selv,  og  uden  nogen  som  helst  truff'en  Aftale 
kom  det  istand  samtidig  over  hele  Unionens  Territorium. 
For  at  give  evropæiske  Læsere  et  Slags  Begreb  om  den 
hele  Fremgangsmaade  kunde  man  maaske  sammenligne  det 
med  den  Maade,  hvorpaa  et  Statslaan  hyppig  kontraheres  i 
vore  Dage.  Naar  vedkommende  Folkeforsamling  har  givet 
sin  Eegering  Bemyndigelse  til  at  optage  Laanet,  træder 
Finansministeren  i  Forbindelse  med  et  Antal  store  Banquierer 
og  underretter  dem  om  de  Betingelser,  hvorpaa  Laanet  maa 
optages.  Nu  sætte  disse  sig  i  Bevægelse,  styrke  Kegerin- 
gens  Kredit  ved  deres  egen  Anseelse,  sætte  sig  i  Forbindelse 
med  de  Privatmænd,  som  subskribere  paa  Laanet,  fordele 
det  Beløb,  som  disse  maa  overtage,  modtage  deres  Spare- 
penge, og  naar  nu  hele  Beløbet  er  dækket,  bringe  de  Laa- 
net i  klingende  Mønt  til  Ministeren,  som  staar  beredt  til 
at  modtage  Summen  af  deres  Hænder. 

Paa  en  tilsvarende  Maade  var  der  i  de  forenede  Stater 
en  vis  Mængde  Privatmænd,  som  i  Medfør  af  den  militære 
og  moralske  Kredit,  de  vare  i  Besiddelse  af,  opkastede  sig 
til  Mellemmænd  mellem  Regeringen  og  Befolkningens  Masse ; 
de  afgave  den  Løftestang,  som  næsten  med  ét  Slag  fik  en 
Hær  rejst;  ganske  vist  en  tarvelig  Hær,  om  man  saa  vil, 
men  dog  altid  en  Hær  og  det  en  talrig,  som  i  Tidens  Løb 
kunde  blive  fortræffelig. 

En  saadan  Bevægelse  maatte  naturligvis  trænge  gjen- 
nem  alle  de  amerikanske  Samfundslag,  som  frembyde  saa 
meget,  der  er  det  aldeles  modsatte  af,  hvad  man  er  vant 
til  at  se  i  det  gamle  Evropa,    og  denne  Bevægelse   maatte 

mange  Gange  træde  frem  under  de  mest  besynderlige  og 
udskejende  Former.  Særlig  i  den  store  By  New- York,  der 
omtrent  tæller  lige  saa  mange  Mennesker  som  hele  Konge- 
riget Danmark,  frembød  den  offentlige  Hvervning  et  ganske 
mærkeligt  Skue.  Den  store  Barnum  var  et  Mønster  og  en 
Mester  for  alle  disse  ærede  Medborgere,  der  med  Tittel  og 
Gage  som  Kaptajn,  Oberst  eller  General  længtes  efter  at 
hævne  Forhaanelserne  med  Stjernebanneret.  Det  geniale 
Eeklamesystem,  som  blev  udfoldet  i  Statens  Tjeneste,  sva- 
rede ganske  til  de  extraordinære  Forhold.  Den  omtalte 
Brigade  Excel  si  or,  som  var  et  af  de  forst  dannede  og  i 
Virkelighed  et  meget  smukt  Korps,  havde  strax  fra  første 
Færd  sit  Hovedhvervnings-Kontor  i  et  prægtigt  Hus,  som 
var  helt  bedækket  med  Plakater  og  Faner.  En  umaadelig 
Folkemasse  stimlede  sammen  foran  Husets  mægtige  Altan, 
der  var  overlæsset  med  krigerske  Prydelser,  og  et  stoi't 
Militær- Orkester  lod  sine  harmoniske  Toner  lyde  ud  over 
Mængden.  Musikkens  krigerske  Melodier  og  Synet  af  Fla- 
gene og  Trophæerne  satte  Hobens  Begejstring  i  Bevægelse, 
og  med  visse  Mellemrum  blev  der  holdt  patriotiske  Taler, 
som  bragte  denne  Begejstring  til  Kogepunktet.  Naar  Ta- 
leren da  udstrakte  sin  Haand  og  med  en  slaaende  Gestus 
udslyngede  den  Floskel:  »Lader  os  følge  dette  Opraab!« 
opstod  der  en  Bevægelse  i  Massen,  og  Salene  fyldtes  med 
Folk,  der  bedækkede  Listerne  med  deres  Underskrifter.  Et- 
hvert Korps,  som  blev  hvervet  i  New- York,  havde  i  Reglen 
et  Hverver-Kontor  i  Byens  store  Hovedgade,  Broadway, 
men  desuden  paa  Pladsen  ved  Eaadhuset  et  Telt,  hvor  man 
modtog  Hververpengene.  Disse  Telte  dannede  en  hel  lille 
Lejr,  hvor  en  nysgjerrig  og  alvorlig  Mængde  bølgede  frem 
og  tilbage;  thi  i  Amerika  gaa  alle  Forretninger  for  sig  med 
megen  Alvorlighed.  Det  er  sikkert  nok,  at  hvis  man  prø- 
vede paa  at  sætte  en  saadan  Komedie  i  Scene  i  det  gamle 
Evropas  Hovedstæder,  vilde  den  fremkalde  en  uudslukkelig 
Latter  hos  alle  dem,    man    netop   vilde    søge    at   paavirke; 

men  det  mest  morsomme  i  Amerika  var  netop  at  lægge 
Mærke  til  den  grelle  Modsætning  mellem  Hververnes  og 
deres  Kunders  urokkelige  Alvor  paa  den  ene  Side  og  Stilen 
og  den  hele  Form  i  de  anvendte  Reklamer  paa  den  anden 
Side.  Plakaterne  fremstillede  i  Reglen  en  Kriger  fra  Nord- 
staterne, der  huggede  Fjender  ned  for  Fode.  Derpaa  fulgte 
en  patriotisk  Opfordring,  i  hvilken  man  behændig  havde 
indblandet  de  Adkomster,  som  Anføreren  for  Korpset  og 
hans  Regiment  mente  at  kunne  gjore  gjældende  til  den 
oifentlige  Tillid.  Man  læste  her  til  Ex. 
»Giv  Agt! 

Unge  Landsmænd,  som  ville  hævne  Fædrelandet! 
Hvor  kunne  I  finde  et  Regiment,  der  kan  maale 
sig  med  Lincolns  Jægere  eller  Zouaverne  fra  New- 
York?  Alle  Officererne  ved  samme  ere  bevandrede 
i  Krigskunsten;  Obersten  for  Korpset  vil  blive  en 
Lieutenant  fra  West-Point.« 

Den  Medborger,  som  hvervede  Regimentet,  var  nemlig 
undertiden  saa  klog,  at  han  nejedes  med  Ansættelsen  som 
Oberstlieutenant,  medens  Oberstpladsen  blev  staaende  ubesat. 
Hensigten  hermed  var  at  fremkalde  Haabet  om,  at  Oberst- 
posten kunde  blive  udfyldt  med  en  Officer,  som  havde  taget 
sin  Examen  ved  det  berømte  Militærakademi  i  West-Point 
og  altsaa  var  Officer  i  den  regulære  Hær;  den  Omstændig- 
hed, at  man  tyede  til  dette  Kunstgreb,  viser,  at  den  store 
Masse,  naar  alt  kommer  til  alt,  dog  havde  en  vis  sund  For- 
stand og  et  Slags  militært  Instinkt. 

Længere  frem  i  Plakaterne  fulgte  dernæst  en  Opreg- 
ning af  alle  de  Fordele,  Republikken  sikrede  den  hvervede 
Soldat,  saasom  40  Kroner  om  Maaneden,  Levnedsmidler 
i  Overflødighed,  gode  Uniformer  og  en  Jordlod  ved  Udløbet 
af  Tjenestetiden.  Publikums  Opmærksomhed  blev  særlig 
henledet  paa  de  vigtigste  Punkter  i  Reklamen  ved  en  Haand 
eller  en  udstrakt  Pegefinger,  Stakkels,  forsultede  Irlændere 
kunde  man  se  stimle  sammen  og   ligesom    sluge^[de   uhyre 

Plakater  med  Øjnene,  ret  soni  om  de  vare  fortryllede  af 
disse  dæmoniske  Hænder,  ved  hvis  Fingerspidser  man  fandt 
en  fuldstændig  Opregning  af  alle  de  Levnedsmidler,  hvoraf 
Soldatens  Ration  bestod,  saasom  Brød,  Vin,  Kjed,  Grønt- 
sager, 01  o.  s.  V,  Det  forstaar  sig  af  sig  selv,  at  der  og- 
saa  kunde  indtræffe  et  eller  andet  Fxempel  paa  en  uærlig 
Konkurrence  i  disse  halvt  industrielle  og  halvt  militære 
Foretagender.  Saaledes  kunde  man  godt  midt  i  den  rosende 
Annonce  støde  paa  et  Nota  bene,  der  advarede  det  højtærede 
Publikum  mod  visse  samvittighedsløse  Entrepreneurers  skuf- 
fende Annoncer,  der  lovede  de  troskyldige  Medborgere  For- 
dele, som  ikke  vare  indrømmede  af  Kongressen. 

Med  Hensyn  til  Regimenter,  som  allerede  vare  for- 
merede, men  dog  ikke  havde  naaet  den ,  fuldstændige  Krigs- 
styrke, var  det  i  Følge  Plakaterne  en  afgjort  Sag,  at  der 
aldrig  manglede  mere  end  25  Mand.  »Skynd  dem!  Der 
er  ikke  mere  end  25  Muligheder  tilbage  for  at 
kunne  indgaa  en  Hvervnings-Forpligtelse  med 
Staten.«  Endelig  var  der  ogsaa  Exempler  paa  Forlangender 
om  et  helt  Kompagni  under  ét  f.  Ex.:  »Man  ønsker 
et  Kompagni  Mænd  af  god  moralsk  Vandel,  kom- 
manderet af  enKaptajn,  der  er  bevandret  iKrigs- 
kunsten.  Man  behage  at  henvende  sig  i  den  og 
den  Gade,  Nummer  det  og  det.« 

I  alle  de  offentlige  Annoncer  var  der  i  øvrigt  kun  Tale 
om  Mandskabet,  aldrig  om  Officererne.  Valget  af  dem  fore- 
gik uden  Berøring  med  Mængden  og  uden  det  offentliges 
generende  Tilsyn.  Gagerne,  især  dem  for  de  lavere  Grader, 
vare  betydelige  nok.  En  Kaptajn  fik  saaledes  ikke  mindre 
end  mellem  7,000 — 8,500  Kroner  om  Aaret,  og  en  Obersts 
Gage  kunde  med  alle  Emolumenter  tilsammen  stige  til  hen- 
ved 18,000  Kroner. 

Saaledes  bleve  altsaa  Nordstatshærene  dannede,  og  vore 
Læsere  ville  nu  kunne  forstaa,  hvorfor  der  maatte  hengaa 
saa  lang  Tid,  inden  Norden  kunde  gjøre  sin  uhyre  materielle 
Overlegenhed  gj ældende  overfor  Syden.  Den  angelsachsiske 
Eace  har  en  dyb  Aversion  mod  al  Krigsvæsen  som  saadan 
og  har  aldrig  kunnet  bekvemme  sig  til  at  gaa  ind  paa  en 
fast  og  tvungen  Udskrivning  blandt  Statens  Borgere.  Eng- 
land og  Amerika  ere  ikke  naaet  længere  end  til  hvervede 
Tropper  for  Landenes  Forsvar.  De  have  haft  Raad  til  at 
kunne  anvende  dette  System ;  men  vore  Læsere  ville  maaske 
finde,  at  de  fødererede  Stater  betalte  dette  Fortrin  dyrt  nok 
under  den  sidste  store  Borgerkrig,  og  dog  havde  de  ikke 
at  kæmpe  mod  en  stærk  og  disciplineret  evropæisk  Hær, 
men  kun  med  egne  Landsmænd,  hvis  krigerske  Erfaring  og 
Dygtighed  ikke  hævede  sig  synderlig  over  deres  Modstan- 
deres, om  de  end  havde  enkelte  udmærkede  Generaler. 
Hvorledes  det  engang  vil  gaa  England,  naar  dette  Lands 
militære  System  skal  bestaa  en  afgj ørende  Prøve  ved  et  For- 
svar af  selve  Landet,  lader  sig  ikke  let  afgjore;  men  saa 
meget  er  vist  nok,  at  Erfaringerne  fra  Krimkrigen  ikke 
spaa  det  heldigste  Resultat. 

C.  H. 

Vor  P'ortælling  tager  sin  Begyndelse  i  Frankrig  med  det 
15de  Aarhundrede,  paa  en  Tid  altsaa,  da  dette  Land  havde 
den  Ulykke  at  staa  under  den  vanvittige  Karl  VI.'s  lang- 
varige Regimente.  Striden  mellem  denne  Konges  to  Onkler, 
Ludvig  af  Anjou  og  Philip  den  dristige  af  Burgund,  der 
hver  for  sig  vilde  tilrive  sig  Formynderskabet,  Kampen 
mellem  Karls  Broder,  Ludvig  af  Orleans,  og  dennes  Fætter, 
Johan  den  uforfærdede  af  Burgund,  og  endelig  de  for- 
nyede Krige  med  England  danne  en  sørgelig  Række  af 
Begivenheder,  der  bragte  Frankrig  sin  Undergang  saa 
nær  i  Møde,  at  alt  vilde  have  været  tabt,  hvis  ikke  Pigen  af 
Orleans  var  fremstaaet  og  havde  sat  Kronen  paa  Dauphinens 
Hoved.  Med  denne  Begivenhed  skete  der  et  Omslag  i 
Frankrigs  Historie;  Englænderne,  der  efter  Slaget  ved 
Azincourt  1415  og  Forliget  i  Troyes  1420  betragtede  sig 
som  det  ulykkelige  Lands  Herrer,  slap  uvillig  det  nge 
Bytte,  som  en  ung  Piges  Mod  havde  revet  af  deres  Haand, 
og  Karl  VIL  besteg  Tronen  paa  samme  Tid,  som  hans 
Svoger  og  tro  Forbundsfælle,  René  af  Lothringen,  indvik- 
ledes i  den  Række  nye  Stridigheder,  der  endte  med  Huset 
Anjous  Fald ;  men  saa  forskjellig  som  de  to  Svogres  Skæbne 
var,  i  det  den  enes  Sol  dalede,  da  den  andens  steg  op,  saa 

*)  Efter  Lecoy  de  laMarche:  Le  Roi  René,  sa  vie,  son  admini- 
stration etc.  Paris.  1875. 

forskjellige  vare  de  ogsaa  i  Karakter;  thi  naar  Lykken 
gjorde  Karl  lunefuld  og  overmodig,  lutrede  Ulykken  — 
som  de  senere  Begivenheder  ville  vise  —  René  i  den  Grad, 
at  Agtelsen  for  hans  Person  stiger,  i  samme  Forhold  som 
Vind  og  Vejr  taarne  sig  op  imod  ham,  en  Omstændighed, 
der  kun  kan  bidrage  til  at  forøge  Interessen  for  de  Begi- 
venheder, vi  nu  skulle  skildre. 

I.    Kong  Renés  Barndom. 

(1409—1419). 

René,  næstældste  Søn  af  Ludvig  IL,  Konge  af  Sicilien, 
Hertug  af  Anjou  og  Greve  af  Provence,  blev  fedt  den  1 6de 
Januar  1409  paa  Slottet  i  Angers  og  døbt  strax  efter  i  Ka- 
thedralkirken  sammesteds  med  saa  stor  Pragt,  som  Omstæn- 
dighederne krævede  det.  Navnet  René,  der  indtil  da  var 
ubekjendt  i  den  franske  Kongefamilie,  men  som  senere  blev 
saa  almindeligt  i  Anjou  og  Provence,  stammer  fra  en  gam- 
mel Biskop,  af  hvis  Hellighed  der  gik  et  saadant  Ry,  at 
endog  Konger  af  Frankrig  i  Tilfælde  af  Ufrugtbarhed  søgte 
Beskyttelse  under  hans  Vinger,  skjønt  de  ikke  alle  som 
Renés  Forældre,  naar  deres  Ben  var  hørt,  viede  ham  en 
højtidelig  Messe  og  skjænkede  Gaver  til  Kirken  i  Set.  Mau- 
rice, der  stod  under  hans  særegne  Beskyttelse. 

Det  var  dog  ikke  første  Gang,  at  Yolande  af  Aragonien 
skjænkede  sin  Mand  Børn.  Den  25de  Septbr.  1403  havde 
en  Søn,  den  senere  Ludvig  III.,  set  Dagens  Lys,  og  Aaret 
efter  fødte  hun  en  Datter,  den  aandrige  Marie  af  Anjou, 
der  altsaa  var  jævnaldrende  med  sin  tilkommende  Ægte- 
fælle, Karl  VII.  Men  langt  fra  at  lade  sig  skrække  af 
denne  Frugtbarhed  viste  Anjous  og  Provences  Indbyggere 
kun  saa  meget  større  Glæde  ved  den  nye  Arvings  Fødsel,  at 
de  som  Morgengave  Jagde  en  Present  af  400  Livres  paa 
hans  Vugge. 

Da  Barselugen  forlob,  og  Dronningen  næppe  var  kom- 

men  til  Kræfter  igjen,  tog  hun  strax  fat  paa  Regeringen 
og  styrede  med  saa  kraftig  Haand  som  nogen  Sinde  sin  fra- 
værende Mands  Stater,  naar  han  som  Kronens  Vasal  kæm- 
pede ved  sin  Lensherres  Side,  eller,  hvad  der  hyppigere 
gik  paa,  tumlede  sig  i  Italien  for  at  forsvare  det  fjærne 
Kongerige,  Skæbnen  der  havde  lagt  i  hans  Haand.  T  Marts 
Maaned  sad  hun  igjen  i  Statsraadet,  som  nu  var  forlagt 
til  Angers,  hvor  hendes  Gemal  ogsaa  maa  have  været,  da 
Renés  Fødsel  stod  paa,  men  allerede  et  Par  Uger  efter  var 
han  paa  Rejser  igjen. 

Da  Yolande  var  optagen  af  Regeringssager,  kunde  hun 
ikke  være  Moder,  og  Renés  Opdragelse  blev  derfor  betroe.t 
til  en  Kvinde  af  lavere  Stand,  som  til  en  Moders  Kjærlig- 
hed føjede  en  Barnepiges  eller  Plejemoders  hele  Paalidelig- 
hed.  Denne  Kvinde,  den  samme,  til  hvem  Dronningen 
havde  betroet  Marie  af  Anjou,  var  Ammen  Thiephaine  la 
Magine,  en  Kvinde  fra  Saumur,  der  levede  lige  til  1459 
som  et  Arvestykke  i  Familien.  At  hun  har  været  sin  Foster- 
sen  god,  gav  René  selv  et  Vidnesbyrd  om,  da  han  i  Kirken 
Notre  dame  de  Nau tilly  i  Saumur  satte  hende  et  simpelt 
Gravmonument  med  den  rørende  Indskrift: 

„Her  hviler  Ammen,  Thiephaine 
La  Magine,  som  med  stor  Møje 
opammede  Marie  af  Anjou, 
Dronning  af  Frankrig, 
og  senere  hendes  Broder  René, 
Hertug  af  Anjou." 

Til  dette  hædrende  Epitaf  føjedes  en  Bøn  til  den  vej- 
farende om  at  bede  et  Pater  n oster  for  den  trofaste  Thie- 
phaines  Sjæl.  I  hendes  Alderdom  levede  samme  Thiephaine 
af  Gaver,  som  faldt  fra  Herrens  Bord.  For  Resten  er  der 
intet,  der  i  særegen  Grad  udmærker  Renés  Ungdom.  Som 
yngre  Søn  traadte  han  i  Skygge  for  sin  ældre  Broder,  hvem 
ingen  anede,  at  han  skulde  succedere,  endsige  da  overgaa  i 
Magt  og  Indflydelse.    For  imidlertid  bedre  at  fcrstaa  dette 

sælsomme  Livsløb,  vil  det  nu  være  gavnligt  at  kaste  et  Blik 
paa  de  Begivenheder,  der  lagde  Grunden  til  Huset  Anjous 
Overmagt  i  Frankrig.  Det  var  i  en  ulykkelig  Periode  af 
Frankrigs  Historie,  at  denne  Magt  opbyggedes.  Da  Johan 
den  gode  satte  Frankrigs  Krone  paa  sit  Hoved,  gik  hans 
tidligere  Titel  som  Greve  af  Anjou  over  til  hans  yngre*) 
Søn  Ludvig  L,  der  efter  Slaget  ved  Poitiers  gik  i  Fangen- 
skab for  at  udløse  sin  Fader,  som  i  4  Aar  havde  smægtet 
i  Englands  Fængsler.  For  at  bøde  paa  Tabet  af  Friheden 
udstedte  Kongen,  hans  Fader,  tvende  vigtige  Dokumenter, 
af  hvilke  det  første  udnævnte  ham  til  Greve  af  Anjou,  og 
det  andet  tildelte  ham  Navn  af  Hertug  og  Pair  og  gav  Grev- 
skabet Anjou  Eang  med  et  Hertugdømme.  Som  Hertug 
fik  Ludvig  og  hans  mandlige  Descendenter  til  evig  Tid  alle 
en  Lensherres  Rettigheder  med  Undtagelse  af  dem,  der 
vare  forbeholdte  Kronen  og  Kirken,  og  fra  den  Dag  af,  da 
han  tiltraadte  sin  Regering,  maatte  alle  Kronens  Vasaller 
vise  ham  den  samme  Hyldest  som  Kongen,  saa  at  man  ikke 
kan  sige  andet  end,  at  det  var  en  særdeles  rundhaandet 
Overdragelse,  Ludvig  her  kom  i  Besiddelse  af,  og  som 
maaske  kunde  være  bleven  farlig  for  Staten,  hvis  ikke 
Kongen  og  Parlamentet  havde  bevaret  deres  overordnede 
Myndighed,  der  satte  Grænser  for  en  egenmægtig  Fyrstes 
Ærgjerrighed. 

Efter  2  Aars  Ophold  i  England  fik  eller  skaffede  Ludvig 
sig  sin  Frihed,  i  det  han  meget  mod  Faderens  Vilje  unddrog 
sig  Fangenskabet  før  Udløbet  af  den  fastsatte  Termin  ved  et 
Forsøg,  der  er  forstaaeligt  hos  en  saa  ung  Mand,  men  som 
kom  Faderen  dyrt  til  at  staa,  da  han,  bunden  ved  sin  Ed, 
troede  sig  forpligtet  til  at  indstille  sig  i  Stedet  for  sin  und- 
vegne Søn.    Johan  vendte  altsaa   tilbage   til  Fangenskabet, 


*)  Foruden  denne  Søn  efterlod  Johan  den  gode  sig  tre  andre, 
Karl  V.  af  Frankrig,  Johan,  Hertug  af  Berry,  og  Philip  den 
dristige  af  Burgund. 

Og  2  Aar  efter,  den  8de  April  1364,  døde  han  i  Fængslet. 
Efter  Johans  Død ,  da  Karl  V,  besteg  Tronen,  udmær- 
kede Ludvig  sig  imidlertid  som  Statholder  i  Languedoc, 
Guyenne  og  Dauphiné,  hvor  Englænderne  mere  end  én  Gang 
lærte  hans  Dygtighed  som  Kriger  at  kjende,  medens  Pro- 
vinsen Anjou  lærte  at  skatte  ham  som  en  rund  ha  andet 
Fyrste,  der  i  det  mindste  for  en  Tid  lettede  Landet  for  de 
Skattebyrder,  som  mange  Aars  ulykkelige  Krige  havde  paa- 
tvunget det. 

Ved  Karl  VI.'s  Tronbestigelse  vandt  Ludvig  Fortrinnet 
for  sine  yngre  Brødre,  Hertugerne  af  Berry  og  Burgund, 
og  lagde  derved  Grunden  til  det  Had,  der  adskilte  de  tre 
Prinser,  af  hvilke  den  ene,  Philip,  forbandt  en  stor  Dyg- 
tighed med  en  stor  Ærgjerrighed,  der  ikke  slog  sig  til 
Taals,  før  det  var  lykkedes  ham  at  fjærne  den  ældre  Bro- 
der fra  Eegeringen.  Hertil  hjalp  Begivenhederne  ham,  da 
Ludvig  ved  en  Tilskikkelse,  der  blev  skæbnesvanger  for 
hans  Familie,  snart  droges  ind  i  Stridigheder,  hvis  Skue- 
plads var  Neapel.  I  Neapel  havde  Dronning  Johanne  L 
kastet  sig  i  Frankrigs  Arme  i  det  Haab,  at  hun  ved  at 
vælge  Kongens  Broder  til  Arving  vilde  finde  en  Støtte  mod 
den  Flok  Eivaler,  der  gjorde  hende  Tronen  stridig.  Om 
det  var  Clemens  VIL,  der  den  Gang  opholdt  sig  i  Avignon, 
eller  Karl  V.  selv,  der  fik  sat  den  Plan  igjennem,  ved  en 
fransk  Prins's  Tronbestigelse  i  Neapel  at  skaffe  sig  den 
afgjørende  Indflydelse  paa  Halvøen,  er  uvist.  Men  sikkert  er 
det,  at  Paven  ved  en  Bulle  af  30te  Januar  1380  bekræftede 
Johannes  Valg,  hvorved  Ludvig  af  Anjou  blev  erklæret 
for  Dronningen  af  Neapels  legitime  Søn,  og  efter  ham  hans 
Børn,  ordine  genituræ  servato,  ophøjedes  til  Konger  af  Sici- 
lien samt  Grever  af  Provence  og  Savojen  med  det  udtrykke- 
lige Tilføjende,  at  Ludvig  strax  skulde  lade  sig  krone  for 
at  dele  Regeringens  Byrder  med  Johanne.  Konge  blev 
Ludvig  da;  men  hvad  den  sidste  Betingelse  angaar,  at  han 
strax   skulde   begynde  Eegeringen,   da  forhindtede  Begiven- 

liederne  ham  heri»  i  det  Johanne  to  Aar  efter  myrdedes  af 
Charles  de  Duras,  uden  at  den  nye  Prætendent  havde  taget 
sin  Trone  i  Besiddelse  eller  var  kommen  til  Neapel,  fordi 
de  Baand,  der  bandt  ham  til  Frankrig,  rimeligvis  vare  stær- 
kere end  de,  der  knyttede  ham  til  hans  nye  Fædreland.  Dog 
satte  han  sig  i  Juni  1382  i  Bevægelse  mod  Italien,  hvor 
han  omsider  naaede  hen,  men  kun  for  at  se  sin  Arv  bestridt 
af  Johannes  Morder  og  det  med  saadant  Held,  at  Ludvig, 
der  maatte  sælge  sin  sidste  Skjorte  for  at  hverve  Soldater, 
til  sidst  saae  sig  forraadt  af  Frankrig  og  forladt  af  sin  Hær. 
Af  Sorg  herover  døde  han  den  21de  September  1384  i 
Bisceglia  nær  ved  Bari,  ved  hvilket  Dødsfald  Huset  Anjou 
ikke  blot  mistede  Udsigten  til  Tronen  i  Neapel,  men  ogsaa 
til  Arvefølgen  i  Majorca,  ja  til  Herredømmet  over  Konstan- 
tinopel, Udsigter,  der  havde  foresvævet  Familien,  siden  Jacob  af 
Achaia,  Prins  afTarent  og  græskKejser  in  spe,  havde  overdraget 
Ludvig  Exspektancen  paa  disse  hans  formentlige  Besiddelser. 
Med  Ludvigs  Død  brast  en  glimrende  Sæbeboble,  Haabet 
om  at  udvide  Huset  Anjous  Magt  fra  Spanien  til  Græken- 
land; men  til  Held  for  Slægten  efterlod  Stamfaderen  sine 
Børn  bedre  Besiddelser  i  Frankrig,  som,  da  de  laa  spredte 
omkring  i  Landet,  fra  Anjou,  Maine,  Poitou,  Isle  de  France 
og  Orleanais  til  Normandiet  og  Languedoc  og  stadig  for- 
øgedes ved  nye  Kjøb  og  Gifterniaal,  gjorde  det  muligt  for 
Arvingen,  Ludvig  IL,  den  afdøde  Hertugs  ældste  Søn,  at 
spille  en  Eolle  i  sit  Lands  Historie,  som  hans  Stilling  ellers 
ikke  vilde  have  berettiget  ham  til.  Ved  et  Testament,  der 
vare  oprettet  i  December  1383,  var  Arvefølgen  ordnet  til 
Gunst  for  ham,  og  kun  i  det  Tilfælde,  at  Ludvig  ogsaa 
kom  i  Besiddelse  af  Neapel,  skulde  hans  Besiddelser  noget 
formindskes  til  Fordel  for  den  yngre  Søn  Earl.  Endelig 
vare  et  Par  mindre  Parttagere  i  den  store  Arv,  Johan  af 
Bueil  og  Peter  af  Avoir,  bestemte  til  en  Slags  Værger  for 
Ludvigs  Enke,  naar  hun  trængte  til  deres  Bistand  ved  Op- 
dragelsen  af  de   mindreaarige  Prinser   eller   søgte  Kaad  i 

deres  Erfaring  under  Regeringens  Byrder,  et  Tilfælde,  der 
i  øvrigt  sjælden  indtraf,  da  den  viljekraftige  Dronning  i 
Regien  foretrak  med  egen  Haand  at  styre  sine  Stater  fremfor 
at  betro  dem  til  andres  Varetægt.  Og  saa  godt  forstod  hun 
sig  paa  den  Kunst  at  regere,  at  der  ikke  gik  lang  Tid 
efter  Mandens  Død,  før  Huset  Anjous  Magt  var  befæstet 
saaledes  i  Provence,  at  hun  og  hendes  Børn  næsten  bleve 
Gjenstand  for  Tilbedelse,  medens  rivaliserende  Fyrsters 
Rænker  og  indre  Uroligheder  sloges  til  Jorden  af  hendes 
stærke  Vilje,  der  var  forenet  med  en  for  en  Kvinde  sjælden 
Kløgt.  Da  Ludvig  II.  endelig  blev  myndig,  overværede  Karl 
VI.  i  egen  høje  Person  med  hele  det  franske  Kongehus 
Kroningen ,  som  gik  for  sig  i  Avignon  med  stor  Pragt  den 
1ste  November  1389. 

Ludvig  IL  var  den  Gang  12  Aar  gammel ;  skjønt  han  endnu 
kun  var  et  Barn,  havde  hans  Fader  dog  allerede  indledet  to 
Ægteskabsplaner  for  ham,  den  første  i  Frankrig,  den  anden  i 
Italien;  men  de  havde  begge  den  Skæbne  at  strande,  til 
Held  for  Frankrig  og  Huset  Anjou;  thi  da  Dronning  Maria 
i  Aaret  1390  gav  sig  til  at  søge  om  en  Hustru  for  sin 
Søn,  faldt  hendes  Valg  paa  en  Prinsesse,  enhver  Moder 
maatte  ønske  sig  til  Svigerdatter,  nemlig  Yolaude  af  Ara- 
gonien, Johan  I.'s  skjonne  Datter,  et  Valg,  der  langt  over- 
straalede  ethvert  af  de  Partier,  som  før  var  paatænkt,  da 
Yolande  var  lige  udmærket  ved  sin  Sjæls  Egenskaber  som 
ved  den  store  Medgift,  man  haabede,  hun  skulde  bringe  sin 
Mand.  Gik  Forhandlingerne  om  dette  Ægteskab  end  ikke 
saa  hurtig,  som  Dronningen  ønskede  det,  ja  saae  det  endog 
en  Tid  ud,  som  skulde  de  strande  paa  Modstand  fra  den 
unge  Brud  selv,  desto  større  var  Sejren,  da  Yolande  ende- 
lig skiftede  Sind,  og  Moderen  havde  den  Glæde  at  se 
Prinsessen  lægge  sin  Skæbne  i  en  elsket  Søns  Haand.  Dette 
skete  i  December  1400,  da  Ludvig  og  Yolandes  Bryllup 
fejredes  i  Aries  med  storartede  Festligheder  og  under  le- 
vende Deltagelse  af  næsten  hele  det  franske  Eolk.    Yolande 

var  20,  og  Ludvig  II.  23  Aar  gammel,  da  den  Pagt  knyt- 
tedes, der  blev  saa  lykkelig  for  Frankrig  i  Alminde- 
lighed, men  for  Huset  Anjou  i  Særdeleshed.  Ved  dette 
Ægteskab  vandt  Landet  ikke,  som  mange  havde  haabet, 
Udsigten  til  nye  Kroner  og  stor  Magtforøgelse,  men  en 
Kvinde  med  en  overlegen  Aand,  en  af  disse  Dronninge- 
mødre, af  hvilke  Spanien  har  fostret  liere,  der  til  et  sæde- 
ligt Livs  Renhed  føjede  en  glimrende  Forstand  og  en  Ær- 
gjerrighed,  der  viste  sig  .øm  over  for  sine  Børns  Interesser, 
men  tillige  øm  for  sine  Undersåtters  Vel,  da  den  var  mild- 
net ved  en  Ærlighed  i  Karakteren,  der  ikke  altid  findes  i 
saadanne  Omgivelser.  Det  var  hende,  der  skulde  opdrage 
en  Eené  og  en  Marie  af  Anjou,  og  hvem  det  Kald  endog 
var  forbeholdt,  at  sætte  Mod  i  en  Kronprins,  der  saa  at 
sige  var  fordreven  fra  sit  eget  Land,  og  frelse  det  sidste 
Haab  hos  det  sønderlemmede  Frankrig  om  at  bevare  et 
nationalt  Kongehus. 

I  de  første  Aar  af  Ludvigs  Ægteskab  bar  han  paa  én 
Gang  de  Byrder,  som  den  dobbelte  Regering  over  Anjou 
og  Provence  medførte,  og  ydede  tillige  Karl  VI.  den  Hjælp, 
hans  stakkels  Fætter  saa  haardt  trængte  til;  i  Krig  som  i 
Fred  var  han  Kongens  højre  Haand.  Kort  efter  begyndte 
nemlig  den  ulykkelige  Kamp  mellem  Armagnakerne*)  og 
Huset  Burgund ,  der  fyldte  Frankrig  med  alle  Borger- 
krigenes og  Anarkiets  Rædsler,  under  hvilke  det  var  Her- 
tugen af  Anjous  Ære,  at  han  hverken  støttede  sig  til 
den  ene  eller  den  anden  af  de  kæmpende  Parter,  men  trofast 
søgte  Fædrelandets  og  Kongens  Vel.  Imidlertid  drog  hans 
Sympathiham  snart  over  mod  Hertugen  af  Orleans,  og  man 
kan  forstaa,  at  Mordet  paa  denne  Fyrste,  der  indtraf  den 
23de  November  1407,  ikke  rammede  ham  mindre  dybt  end 


*)  Saaledes  kaldtes  det  orleanske  Parti  i  Frankrig,  der  under 
Karl  VI.  stred  med  Huset  Burgund  om  den  højeste  Indflydelse 
i  Staten. 

hele  Frankrig.  Han  viste  aabenlys  sin  Rædsel  for  dette 
Mord  og  gav,  skjønt  Hertugen  af  Burgunds  Magt  nu  var 
storre  end  nogen  Sinde,  snart  et  aabent  Bevis  paa  sine 
Følelser  ved  at  hæve  det  Parti,  der  var  aftalt  mellem 
Anjou  og  Burgund  for  at  gjøre  en  Ende  paa  den  Strid, 
der  adskilte  de  to  Huse.  Katharina  af  Burgund,  en  Datter 
af  Johan  den  uforfærdede,  var  nemlig  en  Maaned  forud 
bleven  trolovet  med  Kongen  af  Siciliens  ældste  Søn,  den 
senere  Ludvig  III.,  som  ved  denne  Tid  kun  var  et  Barn 
paa  4  Aar.  Efter  Tidens  Skik  var  hun  allerede  bleven 
overladt  sine  Svigerforældre,  for  at  den  fælles  Opdragelse 
skulde  bringe  Børnenes  Sind  til  hinanden,  da  det  blodige 
Mord  med  ét  gjorde  Ende  paa  denne  Plan  og  bevægede 
Ludvig,  der  var  for  stolt  til  at  søge  en  brødefuld  Alliance, 
til  et  formeligt  Brud,  idet  Katharina  og  alle  hendes  Skatte 
en  skjøn  Dag  blev  sendt  tilbage  til  det  burgundiske  Hof 
med  alle  de  Æresbevisninger,  der  tilkom  en  saa  høj  Dame, 
men  dog  altid  som  en  vraget  Brud. 

Herfra  stammede  Hadet  mellem  de  to  Huse,  og  René 
af  Lothringen,  der  netop  blev  født  paa  denne  Tid,  fik  siden 
at  føle,  at  Huset  Burgund  ikke  glemte  sin  Hævn. 

Aaret  efter  Renés  Fødsel  gjorde  hans  Fader  et  nyt 
Forsøg  paa  at  gjenvinde  Neapel.  Den  12te  Marts  1410 
indskibede  han  sig  efter  at  have  indsat  Yolande  til  Regent- 
inde, i  Marseille,  gik  der  fra  til  Søs  til  Italien,  tabte 
et  Slag,  der  nødte  ham  til  at  vende  tilbage  til  Provence 
for  at  rekrutere  sin  Hær,  og  slog  med  den  ny  samlede  Hær 
sin  Modstander  i  det  berømmelige  Slag  ved  Garigiiano, 
hvilket  sikrede  ham  Neapels  Trone  for  saa  lang  en  Tid,  som 
de  italienske  Kneb  den  Gang  gjorde  det  muligt  for  en  Fyrste 
at  regere.  Da  dette  ikke  var  længe,  saae  man  ham  kort  der- 
efter igjen  i  Frankrig,  hvor  han  nu  forblev  efter  at  have 
aflagt  det  højtidelige  Løfte,  aldrig  mere  at  sætte  sin  Fod 
i  Italien,  selv  om  hans  Medbejler,  hvad  virkelig  skete, 
skulde  dø. 

Ikke  bedre  gik  det  med  den  aragoniske  Arv ;  ogsaa  den 
blev  tagen  bort  for  Næsen  af  Ludvig,  da  han  netop  troede 
at  skulle  gribe  den,  saa  at  det  ikke  var  mere  end  et  pas- 
sende Vederlag,  Skæbnen  gav  ham,  da  den,  i  det  Øjeblik 
Anjous  Stjærne  syntes  i  Færd  med  at  dale,  holdt  ham  ska- 
desløs ved  en  ny  Familiepagt,  der  blev  lige  saa  vigtig  for 
Frankrig  som  for  Huset  Anjou.  Efter  lykkelig  at  have  endt 
et  Oprør  i  Grevskabet  Alengon,  saae  han  nemlig  sin  Troskab 
mod  Kongehuset  belønnet  ved  et  Forbund,  der  langt  over- 
straalede  Pagten  med  Huset  Burgund,  i  det  Kongen  af 
Frankrig  valgte  Ludvigs  Datter  til  Brud  for  sin  Søn,  den 
senere  Karl  VIL  Dette  skete  ikke  ret  lang  Tid  efter,  at 
Brudet  med  Burgund  var  indtraadt.  Yolande,  der  indsaa 
Nødvendigheden  af  at  styrke  sit  Hus  ved  nye  Forbindelser, 
efter  at  den  gamle  Alliance  var  gaaet  i  Lyset,  rejste  i  Ok- 
tober 1413  til  Marcoussis  for  at  træffe  Isabella  af  Bajern. 
De  to  Dronninger,  som  mødtes  her,  vare  fuldstændige  Mod- 
stykker; den  ene,  Yolande,  var  fremfor  alt  Moder,  en  op- 
rigtig troende  Spanierinde  og  tillige  Frankrig  hengiven  med 
Liv  og  Sjæl;  den  anden,  der  var  letfærdig  og  begj ærlig 
paa  én  Gang,  saae  sig  ved  sine  sædelige  Fejltrin  skilt  fra 
Frankrig  og  dreven  over  i  Englændernes  Lejr.  Men  én  fælles 
Interesse  knyttede  for  Øjeblikket  begge  Familier  til  hin- 
anden; de  vilde  begge  ved  en  Familiepagt  styrke  deres 
Huses  sjmkende  Magt,  og  Enighed  var  da  snart  opnaaet. 
Yolande  gjorde  Isabella  en  officiel  Visit  i  Hotel  Barbe tte  i 
Paris,  og  kort  efter,  den  18de  December,  blev  Formælingen 
højtidelig  deklareret  iLouvre  i  hele  den  kongelige  Families 
Nærværelse  —  Karl  VI.s  undtagen,  hvem  et  af  hans  sæd- 
vanlige Tilfælde  holdt  tilbage  i  Sygeværelset  —  og  under 
en  passende  Udvexling  af  Presenter.  Den  5te  Februar 
næstefter  var  Yolande  tilbage  i  Angers  tillige  med  det  for- 
mælede Par,  der  ikke  talte  mere  end  9  eller  10  Aar. 

Det  er  uvist,  hvilken  af  Parterne  der  vandt  mest  ved 
dette  Parti.    Maria   af  Anjou   blev  Kongen   af  Frankrigs 

Svigerdatter  og  støttede  derved  sit  Hus's  Sammenhold;  men 
intet  tydede  den  Gang  paa,  at  hun  skulde  blive  Dronning; 
hendes  Mand  havde  jo  ældre  Brødre,  som  før  barn  vilde 
bestige  Tronen;  derimod  opnaaede  Karl  en  uhyre  Fordel 
ved  denne  Forbindelse,  at  Kronprinsen  nemlig  ikke  blev 
opdragen  ved  det  sædelig  fordærvede  Hof,  men  derimod 
blev  dannet  af  en  saa  erfaren  Aand  som  Yolandes,  til  hvem 
hans  Opdragelse  nu  gik  over. 

Prins  Karl  forlod  næsten  ikke  sin  Svigermoder,  men 
fulgte  hende  og  hendes  Bern  paa  de  mange  Rejser  mellem 
Anjou  og  Provence,  hvor  vi  paa  ny  møde  René.  Under 
samme  Lege  og  samme  Beskæftigelser  voxede  de  to  Børn 
op;  under  samme  Fornøjelser  og  samme  Øvelser  modtoge 
de  i  en  Række  af  Aar  den  samme  Undervisning,  en  Om- 
stændighed, der  ikke  er  uden  Vigtighed,  da  det  stadige 
Venskab  og  den  ensartede  Politik,  der  senere  forbandt  dem, 
finder  sin  Forklaring  heri.  Barndomsvenskaberne  ere  altid 
de  varigste,  og  dette  skulde  bære  Frugter  for  dem  begge 
om  end  navnlig  for  Karl.  Naar  René  under  Moderens 
mange  Rejser  i  Almindelighed  blev  tilbage  i  Anjou  under 
Thiephaines  Tilsyn,  finde  vi  ham  dog  ogsaa  stundom  med 
Forældrene  i  Paris. 

Dette  var  blandt  andet  Tilfældet  ved  det  skæbne- 
svangre Besøg  i  Februar  1416,  da  hele  den  kongelige  Fa- 
milie og  Medlemmerne  af  Huset  Anjou  nær  vare  blevne 
dræbte  paa  Burgunds  Anstiftelse,  hvis  Tilfældet  ikke  havde 
reddet  dem  og  Frankrig  fra  at  falde  i  en  samvittighedsløs 
Fyrstes  Hænder;  men  Komplottet  viser,  i  hvilken  Grad 
Kongen  og  Dronningen  af  Sicilien  vare  Modpartiet  farlige. 
Renés  Forældre  naaede  altsaa  uskadte  tilbage  til  Angers 
og  havde  ikke  været  her  længe,  før  Dauphinens  pludselige 
Død  stillede  hans  yngste  Broder,  Karl,  paa  en  mere  fremskudt 
Plads.  Han  overtog  strax  med  Dauphins  Titel  Bestyrelsen 
af  Dauphiné,  medens  Svigerfaderen  vedblev  at  staa  ham  bi 
med  Raad  og  Daad ,   indtil  han ,  der  næppe  saae  sine  Børn 

kaldte  frem  paa  Begivenhedernes  Skueplads,  dode  den  29de 
Juni  samme  Aar.  Paa  Dødslejet  skal  lian  flere  Gange  have 
grebet  Dauphinens  Haand  og  sagt,  at  han  aldrig  burde  stole 
paa  Hertugen  af  Burgund,  men  ikke  des  mindre  gjøre  alt, 
hvad  der  stod  i  hans  Magt  for  at  leve  i  Fred  med  ham, 
et  Raad,  Karl  senere  fulgte. 

I  en  Alder  af  I3V2  Aar  var  da  Ludvig  III.  Konge  af 
Sicilien,  Hertug  af  Anjou  og  Greve  af  Provence,  medens 
Titlen  Greve  af  Guise  tilfaldt  den  jngste  Søn  René.  Den 
unge  Fyrstes  Alder  i  Forening  med  Moderens  Erfaring 
havde  imidlertid  bestemt  hendes  Ægtefælle  til  at  lade  Re- 
geringen blive  i  hendes  Hænder,  til  Sønnen  var  myndig, 
en  Klausul,  som  Testamt^ntet  indeholdt,  og  som  vidnede 
lige  saa  meget  om  Kongens  Forstand,  som  den  efterfølgende 
Bestemmelse  talte  for  hans  Beskedenhed;  han  vilde  nemlig 
jordfæstes  mellem  Hovedaltret  og  Set.  Renés  Alter  i  Kirken 
Saint  Maurice  i  en  Grav,  »der  hverken  var  stor  eller  anselig, 
men  af  ringe  Dimensioner«. 

Da  Ludvig  havde  lukket  sine  Øjne,  tog  hans  Enke 
Styrelsen  af  hendes  Sønners  vidtstrakte  Ejendomme  i  sine 
Hænder,  paa  samme  Tid  som  hun  til  Interessen  for  sit 
eget  Hus  føjede  en  Moders  Omhu  for  sin  Svigersøns  og 
hele  Frankrigs  Vel.  Grundtrækkene  i  hendes  Styrelse  var  — 
som  man  kan  vente  det  hos  en  saa  vidtskuende  Kvinde  — 
Sparsommelighed  i  den  indre  Styrelse  i  Forening  med  et 
udpræget  Ønske  om  at  komme  Stændernes  Fordringer  paa 
Reformer  i  Retsplejen  og  Skattevæsenet  i  Møde,  hvorved 
Folkets  Vel  og  Almuens  Beskyttelse  især  laa  hende  paa 
Sinde;  men  det  er  dog  navnlig  i  Forholdet  til  den  unge 
Konge  Karl  VIL,  at  hun  viser  sig  i  sin  hele  Storhed*).  Med 
en  Moders  Øje  vaager  hun  over  denne  sin  Svigersøn,  taber 

*)  Karl  VI.  var  imidlertid  død  1422  og  blev  efterfulgt  af  Karl  VH., 
men  Englænderne  i  Forening  med  deres  Forbundsfælle,  Her- 
tug Philip  den  gode  af  Burgund,  havde  den  største  Del  af 
Frankrig  i  deres  Magt. 

ham  ikke  et  Øjeblik  af  Sigte  og  støtter  liam,  selv  iiaar 
hun  er  fraværende,  med  Raad  og  Daad,  i  det  hun  altid  er 
iviig  betænkt  paa  at  modarbejde  de  Indflydelser,  der  kunne 
træde  hendes  Planer  i  Vejen.  Da  Tronen  i  Aaret  1424 
vaklede  under  den  ulykkelige  Fyrste,  og  Kongehusets  Fald 
syntes  at  skulle  drage  Frankrigs  med  sig,  er  det  hende,  der 
staar  ved  Karls  Side  og  i  en  Håndevending  bringer  Konge 
og  Kige  paa  Fode  igjen.  Med  en  Bestemthed,  der  lægger 
hele  hendes  kvindelige  Snille  for  Dagen,  fører  hun  ham  til 
Angers,  hvor  han  bliver  højtidelig  modtagen  den  16de  Ok- 
tober, og  allerede  Tirsdagen  den  22de  sluttes  det  bekjendte 
Forlig  med  Hertugen  af  Bretagne,  som  bragte  dette  Land 
over  paa  Kongens  Side.  Paa  Yolandes  Tilskyndelse  sam- 
ledes Stænderne  1427  i  Chinon  og  voterede  Karl  nye  Penge- 
forstrækninger til  Krigen,  og  da  Kongen  alligevel  stod  paa 
Nippet  til  at  forlade  Frankrig,  omsluttet,  som  han  var,  paa 
alle  Sider  af  Englænderne,  er  det  hende,  der  først  hilser 
den  frelsende  Jeanne  d'Arc.  Langt  fra  at  dele  Samtidens 
Mistillid  afgiver  Dronningen  de  mest  hædrende  Vidnesbyrd  for 
den  inspirerede  Heltindes  borgerlige  og  moralske  Vandel,  paa 
samme  Tid  som  hun  sælger  sine  egne  Kostbarheder  for  at 
hverve  Soldater  og  skafte  Orleans  Undsætning,  da  Jeanne 
d'Arc  rykker  ind  under  dens  Mure.  Under  det  paafølgende 
Felttog  og  de  sørgelige  Begivenheder,  der  afslutte  Pigen  af 
Orleans's  Liv,  er  Yolande  optagen  af  sine  egne  Sager,  men 
dog  ikke  anderledes,  end  at  hun  i  Angers  lægger  hele  sin 
Lidflydelse  i  Vægtskaalen  for  at  skaffe  Kongen  et  nyt  Laan, 
og  endelig  vidste  hun  i  Aaret  1433  at  fjærne  den  træske 
La  Tremouille  fra  Kongens  Raad;  herved  kom  Kongens 
Politik  endelig  ind  paa  en  ny  Bane,  Yolande  blev  selv  den 
ledende  Aand  i  Regeringen,  og  hende  tilkommer  til  sidst  ogsaa 
Æren  for  Kongressen  i  Arras,  denne  Virkeliggj  øreise  af  Ludvig 
II.'s  bedste  Ønsker  og  Maalet  for  hans  Hustrus  utrættelige 
Politik.  Striden  med  Huset  Burgund  blev  her  sluttelig  bilagt, 
og  Englands  Sejre  forvandledes  til  Flugt  og  Nederlag. 

Medens  Huset  Anjous  Magt  saaledes  voxede  i  Frankrig, 
var  det  samme  Tilfældet  i  Italien.  Yolandes  Sen,  Ludvig 
TIL,  tilbragte  næsten  hele  sit  Liv  med  at  grundlægge  sin 
Magt  i  Neapel,  og  med  et  større  Held  end  sin  Fader  og 
Bedstefader.  Efter  at  være  landet  i  Neapel  1420  mødtes 
han  med  sin  Medbejler,  Alfons  af  Aragonien,  og  trods  de 
partielle  Sejre,  han  vandt,  S3aites  Ludvig  dog  endnu  langt  fra 
sit  Maal;  men  da  blev  Dronningen  af  Neapel,  Johanne  IL, 
som  var  Alfons's  Adoptivmoder,  pludselig  uenig  med  sin 
Myndling  og  valgte  Ludvig  til  Efterfølger;  han  holdt  der- 
paa  et  glimrende  Indtog  i  Neapel,  erobrede  Calabrien  og 
tog  selv  Regeringens  Tøjler  i  sin  Haand.  Da  Karl  VII. 
derpaa  kaldte  ham  tilbage  for  at  bruge  ham  i  Krigen  mod 
England,  synes  Ludvig  III.  at  have  »manglet  Penge  til  at 
rejse  hjem  for«,  hvorfor  Yolande  atter  maatte  vise  sig 
beredt  til  »at  punge  ud«,  og  da  Sønnen  saaledes  ved  Mo- 
derens Rundhaandethed  var  bragt  ud  af  Kniben,  fandt  han 
i  Felttoget  1429  Lejlighed  til  at  udmærke  sig  i  sit  Fædre- 
lands Tjeneste,  men  kaldtes  snart  paa  ny  til  Italien,  hvorfra 
han  ikke  mere  vendte  tilbage. 

Af  det  foregaaende  ser  man  da,  hvilken  stor  Arv  der 
tilfaldt  René  af  Anjou.  Hans  Hus  havde  ved  Begiven- 
hedernes Gang  faaet  to  Kroner  at  haandhæve,  en,  der  til- 
hørte den  kongelige  Linie,  og  en  anden,  der  tilkom  selve 
Huset  Anjou;  af  disse  vaklede  den  første  paa  Besidderens 
Hoved,  medens  den  anden  næppe  var  erhvervet,  og  dog  maatte 
begge  bevares  til  Held  og  Ære  for  Frankrig;  men  hertil 
kom  endnu,  at  der  ved  Renés  Tronbestigelse  lagdes  en  tredje 
Byrde  paa  den  unge  Konges  Hoved;  dog  denne  Byrdes 
Vægt  skulle  vi  i  det  følgende  ilfsnit  nærmere  gjøre  Rede  for. 

II.    René  som  Hertug  af  Bar  og  Lothringeii. 

(1419—1438). 

Kong  Johan  den  gode  havde  skjænket  sin  Datter, 
Marie  af  Frankrig,  til  Robert,  Hertug  af  Bar,  og  senere  var 

deres  Datter,  Yolande  af  Bar,  bleven  gift  med  Kongen  af 
Aragonien.  Frugten  af  dette  Ægteskab  var  Yolande,  Dron- 
ningen af  Sicilien,  hvis  Fata  vi  i  det  foregaaende  Kapitel 
have  beskrevet.  Bar,  der  laa  mellem  Champagne  og  Loth- 
ringen,  var  et  af  de  faa  Len  i  Frankrig,  der  kunde  gaa  i 
Arv  paa  Kvindesiden,  og  nu  hændte  det  sig  netop  saa,  at 
Mandslinien  uddøde  med  Ludvig,  Kardinal  biskop  i  Chalons 
sur  Marne,  hvorved  hans  Søster,  Yolande  af  Aragonien, 
ansaa  sig  berettiget  til  Successionen  i  Bar.  FoT  at  ende 
en  Strid,  der  i  den  Anledning  var  paaført  Kardinalen,  fore- 
slog Yolande  af  Sicilien,  der  repræsenterede  Moderens  Ret- 
tigheder, sin  Onkel  at  adoptere  et  af  hendes  Børn ,  mod  at 
hun  lod  Processen  falde  og  lod  Onkelen  blive  i  uhindret 
Besiddelse  af  dette  Len,  saa  længe  han  levede.  Herpaa  gik 
denne  ind,  og  René,  der  var  henvist  til  det  lille  Grevskab  Guise, 
blev  paa  denne  Maade  en  stor  Potentat,  da  Ludvig  sank- 
tionerede Valget  af  denne  unge  Mand,  hvem  han  havde  set 
ved  det  franske  Hof,  og  hos  hvem  han  havde  opdaget  Egen- 
skaber, der  syntes  ualmindelige  for  et  saa  ungt  Menneske. 
Saaledes  blev  René  Arving  efter  en  Fyrste,  der  havde  intime 
Forbindelser  med  det  engelske  og  burgundiske  Hof,  og  man 
ser  atter  heri  Dronningen  af  Siciliens  Bestræbelser  for  at 
styrke  Kronen,  samtidig  med  at  hun  udvidede  sin  egen 
Families  Magt. 

Men  ikke  nok  hermed.  Tæt  ved  dette  Hertugdømme 
laa  et  Land,  hvis  Fyrster,  ligesom  Herrerne  af  Bar,  havde 
sluttet  sig  til  Frankrigs  Fjender;  dette  Land  var  Lothringen, 
der  for  Tiden  regeredes  af  Karl  II. ,  hvem  Forsynet  havde 
nægtet  mandligt  Afkom.  Af  hans  Døtre  var  Isabella,  den 
ældste,  udset  til  Arving,  hvorfor  Kongen  af  England  havde 
været  betænkt  paa  at  vie  hende  til  en  af  sine  Tilhængere, 
Planer,  som,  hvis  de  vare  lykkedes,  vilde  have  bidraget  til  at 
styrke  den  Kreds  af  fjendtlige  Fyrster,  som  omgav  Frankrig 
paa  alle  Sider,  men  som  nu  strandede  paa  Yolandes  Kraft. 

Næppe  erfarede  hun,  at  noget  saadant  var  i  Gjærde,  fer  hun 
foreslog  Karl  IL  at  give  René  sin  Datter  til  Ægte  og  med 
denne  Ægtepagt  knytte  Bar  til  Lothringen,  en  Forening, 
som  Stænderne  i  begge  Lande  ivrig  ønskede,  og  for  hvilken 
Ludvig  af  Bar  selv  arbejdede.  Planen  var  god,  men  Karl 
tøvede;  thi  gammel  Vane  bandt  ham  endnu  til  England  og 
det  burgundiske  Parti,  hvem  han  vel  næppe  heller  nu  havde 
svigtet,  hvis  hans  Karakter  havde  været  fastere,  og  Yolandes 
Tilskyndelse  mindre  indtrængende.  Da  han  alligevel  gav 
efter,  fejrede  Yolande  altsaa  en  dobbelt  Triumf-,  til  For- 
øgelsen af  sit  Hus's  Besiddelser  knyfctede  hun  den  vigtige 
Alliance  med  en  af  Frankrigs  farligste  Fjender  og  frem- 
mede derved  mægtig  den  nationale  Sags  Sejr. 

Begge  disse  Traktater  sluttedes  næsten  samtidig.  Den 
20de  Marts  1419  fastsattes  Renés  og  Isabellas  Ægteskab, 
og  nogle  Maaneder  senere  beseglede  Grandonkelen  højtidelig 
hans  Udnævnelse  til  Tronfølger  i  Bar  med  den  Tilføjelse, 
at  saa  snart  Arvingen  var  ankommen,  skulde  strax  en  Del 
af  Arven  overdrages  ham  og  Bars  Lensmænd  hylde  ham 
som  vordende  Herre,  hvorhos  Hertugen  af  Lothringen  lod 
sine  Vasaller  aflægge  den  samme  Ed  til  sin  Datter  Isabella 
og  gjennem  hende  til  sin  Svigersøn  René.  Samtidig  anlagde 
den  unge  Fyrste  et  nyt  Vaaben,  en  Forening  af  Bars  og 
Huset  Anjous,  der  synlig  angav  den  Sammensmeltning,  som 
var  foregaaet  med  de  to  Huse.  Imidlertid  naaede  René 
ikke  sine  Arvelande  til  den  bestemte  Tid.  Først  i  Juni  14 19 
forlod  han  sin  Moder  og  sin  Svoger  Dauphinen  for  at  gjæste  sin 
Onkel.  Heller  ikke  kunde  hans  Ægteskab  sluttes  saa  hurtig, 
som  man  havde  ventet.  En  af  Erkebiskoppens  Søstre  prote- 
sterede mod  Adoptionen  og  opfordrede  endog  sin  Ægte- 
mand, Adolf  af  Berry,  til  medVaaben  i  Haand  at  modsætte 
sig  den  nye  Arveordning,  og  først,  da  denne  Kamp 
var  endt  i  Oktober  1420,  vare  alle  Hindringer  for  Brylluppet 
ryddede  af  Vejen,  saa  at  Biskoppen  af  Toul  endelig  i 
Nancy  kunde  føje  Kirkens  Velsignelse  til  den  Pagt,  politiske 

Interesser  havde  knyttet.  Isabella  var  den  Gang  kun  10, 
og  Eené  kun  12  Aar  gammel;  men  Hensyn  til  Statens  Vel 
gjorde  det  umuligt  at  tøve  længere.  I  øvrigt  var  dette 
Ægteskab,  stiftet  i  en  tidlig  Alder,  paa  ingen  Maade  ulykke- 
ligt, og  17  Aar  gammel  fødte  Isabella  allerede  en  Søn. 
Fra  denne  Stund  levede  René  snart  hos  sin  Svigerfader, 
snart  hos  sin  Onkel  og  delte  sin  Tid  mellem  Studier,  han 
ikke  havde  kunnet  fuldende  under  sin  Moders  Tilsyn,  og 
Forberedelser  til  at  overtage  Styrelsen  af  sine  egne  Stater. 
Ved  Hoffet  i  Nancy  stod  Musik  og  Literaturen  højt  an- 
skreven, og  Hertugen  af  Bar  har  her  kunnet  erhverve  sig  den 
fine  Smag,  han  senere  viste.  I  andre  Henseender  vandt 
han  intet  ved  Opholdet.  Karl  II.  var  gift  med  den  fromme 
Margrete  af  Bayern;  men  som  saa  mange  Fyrster  tilside- 
satte han  sin  ægteviede  Hustru,  og  en  uværdig  Forbindelse 
med  Alison  du  Mai,  et  Fruentimmer  af  lav  Stand,  skilte 
Hertugen  ved  hans  Undersaatters  Kjærlighed.  Maaske  lagdes 
her  Grunden  til  den  noget  lette  Livsanskuelse,  der  senere 
karakteriserede  René  ligesom  en  stor  Del  af  Datiden.  Den 
unge  Hertug  var  —  som  alle  Datidens  Krønikeskrivere 
vide  —  aUerede  nu  en  overmaade  smuk  Mand,  der  ved  sin 
anselige  Figur  og  sit  velformede  Ansigt  gjorde  et  stærkt 
Indtryk  paa  Damerne,  som  gjærne  saae  ham  udvikle  sin  med- 
fødte Elskværdighed  eller  aflægge  Prøver  paa  det  ridderlige 
Mod,  der  besjælede  ham.  Hvad  Isabella  angaar,  saa  tegnede 
ogsaahun  til  at  blive  smuk,  og  hvad  mere  er,  fra  Moderen, 
som  udelukkende  havde  opdraget  hende,  synes  hun  at  have 
arvet  to  Egenskaber,  der  under  Ægtepagten  kom  René  sær- 
deles til  Gode:  hun  var  pligtopfyldende  og  ædelmodig. 
Ved  sin  Kraft  og  Uforfærdethed  mindede  hun  om  sin 
Svigermoder. 

Hvad  Historieskriverne  end  berette,  synes  det  sikkert, 
at  Hertugen  af  Bar  ikke  har  taget  Del  i  de  Krige  mellem 
Hertugen  af  Lothringen  og  Byerne  Metz  og  Toul,  som 
udbrøde  korte  efter  hans  Giftermaal ;  derimod  var  hans  Ind- 

flydelse  paa  den  indre  Styrelse  ingenlunde  ringe;  thi  da 
Kardinalen  blev  gammel,  trak  han  sig  mere  og  mere  til- 
bage fra  de  offentlige  Anliggender,  hvorved  Tronarvingens 
Indflydelse  steg  i  samme  Forhold,  som  Onkelens  aftog.  Efter 
dernæst  at  have  lovet  Indbyggerne  at  holde  deres  nedarvede 
Kettigheder  i  Hævd  og  indsat  en  militær  Guvernør  i  sit 
Sted,  forlod  han  under  de  mange  Pligter,  der  snart  kaldte 
ham  hid,  snart  did,  rolig  sine  Stater. 

Imidlertid  var  hans  Stilling,  som  præsumptiv  Arving 
ingenlunde  let.  Som  Søn  af  Huset  Anjou,  som  Slægtning 
af  det  franske  Kongehus,  og  som  Hertug  af  Bar  og  Loth- 
ringen  befandt  han  sig  ligesom  mellem  en  dobbelt  Ild,  i  det 
hans  Svigerfaders  og  hans  Onkels  Interesser  endnu  stedse  bandt 
dem  til  Landets  Fjender.  Da  Hertugen  af  Lothringen  saa- 
ledes  i  Maj  1422  fornyede  sit  Forbund  med  England  og 
Burgund,  blev  han  ikke  blot  Fjende  af  Frankrig,  men  kom- 
promitterede tillige  derved  sin  Svigersøn.  Maatte  hans 
Moder  ikke  befrygte,  at  man,  benyttende  sig  af  Sonnens  Ung- 
dom og  Mangel  paa  Erfaring,  vilde  drage  ham  over  paa  det 
f]endtlige  Parti?  Dette  var  nu  vel  ikke  at  vente  af  en 
Søn  af  Huset  Anjou;  men  hvor  mislig  hans  Stilling  var, 
viser  bl.  a.  følgende  Brev,  der  var  adresseret  til  Hertugen 
af  Lothringen  fra  Hertugen  af  Bedford,  Kongen  af  Englands 
Rigsforstander.  I  Brevet  tales  der  om  et  Angreb  paa  Byen 
Guise,  foretaget  af  en  vis  Johan  af  Luxemburg,  paa  engelsk 
og  burgundisk  Tilskyndelse.  Dette  Angreb  var  slaaet  til- 
bage af  Renés  Folk,  og  dets  Retmæssighed  var  benægtet  af 
Karl  IL,  der  desaarsag  modtager  følgende  kuriøse  Tilrette- 
visning fra  England:  »De  bekæmper  et  Angreb,  Kongen 
har  befalet,  skjønt  De  er  Kongens  Vasal  og  altid  har  fulgt 
hans  Fane,  og  hvad  deres  Bemærkning  om  René  angaar, 
at  han  er  retmæssig  Herre  til  Guise,  saa  vil  Kongen,  min 
Herre,  aldrig  finde  sig  i,  at  nogen  Mand,  der  er  ham 
fjendtlig,  beklædes  med  noget  Len,  og  navnlig  ikke  paa  et 
Sted,    der  er  ham  saa  vigtigt   som   dette.    Hør   derfor   op 

med  al  Modstand,  eller  vi  ville  tvinge  Dem  dertil«.  Disse 
Trusler  gjorde  deres  Virkning,  og  de  to  Hertuger  sendte 
ikke  længer  Hjælpetropper  til  René,  der  maatte  se  sin  By 
overgive  sig  uden  at  kunne  gjøre  hverken  til  eller  fra,  da 
han,  skjønt  myndig  og  retmæssig  Ihændehaver  baade  af 
Guise  og  Bar,  dog  var  afhængig  af  sin  Svigerfader. 

Alligevel  gik  der  ikke  lang  Tid  hen,  inden  Begivenhederne 
droge  René  og  Karl  IL  ind  i  en  fælles  Kamp,  som  gav  ham 
den  forste  Lejlighed  til  at  tjene  sine  Sporer.  Antoine, 
Greve  afVauderaont,  Karls  Neveu,  der  ved  Isabellas  Gifter- 
maal  saae  sig  skuffet  i  sit  Haab  om  at  tage  Arv  efter  Onkelen, 
havde  i  lang  Tid  gaaet  med  skumle  Planer  om  at  gjøre 
René  Rangen  stridig.  For  at  nedslaa  disse  Fordringer 
udstedte  Karl  i  Januar  1425  en  ny  Anordning,  der  be- 
kræftede René  i  hans  Rettigheder  og  end  videre  bestemte,  at 
hvis  Isabella  døde  uden  Afkom,  skulde  Tronen  gaa  over  til 
Katharine,  den  yngste  Datter,  og  til  hendes  Børn,  eller 
Stænderne  skulde,  hvis  saadanne  ikke  fandtes  i  Frankrig, 
tage  Bestemmelse  om  Besættelsen  af  den  ledige  Trone, 
hvorved  alle  Greven  af  Vaudemonts  formentlige  Rettigheder 
med  ét  Slag  vare  slaaede  til  Jorden.  Meningen  var  da  klar 
nok,  men  Antoines  Vrede  var  dermed  ikke  forbi.  Han  lod 
Ord  falde,  der  kom  Hertugen  for  Øre,  og  da  et  skriftligt 
Alkald  paa  alle  Rettigheder,  som  Onkelen  fordrede,  udeblev, 
maatte  Vaabnene  afgjøre  Sagen.  René,  der  gik  sin  Mod- 
stander paa  Klingen,  lagde  sig  med  sin  Hær  foran  Vezelise, 
Grevskabets  vigtigste  By,  som  han  belejrede.  Belejringen 
stod  paa  i  treAar,  da  overgav  Byen  sig  endelig,  og  Besæt- 
ningen førtes  i  Fangenskab  til  Nancy. 

Imidlertid  var  en  Kommité  traadt  sammen  og  havde 
afgivet  en  ny  Kj  endelse  af  Decbr.  1425  om,  hvorvidt  Loth- 
ringens  Arvefølge  var  agnatisk  eller  cognatisk,  og  Kjendelsen 
var  saa  afgjort  til  Isabellas  og  Renés  Fordel,  at  Greven  af 
Vaudemont  for  denne  Gang  maatte  tie;    men  vi    skulle    se, 

at  han  siden  optog  Kampen  med  et  Udfald,  der  var  mere 
skæbnesvangert  for  Yolandes  Søn. 

Snart  glemte  dog  Arvingen  til  de  to  Kiger,  Bar  og 
Lothringen,  Krigens  Rædsler  paa  Grund  af  den  Lykke,  han 
nød  i  sin  Families  Skjød.  Den  2deu  Avgust  1427  bragte 
Isabella  sin  førstefødte  til  Verden  og  kronede  dermed 
det  Haab,  de  to  Familier  havde  ost  af  den  gjensidige  For- 
ening ;  men  næppe  var  denne  Arving  født,  før  nye,  uventede 
Begivenheder  kaldte  Faderen  til  den  store  Krigsskueplads, 
hvor  han  ved  sin  Tapperhed  befæstede  det  Ry,  hans  Slægt 
allerede  nod.  Da  begyndte  nemlig  det  besynderlige  Rygte 
om  Pigen  af  Orleans  at  udbrede  sig  i  Lothringen.  »En 
ung  Bondepige«,  sagde  man,  »har  faaet  sælsomme  Syner. 
Hun  vil  opsøge  Kongen  iTouraine  og  lede  ham  til  Kirken, 
efterat  hun  først  har  gjort  ham  til  Sejrherre  paa  Valpladsen«. 
Dette  Rygte  kom  ogsaa  Hertugen  af  Lothringen  for  Øre, 
og  da  han  for  Tiden  led  stærkt  af  Gigt,  troede  han  at 
burde  tilfredsstille  sin  og  sit  Hofs  Nysgjerrighed  ved  at 
sende  Bud  efter  hende  i  det  svage  Haab,  at  hun  som  »en 
klog  Kone«  kunde  gjøre  P^nde  paa  hans  Lidelser.  Johanne, 
der  den  Gang  netop  var  paa  en  Valfart  til  Saint-Nicolas, 
ganske  nær  ved  Nancy,  mente  at  burde  modtage  Indbydelsen 
i  det  naive  Haab,  at  hun  her  skulde  tinde  en  Støtte  for 
sine  store  Planer.  Udfaldet  viste,  at  hun  skuifede  sig;  thi 
da  Karl  saae,  at  hun  ingen  Mirakeldoktor  var,  og  da  hun 
paa  de  gamle  Profeters  Vis  lydelig  dadlede  ham  for  hans  Ægte- 
skabsbrud, sendte  han  den  forunderlige  Pige  bort,  som 
Herodes  sendte  Frelseren  bort,  dog  uden  at  medgive  hende 
den,  hun  havde  begjæ-ret  til  Følgesvend  (René  nemlig),  i 
hvis  Øjne  hun  havde  læst  den  ridderlige  Hengivenhed,  der 
siden  udmærkede  ham. 

Hvorfor  holdt  Karl  sin  Svigersøn  tilbage?  Fordi  han 
havde  andre  Planer  med  ham  og  vilde  drage  Nytte  af  hans 
Erfaring  i  den  Krig,  han  kort  efter  paaførte  Metz.  At 
dette   imidlertid   ikke   var   efter   Renés    Hoved,    kan    man 

forstaa,  naar  man  véd,  hvor  hurtig  Rygtet  om  Jeannes 
Heltebedrifter  udbredte  sig  i  Frankrig,  og  hvor  dyb  en  Be- 
undring der  greb  Helten,  alt  som  Efterretningerne  kom  til 
ham  om  Orléans's  Belejring  og  Kongens  Rejse  til  Reims. 
Den  unge  Hertugs  Bryst  slog  stærkere  ved  hver  fornyet 
Meldning,  og  jo  vigtigere  disse  Nyheder  lode  fra  den  Slag- 
mark, hvor  der  kastedes  Tærninger  om  Frankrigs  Ære,  des 
bedre  forstaar  man  hans  Utaalmodighed  ved  at  være  fængslet 
til  en  Kamp,  der  alt  i  alt  kun  drejede  sig  om  Hertugen  af 
Lothringens  Abildgaarde.  Han  spurgte  sig  nu  selv,  om  han 
ikke  burde  skille  sin  Sag  fra  Svigerfaderens  og  forene  sig 
med  den  unge  Heltinde,  der  havde  anraabt  om  hans  Bi- 
stand. 

I  en  saadan  Situation  bringer  en  Draabe  Bægeret  til 
at  flyde  over.  Og  da  Karl  II.  netop  nu  fornyede  sit  una- 
turlige Forbund  med  England,  var  Renés  Beslutning  tagen. 
I  Begyndelsen  af  Juli  var  han  endnu  ved  Metz  med  sin 
Svigerfader;  men  den  16de  samme  Maaned  havde  han  alt 
forenet  sig  med  den  kongelige  Hær  i  Reims,  hvor  han  den 
17de  overværede  Kongens  højtidelige  Kroning.  Fjorten 
Dage  derefter  modtog  Hertugen  af  Bedford  en  officiel  Pro- 
test mod  de  Forpligtelser,  hans  Svigerfader  paa  hans  Vegne 
havde  indgaaet,  ved  hvilken  Indsigelse  René  spredte  hver 
Skygge  af  Mistillid,  der  kunde  rejses  om  hans  Troskab,  og 
viste,  at  han  forst  og  fremmest  betragtede  sig  som  Prins 
af  Frankrig.  En  saa  ædelmodig  Debut  gav  Ret  til  at  nære 
de  bedste  Forventninger,  dem  hans  senere  Liv  for  saa  vidt 
heller  ikke  skuffede,  som  han  lige  til  sit  Livs  Ende  ved- 
blev at  være  den  samme  hæderlige  Mand,  der  satte  Fædre- 
landets Vel  højt  over  sine  private  Anliggender.  Paa  en 
fransk  Valplads  var  han  ret  i  sit  Es.  Her  traf  han  sine 
Brødre,  Ludvig  og  Karl  af  Anjou,  som  han  længe  ikke  havde 
set,  i  Forening  med  sin  Barndomsven  og  Svoger,  Karl  VII. 
af  Frankrig,  og  fremfor  alt  Heltinden,  hvis  Ry  han  havde 
forudset,    og  om  hvis  Navn  Lykken  nu    spredte    sin  Glans. 

Fra  det  Øjeblik  af  nærede  han  en  Slags  religiøs  Ærefrygt 
for  hende,  der  holdt  sig  til  det  sidste,  og  som  under  den 
følgende  Kamp  hj^ppig  lagde  sig  for  Dagen.  Den  kongelige 
Armé  var  i  fuld  Fremrykning  mod  Paris,  og  paa  Marchen 
aabnede  den  ene  By  sig  efter  den  anden  for  den,  da  La 
Tremouille,  der  var  stolt  af  den  Gunst,  han  for  Øje- 
blikket nød,  bestemte  den  svage  Konge  til  at  standse  sin 
Sejrsgang  mod  Hovedstaden  og  tage  Kvarter  i  Berry.  Da 
Pigen  af  Orleans  bestemt  satte  sig  imod  denne  Plan,  stil- 
lede René  sig  paa  hendes  Side  og  var  saa  heldig  ved  et 
uventet  Tilfælde  at  sætte  sin  og  hendes  Mening  igjennem. 
Broen  ved  Bray,  hvor  den  kongelige  Hær  skulde  passere 
Seinen,  var  uventet  bleven  afbrudt  af  Englænderne,  hvorved 
det  blev  umuligt  at  gjennemføre  La  Tremouilles  paatænkte 
Plan,  at  marchere  mod  Loire.  Til  Renés  store  Glæde 
bøjede  Hæren  af  mod  Nord  og  naaede  Chateau-Thierry, 
hvor  Befolkningen  hilste  dem  med  en  saadan  Jubel,  at 
Jeanne  d'Arc  udbrød  i  de  historiske  Ord:  »Her  have  vi 
endelig  en  loyal  Befolkning.  Skulde  jeg  engang  do,  gid 
jeg  da  maatte  blive  jordet  her«. 

Da  Englænderne  trak  sig  tilbage  til  Paris,  indkvar- 
terede Karl  sig  i  Compiégne,  medens  René  og  hans  Vaaben- 
fælle  Barbazan  efterhaanden  indtoge  de  omkringliggende 
Pladser,  ja  endog  rykkede  frem  mod  Pont-sur-Seine ,  som 
de  ligeledes  tog,  før  de  atter  forenede  sig  med  Kongen,  der 
netop  stod  i  Begreb  med  at  fore  det  afgjerende  Slag  mod 
Paris,  et  Slag,  der  skulde  vise,  om  han  eller  Henrik 
VI.  var  Konge  af  Frankrig.  Efter  at  have  bemægtiget  sig 
St.  Denis,  hvor  hun  forlod  Karl  VH.,  rykkede  Pigen  af 
Orleans,  den  7de  Septbr.,  frem  til  la  Chapelle.  Den  føl- 
gende Dag  var  en  Festdag  for  Jomfru  Maria,  under  hvis 
Beskyttelse  den  unge  Pige  havde  stillet  sig,  og  paa  denne 
Dag,  da  der  kæmpedes  om  Frankrigs  Frelse,  stod  René 
med  sine  brave  Mænd  fra  Bar  ved  den  uforfærdede  Jomfrus 
Side»    I   sin   Iver   for   at   maale    Dybden    af  Fæstningens 

Grave  vovede  Imn  sig  for  vidt  frem  og  blev  rammet  af  en 
Pil,  der  trængte  ind  gjennem  Laaret.  Da  hun  desuagtet 
fortsatte  Kampen,  besvimede  hun,  og  Angriberne,  der  ikke 
længer  saae  hende  i  Spidsen,  sagtnede  deres  Iver.  Natten 
faldt  paa,  man  blæste  allerede  Retraite,  da  Johanne,  der 
endnu  ikke  gav  tabt,  styrtede  sig  ind  i  de  fjendtlige  Rækker 
med  Fare  for  sit  Liv,  som  hun  sikkert  havde  mistet,  li  vis 
ikke  nogle  Ryttere  vare  komne  til  og  havde  sat  hende 
op  paa  en  Hest,  der  denne  Gang  reddede  hende  fra  en  for- 
smædelig Død.  Blandt  de  Ijttelige,  der  paa  denne  Maade 
vristede  Sejren  af  Fjendens  Haand,  var  Hertugen  af  Bar, 
den  Mand,  hvem  den  unge  Heltinde  med  et  profetisk  Blik 
havde  udset  til  sin  Ledsager  i  Krigen. 

Længere  fulgte  René  hende  dog  ikke.  Under  det  føl- 
gende sørgelige  Felttog,  som  hun  foretog  paa  egen  Haand,  var 
han  og  hans  tro  Fælle,  Barbazan,  beskæftigede  andensteds; 
men  kunde  han  end  ikke  saaledes  som  Karl  VH.  gjere  noget  til 
at  mildne  den  heltemodige  Kvindes  sidste  Skæbne,  er  det 
dog  vist,  at  hendes  smertefulde  Dod  gjorde  et  helt  andet 
Indtryk  paa  ham  end  paa  den  svage  Konge,  og  at  Sorgen, 
som  dette  Dødsfald  bredte  over  Frankrig,  ogsaa  har  kastet 
sit  Slør  over  de  glimrende  Bedrifter,  han  udførte  i  Cham- 
pagne, ved  hvilke  Kongens  Magt  atter  blev  bragt  paa  Fode 
i  denne  burgundiske  Provins,  ja,  at  denne  Sorg  endog  har 
blandet  sin  Malurt  i  den  Glæde,  han  kort  efter  følte  ved  at 
blive  kaldet  til  regerende  Hertug  i  Bar. 

Den  23de  Juni  1430  døde  nemlig  hans  Onkel,  Ludvig 
af  Bar,  og  denne  Begivenhed  kaldte  ham  fra  Krigens  Larm 
hjem  til  sine  Arvelande,  hvor  han  næppe  var  ankommen, 
før  et  nyt  Dødsfald  skaffede  ham  Lothringens  Trone,  i  det 
Karl  II.  af  Lothringen  afgik  ved  Døden  den  25de  Januar 
1431  og  efterlod  sin  Datter  og  Svigersøn  de  Lande,  der  ved 
Traktaten  af  1419  tilfaldt  dem  begge.  Paa  sin  Dødsseng  skal 
Karl,  der  lige  til  det  sidste  bevarede  sine  Alliancer  med  Eng- 
land og  Huset  Burgund,  have  besvoret  sin  Datter  og  Sviger- 

Søn  at  stille  sig  i  et  venligt  Forhold  til  denne  mægtige 
Nabo,  af  hvis  Hensigter  deres  Vel  afhang,  et  Kaad,  hvis 
politiske  Klogskab  Tiden  skulde  godtgjore,  og  som,  hvis 
det  var  fulgt,  sikkert  havde  givet  Kenés  Skæbne  en  anden 
Vending.  Men  stundom  ere  Begivenhederne  stærkere  end 
Personerne.  Hertugen  af  Burgund  var  ved  sine  Interesser 
lige  saa  bestemt  henvist  til  at  blive  en  Fjende  af  Frankrig, 
som  Huset  Anjou  ved  sine  Planer  var  knyttet  til  Fædre- 
landet, og  Renés  Tronbestigelse  i  Lothringen  var  under 
disse  Omstændigheder  et  Slag  rettet  mod  Burgund,  paa  en 
saadan  Maade  at  det  gjensidige  Had  kun  kunde  blive  større. 

René  syntes  dog  at  tiltræde  Regeringen  under  heldige 
Varsler.  Lige  saa  foragtet  Karl  II.  havde  været  paa  Grund 
af  sit  Forhold  til  Alison  du  Mai,  lige  saa  elsket  blev  René, 
paa  hvis  Familieforhold  der  var  lidet  at  sige.  Hele  Loth- 
ringen s  Adel  indfandt  sig  i  Nancy  for  at  aflægge  den  lov- 
befalede Ed  og  igjen  (i  Kirken  Saint-Georges)  at  modtage 
hans  Løfter  om  at  ville  forsvare  de  nedarvede  Rettigheder. 
Mængden  jublede,  og  medens  Børnene  sang  hans  Lov,  skulde 
en  uindviet  Tilskuer  have  troet,  at  en  ny  Guldalder  med  Held 
og  Lykke  oprandt  for  det  ulykkelige  Land;  men  alt  dette  var 
dog  kun  Vindstillet  for  den  kommende  Storm.  Benyttende  sig 
af  Renés  Fraværelse  fra  sine  Stater  dukkede  nemlig  Antoine 
de  Vaudemont  i  Marts  1431  paa  ny  op  i  Nancy  med  en 
Flok  skjæggede  Karle,  der  med  Sværd  i  Haand  lydelig 
fordrede  deres  Anførers  Rettigheder  anerkjendte.  Da  en 
Kjendelse  af  det  hertugelige  Raad  til  Gunst  for  René  blev 
underkjendt  af  den  storpralende  Herre,  stod  Krigen  for 
Døren. 

Imidlertid  var  det  af  den  Tone,  som  Greven  istemte, 
ikke  vanskeligt  at  sige,  hvem  der  stod  bag  ved  ham.  Personlig 
var  Antoine  tapper;  men  efter  det  Udfald,  hans  første  Felttog 
havde  faaet,  er  det  ikke  rimeligt,  at  han  paa  egen  Haand 
skulde  have  begyndt  et  andet.    Det  gjorde  han  heller  ikke; 

thi,  som  man  snart  erfarede,  var  det  Hertug  Philip  af 
Burgund,  der  stod  bag  ved  ham  og  hemmelig  gav  sin 
Marechal,  de  Touloiigeon,  Befaling  at  tilføre  Vaudemont 
saa  mange  Tropper,  som  han  forlangte. 

Ved  disse  Nyheder  kom  Kené's  Blod  i  Kog.  Da  Antoine 
endnu  ikke  havde  svoret  ham  Lenseden,  lod  han  ham  i 
Aprilmaaned  stevne  til  at  aflægge  den  under  Trusel  af  hans 
Lens  Fortabelse,  og  da  Rivalen  udeblev,  erklærede  han  ham 
aaben  Krig,  hvorpaa  Hververfanen  blev  rejst,  og  Felttoget 
bestemt  i  al  Hast.  Under  Forberedelserne  hertil  rejste 
Hertugen  til  Tours  for  at  bede  Karl  VIL  om  Hjælp,  hvilken 
Hjælp  beredvillig  ydedes  ham  i  den  allerønskeligste  Form, 
i  det  hans  Ven  og  Kampfælle  under  de  mange  Slag  for 
Frankrigs  Frelse,  Barbazan,  fik  Befaling  om  at  støde  til 
Kené  med  et  anseligt  Troppekorps.  Fra  1ste  Juni  var  Kené 
igjen  tilbage  i  Lothringen,  hvor  Affairen  mod  Vaudemont  snart 
overgaves  i  andre  Hænder,  for  at  Hertugen  imidlertid  kunde 
fuldende  Organisationen  af  sin  Hær.  Da  Antoine  heller 
ikke  var  ledig,  samlede  der  sig  kort  efter  i  Omegnen  af 
Vaudemont  og  Nancy  en  anselig  Hær  af  burgundiske  og 
savojiske  Hjælpetropper,  der  gjorde  Vejene  i  Hertugdømmet 
Bar  alt  andet  end  fredelige.  Da  Vaudemont  havde  naaet 
Sandaucourt  i  Nærheden  af  Chåtenois  i  Vogeserne,  hørte  han, 
at  Barbazan  og  Kené  vare  lejrede  henved  2  Mil  derfra  og 
beredte  sig  til  Slag. 

Striden  om  Lothringen  skulde  nu  løses  med  ét  Slag. 
Men  saa  vigtigt  det  end  var  at  faa  at  vide,  om  dette  Len  var 
agnati sk  eller  cognatisk,  var  dog  Arvestriden  et  mere  under- 
ordnet Punkt,  bag  hvilket  det  store  Spørgsmaal  skjulte  sig : 
Frankrig  contra  England  og  Burgund.  Skulde  Yolande  af 
Aragoniens  Politik  bryde  den  sidste  Modstand,  eller  skulde 
en  Koalition  af  Fjender  omgive  Frankrig  med  en  uigjennem- 
trængelig  Jærnring?  Dette  var  Spørgsmaalet,  der  forelaa 
saa  klart  for  de  kæmpende  Parter,    at  man    blot   behøvede 

at  kaste  et  Blik  paa  Sammensætningen  af  de  fjendtlige 
Lejre  for  at  være  paa  det  rene  hermed.  Paa  Grev  Antoines 
Side  stod  først  og  fremmest  Toulongeon,  Philip  den  godes 
tro  Mand,  med  1400  Bueskytter  samt  et  tilsvarende  Antal 
Eyttere,  udtagne  blandt  den  burgundiske  Adel,  til  hvilken  Trop 
to  engelske  Førere,  John  Adam  og  Thomas  Gagaren,  sluttede 
sig.  Hos  René  stod  derimod  hele  Bidderskabet  fra  Bar  og 
Lothringen,  dernæst  Kongens  Kontingent,  et  udvalgt  Troppe- 
korps,  som  Barbazan  kommanderede,  og  endelig  en  Mængde 
tyske  Smaafyrster,  hvem  Haabet  om  Bytte  og  Ære  havde 
bragt  under  fremmed  Fane.  Med  denne  store,  men  brogede 
Hær,  hvoraf  egentlig  kun  en  ringe  Del  var  til  at  lide  paa, 
Barbazans  nemlig,  rykkede  René  Lørdagen  den  30te  Juni  i 
Marken.  Da  man  allerede  om  Søndagen  ventede  et  Angreb, 
valgte  Førerne  for  begge  Hære  strax  deres  Stillinger,  som 
holdtes  hele  Dagen  igjennem;  men  da  ingen  skred  til  An- 
greb, trak  Vaudemont  sig  tilbage  til  Sandaucourt  og  holdt 
Krigsraad.  Alle  vare  enige  om,  at  man  ikke  kunde  møde 
Fjenden  paa  et  Terræn,  der  frembød  Hindringer  af  enhver 
Slags,  og  med  en  Styrke,  der  i  Tal  langt  stod  tilbage  for 
Modpartens.  Det  blev  da  vedtaget  at  trække  sig  tilbage 
til  Burgund  for  at  rekrutere  sig.  Den  eneste,  der  ikke 
mente  saa,  var  Antoine  selv ;  men  da  hans  Mening  kun  var 
af  underordnet  Betydning,  gik  Majoriteten  af  med  Sejren, 
og  den  tilbagegaaende  Bevægelse  begyndte.  Den  næste 
Morgen  stod  Toulongeon  ved  Bulgnéville;  men  i  Stedet 
for  —  som  paatænkt  —  at  fortsætte  Retraiten,  gjorde  han 
Holdt  her,  i  den  Hensigt  at  faa  Fjenden ,  -  der  rimeligvis 
vilde  følge  efter,  til  at  optage  Kampen.  Planen  lykkedes 
kun  alt  for  godt ;  thi  da  René,  der  glat  væk  gik  i  Fælden, 
naaede  Bulgnéville,  stødte  han  uformodet  paa  Fjendens  For- 
poster, bag  hvilke  Burgunds  Faner  vajede,  dækkede  af  Grave 
og  Forskansninger,  som  Soldaterne  i  al  Hast  havde  opkastet. 
Klokken  9  om  Morgenen  den  2den  Juli  stod  han  med  sin 
Armés  Hovedstyrke  V4  Mil  fra  Lejren.    Han  sendte  nu  Bud 

til  Burgundeme  om  at  vente  ham  og  tik  til  Svar,  at  de 
ventede  og  vare  beredte  paa  at  modtage  ham.  Da  Renés 
Folk  derpaa  vare  komne  Forskansningerne  nær  paa  et  Bøsse- 
skud, opdagede  Barbazan  med  ét  Blik,  hvor  farligt  det  var 
at  optage  Kampen  her,  og  raadede  til  at  standse  hellere 
end  at  betro  Udfaldet  til  et  Slags  uvisse  Lykke;  men  den 
unge  Hertug,  der  sporedes  frem  af  den  kamplystne  Ungdom 
og  selv  følte  Drift  til  at  faa  Tag  i  sin  Modstander,  brod 
fremad,  baaren  af  Tilliden  til  sin  Overmagt  lige  saa  meget 
som  af  Frygten  for,  at  hans  Rival  skulde  undslippe.  To 
Timer  gik  med  de  endelige  Forberedelser.  Medens  disse 
stode  paa,  saae  man  fra  begge  Lejre  med  Forundring  en  Hjort 
løbe  hen  over  Vejen,  der  adskilte  de  to  Hære,  opskræmmet, 
som  den  rimeligvis  var,  ved  den  Vaabenlarm,  der  lod 
i  de  rolige  Skove.  Den  slog  tre  Gange  i  Jorden  med  sin 
Fod,  passerede  derpaa  midt  gjennem  den  lothringske  Lejr 
og  forsvandt  sluttelig.  Var  dette  et  lykkeligt  Varsel  for  en 
af  Parterne?  Vist  er  det,  at  Krigens  Furier  et  enkelt  Øjeblik 
vendte  deres  Fakler  mod  Jorden,  og  at  René  og  Vaudemont 
traadte  ud  af  Rækkerne  for  endnu  engang  at  kaste  Fredens 
Tærninger;  men  strax  efter  vare  de  atter  tilbage,  og  Slaget 
begyndte. 

Klokken  var  omtrent  11.  Toulongeon  besluttede  at 
iiolde  sig  til  Defensiven  i  Ly  af  sine  Forskansninger,  medens 
René  og  hans  Folk  rj^kkede  frem  i  en  brændende  Sol.  Ligen 
Fjende  rørte  sig.  Barbazan  gik  da  frem;  men  hans  Folk 
kunde  ingen  Vegne  komme,  for  de  ved  Hjælp  af  en  Karre 
krøbe  over  Fjendens  Volde.  Strax  modtog  Krigsskriget  dem, 
og  Batterier  demaskeredes  og  tordnede  los  med  den  sæd- 
vanlige Virkning,  at  decimere  Fjendens  Rækker.  Hæren  er 
i  Uorden.  Burgunderne  trænge  frem  fra  alle  Sider,  medens 
Bueskytterne  fortsætte,  hvad  Artilleriet  har  begyndt,  og  i 
mindre  end  et  Kvarter  falder  Barbazans  Fane.  Paniken 
bliver  almindelig,  da  den  gamle  Helt,  der  selv  er  saaret, 
ikke  formaar  at  standse  Flugten,    som  er  begyndt  paa   alle 

Kanter.  Kun  en  eneste  Fører  kæmper  endnu  i  den  hede 
Slagtummel;  det  er  den  unge  René,  som  ikke  mærker,  at 
han  er  afskaaren.  Hans  Blod  flyder  imidlertid,  og  da  han 
ser  flere  Fjender  lægge  Haand  paa  sig,  overgiver  han  sig 
til  eu  af  dem  med  den  Haandfuld  Adelsmænd,  der  lige  til 
det  sidste  have  kæmpet  ved  hans  Side. 

Dette  var  Enden  paa  den  sørgelige  og  bedrøvelige  Dag 
ved  Buligneville  eller,  som  det  i  vore  Dage  kaldes,  Bulgné- 
ville,  den  Dag,  der  indviede  René  til  Sorgen,  og  som  blev 
efterfulgt  af  en  saadan  Mængde  bitre  Dage,  at  den  i  egent- 
lig Forstand  danner  Vendepunktet  i  hans  Liv;  den  lader 
Ulykken  følge  ham  langt  ud  over  det  Tidsrum,  da  han  fik 
sin  Frihed  igj en;  thi,  som  man  vel  kan  tænke,  spildte  Fjenden 
ikke  Frugterne  af  sin  Sejr,  men  drog  Fordel  af  den  paa 
bedste  Maade ;  Ophavsmanden  til  Striden,  Antoine  af  Vaude- 
mont,  blev  skubbet  til  Side,  og  Hertugen  af  Burgund  spiste 
de  Kastanier,  den  anden  havde  raget  ud  af  Hden.  Først 
blev  René  bragt  i  Fængsel.  Fra  Talent  nær  ved  Dijon  førtes 
han  til  Bracon  sur  Salins  i  Franche  Comté,  rimeligvis  for 
at  hindre  et  coup  de  main,  hvad  man  hvert  Øjeblik  kunde  be- 
lrygte af  de  kongelige  Tropper,  som  virkelig  ogsaa  vovede 
deres  Trøje  for  at  befri  Fangen,  men  kun  med  det  uheldige 
Udfald,  at  René  endnu  en  Gang  maatte  flytte  fra  Bracon 
sur  Salins  til  Dijon.  Han  sad  her  i  et  Rum,  hvis  faa  Aab- 
ninger  man  stængede  med  tykke  Jærnstænger,  saa  at  al 
Forbindelse  med  Omverdenen  blev  ham  afskaaren.  For  at 
adsprede  sig  i  denne  Ensomhed,  i  hvilken  kun  to  gamle 
Tjenere  fulgte  ham,  tog  han  sin  Tilflugt  til  Penslen  og 
Lærredet  og  lagde  i  dette  ufrivillige  Otium  Grunden 
til  sin  senere  Berømmelse  som  Maler.  Navnlig  var  det 
Glasmaleriet,  han  i  denne  Tid  studerede,  i  det  han  fuldførte 
de  to  Billeder  af  Johan  den  uforfærdede  og  Philip  den 
gode,  der  senere  hang  i  Kartheusermunkenes  Kapel. 

Alligevel  var  René  ikke  saa  forladt,  som  han  troede. 
Under  hans  Fraværelse  havde  hans  Hustru,    den   tyveaarige 

Isabella,  der  med  en  Kviudes  Hjærte  forbandt  en  Mands 
Forstand,  ikke  blot  forhindret  hendes  og  hendes  Mands 
fælles  Fjende  fra  at  lægge  Haand  paa  en  eneste  lothringsk 
By,  men  hun  havde,  et'terat  en  tre  Maaneders  Vaabeidivile  var 
sluttet  med  Greven  af  Vaudemont,  endog  faaet  indsat  en 
lovlig  Formynderregering,  der  delte  Styrelsen  af  Renés 
Stater  med  hende.  Blandt  de  sex  Mænd,  der  dannede  For- 
mynderregeringen, var  Henri  de  Ville,  Biskop  af  Toul,  den 
ivrigste  og  den,  hvis  Initiativ  det  skyldtes,  at  det  indviklede 
Spørgsmaal  om  Arvefølgen  i  Lothringen  blev  henvist  til  den 
tyske  Kejser  som  den  Herre,  under  hvis  Jurisdiktion 
Lothringen  stod.  Da  det  var  umuligt  at  unddrage  sig 
Sigismunds  Kj  endelse ,  dristede  Greven  sig  heller  ikke 
hertil,  men  stræbte  i  Forening  med  Burgund  at  hindre 
Renés  Møde  for  Retten,  hvad  der  under  de  for  Haanden 
værende  Omstændigheder  ikke  var  vanskeligt.  Da  Isabellas, 
hendes  Moders  og  Slægtninges  Forestillinger  ikke  des  mindre 
bleve  saa  indtrængende,  at  Philip  den  gode  ikke  længer 
kunde  modstaa  dem,  besluttede  Burgunderhertugen  endelig 
i  Februar  1432  at  give  efter.  Paa  den  Tid  traf  han 
for  første  Gang  sin  ufrivillige  Gjæst  i  Dijon,  og  Følgen  af 
en  lang  Samtale,  de  havde  med  hinanden,  og  under  hvilken 
Philip  skal  have  set  det  Billede,  hans  Fætter  havde  malet 
af  ham,  blev  da,  at  René  for  etAar  —  fra  30te  April  1432 
til  1ste  Maj  1433  —  fik  sin  Frihed  igjen  under  den  Be- 
tingelse, at  han  i  Mellemtiden  intet  fjendtligt  Skridt  foretog 
mod  Burgund,  samt  til  Sikkerhed  for  sin  punktlige  Tilbage- 
venden stillede  sine  to  Sønner  som  Gisler  og  overgav  fire 
Fæstninger  i  Bar  og  Lothringen  til  Pant  paa,  at  han 
vilde  holde  sit  Ord.  Under  saadanne  Betingelser  kjøbte 
han  Friheden  og  forlod  den  30te  April  Slottet,  efter  at  hans 
to  Sønner,  Johan  og  Ludvig,  fem  Dage  i  Forvejen  vare  over- 
givne i  Arvefjendens  Hænder.  Hvilke  Tanker  have  opfyldt 
René,  da  han  atter  indaandede  den  friske  Luft  uden  for 
Fængslets  Mure?    Had   til   den    lykkelige  Medbejler,    som 

ved  et  dristigt  Greb  liavde  spændt  Hestene  fra  hans  Triumf- 
vogn  og  lænket  dem  til  sin  egen,  eller  Sorg  over,  at  Ung- 
dommens opblussende  Mod  ikke  hos  ham  havde  været  parret 
med  Mandens  Besindighed?  Maaske.  Men  rimeligere  er 
det,  at  Glæden  ved  at  være  fri  har  sejret  over  enhver  anden 
Følelse  og  fyldt  ham  med  Haab  om,  at  der  endnu  var  Tid 
til  at  læge  de  Saar,  Krigen  havde  slaaet  hans  Stater.  Var 
det  saadanne  Tanker,  der  beskæftigede  ham,  har  han  ogsaa 
i  fuldt  Maal  hengivet  sig  til  dem,  da  han  efter  to  Aars 
Forløb  gjensaa  sine  Lande  og  sine  kjære,  og  da  de  mange  For- 
dringer strømmede  ind  paa  ham,  som  vare  en  Følge  af  hin 
ulykkelige  Krig,  der  blev  Aarsagen  til  hans  Fangenskab. 
Her  var  det  en  Vasal,  hist  en  By,  der  krævede  Erstatning 
for  de  Udgifter,  Deltagelsen  i  Felttoget  havde  medført,  og 
overalt  var  det  René,  der  maatte  træde  ydende  til.  Lægger 
man  hertil  den  betydelige  Løsesum,  Philip  havde  betinget 
sig,  vil  man  forstaa,  at  Fangen  og  hans  Lande  vilde  være 
bragte  til  Bettelstaven,  hvis  han  ikke  til  sidst  havde  slaaet 
en  Streg  over  de  indløbende  Krav;  men  retskaffen  og  brav, 
som  han  fra  Fødselen  var,  har  han  dog  siden  fundet  Midler 
til  at  holde  sine  Kampfæller  skadesløse,  saa  at  næppe  nogen, 
livis  Fordring  var  nogenlunde  bevislig,  har  haft  Grund  til 
at  beklage  sig  over  hans  Paalidelighed  som  Debitor.  Men 
medens  René  saaledes  søgte  at  raade  Bod  paa  de  Slag,  der 
havde  ramt  hans  Land,  gik  Philip  den  godes  nærmeste  Be- 
stræbelser ud  paa  at  forhindre  den  Appel  til  den  tyske 
Kejser,  som  Formynderregeringen  i  Bar  og  Lothringen  havde 
sat  i  Scene.  Af  denne  Appel  ventede  han  sig  intet  godt, 
men  foretrak  med  egen  Haand  at  overhugge  den  Knude, 
Juristerne  havde  haft  saa  ondt  ved  at  løse,  i  det  Haab,  at 
Sagen  paa  denne  Maade  snarere  skulde  vendes  til  Fordel  for 
ham.  Da  René  tik  dette  at  vide,  skyndte  han  sig  med  at 
give  Møde  i  Flandern,  hvor  hans  Fætter  den  Gang  befandt 
sig.  Efter  flere  Dages  Forhandling  kom  her  virkelig  et 
Forlig  i  Stand  mellem  de  to  Rivaler,  Antoine  af  Vaudemont 

Og  Hertugen  at*  Bar,  paa  Basis  af  en  ny  Ægtepagt,  nemlig 
Foreningen  mellem  Renés  ældste  Datter,  Yolande,  og  Greven 
af  Vaudemonts  Sen,  Ferry  af  Lothringen.  Pagten  fuld- 
byrdedes paa  St.  Hansdag  1433,  uagtet  Bruden  den  Gang 
kun  talte  4  Somre  og  derfor  som  alle  disse  Barnehustruer 
fra  liin  Tid  maatte  betros  til  Svigerforældrenes  Varetægt, 
til  hun  med  den  modnere  Alder  kunde  tiltræde  Ægteskabets 
Det  var  en  ren  politisk  Pagt,  fuldstændig  blottet  for  al  det 
romantiske  Skjær,  hvormed  det  har  behaget  visse  Historie- 
skrivere og  Digtere  at  omgive  den*),  og  det  var  tilmed  en 
Pagt,  der  maatte  komme  René  og  hans  Sønner  dyrt  at  staa, 
da  deres  Arverettigheder  gik  tabt;  men  en  Udvej  var  det, 
som  Hertugen  i  Øjeblikket  greb  for  at  ende  en  Strid,  han 
ikke  mægtede  at  løse.  Hvad  det  andet  Sporgsmaal  —  Renés 
Frihed  —  angik,  vilde  Burgund  slet  ikke  indlade  sig  derpaa. 
Foreløbig  forlængede  man  Fristen  for  hans  Tilbagevendelse 
nogle  Maaneder,  og  da  disse  Maaneder  vare  forbi,  havde  for- 
andrede politiske  Forhold  en  ny  Udsættelse  til  Følge. 

Henimod  det  følgende  Aar  synes  der  at  være  sket  et 
Omslag  i  Philip  den  godes  Forhold  til  England.  Maaske 
var  Henrik  VI.  ikke  hensynsfuld  nok  mod  sin  mægtige 
Forbundsfælle;  maaske  har  denne  troet,  at  det  nu  var  fordel- 
agtigere at  støtte  sig  til  Frankrig;  vist  er  det,  at  Planen  til' et 
Forlig  med  Karl  VH.  i  Aaret  1434  var  naaet  saa  vidt,  at 
Philip  saae  sig  om  efter  en  Person,  der  kunde  være  Mellem- 
mand mellem  ham  og  Kongen.  Hertil  var  ingen  bedre 
skikket  end  René.  Efter  at  have  endt  et  Tog  mod  de  tøjles- 
løse Bander ,  der  som  Borgerkrigens  Bundfald  hærgede 
Frankrig  vidt  og  bredt,  linde  vi  i  Januar  1434  René  i  Be- 
søg bos  sin  Moder  og  senere  igjen  i  Dauphiné,  hvor  han 
traf  Kongen.  Her  ere  de  Forhandlinger  øjensynlig  indledede, 
der  endte  med  Forliget  i  Arras.    I  Begyndelsen  spillede  Philip 


*)  Denne  Yolande  er  Heltinden  i  H.  Hertz's  saa  hemjaite  Stykke, 
Kong  Renés  Datter. 

den  lunkne;  men  René,  der  indsaa  de  vigtige  Følger  af  et 
saadant  Skridt,  var  kun  saa  meget  ivrigere.  Navnlig  be- 
nyttede han  sitOpliold  iChambéry  under  Anna  afLusignans 
Br3^11up  med  Ludvig  af  Savojen,  Amadeus  VIII.'s*)  ældste 
Søn,  til  at  vinde  denne  Fyrste,  der  var  beslægtet  med  Bur- 
gund,  for  et  Forlig,  og  denne  hans  Bestræbelse  maa  have 
baaret  Frugt,  siden  Philip  kort  efter  sendte  nye  Underhand- 
lere til  Karl  med  Forslag,  der  rigtignok  for  Tiden  strandede, 
men  senere  optoges  paa  Kongressen  i  Arras.  I  øvrigt  har 
René  ikke  spillet  nogen  ringe  Rolle  under  de  3  Dages  Fest- 
ligheder, i  hvilke  Brylluppet  stod  paa.  Ved  Bordet,  hvor 
Bruden  sad  nær  hans  Side,  har  hans  Galanteri  næppe  været 
spildt  paa  Anna  af  Lusignan  eller  hans  Svigerinde,  Mar- 
grete, Kongen  af  Siciliens  unge  Hustru,  der  under  Fest- 
aftenens Larm  i  Smug  drev  Politik.  I  Martsmaaned  mødte 
hun  Karl  VIL  i  Vienne,  talte  længe  og  indtrængende  Svo- 
gerens Sag  og  bragte  saa  glædelige  Nyheder  om  Forliget 
med  Burgund,  at  hun  blev  Gjenstand  for  alles  Opmærk- 
somhed, endogsaa  for  Kongens,  der  dansede  »en  meget 
lang  Vals«  med  hende. 

Men  trods  Renés  Talent  som  Diplomat  og  trods  saa  mange 
smukke  Damers  Deltagelse  for  hans  Sag,  skulde  hans  Forsøg 
paa  at  skaffe  sig  selv  Frihed  strande  paa  Burgunds  Gjen- 
stridighed  og  en  Beslutning  af  den  tyske  Kejser,  der  netop 
fattedes  til  Gunst  for  ham.  Den  22de  Februar  1434  lod 
Kejseren  udgaa  en  Befaling,  der  stævnede  René  og  hans 
Rival  til  Basel,  hvor  Striden  om  Arvefølgen  i  Lothringen 
paa  ny  skulde  prøves  af  upartiske  Dommere.  Denne  Stæv- 
ning faldt  slet  ikke  i  Burgunds  Smag;  thi  Hertugen  mente,  at 
Sagen  under  Sammenkomsten  i  Flandern  én  Gang  for  alle 
var  endt  til  Gunst  for  hans  Klient,  Antoine  af  Vaudemont. 
Da  Konofressen  i  Basel  var  af  modsat  Menino;-,  da  den  fuld- 


*)  Om  Amadeus  VIII.   se   Artiklen:    Genfs   Frihedskamp   i   det 

stændig  forkastede  alle  Antoines  Fordringer  og  gjenindsatte 
Kené  i  haus  Kettigheder,  kan  man  med  et  ringe  Kjendskab 
til  Philips  Karakter  slntte,  at  denne  Kjendelse  havde  en 
ganske  modsat  Virkning  paa  ham;  ved  Enden  af  December 
1434  forlangte  han  bydende  af  sin  Fætter,  at  denne  skulde 
gaa  i  Fængsel  igjen. 

René,  der  mindedes  sin  Stamfader,  Johan  den  gode, 
gjorde  da  for  at  indløse  sit  Ord,  hvad  vor  Tid  med  sin 
slappere  Moral  maaske  vil  kalde  en  Daarskab;  han  gik  i 
Fængsel,  og  dette  Fangenskab,  der  ligesom  det  første  varede 
i  to  Aar,  var  endnu  sørgeligere  end  hint.  Fulgt  overalt 
af  sin  Rivals  Mistænksomhed  kunde  René  end  ikke  som  i 
sit  første  Fængsel  fordrive  Tiden  ved  aandelige  Sysler  eller 
selskabelig  Omgang  med  de  faa,  der  delte  hans  Fangenskab. 
Ingen  fik  Adgang,  og  de  enkelte,  der  saae  ham,  skulde  have 
ondt  ved  i  disse  ældede  Træk  at  gjenkjende  den  unge 
Mand,  som  under  Festlighederne  i  Chambéry  havde  vundet 
alle  ved  sin  Aand  og  sin  Munterhed.  Som  om  Lykken 
ikke  havde  drevet  tilstrækkelig  Gjæk  med  ham,  modtog  han 
nu  dertil  paa  én  Gang  en  Efterretning,  som  nok  var  i  Stand 
til  at  forstyrre  Hovedet  selv  paa  en  Mand,  der  var  mindre  stæ^rk 
end  René.  Paa  den  ensomme,  halvt  forglemte  Fanges  Hoved 
satte  Skæbnen  en  Krone,  som  han  i  sit  Fængsel  ingen  Brug 
syntes  at  have  for.  Den  12te  November  1434  var  hans 
Broder,  Ludvig  III.,  død  i  Calabrien,  og  Johanne  IL  af  Neapel, 
der  fulgte  ham  faa  Maaneder  efter,  havde  paa  Dødslejet 
udpeget  Ludvig  II. 's  yngre  Søn  til  sin  Arving.  Slag  paa 
Slag  modtog  han  disse  Nyheder,  som  en  Jøde  fra  Avignon 
bragte  til  Provence,  hvor  fra  de  —  oversatte  paa  Fransk  — 
naaede  René,  der  i  sin  haabløse  Tilstand  ikke  vidste  bedre 
end  at  overdrage  den  foreløbige  Styrelse  af  de  nye.  Stater 
til  Isabella.  Breve,  afsendte  fra  Dijon,  overdroge  hende  Re- 
geringen, som  hun  med  sin  energiske  Aand  ønskede  at  til- 
træde, saa  snart  Bemyndigelsen  var  kommen.  Fra  Provence 
rejste  hun  til  Italien  for  som  sin  Mands  Statholder*  at  fjærne 

alle  Hindringer  og  jævne  alle  Veje  for  hans  egen  Kegering. 
Tryg  ved  en  saadan  Hengivenhed  kunde  René  i  Ko  over- 
veje Midlerne  til  sin  Befrieise,  for  hvilken  der  netop  nu 
aabnede  sig  en  Udsigt.  Paa  Kongressen  i  Arras  var  Bur- 
gund  og  Karl  VIL  endelig  komne  til  Forstaaelse,  og  Virk- 
ningen af  dette  Forlig  var  saa  betydelig,  at  alle  maatte 
vente  gunstige  Følger  deraf  for  den  Mand,  dex  ivrigere  end 
alle  andre  havde  virket  derfor.  Men  Forventningerne  sloge 
fejl.  Den  21de  September  undertegnede  Philip  den  Traktat, 
der  for  bestandig  tilintetgjorde  Englands  Haab  om  at  be- 
herske Frankrig,  men  med  den  udtrykkelige  Tilføjelse,  at 
René  og  hans  Stater  ikke  vare  medindbefattede  i  Forliget, 
saa  at  den  ulykkelige  Fyrste  blev  ladt  i  Stikken  af  sin 
Svoger  og  alle  dem,  der  kunde  støtte  hans  Sag,  og  paa  ny 
saae  sig  prisgiven  sin  Fætter  og  hans  Fordringer,  som  saa 
langt  fra  sank  ved  de  Nyheder,  der  vare  bragte  Fangen,  at 
de  tvært  imod  steg,  fordi  Philip,  som  han  sagde,  nu  havde 
en  Konge  at  holde  sig  til  i  Stedet  for  en  Hertug.  Had  og 
Begjærlighed,  der  dannede  Grundtrækkene  i  hans  Karakter, 
bevægede  ham  til  at  skrue  sine  Krav  saaledes  op,  at  der  var 
saare  liden  Udsigt  til,  at  Renés  Drøm  om  Neapels  Trone  for 
det  første  skulde  gaa  i  Opfyldelse. 

Paa  denne  Maade  gik  Aaret  1436,  og  først  i  Slut- 
ningen af  dette  Aar  synes  Kristenhedens  fælles  Klage  over 
den  grusomme  Behandling,  der  blev  Fangen  til  Del,  at  have 
rørt  Philip  den  godes  Hjærte,  hvis  det  da  ikke  var  Rygtet 
om  de  Skatte,  Johanne  havde  efterladt  sin  Arving,  og  som 
han  nok  havde  Lyst  til  at  faa  en  Part  af,  der  stemte  ham 
til  Forlig.  Nok  er  det,  at  i  Aaret  14S6  var  eii  af  Renés 
Venner  ivrig  beskæftiget  med  at  skaffe  en  Løsesum  til 
Veje,  hvorpaa  Hertugen  selv  i  November  traf  sammen  med 
René,  som  fik  en  sex  Ugers  Frihed,  for  at  han  i  Mellem- 
tiden kunde  skrabe  den  Pengesum  sammen,  som  hans  Vogter 
fordrede.  Den  8de  November  begyndte  disse  sex  Uger,  og 
den  28de  Januar  1437    fulgte   det   endelige    Forlig.     René 

skulde  opgive  siiie  Fordringer  paa  Dunkerque  og  en  Del 
andre  Besiddelser  i  Flandern,  betale  en  Sum  af  400,000 
Daler  i  Guld  og  endelig  indvillige  i  et  nyt  Ægteskab  mellem 
hans  ældste  Son  og  en  Prinsesse  at'  Bourbou.  Paa  disse 
Betingelser  tik  han  sin  Frihed.  Nodig  gik  René  indderpaa; 
thi  de  bebyrdede  den  i  Forvejen  fattige  Mand  med  en  Gjæld 
(omtrent  en  Million  i  vore  Penge),  som  hans  forarmede 
Stater  næppe  kunde  bære,  og  berøvede  ham  lietten  til  Besid- 
delser, han  med  skjellig  Grund  gjorde  Fordring  paa;  men 
da  Længselen  efter  Frihed  drev  ham,  og  hans  Krav  paa  Bar 
og  Lothi'ingen  var  ubestridt,  har  han  rimeligvis  tænkt  som 
saa:  »Penge  tabt.  meget  tabt,  Haab  tabt,  alt  tabt«,  og 
har  i  dette  Haab  til  Fremtiden,  der  er  Menneskets  største 
Fryd,  grebet  Friheden  paa  de  Betingelser,  man  bød  ham. 
Laa  Vejen  ikke  aaben  for  ham?  Skulde  han  ikke  om  kort 
Tid  gjense  sine  Stater,  og  laa  der  ikke  bag  Havet  et  Land, 
som  kunde  friste  en  Mands  Ærgjerrighed,  der  var  mindre 
end  hans  ?  Vist  nok ,  og  dertil  stolede  han  trygt  paa  sine 
Lothringere,  sine  Mænd  fra  Bar  og  sine  Provengalere,  der  hellere 
vilde  aabne  deres  Pung,  om  det  saa  var  to  Gange,  end  lade  deres 
Herre  i  Stikken.  Dette  Haab  svigtede  ham  ikke.  Da  han 
paa  Hjemrejsen  kom  igjennem  Pont  å  Moussen,  vare  unge  og 
gamle  paa  Benene  for  at  se  deres  kjære  Herre,  og  da 
Bars  og  Lothringens  Stænder  i  Februar  Maaned  traadte 
sammen,  var  deres  første  Omsorg  at  skaife  deres  Konge  Penge 
til  at  betale  Løsesummen  med  og  Midler  til  at  komme  i 
Besiddelse  af  den  ny  Krone,  der  vinkede  ham.  Saaledes 
gik  alt  rask  fra  Haanden.  Efter  at  have  taget  et  kjærligt 
Farvel  ved  Barbazans  og  alle  de  trofaste  Mænds  Grave,  der 
liavde  fulgt  ham  i  Kampen  ved  Bulgneville,  efter  at  have 
viet  dem  et  Kapel  og  kjobt  dem  en  Messe,  der  skulde 
fejres  hvert  Aar  den  2den  Juli,  forlod  han  i  Juli  1437 
Nancy  med  en  ny  Flok  udkaarne  Mænd  for  at  gaa  den 
større  Fremtid  i  Mede,  der  aabnede  sig  bag  Alpernes  Toppe. 
Hans  Agt  var  det  denne  Gang,  snarest  mulig  at  naaltaiien.  Men 

saa  snart  blev  det  ikke;  thi  for  han  med  Ro  kunde  forlade 
sine  Stater,  maatte  visse  Forsigtighedsregler  iagttages.  I 
Provence  og  Anjou  skulde  en  midlertidig  Regering  indsættes, 
og  for  at  hindre  Antoine  af  Vaudemont  i  under  Renés  Fra- 
værelse at  falde  ind  i  hans  Stater  maatte  en  ny  Traktat 
stadfæste  det  Forlig,  de  havde  sluttet,  ligesom  det,  i  det 
mindste  for  et  Skins  Skyld,  blev  nødvendigt  at  tage  Afsked 
med  Karl  VIL,  som  ved  Forliget  i  Arras  saa  skjændig 
havde  svigtet  sin  Svoger,  og  alle  disse  Ting  toge  Tid. 
Først  da  enhver  Forsigtighedsregel  var  iagttagen,  der  under 
de  nye  Æventyr  i  Italien  skulde  skjærme  hans  franske  Lande, 
drog  René  syd  paa  og  modtog  nu  i  Marseille  Breve  fra 
Dronningen,  der  bad  ham  ile  for  at  vriste  sin  Medbejler  til 
Neapels  Trone,  Alfons  af  Aragonien,  de  Fordele  af  Haanden, 
denne  allerede  havde  vundet.  Dette  Raacl  fulgte  René,  og 
den  12te  April  1438  indskibede  han  sig  som  Cæsar  med 
sin  Lykke  paa  de  tre  Skibe,  Doria,  Spinola  og  Corsa,  hvilke 
han  for  sine  Penge  havde  kjobt  i  Marseille. 

Flaadea  stod  for  fulde  Sejl  mod  Genuas  Kyster. 

(Forts.) 

V.  Andresen. 

Dlandt  de  Kuriositeter,  som  man  plejer  at  vise  dem,  der 
besøge  Englands  Bank,  tindes  ogsaa  en  Tusendpundsnote, 
paa  hvis  Bagside  der  staar: 

»Da  min  Sundhed  har  lidt  ved  et  langt  og  strængt 
»Fangenskab,  og  da  mine  Fjender  ere  opsatte  paa  at 
»berøve  mig  min  Ejendom  eller  mit  Liv,  saa  finder 
»jeg  mig  i  Røveriet  for  at  undgaa  Mord,  i  det  Haab  at 
»jeg  skal  leve  for  at  kunne  drage  de  skyldige  til  Ansvar«. 

I  Kings  Bench  Fængsel  d.  3.  Juli  1815. 

Cochrane. 

Disse  Linier  ere  saa  karakteristiske  for  den  trodsige  og 
fyrige  Aand,  der  dikterede  dem,  at  vi  dermed  bedst  kunne 
indlede  efterstaaende  Skildring  af  den  store  engelske  Søhelt 
Lord  Cochrane,  senere  Greve  af  Dundonald,  hvis  Liv  var 
saa  fuldt  af  æventyrlige  og  romantiske  Begivenheder,  at  man 
næppe  skulde  tro  det  muligt  i  vor  realistiske  Tidsalder. 


Oochranerne  nedstamme  fra  en  af  de  nordiske  Vikinger, 
som    for    mere    end    fusende    Aar    siden    nedsatte    sig    i 


*)  Efter  I.  Althaus:    Sociale  Bilder  aus  England.    2te  Aufl. 
Hamburg  1863. 

Renfrewshire  paa  Skotlands  sydvestlige  Kyst.  De  ældste 
historiske  Efterretninger  om  Familien  gaa  tilbage  til  Aaret 
1262;  allerede  den  Gang  ejede  den  betydelige  Godser  og 
havde  stor  Indflydelse.  I  Aaret  1648  blev  den  ophøjet  i 
Adelstanden  af  Kong  Karl  den  første,  hvem  en  Cochrane 
havde  viist  væsentlige  Tjenester  under  hans  Kamp  mod  »det 
lange  Parlament«,  og  fra  denne  Tid  førte  Familiens  Overhoved 
Titlen  Grev  Dimdonald,  Lord  Cochrane  til  Paisley  og  Ochiltre, 
medens  den  ældste  Sen  hed  Lord  Cochrane.  Familien  blev 
under  alle  Omvexlinger  Stilarterne  ubrødelig  tro,  men  dens 
Formue  smeltede,  under  de  forskjellige  Prætendenters  For- 
søg paa  at  bemægtige  sig  den  engelske  Trone,  saaledes 
sammen,  at  Archibald,  den  niende  Greve  af  Dundonald  og 
Søheltens  Fader,  alvorlig  maatte  se  sig  om  efter  Midler  til 
at  ophjælpe  sine  forfaldne  Finanser.  Han  havde  mange 
Jærn  i  Ilden;  først  traadte  han  ind  i  Marinen,  men  den 
lærte  han  snart  at  hade  grundig;  saa  gik  han  til  Land- 
etaten, men  der  varede  hans  Ophold  ikke  stort  længere,  og 
han  begyndte  da  at  beskæftige  sig  med  Kunster  og  Viden- 
skaber, især  Mekanik.  Des  værre  sloge  alle  hans  Forsøg  fejl. 
Han  oprettede  en  Fabrik  for  at  fremstille  Soda  af  Kogsalt, 
hvorved  han  vilde  gjøre  den  fine  spanske  Soda  overflødig; 
saa  fremstillede  han  Alun;  for  at  fortrænge  det  arabiske 
Gummi  fra  det  engelske  Marked  fabrikerede  han  engelsk 
Gummi;  han  anlagde  en  Fabrik  for  Salmiak,  en  anden  for 
Blyhvidt  og  kjøbte  en  Kulmine,  af  hvilken  han  udbrændte 
Cokes  for  Jærnstøbere  og  Tjære  til  Skibsbrug.  Den  Gang 
kjendte  man  endnu  ikke  til  ved  Kobber-  eller  Zinkforhudning 
at  beskytte  Skibene  mod  Pæleormen,  og  Dundonald  troede  at 
kunne  afhjælpe  dette  Onde  ved  Hjælp  af  Tiære;  Forsøget 
lykkedes,  og  Hollænderne  indførte  Opfindelsen  i  deres  Marine; 
men  den  fandt  intet  Bifald  hos  det  engelske  Admiralitet, 
der  netop  paa  den  Tid  begyndte  at  overtrække  Skibene  med 
Kobberplader.  Under  sine  Forsøg  med  Kullene  kom 
Dundonald  ogsaa  til  at  udvikle  Gassen,  som  nu  i  Alminde- 

lighed  bruges  til  Belysningsiniddel ;  han  antændte  den  og 
saae  den  brænde  klart ;  men  det  faldt  ham  ikke  ind  at  gjøre 
nogen  praktisk  Brug  af  Opfindelsen.  I  Aaret  1795  offent- 
liggjorde han  en  Afhandling  om  Forbindelsen  mellem  Kemien 
og  Agerbruget  og  er  i  Virkeligheden  Agrikulturkemiens 
Fader  og  Liebigs  Forløber  paa  dette  Omraade;  i  hans  Bog 
findes  talrige  Vink  og  Ideer,  som  senere  ere  grebne  af 
andre  og  udgivne  for  deres  Ejendom. 

Det  er  ikke  muligt  at  opregne  alle  Grev  Archibalds 
Planei-,  men  Enden  paa  det  hele  blev,  at  det  gik  ham  som 
de  fleste  andre  Opfindere :  hans  Hemmeligheder  kom  i  andre 
Hænder,  han  selv  havde  kun  Tab  af  dem,  og  efter  at  Hans 
Herlighed  i  lang  Tid  havde  kæmpet  imod  Skæbnen,  saae 
han  sig  nødsaget  til  at  stryge  Flaget  og  stod  med  syv 
uforsørgede  Børn  ved  Bettelstaven.  Det  mest  praktiske 
Resultat  af  hans  mangfoldige  Experimenter,  Kulgassens 
Lysevne,  som  kunde  have  gjort  ham  til  Millionær,  ansaa 
han  kun  for  et  mærkeligt  Naturfænomen  og  troede  at  kunne 
gjøre  bedre  Forretninger  med  Cokes  og  Tjære.  Som  Co- 
lumbus havde  han  Ægget  foran  sig:  men  han  fandt  ikke 
som  denne  den  rigtige  Maade,  hvorpaa  det  skulde  opstilles. 

Den  gamle  Greves  ældste  Søn  var  vor  Helt;  der  i  Aaret 
1775,  den  14de  December,  saae  Dagens  Lys.  Da  Familiens 
finansielle  Stilling  under  hans  Opvæxt  var  saa  slet,  syntes 
det  næsten,  som  om  han  ikke  vilde  faa  nogen  passende  Op- 
dragelse; men  heldigvis  sørgede  hans  Bedstemoder  for  at 
udfylde  dette  Hul.  Allerede  fra  sine  tidligste  Aar  vilde 
Lord  Cochrane  ikke  høre  tale  om  andet  end  at  komme  til 
Søs,  og  hans  Onkel,  der  selv  var  Sømand,  indførte  ham  der- 
for i  Bombeskibet  Vesuvs  Bøger,  uden  at  Faderen  vidste 
noget  derom,  medens  denne,  som  hadede  Marinen,  havde 
kjøbt  et  Officerspatent  i  Landhæren  til  Sønnen,  og  saaledes 
var  den  unge  Cochrane  paa  samme  Tid  indført  i  begge 
Etater.  Faderen  gjorde  alt  muligt  for  at  faa  pillet  Sømands- 
nykkerne  ud  af  Sønnen  og  pinte  ham  i  nogen  Tid  ganske 

forfærdelig.  Han  klippede  alt  Haaret  af  ham  og  klæbede 
det  derpaa  atter  fast  til  Hovedet  med  Tælle  og  Klister,  i  det 
han  snoede  det  sammen  til  en  Pisk;  han  snørede  ham  en 
stiv  Læderkrave  om  Halsen,  gav  ham  en  blaa  Frakke  med 
rød  Krave  og  Opslag  og  lod  ham  gaa  med  skinnende  gul 
Vest  og  Benklæder.  Naar  Lord  Cochrane  viste  sig  i  dette 
Kostume  i  Londons  Gader,  blev  han  forfulgt  af  Gadedrengene 
med  Hujen,  Piben  og  Spottegloser;  hjemme  tik  han  Prygl 
af  sin  Fader,  men  intet  formaaede  at  rokke  hans  Beslutning 
om  at  blive  Sømand.  Efter  nogen  Tids  Forlob  førte  Fa- 
deren ham  fra  London  til  Skotland,  hvor  han  i  fem  Aar 
var  saa  godt  som  overladt  til  sig  selv,  og  forst  da  lik  den 
stakkels  Fyr  endelig  den  gamles  Tilladelse  til  at  indtræde 
.i  Marinen. 

Hans  eneste  Arvegods  fra  Fædrehjemmet  var  et  tykt 
Guldur,  og  forsynet  med  dette  gik  han  i  Juni  1793,  sytten 
Aar  gammel,  om  Bord  paa  sin  Onkels  Skib.  Krigen  med 
Frankrig  var  den  Gang  netop  begyndt;  der  var  meget  at 
gjøre  og  stor  Hæder  at  vinde.  Paa  den  Tid  var  den  franske 
Flaade  lige  saa  stærk  som  den  engelske;  men  det  franske 
Materiel  var  langt  bedre ,  hvilket  kom  deraf,  at  der  ikke 
blev  stjaalet  saa  ubarmhjærtig  i  de  franske  Skibsarsenaler 
som  i  de  engelske,  hvoraf  Følgen  var,  at  de  bedste  Skibe 
i  den  engelske  Marine  næsten  vare  de,  der  vare  tagne  fra 
Franskmændene.  Derimod  var  den  engelske  Flaades  Be- 
sætning, skjønt  Mandskabet  næsten  gjennemgaaende  blev 
presset,  den  franske  Flaades  langt  overlegen  ikke  alene  i 
Manøvrering,  men  ogsaa  og  fornemmelig  i  Skydning.  I 
øvrigt  var  Presning  langt  fra  altid  nødvendig,  og  navnlig 
ikke  naar  Kaptejnerne  havde  Folkenes  Tillid.  Thi  Prise- 
pengene lokkede  mægtig,  og  enhver  Kaptejn,  der  havde  Ord 
for  at  være  en  Vovehals,  og  under  hvis  Kommando  man  ven- 
tede at  gjøre  godt  Bytte,  saae  sit  Skib  bemandet  i  en 
Haandevending. 

I   de   sexten  Aar   fra   1793   til    1809    udrettede   Lord 

Cochrane,  i  Keglen  med  latterlig  smaa  Midler,  mere  end 
nogen  anden  Officer  i  den  engelske  Marine.  Fra  1793  til 
1800  tjente  han  som  Lieutenant,  bidrog  i  1795  meget  til 
en  fransk  Eskadres  Nederlag  i  de  nordamerikanske  Farvande 
og  entrede  i  1799  som  Chef  for  en  Deling  Kanonbaade  en 
hel  Del  franske  og  spanske  Kaperskibe.  Derefter  fik  han 
Kommandoen  over  et  lille  Skib  paa  158  Tons  og  14  smaa 
Kanoner,  »Speedy«,  og  i  Løbet  af  tretten  Maaneder  erobrede 
han  med  dette  ikke  mindre  end  halvtredsindstyve  Skibe 
med  122  Kanoner  og  gjorde  534  Fanger,  saa  at  det  lille 
»Speedy«  blev  misundt  af  hele  FJaaden  for  sin  store  Gevinst. 
Det  Held,  som  saaledes  fulgte  Lord  Cochrane,  havde  væsentlig 
sin  Grund  deri,  at  han  brugte  netop  den  modsatte  Frem- 
gangsmaade  som  de  sædvanlige  Krydsere;  medens  nemlig 
disse  om  Dagen  holdt  sig  i  Nærheden  af  Kysten  og  om 
Natten  gik  til  Søs ,  holdt  han  sig  om  Dagen  langt  ude  og 
gik,  naar  det  blev  mørkt,  ind  ad  Land  til,  da  han  snart 
havde  bemærket,  at  Koffardifar tøjerne  sejlede  om  Natten, 
medens  de  om  Dagen  gjærne  søgte  Havn  eller  laa  dækkede 
af  Land  batteriernes  Kanoner,  saa  at  den  franske  Kysthandel 
næsten  gik  sin  Gang  uden  Afbrydelse,  skjønt  England  holdt 
en  Mængde  Krigsskibe  i  Soen  for  at  standse  den. 

Cochranes  Snildhed  frelste  ham  ud  af  mangen  en  farlig 
Situation,  Ofte  blev  han  jagen  af  overlegne  Stridskræfter, 
som  han  kun  undslap  ved,  at  han,  naar  det  blev  mørkt, 
kastede  en  Tønde,  der  var  forsynet  med  en  brændende  Lan- 
terne, over  Bord  og  strax  derpaa  selv  forandrede  sin  Kurs; 
de  fjendtlige  Skibe  forfulgte  naturligvis  Lyset  og  vare  den 
følgende  Morgen  ude  af  Sigte.  En  Gang  kom  han  lovlig 
nær  til  tre  franske  Korvetter,  der  hver  for  sig  vare  større 
end  »Speedy«.  For  nu  at  give  Fjenden  en  stor  Ide  om 
hans  Skib  og  dets  Besætning  lod  Cochrane  paa  én  Gang 
alle  de  Tov,  med  hvilke  Storsejlene  vare  beslaaede,  over- 
skære, saa  at  alle  Sejlene  i  et  Nu  rullede  ned  ad  Masterne, 
og  Fjenden,  som  af  denne  Manøvre  troede  at  kunne  slutte, 

at  Engelskmanden  havde  et  talrigt  og  velevet  Mandskab 
om  Bord,  skyndte  sig  saa  ilfærdig  afsted  ind  imod  Land,  at 
Skibene  gik  til  Grunde,  og  Mandskabet  maatte  redde  sig  i 
Baade.  En  anden  Gang,  da  han  krydsede  ved  den  spanske 
Kyst,  lod  han  sit  Skib  male  netop  som  en  paa  den  Tid 
meget  bekjendt  dansk  Brig  (Spanien,  Frankrig  og  Danmark 
vare  den  Gang  Forbundsfæller).  Da  han  nu  traf  sammen 
med  en  ham  langt  overlegen  spansk  Fregat,  liejsede  han 
det  danske  Flag;  men  Spanieren,  som  ikke  var  fornøjet 
hei-med,  sendte  alligevel  en  Baad  fra  Borde  for  at  under- 
søge Papirerne.  Nu  vare  gode  Raad  dyre,  men  Cochrane 
lod  i  en  Fart  Kvarantæneflaget  gaa  til  Vejrs,  i  det  han  reg- 
nede paa  Spaniernes  uhyre  Rædsel  for  Pesten,  som  netop 
den  Gang  rasede  i  Serøverstaterne  paa  Afrikas  Nordkyst, 
og  Listen  lykkedes  fuldstændig.  Hvad  der  mest  vækker 
vor  Beundring  for  Cochrane,  er  hans  store  Opfindsomhed 
og  Evne  til  at  klare  sig  ud  af  vanskelige  Situationer.  Han 
var  i  dette  Stykke  en  sand  Odysse vs,  og  skjønt  der  ganske 
vist  i  den  engelske  Flaade  var  mange,  som  i  Dumdristighed 
kunde  maale  sig  med  ham,  var  der  aldeles  afgjort  ingen, 
som  ved  alle  Lejligheder  viste  saa  megen  Skarpsindighed 
og  udrettede  saa  meget  med  saa  faa  Midler  som  han.  Naar 
han  traf  sammen  med  Fjenden,  og  Overmagten  ikke  var 
alt  for  uhyre,  ansaa  han  Sejren  for  saa  vis,  at  han  aldeles 
ikke  tvivlede  om  Muligheden  af  den.  Hans  Fjender  have 
flere  Gange  erklæret,  at  hans  Angreb  vare  saa  vanvittige, 
at  dersom  han  havde  tabt  og  var  bleven  stillet  for  en 
Krigsret,  vilde  han  umulig,  være  sluppen  for  at  blive  dømt. 
Man  raaa  herved  imidlertid  betænke,  at  Cochrane  af  tidligere 
Erfaringer  meget  godt  kjendte  den  Modstand,  som  han  kunde 
vente  sig,  og  at  denne  Beregning  var  en  lige  saa  væsentlig 
Del  af  hans  Angrebsplan  som  de  Midler,  hvorover  han 
raadede. 

En  af  Cochranes    mest   glimrende  Bedrifter   var  Erob- 
ringen  af   den    spanske   Fregat   »El  Gamo«    paa  32   svære 


Lord  Cochrane.  203 

Kanoner,  819  Mands  Besætning  og  600  Tons  mod  »Speedy«, 
der  havde  1 4  lette  Kanoner,  54  Mands  Besætning  og  maalte 
158  Tons.  Denne  Affære  er  alt  for  karakteristisk  for  vor 
Helt  til  ikke  at  meddeles  udførligere.  Spanierens  Over- 
legenhed var  saa  stor,  at  han  strax  betragtede  »Speedy« 
som  et  sikkert  Bytte.  Da  begge  Skibe  nærmede  sig  hin- 
anden, affyrede  P>egatten  et  Kanonskud  og  hejsede  det 
spanske  Flag;  men  da  »Speedy«  netop  i  dette  Øjeblik  var 
udsat  for  Spanierens  glatte  Lag,  hejsede  Cochrane  for  at 
bringe  Modstanderen  i  Forlegenhed  det  amerikanske  Flag, 
men  nærmede  sig  ikke  desto  mindre  for  fulde  Sejl  og  hej- 
sede, da  hans  Beliggenhed  forekom  ham  gunstig,  det  engelske 
Flag.  Strax  gav  »El  Gamo«  ham  det  glatte  Lag;  men 
»Speedy«  blev  ikke  ramt  af  en  eneste  Kugle,  eftersom  de 
spanske  Kanoner  vare  rettede  for  højt;  et  andet  Lag  fulgte 
det  første,  men  Virkningen  var  den  samme.  Cochrane  løs- 
nede ikke  et  Skud,  førend  han  var  ganske  nær  ved  Fre- 
gatten; da  løb  han  sit  Bovspryd  ind  i  »El  Gamos»  Takke- 
lage, lod  Kanonerne  rette  højt,  og  det  første  Lag  anrettede 
eu  forfærdelig  Ødelæggelse  paa  Spanierens  Dæk.  Chefen 
og  Højbaadsmanden  faldt  strax,  og  Spanierne,  som  snart 
indsaa,  i  hvilken  uheldig  Stilling  de  vare  komne,  forsøgte 
at  entre.  Da  Befalingen  imidlertid  blev  forstaaet  af  Cochrane, 
stødte  han  fra  i  det  Øjeblik,  da  Fjenden  vilde  styrte  ned 
paa  hans  Skib,  dog  ikke  længere,  end  at  han  kunde  fyre 
med  Haandskydevaaben,  og  samtidig  gav  han  et  glat  Lag, 
førend  Spanierne  endnu  vare  komne  sig  af  deres  Overraskelse. 
To  Gange  forsøgte  Spanierne  at  entre,  og  to  Gange  narrede 
Cochrane  dem;  de  opgave  derpaa  videre  Forsøg  i  den  Eetning 
og  begave  sig  atter  til  Kanonerne,  hvis  Ild  snart  splintrede 
»Speedys«  Takkelage  fra  Top  til  Mærs,  men  for  Resten  ingen 
Skade  gjorde,  thi  efter  at  have  kæmpet  en  Time  havde 
»Speedy«  kun  to  døde  og  fire  saarede.  Imidlertid  var  det 
Cochrane  klart,  at  han  alligevel  til  Slutning  vilde  koname 
til   at   trække   det   korteste  Straa,    da   hans  Steenger   vare 

splintrede,  og  Sejleue  hang  i  Laser;  han  raabte  derfor  til 
sine  Folk,  at  enten  maatte  de  entre  Spanieren  eller  udsætte 
sig  for  selv  at  blive  kaprede  af  ham,  og  i  dette  Tilfælde 
kunde  de  være  sikre  paa  ikke  at  faa  Pardon,  medens  de, 
naar  de  vilde  entre,  kunde  afgjore  hele  Affæren  i  en  Fart 
til  Fordel  for  »Speedy«.  Som  sagt,  saa  gjort;  Skibskirurgen 
tog  Roret  og  blev  alene  tilbage  som  Chef  og  Besætning,  og  et 
Par  Sekunder  efter  at  Befalingen  til  Entring  var  given,  var 
hver  Mand  om  Bord  paa  »El  Gamo«,  en  Aktion,  som  blev 
lettet  meget  derved,  at  Skibslægen  med  udmærket  Dygtighed 
lagde  »Speedy«  an  ved  Fregatten.  Kort  i  Forvejen  havde 
Cochrane,  da  han  vidste,  at  den  sidste  Kamp  vilde  blive 
fortvivlet,  og  stolede  paa  Spaniernes  overtroiske  Frygt,  be- 
falet en  Del  af  Mandskabet  at  sværte  Ansigterne,  og  da  Fol- 
kene allerede  saae  temmelig  smudsige  og  ophidsede  ud  af 
Kampen,  frembøde  de  med  de  sværtede  Ansigter  et  virkelig 
djævelsk  Skue.  Denne  Afdeling  tik  Ordre  til  at  entre  »El 
Gamos«  Forstævn,  og  Virkningen  blev  ganske,  som  Cochrane 
havde  ventet.  Hovedmassen  af  den  spanske  Besætning  stod 
paa  Bakken,  forberedt  paa  at  drive  mulige  Entringsforsøg 
tilbage  paa  dette  Punkt;  men  de  bleve  som  forstenede,  da 
de  pludselig  saae  en  Mængde  djævelsk  udseende  Skikkelser 
dukke  frem  af  Krudtrøgen.  En  anden  Deling  af  Cochranes 
Folk  entrede  paa  Laaringen  og  faldt  Spanierne  i  Ryggen, 
førend  disse  kom  sig  af  deres  første  Forskrækkelse.  I  et 
Par  Minutter  udspandt  der  sig  nu  en  fortvivlet  Kamp;  men 
Cochrane,  som  saae,  at  det  Ijendtlige  Flag  endnu  vajede  fra 
Gaffelen,  gav  strax  en  af  sine  Folk  Befaling  til  at  stryge 
dette  —  den  samme  Manøvre,  ved  hvilken  Fernando  Cortez 
jog  Montezumas  Hær  paa  Flugt  —  og  uden  at  forhøre 
sig  nærmere,  paa  hvis  Befaling  Flaget  var  strøget,  og  i  den 
Tro,  at  det  var  en  af  deres  egne  Officerer,  der  havde  givet 
Ordren,  strakte  Spanierne  Vaaben  og  overgave  sig  til  Eng- 
lænderne. »Speedy«  '  havde  tre  døde  og  tretten  saarede, 
medens  »El  Gamo«  havde  femten  døde  og  en  og    fyrretyve 

saarede,  saa  at  altsaa  Fjendens  Styrke  efter  Kampen  endnu 
var  Sejrherrens  langt  overlegen. 

Men  Faren  var  endnu  ingenlunde  forbi.  Der  var  263 
usaaredeMænd  tilbage  paa  »El  Gamo«,  og  »Speedy«  kunde 
kun  disponere  over  fyrretyve.  Cochrane  lod  strax  hele  den 
fjendtlige  Besætning  gaa  ned  i  Lastrummet,  Kanonerne 
bleve  anbragte  ved  Lugekarmene  og  rettede  nedefter,  tredive 
Mand  bleve  om  Bord  paa  Prisen,  og  saaledes  satte  man 
Kurs  for  Port  Mahon ,  hvor  hen  man  ogsaa  lykkelig  ankom. 
Kanonbaadene  fra  Barcelona  havde  været  Tilskuere  til 
Kampen,  men  ikke  vovet  at  komme  Fregatten  til  Hjælp; 
var  dette  sket,  vilde  Cochrane  næppe  have  kunnet  undgaa 
dem  og  bringe  sit  Bytte  i  Sikkerhed,  da  Fangerne  ytrede 
Tilbøjelighed  til  at  sa>tte  sig  i  Frihed  og  kun  bleve  afholdte 
herfra  ved,  at  Kanonerne,  der  vare  ladede  med  Kardætsker, 
gabede  dem  i  Mode,  og  Englæ-nderne  stode  med  bra:ndende 
Lunter  ved  Siden  af  dem. 

Nogen  Tid  efter  »El  Gamos«  Overgivelse,  da  Eng- 
lænderne befandt  sig  i  rolig  Besiddelse  af  det  gode  Skib, 
bad  den  spanske  Næstkommanderende,  der  havde  taget 
Kommandoen  efter  Chefens  Fald,  Cochrane  om  et  Bevis  for, 
at  han  i  Kampen  havde  gjort  sin  Skyldighed.  Det  Doku- 
ment, som  Cochrane  i  denne  Anledning  udfærdigede,  gik  ud 
paa,  at  »Don***  havde  opfort  sig  som  en  ægte  Spanier«, 
et  Vidnesbyrd,  hvormed  Officeren  var  meget  tilfreds,  og  som 
senere  skaftede  ham  Befordring  i  den  spanske  Marine,  hvor- 
over Cochrane  morede  sig  kostelig. 

Lord  Cochrane  havde  allerede  paa  denne  Tid  skaff'et 
sig  saa  mange  Fjender,  at  hans  Udnævnelse  til  Fregatkaptejn, 
der  ellers  plejede  at  følge  umiddelbart  efter  saadanne  Be- 
drifter som  de  i  det  foregaaende  nævnte,  først  kom  fire 
Maaneder  efter,  og  det  endda  ikke  uden  lang  Talen  og 
Skriven  frem  og  tilbage.  Han  forlangte  ogsaa  Forfremmelse 
for  sin  første  Lieutenant,  der  havde  udmærket  sig  fortrinlig 
i  Aff'æren  med  »El  Gamo« ;  men  Lord  St.  Vincent,  som  den 

Gang  var  første  Admiralitetsherre,  svarede  herpaa,  at  der 
ikke  var  nogen  Anledning  til  at  lade  denne  Officer  avancere, 
da  der  kun  var  faldet  saa  faa  om  Hord  paa  »Speedy« ! 
Cochrane,  der  altid  var  klar  til  at  slaas  med  Sværd,  Mund 
og  Pen,  tilskrev  Hans  Herlighed,  at  det  kom  deraf,  at 
Spanierne  liavde  sigtet  saa  slet;  men  for  øvrigt  stod  den 
opstillede  Maxime  i  Modstrid  med  lians  egen  Ophøjelse  i 
Grevestanden,  hans  Flagkaptejns  til  Kommodore  og  hans  andre 
Officerers  Befordring  til  højere  Grader  og  Æresposter,  da 
det  var  en  vitterlig  Sag,  at  der  i  det  Slag,  efter  hvilket 
Hans  Herlighed  førte  Titel,  kun  var  falden  én  Mand  om 
Bord  paa  hans  Flagskib,  altsaa  endnu  færre  end  paa  »Speedy« ! 
Siden  Cochrane  havde  givet  Lorden  dette  Hib,  var  denne 
hans  uforsonligste  Fjende,  tilmed  da  man  den  Gang  om 
Bord  paa  den  engelske  Flaade  ganske  højt  gjorde  Bemærk- 
ninger over,  at  det  var  Kystflotillen  under  Nelson,  der 
havde  vundet  Slaget  ved  St.  Vincent,  medens  den  øverst- 
kommanderende, som  fik  hele  Æren  for  Sejren,  betragtede 
Kampen  i  stor  Afstand.  Ved  sit  ukloge  Brev  skadede  Lord 
Cochrane  ikke  alene  sig  selv,  men  ogsaa  den  Officer,  som 
han  vilde  gavne,  ja  Admiralitetet  spillede  denne  et  saa 
nederdrægtigt  Puds,  at  man  næppe  kan  tro  paa  Muligheden 
deraf  i  et  frit  Land  som  England.  I  den  Overbevisning,  at 
han  aldrig  vilde  blive  befordret,  havde  Lieutenant  Parker 
trukket  sig  tilbage  til  en  lille  Gaard,  som  i  Forbindelse 
med  hans  Halvsold  var  tilstrækkelig  til  at  føde  ham  og 
Familie.  Efter  nogen  Tids  Forløb  fik  han  imidlertid  fra 
Regeringen  Udnævnelse  som  Commander*)  og  Ordre  til  at 
gaa  til  de  vestindiske  Farvande  for  at  overtage  Befalingen 
over  en  Chaluppe ,  » Hainbow«-«' ,  som  var  stationeret  der. 
Parker  solgte  derpaa  alt,  endogsaa  sine  Møbler  og  rejste 
til  Barbados,  hvor  han  fremstillede  sig  for  den  engelske 
Admiral;    men  Skibet  kunde  ikke  findes  der,    og  han    blev 


*)  Commander  svarede  til  vort  torrige  Xaptejnlioutenant. 

derfor  sendt  til  Bermudasøerne  for  at  erkyndige  sig  om  det. 
Efter  megen  Frem-  og  Tilbagerejsen  viste  det  sig  endelig, 
at  Skibet  slet  ikke  existerede!  Den  stakkels  Mand  saae  sig 
derfor  nodsaget  til  at  vende  tilbage  til  England  med  ufor- 
rettet Sag  og  begav  sig  strax  til  Admiralitetet,  Lord  Mel- 
ville,  som  var  fulgt  efter  Lord  St.  Vincent  i  Ministeriet, 
udtalte  sin  forbavselse  og  Beklagelse  over  det  skete  og 
lovede  Parker  baade  Godtgjorelse  for  de  hafte  Udgifter  og 
Kommando  over  et  Skib  ved  første  Lejlighed;  men  den 
ulykkelige  Mand  saae  hverken  det  ene  eller  det  andet  nogen 
Sinde  i  sit  Liv!  Hans  Omkostninger  ved  Kejser,  Ekvipering 
osv.  beløb  sig  til  omtrent  tusende  Pund  Sterling,  og  dette 
Tab  i  Forbindelse  med  de  fejlslagne  Forhaabninger ,  Opløs- 
ningen af  hans  Hjem  og  den  dybe  Fornærmelse,  der  var  bleven 
ham  tilføjet,  undergravede  hans  Helbred  saaledes,  at  han 
kort  efter  døde  og  efterlod  sig  Enke  med  fire  Døtre  i  den 
dybeste  Armod! 


Den  næste  xMission,  paa  hvilken  Admiralitetet  udsendte 
Lord  Cochrane,  var  af  en  saadan  Natur,  at  man  ikke  godt 
kan  værge  sig  for  den  Tanke,  at  Aytoriteterne  ønskede  at 
blive  af  med  den  besværlige  Mand  paa  en  skikkelig  Maade. 
Han  tik  nemlig  Befaling  til  at  gaa  til  Algier  for  i  den 
engelske  Kegerings  Navn  at  opfordre  Dejen  til  at  udlevere 
et  engelsk  Skib,  der  var  blevet  taget  af  Korsarerne  som 
Repressalie  for  et  tidligere  af  Engelskmændene  erobret  Skib, 
der  havde  brudt  Blokaden.  For  at  gjøre  en  Sørøverstat 
virksomme  Forestillinger  vilde  Cochrane  i  det  mindste  have 
behøvet  en  ordentlig  Eskadre,  der  kunde  have  indgydt 
Piraterne  Agtelse;  men  han  fik  kun  »Speedy« ,  der  var  et 
af  de  mindste  og  slettest  armerede  Skibe  i  den  engelske 
Flaade.  Han  kunde  dog  naturligvis  ikke  vægre  sig  ved  at 
adlyde,  og  snart  efter  ankrede  hans  »Speedy«  op  ved  Algier. 

Ansøgningen  om  en  Avdients  hos  Hs.  Højhed  Dejen  for- 
aaisagede  Ministrene,  der  snarere  vare  deres  Herres  Herrer 
end  Tjenere,  megen  Utilfredshed;  men  at  afslaa  den  gik 
ikke  an,  og  der  blev  da  fastsat  en  Dag,  paa  hvilken  Cochrane 
skulde  overbringe  sit  Budskab.  Ceremonierne  begyndte  med 
den  uundgaaelige  Kaffedrikken,  hvorpaa  Cochrane  blev  ført 
gjennem  en  hel  Del  Gallerier  og  Korridorer,  hvor  vildt 
udseende  og  med  Øxer  bevæbnede  Soldater  dannede  Spalier, 
indtil  han  endelig  naaede  Dejens  Gemak.  Hans  Højhed  var 
en  værdig  udseende,  prægtig  klædt  Mand,  der  sad  med 
korslagte  Ben  paa  en  Divan  i  et  Hjørne  af  Værelset ,  om- 
given af  bevæbnede,  der  saae  alt  andet  end  velvillige  ud. 
l^jfter  at  Cochrane  var  kommen  ind,  blev  han  omringet  af 
Janitscharer,  der  opfordrede  ham  til  at  hilse  Hans  Højhed 
med  tre  »Salem«,  og  umiddelbart  derefter  spurgte  Dejen 
ved  en  Tolk  i  en  grov  Tone,  hvad  Englænderen  vilde. 
Cochrane  svarede,  at  han  var  Chef  paa  et  ved  Havnen  lig- 
gende'Krigsskib ,  og  at  han  af  sin  Kegering  var  sendt  for 
at  gjøre  Hans  Højhed  ærbødige  Forestillinger  angaaende  et 
engelsk  Skib,  som  imod  Folkeretten  var  opsnappet  af  algierske 
Krydsere.  Da  disse  Ord  bleve  oversatte  for  Dejen,  forvand- 
ledes Udtrykket  i  de  omkringstaaendes  Ansigter  fra  For- 
bitrelse til  fornærmet  Uskyldighed;  men  Hans  Højhed  selv 
blev  dygtig  vred  og  befalede  Tolken  at  sige  Cochrane,  at 
en  saadan  Forestilling  tog  sig  besynderlig  ud,  da  dog  enhver, 
som  kjendte  noget  til  Englænderne,  vidste,  at  de  vare  Ver- 
dens allerværste  Sørøvere,  og  han  (Cochrane)  en  af  de 
farligste  (Lorden  bukkede) ;  at  han  egentlig  burde  tage  ham 
og  hele  hans  Mandskab  til  Fange  og  beholde  dem,  til  Eng- 
lænderne havde  givet  det  algierske  Skib  tilbage,  som  de 
havde  taget,  og  at  kun  den  store  Agtelse,  han  nærede  for 
den  engelske  Regering,  afholdt  ham  derfra.  Cochrane  kunde 
derfor  gjærne  rejse  hjem  og  sige,  at  det  omspurgte  Skib 
snarest  mulig  skulde  blive  sendt  tilbage. 

Denne  Afgj  øreise  syntes  imidlertid  ikke  at   være    efter 

Hoffolkenes  Hoved,  og  af  den  heftige  og  larmende  Disput, 
som  opstod,  sluttede  Lorden,  at  Dejens  Omgivelser  forlangte, 
at  denne  enten  skulde  beholde  den  frække  Englænder  i 
Fangenskab  paa  ubestemt  Tid  eller  hurtig  lade  ham  expedere 
ud  af  Verden  ved  Drabanterne  paa  Trapperne  —  paa  samme 
Maade  som  den  nærmest  foregaaende  Dej  for  nogle  Aar 
siden  var  bleven  ombragt;  men  Fj^rsten  syntes  at  sætte  for 
megen  Pris  paa  et  godt  Forhold  til  England,  til  at  han 
skulde  ødelægge  det  for  en  saadan  Bagatels  Skyld,  og  saa- 
ledes  slap  Cochrane  uskadt  ud  af  Algier.  Det  er  en  Selv- 
følge, at  han  ønskede  sig  til  Lykke  med  at  have  fuldført 
den  farlige  Mission  paa  en  saa  ærefuld  Maade,  da  han  atter 
var  om  Bord  i  sit  Skib.  Ikke  længe  efter  (1801)  blev 
»Speedy«  opbragt  af  to  franske  Linieskibe,  og  Cochrane 
blev  tagen  til  Fange;  men  ved  Freden  i  Amiens  kort  efter 
fik  han  atter  sin  Frihed. 

Fredstiden  benyttede  Cochrane  til  paa  Universitetet  i 
Edinburgh  at  udfylde  Hullerne  i  sin  Opdragelse  5  en  af  hans 
medstuderende  var  den  otte  Aar  yngre  Lord  Palmerston; 
men  samtidig  hermed  beskæftigede  vor  Helt  sig  med  PJfter- 
forskninger  angaaende  de  Misbrug,  som  fandt  Sted  i  Marinen, 
da  han  havde  fattet  den  Plan  at  lade  sig  vælge  til  Parla- 
mentet og  der  at  optræde  som  Reformator  i  Søværnets  For- 
valtning. Bestikkelsen  paa  de  engelske  Skibsværfter  var 
den  Gang  saa  forfærdelig,  at  Lord  St.  Vincent,  første  Ad- 
miralitetslord,  brugte  det  Udtryk,  at  »de  stank  af  Bestikkelse«. 
Regeringen  gav  Embeder  og  Leverancer  til  saadanne  Folk, 
som  støttede  den  i  Parlamentet;  disse  kjebte  slette  Skibe 
for  Spotpris  og  udlejede  dem  til  Staten  for  uhyre  Summer, 
og  selvfølgelig  var  det  ikke  sjældent,  at  saadanne  Skibe, 
saa  snart  de  naaede  rum  So,  gik  under  med  Top  og  TavL 
Som  Vederlag  for  en  Stemme  i  Parlamentet  fik  man  fuld 
Frihed  til  at  stjæle  og  bedrage  paa  Nationens  Regning,  og 
naar  man  gaar  ind  paa  Enkelthederne  af  dette  skamløse  Plyu- 
dringssystem ,   kan  man  ikke  undre  sig   over   den   engelske 

Statsgjælds  uhyre  Størrelse.  Regeringens  Embedsmænd 
spillede  under  Dække  med  Leverandører  og  Kjebmænd,  og 
i  ét  Tilfælde,  hvor  Bedragerierne  beløb  sig  til  flere  Mil- 
lioner Pund  Sterling,  fik  en  af  Embedsmændene  den  smukke 
Sum  af  87,000  Pund  for  at  dække  hele  den  skamløse 
Transaktion  med  den  kristelige  Kjærligheds  Kaabe.  Imid- 
lertid led  Mandskaberne  paa  Skibene  frygtelig;  Provisionerne 
om  Bord  vare  i  Reglen  halvraadne,  Rommen  en  gyselig 
Blanding  af  Svovlsyre,  Campechetræ  og  Vand.  Af  de  Lev- 
nedsmidler ,  som  vare  bestemte  for  Krigsfangerne ,  bleve  i 
Reglen  tre  Fjerdedele  stjaalne;  syge  og  saarede  fik  ingen 
Medikamenter,  og  falske  Vexler  og  Modtagelsesbeviser  for 
Varer,  som  aldrig  havde  existeret,  fløj  omkring  som  Fluer 
i  September.  I  Stedet  for  nu  at  drage  Hovedsynderne  til 
Ansvar  søgte  man  ved  Sparsommelighed  paa  andre  Punkter 
at  modarbejde  Ødselheden.  Saaledes  anordnede  en  af  Direk- 
tørerne for  Sundhedsvæsenet,  at  man  ved  Forbindingen  af 
saarede  skulde  bruge  Svamp  i  Stedet  for  Linned,  fordi  hint 
lod  sig  benytte  flere  Gange!  Men  Følgen  var  naturligvis 
den,  at  selv  de  letteste  Saar,  som  bleve  behandlede  med 
Svamp,  der  havde  været  brugt  til  Saar,  i  hvilke  der  havde 
været  Inflammation,  strax  bleve  inficerede,  og  dette  Spar- 
sommelighedssystem  kostede  ikke  faa  brave  Mænd  Livet 
eller  Førligheden,  Under  saadanne  Omstændigheder  er  det 
intet  Under,  at  det  var  vanskeligt  at  faa  Mandskab  til 
Flaaden.  Kun  ved  uendelige  Krydstogter  og  Farter  uden 
Maal  og  Med  og  ved  Forbud  mod  at  gaa  i  Land,  naar 
Skibet  var  i  Havn,  kunde  man  holde  sammen  paa  Mand- 
skabet; men  at  dette  evige  Fangenskab  om  Bord  i  For- 
bindelse med  den  modbydelige  Kost  gav  Folkene  Afsmag 
for  Sølivet,  er  en  Selvfølge,  saa  meget  mere  som  de,  naar 
de  kom  invalide  i  Land,  bleve  fordømte  til  en  Havnetjeneste, 
der  var  vel  saa  stræng  som  den  om  Bord! 

Da  Krigen  med  Frankrig  atter  brød    ud  i  Aaret  1803, 
vendte  Cochrane  igjen  tilbage  til  sin  Yndlingsbeskæftigelse. 

Først  vilde  man  slet  intet  Skib  give  ham;  endelig  fik  han 
et  aftaklet  Kulskib  med  den  Befaling  at  krydse  ved  de 
franske  Kyster  dermed.  Fartøjet  var  imidlertid  i  en  saa 
jammerlig  Tilstand,  at  det  kun  kunde  gaae  med  Vinden 
og  ikke  krydse,  og  Cochrane  erklærede  derfor,  at  han  ikke 
kunde  bruge  det,  da  han  utvivlsomt  strax  vilde  drive  ind 
paa  den  franske  Kyst.  Saa  gav  Admiralitetet  ham  Ordre 
til  at  krydse  øst  for  Ørknoerne  for  at  beskytte  de  der- 
værende Fiskerier;  men  da  han  kom  der  op,  viste  det  sig, 
at  der  aldrig  blev  fisket  paa  dette  Sted,  og  at  der  altsaa 
ingen  Fiskerier  var  at  beskytte!  Femten  Maaneder  maatte 
Cochrane  sejle  i  denne  Vandørken,  og  i  al  denne  Tid  saae 
han  ikke  en  eneste  Hvalfanger!  Efter  denne  Tid  havde 
hans  værste  Fjende,  Lord  St.  Vincent,  set  sig  nødsaget  til 
at  træde  ud  af  Admiralitetet,  og  da  Lord  Melville  kom  i 
hans  Sted,  fik  Cochrane  endelig  et  godt  Skib,  Fregatten 
»Pallas«  paa  to  og  tredive  Kanoner,  med  hvilket  han  fik 
Ordre  til  at  gaa  til  de  azoriske  Øer.  Her  opsnappede  han 
en  Mængde  spanske  Galeoner,  der  vare  rigt  ladede  med 
Diamanter,  Guld-  og  Søl  varer.  Mahogni-  og  Campechetræ 
osv.  I  et  af  de  kaprede  Skibe  fandtes  nogle  Kasser  med 
Paaskrif ten  »usælgeligt«.  Cochrane,  der  her  ventede  at  finde 
et  rigt  Bytte,  lod  dem  strax  aabne,  men  blev  overmaade 
skuffet  ved  at  finde,  at  Indholdet  kun  bestod  af  —  Aflads- 
breve, pavelige  Buller,  Dispensationer  for  de  strænge 
Fastedage  og  lignende  værdifulde  Sager,  alle  sammen  med 
Prisen  nøjagtig  angivet.  De  vare  fra  Spanien  skikkede  over 
til  det  mejicanske  Syndermarked;  men  da  Efterspørgslen 
ikke  havde  viist  sig  saa  stærk  som  Tilbudet,  gjorde  de  Rejsen 
tilbage  som  Returgods!  Cochrane  overlod  Hajerne  det  hele 
til  Indkjøbspris. 

Fra  Portsmouth  var  der  allerede  indløbet  Beretninger 
om  Cochranes  Priser,  som  i  hurtig  Følge  kom  dertil  og 
vakte  stort  Røre  mellem  Søfolkene.  Dette  blev  ikke  mindre, 
da  endelig  »Pallas«  selv  løb   ind   til  Portsmouth    med    tre 

massive  Guldkandelabrer  paa  fem  Fods  Højde  i  Mastetoppene. 
Mejicanerne  havde  skjænket  dem  tillige  med  en  Del  andet 
kostbart  Guld-  og  Sølvtøj  til  en  eller  anden  berømt  Kirke 
i  Spanien  og  bragt  dem  om  Bord  i  et  af  Flaadens  bedste 
Skibe;  men  de  naaede  aldrig  Bestemmelsesstedet.  .  Lord 
Cochrane  vilde  gjærne  beholde  Stagerne  som  et  Minde  og 
havde  i  den  Anledning  affundet  sig  med  »Pallas«'s  Officerer 
og  Mandskab;  men  da  de  bleve  bragte  til  Toldkammeret, 
vilde  Betjentene  ikke  lade  dem  passere  uden  imod  fuld 
Told,  og  da  denne  for  det  fine,  drevne  Guldarbejde  var 
meget  høj,  saae  Cochrane  sig  nødsaget  til  at  slaa  de  skjønne 
Stager  itu,  hvorefter  de  gik  ind  som  gammelt  Guld. 

Herefter  fik  Cochrane  Ordre  til  at  gaa  til  Qvebec  med 
en  Konvoj  engelske  Koffardimænd.  Ved  denne  Lejlighed 
bemærkede  han,  at  Skibets  Kompashus  var  forsynet  med 
Jærnrist  i  Stedet  for  med  Kobberrist  —  af  Sparsommelighed 
naturligvis  — ,  hvoraf  Følgen  var,  at  Kompassets  Misvisning 
paa  Grund  af  Jærnets  og  Magnetnaalens  gj ensidige  Paavirk- 
ning  var  saa  stor,  at  man  ikke  kunde  stole  paa  det.  I 
mørke  Nætter,  hvor  Stjærnerne  ikke  kunde  orientere,  traf 
det  sig  ikke  sjældent,  at  Skibene  kom  flere  Mile  bort  fra 
den  rette  Kurs,  og  da  tilmed  Lanternerne  paa  Lederskibet 
vare  altfor  svage  til  at  kunne  ses  af  hele  Konvojen ,  skiltes 
denne  hyppig  ad,  og  Koffardimændene  levede  i  stadig  Æng- 
stelse for  at  blive  bortsnappede  af  fjendtlige  Krydsere.  Da 
Cochrane  derfor  kom  hjem  til  England,  konstruerede  han 
en  Lanterne,  hvis  Lys  var  saa  stærkt,  at  det  om  Natten 
kunde  ses  over  alle  andre.  Admiralitetet  fik  Opfindelsen, 
men  tog  ikke  det  ringeste  Hensyn  til  den.  Nogle  Aar 
senere  gjorde  imidlertid  Skibsrederne  saa  indtrængende 
Forestillinger  netop  i  Henseende  til  Lanternernes  Mangel  paa 
Lysstyrke,  at  Regeringen  saae  sig  nødsaget  til  at  henvende  sin 
Opmærksomhed  paa  dette  Spørgsmaal,  og  uden  at  ænse 
Cochranes  Model  udsatte  den  en  Præmie  paa  halvtredsinds- 
tyve Pund   for   den    bedste    Lanterne.     Cochrane,    der   nok 

anede,  at  man  ikke  vilde  værdige  hans  Lampe  et  Blik,  naar 
man  vidste,  fra  hvilket  skabet  Faar  den  skrev  sig,  fik  en  af 
sine  Agenter,  en.  Mr.  Brooks,  til  at  indsende  Lanternen  under 
sit  Navn  til  Konkurrencen.  Dette  skete,  og  efter  en  Mængde 
sammenlignende  Forsøg  i  mange  af  de  engelske  Havne  fik 
Brooks  virkelig  den  udsatte  Pris  for  Cochranes  Lanterne; 
men  da  Sammenhængen  ikke  lang  Tid  efter  kom  Autori- 
teterne for  Øre,  blev  ikke  en  eneste  Lanterne  bestilt,  og 
Koftardimændene  løb  den  samme  Fare  som  tidligere.  Der- 
imod blev  Lanternen  almindelig  indført  paa  den  franske 
Flaade ! 

Da  Cochrane  kom  tilbage  til  England  fra  Qvebec, 
skulde  der  netop  vælges  et  Parlamentsmedlem  for  Honiton,  og 
han  stillede  sig  som  Kandidat.  Han  havde  allerede  en  Gang 
tidligere  staaet  over  for  de  »uafhængige  og  højst  respektable 
Vælgere«;  men  da  han  af  Princip  vægrede  sig  ved  at  be- 
stikke, faldt  han  igjennem  med  Glans.  Saa  snart  Valgets 
Udfald  blev  ham  bekjendt,  lod  han  den  offentlige  Udraaber 
forkynde  i  B3^en,  at  enhver,  som  havde  stemt  for  Lord 
Cochrane,  den  faldne  Kandidat,  skulde  faa  en  Gave  paa  ti 
Guineer  som  Tegn  paa  hans  Agtelse,  fordi  han  havde  stemt 
paa  ham  uden  at  være  bestukken.  Denne  Bekjendtgjerelse 
vakte  naturligvis  et  voldsomt  Røre  mellem  Vælgerne,  da 
de,  som  havde  stemt  for  den  sejrende  Kandidat,  kun  havde 
faaet  fem  Guineer  hver  og  derfor  gjorde  den  logiske  Slut- 
ning, at  han  havde  snydt  dem  for  de  fem  andre!  Da  Cochrane 
derfor  i  Aaret  1806  kom  tilbage  til  Honiton  kjørende  i  en 
Vogn  med  sex  Heste  for  og  fulgt  af  Officererne  paa  »Pallas« 
i  flere  firspændige  Vogne,  blev  han  modtagen  med  uhyre 
Enthusiasme,  saa  meget  mere  som  det  Rygte  havde  udbredt 
sig,  at  Lorden  ved  Opbringeisen  af  de  spanske  Galeoner 
var  bleven  saa  rig  som  Stormogulen.  Man  vidste  jo  fra 
tidligere  Tid,  at  Lorden  ikke  brugte  Bestikkelser,  og  der 
blev  heller  ikke  med  en  Stavelse  berørt,  hvad  han  vel  vilde 
give  for  Stemmerne ;  det  var  blot  bekjendt,  at  de,' der  forrige 

Gang  havde  stemt  paa  ham,  havde  faaet  hver  ti  Guineer, 
og  man  overlod  derpaa  Sagen  ganske  til  Hans  Herligheds 
Diskretion.  Cochrane  blev  da  valgt  med  stor  Stemmeflerhed; 
men  umiddelbart  efter  Knndgjerelsen  af  Udfaldet  spurgte 
man  ham,  hvilket  Vederlag  han  vilde  give  Vælgerne  for 
deres  Opmærksomhed.  »De  faa  ikke  en  Penny!«  svarede 
han.  »Ja,  men  han  gav  jo  dog  sidst  Minoriteten  ti  Guineer 
pr.  Hoved,  og  nu  ventede  Vælgerne  sig  noget  klækkeligt«. 
»Jeg  tvivler  aldeles  ikke  derom!«  svarede  Lorden  tørt  — 
»den  Gang  betalte  jeg,  fordi  mine  Vælgere  ikke  vilde  mod- 
tage de  fem  Guineer  af  min  Modstanders  Agenter,  og  det 
vilde  altsaa  stride  fuldstændig  mod  mine  tidligere  udtalte 
Principer,  om  jeg  nu  betalte«.  Da  al  Prellen  viste  sig 
frugtesløs,  spurgte  man  ham  til  sidst,  om  han  da  ikke  vilde 
give  sine  Vælgere  et  offentligt  Gilde  for  deres  Understøt- 
telse! Jo,  det  vilde  han,  og  de  hejst  respektable  Borgere 
i  Honiton  besluttede  at  føre  sig  Lejligheden  til  Nytte. 
Ikke  alene  hans  Vælgere,  men  ogsaa  hans  Modstandere, 
samtlige  med  Koner,  Børn  og  Venner  gave  Møde,  og  Lord 
Cochrane  fik  for  dette  Gilde  en  Regning  paa  tolv  hundrede 
Pund  Sterling!  Senere  overhængte  hans  Vælgere  ham  saa- 
ledes  med  Anmodninger  om  at  skaffe  dem  forskjellige  Stil- 
linger, at  han  var  inderlig  glad  ved  i  Aaret  1807,  da  Par- 
lamentet blev  opløst,  at  kunne  sige  dem  Farvel.  Derefter 
optraadte  han  som  Kandidat  i  det  radikale  Westminster,  og 
han  havde  aldrig  Grund  til  at  angre  dette,  da  hans  Vælgere 
her  ingen  Sinde  anmodede  ham  om  at  forskaffe  dem  peku- 
niære Fordele  eller  indbringende  Stillinger,  de  stode  trofast 
ved  hans  Side,  da  Ulykken  senere  væltede  sig  ind  over 
ham,  og  tvivlede  intet  Øjeblik  om  ham,  end  ikke,  da  Lord 
Overdommeren  EUenborough  havde  dømt  ham  til  at  staa 
ved  Skampælen. 

I  Parlamentet  blev  Lord  Cochrane  snart  meget  ube- 
hagelig for  Ministeriet.  Han  sluttede  sig  ikke  til  noget 
af  Underhusets  to  store  Partier,    fordi  de,    som  han  sagde, 

>ikke  havde  noget  andet  Formaal  end  systematisk  at  plyndre 
Folket«,  og  saaledes  forklares  det,  at  Oppositionen  bestandig 
lagde  Magthaverne  alle  mulige  Hindringer  i  Vejen.  Parla- 
mentarismens Uvæsen  var  den  Gang  blevet  alle  saa  ind- 
lysende, at  Benævnelserne  »Whigger«  og  »Toryer«  med  al- 
mindeligt Bifald  bleve  afskaffede  og  afleste  af  Navnene 
»Ins«  og  »Outs«,  »de  inden  for«  og  »de  udenfor  værende«. 
I  det  radikale  Westniinster  blev  Cochrane  netop  valgt, 
fordi  han  afgav  den  højtidelige  Erklæring,  at  han  ikke  vilde 
høre  til  noget  af  de  to  Partier,  men  opponere  imod  dem 
begge,  saafremt  de  vilde  sætte  noget  igjennem,  der  var 
skadeligt  for  Nationen.  Partiernes  indbyrdes  Had  var  gun- 
stigt for  en  saadan  Plan.  Det  ene  anklagede  det  andet  for 
blot  at  stræbe  efter  Magten  i  den  Hensigt  at  berige  sig 
selv  med  Statens  Penge,  og  disse  Beskyldninger  antoge  en 
saa  giftig  Karakter,  at  man  ikke  kan  forundre  sig  over,  at 
Folket  tog  begge  Partier  paa  Ordet,  saa  meget  mere  som 
hvert  af  dem,  saa  snart  det  kom  til  Magten,  strax  kastede 
de  Principer,  ved  hvilke  det  havde  faaet  en  øjeblikkelig 
Overvægt  over  Modstanderne,  over  Bord  og  blot  tænkte  paa 
at  berige  sig  saa  meget  som  muligt,  saa  længe  det  havde 
Eegimentet.  Statsmænd  fandtes  der  under  saadanne  For- 
hold ikke  —  i  det  højeste  Politikere,  og  den  Væmmelse, 
som  deres  Kjævlerier  om  Magten  og  deres  Keverier,  naar 
de  havde  faaet  den,  opvakte  i  Folket,  var  saa  stor,  at  mange 
troede,  at  Folket  selv  snart  vilde  styrte  begge  Partier. 
Imidlertid  gik  Toryer  og  Whigger  altid  sammen,  saa  snart 
der  dukkede  nogen  Agitation  imod  dem  op  i  Folket;  den 
offentlige  Mening  blev  undertrykt,  hvor  den  vovede  sig  frem; 
Pressen  blev  lagt  i  Lænker,  og  Journalister  og  offentlige 
Talere  fængslede  eller  dømte  til  svære  Pengebøder,  og  hvor 
dette  paa  Grund  af  vedkommendes  Rang  og  Stilling  var 
umuligt,  forenede  begge  Partier  sig  om  at  vise  ham  deres 
Fjendskab  paa  den  skaanselsløseste  Maade,  eller  de  søgte 
eller  skabte  en  Lejlighed  til  at  befri  sig  for  den  ubekvemme 

Person.      Cochrane    skulde    snart    gjøre    denne    bitre    Er- 
faring\ 

Et  af  de  første  Forslag,  hvorved  Cochrane  drog  Under- 
husets Opmærksomhed  hen  paa  sig,  gik  •  ud  paa,  at  der 
skulde  nedsættes  en  Kommission  for  at  afgive  Beretning 
om  alle  de  Sinecurer  og  Emolumenter,  som  vare  i  Hæn- 
derne paa  Parlamentsmedlemmer  og  disses  Slægtninge.  Den 
»sittliche  Entriistung«,  som  dette  Forslag  vakte  paa  begge 
Sider  af  Huset,  kan  bedre  forstaas  end  beskrives.  Man 
erklærede,  at  det  var  ondskabsfuldt  og  upassende  at  bibringe 
Publikum  den  Anskuelse,  at  Parlamentsmedlemmer  i  den 
politiske  Virksomhed  lode  sig  lede  af  Hensynet  til  personlig 
Fordel,  og  at  det  navnlig  under  den,  Krisis,  i  hvilken  Landet 
befandt  sig,  var  af  overmaade  stor  Vigtighed  ikke  at  ned- 
sætte Huset  i  den  offentlige  Mening!  Cochranes  Forslag 
blev  selvfølgelig  forkastet  med  en  uhyre  Majoritet,  og  for 
at  blive  af  med  det  ubehagelige  Menneske  sendte  man  ham 
til  Middelhavet  for  at  slutte  sig  til  Collingwoods  Eskadre. 
Først  krydsede  Cochrane  da  en  Tid  lang  ved  den  franske 
Sydkyst  i  Nærheden  af  Marseille,  Montpellier  og  Cette,  hvor 
han  gjorde  Landgang,  snart  hist,  snart  her,  sprængte  de 
fjendtlige  Signal taarne  i  Luften,  brændte  Toldbygninger  og 
Telegrafer  og  udbredte  overalt  den  største  Skræk.  Naar 
han  ødelagde  Signaltaarne ,  tog  han  Signalbøgerne  med  sig, 
men  efterlod  Tegn,  som  kunde  bringe  paa  den  Tro,  at  disse  - 
kostbare  Sager  vare  tilintetgjorte,  og  naar  nu  Franskmændene 
senere  byggede  Taarnene  op  og  brugte  de  gamle  Tegn, 
kunde  den  engelske  Flaade  til  enhver  Tid  have  de  nøjeste 
Efterretninger  om  den  franske  Flaades  Bevægelser,  eftersom 
den  var  i  Besiddelse  af  Nøglen  til  Signalerne.  I  sine  ledige 
Timer  synes  den  gjæve  Søgut  at  have  moret  sig  med  den 
uskyldige  Fornøjelse  at  drille  Bonaparte,  i  det  han  lod  Papirs- 
drager,  til  hvilke  hele  Bundter  af  Proklamationer  imod  Kej- 
seren vare  fæstede,  gaa  ind  over  Landet.  Baandet,  som 
holdt  Pakkerne  sammen,    blev  i  Luften   overbrændt   af  en 

Lunte,  og  Papirerne  spredtes  til  Regeringens  store  Ærgrelse 
over  en  stor  Del  af  det  sydlige  Frankrig.  I  det  hele  var 
den  Uro,  Cochrane  udbredte  over  denne  Del  af  Landet,  saa 
stor,  at  en  større  Troppeafdeling ,  som  var  beordret  til 
Spanien,  skal  have  faaet  Ordre  til  at  blive  i  Landet  for  at 
bevogte  Kysten,  og  saaledes  er  maaske  en  militær  Expedi- 
tion,  som  kunde  have  været  af  Betydning  for  Spaniens 
Underkastelse,  bleven  neutraliseret  af  en  eneste  engelsk 
Fregat ! 

Derefter  blev  Cochrane  beordret  til  de  spanske  Kyster 
med  Befaling  til  at  gjøre  Fjenden  saa  megen  Skade  som 
muligt.  Som  det  synes,  forstod  Lord  Collingwood  at  benyttte 
vor  Helt  paa  den  Maade,  som  var  mest  overensstemmende 
med  dennes  Smag,  og  Cochrane  svigtede  heller  ikke  Til- 
liden, skjønt  hans  Bedrifter  stundom  se  noget  æ  ven  tyrlige 
ud.  Den  6te  Juni  1808  havde  Napoleon  udstedt  et  Dekret, 
hvori  han  udtalte,  at  de  spanske  Øvrigheder  havde  fore- 
stillet ham,  at  Landets  Vel  fordrede  en  hurtig  Afskaffelse 
af  den  provisoriske  Regering,  og  at  han  derfor  proklamerede 
sin  Broder  Joseph  som  Konge  over  Spanien  og  Kolonierne. 
Juntaen  svarede  derpaa  med  en  anden  Proklamation  af 
samme  Dato,  hvori  den  beskyldte  Napoleon  for  at  være  en 
Forræder  og  Meneder  og  erklærede  Frankrig  Krig  til  Lands 
og  Vands,  hvorimod  man  skulde  have  evig  Fred  med  Eng- 
land. Som  Følge  heraf  blev  England  Spaniens  Forbunds- 
fælle mod  deres  paatvungne  Konge  og  Frankrig,  og  under 
den  paafølgende  Guerilla,  hvori  baade  Spaniere  og  Fransk- 
mænd lede  uhyre,  hjalp  Cochrane  sine  Forbundsfæller  paa 
alle  Maader,  dels  ved  at  beskyde  de  ved  Kysten  liggende 
franske  Forter,  dels  ved  at  ødelægge  Broer  og  Veje,  ad 
hvilke  Franskmændene  skulde  passere,  og  dels  endelig  ved 
at  organisere  de  spanske  Guerillabander. 

Et  af  hans  mærkeligste  Foretagender  fra  denne  Tid  er 
Forsvaret  af  det  spanske  Fort  Trinidad  paa  Cataloniens 
Kyst,  der  blev  belejret  af  sex  Tusende  Franskmænd,  og  hvis 

Besiddelse  var  dem  meget  om  at  gjøre,  da  Fortet  forhindrede 
deres  frie  Kommunikation  med  Barcelona.  Da  »Imperieuse« 
kastede  Anker  paa  dette  Sted,  var  det  allerede  lykkedes  de 
Franske  at  skyde  en  saadan  Breche,  at  Fortets  spanske 
Kommandant  havde  besluttet  endnu  samme  Dag  at  over- 
give sig.  Da  Cochrane  kom  i  Land  og  besaa  Fæstnings- 
værkerne, var  det  ham  klart,  at  Fortet  kunde  holdes  endnu 
nogen  Tid,  selv  om  det  ikke  var  muligt  sluttelig  at  af- 
værge en  Kapitulation;  men  da  der  ventedes  Forstærkning, 
mente  han  at  kunne  byde  Franskmændene  Spidsen  saa 
længe,  og  det  var  da  muligt,  at  de  spanske  Tropper  kunde 
tvinge  Franskmændene  til  at  ophæve  Belejringen  og  rømme 
Catalonien.     Han  traf  sine  Anstalter  derefter. 

Da  Franskmændene  erfarede,  at  Fortets  Besætning  var 
bleven  forstærket  med  Englændere  under  Lord  Cochrane, 
fordoblede  de  deres  Anstrængelser,  medens  »Lnperieuses« 
Fartøjer  nærmede  sig  Landet  saa  meget  som  muligt  og 
gjorde  Belejrerne  en  Del  Skade.  Da  Brechens  Størrelse 
imidlertid  stadig  tiltog,  lod  Cochrane  opkaste  Barrikader, 
anbringe  Fodangler  og  Kjæder  og  traf  i  det  hele  alle  For- 
anstaltninger til  at  standse  en  stormende  Fjende.  Da  et 
fransk  Skud  nedrev  Fæstningens  Flag,  steg  Cochrane  under 
den  heftigste  Ild  ganske  alene  ned  i  Graven,  hentede  det 
op  og  stillede  det  atter  paa  sin  Plads. 

Rimeligvis  vilde  dog  den  30te  November  1808  have 
været  Garnisonens  sidste  Dag,  dersom  ikke  Cochrane  paa 
en  tilfældig  Natterunde  havde  affyret  en  Morser,  hvis  Pro- 
jektil faldt  midt  i  en  fransk  Stormkolonne,  der  troede  sig 
røbet  og  af  den  Grund  robede  sig  selv  ved  at  give  Ild. 
Fortets  Besætning  kom  i  en  Fart  paa  Benene,  og  Angrebet 
blev  afslaaet;  men  det  var  kun  Galgenfrist;  thi  kort  Tid 
elter  maatte  Cochrane,  da  Forstærkningen  udeblev,  overlade 
Spanierne  til  deres  Skæbne,  der  heller  ikke  lod  vente  længe 
paa  sig. 

Henimod  Slutningen   af  Aaret    1808    vendte    Cochrane 

tilbage  til  England,  dels  fordi  hans  Helbred  havde  lidt  en 
Del  under  de  bestandige  Anstrængelser  og  Spændinger,  dels 
for  paa  ny  i  Parlamentet  at  løfte  sin  Stemme  mod  Mis- 
brugene i  Marinen  og  dels  endelig  for  at  foreslaa  Regeringen 
en  ny  Plan  med  Hensyn  til  Maaden,  hvorpaa  Krigen  mod 
Frankrig  burde  feres.  Han  mente  nemlig,  at  naar  han  meå 
en  eneste  Fregat  havde  kunnet  udrette  saa  meget,  som  Til- 
fældet var,  maatte  man  med  tre  eller  fire  saadanne  Skibe 
kunne  sætte  en  saadan  Skræk  i  Kystbefolkningen  ved  At- 
lanterhavet, at  det  vilde  blive  umuligt  for  Napoleon  at 
sende  en  Armé  til  Vestspanien.  (?)  Han  foreslog  derfor,  at 
man  skulde  erobre  de  franske  Øer  i  den  bizcayiske  Bugt 
for  at  gjore  dem  til  Operationsbasis  og  overlade  ham  Kom- 
mandoen over  en  lille  Kysteskadre.  Han  mente,  at  saa- 
fremt  dette  blev  tilstaaet,  vilde  Englænderne  ikke  behøve  at 
føre  Krig  i  Spanien  og  Staten  spare  flere  Hundrede  Mil- 
lioner Pund.  Regeringen  svarede  ikke  et  Ord  paa  hans 
Forslag,  der  da  ogsaa  synes  at  røbe  en  vel  stor  Indbildskhed. 
Saa  kom  Aaret  1809.  England  sukkede  under  uhyre 
Skatter  og  havde  ikke  engang  den  Tilfredsstillelse  at  se 
Krigen  godt  ført.  Kanalflaaden  havde  udrettet  mindre  end 
intet,  Folket  var  højlig  misfornøjet,  og  Ministeriets  Existens 
var  truet;  Admiral  Lord  Gambier,  en  godmodig,  from,  men 
uduelig  Mand,  der  havde  mange  fornemme  Familieforbin- 
delser, havde  nemlig  faaet  det  Hverv  at  blokere  eller  til- 
intetgjøre  en  fransk  Flaade,  der  laa  i  Brest  og  stod  i  Be- 
greb med  at  afgaa  til  Vestindien  for  at  angribe  de  der- 
værende engelske  Kolonier;  men  Franskmændene  slap  ud 
alligevel  og  forsvandt  uden  at  efterlade  sig  Spor.  Admiral 
Stopford  gjorde  imidlertid  Jagt  paa  dem,  og  det  lykkedes 
ham  at  drive  Flaaden  ind  i  Farvandet  ved  Bizcaya,  hvor  den 
lagde  sig  i  Ly  afØenAix's  Batterier.  Regeringen  behøvede 
en  Sejr  og  stillede  saa  stor  en  Styrke  til  Lord  Gambiers 
Raadighed,  som  denne  kunde  ønske;  men  Lorden  erklærede 
et  Angreb  paa  Franskmændene  for  meget  farligt   og   turde 

ikke  paatage  sig  Ansvaret  for  et  Nederlag,  De  fleste  af 
(le  paa  Raad  tagne  Admiraler  og  Skibschefer  erklærede 
ligeledes,  at  det  var  et  voveligt  Foretagende,  og,  skjønt 
modstræbende,  saae  Admiralitetet  sig  endelig  nødsaget  til  at 
henvende  sig  til  Lord  Cochrane.  Denne  havde  saa  længe 
givet  sig  af  med  at  udspekulere  de  hensigtsmæssigste  0de- 
læggelsesmidler  for  Skibe,  at  han  ikke  et  Øjeblik  tvivlede 
om,  at  Forsøget  jo  vilde  lykkes;  men  han  undslog  sig  dog,  da 
han  godt  vidste,  at  der  vilde  rejse  sig  et  Ramaskrig  imod 
ham  blandt  Flaadens  Officerer,  dersom  det  skulde  lykkes 
ham  at  udføre  en  Gjerning,  Overadrairalen  havde  kaldt  for 
»vovelig,  om  ikke  fortvivlet«.  Admiralitetet  tvang  ham 
imidlertid  paa  en  Maade  dertil,  og  det  viste  sig  snart,  at 
Cochranes  Anelser  ikke  bedroge  ham.  Officererne  paa  Flaaden 
bleve  rasende,  da  de  mente,  at  de  lige  saa  godt  som  han 
kunde  udfore  Planen,  hvilket  for  saa  vidt  ogsaa  var  ganske 
rigtigt,  da  de  først  havde  faaet  den  at  vide;  men  Ideen 
var  rigtig  nok  Cochranes,  og  desuden  var  Flaaden  i  en  højst 
bedrøvelig  og  desorganiseret  Forfatning.  I  Stedet  for  at 
rekognoscere  lod  Lord  Gambier  hver  Dag  holde  timelange 
religiøse  Øvelser  og  kateketiske  Prøver  med  Matroserne ;  hele 
Hobe  af  Traktater  bleve  spredte  omkring  i  Skibene,  og  som 
Følge  heraf  var  der  paa  hvert  Fartøj  gjærne  to  Partier,  der 
stode  lige  saa  skarpt  over  for  hinanden  som  Kavalerer  og 
Rundhoveder  i  Karl  den  førstes  Dage.  Cochrane  stod  paa 
en  lige  slet  Fod  med  begge  Partier;  med  de  fromme,  fordi 
han  ikke  vilde  gjøre  sit  Skib  til  et  Bedehus;  med  de  andre, 
fordi  de  vare  misundelige  paa  ham. 

Vi  skulle  ikke  nærmere  dvæ4e  ved  Cochranes  Plan,  der 
gik  ud  paa  at  ødelægge  den  franske  Flaade  ved  Brandere 
og  Explosionsskibe,  men  kun  bemærke,  at  Lord  Gambier  i 
den  Grad  lagde  Baand  paa  hans  frie  Bevægelser  og  i  det 
afgjørende  Øjeblik  svigtede  ham  saa  skammelig,  at  det  er 
et  Under,  at  Cochrane  endda  fik  udrettet,  hvad  han  gjorde. 
Efter  først  at  have  ængstet  Franskmændene  ved  at  lade   et 

Explosionsskib  springe,  gik  han  dem  nærmere  paa  Livet,  og 
da  de  troede,   at  ethvert  Fartøj,   der  kom  dem  nær,   var  et 
Explosionsskib,  hvis  Afstand  de  i  Nattens  Mørke  ikke  kunde 
beregne,    satte  de  deres  Skibe   paa  Grund,    og   ved  Daggry 
vare  de  paa  to  nær  alle  hjælpeløst  udsatte  for  de    engelske 
Kanoner.    Cochrane  var  med  »Tmperieuse«  nær  ved  Fransk- 
mændene, medens  Lord  Gambier  med  den  øvrige  Flaade  laa 
tre  danske  Mil  borte;    han    signaliserede    derfor   strax   den 
franske  Flaades  Stilling  til  Admiralen  og  ventede  livert  Øje- 
blik at  se  Flaaden  under  Sejl,    men  —  den    blev   liggende 
ganske  rolig!    Nye  Signaler  hjalp  ikke  bedre,    men  endelig 
henad  Middag  lettede  Flaaden,  stod  ind  efter  »Imperieuse« 
og  —  lagde    sig   for   Anker   udenfor   Skudvidde!     Fransk- 
mændene kunde  næppe  tro    deres    egne  Øjne    og    arbejdede 
ivrig  for  at  komme  af  Grunden;  »Imperieuse«  angreb  derfor 
ganske  alene,    og  var    dette    ikke    sket,    vilde    den   franske 
Flaade  ikke  have  lidt  det  allermindste.    Han   kom   snart  i 
Kamp  med  tre  franske  Linieskibe  og  signaliserede:     »Fjen- 
den er  stærkere  end  »Imperieuse«,  men  svagere  end  Flaaden; 
Hjælp  er  nødvendig!«  Et  Par  Skibe  bleve  nu  endelig  sendte 
til  Hjælp,    men  forend  de  kom,    havde  allerede  »Calcutte« 
(56  Kanoner)    overgivet   sig   til  Cochrane,    og  Kl.  5V2    om 
Eftermiddagen    overgav   »Aquilon«    og    »Ville  de  Varsovie« 
sig.     De  vare  begge   paa   74  Kanoner.     »Calcutte«    og   et 
andet  Linieskib  bleve    til   ingen  Nytte    skudte    i  Brand   af 
Cochranes  Hjælpere  og   fløj  i  Luften,    hvorpaa   disse   bleve 
kaldte  tilbage,    skjønt  hele  den  franske  Flaade  med  Lethed 
kunde  være  ødelagt.     Cochrane  var  naturligvis   rasende    og 
blev  hurtig  sendt  hjem  til  England;  men  da  han  her  liorte, 
at  Regeringen  vilde  give  Lord  Gambier   en  Takadresse    for 
den  vundne  Sejr,  ud  af  hvilken  den  ønskede  at  gjøre  et  saa 
stort  Nummer  som  muligt,    gik  Cochrane  lige    op    til  Lord 
Mulgrave,    der  den  Gang   var   første  Admiralitetsherre ,    og 
erklærede,  at  han  i  Parlamentet  maatte  opponere  mod  denne 
Adresse,    da  Admiralen  saa  langt   fra   havde    fortjent   den, 

at  han  tvært  imod  havde  undladt  ved  Aix  at  ødelægge  den 
franske  Flaade,  skjønt  det  stod  i  hans  Magt.  Admiralitetet 
blev  forbitret,  da  det  saae  sig  nødsaget  til  at  lade  Sagen 
falde,  Lord  Gambier  forlangte  at  stilles  for  en  Krigsret, 
som  naturligvis  frikj endte  ham,  og  Aaret  efter  fik  han 
Adressen  alligevel.  Cochrane  blev  ikke  nævnt  og  var  lige- 
ledes kun  flygtig  omtalt  i  Lord  Gambiers  Rapport;  men 
Napoleon  dømte  anderledes,  og  af  hans  Samtale  desangaaende 
med  O'Meara  hidsættes  følgende: 

Efter  at  O'Meara  havde  udtalt  sin  Beundring  for  Lord 
Cochrane  og  fremsat  den  Mening,  at  han  vilde  have  kunnet 
ødelægge  den  franske  Flaade,  svarede  Napoleon: 

»Han  vilde  ikke  alene  kunne  have  ødelagt  den,  men 
kapret  den  og  ført  den  med  sig,  dersom  han  var  bleven  be- 
hørig understøttet;  thi  da  Admiral!' AUemond  signaliserede: 
»Sauve  qui  peut!«,  bleve  Franskmændene  overfaldne  af  en 
panisk  Skræk  og  kappede  Ankrene.  Den  Skræk,  som  Ex- 
plosionsskibet  udbredte,  var  saa  stor,  at  man  kastede  Krudtet 
over  Bord,  saa  den  Modstand,  der  kunde  ydes,  kun  var 
ringe.  L'AUemond  var  en  Æsel,  men  eders  Admiral  var 
ikke  et  Haar  bedre!« 

Admiral  Jurien  de  la  Graviére  siger  noget  lignende  i 
sin  Artikel:  »Souvenirs  d'un  marin«  i  Revue  des  deux  mondes« 
(1858)  og  kaster  hele  Skylden  over  paa  Lord  Gambiers 
Mangel  paa  Handlekraft,  og  den  berømte  Lord  Brougham 
minder  i  et  Brev  til  Cochrane  denne  om,  hvor  frygtet  han 
var  af  Franskmændene,  i  det  hans  blotte  Navn  fik  dem  til 
at  gyse  (?),  da  de  vare  paa  et  Besøg  sammen  i  Tuilerierne. 
Da  Lord  Brougham  ved  hin  Lejlighed  ytrede,  at  denne  Rædsel 
maatte  være  Helten  en  Erstatning  for  hans  skuffede  For- 
haabninger  ved  Bizcaya,  svarede  Cochrane  tørt:  »Jeg  havde 
dog  hellere  taget  Skibene!« 

Ved  sin  Opposition  mod  Takadressen  til  Lord  Gambier 
havde  Lord  Cochrane  skilt  sig  af  med  de  faa  Venner,  han 
havde  i  indflydelsesrige  Kredse,  og  det  staar  jo  heller  ikke 

til  at  benægte,  at  denne  systematiske  Opposition,  livor  be- 
rettiget den  i  og  for  si^  kunde  være,  var  i  højeste  Grad 
uklog.  Der  kan  ikke  tvivles  om,  at  det  var  Cochranes  store 
Samvittighedsfuldhed  og  Sandhedskjærlighed,  der  drev  ham 
til  at  afsløre  al  den  Humbug  og  Løgn,  som  fandtes  i  den 
engelske  Marinebestyrelse;  men  hans  Opførsel  blev  udlagt 
som  fremgaaet  af  Misundelse  mod  Lord  Gambier,  og  naar 
han  i  Parlamentet  paaberaabte  sig  sin  Fædrelandskj ærlighed 
og  sin  Pligt  over  for  Vælgerne,  smilede  Ministrene ;  saadanne 
Dydsmønstre  troede  de  ikke  paa  i  den  slette  Verden!  De 
gjorde  ham  glimrende  Tilbud:  Han  kunde  faa  en  Eskadre 
fortræffelige  Skibe  og  operere  paa  egen  Haand  mod  Fjenden; 
men  dette  Forsøg  paa  Bestikkelse  —  som  han  kaldte  det  — 
forbitrede  ham  end  mere  og  gjorde  ham  endnu  mere  haard- 
nakket.  Saaledes  kom  han  i  den  falske  Stilling,  at  han 
paa  samme  Tid  blev  Anklager,  Dommer  og  Medbejler  over- 
for sin  Admiral,  og  dette  kunde  kun  ende  med  Fald  for 
ham  selv,  medens  det  vakte  en  uhyre  Forargelse  paa 
Flaaden. 

Og  hvorfor  misunde  Lord  Gambier  den  titnævnte 
Adresse  V  Cochrane  maatte  jo  vide,  at  Forholdene  den  Gang 
vare  saaledes  i  England,  at  det  saae  ud  som  en  Fornærmelse 
mod  Hær  og  Flaade,  naar  Parlamentet  ikke  voterede  en 
saadan  —  saa  meget  var  denne  skjønne  Anerkj endelse  bleven 
misbrugt!  Desuden  havde  Admiralitetet,  naar  alt  kommer 
til  alt,  nok  saa  megen  Skyld  i  det  uheldige  Udfald  af  Af- 
færen ved  Bizcaya  som .  Lord  Gambier ;  thi  ved  at  paalægge 
Cochrane  at  ødelægge  den  franske  Flaade  havde  aet  de 
facto  sat  ham  som  hans  egen  Admirals  Overordnede.  Det 
er  ganske  naturligt,  at  Cochrane  fik  Hvervet,  da  Flaadens 
øvrige  Officerer  havde  undslaaet  sig;  men  Admiralitetets 
Sag  havde  det  været  at  stille  ham  uafhængig  af  andre  eller 
vinde  de  andre  Officerer  for  hans  Plan;  men  intet  af  dette 
skete,  og  man  kan  aldeles  ikke  undre  sig  over,  at  de  ældre 
Befalingsmænd  paa  Flaaden  ærgrede  sig  over  at  skulle  lade 

sig  kommandere  af  et  ganske  ungt  Menneske,  en  parvenu, 
som  de  kaldte  ham,  og  hjælpe  ham  til  en  Lavrbærkrans. 
Der  var  derfor  Stemmer  nok  til  at  gjere  det  indlysende  for 
den  skikkelige  Lord  Gambier,  den  Gang  Cochrane  signali- 
serede om  Hjælp,  at  Farvandet  var  alt  for  vanskeligt  til,  at 
Flaaden  kunde  manøvrere  deri,  og  at  det  baade  var  unyt- 
tigt og  farligt  at  forfølge  de  vundne  Fordele!  Forfalskede 
Søkort,  som  bleve  fremlagte  i  Krigsretten,  og  paa  hvilke 
Dybderne  vare  for  lavt  ansatte,  beviste  klarlig,  at  den  en- 
gelske Flaade  havde  maattet  forlise,  dersom  den  havde 
nærmet  sig  Franskmændene  mere,  end  den  gjorde! 

Den  umiddelbare  Følge  af  hele  denne  Sag  var,  at  Lord 
Cochrane  blev  saa  godt  som  udstødt  af  den  engelske  Marine, 
i  det  han  i  fyrretyve  Aar  fra  1809—1849  ikke  fik  noget 
engelsk  Skib  at  kommandere,  medens  paa  samme  Tid  de 
udueligste  Folk,  som  havde  Indflydelse  i  Parlamentet,  fik 
betydningsfulde  Poster.  Kort  efter  Affæren  ved  Aix  ud- 
rustede den  engelske  Regering  med  store  Omkostninger  en 
ny  Expedition  til  Walchern  og  gav  Overbefalingen  til  den 
ældste  Søn  afPitt,  Greven  af  Chatham,  der  hverken  forstod 
sig  paa  Sø-  eller  Landkrig.  Flaaden,  der  bestod  af  fem  og 
tredive  Linieskibe  og  220  mindre  Fartøjer  med  40,000 
Mand  om  Bord,  skulde  ødelægge  den  franske  Flaade  paa 
Schelden  og  tilintetgjere  Arsenalerne  i  Vlissingen,  Ter  Neuse 
og  Antwerpen;  men  det  hele  fik  en  uheldig  Ende.  Lord 
Cochrane  anmodede  om  Tilladelse  til  at  maatte  deltage  i 
Expeditionen  med  et  Skib,  men  det  blev  ham  rent  ud 
afslaaet. 

Hans  livlige  Aand  lod  ham  ikke  i  Fred.  Da  han  nu 
havde  Tid  nok,  besluttede  han  udelukkende  at  beskæftige  sig 
med  at  reformere  Søvæsenet  og  fremlægge  Planer  i  den 
Retning  for  Parlamentet.  Først  rejste  han  til  Malta  for 
at  studere  den  her  oprettede  Admiralitetsret,  som  havde  det 
Hverv  at  dømme  opbragte  Priser  i  Middelhavet,  noget  nøjere, 
da    han   tidligere    selv    havde    gjort    ganske    besynderlige 

Erfaringer  med  Hensyn  til  denne  Ret*  Engang  havde 
han  saaledes  opbragt  et  meget  berygtet  Piratskib,  paa 
hvilket  der  var  sat  en  Pris  af  fem  hundrede  Pund;  men 
han  fik  hverken  de  500  Pund  eller  nogen  Del  af  Skibets 
og  Ladningens  Værdi;  derimod  indløb  der  en  Regning 
paa  600  Pund  for  Skibets  Kondemnation!  Senere  havde 
han,  for  at  undgaa  slige  Ubehageligheder,  naar  han  fandt 
Penge  om  Bord  i  de  opbragte  Skibe,  delt  disse  i  to  Dele 
og  sendt  den  ene  til  den  i  Middelliavet  stationerede  engelske 
Admiral  og  beholdt  den  anden  for  sig  og  Besætningen  paa 
sit  Skib.  Da  denne  Fremgangsmaade  kom  den  maltesiske 
Admiral itetsret  for  Øre,  blev  den  heftig  forbitret  paa  Lord 
Cochrane,  da  den  mente  derved  at  væ^-e  gaaet  glip  af  sin 
retmæssige  Gevinst,  og  man  \il  derfor  indse,  at  Cochrane 
ikke  just  var  nogen  velkommen  Gjæst,  da  han  satte  Foden 
paa  Malta.  Det  forste  Resultat  af  hans  Undersøgelser  var, 
at  Dommer  og  Advokat  vare  en  og  samme  Person;  hvilke 
Underslæb  der  paa  den  Maade  kunde  gaa  i  Svang,  behøver 
næppe  at  antydes.  Tariffen  fandtes  ikke  opslaaet  noget 
Sted,  hvilket  var  imod  Loven ;  men  Grunden  var  simpelt  hen 
den,  at  Retten  beregnede  sig  langt  højere  Satser,  end  der 
var  tilladt,  og  derfor  blev  Tariffen  stukken  til  Side.  Cochrane 
gik  til  Bunds  i  Tingene  paa  Malta  ligesom  i  England,  men 
det  er  ikke  underligt,  at  han  derved  blev  aldeles  utaalelig 
for  Rettens  Medlemmer,  og  Præces  lod  ham  fængsle.  Da 
han  imidlertid  protesterede  og  nægtede  at  betale  for  sit 
Underhold  og  samtidig  gjorde  Retten  ansvarlig  for  sin  Død, 
hvis  han  skulde  sulte  ihjel,  fik  han  Lov  til  at  leve  paa 
Rettens  Bekostning,  og  dette  gjorde  han  og  hans  Ledsagere 
saa  eftertrykkelig,  at  Retten  snart  blev  led  og  kjed  af  ham 
og  en  skjøn  Aften  lod  Fængselsdøren  staa  aaben.  Cochrane, 
der  heller  ikke  morede  sig  synderlig  i  Fangenskabet,  flyg- 
tede og  begav  sig  hjem  til  England,  hvor  han  atter  optog 
sin  parlamentariske  Virksomhed. 

Først  i  Aaret  1814  tilbød  der  sig  paa  ny  en  Lejlighed 

for  ham  til  at  komme  til  Søs.  Tre  hele  Aar  havde  man 
af  politisk  Had  ladet  ham  gaa  ledig,  og  Ministeriet  tænkte 
heller  ikke  nu  paa  at  beskæftige  ham  og  give  ham  Kom- 
mando, men  hans  Onkel,  Sir  Alex.  Cochrane,  var  bleven  ud- 
nævnt til  Admiral  for  den  Flaade,  der  var  udrustet  mod 
Nordamerika  og  benyttede  nu  sit  Privilegium  som  Admiral 
til  at  gjøre  Brodersønnen  til  sin  Flagkaptejn.  Cochrane 
havde  i  sine  ledige  Timer  udtænkt  nye  Ødelæggelsesredskaber, 
og  sandsynligvis  vilde  Verden  snart  have  faaet  nyt  at  høre 
fra  ham  og  om  ham,  da  han  et  Par  Dage,  førend  Flaaden 
løb  ud,  blev  Offer  for  en  Sammensværgelse.  En  anden 
Onkel  til  ham,  Sir  Cochrane  Johnstone,  og  en  fransk  Oberst, 
de  Berenger,  havde  nemlig  fattet  den  Plan  at  bringe  deres 
ødelagte  Finanser  paa  Fode  ved  et  storartet  Børssnyderi, 
og  Lord  Cochrane  blev,  skjønt  aldeles  uskyldig,  dragen  med 
i  Faldet.     Sagen  forholdt  sig,  som  følger: 

Den  Række  af  Operationer,  ved  hvilke  Napoleon  i  Ja- 
nuar og  Februar  1814  opholdt  de  allierede  Armeers  Frem- 
rykning, trykkede  de  engelske  Fonds  betydelig.  Hele  Na- 
tionen var  i  stærk  Spænding  og  Ængstelse,  og  da  Efter- 
retningen om  Slaget  ved  Montmirail  naaede  London,  faldt 
Fonds  fra  30  til  27 V2.  Cochrane  Johnstone,  de  Berenger 
og  andre  underordnede  Personer,  som  havde  anlagt  hele 
deres  Formue  i  disse  Papirer,  besluttede  nu  at  udbrede  den 
falske  Efterretning,  at  Napoleon  var  bleven  slaaet  og  Paris 
falden  i  de  Allieredes  Hænder;  det  lod  sig  nemlig  forudse, 
at  Fonds  i  saa  Tilfælde  vilde  stige,  og  den,  der  da  kunde 
sælge,  vilde  tjene  betydelige  Summer.  Som  sagt,  saa  gjort; 
de  Berenger  overtog  Hovedrollen.  Natten  til  den  20de 
Februar  1814,  da  alt  laa  i  den  dybeste  Søvn,  bankede  en 
Stabsofficer  i  en  glimrende  Uniform  og  med  Ordener  og 
Medailler  paa  Brystet  voldsomt  paa  Døren  til  Skibshotellet 
i  Dover.  Han  navngav  sig  for  Værten  som  Oberst  de  Bourg 
og  Adjutant  hos  Lord  Cathcart  og  overbragte  den  Efter- 
retning,   at  Napoleon    var   bleven   fuldstændig   slaaet    i    et 

Hovedslag,  at  Kosakkerne  havde  parteret  hans  Lig,  og  at 
de  Allierede  allerede  vare  rykkede  ind  i  Paris;  man  kunde 
som  Følge  deraf  vente  en  snarlig  Fred.  Han  forlangte 
Skrivematerialier  og  skrev  i  Hotellet  til  Havneadmiralen  i 
Deal,  hvem  han  opfordrede  til  strax  at  telegrafere  denne 
glimrende  Efterretning  til  Regeringen  i  London.  Dette 
Brev  sendte  han  med  en  Staffet  til  Deal,  hvor  denne  ogsaa 
ankom  mellem  Kl.  3  og  4  om  Morgenen;  men  da  Vejret, 
saa  snart  det  blev  lyst,  var  taaget,  kunde  den  optiske  Tele- 
graf ikke  arbejde,  og  denne  Del  af  Planen  slog  altsaa  fejl. 
Imidlertid  bestilte  Oberst  de  Bourg,  der  ikke  var  nogen 
anden  end  de  Berenger,  Extrapost  til  London  og  rejste  strax. 
Paa  alle  Stationer,  hvor  der  blev  skiftet  Heste,  udbredte 
han  Efterretningen  og  gav  Postillonen  gode  Drikkepenge. 
Da  han  var  kommen  til  Lambeths  Porte,  satte  han  sig  i 
en  Droske  og  kjørte  —  til  Lord  Cochrane !  Det  var  Kl. 
9  om  Morgenen. 

Henved  Klokken  ti  havde  Efterretningen  naaet  Børsen. 
Postillonen,  som  havde  kjørt  de  Berenger,  saa  vel  som  Expres- 
bud  fra  de  Stationer,  gjennem  hvilke  han  var  kommen,  ud- 
bredte den  velkomne  Nyhed,  og  Fonds  stege  som  Følge  deraf 
i  Løbet  af  et  Par  Timer  fra  21  til  28,  28  V2,  29  og  30. 
Men  da  det  i  London  er  Skik,  at  Regeringen,  naar  der  i 
Krigstid  indtræffer  vigtige  Efterretninger,  strax  underretter 
Lord  Mayor  derom ,  hvorpaa  denne  da  lader  Meddelelsen 
opslaa  paa  Børsen,  og  dette  ikke  var  sket  til  Kl.  12,  be- 
gyndte man  at  tvivle,  og  Fonds  faldt  atter  til  29.  Saa  maatte 
man  finde  paa  noget  nyt.  Imellem  Kl.  12  og  1  kom  en 
lirspændig  Postkarrét  i  skarpt  Trav.  I  Vognen  sad  to 
franske  Officerer,  i  blaa  Kapper  med  hvide  Rabatter  og 
hvide  Kokarder  paa  Hattene  (det  bourbonske  Tegn);  He- 
stene vare  smykkede  med  Lavrbær,  og  Officererne  strøede 
Proklamationer  om  den  store  Sejr  ud  blandt  Mængden,  der 
sluttede  sig  til  Vognen  og  forte  denne  i  et  sandt  Triumf- 
tog til  Lambeth,  hvor  Officererne  stege  ud,  foldede  Hattene 

sammen  og  forsvandt  i  Mængden.  Nu  stege  Fonds  strax 
fra  29  til  32,  32  V2  og  endog  33,  altsaa  over  6  Procent 
fra  om  Morgenen.  Lord  Mayoren  sendte  imidlertid  Bud  til 
Regeringen  og  spurgte,  om  det  forholdt  sig  rigtig  med 
Efterretningen,  men  fik  det  Svar,  at  man  vidste  intet  derom; 
direkte  Meldninger  fra  Frankrig  bidroge  til  fuldstændig  at 
løfte  Sløret,  og  Fonds  faldt  atter  til  deres  gamle  Standpunkt. 
Ikke  desto  mindre  havde  de  i  Sammensværgelsen  implicerede 
Personer,  deriblandt  Lord  Cochranes  Bankier,  i  Mellemtiden 
solgt  for  sexten  Millioner  Kroner. 

Forbitrelsen  blandt  de  overlistede  Børsraænd  lader  sig 
lettere  tænke  end  beskrive.  Man  nedsatte  øjeblikkelig  en 
Kommission,  der  udlovede  en  Belønning  af  5000  Kroner  for 
den,  som  kunde  opdage  de  skyldige.  Først  fik  man  fat  i 
de  to  falske  bourbonske  Officerer,  som  havde  kjørt  i  Triumf 
gjennem  City,  og  dernæst  meldte  sig  den  Droskekusk,  som 
havde  kjørt  de  Berenger  til  Lord  Cochranes  Hus*  De 
Berenger  selv  blev  fangen  i  Leith,  men  Mr.  Cochrane 
Johnstone  var  sluppen  over  til  Fastlandet;  Corpus  delicti, 
den  røde  Uniform,  som  de  Berenger  havde  haft  paa,  blev 
opfisket  i  Themsen  og  fremlagt  i  Retten. 

Den  21de  Juni  1814  kom  Processen,  i  hvilken  Lord 
Cochrane  blev  ind\iklet  paa  Grund  af  det  simple  Faktum, 
at  de  Berenger  var  staaet  af  i  hans  Hus,  til  Forhandling 
for  Kings  Bench  i  London.  Hovedvidnet  mod  Lorden  var 
Droskekusken,  der  havde  kjørt  de  Berenger  hen  til  ham, 
og  som  svor,  at  han  havde  set  dem  begge  sammen,  og  at 
de  Berenger  var  bleven  forsynet  med  andre  Klæder  af 
Cochrane.  Overdommeren,  Lord  Ellenborough,  en  Høj  torv 
og  Dødsfjende  af  Cochrane,  gik  ligefrem  ud  paa  at  faa  denne 
domfældt  og  derved  gjort  uskadelig  for  bestandig;  han  lod 
derfor  næppe  Lord  Cochranes  Vidner  komme  til  Orde  og 
tvang  hans  Forsvarer,  den  senere  Lord  Brougham,  til  at 
holde  sin  Forsvarstale  Klokken  12  om  Natten,  efter  at 
Forhandlingerne  havde  varet  i  femten  Timer,    og  baade  de 

Edsvorne  og  Advokaterne  vare  saa  trætte,  at  de  næppe  kunde 
sanse  eller  samle,  og  det  uagtet  begge  indtrængende  for- 
langte Opsættelse.  Den  følgende  Morgen  begyndte  han  sit 
Resumé,  i  hvilket  han  ansaa  det  for  at  være  en  selvfølgelig 
Sag,  at  Lord  Cochrane  havde  spillet  en  Hovedrolle  ved 
Sammensværgelsen,  og  betydede  Juryen,  at  der  ikke  godt 
kunde  være  Tale  om  andet  end  at  dømme  Cochrane  for 
»skyldig«,  da  hans  Brøde  var  utvivlsomt  bevist.  Hvad  Re- 
sultatet blev,  lader  sigletskjonne;  men  det  er  dog  værd  at 
lægge  Mærke  til,  at  Droskekusken,  paa  hvis  Vidnesbyrd 
alene  Lorden  blev  dømt,  var  en  daarlig  Person,  der  kort  i 
Forvejen  havde  været  tiltalt  for  Dyrplageri,  og  i  en  Bræ.nde- 
vinsstue  havde  erklæret,  at  han  for  Penge  vilde  sværge  paa, 
at  sort  var  hvidt  og  hvidt  var  sort,  ikke  at  tale  om,  at  han 
kort  efter  Sagens  Afgj øreise  blev  dømt  til  syvaarig  Deporta- 
tion for  Tyveri,  forbundet  med  kvalificerende  Omstændig- 
heder. At  han  samtidig  dermed  fandtes  at  være  i  Besid- 
delse af  en  Mængde  Penge  og  fik  Deportationen  eftergivet, 
er  et  betegnende  Træk  i  denne  smudsige  Sag,  der  ikke  bør 
glemmes.  Og  saaledes  for  man  frem  mod  en  af  Englands 
største  Søhelte! 

CochranesDom  lød  paa,  at  han  skulde  holdes  fængslet 
et  Aar,  hver  Dag  mellem  12  og  2  staa  ved  Skampælen  paa 
Børspladsen  i  City  og  betale  tusende  Pund  Sterling !  Denne 
Dom  vakte  den  største  Uvilje  blandt  Folket,  som  var  over- 
bevist om  den  redelige  Lords  Uskyldighed,  og  Sir  Frances 
Burdett,  Cochranes  radikale  Kollega  i  Parlamentet,  erklærede, 
at  dersom  Lorden  skulde  staa  ved  Skampælen,  vilde  han 
hver  Dag  stille  sig  ved  hans  Side  og  gjøre  Regeringen  an- 
svarlig for  Følgerne.  Det  hjalp.  Denne  Del  af  Straffen 
bortfaldt  tillige  med  Skampælen  selv;  —  men  den  øvrige  Del 
af  Straffen  vilde  man  ikke  eftergive  ham.  Han  maatte 
altsaa  gaa  i  Fængsel;  han  blev  udstødt  af  den  engelske 
Marine  og  Parlamentet,  Bathordenen  blev  ham  frareven  paa 
en  infamerende  Maade  og  hans  Vaaben  kastet  ned  ad  Trapperne 

i  Henrik  VII.  Kapel  i  Westminster  Abbedi,  hvorefter  det 
blev  brændt.  Saaledes  belønnede  England  den  Gang  sine 
Helte ! 

Det  eneste  Lyspunkt  i  denne  forfærdelige  Tid  var,  at 
hans  Vælgere  i  Westminster  efter  hans  Udstødelse  af  Parla- 
mentet enstemmig  gjenvalgte  ham  og  gjorde  en  hel  Del 
larmende  Demonstrationer  til  Ære  for  ham.  Ellers  vare 
Meningerne  blandt  Publikum  den  Gang  delte  angaaende 
hans  Uskyldighed.  Nu  tvivler  ingen  mere  om  denne,  og 
det  vilde  vistnok  ogsaa  være  besynderligt,  om  denne  Mand, 
der  hele  sit  Liv  igjennem  med  aabent  Visir  havde  kæmpet 
mod  Bestikkelse  og  Svindel  i  Kegeringen,  selv  skulde  være 
sunken  ned  til  at  være  en  samvittighedsløs  Børsbedrager; 
men  det  staar  jo  ikke  til  at  nægte ,  at  de  Berengers  Besøg 
hos  ham  maatte  se  forunderligt  ud,  lige  saa  lidt  som  den 
Omstændighed,  at  hans  Bankier  havde  solgt  Fonds  for  ham 
til  et  betydeligt  Beløb,  er  videre  heldig  over  for  en  forud 
indtagen  Dommer;  men  der  er  al  Grund  til  at  antage,  at 
Cochrane  har  handlet  i  god  Tro  ligesom  de  fleste  andre 
Børsspekulanter  hin  Dag;  og  at  han  ved  et  hurtigt  Slag 
vilde  søge  en  efter  hans  Mening  fuldstændig  lovlig  Gevinst, 
kan  ikke  med  Rette  bebrejdes  ham.  Strængt  taget  vedkom 
det  jo  heller  ikke  ham,  om  Efterretningen  var  falsk  eller 
sand,  og  baade  Londons  og  Parises  Børser  have  mere  end 
én  Gang  haft  en  Hausse  og  Baisse  af  mere  end  6  Procent 
at  opvise  ved  den  Slags  tendentiøse  Nyheder,  hvis  juridiske 
Strafbarhed  vel  er  uimodsigelig  paa  Grund  af  Sagens  større 
Dimensioner,  men  som,  moralsk  set,  ikke  forekommer  os  en 
Smule  mere  forkastelig  end  de  mange  Forsøg  paa  at  spe- 
kulere i  Folks  Lettroenhed,  som  gaa  juridisk  Ram  forbi* 
Hvor  stor  Mistilliden  til  Cochrane  har  været  i  Parlamentet, 
ses  bedst  deraf,  at  han  blev  udstødt  med  140  Stemmer 
mod  44;  men  som  sædvanlig  skadede  han  naturligvis  sin 
Sag  ved  sin  ustyrlige  Heftighed. 

Det  næste,  vi  høre  om  Lord  Cochrane,  er,  at  han,  førend 

hans  Fængselsstraf  var  udløben,  paa  en  halsbrækkende  Maade 
flygtede  fra  Kings  Bench  Fængslet,  og  pludselig  viste  sig  i 
Underliuset  for  paa  ny  at  vindicere  sin  borgerlige  Ære. 
Den  7de  Marts  1815  flygtede  han,  og  den  20de  i  samme 
Maaned  underrettede  han  Speecher'en  i  Parlamentet  om, 
at  han  vilde  give  Mode  den  næste  Dag  for  at  fordre 
en  ny  Proces.  Speecher'en  satte  sig  strax  i  Forbindelse 
med  Direktøren  for  Kings  Bench,  som  indtil  da  havde 
svævet  i  en  dødelig  Angest  for  sin  undvegne  Fange,  eftersom 
han  af  sin  egen  Lomme  vilde  være  kommen  til  at  betale 
de  tusende  Pund,  dersom  Fangen  ikke  atter  var  kommen 
tilstede,  og  Kesultatet  blev,  at  Direktøren  den  næste  Dag 
mødte  i  Parlamentet  med  nogle  Politikonstabler  og  tvært 
imod  Husets  Privilegier  greb  Cochrane  og  førte  ham  bort. 
For  at  han  ikke  skulde  flygte  paa  ny,  blev  han  sat  i  et 
Fængsel,  der  var  saa  forfærdeligt,  at  lian  nær  var  død  af 
Tyfus,  og  det  var  kun  paa  Lægernes  bestemte  Fordring,  at 
han  atter  fik  et  nogenlunde  anstændigt  Værelse  anvist. 
Først  vilde  han  ikke  betale  Pengene  og  blev  derfor  holdt 
otte  Dage  længere  i  Fængsel,  end  han  egentlig  skulde,  men 
endelig  bestemte  han  sig  paa  sine  Slægtninges  indtræn- 
gende Bønner  dertil,  og  den  2den  Juni  1815  forlod  han 
som  fri  Mand  Kings  Bench.  En  ny  Proces  fra  Direktøren 
for  Fængslet  ventede  ham,  fordi  han  var  undflyet.  Juryen 
dømte  ham  skyldig,  men.  anbefalede  ham  til  Naade  —  »jeg 
forlanger  Retfærdighed,  ikke  Naade«,  svarede  Cochrane,  i  det 
han  rejste  sig;  men  benaadet  blev  han  alligevel,  og  hermed 
havde  hans  Trængselsdage  Ende.  (Forts.) 

Johan  Petersen. 

Onstaf  Adolfs  Karakteristik.    Hans  Had  til  Napoleon. 

Den  1ste  November  1796  fyldte  Kong  Gustaf  IV.  sit 
attende  Aar  og  overtog  samme  Dag,  i  Kraft  af  sin  afdøde 
Faders  sidste  Vilje,  Eigets  Styrelse,  som  under  haus  Mindre- 
aariglied  havde  hvilet  i  Farbroderens,  Hertug  Karl  af  Soder- 
raanlands,  eller  rettere,  i  Friherre  Reuterholms  Hænder. 

Formynderregeringen  havde  i  flere  Henseender  været 
ikke  uheldbringende  for  Sverige.  Indadtil  var  en  større 
Orden  bleven  indført  i  alle  Forretninger,  Eegeringen  var 
optraadt  med  Kraft  og  Myndighed  ved  forskjellige  Lejlig- 
heder og  havde  derved  befæstet  og  udvidet  sin  Avtoritet; 
en  fornuftigere  Statshusholdning  havde  afløst  den  ødelæg- 
gende Ødselhed  fra  Gustaf  III.'s  Tid,  og  Usædeligheden, 
som  i  den  afdøde  Konges  Dage,  opmuntret  ved  hans  eget 
Exempel,  havde  grebet  meget  stærkt  om  sig,  begyndte  saa 
smaatat  tabe  sig.  Regenten  selv  var  vel  ingenlunde  noget 
Dydsmønster,  men  Reuterholm  var  en  Mand  af  rene  Sæder. 

Udadtil  havde  Ministeren  med  Kraft  værnet  om  Rigets 
Selvstændighed  lige  over  for  andre  Magters,  navnlig  Rus- 
lands og  Englands  Arnnasselser.  Hans  Politik  var  i  det 
hele  taget  franskvenlig  og  bragte  ham  derfor   af  og   til  i 


*)  Schinkels  minnen. 

spændt  Forhold  til  en  Del  af  det  monarkiske  Evropa,  lige- 
som han  ogsaa  var  hadet  af  det  gustavianske  Parti  i  Sverige, 
hvem  han  havde  berøvet  Magten,  og  hvis  Hovedmand, 
Armfelt,  han  havde  besejret  og  jaget  i  Landflygtighed.*) 
Endskjønt  den  Politik,  Sverige  under  Reuterholms  Styrelse 
fulgte,  ingenlunde  var  uden  Fare,  da  Landet  var  omgivet 
af  strængt  monarkiske  eller  despotisk  regerede  Stater,  og 
den  franske  Republik,  til  hvilken  Ministeren,  i  det  mindste 
under  en  stor  Del  af  sin  Styrelse,  følte  sig  hendragen,  og 
i  hvilken  han  saae  Sveriges  naturlige  Allierede,  var  langt 
borte,  lykkedes  det  ham  dog  baade  at  bevare  Freden  og  at 
haandhæve  Rigets  Værdighed  lige  til  det  Øjeblik,  da  Magten 
berøvedes  ham. 

Hvorledes  Sveriges  Tilstand  under  Kongens  Mindre- 
aarighed  vilde  have  været,  hvis  Reuterholm  ikke  havde 
staaet  ved  Roret,  er  vanskeligt  at  sige;  men  Regenten  var 
i  alt  Fald  næppe  den  Mand,  som  kunde  have  fort  Stats- 
skibet  i  sikker  Havn.  Han  var  svag  og  uselvstændig,  hen- 
given til  Nydelser  og  Vellevnet,  uden  politisk  Blik,  uden 
Viljestyrke  og  Handlekraft,  hengiven  til  Mysticisme  og  den 
groveste  Overtro.  Reuterholm  var  baade  hans  Hoved  og 
hans  Haand  og  beherskede  ham  saa  fuldstændig,  at  han  fik 
Tilnavnet  »Regentens  Regent«.  En  saadan  Fyrste  vilde 
under  de  daværende  vanskelige,  politiske  Forhold  upaatvivlelig 
have  bragt  Sverige  i  en  betænkelig  Stilling,  hvis  han 
havde  faaet  Lov  til  at  raade  sig  selv  eller  haft  en  ufor- 
standigere Raadgiver  end  Reuterholm.  Trods  sine  mange 
og  store  personlige  Fejl,  —  Herskesyge,  Mistænksomhed, 
Hævngjerrighed,  Forfængelighed,  plump  Overtro,  —  hvortil 
kommer  adskillige  politiske  Fejl  og  Misgreb,  har  denne  saa 
haardt  bedømte  Minister  saaledes  desuagtet  den  Fortjeneste 
at   have    ført  Regeringen    »med  Kraft,    saa   at  Roligheden 


*)  Se  Athandlingen :     G.  M.  Arrafelt 

indadtil  blev  opretholdt,  medens  Rigets  Værdighed  over  for 
udenlandske  Magter  med  Held  blev  varetaget  og  opretholdt«*). 

Næppe  havde  Keiiterholms  Haand  sluppet  Tøjlerne,  før 
Staten  med  stedse  voxende  Hurtighed  dreves  sin  Undergang 
i  Møde,  hvorfra  kun  en  overordentlig  Begivenhed  i  det 
yderste  øjeblik  frelste  den. 

Den,  som  hovedsagelig  bærer  Skylden  for  de  Ulykker, 
der  nu  Slag  i  Slag  ramte  det  svenske  Rige,  var  den  unge 
Konge  selv. 

Han  havde  aldrig  vist  synderlig  Anlæg  for  noget. 
Hans  Barndom  var  henrunden  som  de  fleste  kongelige  Børns. 
Omgiven  af  Enevoldsmagtens  Glans  havde  han  stedse  set 
alle  bøje  sig  for  ham,  ethvert  af  sine  Ønsker  strax  blive 
opfyldt.  En  utrolig  Hovmod  havde  derfor  tidlig  taget  Sæde 
i  hans  Hjerte  og  tiltog  i  Styrke  Dag  for  Dag.  Han  troede 
for  ramme  Alvor,  at  Konger  vare  af  en  anden  og  bedre 
Natur  end  andre  Mennesker,  og  at  der  endogsaa  i  det  andet 
Liv  var  forbeholdt  dem  en  udmærket  Plads.  Saaledes  havde 
man  tit  og  mange  Gange  prædiket  for  ham,  medens  han 
var  Barn,  og  hans  Egenkj ærlighed  og  Mangel  paa  Dømme- 
kraft gjorde  det  umuligt  for  ham  at  sønderrive  dette 
Løgnevæv. 

Den  senere  Statsraad,  Grev  M.  Rosenblad,  skriver  om 
ham:  »Kongen  havde  af  Naturen  en  indskrænket  Forstand 
og  en  svag  Tænkeevne ;  men  en  omhyggelig  og  oplyst  Vej- 
ledning havde  udviklet  hans  tarvelige  Evner  saa  vidt,  som 
det  i  denne  ma^re  Jordbund  var  muligt«.  Den  afdøde 
Konge  kjendte  helt  vel  sin  Søns  ringe  Begavelse  og  store 
Fejl.  Til  Ambassadøren  Stedingk  ytrede  han  en  Gang: 
»Det  vil  tage  en  slet  Ende  med  min  Søn;  han  er  dum  og 
stridig«,  og  en  anden  Gang,  da  Rigsdrosten,  Grev  Wacht- 
meister, ønskede,  at  Kronprinsen  under  Kongens  Udenlands- 
rejse 1791  maatte  faa  Sæde  i  Regeringen,  svarede  Gustaf  III. 


*)  M.  Rosenblads  anteckn. 

ham:  >>De  kj ender  ikke  Kronprinsen;  han  er  dum,  stridig 
og  hovmodig,  og  havde  Hertugen  af  Småland  levet,  skulde 
Gustaf  Adolf  maaske  aldrig  være  kommen  til  at  bære 
Scepteret!« 

Prinsens  Lærer,  Kanceliiraad  Kosenstein,  forsømte  intet 
for  at  bibringe  sin  høje  Elev  rigtige  og  ophøjede  Begreber 
og  for  at  modarbejde  hans  slette  Tilbøjeligheder.  Det  bør 
vel  nærmest  tilskrives  denne  oplyste  og  hæderlige  Mand,  at 
Gustaf  Adolf,  navnlig  i  Begyndelsen  af  sin  Eegering,  ud- 
viklede adskillige  rosværdige  Egenskaber,  —  Ordenssans, 
Retfærdighed,  Sparsommelighed,  Ærlighed,  Gudsfrygt  og 
rene  Sæder,  —  som  berettigede  til  de  bedste  Forhaabninger, 
men  som  for  største  Delen  snart  bleve  kvalte  af  hans  slette 
Sider,  af  hans  Hovmod,  taabelige  Stivsind  og  lidenskabelige 
Opfarenhed,  der  i  Forening  med  hans  indskrænkede  Forstand 
og  Mangel  paa  Kundskaber  af  enhver  Art  gjorde  ham  al- 
deles uduelig  til  at  styre  et  Rige  i  en  saa  vanskelig  og 
farlig  Tid  som  hans. 

Prinsens  Guvernør,  Rigsraaden  Sparre,  giver  en  meget 
mørk  Tegning  af  ham.  »Det  er  umuligt  ved  Fornuftgrunde 
at  faa  ham  til  kæmpe  med  sig  selv  og  vinde  Sejr  over  sig 
selv;  blot  Trusler  virke.  Til  at  lære  noget  er  han  for  lad, 
og  Forestillingen  om  det  beskæmmende  i  med  Tiden  intet 
at  vide  have  ingen  Virkning  paa  ham.  Han  tror  sig  for  stor 
og  højbaaren  til  at  behøve  at  være  høflig,  interessant  og 
gjøre  sig  elsket.  Med  Trusler  og  Befalinger  kan  man  dog 
faa  ham  til  at  gjøre,  hvad  man  vil,  men  saa  gjor  han  det 
ikke  af  Overbevisning  om  Gjerningens  Nødvendighed  eller 
Nytte;  thi  han  ledes  ikke  ved  Millioner  Gange  at  lade  sig 
paaminde  om  ét  og  det  samme,  og  forsømmer  man  det  en 
eneste  Gang,  gaar  det  strax  i  den  gamle  Gænge  igjen.  En 
høj  Grad  af  Hovmod  ligger  i  hans  Sjæl,  og  han  tror  ikke 
at  behøve  nogen«. 

For  at  forklare  den  unge  Konges  Karakter  og  de  be- 
synderlige Gjerninger,    han   gjorde    sig   skyldig  i,    maa   vi 

endnu  berøre  et  Par  Omstændighecler.  Mindet  om  hans 
Faders  blodige  Død  forlod  ham  ingen,  Sinde,  og  længe  ven- 
tede han  sig  en  lignende  Skæbne.  Derfor  kunde  han  aldrig 
taale  Stockholm  og  Operaen,  men  opholdt  sig  næsten  stedse 
i  mørk  og  tavs  Ensomhed  paa  Haga,  hvor  han  troede  sig 
i  Sikkerhed,  og  hvor  alt  mindede  ham  om  den  kjære  afdøde. 
Dernæst  maa  det  mindes,  at  hans  Ungdomsaar  faldt  sammen 
med  den  franske  Eevolutions  blodigste  Dage.  Troner  styr- 
tede sammen  som  Korthuse,  kronede  Hoveder  faldt  paa 
Skafottet,  noget  nyt,  som  kaldte  sig  det  suveræne  Folk, 
traadte  frem  paa  Verdens  Skueplads  med  Paastand  om,  at 
Konger  og  Fyrster  vare  overflødige,  ja  endog  skadelige,  og 
i  al  Fald  kun  burde  taales  som  Nationens  første  Tjenere. 
Revolutionens  Læresætninger  havde  ogsaa  fundet  Vej  til 
Sverige  og  vandt  snart  talrige  Tilhængere  i  alle  Stænder, 
og  den  mistænksomme  og  indskrænkede  Monark,  der  hadede 
det  franske  Folk  som  en  Bande  blodige  Kongemordere  og 
Frihedsrørelserne  som  en  Forbrydelse  mod  Herren  og  hans 
salvede,  saae  Jacobinere  i  hver  en  Vraa,  Eevolutioo  i  ethvert 
Gadeopløb,  Oprør  i  ethvert  frejdigt  Ord! 

Endvidere  maa  det  bemærkes,  at  Livlægen  Dalberg,  ved 
overdreven  Anvendelse  af  koldt  Vand  og  ved  bestandig  at 
lade  den  unge  Konges  Fødder  være  blottede,  havde  ind- 
virket skadelig  paa  hans  Helbred.  Til  visse  Tider  steg,  som 
en  Følge  af  denne  Behandling,  Blodet  ham  voldsomt  til 
Hovedet,  og  i  slige  Øjeblikke  vidste  han  næppe,  hvad  han 
sagde  eller  gjorde.  Da  græd  han  og  paastod  at  være  meget 
ulykkelig;  han  saae  alt  i  de  mørkeste  Farver  og  talte  ofte 
om  at  nedlægge  en  Krone,  som  han  var  ude  af  Stand  til 
at  bære,  til  Fordel  for  sin  Sen.  Hertil  kom  endnu,  at  det 
almindelig  udbredte  taabelige  Rygte  om  hans  uægte  Byrd 
var  kommet  til  hans  Kundskab.  At  være  Bastard  af  en 
overbevist  Falskner*),  hvilken  Skjændsel,  hvilken  dyb  Yd- 
mygelse for  hans  hovmodige  Sjæl! 
*)  Hofmarchal  Muuck. 

Endelig  niaa  det  ved  Tegningen  af  Gustaf  Adolfs 
Karakter  ikke  lades  ude  af  Betragtning,  at  han  allerede 
fra  sin  tidlige  Ungdom  havde  haft  en  Tilbøjelighed  for  fixe 
Ideer,  og  at  disse  med  Aarene  toge  en  Retning,  som  blev 
fordærvelig  baade  for  ham  og  for  Riget.  Hans  indskræn- 
kede Forstand  forledte  ham  til  religiøse  Grublerier,  som 
til  sidst  gik  over  til  en  Slags  helligt  Vanvid;  han  troede 
paa  Sjælevandringen,  var  overbevist  om,  at  Karl  XII.'s  Sjæl 
havde  taget  Bolig  i  hans  Legeme,  og  troede  sig  kaldet  til 
at  spille  denne  »Nordens  Alexanders«  Rolle.  Den  bekla- 
gelsesværdige Monark  glemte,  at  den,  han  vilde  træde  i 
Skrankerne  imod,  var  Napoleon,  det  største  Krigsgeni, 
Verden  nogen  Sinde  har  frembragt! 


De  Fejl  og  Misgreb,  som  Kong  Gustaf  IV.  Adolf  begik 
i  Begyndelsen  af  sin  Regering  baade  indadtil  og  udadtil, 
ligge  uden  for  dette  Arbejdes  Plan.  I  1797  havde  han,  — 
efter  at  have  anholdt  først  om  en  Prinsesse  af  Mecklen- 
burgs,  derpaa  om  Storfyrstinde  Alexandra  af  Ruslands  Haand 
og  uden  skjellig  Grund  paa  en  stødende  Maade  trukket  sig 
tilbage  fra  begge,  —  ægtet  Prinsesse  Frederikke  af  Baden. 
Den  sextenaarige  unge  Pige  havde  med  tungt  Hjærte  rakt 
den  nordiske  Konge  sin  Haand.  Hun  hang  med  hele  sin 
Sjæl  ved  den  skjønne  og  aandrige  Hertug  af  Enghien,  som 
i  sin  Landflygtighed  havde  opholdt  sig  ved  hendes  For- 
ældres Hof,  og  hvis  senere  sørgelige  Skæbne  er  bekjendt. 
Kun  hendes  Forældres  og  Slægtninges  vedholdende  og  ind- 
trængende Bønner  havde  formaaet  hende  til  efter  en  lang 
og  bitter  Kamp  at  give  sit  Minde  til,  at  man  frarev  hende 
hendes  Livs  Lykke  og  i  Stedet  derfor  skjænkede  hende  en 
vaklende  Trone. 

I  Sommeren  1803  begav  Gustaf  Adolf  og   hans  Dron- 
ning sig  til  Tyskland  for   at  aflægge   et  Besøg   ved  Hoffet 

i  Baden.  De  rejste  incognito  under  Navn  af  Greve  og 
Grevinde  af  Haga.  Den  20de  September  ankom  Konge- 
parret, som  i  nogen  Tid  havde  opholdt  sig  i  svensk  Pommern, 
Qvedlinburg  og  Frankfurt,  til  Karlsruhe,  hvor  det  modtoges 
med  stor  Højtidelighed.  Kongens  Had  til  Revolutionen  og 
Bonaparte  havde  den  Gang  endnu  ikke  naaet  den  Højde, 
som  siden  styrtede  ham  og  hans  Rige  i  Ulykke,  og  det 
franske  Sendebud  i  Karlsruhe,  Massias,  gjorde  ham  flittig 
sin  Opvartning  og  stræbte,  en  Tid  lang  ikke  aldeles  uden 
Held,  at  stemme  ham  mildere  mod  Frankrig.  Men  dette 
varede  ikke  længe.  Gustaf  Adolf  var  bestandig  omringen  af 
Emigranter,  som  uafladelig  opirrede  ham  mod  Førstekonsulen. 
De  vare  utrættelige  i  at  prise  Kongens  Højsindethed,  hans 
store  politiske  Evner  og  Planer  og  i  at  overdrive  den  Ære, 
han  vilde  vinde,  hvis  han  stillede  sig  i  Spidsen  for  dem, 
der  kæmpede  for  de  landflygtige  Bourboners  Sag.  Med  sin 
Dronnings  Ungdomselskede,  Hertugen  af  Enghien,  som  op- 
holdt sig  i  Nærheden  af  Karlsruhe,  stod  han  i  en  livlig  og 
og  fortrolig  Brevvexling  og  traadte  samtidig  i  nærmere 
Forbindelse  med  de  øvrige  Medlemmer  af  den  fordrevne 
franske  Kongefamilie. 

En  af  dem,  som  ivrigst  arbejdede  paa  at  opflamme 
Kongens  Vrede  mod  Frankrig,  var  Arm  felt,  der  troede  sig 
personlig  fornærmet  af  Førstekonsulen.  1  Juni  1801  havde 
han  forladt  Stockholm  for  at  afløse  Grev  de  la  Gardie  som 
svensk  Gesandt  i  Wien.  Vinteren  1801  til  1802  havde  han 
tilbragt  i  Paris  i  Prinsessen  af  Kurlands,  en  født  Rohans, 
Selskab  og  havde  her  ladet  sig  forestille  for  Bonaparte. 
Denne  kunde  kun  betragte  Armfelt,  der  var  General  og 
vilde  gjælde  for  Kriger,  men  kun  var  en  samvittighedsløs 
og  rænkefuld  Hofmand,  med  Ringeagt;  en  Sammenligning 
mellem  den  pudrede  og  parfumerede  Salongeneral  og  Helte 
som  Lannes,  Davout  og  Masséna  faldt  ingenlunde  ud  til 
den  førstes  Fordel,  og  Bonaparte  modtog  ham  derfor 
temmelig  koldt.     »Hvad  bestiller  De  her  i  Paris?«,  spurgte 

Napoleon  ham.  —  »Jeg  kjeder  mig«,  svarede  Armfelt.  Bona- 
parte holdt  ikke  af  Folk,  som  kjedede  sig,  og  Fouché  iik 
derfor  Befaling  til  at  holde  Øje  med  den  svenske  Adels- 
mand. Dennes  Sprog,  Forbindelser  og  hele  Opførsel  mis- 
hagede i  høj  Grad  Konsulen;  da  han  næste  Gang  traf 
Armfelt,  spurgte  han  ham:  »Har  De  gjort  Krigen  i  Fin- 
land med  under  Gustaf  III.?«  Armfelt  bejaede  dette,  og 
Bonaparte  spurgte  videre:  »Hvor  stærk  var  den  Hær,  De 
kommanderede?«  —  »Cinq  mille  bommes«,  svarede  Arm- 
felt. Om  han  har  udtalt  disse  Ord  utydelig,  vide  vi  ikke; 
men  Napoleon  opfattede  dem  som  »cent  mille  bommes«, 
troede ,  at  Svenskeren  var  en  uforskammet  Pralhans,  og 
vendte  ham  med  Foragt  Eyggen.  Ved  den  følgende  Avdiens 
spurgte  Konsulen  ham  kort  og  but:  »Naar  agter  De  at 
forlade  Paris  ?«  og  ved  Afskedsavdiensen  henvendte  han  ikke 
et  Ord  til  den  hovmodige  Armfelt,  som  fuld  af  Forbitrelse 
vendte  tilbage  til  Wien*),  hvorfra  han  nu  havde  begivet  sig 
til  Karlsruhe. 

Efter  to  Maaneders  Ophold  i  denne  By  drog  Gustaf 
efter  Indbydelse  fra  Kurfyrsten  af  Bayern  til  Miinchen,  be- 
standig fulgt  af  Armfelt  og  omsværmet  at  franske  Emi- 
granter. Under  disse  uafladelige  Paavirkninger  steg  hans 
Had  mod  Frankrig  og  Førstekonsulen  Dag  for  Dag.  Ogsaa 
den  gamle  Markgrevinde  af  Baden  og  Kurfyrstinden  af 
Bayern  ophidsede  ham  uafbrudt  mod  Frankrig.  Han  be- 
gyndte nu  at  tænke  paa  at  formaa  østerrig  til  at  paaføre 
Franskmændene  Krig  og  sendte  til  den  Ende  Armfelt  til 
Wien,  medens  han  selv  arbejdede  paa  at  knytte  Traadene 
til  .en  almindelig  evropæisk  Koalition  mod  Bonaparte.  Arm- 
felt havde  dog  ikke  Held  med  sig  i  Wien,  og  Kongen,  der 
imidlertid  var  vendt  tilbage  til  Karlsruhe,  fik  snart  Efter- 
retninger fra  Frankrig,    som  yderligere  forøgede    hans  For- 


*)  Efter   andre    Beretninger   fik   Arrafelt   gjennem   Fouché    ud- 
trykkelig Ordre  fra  Napoleon  til  at  forlade  Paris. 

bitreise.  Den  15de  Marts  1804  havde  et  fransk  Detache- 
ment bortført  den  ulykkelige  Hertug  af  Eiighien  fra  Etten- 
heim  i  Baden  og  ført  ham  til  Paris.  Kongen,  der  nærede 
et  oprigtigt  Venskab  for  denne  sidste  Ætling  af  den  store 
Condé,  og  som  gjennem  sit  Sendebud  i  Paris,  Baron  Ehren- 
svård,  der  var  vel  set  af  Talleyrand,  havde  faaet  betimelig 
Underretning  om  den  Fare,  der  truede  Prinsen,  havde  ind- 
trængende advaret  ham  og  forlangt,  at  Markgreven  af  Baden 
med  væbnet  Haand  skulde  modsætte  sig  dette  Brud  paa 
Folkeretten.  Markgrevens  Stilling  var  imidlertid  saaledes, 
at  han  ikke  vovede  at  opfylde  dette  Kongens  Forlangende, 
da  han  ikke  turde  lægge  sig  ud  med  sin  frygtelige  Nabo 
vest  for  Rhinen.  Han  maatte  finde  sig  i  denne  Krænkelse 
af  sit  Territorium  og  befalede  endog  ved  et  Dekret  af  16de 
Marts  samtlige  Emigranter  at  forlade  Badens  Omraade. 
Kongens  Vrede  herover  ytrede  sig  i  voldsomme  Udfald  mod 
Frankrig  og  Bonaparte  og  i  heftige  og  upassende  Udtalelser 
om  og  til  sin  Vært,  Markgreven.  Hans  Forbitrelse  steg 
til  det  højeste,  da  han  kort  efter  fik  Underretning  om,  at 
hans  Ven,  Hertugen  af  Enghien,  var  bleven  dømt  til  Døden 
og  skudt  1  Vincennes  den  21de  Marts.  Han  blev  aldeles 
ude  af  sig  selv,  overøste  Markgreven  med  de  heftigste  Be- 
brejdelser og  lod  saa  fornærmelige  Ytringer  om  Første- 
konsulen falde,  at  det  franske  Sendebud  Massias,  som  over- 
værede denne  Scene,  fortørnet  rejste  sig  op  og  forlod  Salen 
med  den  Ytring,  at  Markgreven  maatte  forskaane  ham  for 
Indbydelse  til  Hoffet,  saa  længe  hans  svenske  Majestæt  var 
dettes  Gjæst. 

Sendebudet  i  Paris,  Baron  Ehrensvård,  fik  Ordre  til 
strax  at  forlade  Frankrigs  Hovedstad  omtrent  samtidig  med, 
at  Bonaparte  antog  Kejser  titelen  og  erklærede  Kronen  for 
arvelig  i  sin  Familie.  Kongens  Forbitrelse  steg  bestandig 
højere.  Da  Kejseren  af  Østerrige  i  Skrivelse  af  27de  Juni 
havde  tilkjendegivet  Gustaf,  at  han  ikke  agtede  at  gjøre 
videre  Vanskelighader  ved  at   anerkjende    det   nye  Kejser- 

dømme,  og  at  man  var  nødt  til  at  finde  sig  i  Omstændig- 
hederne, tik  Armfelt  Ordre  til  øjeblikkelig  at  forlade  Wien. 

Medens  Gustaf  saaledes  lagde  sig  ud  med  det  halve 
Evropa,  arbejdede  han  ivrig  paa  at  faa  dannet  en  Koali- 
tion mod  Napoleon;  men  Rusland  havde  endnu  ikke  defini- 
tivt bestemt  sig  for  Krigen,  og  England  vægrede  sig  ved 
at  betale  Subsidier  til  Sverige,  saa  længe  dette  Rige  ikke 
uigjenkaldelig  havde  forpligtet  sig  til  at  optræde  aktivt  mod 
Frankrig.  For  at  vise  sit  Had  mod  Revolutionen  og  sin 
Interesse  for  Bourbonerne  tilbød  Gustaf  ved  denne  Tid  den 
landflygtige  Ludvig  XVIII,  et  Tilflugtssted  i  sine  Stater. 

Det  turde  her  være  Stedet  at  berøre  en  Omstændighed, 
som  kaster  et  klart  Lys  baade  over  Kongens  Enfoldighed 
og  bans  ulyksalige  Haardnakkethed  i  Udførelsen  af  sine 
fordærvelige  Beslutninger.  Under  sit  Ophold  i  Baden  havde 
han  gjort  Bekjendtskab  med  den  navnkundige  Sværmer 
Jung,  som  ft-rst  Skrædder,  derpaa  Øjenlæge,  i  1787  var 
bleven  Professor  i  Statsøkonomi  i  Marburg  og  i  1803  var 
indkaldt  til  Baden.  Denne  Jung  havde  skrevet  en  Bog, 
»den  kristne  Religions  Sejr«,  som  udkom  1798,  og  som 
egentlig  kun  er  en  Udlæggelse  af  Apostlen  Johannes's  Aaben- 
baring.  I  dette  Værk  henfører  Jung  Historiens  poli- 
tiske Begivenheder  til  Steder  i  Apokalypsen,  der  efter  hans 
Mening  er  en  Profeti  om  Verdenshistorien,  en  hurtig,  men 
utydelig  Tegning  af  hele  Menneskeslægtens  tilkommende 
Skæbne.  Denne  Grundtanke  gjennemfører  han  ikke  uden 
Duelighed  lige  til  Apokalypsens  17de  Kapitel,  hvor  han  er 
naaet  til  Aaret  1798;  hvad  der  nu  følger,  var  altsaa  Spaa- 
domme  om  Ting,  som  skulde  indtræffe.  I  de  følgende  Ka- 
pitler omtales  »Dyret  fra  Havet«,  som  paa  ny  skal  optræde 
og  regere  en  Tid  med  stor  Magt,  indtil  en,  som  hedder 
»sanddru  og  trofast«,  kommer  fra  Himlen  paa  en  hvid  Hest 
og  overvinder  Dyret.  Dette  apokalyptiske  »Dyr«  lader  Jung 
betyde  »en  stor  Privatmand,  som  tragter  efter  Herredømmet 
over  hele  Menneskeslægten«. 

Historisk  Arctiiy.    1870.     1.  ^r. 

Hvem  der  først  har  indgivet  Gustaf  Adolf  den  Tanke, 
at  »Dyret«  maatte  være  Napoleon,  og  han  selv  Rytteren 
paa  den  hvide  Hest,  er  uvist,  men  der  foreligger  talrige  Be- 
viser for,  at  han  nærede  denne  taabelige  Overbevisning*). 
Det  var  en  hellig  Pligt  for  ham  som  for  alle  andre  Mo- 
narker at  gribe  til  Vaaben  og  overvinde  den,  der  jo  var 
selve  det  ondes  Princip  paa  Jorden,  Guds  og  Menneskets 
Fjende;  Undladelsen  heraf  vilde  paadrage  ham  evig  For- 
dømmelse. Hvilke  fordærvelige  Følger  en  saadan  Indbild- 
ning maatte  føre  med  sig,  er  indlysende. 

Da  Kongen  ingenlunde  lagde  Dølgsmaal  paa  sit  Had 
til  Napoleon,  og  da  denne  havde  et  fortræifeligt  Politi  og 
talrige  Spioner  overalt,  er  det  en  Selvfølge,  at  de  franskes 
Kejser  paa  sin  Side  betragtede  Sveriges  Konge  med  alt 
andet  end  venlige  øjne.  Til  Talleyrand  skal  han  saaledes 
have  ytret:  »Kongen  af  Sverige,  denne  lille  bitte  Konge, 
som  jeg  kunde  jage  ud  af  Evropa,  hvis  jeg  vilde.  Jeg  be- 
høver blot  at  tillade  hans  Naboer  at  tage,  hvad  de  lyste!«**) 
Napoleon  nærede  endog  en  Tid  den  Tanke,  at  lade  Kongen 
arrestere  og  føre  til  Frankrig,  hvilket  dog  Duroc  og  flere 
andre  Generaler  paa  det  kraftigste  fraraadede. 

Imidlertid  var  man  i  Sverige  lige  saa  ilde  til  Mode 
over  Kongens  langvarige  Ophold  i  Tyskland,  som  Hoffet  i 
Karlsruhe  over  ikke  at  kunne  blive  af  med  denne  beværlige 
og  kompromitterende  Gjæst.     Man  gjorde  flere  Forsøg   paa 


*)  Af  disse  anføre  vi  følgende :  Da  Kurfyrsten  af  Bayern  i 
1804  eller  1805  af  Napoleon  fik  Æreslegionens  Storkors, 
ytrede  Gustaf  Adolf  til  sin  Generaladjutant,  af  Tihell: 
„Dette  er  et  Varsel  om  Kurfyrstens  Ulykke!"  og  da  Tibell 
udbad  sig  nærmere  Forklaring,  tog  Kongen  sin  Bibel  frem, 
slog  op  i  Aabenbaringens  Bog  og  pegede  paa  Skriftstedet: 
„Ve  den,  som  tager  Dyrets  Tegn!" 

^*)  Denne  Ytring  gav  Anledning  til  et  Rygte  om  Sveriges 
Deling,  som  løb  om  i  Tyskland  under  Kongens  Ophold  der 
og  eudogsaa  omtaltes  i  Aviserne. 

at  faa  ham  til  at  rejse,  men  uden  Held.  Omsider  vidste 
Kurfyrsten  ingen  anden  Udvej  end  tillige  med  Kurprinsen 
at  trække  sig  tilbage  til  Lystslottet  Schwetzingen.  Saa 
maatte  Gustaf  Adolf  til  sidst  bekvemme  sig  til  at  bryde  op 
fra  Karlsruhe,  hvilket  skete  den  12te  Juli  1804;  men  i 
Stedet  for  nu  endelig  at  vende  hjem  til  Sverige,  hvor  man 
begyndte  at  tabe  Taalmodigheden  over  hans  lange  Udebli- 
velse, rejste  Kongen  omkring  i  Sydtyskland  og  Bohmen  og 
kom  den  Ude  Avgust  tilbage  til  Lystslottet  Nymphenburg 
i  Bayern,  hvor  hans  Dronning  opholdt  sig,  efter  paa  hele 
denne  Rundrejse  som  sædvanlig  at  have  udspyet  Gift  og 
Galde  mod  de  franskes  Kejser. 

Napoleon,  der  allerede  tidligere  havde  ladet  den  franske 
Statstidende  Moniteuren  tage  Gustaf  Adolf  under  Behandling, 
tildelte  ham  nu  paa  ny  en  alvorlig  Tugtelse,  i  det  han  den 
14de  Avgust  i  det  nævnte  Blad  lod  indføre  en  Artikel,  som 
udelukkende  handlede  om  Kongen  af  Sverige,  og  som  efter 
en  Diplomats  Udsagn  umulig  kunde  overgaas  i  det  Had, 
den  Foragt  og  Grovhed,  hvormed  den  talede  til  en  Suveræn*). 
Fra  nu  af  var  Gustaf  Adolfs  Had  mod  Napoleon  uforsonligt. 
Den  diplomatiske  Forbindelse  mellem  Frankrig  og  Sverige 
blev  afbrudt;  den  franske  Befuldmægtigede  i  Stockholm, 
Caillard,  forlod  denne  By  den  17de  September,  og  samtidig 
hermed  afrejste  den  svenske  Forretningsfører,  Åkerblad,  fra 
Paris.  Alle  i  Frankrig  rejsende  eller  i  fransk  Tjeneste 
staaende  svenske  Undersaatter  fik  Befaling  til  ufortøvet  at 
vende  hjem,  og  al  Indførsel  i  Sverige  af  franske  Bøger  og 
Aviser  blev  forbudt. 

Disse  Forholdsregler  vare  imidlertid  ikke  tilstrækkelige 
til  at  besejre  Napoleon;  Underhandlingerne  med  Rusland 
og  England  vare  endnu  ikke  bragte  til  et  endeligt  Resultat, 
og  hvad  der  skulde  gjøres  i  Nordtyskland,    beroede    hoved- 


*)  Brev  fra  v.  Brinckman  til  L.  v.  Engestrøm,  BerHn  den  28de 
Avgust  1804. 

16* 

sagelig  paa  Preussen.  Altsaa  blev  Armfelt  sendt  til  Berlin 
for  at  bearbejde  Kong  Frederik  Vilhelm  III.;  men  Armfelt, 
der  i  Berlin  som  alle  Vegne  optraadte  med  Hovmod  og 
Fordringsfuldhed,  havde  heller  ikke  i  denne  Mission  Lykken 
med  sig,  og  Frederik  Vilhelm  erklærede,  (den  26de  Sep- 
tember) »at  da  Preussens  Nevtralitetssystem  havde  til  Øje- 
med at  sikre  Nordtysklands  Ro,  vilde  det  ikke  kunne  tillade 
Rustninger  eller  krigerske  Bevægelser  i  Svenskpommern«.  At 
Gustaf  Adolf  efter  Læsningen  af  dette  Brev  var  nær  ved 
at  gaa  fra  Sans  og  Samling  af  Forbitrelse,  er  en  Selvfølge, 
og  Armfelt,  der  var  en  lige  saa  slet  Kaadgiver  som  Di- 
plomat og  Feltherre,  gød  Olje  i  Ilden.  Fra  dette  Øjeblik 
af  nærede  Kongen  den  —  i  øvrigt  ikke  urimelige  —  Tanke, 
at  Preussen  kun  ventede  paa  det  gunstige  Øjeblik,  til  at 
opsluge  Svenskpommeru. 

Under  alle  disse  Sorger  og  Krænkelser  havde  Gustaf 
Adolf  dog  den  Tilfredsstillelse  at  afslutte  de  saa  hedt 
atraaede,  mod  Frankrig  rettede  Traktater  med  England  og 
Rusland.  Det  første  Rige,  der  helt  vel  indsaa,  hvor  vigtigt 
et  Punkt  som  Stralsund  vilde  være,  naar  det  blev  sat  i 
kraftig  Forsvarsstand,  havde  gjennem  sin  Minister  ved  det 
svenske  Hof,  Pierrepont,  tilbudt  60,000  Pund  Sterling, 
hvilken  Sum  i  den  endelige  Traktat  mellem  de  to  Riger, 
som  afsluttedes  i  Stockholm  den  3dje  December,  forhøjedes 
til  80,000  Pund.  I  Følge  denne  hemmelige  Traktats  fjerde 
Artikel  erklæredes  Sverige  derhos  for  en  af  de  Magter,  der 
vare  at  anse  som  krigsførende,  hvisaarsag,  og  i  Hen- 
hold til  Traktatens  anden  og  tredje  Artikel,  hannoveranske 
Tropper  skulde  have  Tilladelse  til  at  landsættes  i  Svensk- 
pommern. Med  Rusland  sluttedes  der  den  14de  Januar  (1805) 
en  endnu  langt  vigtigere  Traktat.  Det  var  tilsyneladende  kun 
en  defensiv  Alliance ;  men  i  en  hemmelig  Artikel  erklæredes 
Krigen  mod  Frankrig  besluttet.  Czaren  forpligtede  sig  til 
at  stille  15,000  Mand,  hvilke  i  Forening  med  25,000  Sven- 
skere, der  skulde  lønnes  af  England,  og  10,000  Britter  og 

Hannoveranere,  dem  man  haabede  at  formaa  England  til  at 
stille,  skulde  danne  den  nordtyske  kombinerede  Diversions- 
Armé  ,  som  under  Gustaf  Adolfs  Befaling  skulde  befri  Han- 
nover og  operere  mod  Holland. 

Medens  de  svenske  Ministre  i  Stockholm  og  Peters- 
burg undertegnede  disse  Traktater,  ved  hvilke  det  ulykkelige 
Sverige  for  en  enestes  taabelige  Stivsinds  Skyld  hvirvledes  ind 
i  en  unaturlig  og  unødvendig  Krig,  havde  Kongen  nær  sat 
Livet  til*)  paa  Hjemrejsen  til  sit  Land,  som  han  saa  ufor- 
svarlig havde  forsømt,  og  som  længtes  mere  efter  ham, 
end  han  fortjente.  Den  7de  Februar  1805,  efter  mere  end 
atten  Maaneders  Fraværelse,  kom  han  tilbage  til  Stockholm. 
Des  værre  bragte  han  Krig  og  Ulykke  med  sig! 


*)  Natten  mellem  den  1ste  og  2den  December  l)lev  Konge- 
jagten Amadis ,  der  havde  Kongen  og  Dronningen  om  Bord, 
mellem  Stralsund  og  Ystad  overfalden  af  en  svær  Storm. 
Jagten  blev  kastet  i  Land  paa  Kysten  ved  Barhoft,  hvor 
en  fattig  Fisker  modtog  de  høje  rejsende  i  sin  Hytte  og 
erklærede  sig  villig  til  at  forsøge  paa  at  landsætte  Maje- 
stæterne paa  Sveriges  Grund.  Dronningen,  som  var  i  sit 
Svangerskabs  ottende  Maaned,  tik  imidlertid,  da  man  var 
stukket  i  Søen,  Krampe  af  Forfærdelse  over  Stormens  og 
Havets  Raseri,  og  en  Styrtesø  kastede  Fiskeren,  den  eneste, 
der  vidste,  hvorhen  man  i  den  bælgmørke  Nat  skulde  styre 
for  at  naa  Land,  over  Bord.  Generaladjutant  Cardell,  som 
var  med  i  Baaden,  reddede  baade  Fiskeren  og  Dronningen; 
medens  han  med  den  ene  Haand  holdt  den  frugtsommelige 
Dronning,  der  vred  sig  i  Krampetrækninger,  greb  han  med 
den  anden  Haand  den  allerede  halvdøde  Fisker  og  løftede 
ham  med  Kæmpestyrke  op  af  Vandet.  Kongen  sad  imidlertid 
ganske  rolig;  men  da  Cardell,  som  i  Farens  yderste  Øjeblik 
havde  kastet  sin  Generaladjutantstav  og  sin  Kaarde  paa 
Bunden  af  Baaden,  havde  fuldført  sin  Bedrift,  tiltalede  Gu- 
staf ham  med  Vrede  saalunde :  „Hvor  er  Generaladjutantens 
Stav  og  Kaarde?"   Fiskeren  tik  en  Gave  af  — 25  Dukater. 

(Forts.) 

Fr.  Julilus  Meier. 


De  fordrevne  franske  Reformertes  Bosættelse  i 
forskjellige  evropæiske  Lande.*) 


I. 

Det  nautiske  Edicts  Ophævelse. 

Ved  Kong  Henrik  IV.'s  Tronbestigelse  blev  der  gjort 
en  Ende  paa  de  langvarige  Religionskrige,  der  uden  Af- 
brydelse havde  hærget  Frankrig  under  fire  Kongers  Re- 
gering,   et  Tidsrum   af  mere    end  50  Aar.     Det  gjaldt   nu 

*)  Ved  Udarbejdelsen  af  ovenstaaende  Skildring  ere  følgende 
Værker  særlig  benyttede:  Chr.  Weiss:  Histoire  des  Ré- 
fugiés  Protestants  de  France  depuis  la  revocation  de  l'Edict 
de  Nantes  jusque  å  nos  jours.  Paris  1853.  T.  I. — II.  — 
Erman  og  Re  cl  am:  Mémoires  pour  servir  å  Phistoire  des 
Réfugiés  dans  les  Etats  du  Roi  de  Prusse.  Berlin  1781— fl. 
7  Voll.  --  Pufendorf:  de  Rebus  gestis  Frid.  Wilhelmi 
Magni.  Electoris  Brand.  Berolini  1695.  Fol.  —  Steelze^ 
Gesch.  des  preussischen  Staats  I— V.,  især  det  3dje  Bind.  — 
Pontoppidan:  Annales  Eccl.  Dan.  4  T.  og  Sammes 
Danske  Atlas  IL  —  Bussæus:  Frederik  IV.'s  Dagregister 
Kbh.  1770.  —  Dalgas:  Tableau  de  Fetablissement  des 
Reformes  å Fredericia  enJutlande.  Copnb.  1797.  —  Wilse: 
Beskrivelse  over  Fredericia.  —  Uddrag  af  Bircherods  Dag- 
bøger ved  Molbech.  —  Schous  Udtog  af  Forordningerne 
1685,  1720,  1747.  —  Clement:  Notice  de  l'Eglise  Refor- 
mée  fran^aise  de  Copenhague.  1869.  —  Weinwich:  Danske 
Kunstnere.  Kbh.  1829.  —  Thiele:  Kunst- Akademiet  og 
Hestestatuen  paa  Amalienborg.  Kbhvn,  1860.  —  Sjællandske 
Registre  og  sjællandske  Tegneiser  i  Gehejmearchivet  i  Kjø- 
benhavn.  —  A.  Ypey  og  Dermout:  Historie  om  den  neder- 
landske reformerte  Kirke  især  Bind  I.  (paa  hollandsk). 

om,  at  Freden  kunde  blive  af  Varighed  mellem  Landets 
Beboere  af  den  romersk-katholske  Tro  og  dem,  der  hyldede 
Protestanternes  Lærdomme.  De  sidste,  der  alle  vare  af  den 
reformerte  eller  calvinistiske  Bekjendelse,  kaldtes  Hugue- 
n otter,  et  Ord,  hvis  Oprindelse  man  har  villet  tyde  paa 
forskjellig  Maade.  Medens  mange  anse  dette  Navn  for  op- 
kommet ved  en  fordrejet  Udtale  af  det  almindelige  Navn 
paa  Schweizerforbundets  Beboere:  »die  Eidgenossen«,  have 
andre  troet,  at  det  stod  i  Forbindelse  med  Navnet  paa  en 
gammel  Konge,  Hugo,  som  sagdes  at  spøge  i  Omegnen  af 
Tours  om  Nætterne,  der  netop  vai"  den  Tid  af  Dognet,  paa 
hvilken  Protestanterne  plejede  at  samle  sig  til  deres  An- 
dagtsøvelser*). Strax  efter  at  Henrik  IV.  havde  sikret  sig 
Kiget,  og  umiddelbart  efter  at  han  havde  sluttet  Freden 
med  Spanien  i  Vervins  (1598),  lod  han  udarbejde  et  Do- 
kument, der  for  en  Del  var  en  Bekræftelse  af  tidligere  Ind- 
rommelser.  Dette  Aktstykke,  som  vel  ikke  satte  de  Re- 
formerte paa  aldeles  lige  Fod  med  deres  katholske  Med- 
undersaatter ,  men  dog  gav  dem  en  betryggende  Stilling 
i  Fremtiden,  var  det  nautiske  Edict.  Trods  al  Mod- 
stand fra  Katholikkernes,  Pavens  og  Jesuiternes  Side  fik  det 
Lovskraft  i  Foraaret  1598.  Efter  denne  Anordnings  Be- 
stemmelser skulde  de  Reformerte  i  visse  udtrykkelig  an- 
givne Stæder  i  Landet  have  fri  Religionsøvelse ;  dog  maatte 
Katholikkerne  i  samme  Stæder  have  Tilladelse  til  at  udøve 
deres  Religion;  ogsaa  paa  de  katholske  Festdage  skulde 
alt  Arbejde  hvile  hos  de  Reformerte.  De  skulde  betale 
deres  Tiender  og  opfylde  alle  dem  som  Medlemmer  af  ved- 
kommende Sognemenighed  paahvilende  Forpligtelser.  Paa 
den  anden  Side  skulde  de  Reformerte  være  i  fuld  Besid- 
delse af  alle  borgerlige  Rettigheder;  for  de  velhavende 
iblandt  dem  stod  Adgangen  aaben  til   alle  Værdigheder   og 


*)  En   tredje    og   inaaske    den   rette   Forklaring   af   Ordet,    se 
rHist.  Archiv'^  1875.  II.  S.  20. 

Æresposter;  ligeledes  havde  de  fattige  Adkomst  til  Op- 
tagelse i  alle  Hospitaler  og  Adgang  til  Understøttelse  i  alle 
milde  Stiftelser.  Til  Retfærdighedens  ligelige  Haandhævelse 
blev  der  i  fiere  Parlamenter  oprettet  sa^regne  Domstole,  be- 
staaende  halvt  af  Katholikker  og  halvt  af  Reformerte,  til 
at  paakjende  alle  mellem  Parterne  opstaaede  Stridigheder. 
Foruden  de  Stæder,  i  hvilke  der  tilstodes  alle  Huguenotter 
fri  Religionsøvelse,  indrømmedes  en  saadan  ogsaa  alle  Adels- 
mænd, der  besade  Ret  til  Jurisdiktion  i  civile  og  krimi- 
nelle Sager.  Disse  fik  fremdeles  Rettighed  til  at  tilstaa 
deres  Vasaller  Adgang  til  deres  religiøse  Sammenkomster. 
Der  tilstodes  fremdeles  de  Reformerte  Ret  til  at  have  de 
dem  ved  tidligere  Overenskomster  hjemlede  befæstede  Sikker- 
hedsstæder;  Kommandanterne  i  disse  udnævntes  af  de  Re- 
formerte selv,  og  til  deres  Betaling  indrømmedes  en  be- 
tj^delig  Sum  af  Statsmidlerne.  Det  var  maaske  særlig  de 
sidstnævnte  Bestemmelser,  der  gjorde,  at  det  varede  en 
Tid  lang,  og  at  det  kostede  Henrik  IV.  megen  Meje,  inden 
han  ved  Parlamentets  Samstemning  kunde  skaffe  sit  Edict 
Lovskraft.  De  følgende  Tiders  Erfaring  viste  noksom, 
at  de  Mænd  fik  Ret,  der  i  den  Stat  i  Staten,  som 
ved  det  nan tiske  Edict  blev  oprettet  i  Frankrig,  øjnede 
Forbud  og  Varsler  paa  en  nær  forestaaende  Borgerkrig. 
Heller  ikke  havde  de  Mænd  Uret,  der  besværede  sig  over  de 
reformerte  Præsters  intolerante  Meningsdespoti.  Paa  den 
sidste  af  de  faa  Synoder,  de  reformerte  Præster  holdt,  (i 
Dauphiné  1603),  forsøgtes  forgjæves  en  Forening  mellem 
de  tvende  Hovedpartier,  Lutheranerne  og  de  Reformerte, 
der  havde  løsrevet  sig  fra  den  pavelige  Kirke.  Ikkun  derom 
blev  man  enig,  at  der  ved  Antikristen,  som  saa  tit 
nævnes  i  de  sidste  apostoliske  Breve  i  det  nye  Testamente, 
mentes  Paven;  en  Erklæring  herom  tilføjedes  de  prote- 
stantiske Symboler.  Man  kan  ikke  finde  det  forunderligt, 
at  dette  tjente  til  at  skille  Protestanterne  fra  deres  ka- 
tholske  Medkristne.    Lidet  nyttede  det  i  denne  Henseende, 

at  enkelte  Protestanter*),  der  vare  mere  fordomsfrie  end 
Mængden  af  deres  Trosbrødre,  nedlagde  en  bestemt  Ind- 
sigelse mod  Gyldigheden  af  denne  Forklaring,  især  da  disse 
Mænd  ikkun  paadroge  sig  Mistanke  om  at  være  hemmelige 
Papister. 

Saa  længe  det  nantiske  Edicts  Giver,  Henrik  IV.,  levede, 
gik  det  nogenlunde  godt,  hvorvel  det  gamle  Had  ved  hver 
given  Lejlighed  blussede  op  mellem  de  to  Partier;  men 
under  hans  Sen  og  Eftermand,  Ludvig  XIII.,  grebe  de  for- 
nemste Slægter  blandt  Protestanterne  til  Vaaben.  Hertu- 
gerne af  Rohan  og  Soubise  satte  sig  i  Spidsen  for  Bevæ- 
gelsen. Det  var  fra  Staden  Rochelle,  den  sidste  af  de 
Reformertes  Sikkerhedsstæder,  at  Modstanden  udgik.  Skjent 
understøttet  af  England  maatte  Staden  dog  (den  28de 
Oktober  1629)  overgive  sig  til  den  kongelige  Belejrings- 
hær.  Kardinal  Richelieu,  der  selv  ledede  Belejringen, 
giver  i  sine  Mémoires  en  gribende  Skildring  af  den  Grad, 
Elendigheden  i  Staden  havde  naaet. 

»I  Værelserne,  i  Husene,  paa  de  offentlige  Pladser,  laa 
der  overalt  fuldt  af  døde;  de,  som  ble  ve  tilbage,  vare  saa 
svage  og  afkræftede,  at  de  ikke  kunde  begrave  Ligene.  De 
lode  dem  ligge  der,  hvor  de  havde  udaandet  deres  sidste 
Suk;  imidlertid  var  der  ej  over  Staden  nogen  fordærvet 
Luft;  thi  de,  der  gik  bort,  vare  saa  medtagne  af  Sult,  at 
de  efter  deres  Død  snarere  hentørredes  end  gik  i  Forraad- 
nelse«.  Efter  Rochelles  Fald  holdt  Hertugen  af  Rohan  sig 
endnu  en  Tid  lang  i  Languedoc,  og  først  Poreningen  Alois 
endte  de  borgerlige  Uroligheder. 

Om  det  var  af  Medynk  med  de,  af  fremmede  Magter  og  af 
deres  egne  herskesyge  Høvdinger,  vildledte,  eller  det  var  Stats- 
hensyn,  der  ledede  Richelieus  Politik,  lader  sig  ikke  afgjøre; 
men  de  Reformerte  lede  intet  Skaar  i  den  ved  det  nantiske  Edict 
tilstaaede  Trosfrihed.     I  deres    kirkelige  Organisation  skete 


*)   Grotius,  Calixtus,  Laud. 

heller  ingen  Forandring;  men  medens  de  Reformerte  op- 
hørte at  være  et  politisk  Parti,  havde  de  Lejlighed  til  at 
lægge  Vind  paa  alle  de  Fredens  Kunster,  der  betinge  en 
rolig  og  lykkelig  Tilværelse.  Under  deres  flittige  Hænder 
naaede  Handel,  Skibsfart.  Fabriksdrift,  Agerdyrkning  og 
Kvægavl  en  høj  Grad  af  Udvikling.  Lige  saa  store  som 
Rygterne  vare  om  deres  Flid  og  Arbejdsomhed,  lige  saa 
stort  var  ogsaa  det  Ry,  de  kom  i  for  deres  Paalidelighed 
og  Uegennyttighed  i  Embedsførelsen,  Egenskaber,  der  især 
under  Colberts  Ministerium  bidroge  til,  at  de  bleve  hyppig 
ansatte  som  Finantsembedsmænd.  Med  ikke  mindre  Iver 
lagde  de  Reformerte  sig  efter  boglige  Kunster,  og  i 
Stæderne  Sedan  og  Saumur  havde  Calvins  Tilhængere  be- 
rømte Højskoler,  hvis  Ry  strakte  sig  til  fremmede  Lande. 
Hvor  stor  end  den  Kløft  var,  der  endnu  paa  den  Tid  ad- 
skilte Lutheranerne  og  de  Reformerte,  véd  man  dog,  at 
det  ej  hørte  til  Sjældenhederne,  at  selv  lutherske  Fyrste- 
sønner besøgte  disse  franske  Akademier,  hvor  de  med  Viden- 
skaberne tilegnede  sig  det  franske  Sprog  og  den  Politur, 
den  Finhed  i  Sæder  og  den  Dannelse,  man  mente  bedst  at 
kunne  naa  ved  et  Ophold  i  Frankrig.  I  det  Aarhundrede, 
der  gik  forud  for  det  nautiske  Edicts  Ophævelse,  træffer 
man  paa  alle  Punkter  udmærkede,  højt  dannede  Mænd,  der 
tilhørte  den  reformerte  Kirke;  i  Veltalenheden,  i  Retslæren, 
i  Digtekunsten,  i  Lægevidenskaben,  alle  Vegne  indtoge  de 
Reformerte  en  fremragende  Plads.  En  Protestant  var  den 
egentlige  Stifter  af  det  franske  Akademi.  En  anset  For- 
fatter, Valentin  Conrart,  plejede  fra  1639  i  Paris  at  samle 
en  Del  Videnskabsmænd  til  Samtale  over  alle  Haande  literære 
Æmner,  navnlig  saadanne,  der  angik  det  franske  Sprog,  dets 
Renhed  og  dets  Renseiso  for  uædle  Udtryk.  Dette  faldt 
i  Richelieus  Smag.  Selv  udmærkede  denne  Statsmand  sig 
ved  et  let  og  flydende  Sprog  i  sine  Breve,  og  han  var  ikke 
blind  for,  hvor  meget  Videnskabens  omhyggelige  Pleje  kunde 
tjene  til  at  udbrede  Frankrigs  Ære.     Han  gav  den  nævnte 

Conrart  i  Ærende  at  udkaste  Love  for  Akademiet,  og  skjønt 
denne  Mand  var  en  ivrig  og  nidkjær  Protestant,  bestyrede 
han  Akademiets  Anliggender  til  sin  sidste  Dag.  I  Behand- 
lingen af  det  franske  Sprog  naaede  de  Reformerte  dog 
aldrig  de  store  katholske  Talere;  Massillon,  Bourdaloue, 
Bossuet  ville  til  alle  Tider  skinne  i  den  franske  gejstlige 
Veltalenheds  Aarbeger  som  Stjærner  af  første  Rang ;  men  en 
hæderlig  Plads  indtoge  ligefuldt  mange  Protestanter,  der 
fremtraadte  i  Frankrig. 

Medens  Ludvig  XI IL  førte  Scepteret,  mistede  de  Re- 
formerte, der  ved  udenlandske  Magters  Indflydelse  vare 
blevne  indviklede  i  alle  Haande  æventyrlige  og  vovelige  Fore- 
tagender, den  ene  Rettighed  efter  den  anden;  imidlertid 
var  det  lykkedes  dem  at  beholde  den  Ligeberettigelse  for 
Lovene  med  Katholikkerne ,  som  det  nantiske  Edict  havde 
tilsagt  dem.  Medens  imidlertid  Tabet  af  de  befæstede 
Stæder  havde  gjort  en  stor  Forandring  i  deres  hele  Stilling, 
var  der  andre  Omstændigheder,  som  bebudede,  at  den  Tid 
snart  nærmede  sig,  da  den  protestantiske  Religions  Bekjen- 
dere  ej  længere  vilde  have  noget  trygt  Opholdssted  i  det 
franske  Rige.  Efter  Richelieus  Død  gik  Styrelsen  af  den 
franske  Stats  Anliggender  over  til  Mazarin.  Ligesom 
Ricbelieu  havde  han  naaet  den  øverste  gejstlige  Værdighed, 
som  Paven  kunde  bortgive;  men  han  stod  ej  tilbage  for  sin 
Forgænger  i  at  beskytte  de  Reformerte  i  den  lovlige  Ny- 
delse af  alle  de  Rettigheder,  det  nantiske  Edict  hjemlede 
dem  Paa  Grund  af  de  Klager,  som  lede  hist  og  her  over 
Indgreb  i  de  Reformertes  Rettigheder,  beskikkede  Kardi- 
nalen Mænd,  der  skulde  berejse  Landet,  med  Fuldmagt  til 
at  raade  Bod  paa  disse  Anker,  hvor  de  fandtes  grundede. 
Han  gik  endnu  et  Skridt  videre;  han  fornyede  de  hidtil  i 
Almindelighed  overtraadte  Lovbestemmelser,  der  fritoge  de 
protestantiske  Præster  for  Skatter  og  andre  Afgifter,  og  i 
saa  Henseende  satte  han  dem  paa  lige  Fod  med  de  katholske. 
Andre  Ting  kunne  anføres  som  Vidnesbyrd    om    den    kloge 

Politik,  der  betegnede  Mazarins  Forhold  til  Protestanterne; 
at  disse  ydede  hans  Fremfærd  deres  fulde  Bifald,  fremlyser 
af  deres  Forhold  under  de  borgerlige  Uroligheder,  den  saa- 
kaldte  Frondekrig,  i  Ludvig  XI V.'s  Mindreaarighed. 

Medens  Sagerne  stode  sa åledes,  var  der  Omstændig- 
heder, som  virkede  i  Stilhed  til  det  engang  saa  mægtige 
protestantiske  Samfunds  Opløsning.  En  særegen  Glans  ud- 
gik fra  det  franske  Hof  og  kastede  sine  Straaler  over  hele 
Landet.  Der  var  mange,  som  for  at  vinde  Fyrstens  Gunst 
opofrede  alt,  endog  deres  religiøse  Bekjendelse.  De  prote- 
stantiske Adelsmænd  mærkede  længe,  før  noget  udtrykke- 
ligt Forbud  hindrede  dem  i  at  bekjende  deres  Fædres  Tro, 
at  de  for  dennes  Skyld  vare  mindre  vel  anskrevne  i  de 
højere  Kredse.  Et  Middel  til  atter  at  indynde  sig  hos  disse 
var  at  forandre  Eeligion.  Der  var  i  hine  Dage  mange,  som 
forlode  deres  Fædres  Tro  for  at  vinde  timelige  Fordele; 
der  var  andre,  som  lode  sig  bevæge  af  Overbevisningen 
om,  at  Sandbeden  maatte  soges  i  den  katholske  Kirke. 
Tvende  ved  en  blændende  Fremstilling  udmærkede  Lærdoms- 
værker  udrettede  paa  den  Tid  store  Ting;  det  ene  var  den 
jansenistiske  Theolog  Arnaulds  Skrift  om  den  katholske 
Tros  bestandige  Overensstemmelse;  det  andet  den  franske 
Biskop  Bossuets  Udvikling  af  de  katholske  Troslærdomrae. 
Den  Fordømmelsesaand,  der  havde  bemestret  sig  de  for- 
skjellige  Partier  i  den  kristne  Kirke,  var  for  Tiden  svunden 
bort,  og  man  begyndte  at  ane  Muligheden  af  ogsaa  at  kunne 
opnaa  Frelse  trods  en  i  dette  eller  hint  Stykke  fra  den 
almindelige  Kirkelære  afvigende  Bekjendelse.  Hvad  var  da 
til  Hinder  for,  at  ogsaa  Katbolikker  kunde  frelses?  Naar 
Hensyn  toges  til,  at  Katholikkerne  udgjorde  den  overvejende 
Del  af  Jordklodens  kristne  Befolkning,  hvor  sandsynligt 
var  det  da  ikke,  at  der  maatte  van'e  størst  Sikkerhed  i  at 
slutte  sig  til  deres  Bekj  end  el  sesform?  Dette  saakaldte  argu- 
mentum  a  tuto  blev  paa  hin  Tid  hyppig  anvendt  til  Fordel 
for  den  katholske  Tro. 

Men  det  var  ikke  til  Tlieol egernes  Afgj øreise,  at  Spørgs- 
maalet  om  det  nantiske  Edicts  Ophævelse  eller  dets  Kræn- 
kelse blev  henvist;  i  dette  Stykke  krævede  Ludvig  XIV.  en 
ubetinget  Underkastelse  under  sin  souveræne  Vilje,  skjønt 
han  som  sine  Forgængere  havde  forpligtet  sig  til  at  holde 
hint  Edict. 

Det  var  fra  Aaret  1662,  at  der  begyndte  en  Række  For- 
følgelser mod  Landets  protestantiske  Betblkning.  Man  be- 
gyndte med  at  udelukke  visse  Distrikters  reformerte  Beboere 
fra  Ret  til  at  nyde  godt  af  Bestemmelserne  i  det  nantiske 
Edict,  efterdi  de  først  vare  blevne  forenede  med  den  franske 
Krone,  efter  at  Edictet  var  traadt  i  Kraft. 

Hvorledes  den  ene  af  de  Bestemmelser,  der  ved  det 
nantiske  Edict  vare  givne  til  bedste  for  de  Reformerte,  blev 
afskaffet  efter  den  anden;  hvorledes  Kongen  ved  Bestik- 
kelser og  Vold  søgte  at  lokke  og  tvinge  de  Reformerte  til 
Frafald,  og  hvorledes  Edictet  selv  til  sidst  blev  ophævet 
1685,  er  til  Dels  omtalt  i  tidligere  Aargange  af  dette 
Tidsskrift*),  og  hører  i  alt  Fald  ikke  hjemme  i  nærværende 
Sammenhæng ,  hvor  den  Opgave ,  vi  have  stillet  os,  navnlig 
skal  være,  at  give  en  Skildring  af  de  fra  Frankrig  for- 
drevne Reformertes  Nedsættelse  rundt  omkring  i 
de  forskjellige  Lande  i  vor  Verdensdel;  men  til  den  foran- 
sfaaende  Udvikling,  der  skal  tjene  som  Indledning  til  den 
følgende  Fremstilling,  maa  vi  dog  endnu  tillade  os  at  føje 
et  Par  Bemærkninger.  Alle  de  reformerte  Menigheders 
Præster  fik  Befaling  til  at  udvandre;  14  Dage  vare  tilstaaede 
dem  til  at  gjøre  sig  rejsefærdige.  Den  berømte  Claude, 
Præst  ved  en  af  Hovedstadens  største  reformerte  Kirker, 
blev  det  paalagt  at  være  borte  inden  24  Timer,  og  en 
Kammertjener  hos  Ludvig  XIV.  fik  det  Hverv  at  ledsage 
ham    til  Bryssel.     Alle    de    andre  Præster    ved  Kirkerne   i 


*)  Jfr.  Afhandlingen:  Protestanternes  Tilstand  i  Frankrig 
mellem  det  sextende  og  attende  Aarhundrede.  „Historisk 
Archiv^  1S72.  I.  S.  250-71. 

Paris  fik  ikkun  en  Forberedelsestid  af  14  Dage.  Lige  saa 
strængt  som  det  var  paalagt  Præsterne  at  forlade  deres 
gamle  Hjem  og  Arnested  under  de  haardeste  Straffe,  lige 
saa  strængt  var  det  Forbud,  der  gjaldt  mod  alle  andre 
Huguenotters  Udvandring.  Forgjæves  anholdt  flere,  endog  for- 
tjente Mænd  om  Tilladelse  til  at  udvandre.  Som  en  særdeles 
Gunst  indrømmedes  dette  kun  tvende ;  den  ene  var  Marechallen 
af  Schomberg,  der  maatte  forpligte  sig  til  at  gaa  til  Por- 
tugal, hvis  Hære  han  for  henved  en  Snes  Aar  tilbage  havde 
anført  med  Held  og  Hæder  under  dette  Lands  Uafhængig- 
hedskrig mod  Spanien;  senere  anførte  han  William  III.'s 
Hær  i  Irland  og  faldt  ved  Bo3me.  Den  anden  var  Mar- 
quien  af  Ruvigny,  der  maatte  forpligte  sig  til  at  begive  sig 
til  England.  Admiral  Duquesne,  en  af  den  franske  Søraagts 
Skabere,  en  bedaget  Olding,  blev  kaldet  til  Kongen,  som 
gjorde  ham  ivrige  Forestillinger  om,  at  han  skulde  omvende 
sig  til  den  katholske  Keligion.  Oldingen  viste  sine  hvide 
Haar  og  ytrede  for  Ludvig:  »I  60  Aar  har  jeg  givet  Kej- 
seren, hvad  Kejserens  er;  tillad  mig  nu,  Deres  Majestæt, 
at  jeg  giver  Gud,  hvad  Guds  er«.  Man  tillod  ham,  uanset 
hans  Trosbekj endelse,  at  forblive  i  sit  Fædreland;  hans 
Sønner  fik  Lov  til  at  rejse,  og  i  Afskedstimen  tog  Faderen 
det  Løfte  af  dem,  at  de  ikke  maatte  fore  Avindsskjold  imod 
deres  Fædreland.  En  af  disse  Sønner  fik  store  Tilbud 
om  at  indtræde  i  Krigstjeneste  mod  Frankrig  baade  af 
England  og  Nederlandene;  men  han  blev  den  Forpligtelse 
tro,  hans  Fader  havde  taget  af  ham.  I  den  spanske 
Arvefølgekrig  gjorde  han  flere  Rejser  i  sine  Trosbrodres 
Ærende,  for  at  bevæge  de  krigsførende  Magter  til  under  Freds- 
underhandlingerne  at  arbejde  til  bedste  for  de  fra  deres 
Fædreland  fordrevne  franske  Reformerte. 

Prinsessen  af  Tarent,  en  Datter  af  Landgreven  af 
Hessen-Cassel,  fik  med  Nød  og  næppe  Tilladelse  til  at 
forlade  Riget,  og  man  fandt  sig  i,  at  Grevinde  Roy,    hvis 

Mand  havde  taget  Tjeneste  i  den   danske  Hær,    begav    sig 
til  ham. 

Paa  disse  enkelte  Undtagelser  nær,  tillodes  det  ingen 
af  de  Reformerte  at  forlade  deres  Fædreland,  og  man  pas- 
sede nøje  paa,  at  ingen  sknlde  undslippe;  men  lige  saa 
lidt  som  det  n^^ttede,  at  man  holdt  Vagt  ved  alle  Kysterne 
og  betalte  rigelig  for  Paagribelse  af  enhver  Flygtning,  lige 
saa  forgjæves  bestemtes  de  sværeste  Straffe  for  dem,  hvem 
det  lykkedes  at  paagribe.  Der  var  mange,  som  af  Kjærlighed 
til  Friheden  trodsede  alle  Farer.  Ofte  rørtes  de,  der  skulde 
passe  paa,  at  de  ikke  undslap,  af  Medlidenhed  med  disse 
Stakler  og  gave  dem  Midler  til  at  flygte  for  deres  For- 
følgere. Rørende  ere  Beretningerne  om  den  Hjælp,  der 
ydedes,  ofte  af  aldeles  fremmede  Mennesker,  til  dem,  som  ved 
Flugten  unddioge  sig  deres  Forfølgere.  Ligesom  der  haves 
mange  Træk  af  Hjælpsomhed  og  af  højmodig  Selvopofrelse 
fra  den  franske  Revolutions  Rædselsdage,  saaledes  har  man 
lignende  fra  de  Dage,  da  det  nautiske  Edict  ophævedes. 

IL 

De  franske  Reformertes  Bosættelse  i  de  brandenburgske 
Lande. 

Medens  de  franske  Reformerte  i  Hobetal  grebe  til 
Flugten,  og  Frankrig  led  et  Tab  af  sine  flittigste  og  sæde- 
ligste Indbyggere,  tandtes  der  rundt  omkring  statskloge 
Pyrster,  som  gjorde  alt,  hvad  der  stod  i  deres  Magt,  for  at 
faa  de  fordrevne  til  at  bosætte  sig  i  deres  Stater.  En  saa- 
dan  Fyrste  var  Frederik  Wilhelm  den  store  af  Branden- 
burg, der  under  hele  sin  lange  Regering  (fra  1640)  uaf- 
ladelig havde  været  sysselsat  med  at  afhjælpe  den  Skade, 
Trediveaarskrigen  havde  bragt  over  hans  Stater.  Han 
havde  lagt  nøje  Mærke  til  den  Vending,  det  lod  til,  at 
Tingene  vilde  tage  hinsides  Rhinen,  og  havde  uden  Tvivl 
gjennem    sit    statskloge    Sendebud    ved    det    franske    Hof, 

Ezechiel  Spanheim*),  en  Mand,  der  var  lige  saa  bekjendt 
for  sin  Dygtighed  i  Statssager  som  for  sin  udbredte  fler- 
sidige Lærdom,  alt  givet  de  misfornøjede  Protestanter  Tilsagn 
om,  at  de  maatte  bosætte  sig  i  hans  Lande,  saa  snart  de 
ikke  mere  kunde  blive  i  deres  Fædreland.  Alt  var  færdigt 
til  dem,  der  vilde  bosætte  sig  i  Kurfyrstens  Lande.  En  og 
tyve  Dage  efter,  at  det  nautiske  Edict  var  ophævet  i  Frank- 
rig, den  9de  Oktober  1685,  indbød  han  ved  en  offentlig 
Bekjendtgjørelse  de  Reformerte,  man  nægtede  Religions- 
frihed i  Frankrig,  til  at  komme  og  nedsætte  sig  i  de 
brandenburgske  Lande.  Hans  offentlige  Erklæring  inde- 
holder følgende  Hovedpunkter:  .>Han  havde  befalet  sin 
Gesandt  i  Haag  og  sin  Kommissarius  i  Amsterdam  at  skaffe 
de  fra  Frankrig  flygtede  Reformerte,  der  havde  i  Sinde 
at  nedsætte  sig  i  hans  Stater,  Levnedsmidler  for  Øjeblikket 
og  Fartøjer  til  deres  videre  Befordring.  De  skulde  have 
Lov  til  at  nedsætte  sig,  paa  hvilke  Steder  de  fandt  for 
godt.  Der  var  givet  Befaling  til,  at  hvor  som  helst  disse 
fremmede  vilde  opslaa  deres  Boliger,  skulde  de  forsynes 
med  alt,  hvad  dertil  var  nødvendigt.  Var  der  i  de  Stæder 
eller  Landsbyer,  hvor  de  maatte  ville  bo,  ode  og  af 
Ejermændene  forladte  Huse,  gav  Kurfyrsten  dem  og  deres 
Efterkommere  fuld  Ejendomsret  til  disse  Huse  og  lovede 
at  holde  de  tidligere  Besiddere  skadesløse  i  alle  Maader. 
Der  skulde  ydes  de  fj-emmede  de  til  Husenes  Istandsættelse 


*)  Ezechiel  Spanheim,  lødt  i  Geneve  1629,  Søn  af  den  theo- 
logiske  Professor  Frederik  Spanheim,  kom  i  Kurfyrst  Fre- 
derik Wilhelms  Tjeneste,  der  brugte  ham  som  sin  Gesandt 
i  Frankrig;  han  opholdt  sig  i  ni  samfulde  Aar  ved  det 
franske  Hof,  som  han  forlod  1689,  da  han  blev  kaldet  til- 
bage til  Berlin,  hvor  han  nu  under  videnskabelige  Sysler 
tilbragte  nogle  Aar.  Efter  Freden  i  Ryswik  sendtes  han  paa 
ny  til  Hoffet  i  Versailles,  hvor  han  forblev  til  1702,  da  han 
blev  sendt  til  p]ngland.  Her  døde  han  i  Aaret  1710.  Som 
Videnskabsmand  havde  han  især  Fortjeneste  af  Numisma- 
tikens Studium. 

Og  Indretning  fornødne  Materialier;  disse  Huse  skulde  i  et 
Tidsrum  af  6  Aar  være  fritagne  for  al  Afgift.  Dersom 
der  paa  de  Steder,  hvor  de  maatte  ville  nedsætte  sig,  fandtes 
Pladser,  skikkede  til  derpaa  at  opføre  Bygninger,  da  bevil- 
gedes dem  til  deres  Byggeforetagender  alle  fornødne  Ma- 
terialier og  Frihed  for  al  Afgift  i  Løbet  af  10  Aar.  Strax, 
naar  de  ankom  til  et  Sted,  havde  Kurfyrsten  givet  sine 
Embedsmænd  Befaling  til  at  skaffe  dem  og  deres  Familier 
Huse  til  Leje;  for  Huslejens  Betaling  i  et  Tidsrum  af  4 
Aar  indestod  Kurfyrsten,  naar  de  fremmede  forpligtede  sig 
til  at  bebygge  de  Pladser,  der  anvistes  dem.  Saa  snart  de 
havde  bosat  sig  i  en  hvilken  som  helst  By  eller  Flække, 
havde  de  Adkomst  til  at  erholde  Borgerret  og  Andel  i  alle 
Lavsrettigheder  i  Lighed  med  Kurfyrstens  indfødte  Under- 
saatter.  De  blandt  de  indvandrede,  der  vilde  overtage  noget 
Fabrik-  eller  Manufakturanlæg,  skulde  forhjælpes  med  alt 
dertil  fornødent.  Vare  de  indvandrede  Landmænd,  der  vilde 
lægge  Vind  paa  Agerbrug,  skulde  der  forskaffes  dem  det 
fornødne  Areal  at  dyrke;  i  Begyndelsen  skulde  de  forsynes 
med  alle  Nødvendighedsartikler,  ligesom  Kurfyrsten  tidligere 
havde  hjulpet  endel  fremmede  fra  Schweiz,  der  havde  nedsat 
sig  i  hans  Stater.  I  de  Stæder,  hvor  flere  af  de  for  Reli- 
gionens Skyld  flygtende  Familier  nedsatte  sig,  skulde  de 
have  Ret  til  at  udnævne  tre  af  deres  Midte,  der  i  Minde- 
lighed skulde  afgjøre  alle  de  Stridigheder,  som  maatte  op- 
staa  mellem  dem  indbyrdes;  i  Tvistigheder  mellem  de  fremmede 
og  Landets  egne  Indbyggere  skulde  Stedets  ordinære  Øvrig- 
hedsperson og  den,  der  var  udvalgt  af  den  franske  Befolkning, 
træde  til.  I  enhver  By  skulde  der  holdes  en  Præst,  som  paa  et 
bekvemt  Sted  havde  at  forrette  Gudstjenesten  med  de  blandt  de 
franske  Kalvinister  brugelige  Ceremonier.  Adelen  forundtes 
samme  Rettigheder  og  samme  Adgang  til  Æresposter,  som 
den  havde  besiddet  i  Frankrig.  Den  skulde  for  sine  Godsers 
Vedkommende  besidde  disse  med  samme  Forrettigheder  som 
den  indfødte  Adel.    Alle    disse  Privilegier    gjordes    ej    blot 

gjældende  fov  de  franske  Kalviiiister,  som  efter  hin  Forord- 
nings Datum  bosatte  sig  i  de  preussiske  Stater ;  men  der  til- 
lagdes dem  endog  en  tilbagevirkende  Kraft  saaledes,  at  de  kom 
til  at  gjælde  alle  af  fransk  Herkomst,  der  havde  bosat  sig 
i  de  preussiske  Lande,  naar  det  blot  havde  været  Hensyn 
til  Eeligionen  og  Forfølgelse  for  dens  Skyld,  som  havde  be- 
væget dem  til  at  udvandre.« 

Med  den  Bestemmelse,  at  der  i  alle  Provinser  skulde 
beskikkes  Kommissærer,  til  hvem  de  Keformerte  saa  vel  strax 
som  senere  skulde  kunne  henvende  sig  i  alle  mødende  For- 
hold,   ender  dette  i  sit  Slags   enestaaende  Beskyttelsesbrev. 

Som  en  Følge  af  alt  dette  nedsatte  de  franske  Kefor- 
merte, hvem  slige  Forrettigheder  vare  givne,  sig  i  Mamgde ; 
deres  Tal  voxede ,  deres  flittige  Hænder  opdyrkede  mange 
øde  Egne,  og  nye  Velstands  kilder  aabnede  sig  overalt.  Med 
den  materielle  Kultur  fulgte  den  aandelige.  De  reformerte 
Menigheder  havde  fra  Begyndelsen  af  udmærkede  Præster, 
hvis  Foredrag  og  Skrifter  tjente  til  Mønstre  i  flere  Retninger. 

Den  store  Kurfyrste,  som  havde  lagt  Grunden  til  den 
preussiske  Stats  i  vore  Dage  saa  betæ^nkelige  og  for  Nabo- 
staternes Eo  og  Sikkerhed  saa  faretruende  Højde,  og  med 
det  samme  havde  sikret  de  fra  Frankrig  fordrevne  Prote- 
stanter en  Tilværelse,  der  langt  overgik  den,  de  havde  haft 
i  deres  Hjem,  oplevede  endnu  at  se  Frugten  af  sine  Be- 
stræ^belser. 

I  en  lang  Aarrække  vedbleve  Efterkommerne  af  de  franske 
Reformerte  at  være  tahige  i  alle  det  preussiske  Monarkis 
Provinser,  og  de  bleve  begunstigede  paa  alle  Maader.  Man 
maa  beundre  den  store  Kurfyrste  for  den  Opfindsomhed, 
han  udfoldede  for  at  tilvejebringe  de  nødvendige  Summer, 
som  behøvedes  til  at  underholde  de  mange  Hundrede  for- 
drevne ved  deres  første  Ankomst,  inden  de  endnu  formaaede 
selv  at  tjene  det  fornødne  til  Livets  Ophold;  men  ikke 
ringere  Bekostninger  krævedes  der  til  at  holde  de,  i  de 
Reformertes  Privilegier,  givne  Løfter  om,  at  de  skulde  vorde 

forsynede  med  alt,  hvad  der  behøvedes  for  at  begrunde  deres 
Frenagang  i  de  Næringsveje,  ved  hvilke  de  agtede  at  søge 
deres  Livsophold.  At  disse  fremmede  med  de  særlige  Be- 
gunstigelser, der  vare  dem  indrømmede  fremfor  det  preus- 
siske Riges  indfødte  Beboere,  skulle  alle  Vegne  være  blevne 
vel  ansete  af  disse,  er  ikke  rimeligt,  og  Exempler  paa  det 
modsatte  forekomme  hist  og  her  i  den  Tids  periodiske 
Presse.  Imidlertid  stræbte  Kurfyrsten  at  anvende  de  nye 
Kræfter,  de  tilførte  den  preussiske  Stat,  paa  den  for  det 
liele  Monarki  mest  nyttige  Maade.  Ligesaa  gjorde  ogsaa 
hans  Efterfølgere. 

Er  der  Spørgsmaal  om  Fortjenester  af  Krigsvæsenet, 
da  udmærkede  de  fra  Frankrig  for  Religionens  Skyld  for- 
drevne Reformerte  sig  under  alle  de  Krige,  den  store  Kur- 
fyrste, hans  Son  og  Sønnesøn  førte;  hvilke  Tjenester  Efter- 
kommerne af  de  Mænd,  hvem  den  store  Kurfyrste  havde 
givet  et  saa  gjæstevenligt  Ophold  i  sine  Lande,  beviste  det 
Land,  der  havde  skjænket  dem  Borgerret,  viste  de  ikke  faa 
udmærkede  Feltherrer,  der  i  Syvaarskrigen  anførte  Frederik 
II.'s  Hære  imod  de  talrige  Strid skræ^fter,  som  Østerrig, 
Rusland  og  Frankrig  bragte  paa  Benene  mod  den  endnu 
nye  Stat ;  disse  Mænds  Billedstøtter  ere  oprejste  paa  Slots- 
pladsen i  Berlin  til  Minde  om  Frederik  IL  og  hans  Aar- 
hundrede.  Bliver  der  dernæst  Spørgsmaal  om,  hvad  den 
aandelige  Kultur  i  de  preussiske  Lande  har  vundet  ved  de 
fremmedes  Bestræbelser,  da  kan  man  i  de  snart  200  Aar,  som 
ere  forløbne,  siden  de  franske  Nybyggere  bosatte  sig  alle 
Vegne  i  de  preussiske  Lande,  opvise  Navne  paa  Lærde  i  alle 
Videnskaber  lige  fra  Lacroze,  Beausobre  og  Ancillon, 
alle  Præster  i  Berlin  i  de  fremfarneA århundreder,  indtil  den  be- 
rømte Jurist  S  a  vi  gny  i  vore  Dage.  Berømte  vare  i  sin  Tid 
de  trende  højere  Dannelsesanstalter,  som  vare  oprettede  og  ble  ve 
styrede  af  Mænd,  der  tilhørte  den  franske  Koloni;  vi  tænke 
paa  det  franske  Kollegium  og  det  adelige  Akademi  i  Berlin 
samt    det   franske    Institut    eller  Ridderakademiel   i    Halle* 

17* 

Den  førstnævnte  Anstalt,  der  blev  styret  af  de  franske  Ny- 
byggere, men  besøgtes  lige  meget  af  Tyskere  og  Fransk- 
mænd, forberedte  Ungdommen  især  til  Dommerem beder  og 
gejstlige  Stillinger;  det  adelige  Akademi,  i  Spidsen  for 
hvilket  den  store  Kurfyrste  satte  sin  kjære  Ven  Charles 
Ancillon,  havde  det  Formaal  at  danne  den  adelige  Ung- 
dom i  Brandenburg  og  Pommern  for  Embeder  i  Militær- 
standen og  det  diplomatiske  Fag.  Det  franske  Institut  i 
Halle  blev  alt  i  Aaret  1694  ophøjet  til  et  Universitet,  der 
snart  indtog  en  fremragende  Plads  blandt  Tysklands  mange 
Højskoler.  Efter  en  Angivelse  af  den  berømte  Geograf 
Biisching  studerede  her  i  de  første  50  Aar  af  dets  Tilvæ- 
relse 2  Prinser,  120  Grever,  1253  Baroner  og  andre  Adels- 
mænd. Det  berømteste  af  alle  de  Anstalter  til  Videnska- 
bernes Fremme .  til  hvis  Indretning  man  benyttede  de  Kræfter, 
Udvandringen  fra  Frankrig  havde  tilført  den  preussiske  Stat, 
er  dog  det  berlinske  Videnskabernes  Selskab  (stiftet  1700); 
dets  første  Præsident  paa  Livstid  var  Leibnitz. 

Den  store  Kurfyrste  døde  1688;  men  baade  hans  Son, 
der  tog  Navn  af  Preussens  Konge,  og  alle  dennes  Efter- 
følgere fortsatte  det  af  Kurfyrst  Frederik  V^ilhelm  begyndte 
Værk,  saa  vel  hvad  den  Omsorg  angik,  den  preussiske  Kege- 
ring  bar  for  de  rundt  om  i  Landet  bosatte  Efterkommere 
af  de  for  Religionens  Skyld  flygtede  Franskmænd,  som  hvad 
den  Nytte  angik,  de  preussiske  Herskere  vedbleve  at  drage 
af  deres  nye  Undersaatter. 

Frederik  II.'s  Opdragelse  var  betroet  en  fransk  Dame, 
og  hans  fortrolige  Omgang  med  den  Kreds  af  franske  Viden- 
skabsmænd, han  trak  til  sig  i  Berlin  og  Sanssouci,  er  lige 
saa  bekjendt  som  hans  Ringeagt  for  det  tyske  Sprog  og  den 
tyske  Literatur,  der  netop  i  hans  Tid  begyndte  at  hæve 
sig  fra  sin  tidligere  Fornedrelse.  Man  véd,  at  det  fortrins- 
vis var  Videnskabsmænd  af  den  mod  Religion  og  Kristen- 
dom fjendske  Skole,  som  Kong  Frederik  IL  begunstigede; 
men  dette  var  ej  til  Hinder  for,    at  han    ogsaa   beskyttede 

Mænd  blandt  de  fremmede,  der  talte  i  andre  Toner.  Var 
det  Kongens  Mening  at  knytte  den  Skare  Fjender  af  den 
kristelige  Tro,  han  havde  samlet  om  sig,  og  blandt  hvilke 
d'A  lembert  og  fremfor  alle  Voltaire  indtoge  en  frem- 
ragende Plads,  sammen  med  den  Skare  udmærkede  Mænd, 
som  for  Troens  Skyld  vare  udvandrede  fra  deres  Fodeland, 
blev  denne  Forventning  saare  skuffet.  Det  fortjener  i  øvrigt 
at  bemærkes,  at,  da  i  Kongens  sidste  Leveaar  et  Aarhun- 
drede  var  forløbet  siden  det  nautiske  Edicts  Tilbagekaldelse 
og  altsaa  siden  de  Keformertes  Indvandring  i  de  preussiske 
Lande,  skal  Kongen  have  ytret  sin  Glæde  over,  at  det  var 
ham  forundt  at  opleve  denne  Jubelfest 


Vende  vi  os  fra  den  aandelige  Kultur,  der  fremelskedes 
i  de  preussiske  Lande  under  den  store  Kurfyrste  og  hans 
nærmeste  Eftermænd  i  Regeringen,  til  den  materielle  Op- 
komst, hvori  hine  Kolonister  bragte  den  preussiske  Stat, 
møder  os  her  den  Anvendelse,  Kong  Frederik  II.  gjorde  af 
hine  fremmede,  da  han  vilde  bringe  sit  ved  Syvaarskrigens 
Hærgninger  ødelagte  Land  i  Flor.  Efter  Freden  i  Huberts- 
burg  henvendte  Kongen  sin  Opmærksomhed  paa  Landets 
Opblomstring;  de  indenlandske  Uldmanufakturer  havde  alt 
tidligere  været  et  Formaal  for  Regeringens  Omsorg,  saa  at 
det  var  forbudt  at  udføre  Uld  til  fremmede  Lande.  Da 
man  efter  den  nævnte  Fredsslutning  paa  ny  henvendte  sin 
Opmærksomhed  paa  denne  Sag,  skortede  det  paa  Folk,  der 
kunde  spinde,  og  Kongen  lod  da  fra  fremmede  Lande  komme 
Spindersker,  der  bosatte  sig  i  280  Landsbyer,  med  200i 
hver  enkelt*).  Det  var  navnlig  de  indvandrede  Reformerte,  hvem 
Frederik  IL  brugte  til  at  anlægge  Fabrikker.  Juveler-  og 
Guldsmedearbejderne  naaede  paa  den  Tid  en  høj  Grad  af  Fuld- 
kommenhed,   og  da  de  preussiske,    af  Franskmænd  udførte, 

*)  S  a  al  e  d  e  s  er  det  i  det  mindste  fortalt  af  den  bekjeAdte  Historie- 
skriver om  de  franske RéfugiéSjCharles  Weis  s.  Vol.  L,20L 

Smykker  i  disse  Fag  kunde  udholde  en  Sammenligning  med 
de  bedste  indførte,  bleve  de  en  rig  Velstandskilde  for  den 
preussiske  Stat.  Man  fortæller,  at  Frederik  II.  hvert  Aar 
bestilte  efc  vist  Antal  Gulddaaser,  hvilke  han  betalte  med 
600  til  20,000  Ed.  Stykket.  Han  lod  sig  ikke  neje  med 
at  bestille  disse  prægtige  og  kostbare  Sager,  hvis  Udforelse, 
naar  den  skulde  være  tilfredsstillende,  krævede  Arbejde  i 
flere  Kunstfag,  men  Kongen  lod  de  paagj  ælden  de  Kunstnere, 
der  alle  hørte  til  den  franske  Koloni  i  Berlin,  komme  til  sig, 
underholdt  sig  med  dem  om  deres  Kunst,  gav  dem  selv 
Tegninger  eller  rettede  deres,  som  om  han  selv  var 
inde  i  alle  Kunstens  Hemmeligheder.  Det  var  ligeledes 
de  franske  Kolonister,  der  først  i  Brandenburgs  Sandørkener 
plantede  og  opelskede  Morbærtræer,  og  overalt,  hvor 
de  nedsatte  sig,  indførtes  Silkeavl;  fiere  ved  de  franske 
Kirker  ansatte  Gejstlige  lærte  Landets  oprindelige  Be- 
boere at  opklække  Silkeorme.  I  de  Egne,  hvor  der  var 
Skov,  men  hvor  Mangel  paa  Floder  hindrede  Brænde- 
transporten,  anlagde  de  franske  Kolonister  Jærnstoberier, 
som  forsynede  Rigets  talrige  Fæstninger  med  Jærnkanoner 
og  Ammunition.  De  store  Moradser,  der  strakte  sig  langs 
med  Oderen  fra  Svinemiinde  til  Ktistrin,  bleve  udtørrede  og 
maaske  for  første  Gang  opdyrkede,  og  i  de  Egne,  der  forhen 
havde  udgjort  Sumpe  og  Moradser,  fandt  nu  1200  flittige 
Familier  et  godt  Livsophold. 

Hvorledes  de  fremmede  indførte  nye  i  det  Land,  i 
hvilket  de  nedsatte  sig,  ikke  bekjendte  Næringsveje,  kunde 
let  godtgjøres  med  mange  Exempler.  De  anlagde  saaledes 
Bryggerier,  hvori  de  br\^ggede  et  tyndere  Slags  01  end  det 
i  Almindelighed  brugelige  fede  og  nærende  01;  det  kaldtes 
fransk  01  og  var  længe  i  Brug  blandt  de  franske  Kolo- 
nister. Andre,  især  de,  der  vare  indvandrede  fra  Rochelle 
og  dets  Omegn,  anlagde  Brænderier,  og  det  af  dem  brændte 
Brændevin  var  en  meget  søgt  Handelsartikel.  Det  var 
fremdeles  dem,   der   gjorde  Brugen  af  Karreter  almindelig, 

Og  indførte  Bærestole  (Portechaiser,  der  kaldtes  cbaises 
frangaises).  At  den  første  Tanke  derom  er  udgaaet  fra  de 
franske  Flygtninge,  fremlyser  deraf,  at  de  fik  udelukkende 
Eet  til  at  bruge  denne  Industrigren;  Kurfyrsten  bekostede 
Bærestolene  og  Portørernes  Dragter,  og  de  Bærestole,  der 
betjentes  af  Folk  af  den  franske  Koloni,  vare  de  eneste,  som 
maatte  betræde  Slottets  Indre.  Der  var  blandt  de  i  Preussen 
indvandrede  fremdeles  mange  Bagere ;  ved  dem  blev  Hvede- 
brød eller  Franskbrød  først  bekjendt.  Ogsaa  mange  andre 
Opfindelser,  der  sigtede  til  at  gjøre  Livet  rigere  paa  Ny- 
delse, bleve  først  af  de  franske  Flygtninge  bragte  i  Omløb 
i  deres  nye  Fædreland.  Det  var  ogsaa  dem,  der  indførte 
adskillige  Forandringer  i  den  daglige  Levemaade,  i  Køk- 
ken, Kjælder  og  Bagerovn;  dem,  der  lærte  Tyskerne  at 
tilberede  mere  velsmagende  Næringsmidler;  det  var  frem- 
deles dem,  der  først  i  Berlin  efter  franske  Mønstre  ind- 
rettede Huse  til  fremmede  Standspersoners  Modtagelse  og 
Beværtning,  o.  s.  fr. 

Vi  tilføje  endnu,  at  da  den  store  Kurfyrste  havde 
aabnet  de  franske  Nybyggere  Adgang  til  alle  Landets 
Stæder,  voxede  Antallet  af  Byernes  Indbyggere  i  en  over- 
ordentlig Grad.  Vi  hente  et  Exempel  fra  Kigets  Hovedstad. 
Som  bekjendt,  bestaar  Berlin  foruden  af  nogle  Forstæder  af 
de  tvende  Stæder  »det  egentlige  Berlin«  og  »Køln  an  der 
Spree«.  Disse  Dele  udgjorde  den  hele  Stad,  indtil  Tredive- 
aarskrigen  begyndte;  i  1645  var  der  efter  den  nøjagtige 
Blischings  Beretning  kun  1236  Huse;  i  1662  begyndtes 
Anlæggelsen  af  Friederichswerder,  og  lidt  efter  lidt  blev  der 
meddelt  Tilladelse  til  flere  at  bebygge  hidtil  ødeliggende 
Pladser;  men  forst  fra  den  Tid,  da  de  franske  Kolonister 
fik  Tilladelse  til  at  nedsætte  sig  i  Staden,  voxede  Tallet  af 
Huse  og  Mennesker.  I  1709  taltes  her,  Heftets  Embeds- 
mænd ikke  medregnede,  49,855  Mennesker;  i  1721  var  der 
foruden  Garnisonen  53,355  Indb.;  i  1735  var  der  67,743; 
i  17  55  var  Tallet  steget   til  100,336,    og   endelig   i  Aaret 

1777  til  108,355  foruden  dem,  der  herte  til  Krigsstanden. 
Om  end  flere  andre  Grunde  bidroge  til,  at  Stadens  Folke- 
mængde i  hine  Aar  tiltog  saa  anselig,  maa  dog  ogsaa  Ind- 
vandringen af  mange  Kolonister  have  bidraget  hertil  i 
betydelig  Grad. 

I   lang  Tid   holdtes   de  Reformertes    Privilegier    efter 
Bogstaven   i   den    store    Kurfyrstes    Frihedsbrev.      Medens 
Efterkommerne  af  den  Slægt,  der  var  indvandret  i  de  sidste 
Decennier  af  det  17de  Aarh undrede,    ganske    blandede    sig 
med  deres  i  Preussen  indfødte  Medborgere  og  fra  Barnsben 
modtoge  samme  Undervisning  i  det  tyske  Sprog  som    disse, 
vedbleve  de  dog  i  lang  Tid    at   udgjore    egne  Menigheder, 
hvis  kirkelige  Sprog,    i  hvilket  Ordet   præ^dikedes,    og   alle 
kirkelige  Handlinger  foretoges,   var   det   franske.    Foruden 
Kirker  rundt  om  i    alle  Stæder  i  det   hele  Monarki   havde 
de  alene  syv  i  Berlin.     Saaledes  stode  Sagerne  til  de  første 
Decennier  af  vort  Aarhundrede;  de  store  Nederlag,  som  de 
Franske  tilføjede  Preusserne,    forte  til  at  udslette    de  Sym- 
pathier,  mange,  der  nedstammede  fra  den  franske  under  den 
store  Kurfyrste  indvandrede  Koloni,  endnu  nærede  for  deres 
Fædres  Nationalitet,  og  ligesom  det  berlinske  Videnskabernes 
Selskab  ophørte  at  udgive  sine  Afhandlinger  i  det    franske 
Sprog  og  i  Stedet  for  anvendte  Modersmaalet,    saaledes  var 
der  mange,  som  omdannede  deres  franske  Navne  til  tyske; 
alle    kjende    den   berømte    Philolog    But  man,   hvis   tyske 
Navn  er  opstaaet  ved  en  Fordrejelse  af  det  oprindelig  franske 
Boutemont.    I  Aaret   1803    udgjorde    de   Franske    endnu 
19,732  Mennesker,    hvoraf  11,358  kom   paa  Berlin.    Under 
Uafhængighedskrigen,    medens  Fich  te  steg  ned    af  Kathe- 
deret for  at  kæmpe  mod  sit  Fædrelands  Fjender,  var  der  mange, 
som  for  ramme  Alvor  tænkte  paa  at  aflægge  deres    franske 
Navne    og   fuldstændig   gaa    op    i    den    tyske   Befolkning. 
Tvende  ansete  Præster  formaaede  dog  ved  deres  Indflydelse 
den  store  Mængde  af  deres  Sognemænd  til    at   frafalde    en 
saa  yderlig  gaaende  Beslutning.    Indtil  1819  var  der   præ- 

diket  i  det  franske  Sprog  i  syv  berlinske  Kirker;  fra  den 
Tid  kom  det  franske  Sprog  til  at  vexle  med  det  tyske,  og 
fra  1830  er  der  blot  én  Kirke,  i  hvilken  det  franske  Sprog 
endnu  anvendes.  Samme  Skæbne  er  overgaaet  de  andro 
store  Stæder,  i  hvilke  det  franske  Sprog  brugtes  i  Kirkerne, 
og  i  Landsbymenigheder,  hvor  det  i  sin  Tid  var  blevet  ind- 
ført som  Kirkesprog,  er  det  for  endnu  meget  længere  Tid 
tilbage  ombyttet  med  det  tyske  Modersmaal. 

Vi  ville  endnu  opkaste  det  Sporgsmaal:  Hvorfra  tik 
Kurfyrst  Frederik  Vilhelm  Midler  til  de  mange  Udlæg,  der 
maatte  gjøres,  for  at  sætte  de  franske  Flygtninge  i  Stand 
til  at  opføre  de  Huse,  i  hvilke  de  skulde  have  Bolig'er,  de 
Kirker,  i  hvilke  de  skulde  søge  deres  Andagt,  til  at  lønne 
de  Lærere,  der  skulde  undervise  voxne  og  Born,  og  til  at 
anskaffe  de  Materialier,  der  behøvedes  for  at  sætte  dem  i 
Stand  til  at  begrunde  en  Næringsvej?  De  Penge,  de  flyg- 
tende medførte,  vare  selv  i  de  heldigste  Tilfælde  ikke  ret 
mange;  selv  om  det  lykkedes  denne  eller  hin  at  redde  nogen 
Formue  af  det  almindelige  Skibbrud,  saa  behøvede  de  dog 
alle  mere  eller  mindre  at  tages  under  Armene  af  den  Fyrste, 
der  havde  givet  dem  et  Tilflugtssted  i  sine  Lande.  Som 
vi  før  sagde,  kom  betydelige  Begunstigelser  Fabrikanter  og 
Haandværksfolk  til  gode;  ikke  ringere  vare  de  Indrøm- 
melser, som  gjordes  de  fra  deres  Hjemstavn  fordrevne  Ager- 
brugere i  Overensstemmelse  med  det  omtalte  Edict,  der  var 
givet  i  Potsdam,  umiddelbart  efter  at  det  nantiske  Edict 
var  hævet.  Efter  Edictet  skulde  Kurfyrstens  Embedsmænd 
tildele  de  franske  Nybyggere  de  Jordlodder,  der  maatte 
ligge  dem  bekvemmest;  de  bleve  ikke  blot  afgiftsfrie  i  det 
en  Gang  bestemte  Aaremaal;  men  baade  de  selv  og  deres 
Efterkommere  befriedes  fra  al  Hoveribyrde  o^  erholdt  de 
Materialier,  de  behøvede  til  at  bygge  Huse  og  Ladebyg- 
ninger; enhver  Jorddyrker  fik  en  Sum  til  at  kjøbe  sigAger- 
dyrkniugsredskaber  for,  og  for  at  knytte  Kolonierne  fastere 
til  de  dem  tilstaaede  Jordstykker  og  afskære  al  Tanke  om  igjen 

at  vende  tilbage  til  det  Fa^dreland,  de  havde  forladt,  be- 
stemtes det,  at  disse  Lodder  ikke  tilhørte  de  enkelte  Fa- 
milier, men  det  hele  reformerte  Samfund,  der  havde  forladt 
deres  gamle  Hjemstavn  for  at  sikre  sig  mod  Ludvig  XIV.'s 
Forfølgelser.  Disse  Lodder  med  Tilbehør  skulde  gaa  i  Arv 
fra  Fader  til  Son,  og  hvis  en  Familie  skulde  uddø,  kunde  de 
ikkun  sælges  til  andre  udvandrede  eller  til  dem,  der  stam- 
mede fra  disse  Kolonister.  I  Begyndelsen  var  der  mange 
af  de  nyankomne,  som  trængte  til  Kurfyrstens  Hjælp,  selv 
de  virksomste  og  dygtigste  i  deres  Fag,  og  i  det  Kurfyrsten 
forudsaa,  at  hvad  der  blev  udgivet  for  at  hjælpe  disse 
Mennesker  i  Vej ,  om  ikke  lang  Tid  vilde  vende  til- 
bage med  Renter,  afholdt  han  sig  fra  at  paalægge  nye 
Skatter,  for  ikke  strax  at  forstyrre  Forholdet  mellem  dem 
og  de  oprindelige  Undersaatter;  han  tog  sin  Tilflugt  til 
sine  egne  private  Ejendomme.  »Hellere«,  sagde  han  en 
Dag,  »vil  jeg  sælge  mit  eget  Sølvtøj,  end  at  disse  skulde 
savne  det  nødvendige«.  For  at  komme  de  nye  Kolonister 
til  Hjælp  ombares  Kollekter,  og  senere  oprettedes  Spare- 
kasser og  Laanebanker. 

Aldeles  ejendommelig  var  den  Anvendelse,  Kong  Fre- 
derik Wilhelm  L  (Frederik  IL's  Fader)  gjorde  af  sine 
Undersaatters  Rangsyge,  i  det  han  solgte  Titler  til  dem,  der 
vilde  føje  saadanne  til  deres  Navne,  og  henlagde  de  ind- 
komne Summer  til  et  Fond  for  de  af  franske  Nybyggere 
oprettede  Manufakturer. 

Endnu  leve  i  Berlin  og  mange  andre  Stæder  i  det  store 
preussiske  Monarki  Efterkommere  af  de  Mænd  og  Kvinder, 
der  udvandrede  fra  Frankrig,  da  det  ej  mere  var  dem  til- 
ladt at  dyrke  Gud  efter  deres  Samvittigheds  Bydende,  og 
efter  alle  Historieskriveres  VidnesbjTd  ere  Efterkommerne 
af  hine  Fædre,  der  ved  deres  Exempel  viste,  hvad  det  be- 
tyder, at  »frygte  Gud  mere  end  Menneskene«  ,  ej  vanslæg- 
tede fra  deres  Stamfædre.  Det  er  sagt  for  ikke  mange  Aar 
siden   om   den   franske  Koloni   i   Preussens   Hovedstad,   at 

blandt  dens  Medlemmer  have  Sæderne  bevaret  sig  renere 
end  blandt  de  øvrige  Bestanddele  af  Befolkningen;  uægte 
Fødsler,  Selvmord  og  alle  Haande  andre  Lovovertrædelser 
høre  her  forholdsvis  til  Sjældenhederne;  Kaivins  strænge 
Aand  besjæler  endnu  Tilhængerne  af  hans  fra  deres  Hjem- 
stavn fordrevne  Trosbrødre.  Saaledes  forholder  det  sig  ikke 
med  det  franske  Sprog:  ikkun  den  ældre  Slægt  vedbliver 
at  tale  det;  de  yngre  lære  det  Sprog,  der  var  deres  Fædres 
sædvanlige  Meddelelsesmiddel,  som  alle  andre  Berlinere, 
der  tragte  efter  en  højere  Dannelse;  men  det  er  ikke  mere 
deres  Modersmaal;  det  er  ikke  la'ngere  Hverdagssproget. 
Den  idelige  Omgang  med  den  tyske  Befolkning,  de  hyppige 
ægteskabelige  Forbindelser,  der  indgaas  med  denne,  have 
tjent  til  at  bringe  de  tvende  Folkefærd  hinanden    nærmere. 


Det  vilde  føre  os  langt  uden  for  de  os  anviste  Grænser, 
hvis  vi  med  nogenlunde  Udførlighed  skulde  dvæle  ved  den 
Modtagelse,  de  fra  Frankrig  udjagne  Keformerte  fandt  i 
andre  tyske  Stater.  Trods  den  Ligeberettigelse,  de  refor- 
merte Menigheder  omsider  fik  med  den  lutherske  og  med 
den  katholske  Kirkes  Bekj endere  ved  Fredsslutningen  i 
Miinster  og  Osnabriick  1648,  var  man  dog  ikke  overalt  villig 
til  at  erkjende  de  Reformertes  Ret  som  Medborgere. 

Som  den  Fyrste  i  Tyskland;  der  kom  Kurfyrst  Frederik 
Wilhelm  nærmest,  nævner  Historien  Hertug  Ernst  Avgust 
af  Huset  Braunschweig.  Skjønt  hørende  til  den  lutherske 
Trosform  havde  Hertug  Ernst  Avgust  ægtet  Sophie,  en 
Datter  af  hin  Frederik  V. ,  der  var  Kurfyrste  af  Pfalz  og  en 
Tid  lang  Konge  i  Bøhmen,  men  blev  fordreven  fra  sine  Lande 
efterslaget  paa  det  hvide  Bjærg  (1620).  Hertugens  Hustru 
var  Datterdatter  af  den  engelske  Konge  Jakob  I.;  hun 
nærede  en  høj  Grad  af  Velvilje  for  de  fra  Frankrig  for- 
drevne Reformerte,  i  hvis  Tro  hun  var  bleven*  opdragen,  og 

tog  derfor  virksom  Del  i  alle  sin  Ægtefælles  Bestræbelser 
for  deres  Interesse.  Ligesom  Frederik  Wilhelm  ved  hint 
Edict  i  Potsdam  stiax  efter  det  nantiske  Edicts  Ophævelse 
havde  indbudt  de  reformerte  Flygtninge  til  sine  Stater,  saa- 
ledes  indrømmede  ogsaa  Ernst  Avgust  ved  et  aabent  Brev 
(1ste  Decbr.  1685)  de -iranske  reformerte  Flygtninge,  naar 
de  vilde  bosætte  sig  i  hans  Lande,  de  mest  udstrakte  Fri- 
heder; der  aabnedes  dem  Adgang  til  alle  gejstlige  og  mili- 
tære Værdigheder,  og  i  Løbet  af  10  Aar  bleve  de  fritagne 
for  alle  Skattepaalæg.  Flere  af  de  franske  udvandrede  af 
anselige  Slægter  begave  sig  til  Hannover  og  bleve  her  an- 
bragte i  Krigshæren  eller  i  Hofstillinger.  Denne  lille  Ko- 
loni fik  endog  en  politisk  Vigtighed  ved  de  Forbindelser, 
den  underholdt  med  Flygtninge,  der  efter  det  nantiske  Edicts 
Tilbagekaldelse  havde  bosat  sig  i  England,  og  den  skal  ikke 
have  været  uden  Indflydelse  paa  den  Parlamentsakt,  som 
under  23de  Juni  1701  sikrede  det  hannoveranske  Hus  Ad- 
gangen til  Storbritanniens  Trone,  naar  denne  i  en  næppe 
fjærn  Fremtid  skulde  blive  ledig.  (Forts.) 

F.  W.  Becker. 


Abbed  Suger''). 
I. 

1  LøbetafAaret  1091  kom  en  Mand,  hvem  man  uden  videre 
Hjemmel  giver  Navnet  Helimand,  til  Abbediet  i  St.  Denis 
og  indviede  ved  Alteret  for  Gallernes  Apostel  et  Barn,  der 
den  Gang  var  omtrent  en  halv  Snes  Aar  gammel.  Dette 
Barn  havde  et  usselt  Udseende,  var  lille  af  Væxt,  havde 
grove  og  grimme  Ansigtstræk,  og  det  var  kun  de  livlige 
Blik,  der  røbede  dets  tidlig  modne  Forstand.  Dette  Barn 
var  Suger,  om  hvis  Fødested  Forfatterne  ere  uenige  saa 
vel  som  om  den  nøjagtige  Datum  for  hans  Fødsel,  som 
nogle  sætte  til  1080,  andre  til  1083;  men  de  samstemme 
alle  i  det  Faktum,  at  han  udgik  fra  Almuen  og  var  født  i 
Fattigdom.  I  Overensstemmelse  med  Datidens  Skik  ind- 
viklede Helimand  under  Messen  sin  Søns  Haand  i  Alter- 
dugen og  skjænkede  saaledes  Barnet  til  Klostret.  Denne 
Ceremoni  havde  den  Virkning  at  indvie  Barnet  til  Kloster- 
livet med  Forældrenes  højeste  Vilje;  den  brød  alle  Familie- 
baand  og  gjorde  det  fremmed  for  Verden;  det  fik  for  Frem- 
tiden intet  andet  Fædreland  end  det  Abbedi,  der  var  bestemt 
til  at  se  dets  Dage  henrinde,  og  ingen  anden  Moder  end 
den  hellige  Jomfru,  hvis  milde  Ansigt  tilsmilede  dets  for- 
ladte Barndom.     Denne  Skik,  der  i  det  syvende  Aarhundrede 

*)  Efter  L.  de  C  arne:    Etudes  sur  les  fondateurs    de   Funité 
fran^aise.    I. 


270  Abbed  Suger. 

havde  faaet  Hjemmel  paa  den  fjerde  Kirkeforsamling  i 
Toledo,  gav  senere  Anledning  til  hyppige  Misbrug,  hvorfor  og- 
saa  Kirkeforsamlingen  i  Trident  næsten  et  Aartusende  senere 
ophævede  denne  Praxis  som  gjørende  Indgreb  i  den  menneske- 
lige Frihed;  men  man  maa  dog  indrømme,  at  en  saadan 
Skik  i  det  ellevte  Aarhundrede  medførte  færre  Ulemper  end 
Fordele.  At  skaffe  Sønner  af  Trælle  Adgang  til  Klostrene 
var  at  udrive  dem  af  deres  ulykkelige  Stilling  og  at  sikre 
dem  et  Ly  mod  Stormene  i  hine  uhyggelige  Aar,  i  hvilke 
Samfundet  syntes  at  være  sin  Opløsning  nær  ved  Barba- 
rernes Indfald,  Magtens  Misbrug  og  den  næsten  periodiske 
Hungersnød.  At  stille  et  Barn  i  Læ  af  Alteret  var  at  ind- 
føre det  i  de  frie  og  agtede  Samfundsklasser,  at  aabne 
Studeringernes  Vej  for  det  og  at  sætte  det  i  Stand  til  at 
hæve  sig  ad  den  eneste  Bane,  der  den  Gang  stod  aaben 
for  Intelligensen. 

St.  Denis  var  Centrum  og  ligesom  selve  Hjærtet  i  det 
unge  Monarki,  der  fra  Seinens  Bred  begyndte  at  udstrække 
sig  over  Naboprovinserne.  En  fornem  Romerinde,  Catulla, 
havde  skjult  de  blodige  Lig  af  Gallernes  Apostel  og  hans 
Ledsagere,  som  vare  blevne  Martyrer,  og  paa  selve  deres 
Begravelsesplads  blev  der  rejst  et  Kapel,  som  blev  ødelagt 
af  Barbarerne  under  den  store  Folkevandring  og  blev  er- 
stattet af  en  Kirke,  der  efter  Sagnet  blev  bj^gget  af  St. 
Genoveva.  Da  Dagobert  flygtede  for  Clotar  IL's  Vrede,  tog 
han  sin  Tilflugt  til  dette  hellige  Sted  og  grundede  Klostret, 
hvorfra  en  uafbrudt  Psalmesang  Dag  og  Nat  steg  op  imod 
Himlen.  De  merovingiske  Fyrster  smykkede  Martyrernes 
Grave  med  Guld  og  Ædelstene;  men  man  maatte  snart 
enten  skjule  disse  Rigdomme  eller  anvende  dem  til  at  møde 
hine  sørgelige  Tiders  Krav.  Abbed  Ludvig  blev  saaledes  fangen 
af  Normannerne  og  løskjøbt  for  Abbediets  Skatte;  senere  i 
865  blev  selve  Klostret  plyndret  af  Hedningerne,  der  van- 
helligede den  Grav,  hvori  Karl  Martel  hvilede.  Derfor  om- 
gav Karl  den  skaldede    ogsaa  Kirken   og  Klostret   med   en 

stærk  Mur,  som  var  forsynet  med  to  svære  Taarne,  der 
endnu  fandtes,   da  den  unge  Suger  blev  optaget  i  Klostret. 

I  Begyndelsen  af  det  tredje  franske  Dynasti  (Capetin- 
gerne)  vare  Munkenes  Rigdomme  blevne  umaadelige;  Ab- 
bediets grønne  Enge,  vildtrige  Skove,  talløse  Avisgaarde  og 
befæstede  Slotte  strakte  sig  ud  over  Synskredsen  fra  Seine 
til  Marne,  over  hele  den  parisiske  Slette.  Hugo  Capet  og 
hans  Søn  Robert  havde  skjænket  Abbediet  betydelige  Jord-, 
ejendomme  i  Kongerigets  fj  ær  neste  Provinser;  under  Sugers 
Formand,  Abbed  Adams,  Bestyrelse  bleve  St.  Denis's  Godser 
anslaaede  til  at  kunne  fode  hundrede  Tusende  Mennesker. 
Man  kan  derfor  ikke  undre  sig  over,  at  det  senere  under 
Sugers  egen  Ledelse  var  muligt  for  Abbediet  at  udruste  et 
helt  Hærkops  under  Krigen  mod  Kejser  Henrik  V. 

En  saadan  Ophoben  af  Rigdomme  kunde  umulig  und- 
gaa  at  medføre  en  Slappelse  i  Klostrets  Disciplin.  Benedik- 
tinermunkene, der  besade  St.  Denis,  havde  allerede  gjennem- 
gaaet  flere  Reformer,  og  flere  Abbeder  havde  gjentagne 
Gange  stræbt  at  gjenindføre  de  strænge  Klosterregler;  men 
det  var  kun  for  en  kort  Tid,  og  Slapheden  tiltog  mere 
og  mere.  I  over  et  A århundrede  var  Psalmesangen  ophort, 
Abbeden  beskæftigede  sig  mere  med  at  bestyre  sine  Domainer 
og  at  forsvare  dem  mod  Naboherrerne  end  med  at  vaage 
over  Ordensreglernes  Overholdelse,  og  Uordenen  var  hen- 
imod  det  ellevte  Aarhundrede  bleven  saa  stor,  at  Munkene 
havde  ophørt  at  bære  deres  Ordensdragt,  og  man  saae  St. 
Benedikts  Disciple  med  Sporer  paa  Hælene  og  Falke  paa 
Hænderne  gjennemstrejfe  Abbediets  umaadelige  Skove,  led- 
sagede af  gøende  Hundekobler,  medens  larmende  Orgier 
gjenløde  i  Salene  og  de  vanhellige  Celler. 

Man  vilde  unddrage  det  unge  Barn,  hvis  lykkelige 
Naturgaver  Abbeden  havde  bemærket,  fra  dette  lidet  op- 
byggelige Skue  og  fra  disse  hyppige  Adspredelser.  Suger 
blev  bragt  til  et  mindre  Kloster  i  nogen  Afstand  fra  Ab- 
bediet og  blev  senere,    for  at   fuldende    sine  Studier,    sendt 

til  en  berømt  Skole  ved  Poitiers,  for  at  han  kunde  blive 
undervist  i  alle  gejstlige  og  verdslige  Videnskaber.  Da  han 
kunde  skrive  og  tale  Latin  med  Lethed,  yndede  han  Læs- 
ning af  Oldtidens  Digtere,  især  Horats,  og  han  havde  navnlig 
Smag  for  Fædrelandets  Historie,  hvilket  var  sjældent  for 
Datidens  Gejstlige ;  samtidig  uddannede  han  tillige  sin  Aand 
ved  Dialektikken  og  alle  de  theologiske  Videnskaber.  Da 
Suger  i  en  Alder  af  atten  Aar  vendte  tilbage  til  Klostret  i 
St.  Denis,  gjorde  han  sig  bemærket  af  alle  ved  sineffrem- 
ragende  Aandsevner  og  ved  sin  taktfulde  Opførsel.  Paa  den 
Tid,  da  den  unge  Suger  vandt  Abbed  Adams  Yndest  for 
sig,  var  Kong  Philip  L's  ældste  Søn  Ludvig  betroet  til 
Munkenes  Omsorg  i  Abbediet  for  at  blive  uddannet  til  sine 
dobbelte  Pligter  som  en  from  Kristen  og  en  dygtig  Lens- 
herre. Ætlingen  af  Hugo  Capet  og  Sønnen  af  Trællen 
bleve  opdragne  i  den  kristelige  Lighed,  som  Keligionen 
ene  gjorde  mulig  iraellem  Væsener,  der  vare  skilte  ved  en 
saadan  Afstand;  de  voxede  op  sammen  i  det  gamle  Abbedi, 
deltoge  i  de  samme  Øvelser,  hørte  de  samme  Forelæsninger 
og  udvexlede  midt  under  Larmen  ude  fra,  der  forstyrrede 
deres  Ensomhed,  fælles  Tanker  om  Samfundets  Orden  og 
Disciplin. 

Det  nye  Samfund  skulde  fremstaa  ved  Forbindelsen  af 
Kirkens  Idé  med  den  monarkiske  Idé,  og  derfor  kan  man  i 
denne  Periode  mindre  end  i  enhver  anden  undre  sig  over 
det  fortrolige  Forhold,  der  ganske  naturlig  opstod  imellem  en 
ung  Klerk  og  en  ung  Prins.  Hvilke  Bevægelser  skulde  ikke 
sætte  disse  to  Sind  i  Bevægelse  ved  Begyndelsen  af  deres 
Liv?  Hvilke  vidunderlige  Begivenheder  indtraf  der  ikke, 
som  maatte  gribe  og  beherske  dem?  Efter  Peter  Eremits 
brændende  Ord,  efter  Urban  II.'s  pavelige  Opraab  fulgte 
kæmpemæssige  Korstog.  Skarer,  der  vare  berusede  af  Be- 
gejstring, styrede  imod  Bosporos  ligesom  Sværme  af  Træk- 
fugle og  skulde  snart  bedække  Lilleasiens  Sletter  med  utal- 
lige   Lig.      Senere    fulgte    det    mægtige   Kidderskab    efter 

Folkestvømmen.  Engang  tik  man  Underretning  om,  at 
Kejser  Alexius  havde  modtaget  Vestens  Krigere  i  Paladser 
af  Guld  og  Marmor;  en  anden  Gang  erfarede  man,  at  Kors- 
farerne vare  undslupne  Grækernes  Baghold,  havde  sat  over 
Strædet  ved  Konstantinopel  og  befandt  sig  lige  over  'for 
Tyrkerne.  Derpaa  naaede  med  lange  Mellemrum  og  ind- 
hyllede i  Uvished  og  Hemmelighedsfuldhed  Eygter,  der 
snart  vare  sørgelige,  snart  trøstende,  til  Abbedierne  og 
Slottene,  indtil  endelig  et  umaadeligt  Glædesraab  for- 
kyndte hele  Verden,  at  Korsets  Fane  vajede  over  den  hellige 
Grav,  og  at  de  frankiske  Krigere  havde  givet  Israels  Konger 
en  p]fterfølger.  Medens  disse  store  Begivenheder  gik  for 
sig  i  Asien,  herskede  der  Stilhed  i  Evropa,  Man  havde 
nylig  set  England  blive  erobret  i  ét  Slag  og  simple  Riddere 
grundlægge  Troner  i  Italiens  fjærne  Egne;  den  blodige 
Kamp  mellem  Gejstligheden  og  Kejserdømmet  var  begyndt, 
og  Normandiet  var  allerede  blevet  Skuepladsen  for  Kampe 
mellem  Kongerne  af  Frankrig  og  England,  der  skulde  fort- 
sættes i  Aarhundredernes  Løb;  men  under  den  orientalske 
Krise  hvilede  det  Slægtled,  til  hvilket  Prins  Ludvig  og  den 
unge  Suger  hørte,  sig  et  Øjeblik  for  i  Afstand  at  følge  den 
kæmpemæssige  Duel  mellem  to  Religioner  og  to  Verdensdele. 
Philip  L,  der  helt  var  gaaet  op  i  sin  skandaløse  El- 
skovsforbindelse  med  Bertrade,  hvem  han  havde  bortført  fra 
hendes  Mand,  Greven  af  Anjou,  og  som  desuden  var  be- 
skæftiget med  at  værge  sig  mod  Kirkens  Bandlysninger,  lod 
Begivenhedernes  Strøm  flyde  forbi  uden  at  blande  sig  deri. 
Desuden  gjennemgik  Frankrig  i  denne  Periode  en  vanskelig 
Krisis,  og  den  Mangel  paa  Handlekraft,  som  Historien  be- 
brejder denne  Monark,  laa  mindre  i  Fyrstens  Karakter  end 
i  Begivenhedernes  Magt.  Paa  den  Tid,  da  den  unge  Ludvig 
forlod  St.  Denis  for  at  begynde  sin  møjsommelige  Løbe- 
bane, herskede  der  Fortvivlelse  over  hele  Kongeriget  paa 
Grund  af  den  Usikkerhed  og  Lovløshed,  som  fandtes  over- 
alt, og  som  var  fremkaldt  ved  de  stores  grænsesløse  Tøjles- 
Historisk  Archiv.    1876.    I.  jg 

løshed  og  umættelige  Rovsyge;  der  fandtes  ikke  et  eneste 
Distrikt,  hvor  Agerdyrkerne  kunde  vente  at  indhøste  Frugten 
af  deres  Arbejde,  ikke  en  By,  uden  at  den  maatte  frygte 
for  at  blive  brandskattet,  ikke  et  Kloster,  uden  at  det  var 
udsat  for  at  se  sit  Indre  vanhelliget  og  sine  indviede  Kar 
røvede.  Under  Philip  I.'s  sidste  Aar  helligede  Ludvig  VI., 
der  efter  de  capetingiske  Fyrsters  Sædvane  havde  faaet  Del 
i  Styrelsen,  sig  til  det  Værk,  at  gjenop rette  Ordenen  i  dette 
tøjlesløse  og  forvirrede  Samfund.  Behersket  af  en  hej 
Fremtidstanke,  uden  dog  at  have  fuld  Bevidsthed  derom, 
besluttede  den  unge  Konge  at  væbne  sig  for  Ketfairdigheden 
paa  en  Tid,  da  Magten  kvalte  selve  Rettens  Idé,  og  at  grunde 
sin  Magt  paa  det  heldige  Udfald  af  det  farlige  Forsøg. 
Om  ogsaa  Historien  fortæller  større  Bedrifter,  kjender 
den  dog  ingen  skjønnere.  Man  gribes  af  en  dyb  Agtelse  ved 
at  følge  denne  utrættelige  kongelige  Retsudøvers  Liv,  der 
i  tredive  Aar  iler  fra  Borg  til  Borg,  tager  nogle  med  Storm, 
stikker  andre  i  Brand  efter  Klager  fra  Trælle  og  Opfor- 
dring fra  Kommunerne  eller  efter  Bønner  af  nogle  Munke 
og  stakkels  vaabenløse  Præster.  Man  føler,  at  der  ligger 
en  stor  Fremtid  for  den  endnu  saa  svage  Kongemagt,  naar 
den  i  en  saadan  Tid  paatager  sig  en  saadan  Mission  og 
forfølger  den  med  en  saa  ubøjelig  Standhaftighed.  Ludvig 
den  tykke  er  Kongemagtens  omvankende  Ridder. 

Medens  Prins  Ludvig  i  sin  kongelige  Faders  Levetid 
gjorde  Jagt  paa  de  Gribbe,  der  havde  fæstet  Bo  i  Lens- 
borgenes  Reder,  fremmede  den  unge  Suger  sin  Lykke.  Man 
saae  ham  i  en  Alder  af  næppe  to  og  tyve  Aar  tillige 
med  Abbeden  af  St.  Denis,  hvis  Tillid  han  allerede  havde 
vundet,  overvære  den  Kirkeforsamling ,  der  var  sammenkaldt 
i  Paris  1104  for  at  løse  Kong  Philip  af  det  Band,  hvori 
han  var  bleven  sat  formedelst  sin  Forbindelse  med  Bertrade. 
Det  følgende  Aar  tog  han  Del  i  en  Underhandling  af  megen 
Vigtighed  for  Kongeriget,  eftersom  det  nemlig  gjaldt  om  at 
sikre  Kronen    de   mægtige  Herrer    af  Montlhéris  Domainer 

ved  at  lade  den  unge  Philip,  en  af  de  Sønnei',  som  Kongen 
havde  med  Grevinden  af  Anjou,  ægte  Greven  af  Montlhéris 
eneste  Datter.  Efter  at  Greven  fejgt  havde  forladt  den 
kristne  Hær,  der  blev  belejret  i  Antiokia,  for  at  vende  til- 
bage til  Evropa,  levede  han  ensomt  paa  sin  Borg,  forladt 
af  Gud  og  Mennesker,  og  han  saae  med  Skræk  Dødstimen 
nærme  sig,  da  han  skulde  overgive  sin  Sjæl  til  den  evige 
Retfærdighed  og  sine  Godser  til  sine  Naboers  Angreb.  Han 
ønskede  inderlig  et  Ægteskab  mellem  sin  Datter,  der  ikke 
var  i  Stand  til  at  forsvare  sin  Arv,  og  en  af  Philips  uægte 
Sønner.  Da  Suger  var  bleven  kaldet  til  at  deltage  i  Raad- 
slagningen  om  denne  vigtige  Sag,  uden  Tvivl  mindre  i  offi- 
ciel Egenskab  end  som  Ven  af  den  Prins,  der  stod  Kronen 
nærmest,  gix\  han  det  Raad  at  benytte  sig  af  den  farlige 
Stilling,  hvori  den  gamle  Baron  befandt  sig,  til  at  paa- 
lægge ham  strænge  Vilkaar  og  til  umiddelbart  at  sikre 
Kronen  Besiddelsen  af  hans  bedste  Slotte.  Man  kan  be- 
dømme, hvor  stor  en  Begivenhed  det  var  for  det  franske 
Kongedømme  i  det  tolvte  A århundrede  at  erhverve  Fæst- 
ningen Montlhéri,  ved  at  læse  den  Tale,  som  Suger  erklærer 
at  have  hort  af  Kong  Philip:  »Min  Søn  Ludvig,  gjør  dig 
Umage  for  vel  at  bevare  denne  Borg,  hvorfra  der  er  kommet 
saa  mange  Plager,  som  have  forkortet  mit  Liv,  og  saa  megen 
brødefuld  List  og  Svig,  der  hverken  har  ladet  mig  Fred 
eller  Hvile«.  Faa  Aar  efter  døde  Kong  Philip  (1108),  og 
Suger  deltog  umiddelbart  derpaa  i  sin  kongelige  Vens  Kro- 
ning i  Orleans.  Kort  efter  denne  Ceremoni  blev  Suger,  der 
den  Gang  næppe  var  otte  og  tyve  Aar  gammel,  kaldet  til  en 
Klosterfunktion  af  en  mere  politisk  end  religiøs  Karakter. 
Han  blev  udnævnt  til  Forstander  for  Berneval  og  Toury, 
to  Godser,  der  tilhørte  Abbediet.  Disse  Forstanderskaber 
vare  store  Landejendomme,  hvor  Abbedens  Repræsentanter 
siden  Benediktinerordenens  Slappelse  førte  et  frit  og  lystigt 
Liv,  i  det  de  næsten  ikke  overholdt  Spor  af  Klosterreglerne 
og  desuden  ved  Forholdenes  Natur  vare  tvungne  til  alle  et 

Herskerlivs  Forpligtelser;  men  der  klæbede  Farer  af  eii 
anden  Natur  ved  den  Post,  som  Abbed  Adam  betroede 
Suger.  Forstanderskabet  Toury  var  beliggende  ikke  langt 
fra  Slottet  Puiset,  hvis  Behersker  jævnlig  hærgede  saa  vel 
Borgen  Toury,  der  den  Gang  laa  aaben  for  alle  og  enhver, 
som  alle  Abbediets  Avisgaarde,  der  vare  ude  af  Stand  til 
at  gjøre  Modstand  mod  Røvenerne.  Baronen  af  Puiset^ 
havde  allerede  i  lang  Tid  vist  sig  frygtelig  for  sine  Naboer, 
navnlig  for  Biskoppen  af  Orleans  og  Grevinden  af  Chartres, 
paa  hvis  Jorder  man  ikke  mere  kunde  heste  en  Tønde  Korn 
eller  et  Fad  Vin  i  Sikkerhed.  Eberard ,  Faderen  til  den 
dalevende  Baron  Hugo,  havde  slaaet  et  helt  Hærkorps,  der 
var  udsendt  af  Kong  Philip,  paa  Flugt  og  havde  indespærret 
Greven  af  Nevers  og  Herren  af  Beugenzy,  som  vare  tagne 
til  Fange  af  hans  Folk  efter  Belejringens  Ophævelse,  i  sine 
Slotskj ældere.  Hans  Efterfølger  var  hverken  mindre  mægtig 
eller  mindre  voldsom;  men  Suger  var  dygtigere  end  de  raa 
Kiddere,  med  hvilke  Baronen  af  Puiset  hidtil  havde  maalt 
sig.  Han  var  næppe  ankommen  til  sit  Forstanderskab  i 
Toury,  før  han  blev  Ophavsmand  til  og  Sjælen  i  et  For- 
bund, i  hvilket  han  naaede  at  faa  alle  Heri-erne  i  de  om- 
liggende Provinser  til  at  indtræde,  deri  indbefattet  Greven 
af  Blois.  Derpaa  drog  han  til  Paris  for  hemmelig  at  træ^ffe 
Forstaaelse  med  Kongen  om  alle  Forberedelserne  til  et  Felt- 
tog med  det  Maal  at  knuse  den  oprørske  Lensmand.  Da 
denne  vægrede  sig  ved  efter  Stævning  at  give  Møde  ved 
sin  Herre  Kongens  Hof,  saae  han  i  det  Øjeblik,  han  mindst 
ventede  det,  en  Hær  trænge  ind  paa  sin  Grund;  Suger 
havde  med  stor  Omsigt  skaifet  Levnedsmidler  til  Veje  dels 
i  Toury,  dels  i  Omegnen  af  sit  Forstanderskab.  Alle  mulige 
Krigsmaskiner  bleve  med  stor  Kraft  bragte  frem  mod  det 
utilgængelige  Slot,  fra  hvis  Tinder  Baron  Hugo  trodsede 
alle  Monarkiets  Kræfter;  saa  langt  stod  Belejringskunsten 
tilbage,  og  saa  let  var  det  ved  Hjælp  af  en  stærk  naturlig 
Beliggenhed  og  med   tilstrækkelige  Levnedsmidler   at   fort- 


Abbed  Suger.  277 

sætte  Modstanden  i  det  uendelige  selv  imod  meget  overlegne 
Kræfter.  Under  hele  Toget  mod  Pulset,  der  blev  anfurt  af 
Ludvig  den  tykke  i  egen  Person,  ser  man  Suger  lede  de 
militære  Operationer  og  marchere  i  fuld  Eustning  i  Spid- 
sen for  Afdelingerne  som  en  tapper  Anfører.  Medens 
han  forhandler  med  de  forskjellige  forbundne  Herrer,  vaager 
han  over  Provianteringeu  og  Maskinernes  Forbedring,  be- 
fæster Toury  og  lægger  Planen  til  Puisets  Belejring.  Han 
kombinerer  vidtløftige  Sprængninger  af  en  Mine  med  Virk- 
ningen af  en  frygtelig  Ildebrand,  som  kun  bliver  slukket  ved 
en  voldsom  Regn;  men  alt  var  uden  Nytte  lige  over  for 
Baronens  Beslutning  at  begrave  sig  under  sine  Mure.  To 
Storme  vare  allerede  tilbageslaaede,  et  nyt  Forsøg  vilde 
uden  Tvivl  have  haft  samme  Skæbne  uden  en  gammel  Præsts 
heltemodige  Dristighed,  der  var  kommen  hid  i  Spidsen  for 
Egnens  Almuesmænd.  Han  havde  opdaget  en  hemmelig 
Adgang,  træ^ngte  derigjennem  ind  i  Fæstningen  og  blev  snart 
fulgt  af  hele  Hæren.  Da  Expeditionen  saaledes  var  endt  med 
Hugos  Tilfangetagelse  og  Puisets  Besættelse,  lod  Suger  paa 
Kronens  Bekostning  anlægge  mægtige  Fæstningsværker  ved 
Toury,  og  han  blev  udnævnt  til  Guvernør  der.  8aaledes 
udviskedes  Munkens  Karakter  mere  og  mere  hos  ham  i 
dette  aldeles  militære  Livs  Tummel  og  Pligter;  men  ikke 
desto  mindre  var  han  i  dette  Tidsrum  lige  saa  trofast  som  under 
sit  øvrige  Liv  i  at  varetage  sit  Klosters  Interesse  og  at 
forøge  dets  Rigdomme,  hvorfor  han  ved  et  Dokument,  for- 
synet med  det  kongelige  Segl,  fik  de  Grundejendomme,  hvis 
Forstander  han  var,  befriede  for  alle  Skatter  og  Byrder,  i 
det  han  til  Opnaaelsen  heraf  baade  benyttede  sig  af  de 
Tjenester,  han  havde  ydet  Riget,  og  af  Monarkens  person- 
sonlige  Gunst. 

Denne  Sejr  var  kun  det  første  Skridt  paa  den  trange 
Bane,  hvorpaa  Ludvig  var  slaaet  ind.  Han  indvikledes 
snart  i  en  heftig  Kamp  med  Greven  af  Champagne  og 
de    med    ham    forbundne    Baroner,    i    hvilken*  Kamp    det 

endog  et  Øjeblik  saae  ud  til,  at  han  skulde  bukke  under; 
men  Ludvig  lod  sig  ikke  rokke,  og  Sejren  vendte  tilbage  til 
hans  Banner;  men  imidlertid  var  Suger  bleven  stillet  }>aa 
en  større  Scene,  den  eneste,  hvorpaa  man  den  Gang  kunde 
forene  den  evropæiske  Politik  med  Menneskehedens  store 
Interesser. 

II. 

Striden  mellen  Gejstligheden  og  Kejseren,  der  var 
standset  efter  Gregor  VII.'s  kæmpemæssige  Kampe,  var 
blusset  op  igjen  under  Paskai  IL,  og  Verden  var  spændt 
paa  Udfaldet  af  den  evige  Strid  imellem  Ordet  og  Sværdet, 
Samvittigheden  og  Magten.  Af  hvilke  Attributer  skulde  de 
verdslige  Fyrster  betjene  sig  for  at  meddele  Investituren 
over  de  Len  og  Doiuainer,  der  ved  Suverænernes  Gavmild- 
hed vare  blevne  knyttede  til  Bispedømmerne?  Under  denne 
Form  fremstillede  sig  den  Gang  Sporgsmaalet  om  Grænserne 
imellem  den  aandelige  og  verdslige  Magt.  Man  var  i 
Grunden  meget  længere  fra  at  komme  til  en  Forstaaelse,  end 
man  vilde  indrømme.  Ved  at  fastholde  Investituren  med 
Krumstav  og  King  paastode  Kejserne,  at  de  holdt  sig  uden 
for  alle  Kirkens  Rettigheder  og  kun  krævede  en  rent  politisk 
Ret;  men  i  Virkeligheden  vilde  Kejserdømmet  beherske 
Præ^steskabet,  og  den  franske  Race  havde  instinktmæssig 
sluttet  sig  til  Folkenes  Befrielsessag  under  den  eneste  Form, 
hvorpaa  den  den  Gang  kunde  fremtræde,  nemlig  Præste- 
skabets Frihed  og  Pavedømmets  Uafhængighed.  Frankrig 
havde  siden  Pipin  været  Pavekongernes  højre  Arm,  et 
sikkert  Tilflugtssted  i  Ulykken,  en  Styrke  og  Støtte  i  deres 
gode  Tid. 

Efter  sin  Formands  Exempel  var  Paskai  II.  kommen 
til  Gallernes  Land  for  at  søge  Støtte  imod  Kejser  Henrik 
V.,  og  han  var  bleven  modtaget  med  Højtidelighed  og  Glæde 
af  Nationen,  der  fra  Fortiden  var  vant  til  at  gjøre  Mod- 
stand   mod  Kirkens  Tyranner    og  Fjender.     Efter   at   have 

besøgt   de    vigtigste  Klostre    i   Kiget    under  Ledsagelse    af 
Kongen  og  hans  Sen,    havde  Paven  i  Troyes    sammenkaldt 
en  Kirke  forsamling,    paa  hvilken   han   agtede    i  Fællesskab 
med  Kejseren  af  Tysklands  Gesandter   at    ordne    alt,    hvad 
der   hørte   til    den    biskoppelige  Investitur   og  Udnævnelse. 
Suger,   der  var  sendt  den  hellige  Fader  i  Mede,  havde  snart 
gjort  sig  bemærket  af  ham.     Man    havde    overdraget   ham 
for    Paven    at   diskutere    mod   Biskop    Galon    af  Paris    de 
Sager,    der   angik  Abbediet  St.  Denis's  Privilegier   og  Fri- 
tagelser,   og  Paskai   havde    beundret   den  Kunst,    hvormed 
den    snilde  Munk   tilbageviste    de  Bebrejdelser   for  Uorden, 
som  bleve  rettede  mod  hans  Kloster,  hvor  begrundede  de  end 
kunde  være.    Derfor  indbød  Paven  ham   til    at    følge    med 
sig  til  Rom,    hvortil  han  snart   vendte    tilbage  i  Haab   om 
at  løse  alle  de  Vanskeligheder,    som  i  saa   lang  Tid   havde 
adskilt  Kirken    og  Kejserdømmet.    Dette    hans    Haab    blev 
dog  haardt  skuffet.     Kejseren    foregav    at   nære    brændende 
Ønsker  om  et  fredeligt  Forlig;  men  han  rykkede  frem  mod 
Italien  med  en  mægtig  Hær,    i  det  han  bestræbte    sig    for 
at    skjule    sine    virkelige  Hensigter.     Han    foregav    kun    at 
være  stegen   over  Bjergene  for  at   besoge    de  hellige  Steder 
og  modtage  den   kejserlige  Krone    af  Pavens  Hænder  i  Pe- 
terskirken.    Næppe  havde  han  imidlertid  betraadt  den  kristne 
Verdens  Hovedstad,  fer  han  skiftede  saa  vel  Sprog  som  Hold- 
ning, og  i  samme  Øjeblik,  da  Kroningsakten  foregik  under  hele 
den  romerske  Pomp,  blev  en  pludselig  Tummel,  hvis  første 
Aarsag  det  er  vanskeligt  at  bestemme.  Signalet  til  en  frygte- 
lig Nedsabling   i  Peterskirken    og    i    Rom.     Overvunden  af 
Tyskerne  saae  den   romerske  Befolkning   trods    heltemodige 
Anstrængelser  sig  frarevet  den  gamle  Pave,  hvem  et  haardt 
Fangenskab  snart  tvang   til    en  Svaghedshandling.     For   at 
undgaa  større  Ulykker  samtykkede  Paskai  II.  ved  en  Traktat 
i   at   tilkjende  Kejseren   den  Ret,    mod    hvilken   hans  For- 
gængere saa  ofte  havde  protesteret.    Han  vendte  tilbage  til 
Rom  som  Slave  af  Tyrannen,   der   slæbte   ham-  med   i   sit 

Følge,  Og  han  maatte  fuldføre  deii  Ceremoni,  som  var  bleven 
afbrudt  ved  en  saa  skrækkelig  Begivenhed ;  men  ved  Efter- 
retningen om  denne  Dags  Skandale  kom  hele  Kristenheden 
i  Bevægelse,  og  medens  Medlemmerne  af  det  hellige  Kol- 
legium, der  havde  faaet  deres  Frihed  igjen  ved  Kejserens 
Afrejse,  forsamlede  sig  for  at  protestere  mod  den  udøvede 
Vold  og  mod  den  Akt,  der  var  fulgt  derpaa,  sammenkaldte 
de  apostoliske  Legater  ved  alle  Evropas  Hoffer  Kirkeforsam- 
linger, og  fra  alle  Hjørner  af  den  kristne  V^erden  ble  ve 
Bandstraaler  udslyngede  mod  Voldsmanden.  Frankrig  tog 
med  Iver  Initiativet  til  denne  Bevægelse.  Fra  Reims,  fra 
Beauvais,  fra  Chålons  brød  Anathemaet  løs  over  Henriks 
Hoved,  medens  samtidig  den  i  Jerusalem  sammenkaldte 
Forsamling  udslettede  ham  af  Kirkens  levende  Medlemmers 
Tal.  Paskai  gjorde  sig  kun  ringe  Umage  for  at  standse 
disse  opsigtsvækkende  Erklæringer,  uagtet  de  tillige  med- 
førte en  Fordømmelse  af  hans  egen  Optræden.  Han  havde 
ved  Undertegnelsen  af  den  beklagelige  Traktat  givet  efter 
for  Frygten  for  at  neddrage  de  største  Ulykker  over 
Rom  og  de  Kardinaler,  der  vare  fangne  tillige  med  ham; 
han  gjenvandt  sin  Kraft  ved  at  faa  sin  Frihed  tilbage  og 
gjorde  Brug  af  det  eneste  Middel,  som  var  ham  givet  til 
at  berolige  Sindene  og  bringe  Orden  og  Disciplin  tilbage 
i  Kirkens  Skjød.  Han  sammenkaldte  en  Forsamling  i  Rom 
for  at  afgjøre  de  vigtigste  svævende  Sporgsmaal  og  stævnede 
aUe  kristne  Præster  til  denne  høje  Ret. 

Suger  tog  Plads  i  denne  Forsamling,  forsynet  med  In- 
struktioner fra  Kongen.  Det  var  hans  første  Rejse  til 
Italien,  hvor  hen  han  blev  kaldet  fire  Gange  i  Tidsrummet  af 
sin  Løbebane  for  at  ordne  store  Interesser,  hvortil  den  Gang 
hele  Kristenhedens  Skæbne  var  knyttet.  Denne  Kirkefor- 
samling havde  let  forudseelige  Resultater.  De  Dekreter, 
der  vare  givne  under  Gregor  VIL  og  Urban  II.  for  at  for- 
byde den  verdslige  Magt  al  Investitur  med  Krumstav  og 
Ring,    bleve  satte  i  Kraft  igjen   med    ny   Energi.     Paskai, 

som  omtumledes  imellem  den  offentlige  Menings  Fordringer, 
der  daglig  ble  ve  heftigere,  og  de  Forlegenheder,  han  selv 
havde  skabt  sig,  forsvandt  paa  en  Maade  fra  Verdens  Skue- 
plads. Kejseren  vendte  tilbage  til  Italien  og  sikrede  sig 
blandt  det  romerske  Aristokrati  et  Parti,  der  var  mægtigt  nok 
til  at  tvinge  den  gamle  Pave  til  at  tilbringe  de  sidste  Aar 
af  et  Liv,  som  var  blevet  mere  forstyrret  ved  hans  egen 
Svaghed  end  ved  hans  Fjenders  Had,  udenfor  sin  Hoved- 
stad. Han  døde  i  Januar  1118,  og  tre  Dage  efter  gave 
halvtredsindstyve  Kardinaler,  i  Nattens  dybe  Mørke,  omgivne 
af  Farer  og  Trusler,  den  kristne  Verden  et  nyt  Overhoved 
i  Gelasius  H.  Den  ny  Paves  agtede  Navn  blev  næppe 
bekjendt,  før  et  frygteligt  Oprør,  der  var  anstiftet  af  det 
kejserlige  Parti,  rev  ham  bort  fra  Hyldingen.  Kristi  Stat- 
holder besteg  Pavetronen,  bedækket  med  Blod  og  Forhaa- 
nelser,  han  blev  slæbt  ved  Haarene  om  i  Roms  Gader, 
mishandlet  og  berøvet  sine  Klæder  og  undslap  næsten  kun 
ved  et  Mirakel  sine  Fjenders  Raseri.  En  Modpave  blev 
indsat  paa  St.  Peders  Stol  og  understøttet  af  hele  Kejser- 
dømmets Magt.  Gelasius  søgte  vel  i  Italien  at  organisere 
en  Modstand,  i  Spidsen  for  hvilken  stode  de  normanniske 
Fyrster  fra  Apulien,  der  den  Gang  vare  de  eneste  Fjender 
paa  denne  Side  Bjærgene,  som  Kejseren  havde  at  frygte; 
men  de  romerske  Partigængere  tvang  Paven  til  at  forlade 
Rom  og  Italien  og  flygte  til  Frankrig.  Kongen  havde 
ved  denne  Tid  betroet  Ledelsen  af  Kirkens  vigtige  An- 
liggender til  Suger,  medens  Styrelsen  af  Statssagerne  var 
overdragen  til  Storsenech allen  de  Galande.  Den  dygtige 
Munk  fik  nu  det  Hverv  at  modtage  den  gamle  Pave  og  at 
bringe  ham  Frankrigs  Hyldest  og  gode  Ønsker  samt  al  den 
Hjælp,  hvortil  han  trængte  i  sin  Modgang;  men  næppe 
havde  Gelasius  toget  Bolig  i  Cluny,  før  han  døde  efter  et 
Aars  Pontifikat.  Ærkebiskoppen  afVienne,  Gui,  der  var  af 
kongeligt  Blod  og  en  af  alle  agtet  Mand,  blev  derpaa  i  Cluny 
Kloster  under  Navn  af  Calixtus  II.  udnævnt  tii  Pave  af  de 

Kardinaler,  hvem  Forfølgelsernes  Stom  havde  samlet  i  det 
hellige  Asyl.  Den  nye  Pave  søgte  ad  de  samme  Veje  som 
haus  Forgængere  og  uden  større  Held  end  de  at  gjore  en 
Ende  paa  den  sørgelige  Adskillelse,  der  satte  Evropa  i  Be- 
vægelse. Han  sammenkaldte  i  Reims  uuder  Frankrigs  Be- 
skyttelse et  højtideligt  Concilium,  ved  hvilket  Kejser  Henrik 
forpligtede  sig  til  at  møde  i  egen  Person.  Ludvig  den 
tykke  deltog  tillige  med  Paven  i  Ledelsen  af  denne  Forsam- 
lings Arbejder,  der  baade  havde  en  politisk  og  en  religiøs 
Karakter.  Man  kan  i  dette  Conciliums  Akter  læse  en 
Tale,  der  blev  holdt  af  Ludvig,  og  som  Historieskriverne 
med  Sandsynlighed  tilskrive  Suger,  der  ikke  forlod  Kongen, 
saa  længe  Forsamlingen  varede.  Kongens  Ord  og  Hand- 
linger vare  s.ynlig  inspirerede  af  hans  sædvanlige  Raadgiver, 
og  denne  undlod  ikke  med  sin  bøjelige  Aand,  der  næsten  stedse 
beherskedes  af  en  Sags  politiske  Side,  at  benytte  sig  af  en 
saa  gunstig  Lejlighed  til  at  faa  forskjellige  Punkter  med 
Hensyn  til  de  gejstlige  Udnæ'vnelser  og  Kongerettigli ederne 
ordnede  til  Fordel  for  den  kongelige  Myndighed. 

Henrik  V.  mødte  ikke  til  den  bestemte  Dag.  Ankom- 
men til  Grænsen  af  Champagne  ventede  han  i  sin  Lejr  paa 
Pavens  Besøg.  Denne  begav  sig  da  afsted  for  at  aflægge 
dette;  men  da  han  fandt  Kejseren  omgiven  af  en  fr5^gtelig 
Hær,  vendte  han  i  al  Hast  tilbage  til  Reims,  uden  at  de 
Underhandlinger,  der  i  nogen  Tid  bleve  forte  imellem  de 
franske  Biskopper  og  Tysklands  Prælater,  bragte  andet  Ud- 
bytte end  nye  Forviklinger.  Timen  til  Forstaaelse  var  ikke 
slaaet,  og  alle  Bestæbelser,  der  bleve  forsøgte  for  at  frem- 
skynde den,  havde  et  modsat  Resultat.  Coneiliets  Fædre, 
der  for  Størstedelen  vare  Franskmænd,  fornyede  da  med 
den  mørke  Højtidelighed,  der  var  i  Brug  under  lignende 
Omstændigheder,  Bandlysningen  mod  Kejseren.  I  det  Øje- 
blik, da  Henrik  blev  erklæret  for  udslettet  af  Jesu  Kirke, 
slukkedes  fem  Hundrede  Voxl3^s  ligesom  Sjælens  Lys  under 
den  evige  Fordømmelse,  og  Mørket  udbredte  sig  i  den  store 

Domkirke ;  men  rasende  Skrig  i  den  kejserlige  Hær  svarede 
snart  paa  de  Dødssange,  der  havde  gjenlydt  paa  Frankrigs 
Jordbund,  og  gjentoge  sig  som  et  sørgeligt  Ekko  fra  Sogn 
til  Sogn.  Henrik  vendte  tilbage  til  Tyskland  med  Hævn- 
tørst i  Hj ærtet  og  bestemt  paa  for  Fremtiden  at  angribe 
Pavedømmet  paa  selve  den  Grund,  der  udgjorde  dets  Styrke, 
og  hvor  han  nylig  havde  lidt,  hvad  han  betragtede  som  den 
højeste  Fornærmelse.  Han  vendte  tilbage  til  Tyskland  for 
at  befæste  sin  af  den  lange  Kamp  rystede  Myndighed  i 
Kejserriget  og  for  at  træffe  Forberedelser  til  det  frygteligste 
Anfahl,  som  den  germaniske  Kace  i  mange  Tider  havde 
forsøgt  paa  Frankrig. 

Imidlertid  drog  Paven  over  Bjærgene,  og  som  en  Folge  af 
et  af  disse  Omslag,  der  ere  saa  almindelige  i  borgerlige  Stridig- 
heder og  saa  naturlige  for  Sydens  Folkeslag,  blev  han  mod- 
tagen med  Begejstring  i  Kom  og  saae  sin  Modpave  bukke 
under  næsten  uden  Forsvar.  Suger  blev  paa  ny  sendt  af 
Kongen  til  Calixius  i  et  Hverv,  der  ikke  angives  af  For- 
fatterne ;  men  det  er  let  at  gætte,  at  denne  Rejse  til  Italien 
drejede  sig  om  de  tyske  Anliggender,  efterdi  en  Religions- 
krig mellem  Frankrig  og  Kejserriget  var  overhængende  siden 
Udfaldet  af  Forsamlingen  i  Reims.  Medens  denne  Rejse 
stod  paa,  valgte  Munkene  i  St.  Denis  Helimands  Sen  til  at 
træde  i  Stedet  for  Abbed  Adam,  der  nylig  var  død,  og  Suger 
vendte  strax  tilbage  til  Frankrig  og  blev  i  Klostret,  hvis  Be- 
styrelse skulde  betros  ham,  modtagen  af  Kongen,  der  var 
omgiven  af  alle  Rigets  Stormænd. 

Paa  denne  Tid  var  St.  Denis  mindre  et  Klosteretablissement 
end  en  af  Rigets  Institutioner.  Ved  at  blive  Abbed  Adams  Ef- 
terfølger blev  Suger  nu  stillet  paa  en  politisk  Plads,  der  svarede 
til  den  Rolle,  han  spillede  hos  Kongen,  og  Vigtigheden  af  hans 
Funktioner  satte  ham  i  Stand  til  med  større  Held  at  op- 
træde lige  over  for  Galande,  der  delte  Kongens  Tillid  med 
ham.  Suger  var  den  Gang  kun  Diakon,  og  han  blev  ind- 
viet til  Præst,   inden  han  iførte  sig  Bispehuen;  Tegnet  paa 

hans  høje  Værdighed.  Den  nye  Abbed  vedblev  dog  endnu 
i  nogle  Aar  helt  og  holdent  at  vie  sig  til  vigtige  Affærer 
i  et  Aarhimdrede,  der  paa  én  Gang  saae  tre  umaadelige 
Begivenheder  toregaa,  nemlig  Korstogene  i  Asien,  Investitur- 
striden  i  Evropa  og  Kommunernes  Bevægelse  i  det  franske 
Monarki.  Vi  kjende  derfor  meget  lidt  til  hele  den  første 
Periode  af  Sugers  Funktion  som  Abbed.  Kort  efter  hans 
Ophøjelse  gjenfinde  vi  ham  derimod  i  Italien,  hvor  han  i 
1128  deltog  i  det  store  Concilium  i  Lateranet,  Kirkens 
niende  almindelige  Concilium.  Denne  Forsamling,  hvorved 
benved  tusende  Biskopper  og  Abbederne  for  de  vigtigste 
Klostre  befandt  sig,  var  bleven  sammenkaldt  af  Calixtus  IL 
med  det  dobbelte  Maal  at  sanktionere  det  fredelige  Forlig, 
der  var  sluttet  med  Kejseren  paa  Rigsdagen  i  Worms,  og 
at  give  Magt  og  Kraft  til  den  disciplinære  Reform,  som 
var  udført  af  Gregor  VII.  Den  store  Paves  Anordninger 
om  det  gejstlige  Cølibat  samt  hans  Forbud  mod  Simoni  bleve 
gjentagne  og  bekræftede  med  enstemmigt  Samtykke.  Paa 
samme  Tid  døde  Striden  mellem  Kirken  og  Kejseren  et 
Øjeblik  hen  for  senere  at  fornys  under  nye  Former. 
Sachsens  Opror,  der  truede  med  at  vinde  Udbredelse,  havde 
gjort  Henrik  V.  mere  medgjørlig,  og  en  Overenskomst  var 
bleven  undertegnet  af  Pavens  Legater  og  de  kejserlige  Ge- 
sandter, i  Følge  hvilken  Kejseren  samtykkede  i  Biskop- 
pernes og  Abbedernes  frie  Udnævnelse  af  Gejstligheden 
under  Forudsætning  af  bestemte  Garantier;  fra  Statens  Side 
traadte  Investituren  af  de  gejstlige  Len  ved  Sceptret  i 
Stedet  for  Investituren  med  Krumstav  og  Ring.  Disse  Be- 
tingelser bleve  antagne  saavel  af  Kirkens  som  af  Kejser- 
dømmets Overhoved ;  den  føi'ste  ønskede  oprigtig  Fred,  den 
anden  trængte  i  det  mindste  til  en  Stilstand. 

IIL 

Henrik  var  imidlertid   næppe    bleven   gjenindfort   i    de 
troendes    Samfund,    for   han    med    sin    sædvanlige    Haard- 

nakkethed  optog  sin  Plan  om  at  angribe  Frankrig,  med 
hvilket  Land  han  betragtede  sig  som  værende  i  Krig  siden  Band- 
lysningen paa  det  store  Kirkemøde  i  Keims.  Undertryk- 
kelsen af  de  Oprør,  der  havde  fundet  Sted  paa  flere  Punkter 
af  Tyskland,  tillod  ham  at  raade  over  en  mægtig  Styrke, 
og  han  troede,  at  det  sikreste  Middel  til  at  gjenoprette 
Enigheden  imellem  de  tyske  Fyrster  var  at  indvikle  den 
germaniske  Race  i  et  Tog  mod  det  franske  Monarki,  Pave- 
stolens urokkelige  Forbundsfælle  og  den  eneste  Magt  i  Ev- 
ropa,  der  var  i  Stand  til  at  gjere  alvorlig  Modstand  mod 
Kejserdømmets  Overherredømme.  Øjeblikket  syntes  meget 
gunstigt;  thi  Frankrig  var  i  Krig  med  Kong  Henrik  af 
England  om  Hertugdømmet  Normandiet.  Denne  Fyrste 
forpligtede  sig  ved  en  hemmelig  Overenskomst  til  at  trænge 
ind  i  det  franske  Landskab  Yexin,  medens  Kejseren  beredte  sig 
til  i  Spidsen  for  over  to  hundrede  Tusende  Bayrere ,  Sachser  og 
Schwaber  at  oversvømme  Champagne  for  at  angribe  Reims, 
som  han  havde  svoret  en  fuldstændig  Ødelæggelse.  Dette 
Forbund  var  en  af  de  alvorligste  Farer,  som  det  capetingiske 
Dynasti  havde  mødt  siden  sin  Tronbestigelse,  og  den 
Maade,  hvorpaa  den  blev  undgaaet,  viser  de  glimrende 
Fremskridt,  som  den  franske  Nationalitet  havde  gjort  paa 
dette  Tidspunkt.  Ved  Truslen  om  en  germanisk  Invasion 
under  Anførsel  af  en  Fyrste,  der  saa  ofte  var  bleven 
ramt  af  Kirkens  Bandstraaler,  vaagnede  den  religiøse  og 
patriotiske  Følelse  og  frembragte  Vidundere.  I  Løbet  af 
nogle  Uger  befandt  Ludvig  den  tykke  sig  i  Spidsen  for  over 
tre  hundrede  Tusende  Stridsmænd.  Mændene  fra  Reims  og 
Chålons  udgjorde  et  Antal  af  tresindstyve  Tusende;  Fol- 
kene fra  Laon  og  Soissons  opviste  en  lige  saa  stor  Styrke; 
et  endnu  større  Antal  fra  Orleans  og  Paris  i  Forening  med 
Abbediet  St.  Denis's  ti  Tusende  Vasaller  dannede  det  tredje 
Korps.  Det  var  den  kongelige  Hær  i  egentlig  Betydning, 
og  ingen  kom  den  nær  i  Hengivenhed  for  Kronen  og  for 
Hugo  Capets  Slægt.     Abbed  Suger    kommanderede   i    egen 

Person  dette  Elitekorps,  i  hvis  Midte  Ludvig  den  tykke 
vilde  stille  sig:  »I  Soldaternes  Rækker  fra  St.  Denis«,  sagde 
han,  »vil  jeg  kæmpe  med  lige  saa  megen  Tillid  som  Mod; 
thi  foruden  de  hellige  Martyrers  Beskyttelse  vil  jeg  der  være 
midt  iblandt  dem,  med  hvem  jeg  har  henlevet  min  Ungdom, 
og  som  ville  beskytte  mig  i  levende  Live  eller  bringe  mig 
tilbage,  hvis  jeg  falder.« 

Førend  Ludvig  drog  afsted.  begav  han  sig  til  St.  Denis. 
Han  bar  paa  sine  Skuldre  de  hellige  Levninger  af  Gallernes 
Skytspatron  for  at  fremstille  dem  paa  Altret  til  de  troendes 
Opbyggelse,  og  saa  længe  den  hellige  Krig  varede,  fyldte 
Folkestrømmen  Kirken.  Han  modtog  af  Sugers  Hæmder 
Abbediets  Banner,  der  var  blevet  laant  af  Kongerne  som 
Vasaller  af  Klostret  lige  siden  Vexins  Forening  med  Kronen, 
og  begav  sig,  medens  der  holdtes  offentlige  Bønner,  til 
Grænsen,  hvor  Monarkiets  Skæbne  syntes  at  skulle  afgjores. 
De  store  Vasaller,  der  hidtil  havde  været  fremmede  for  de 
capetingiske  Fyrsters  Stridigheder  og  Interesser,  forenede 
sig  nu  med  den  kongelige  Hær  med  en  Beredvillighed,  der 
højt  vidnede  om  Tilværelsen  af  en  fælles  Fare.  Greven 
af  Flandern,  Hertugen  af  Akvitanien,  Greven  af  Bretagne, 
Greven  af  Anjou  viste  al  Flid  for  at  indtræffe  ved  Møde- 
stedet; men  i  det  Øjeblik,  da  begge  Hære  kun  vare  skilte 
nogle  Mile  fra  hinanden,  havde  den  franske  Hær,  der  var 
steget  til  henved  fire  hundrede  Tusende  Mand,  en  saa  aabenbar 
Overmagt  over  den  anden,  at  Fjenden  mistvivlede  om  Sejren 
og  maatte  trække  sig  tilbage  uden  Kamp.  Kejseren  lærte  for 
første  Gang  Nabomonarkiets  udstrakte  Hjfdpemidler  at  kj ende 
og  saae  sig  pludselig  over  for  saa  store  Masser  under  deres 
Præsters  Anførsel,  at  han  ikke  vovede  at  trodse  Begejstringen 
hos  et  helt  Folk,  der  var  henrevet  af  den  samme  Tanke. 
Næppe  var  han  dragen  tilbage  over  Rhinen,  før  Fransk- 
mændene vilde  styrte  efter  ham  og  benytte  sig  af  en  saa 
retfærdig  Anledning  til  at  underkaste  sig  Tyskland;  men 
de  udmærkede  Grunde,  som  bleve  fremsatte  af  Suger ,  vandt 

Overhaand  over  denne  Tilskyndelse,  og  de  fornemme  saa 
vel  som  Almuesmændene  vendte  hjem  med  større  Stoltlied 
over  at  have  bevirket  Fjendens  Flugt,  end  hvis  man  havde 
besejret  ham.  Paa  samme  Tid  drev  en  eneste  Baron,  Amaury 
de  Montfort,  ligeledes  Englænderne  tilbage  over  Grænsen, 
og  denne  dobbelte  Sejr  blev  modtagen  af  hele  Kiget  med 
Glædesudbrud,  der  noksom  viste  Nationalfølelsens  Energi. 
Den  Kraft,  Nationen  havde  udvist  for  at  modstaa  den 
tyske  Invasion,  havde  den  dobbelte  Virkning  at  oplyse 
Frankrig  om  sin  egen  Magt  og  at  bidrage  til  at  forøge 
den.  Det  blev  en  vigtig  Begivenhed  for  det  capetingiske 
Monarkis  Fremtid,  at  de  store  Vasaller  forenede  sig  for  i 
Lensherrens  Følge  at  marchere  til  Champagnes  Sletter.  For 
at  intet  skulde  mangle  i  Ludvig  den  tykkes  Held,  kunde 
Kejser  Henrik  den  femte  ikke  overleve  Ydmygelsen  ved  sin 
Flugt;  han  døde  faa  Maaneder  efter  at  være  vegen  tilbage 
over  Grænsen  og  bestyrkede  ved  sit  snarlige  Endeligt  den 
folkelige  Tro,  at  enhver,  der  tvang  en  Konge  af  Frankrig 
til  at  flytte  Relikvierne  i  St.  Denis,  maatte  dø  inden  Aarets 
Udgang. 

Under  denne  Krise  havde  Suger  ikke  forladt  Kongen 
og  havde  givet  ham  vise  Raad  paa  samme  Tid,  som  han 
med  Selvfornægtelse  havde  stillet  Abbediets  umaadelige 
Hjælpekilder  til  det  truede  Frankrigs  Tjeneste.  Fyrstens 
Tillid  til  sin  Barndomsven,  der  var  bleven  hans  modne  Al- 
ders liaadgiver,  voxede  med  hver  Dag,  og  Historien  viser 
os  fra  dette  Tidspunkt  Abbeden  af  St.  Denis  anvendt  til  de 
mest  kildne  og  forskjeiligartede  Anliggender.  Vi  se  ham 
saaledes  paa  ny  blive  kaldet  til  Italien  af  Pave  Calixtus 
den  anden  og  snart  efter  være  nærværende  ved  Rigsdagen 
i  Mainz,  der  var  forsamlet  i  1126  for  at  vælge  et  nyt  Over- 
hoved for  Kejserriget.  Intet  bekræfter  udtrykkelig,  at  man 
maa  betragte  Valget  af  Lothar  af  Sachsen  som  hans  Værk, 
skjønt  dette  Valg  stred  imod  de  Krav,  der  gjordes  af  den 
den  afdøde  Kejsers  Neveuer;  imidlertid  maa  Sugers  Anstræn- 

gelsei"  have  været  meget  store,  at  dømme  efter  det  Følge, 
der  omgav  ham  i  Tyskland,  og  efter  den  næsten  kongelige 
Pragt,  han  der  udfoldede.  Et  Dokument  i  St.  Denis  viser 
nemlig,  at  Abbeden  paa  denne  Sendelse  var  ledsaget  af  et 
betydeligt  Antal  Kapellaner,  Præster  og  fornemme  Herrer, 
der  vare  Vasaller  af  Abbediet,  og  det  var  uden  Tvivl  1  An- 
ledning af  dette  pragtfulde  Optog,  der  bedre  passede  sig  for 
en  verdslig  Fyrste  end  for  en  ydmyg  Søn  af  St.  Benedikt, 
at  St.  Bernhard  af  Clairvaux  lod  sin  apostoliske  Veltalen- 
heds Lyn  falde  paa  hans  Hoved.  Sager  elskede  den  Gang 
Lensfesternes  Pragt  og  larmende  Glans.  Under  ingen  af 
hans  Forgængere  havde  de  adelige  Herrer,  der  kom  som 
Gjæster  til  det  rige  Abbedi,  nydt  saa  overdaadige  Maaltider, 
besteget  saa  prægtige  Heste  og  set  saa  talrige  Hundekobler 
følge  i  Skoven  den  gispende  Hjort.  Udbyttet  af  disse  kæmpe- 
mæssige Jagter,  hvortil  de  fornemste  Herrer  i  Riget  bleve 
indbudte,  tjente  til  Næring  baade  for  Klostret  og  for  Lands- 
byen samt  de  Tropper,  der  vare  indkvarterede  der.  Paa  de 
ødsle  Fornøjelser  fulgte  vigtige  Forretninger,  og  det  gamle 
Abbedi ,  der  var  fuldt  af  Riddere  i  tunge  Rustninger  og 
belejret  af  Embedsmænd  og  retskyndige,  havde  antaget  Ud- 
seende af  et  herskabeligt  Hof,  hvor  intet  mindede  om  de 
menneskelige  Tings  Forfængelighed  eller  manede  til  at  for- 
agte dem;  men  et  saadant  Skuespil  vakte  ingen  Skandale  i 
dette  Tidsrum. 

Under  denne  Slappelsesperiode  vaktes  i  Abbeden  af 
St.  Denis's  Sind  Tanken  om  en  klosterlig  Reform.  Suger 
havde  nylig  ledsaget  Kongen  paa  en  fjærn  Expedition,  der 
blev  foretagen  paa  Biskoppen  af  Clermonts  Bøn  for  at  befri 
Kirken  og  Auvergnes  Befolkning  fra  Grev  Vilhelms  Under- 
trykkelser. Under  dette  vanskelige  Felttog,  i  hvilket  Abbed 
Suger  havde  deltaget  i  Spidsen  for  Abbediets  Vasaller,  havde 
han  været  udsat  for  store  personlige  Farer,  og  Synet  af 
Døden  havde  vist  sig  for  ham,  medens  han  med  Hjælm  paa 
Hovedet  spillede  en  Rolle,   der    var  saa  forskjellig  fra  den, 

hvortil  haa  var  bestemt  ved  den  præstelige  Indvielse.  Fra 
denne  Tid  blev  Tanken  om  Evigheden  mere  levende  hos  ham 
midt  under  hans  Bekymringer  og  Forretninger,  og  han  be- 
sluttede at  indføre  i  det  Kloster,  hvis  Overhoved  han  var, 
en  Reform,  hvis  Indflydelse  ikke  kunde  undlade  at  strække 
sig  over  alle  Kongerigets  gejstlige  Stiftelser*  Uden  at  for- 
sømme nogen  af  de  politiske  Pligter,  som  Guds  og  Kongens 
Vilje  havde  paalagt  ham,  forstod  han  at  forlige  dem  med 
Munkelivets  strænge  Forskrifter.  Han  begyndte  Klostrenes 
Reform  med  at  reformere  sit  eget  Levned,  og  lige  til  sin 
sidste  Dag  forsømte  han  ikke  en  eneste  af  Ordensreglernes 
Forskrifter,  hvor  vanskeligt  det  end  var  at  forlige  dem  med 
hans  andre  Beskæftigelser.  Vi  se  derfor  Suger  hver  Dag 
staa  op  med  Solen  og  forlade  x^lteret  for  at  give  sig 
af  med  Forretninger,  uden  at  noget  i  hans  simple  Leve- 
maade  reber  hans  Stillings  Storhed,  ikke  engang  paa  den 
Tid,  da  Regentskabet  over  Riget  var  blevet  ham  betroet. 
Paa  Lykkens  højeste  Tinde  tjener  en  ussel  Celle  til  Bolig 
for  den  gudfrygtige  Mand,  som  hidtil,  hvis  man  kan  tro  St. 
Bernhard,  aldrig  havde  rejst  med  et  mindre  Følge  end  tre- 
sindstyve Heste  og  med  en  regerende  Fyrstes  Pragt. 

Intet  røber  dog,  at  den  første  Periode  af  Sugers  Til- 
værelse er  bleven  berørt  af  nogen  Lidenskab,  som  har  kunnet 
vække  Anger  eller  Samvittighedsnag  i  hans  Sjæl.  Hvad 
man  uegentlig  kalder  hans  Omvendelse,  var  mindre  en 
Tilbagevenden  til  et  kristeligt  Liv,  hvorfra  han  aldrig 
var  afvegen,  end  en  Tilbagevenden  til  Munkelivet,  hvis  Over- 
holdelse blev  forsømt  af  Størstedelen  af  hans  samtidige. 
Suger  tilhører  ikke  de  store  Forbryderes  interessante  Familie; 
det  er  en  rolig  og  moderat,  beregnende  og  skarpsindig  Natur, 
som  ikke  rummer  nogen  anden  Lidenskab  i  sit  Hjærte  end 
Ønsket  om  Monarkiets  og  Klostrets  Udvidelse,  og  lige  fra 
Begyndelsen  til  Enden  af  hans  Liv  hersker  der  en  fuldkom- 
men Overensstemmelse,  om  ikke  i  alle  hans  ydre  Vaner,  saa 
dog  i  det  mindste  i  hans  Følelser  og  hans  Ideer. 

Historisk  Archiv.    187t).    1.  ^q 

Den  Klosterreform,  Suger  gjennemferte,  forøgede  hans 
Indflydelse,  medens  den  hævede  hans  Karakter.  Han  var 
bleven  saa  meget  mere  nødvendig  for  Ludvig  den  tykke, 
som  Etienne  de  Galande  var  falden  i  Unaade  paa  Grund  af 
sine  Bænker  med  Kongen  af  England,  og  da  Kongen  af 
Frankrig,  der  var  medtagen  af  sit  anstrængende  og  kamprige 
Liv,  som  hans  Fedme  gjorde  end  mere  besværligt,  med  hver 
Dag  følte  større  Trang  til  at  blive  raadet  og  understøttet. 

En  stor  Ulykke  havde  ramt  Ludvig  den  sjette,  i  det 
hans  ældste  Søn  Philip,  en  Prins,  om  hvem  man  nærede  de 
største  Forventninger,  var  død  ved  et  Fald  med  Hesten. 
Suger  an  saa  det  for  nødvendigt  uden  Tøven  at  skride  til 
Kroningen  af  den  yngre  Søn  Ludvig,  uanset  dennes  store  Ung- 
dom, og  han  fik  med  Møje  Kongen  bestemt  til  at  sætte 
Sorgen,  som  tyngede  ham ,  til  Side  for  at  give  Befaling  til 
Kroningshøjtideligheden.  Denne  Ceremoni  fandt  Sted  i  Reims 
under  et  almindeligt  Kirkemøde,  der  var  sammenkaldt  af 
Innocens  den  anden.  Denne  Pave,  som  var  bleven  fordreven 
ved  et  Oprør,  var  flygtet  til  det  Land,  der  stedse  havde  be- 
skj ærmet  hans  Forgængere,  og  i  Overværelse  af  tre  Hundrede 
Biskopper  salvede  han  med  den  hellige  Olje  den  Prins,  som 
snart  skulde  kalde  sig  Ludvig  den  yngre.  Kongens  Sund- 
hedstilstand forværredes  hver  Dag  siden  hans  elskede  Søns 
sørgelige  Død;  men  førend  Gud  kaldte  den  Monark  til  sig, 
som  saa  ædelt  havde  baaret  Sceptret,  aabnede  der  sig  plud- 
selig en  ny  Udsigt  til  Storhed  for  hans  Efterfølger  og  for 
Frankrig. 

En  Dag,  medens  Ludvig  den  tykke  udhvilede  sig  paa 
Slottet  Bethisy  efter  sine  Anstrængelser  og  sine  lange  Li- 
delser, saae  man  et  Sendebud  ankomme,  der  skulde  forkynde 
Kongen,  at  Hertug  Vilhelm  af  Akvitanien,  som  havde  be- 
kæmpet ham  under  næsten  hele  sit  Liv,  ved  Testamente 
havde  bestemt  Kongens  Søn  til  Arving  over  sine  vidt  strakte 
Lande. 

Vilhelm   havde   ført    et  mærkeligt  Liv,    som  kronedes 

med  et  endnu  mærkeligere  Endeligt.  Hans  Ungdom  var 
henrunden  i  Voldsomhed  og  Uorden,  heftige  Lidenskaber 
havde  opflammet  hans  Blod  og  forvirret  hans  Forstand.  Det 
var  kun  ved  Abbeden  af  Clairvaux's  mægtige  Køst,  der  med 
Cruciflxet  i  Ha  anden  offentlig  formanede  ham,  at  Hertugen  gjen- 
vandt  sin  Barndoms  Tro  og  maalte  den  Afgrund,  hvori  han 
befandt  sig;  men  han  kunde  ikke  betragte  den  med  fast  Øje, 
og  Evighedens  Rædsler  tyngede  paa  ham  med  en  forfærdelig 
Vægt.  Efter  at  have  forfattet  det  Dokument,  hvis  Hoved- 
indhold ovenfor  er  nævnt,  forlod  han  pludselig  sit  Slot  og  sin 
Familie  og  begav  sig  i  en  simpel  Pilegrims  Dragt  til  —  St.  Jago 
de  Composiella  for  at  ende  sine  Dage  i  Bodfærdighed.  Det  er 
alt,  hvad  Historien  beretter  om  den  sidste  Hertug  af  Akvi- 
tanien,  hvis  Død  er  forbleven  gaadefuld  som  hans  Liv. 

Den  unge  Konges  Forbindelse  med  Eleonore  havde  til 
Resultat  at  fordoble  Rigets  Magt;  men  den  paalagde  Mo- 
narkiet den  vanskelige  Opgave  at  faa  to  Befolkninger,  der 
nærede  Antipathi  mod  hinanden,  til  at  leve  under  de  samme 
Love.  Den  sydlige  Race  med  sit  livlige  Sind  og  med  sine 
lette  og  dannede  Sæder  var  Gjenstand  for  en  almindelig 
Aversion  hos  de  gamle  Frankers  barske  og  krigerske  Race. 
Man  kunde  forudse  Stridigheder  af  enhver  Art ;  men  Ægte- 
skabet var  alt  for  fordelagtigt,  til  at  man  kunde  tøve  med 
at  modtage  Hertugen  af  Akvitaniens  Testamente.  Suger, 
der  med  hver  Dag  blev  mere  urolig  over  Luvig  den  tykkes 
Tilstand,  drev  ivrig  paa  en  hurtig  Afslutning  og  fik  det 
Hverv  at  ledsage  den  unge  Konge  til  hans  Hustru  med 
et  Følge,  der  næsten  var  en  Hær.  I  det  Monarken  skiltes 
fra  sin  Son,  som  han  ikke  mere  skulde  gjense,  gav  han  ham 
sit  Farvel,  der  paa  en  rørende  Maade  røbede  baade  hans 
Kjærlighed  til  Sønnen  og  hans  gamle  Hengivenhed  for  de 
Raadgivere,  til  hvem  han  betroede  ham.  De  djærve  Baroner 
fra  Isle  de  France  gik  over  Loire  og  ankom  til  Bordeaux, 
hvor  Brylluppet  blev  holdt  med  en  umaadelig  Pragt. 

19* 

IV. 


Medens  disse  Festligheder  foregik,  døde  Ludvig  den 
tykke  og  efterlod  Kiget  i  et  syttenaarigt  Barns  Hænder. 
Denne  Fyrste  er  bleven  berømt,  ikke  saa  meget  ved  det  Værk, 
der  blev  udført  ved  hans  egne  Anstrængelser,  som  paa  Gtund 
af  den  Udvikling,  der  foregik  ved  samme  Tid,  og  livorpaa 
han  kun  havde  en  indirekte  Indflydelse,  Samfundsaanden 
vaktes  nemlig  hos  den  fremvoxende  Borgerstand  og  frem- 
medesmægtig ved  Ludvigs  Gjerninger;  ved  at  tæmme  og  af- 
straffe de  urolige  og  voldsomme  Baroner  havde  han  viist, 
at  disse  Smaatyranner  ikke  vare  uovervindelige,  og  at  den 
menneskelige  Eetfærdighed  ogsaa  kunde  naa  dem.  Ludvig 
den  tykke  og  Suger  tilhørte  derfor  den  Sag,  der  sejrede 
under  Lyden  af  Kommunernes  Stormklokker,  men  i  Stedet 
for  at  udstykke  Kiget  ved  Kommunerne,  som  det  havde 
været  det  ved  Lensslottene,  stræbte  de  begge  at  samle  det 
til  en  Enhed  ved  Hjælp  af  Monarkiets  og  Kirkens  forenede 
Indflydelse,  og  dette  er  deres  Hovedgjerning* 

Ved  Efterretningen  om  den  gamle  Konges  Død  skyndte 
Ludvig  den  yngres  kloge  Kaadgivere  sig  med  at  føre  ham 
tilbage  til  hans  Rige.  Han  medbragte  Eleonore,  Pantet  paa 
hans  akvitaniske  Undersaatters  tvivlsomme  Troskab.  Grev 
Raoul  af  Vermandois ,  der  var  en  nær  Slægtning  af  Kongen, 
og  som  snart  skulde  blive  hans  Svoger  ved  at  forskyde  sin 
retmæssige  Hustru  for  at  ægte  Dronningens  Søster  Alix, 
havde  paa  den  Tid  den  største  Part  i  Kongens  Tillid  og  Hen- 
givenhed. Han  lyttede  vel  ogsaa  til  Sugers  Raad ,  som  man 
havde  lært  ham  fra  Barndommen  af  at  elske  som  en  Fader; 
men  Abbeden  af  St.  Denis's  kolde  og  beregnende  Synsmaade 
stemmede  ikke  med  den  unge  Konges  fyrige  Sind.  Ludvig 
den  syvende,  der  var  heftig  og  svag,  lige  saa  fuld  af  Iver 
som  blottet  for  Forsigtighed ,  kunde  ikke  lade  være  at  begaa 
talrige  Fejl,  og  Sugers  nye  Hverv  var  mindre  at  forebygge 
dem  end  at  bøde  derpaa. 

Førend  Kongen  holdt  sit  højtidelige  Indtog  i  Paris, 
begav  han  sig  til  Orleans,  hvor  han  med  en  hos  en  saa  ung 
Fyrste  foruroligende  Grusomhed  undertrykkede  en  folkelig  Op- 
stand, som  var  fremkaldt  af  den  store  kommunale  Bevægelse, 
der  den  Gang  var  i  fuld  Udvikling.  Kort  efter  lod  han  sig 
af  Dronning  Eleonore  og  hendes  Eaadgivere  fra  Syden  ind- 
vikle i  et  ulykkeligt  Tog  mod  Grevskabet  Toulouse,  et  Tog, 
der  var  uden  virkelig  Interesse  for  det  franske  Monarki,  og 
som  Suger  modsatte  sig  med  vægtige  Grunde,  men  uden 
Held.  Det  var  ikke  den  eneste  Sag,  hvori  hans  Eaad  ikke 
fulgtes  i  den  nye  Regerings  første  Tid.  Sugers  Navn  for- 
svinder i  nogle  Aar  fra  de  samtidige  Krøniker,  medens  Bi- 
skoppens af  Soissons  træder  i  Stedet  derfor.  Man  kan  vel 
ikke  tvivle  om,  at  Suger  jo  endnu  havde  Sæde  i  det  konge- 
lige Raad;  men  intet  Dokument  bevidner  hans  direkte  Del- 
tagelse i  Forretningerne,  og  den  heftige  og  urolige  Maade, 
hvorpaa  Sagerne  lededes,  beviser  noksom,  at  den  erfarne  og 
maadeholdne  Mand  ikke  mere  havde  sin  tidligere  Indflydelse. 

I  sin  Regerings  sex  furste  Aar  skabte  Ludvig  den 
syvende  sig  selv  flere  Vanskeligheder  og  Farer,  end  hans 
Fader  havde  mødt  paa  hele  sin  lange  Løbebane.  Trods  sin 
inderlige  Fromhed  begyndte  han  med  at  bryde  med  Paven 
i  Anledning  afErkebispedømmet  iBourges,  hvortil  Innocens 
den  anden  af  egen  Myndighed  havde  kaldet  en  anden  Prælat 
end  den,  paa  hvem  Gejstlighedens  Udnævnelse  og  Kronens 
Valg  var  faldet.  I  Stridens  Hede,  som  Kongen  hverken  for- 
stod at  moderere  eller  at  lede,  gik  han  saa  vidt,  at  han 
paadrog  sig  en  Bandlysning,  som  hans  Fader  kun  havde  set 
blive  udslynget  mod  Frankrigs  Fjender.  Trods  sit  Levneds 
uplettede  Moralitet  opkastede  Ludvig  sig  dernæst  af  Svaghed 
mod  Dronningen  og  Greven  af  Verraandois  til  en  varm  For- 
svarer af  et  offentligt  Ægteskabsbrud,  i  det  den  nævnte  Adels- 
mand med  Raahed  havde  forskudt  sin  Hustru,  Prinsessen  af 
Champagne,  for  at  ægte  Alix  af  Akvitanien.  Medens  Ludvig  saa- 
ledes  sønderrev  de  traditionelle  Baand,  der  udgjorde  Frankrigs 

Og  Pavedømmets  Styrke  i  Evropa,  bred  han  tillige  med  Kronens 
troeste  Vasaller  for  at  tjene  Vredes  følelser,  der  ikke  vare 
hans  egne,  og  han  indviklede  sig  i  en  Udryddelseskrig  mod 
Champagne;  han  sluttede  endelig  denne  lange  Række  af 
Fejl  med  Myrderiet  i  Vitry,  hvor  han  efter  Sejren  lod  over 
tre  Tusønde  stakkels  Borgere  dræbe,  der  havde  taget  deres 
Tilflugt  til  en  Kirke,  som  blev  stukken  i  Brand  paa  hans 
Befaling.  Saadanne  Yderligheder  kunde  ikke  undlade  at  frem- 
kalde brændende  Samvittighedsnag  og  en  skrækkelig  Sindsuro, 
og  da  Kongen  var  lige  saa  svag  som  heftig  og  lige  saa 
lidt  Herre  over  sig  selv  i  sin  Anger  som  i  sin  Vrede,  glemte 
han  alle  sine  Pligter  for  kun  at  tænke  paa  sin  Brøde.  Han 
henlevede  saaledes  sine  Aar  i  en  overvættes  Grad  af  Nedbøjet- 
hed,  indtil  Timen  slog,  da  der  frembød  sig  Lejlighed  til  en  glim- 
rende Udsoning.  Faa  Aar  havde  saaledes  været  tilstrække- 
lige til  at  bringe  hele  Riget  i  Forvirring  og  til  i  høj  Grad 
at  lade  det  synke  i  Nabolandenes  gode  Omdømme. 

Suger,  der  var  henvist  til  at  styre  sit  Abbedi,  saae 
disse  Handlinger,  for  hvilke  han  havde  ophørt  at  være  an- 
svarlig, blive  udførte  uden  at  kunne  forhindre  dem.  Et 
uomstødeligt  Bevis  for  den  passive  Rolle,  som  Omstændig- 
hederne paalagde  ham  i  denne  Periode,  var  Gjenopførelsen 
af  Kirken  i  St.  Denis,  et  kolossalt  Foretagende,  der  blev 
udtænkt  og  fuldført  i  næppe  fire  xAar,  og  som  lagde  Beslag 
paa  hele  hans  Tid,  al  hans  Omhu  og  alle  hans  Tanker. 
Medens  Interdiktet  tyngede  paa  Frankrig,  og  medens  Kongen 
uden  Grund  hærgede  en  af  Rigets  smukkeste  Provinser, 
udførte  Suger  udelukkende  ved  Hjælp  af  Abbediets  Indtægter, 
der  vare  forøgede  under  hans  dygtige  Bestyrelse,  det  Værk, 
som  det  endnu  er  givet  Nutiden  at  kunne  beundre.  I  Stedet 
for  Dagoberts  klodsede  Bygning,  der  var  bleven  forstørret 
af  Karolingerne,  opførte  han  de  høje  Hvælvinger,  under  hvilke 
Levningerne  af  saa  mange  Konger  skulde  gj emmes.  Alle 
Grene  af  Kunsten  bleve  bragte  i  Anvendelse  for  at  smykke 
dettQ  Tempel.    Arkitekter,  Metalstøbere,  Malere,  Guldsmede 

stronimede  sammen  til  St.  Denis  med  Fantasien  sat  i  Be- 
vægelse af  Østens  Vidundere,  der  begyndte  at  udfolde  sig 
for  Evropa.  Guldet  glimrede  paa  de  store  Fløjdøre;  det 
fæstedes  i  solide  Plader  paa  Siderne  af  Porfyraltre,  medens 
Rubiner,  Smaragder  og  Topaser,  der  anvendtes  til  at  smykke 
Hovedaltret,  forenede  deres  Glans  med  den,  som  kastedes 
tilbage  fra  de  malede  Vinduer.  Abbediets  fattige  Søn  havde 
ofte  i  sin  Ungdom  paa  Klostergulvets  Sand  aftegnet  den 
hellige  Kirke  saaledes,  som  han  uiitænkte  sig  den  i  hele 
dens  Majestæt.  Han  kunde  realisere  sit  Hjærtes  kjæreste 
Drom  og  anvendte  paa  Gudstjenesten  sin  medfødte  Smag 
for  Luxus  og  Glans,  som  han  siden  Reformen  nægtede  sig 
at  anvende  paa  sin  Person  og  sit  Levned.  Ved  Siden  af 
denne  straalende  Kirke  forbeholdt  Suger  sig  en  Celle  paa 
nogle  Fods  Omfang,  uden  Varme,  hvor  hans  Leje  var  redt 
af  Halm  med  et  simpelt  Uldtæppe  over.  Her  var  det,  at 
hans  Konge,  der  var  ramt  af  Ulykken,  og  som  dyrt  havde 
maattet  bøde  for  at  have  glemt  hans  Raad,  opsøgte  ham  for 
ligesom  at  sætte  sin  Krone  paa  hans  Hoved. 

Det  har  ingen  Interesse  at  undersøge,  hvad  det  virkelige 
Motiv  var,  der  bestemte  Ludvig  den  yngre  til  at  tage  Korset, 
tilmed  da  det  vilde  være  vanskeligt  at  afgjøre,  om  de  have 
Ret,  der  se  Aarsagen  til  Kongens  Beslutning  i  et  Løfte,  han 
havde  gjort  længe  forud,  eller  de,  der  søge  Forklaringen 
hertil  i  hans  Samvittighedsnag  og  St.  Bernhards  Indflydelse. 
Vi  ville  blot  fastholde,  hvad  der  med  Sikkerhed  fremgaar 
af  de  samtidige  Vidnesbyrd,  at  naar  Abbeden  af  Clairvaux 
ved  sit  Ords  vidunderlige  Magt  bragte  Folkebevægelsen  af 
1146  til  Udvikling  i  et  Forhold,  der  hidtil  havde  været 
ukjendt  blandt  Jordens  Nationer,  tog  han  dog  ikke  Initiativet 
og  Ansvaret  saa  ubesindigt,  som  man  har  villet  sige,  og  vi 
maa  huske  paa,  at  han  først  begyndte  sine  Prædikener  efter 
speciel  Fuldmagt  fra  Pavedømmet,  og  efter  at  Korstoget 
var  blevet  besluttet  i  Rom,  hvortil  han  stedse  raadede  at 
henholde  sig.    Det  var  ligeledes  det  Raad,  han  gav  Ludvig 

VII.,  da  denne  Konge  meddelte  ham  sin  Beslutning  at  drage 
afsted  for  selv  at  stille  sig  i  Spidsen  for  sine  Baroner.  St. 
Bernhard  synes  at  have  følt  noget  af  den  Frygt,  der  den 
Gang  beherskede  Sugers  Sind,  og  Pave  Eugen  III.  tilstaar 
ijelv  at  have  følt  den  i  hej  Grad. 

Enhver  veed,  at  et  af  Sugers  største  Krav  paa  Hæder 
bestaar  i  at  have  modsat  sig  Kongens  Hensigt  og  at  have 
gjort  de  største  Anstrængelser  hos  Paven  og  Kongen  selv  for 
at  bevæge  denne  til  at  fravige  en  Beslutning,  der  skulde 
blive  saa  ulykkebringende  for  ham;  men  man  maa  skynde 
sig  at  tilføje,  at  ingen  af  den  fromme  Ministers  Modfore- 
stillinger gjaldt  selve  Korstoget,  for  hvilket  han  tvært  imod 
var  en  af  de  ivrigste  Talsmænd.  De  drejede  sig  alle  om 
de  farlige  Udsigter  for  Kongeriget,  naar  Kongen  begav  sig 
paa  en  saa  lang  Kejse,  medens  Tronfølgeren  ikke  var  bestemt 
(Ludvig  havde  den  Gang  kun  en  Datter  paa  fire  Aar),  og 
saa  mange  Oprør  med  Understøttelse  af  England  kunde  bringe 
Kronen  til  at  vakle  paa  de  capetingiske  Fyrsters  Hoved. 
Hvorledes  kunde  ogsaa  den  Mand  systematisk  have  modsat 
sig  Korstogene,  som  strax  efter  sin  Konges  Hjemkomst 
helligede  hele  sin  Tid  og  alle  sine  Tanker  til  Forberedelsen 
paa  egen  Bekostning  af  et  Tog  hinsides  Havet,  hvis  øverste 
Ledelse  han  forbeholdt  sig?  Kunde  en  Præst  fordømme  et' 
Forsøg,  som  de  kristne  syriske  Rigers  overhængende  Fare 
paalagde  Evropa  som  en  Samvittighedspligt  og  som  en  Ga- 
ranti for  egen  Sikkerhed?  Kunde  den  indsigtsfulde  Minister 
hos  et  endnu  svagt  Kongedømme  forskrækkes  over  et  Fore- 
tagende, hvis  sikre  Udbytte,  hvorledes  end  ellers  Resultatet 
blev,  var  at  frigjøre  Monarken  og  knække  alle  Vasallernes 
Magt?  Er  det  endelig  muligt  at  antage,  at  en  Munk  i  det 
tolvte  Aarhundrede,  der  var  opdragen  under  Alterets  Beskyt- 
telse, ene  kunde  forblive  fremmed  for  den  Bevægelse,  som 
Jerusalems  Fare  havde  vakt  i  alles  Sind?  Den,  som  skulde 
styre  Kongeriget  paa  en  saa  lykkelig  Maade,  havde  ikke  i 
den  Grad  stillet  sig  uden  for  det  nationale  Liv.     Man  styrer 

kun  et  Samfund  under  Betingelse  af,  at  man  deler  dets  Tro 
og  dets  ædle  Følelser. 

Den  Enhed,  der  herskede  i  alle  Følelser,  ja  man  kunde 
næsten  sige  i  alle  Tanker,  udgjør  denne  Periodes  Storhed 
trods  Institutionernes  og  Sædernes  Plumphed.  St.  Bernhard 
gjennemilede  Evropa,  og  fra  Bretagnes  Grænser  til  Donaus 
Bred  rejste  han  alle  Nationer  ved  sin  Tales  Storm.  I 
Etampes  samledes  Eigets  Baroner  og  Præla.ter  til  en  stor 
Rigsforsamling.  Det  gjaldt  om  at  organisere  Afmarchen  af 
en  Hær,  der  bestod  af  et  helt  Folk,  og  at  sørge  for  Sty- 
relsen af  Riget,  eftersom  den  ædle  Konge  til  sine  tro  Mænds 
store  Tilfredshed  havde  besluttet  at  stille  sig  i  Spidsen  for 
den.  Maaske  vilde  man  have  raadslaaet  længe,  hvis  ikke 
St.  Bernhard  havde  rejst  sig  og,  i  det  han  pegede  paa  den 
fromme  Greve  af  Nevers  og  Abbeden  af  St.  Denis,  havde 
raabt  med  sin  mægtige  Rest:  »Der  er  to  Sværd;  det  er 
tilstrækkeligt!«  Vilhelm  af Nevers's Fromhed  var  kjendt  af 
hele  Frankrig,  Sugers  Visdom  ikke  mindre,  og  de  Fejl,  der 
vare  blevne  begaaede,  siden  han  havde  ophørt  at  tage  aktiv 
Del  i  Statsstyreisen,  havde  yderligere  foroget  hans  Ry. 

Med  en  Vedholdenhed,  der  bekræftes  af  alle  samtidige, 
stred  Suger  i  flere  Maaneder  imod  Kongens  Vilje,  der  mer 
end  nogen  anden  havde  bifaldet  Forsamlingens  Valg-,  han 
modstod  endog  St.  Bernhard,  hvem  Kejseren  ikke  kunde 
modstaa,  og  det  var  kun  paa  Pave  Engens  udtrykkelige  Be- 
faling, at  han  modtog  den  kongelige  Magt,  som  blev  ham 
overdragen!  sin  fulde  Udstrækning.  Greven  af  Nevers  havde 
tilbagevist  den  tunge  Byrde,  som  man  havde  paatænkt  at 
lade  ham  dele  med  Suger.  Han  erklærede  Baronerne ,  at 
han  havde  aflagt  Løfte  om  at  indtræde  i  et  Kartheuser- 
kloster,  og  ingen  vilde  have  vovet  at  raade  ham  til  at  bryde 
det.  Saaledes  var  A  and  en  i  dette  Aarhundrede,  at  man  ikke 
mere  forundrede  sig  over  at  se  en  Munk  forlade  sit  Kloster 
for  at  styre  et  Rige  end  over  at  se  en  Prins  forlade  Verden 
for  at  begrave  sig  i  Bodfærdighedens  Kutte.     " 

Suger  var  den  Gane:  65  Aar  gammel.  Han  havde  set 
Ludvig  den  yngre  blive  fedt,  han  havde  forestaaet  hans  Op- 
dragelse og  hans  Giftermaal,  og  han  saae  ham  nu  drage 
bort  med  Hj ærtet  fuldt  af  meget  sørgelige  Anelser.  Kongen 
begav  sig  til  St.  Denis  med  Paven,  der  endnu  en  Gang  var 
fordreven  fra  Italien;  han  steg  ind  i  Martyrernes  Hvælving 
og  lukkede  dens  Gulddør  med  sin  egen  Haand,  derpaa  mod- 
tog han  efter  Skik  og  Brug  det  hellige  Banner  og  Pilegrims- 
tegnet,  og  efter  at  have  udgydt  Strømme  af  Taarer  i  den 
beskedne  Celle,  hvor  Overtageren  af  hans  Myndighed  lyste 
sin  faderlige  Velsignelse  over  ham,  drog  han  afsted  med 
Dronningen  over  Tyskland  og  Ungarn  til  Konstantinopel,  det 
første  Bedested  paa  den  farefulde  Rejse. 

Abbeden  af  St.  Denis  havde  medgivet  Kongen  som 
Kapellan  og  Sekretær  en  ung  Gejstlig,  der  besad  hele  hans 
Tillid.  Odo  af  Deuil  fulgte  Ludvig  VIL  i  Paladserne  og  i 
Teltet,  midt  i  Konstantinopels  Pragt  og  i  et  Felttogs  Ulykker, 
under  hvilket  Kejserrigets  og  Frankrigs  to  Hære  tilintet- 
gjordes. I  den  Beretning,  som  han  tilegnede  />sin  Fader 
Suger«  og  sendte  ham  fra  Antiokia,  kan  man  læse  om  store 
Scener  af  heltemodig  Uforsigtighed  og  exempelløse  Ødelæg- 
gelser. Deri  aabenbarer  sig  i  hele  deres  Sandhed  Vestevropæ- 
ernes  Forbavselse  ved  at  se  Byzants's  Vidundere,  det  frankiske 
Blods  uovervindelige  Antipathi  mod  den  græske  Race,  og 
disse  Jærnmænds  Mod  under  Kampen  i  Kappadokiens  Bjærge 
mod  Forræderiet,  Hungersnøden  og  Døden. 

Medens  Ludvig  kæmpede  mod  de  Vantro  med  saa  meget 
Mod  og  saa  ringe  Held,  og  medens  han,  efter  at  være  und- 
sluppen Tyrkernes  Sværd,  udhvilede  sig  i  Antiokia,  hvor 
der  ventede  ham  nye  Prøvelser  og  Sorger,  styrede  Abbed 
Suger  Riget.  Paa  Grund  af  huslige  Stridigheder  i  Vilhelm 
Erobrerens  Familie,  som  forhindrede  England  i  at  foretage 
sig  noget  mod  Frankrig  paa  det  Tidspunkt,  og  i  Særdeleshed 

ved  den  aarvaagne  Bistand,  som  ydedes  af  Pavedømmet,  der 
var  en  naturlig  Beslcytter  for  alle  de  korsfarende  Fyrster, 
modte  Regenten  i  Begyndelsen  færre  Vanskeligheder,  end 
han  havde  frygtet.  Den  Bandlysning,  der  paa  Forhaand  var 
udstedt  mod  enhver,  som  vilde  bryde  den  offentlige  Fred  i 
Kongens  Fraværelse,  standsede  Sammensværgelser  og  gjorde 
sig  gjældende  mod  alle  onde  Hensigter.  Borgerne  i  Kom- 
munerne og  de  Baroner,  som  vare  forblevne  hjemme  i  deres 
Borge,  og  som  for  at  benytte  sig  af  Kongens  Fraværelse 
maaske  ikke  vilde  være  vegne  tilbage  for  et  Oprør,  frygtede 
alle  for  at  begaa  en  Helligdomsbrøde.  8aa  stor  var  den 
moralske  Magts  Triumf  over  den  militære  Magt  i  dette 
Samfunds  Skjød ,  der  endnu  stod  Barbariet  saa  nær,  at  en 
Munk  af  lav  Herkomst  fra  sin  Celle  kunde  regere  Frankrig 
og  betynge  det  med  Skatter  i  Løbet  af  3  Aar  uden  at 
vække  større  Modstand,  end  der  let  lod  sig  undertrykke.  At 
forsyne  Kongen  med  Penge,  at  sende  ham  tilstrækkeligt  til 
at  føde  Hæren  og  bestride  Hoffets  Udgifter,  blev  den  stadige 
Tanke  hos  Suger  baade  Dag  og  Nat.  Af  de  elleve  Breve 
fra  Ludvig  VII.  til  Regenten,  som  endnu  existere,  findes  der 
ikke  et,  uden  at  Kongen  jo  kommer  tilbage  til  sine  pres- 
serende Fornødenheder,  i  det  han  bønfalder  sin  Minister  om 
at  komme  sig  til  Hjælp  med  alle  Midler  for  at  hjælpe  ham 
til  at  redde  Levningerne  af  Hæren.  Snart  fordrer  han  Mønt, 
som  han  beder  ham  om  at  sende  uden  Ophold  ved  sikre 
Sendebud,  snart  foreskriver  han  ham  at  udløse  af  Tempel- 
herrernes Hænder  de  Forskrivninger,  som  han  har  maattet 
udstede  til  denne  Orden,  der  var  Frankrigs  Interesser  saa 
inderlig  hengiven.  Om  ogsaa  Ludvig  undertiden  for  ikke  at 
jage  alt  for  stor  Skræk  i  Folkets  Sind  skjuler  en  Del  af  de 
Farer,  der  true  ham,  undlader  han  dog  aldrig  at  tilkjende- 
give  sin  Trang  og  sin  Ulykke,  og  han  opfordrer  Suger  til 
at  staa  ham  bi,  snart  med  Rigets  Lidtægter,  snart  med 
Abbediets  Formue,  i  det  han  med  en  Slags  sønlig  For- 
trøstning stoler  paa  hans  Troskab  og  hans  gamle  Hengivenhed. 

Suger  forstod  at  raade  Bod  paa  alt  med  en  beundringsværdig 
Handlekraft  og  Opofrelse.  Han  medbragte  til  Forvaltningen 
af  Eigets  Finanser  den  samme  Sans  for  Orden  og  Økonomi, 
som  han  havde  udvist  ved  Bestyrelsen  af  sit  Klosters 
Formue,  og  han  opnaaede  snart  at  forøge  Indtægterne. 
Man  veed,  at  de  kongelige  Indtægter  i  det  tolvte  Aarhun- 
drede  ikke  bestod  af  synderligt  andet  end  af  Skatter,  der 
direkte  hvilede  paa  Bønderne,  og  af  Prisen  for  de  Godser, 
der  bortforlenedes,  af  Kronen;  men  ingen  forstod  sig  bedre 
end  Suger  paa  at  drage  det  storst  mulige  Udbytte  ud  af 
.  Avisgaarde  og  Domæner.  Om  han  derfor  ogsaa  i  sine  sam- 
tidiges Øjne  gik  for  at  være  en  gj  er  rig  Minister,  maa  Efter- 
verdenen bøje  sig  med  Agtelse  for  Mindet  om  denne  dygtige 
Bestyrelse,  der  frelste  en  Konges  Ære  og  Levningerne  af 
en  stor  Hær.  Den  Respekt,  som  Regenten  indgød,  kunde 
imidlertid  ikke  forhindre  Indtrykket  af  de  sørgelige  Efter- 
retninger, der  kom  fra  Asien.  Virkningen  deraf  var  skræk- 
kelig, hvor  megen  Umage  end  Suger  gjorde  sig  for  at  skjule 
deres  virkelige  Karakter.  Hundrede  Tusende  Mand  vare 
omkomne,  og  Blomsten  af  den  franske  Adel  var  falden.  Ved 
Efterretningen  om  disse  Ulykker,  som  Rygtet  ikke  engang 
kunde  overdrive,  saa  knusende  vare  de,  blev  Bevægelsen 
almindelig,  og  hvis  ikke  Pavens,  St.  Bernhards  og  Biskop- 
pernes Prædikener  og  vidunderlige  Anstrængelser  havde  været, 
kunde  man  have  frygtet  alt  af  et  Folks  Fortvivlelse,  til 
hvilket  Forsynet  havde  stillet  en  saa  frygtelig  Prøve  for 
dets  Tro.  Ludvig  VIL  bidrog  med  sin  sædvanlige  Uklogskab 
til  at  forværre  den  alt  tilstrækkelig  vanskelige  Situation. 
Han  havde  i  Antiokia  paa  en  opsigtsvækkende  Maade  ladet 
sig  skille  fra  sin  Dronning  Eleonore,  hvis  alt  for  aabenbare 
Udsvævelser  rigtignok  havde  maattet  saare  ham  dybt,  men 
som  Politiken  maatte  byde  ham  at  behandle  meget  skaan- 
somt,  hvilket  ogsaa  Suger  bønfaldt  Kongen  om.  Denne  Fyrst- 
inde disponerede  nemlig,  som  Beherskerindeaf  Guienne,  Akvi- 
tanien  og  Poitou,  over  Halvdelen  af  Rigets  Magt,  og  Syriens 

franske  Fyrsteademmer  bleve  næsten  alle  styrede  af  Prinser 
af  hendes  Slægt.  Til  Bruddet  med  Dronningen,  som  for- 
kyndte en  forestaaende  Forskydeise,  føjede  Ludvig  endnu 
den  Fejl  paa  Grund  af  en  Misstemning,  om  hvis  Natur  Da- 
tidens Skribenter  ingen  Forklaring  give,  at  sende  sin  Broder, 
Grev  Robert  afDreux,  den  præsumptive  Arving  til  Kronen, 
tilbage  til  Frankrig.  Det  var  at  give  de  misfornøjede  en 
Fører  og  at  svække  Regentens  Myndighed  i  det  Øjeblik,  da 
han  havde  at  kæmpe  med  de  største  Hindringer.  Næppe 
var  Grev  Robert  vendt  tilbage  til  Rigets  Jordbund  med 
Bekræftelse  paa  de  ulykkelige  Efterretninger,  der  vare  komne 
fra  Asien,  fer  hans  Navn  blev  et  Løsen  for  Sugers  Mod- 
standere og  for  alle  dem,  der  betragtede  Ludvig  VIL  som 
uden  Redning  fortabt.  Regenten  kæmpede  den  Gang  mod 
nogle  Biskopper  for  at  opretholde  Kronens  Rettigheder,  og 
han  havde  efter  Samraad  med  Pavedømmet  indladt  sig  paa 
at  reformere  mægtige  religiøse  Stiftelser.  Alle  de  truede 
Interesser  forbandt  sig  med  det  kommunale  Demokrati,  der 
var  blevet  sat  i  en  levende  Bevægelse  ved  nogle  heldige 
Opstande  paa  forskjellige  Steder  af  Frankrig.  Allerede  strøm- 
mede mange  af  Almuen  til  ved  Grev  Roberts  Ankomst  og 
ønskede  ham  »et  langt  Liv  og  den  højeste  Magt«  ;  en  Del 
af  Gejstligheden  ydede  Bistand  til  disse  Bevægelser,  og 
Regentens  Magt  vilde  være  bleven  stærkt  kompromiteret, 
hvis  han  ikke  havde  knækket  Roberts  Dristighed  og  tvunget 
ham  til  at  give  en  passende  Oprejsning  for  sin  Brøde. 
Ingen  af  Datidens  Forfattere  fremstille  •  de  Midler,  der  bleve 
anvendte  af  Suger  til  at  besejre  den  Uorden,  hvis  Karakter 
kun  angives  meget  ubestemt.  Man  veed  kun  af  Regentens 
Brevvexling  med  Paven,  at  han  sammenkaldte  Rigets  Prælater 
og  Baroner  til  et  Parlament,  og  denne  Forsamling  synes  at 
være  kommen  sammen  i  Soissons;  men  om  dens  Forhand- 
linger og  disses  Resultat  haves  ingen  sikker  Kundskab.  Det 
eneste,  man  veed  med  Vished,  er,  at  det  kun  var  ved 
Hjælp   af  Pavens  Magt,    at  Suger  overvandt  de  Vanskelig- 

heder,  som  rejstes  mod  ham  fra  Gejstligheden  selv.  Engen 
III.  fremhæver  i  et  Encyklicon,  der  blev  henvendt  til  alle 
Rigets  Biskopper,  og  som  endnu  er  bevaret,  hvor  uhyre  en 
Brøde  det  var  at  forraade  en  Konge,  som  var  Martyr  for 
Kirkens  Sag;  han  foreskriver  sine  Brødre  at  vaage  over 
Hjordens  Beskyttelse,  og  han  udtaler  en  frygtelig  Eordøm- 
melse  over  enhver,  der  vovede  at  forgribe  sig  enten  paa  den 
Fyrstes  Rettigheder,  som  var  beklædt  med  Korsfarernes 
Tegn,  eller  paa  den  Myndighed,  som  var  overdragen  Rigets 
Regent,  I  denne  Krise  frelste  Kirken  Kongedømmet,  og 
Suger  sejrede  over  Gejstligheden,  Demokratiet  og  Lensvæsenet, 
der  havde  forbundet  sig  sammen,  ved  Hjælp  af  Pavedømmet, 
den  eneste  Magt,  der  beherskede  alle  de  andre;  men  den 
ædle  Oldings  Kræfter  udtømtes  i  denne  Kamp,  han  frygtede 
med  hver  Dag  ikke  at  kunne  holde  ud  indtil  Kongens  Til- 
bagekomst. For  at  fremskynde  Monarkens  Hjemrejse  sendte 
han  Bud  paa  Bud  til  Orienten  med  Bøn  til  ham  om  at 
have  Medlidenhed  saa  vel  med  sit  Rige  som  med  Manden, 
til  hvem  han  havde  betroet  Regeringen.  Lange  Maaneder 
gik  hen  i  Uvished;  thi  Afstandene  vare  lange,  og  Forbin- 
delserne farlige.  Endelig  erfarer  Suger,  at  Kongen  er  landet 
i  Calabrien,  og  et  sidste  Brev  fra  Ludvig  til  den  tro  Minister 
indbyder  ham  til  at  drage  ham  ene  i  Møde  forud  for  Hoffet, 
for  at  intet  skal  forstyrre  deres  Glæde  og  deres  fortrolige 
Meddelelser. 


Med  Ludvigs  Tilbagekomst  ender  egentlig  Sugers  po- 
litiske Tilværelse.  I  nogle  korte  Brudstykker  af  St.  Bern- 
hards Breve  kan  man  finde  Spor  af  de  Begivenheder,  der 
udfyldte  de  sidste  to  Aar  af  hans  Liv.  Reformen  af  Rigets 
store  Abbedier  synes  at  have  været  Hovedgjenstanden  for 
hans  Anstrængelser  og  vedholdende  Omhu,  medens  Forfat- 
ternes Tavshed  ikke  tillader  at  afgjøre,  om  han  spillede  nogen 

Rolle  i  Kronens  Raadslagninger.  Der  var  dog  et  stort 
Spwrgsraaal  paa  Dagsordenen  lige  fra  den  Dag,  da  Kongen 
betraadte  Frankrigs  Jordbund.  Ludvig  holdt  fast  ved  at 
ville  forskyde  Eleonore.  Hans  Beslutning  var  begrundet  i 
den  Opsigt,  som  Vilhelm  af  Akvitaniens  Datter  gjorde  ved 
sine  Udsvævelser,  og  maaske  ogsaa  deri,  at  hun  var  nær  ved 
en  Alder,  hvor  Frugtbarheden  plejer  at  høre  op,  og  endnu 
ikke  havde  givet  ham  en  mandlig  Arving.  Arvefølgen  i 
Hertugdommerne  x^kvitanien,  Guienne  og  Poitou  syntes  ham 
desuden  sikret  ved  Fødslen  af  de  to  Prinsesser  i  Ægteskabet 
med  Eleonore,  da  disse  arvede  deres  Moder.  Med  sin  sæd- 
vanlige Mangel  paa  Forudseenhed  vægrede  Ludvig  sig  endog 
ved  at  diskutere  Udsigten  til,  at  Dronningen  indgik  et  nyt 
Ægteskab,  da  hans  Hustru,  sagde  han,  var  alt  for  offentlig 
vanæret  til,  at  den  ringeste  Adelsmand  i  Evropa  kunde 
indlade  sig  paa  at  ægte  hende.  Man  veed,  at  Greven  af 
Anjou,  der  senere  besteg  Englands  Trone,  ikke  viste  sig 
saa  nøjeregnende,  og  ingen  er  uvidende  om  de  sørgelige 
Følger  af  denne  Forbindelse  for  Frankrig.  Det  er  umuligt 
med  Sikkerhed  at  bestemme  Sugers  Rolle  i  dette  vigtige 
Forhold,  Hans  Breve  til  Ludvig  VIL  under  det  orientalske 
Tog  konstatere  de  vise  Raad,  som  han  gav  for  at  forebygge 
et  Brud.  Om  han  vedblev  at  give  dem,  efter  at  Bruddet  var 
blevet  en  Kjendsgjerning,  veed  man  ikke.  Skilsmissen  paa 
foregiven  Grund  af  Slægtskab  var  i  over  et  Aar  Gjenstand 
for  vanskelige  Underhandlinger  med  Rom.  Den  blev  for- 
kyndt paa  en  Forsamling  i  Beaugency,  nogle  Maaneder  efter 
Sugers  Død.  Da  Eleonore  det  følgende  Aar  atter  havde 
overtaget  Besiddelsen  af  sine  store  Domæner,  undlod  man 
ikke  at  sige,  at  hvis  den  dygtige  Minister  havde  levet,  vilde 
Frankrig  ikke  have  mistet  Akvitanien,  og  Sugers  Hæder 
voxede  som  Følge  af  de  offentlige  Ulykker  og  som  Virkning 
af  disse. 

I  Sugers  sidste  Leveaar  beherskedes    han  af  en  eneste 
Tanke,   der   lige    saa    meget   karakteriserer   Aarhundredet, 

hvori  den  fremkom,  som  Manden,  der  vovede  at  fatte  den. 
Suger  døde  under  Forberedelserne  til  et  Tog,  som  han  paa- 
tænkte selv  at  lede  i  Syrien,  og  hvortil  han  havde  skaffet 
sig  Bemyndigelse  af  Paven,  efter  at  Eugen  havde  henvendt 
faderlige  Indsigelser  til  ham  af  Hensyn  til  hans  høje  Alder 
og  svage  Helbredstilstand.  At  befri  Jerusalem,  der  blev 
haardt  trængt  af  Tyrkerne,  var  blevet  hele  den  daværende 
Slægts  stadige  Tanke ;  thi  Jerusalem  var  for  alle  et  Fædre- 
land i  dette  Ords  højeste  Betydning.  Ludvig  VIT.  var 
næppe  vendt  tilbage  til  Evropa  efter  talløse  Farer  og 
Ulykker,  før  han  i  Rom  forkyndte  sin  Hensigt  at  vende 
tilbage  til  Asien.  Hvad  enten  Suger  gav  efter  for  den 
samme  Tilskyndelse  eller,  hvad  der  er  mere  sandsynligt, 
han  haabede  at  naa  det  samme  Maal,  medens  han  sparede 
Kongen  og  Riget  for  store  Farer,  besluttede  han  at  komme 
de  kristne  Fyrstendømmer  til  Hjælp  og  at  ofre  paa  denne 
Sikkerheds  og  Æres  Interesser  de  næsten  kongelige  Rig- 
domme, han  havde  sammenhobet  under  sin  lange  Bestyrelse. 
Han  havde  desuden  modtaget  Breve  fra  Kongen  af  Jerusa- 
lem og  fra  Patriarken  i  Antiokia,  der  begge  bønfaldt  ham 
om  at  sætte  alt  i  Væ^rk  for  at  understøtte  Antiokia,  der 
var  Hovedbolværket  for  Kristenheden  i  Asien.  Hans  klare 
Aand  havde  ofte  fattet  de  to  Hovedgrunde  til,  at  Ludvig 
VII.'s  og  Kejser  Konrads  Korstog  var  mislykket,  nemlig  det 
altfor  store  Antal  af  Korsfarere  og  den  lange  Rejse  gjennem 
det  græske  Kejserrige.  Han  indsaa,  at  den  første  Betingelse 
for  et  heldigt  Udfald  var  at  ombytte  den  lige  saa  lange  som 
farlige  Rejse  med  Søvejen  og  lande  direkte  paa  Syriens 
K3'ster  for  ikke  mere  at  have  noget  at  skaffe  med  Grækerne ; 
han  troede  dernæst,  at  et  Korps  paa  en  halv  Snes  Tusende 
Mand,  der  vare  en  stræng  Disciplin  underkastede  og  velfor- 
synede med  Vaaben  og  Penge,  vilde  kunne  yde  de  franske 
Byer,  som  truedes  af  Tyrkerne,  større  Tjenester  end  talløse 
Hære.  Uagtet  han  allerede  var  udtømt  af  Sygdom,  beskæf- 
tigede  han   sig   med   selv   at  sammensætte   dette  udvalgte 

Korps;  han  hvervede  de  paalideligste  Mænd  og  de  mest  erfarne 
Riddere  for  det  hellige  Tog,  og  det  er  et  prægtigt  Skue  at 
se  den  gamle  Munk,  liggende  paa  Sottesengen,  kalde  om  sig 
de  Soldater  og  Anførere,  der  havde  erhvervet  sig  hans  Tillid, 
og  at  give  dem  de  sidste  Instruxer  for  et  Tog,  hvis  Til- 
beredelser standsedes  ved  hans  Død  trods  det  højtidelige 
Løfte,  han  havde  ladet  dem  aflægge  om  at  udføre  det. 

Suger  døde  i  en  Alder  af  over  70Aar  efter  i  et  halvt 
Aarhundrede  at  have  udøvet  en  stadig  og  stedse  lykkelig 
Indflydelse  paa  Frankrigs  Skæbne  og  efter  at  have  gjort  Ud- 
gifter og  realiseret  Planer,  der  vilde  have  faaet  Konger  til 
at  vige  tilbage.  Den  forladte  torældrelose  blev,  ene  ved  sin 
Aands  Retsindighed  og  sin  Karakters  Myndighed,  den  største 
Mand  i  Lensmonarkiet  og  et  lysende  Exempel  paa  den  Over- 
legenhed, som  ethvert  Samfund  paa  sin  Maade  godkj ender, 
og  som  alle  Aarhundreder  prise. 

J.  H.  Holm. 

Skji 


:jønt  det  fortrinsvis  er  som  Landmagt,  at  det  franske 
Folk  ved  sine  Sejre  er  blevet  »den  store  Nation«,  vilde  det 
dog  være  ubilligt,  om  man  derover  forglemte,  hvad  fransl^e 
Sømænd  igjennem  Tiderne  have  udfort  til  deres  egen  og  Landets 
Hæder.  Enkelte  af  disse  Heltes  Navne  ere  vel  kjendte  over  hele 
Evropa,  men,  som  rimeligt  er,  naa  adskillige  af  dem  i  Almin- 
delighed ikke  ud  over  Frankrigs  Grænser,  især  naar  deres 
Virksomhed  ligger  længere  Tid  tilbage.  Dette  Tidsskrift 
har  for  ikke  længe  siden  bragt  en  kortere  Skildring  af  en 
saadan  fransk  Søhelt**),  og  muligvis  vil  det  ikke  være  uden 
Interesse  for  vore  Læsere  i  det  følgende  at  lære  en  anden 
at  kjende,  hvis  Liv  er  endnu  rigere  paa  Bedrifter  end  hins, 
og  som  vel  ogsaa  maa  siges  at  indtage  en  betydeligere 
Plads  i  den  fransk  Marine.  Det  er  Duguay-Trouin.  Lige- 
som Jean  Bart  tilhører  ogsaa  han  Ludvig  den  fjortendes 
Periode,  der  frembragte  saa  mange  Helte;  men  han  er  en 
Del  yngre,  hvorfor  hans  fleste  og  største  Bedrifter  falde  i 
den  spanske  Arvefølgekrig;  det  er,  ligesom  han  skulde  er- 
statte den  bortgangne  Bart. 


I. 

Duguay-Trouin  er  fra  Byen  St.  Malo,  der  foruden  ham  og- 
saa har  fostret  flere  andre  kjække  Sømænd.     Familiens  Navn  er 


*)  Efter  Ad.  Badin:  Duguay-Trouin,  Paris  1866. 
**)  Se  Afhandlingen  Jean  Bart  i  Histor.  Archiv  1875.  IL  S.  320  ogfi. 

knyttet  til  Søen,  i  det  Faderen,  Lue  Trouin,  i  lang  Tid  var 
Kaperkaptejn  og  senere  Handelsmand ;  han  var  gift  med  Mar- 
guerite Boscher,  som  blev  Moder  til  syv  Børn.  Af  disse 
nævnes  her:  Lue  Trouin,  den  ældste  og  Faderens  Efter- 
følger i  Handelen,  som  udrustede  mange  af  de  Skibe,  hans 
berømte  Broder  førte  til  Sejr,  samt  de  to  yngste  Sønner, 
Etienne  og  Nicolas,  der  begge  som  unge  Mennesker  havde 
samme  hæderfulde,  men  sørgelige  Skæbne,  at  falde  i  Kampen 
for  deres  ældre  Broder,  vor  Helt,  Kené  Trouin.  Denne  er 
født  d.  10de  Juni  1673;  sine  første  Aar  tilbragte  han  i 
Landsbyen  du  Gué,  og  det  er  efter  denne,  at  han  i  Følge 
gammel  Skik  i  Bretagne  senere  antog  Navnet  Dugué  eller 
Duguay-Trouin.  Faderen  havde  bestemt  ham  for  den  gejst- 
lige Løbebane,  hvorfor  han  blev  sendt  til  Kollegiet  i  Rennes, 
men  den  vordende  Korsar  duede  ikke  til  dette  rolige  Liv, 
og  efter  Faderens  Død  blev  han,  femten  x4ar  gammel,  sendt 
til  Caen  for  at  stadere  Filosofi.  Heller  ikke  dette  kunde 
fængsle  ham;  han  forsømte  Studierne  for  Legemsøvelser  og 
forskjellige  ridderlige  Idrætter  og  endte  med  at  komme  i 
slet  Selskab,  saa  at  han  førte  et  noget  uordentligt  og  om- 
flakkende Liv.  Ved  denne  Tid  kom  han  ogsaa  til  Paris,  som 
han  gjærne  vilde  se;  men  da  han  i  et  Herberg  tilfældigvis 
hørte,  at  hans  ældste  Broder  var  der,  forlod  han  skyndsomst 
Byen  uden  at  faa  mere  af  den  at  se  og  vendte  tilbage  til  Caen, 
hvor  Broderen  kort  efter  traf  ham  og  sendte  ham  hjem.  Netop 
ved  denne  Tid  havde  Liguen  i  Augsburg  begyndt  Krig  med 
Frankrig;  i  regulære  Søslag  hævdede  Tourville  sit  Lands 
Hæder  mod  Hollands  Flaader,  medens  talrige  Kaperskibe,  førte 
af  Mænd  som  Jean  Bart,  Forbin,  Nesmond  o.  fl.,  tilføjede 
Fjendernes  Handel  kolossale  Tab.  Ligesom  fra  Dunkerque 
og  andre  Søstæder  udgik  ogsaa  fra  St.  Malo  talrige  Kapere, 
og  paa  en  af  disse,  »la  Trinité«  (18  Kanoner,  128  Mand),  hvori 
Huset  Trouin  var  stærkt  interesseret,  blev  den  uheldige 
Student  fra  Caen  sendt  om  Bord  som  frivillig.  I  Begyn- 
delsen døjede  han  meget  af  Søsyge;  men  snart  fik  han  i  en 

20* 

Kamp  mod  en  hollandsk  Korsar  Lejlighed  til  at  vise  sit 
Mod,  i  det  han  var  blandt  de  første  paa  Fjendens  Dæk.  Nu 
var  han  kommen  paa  sin  rette  Hylde,  og  næste  Aar  kom 
han  efter  eget  Forlangende  om  Bord  paa  Skibet  »le  Gre- 
nadan«,  til  hvis  Udrustning  hans  Familie  ligeledes  havde 
bidraget.  Paa  dette  Togt  mødte  man  femten  armerede  en- 
gelske Handelsskibe;  paa  Duguay-Trouins  indstændige  Ben 
blev  det  største  af  disse  entret;  selv  var  han  først  om  Bord 
og  tog  Kaptejnen  til  Fange,  hvorpaa  Skibet  strøg  Flag. 
Uden  at  spilde  et  Øjeblik  gik  Duguay-Trouin  tilbage  paa 
»Grenadan«  for  at  entre  et  nyt  Skib;  i  sin  Iver  passede 
han  ikke  paa,  men  faldt  i  Vandet,  saa  at  to  Matroser  maatte 
trække  ham  op;  men  han  kom  dog  tids  nok  til  at  være  med 
ved  dette  Skibs  og  endnu  et  tredjes  Erobring.  En  saadan 
Uforfærdethed  fortjente  Belønning,  og  haus  Familie  mente 
derfor  at  kunne  betro  ham  en  mindre  Kommando ;  det  blev  en 
lille  Fregat  »Danycan«  paa  14  Kanoner  og  98  Mand.  Den 
unge  Kaptejn  var  da  18  Aar  gammel. 

Allerede  næste  Aar  (1692)  fik  han  et  lidt  større  Skib, 
»le  Coetquen«,  (18  Kan.  og  140  Mand)  og  gik  paa  Togt 
med  en  anden  Fregat,  »Saint-Aaron«;  Lykken  førte  dem  i 
Møde  en  Del  Handelsskibe,  eskorterede  af  to  Fregatter,  som 
vor  Helt  angreb  og  gjorde  sig  til  Herre  over,  medens  hans 
Kammerat  tog  en  Del  Koffardiskibe.  Angreb  af  Fjender  og 
Uvejr  formindskede  dog  noget  det  tagne  Bytte,  men  for- 
inden sin  Hjemkomst  tog  »Coetquen«  endnu  to  Priser,  saa 
dette  Aars  Udbytte  blev  ganske  betydeligt.  Atter  fik  Du- 
guay-Trouin en  ny  Kommando,  det  var  et  af  Marinens  Skibe, 
>le  Profond«,  paa  32  Kanoner;  men  dette  blev  snart  ombyttet 
med  en  anden  Fregat,  »l'Hercule«,  hvormed  han  krydsede  i 
Kanalen.  Her  gjorde  han  fire  Priser,  men  ikke  tilfreds 
hermed  vilde  han  dog  ikke,  skjønt  Levnedsmidlerne  begyndte 
at  slippe  op,  og  hans  Mandskab  blev  utaalmodigt,  vende 
hjem,  i  det  han  haabede  paa  større  Bytte.  Da  saae  han 
en  Nat  i  Drømme  to  store  Skibe  for  fulde  Sejl  styre   imod 

sig,  og  da  han  stod  op,  var  det  første,  hans  Øje  mødte,  to 
engelske  Skibe  paa  28  Kanoner;  nogle  Timer  efter  vare  de 
hans  Bytte,  og  deres  rige  Ladning  af  Sukker,  Indigo,  Guld 
og  Sølv  skaffede  Ejerne  af  hans  Skib  en  smuk  Indtægt. 
Det  følgende  Aar(  1694)  gik  Duguay-Trouin  om  Bord  paa  et 
nyt  Skib,  »la  Deligente«,  (40  Kanoner,  250  Mand)  og  tog 
uden  for  Cap  St.  Vicente  3  Skibe ;  senere  angreb  han  i  Følge 
med  sit  tidligere  Skib  »l'Hercule«  fire  hollandske  Skibe, 
hvoraf  det  ene  maatte  stryge  Flag;  dog  ikke  altid  gik  det 
saa  heldig;  Lykkens  Gudinde  kan  ogsaa  have  sine  Øjeblikke, 
hvori  hun  svigter  sine  Yndlinge. 

En  Morgenstund  i  Maj  Maaned  i  taaget  Vejr  traf  Du- 
guay-Trouin paa  en  engelsk  Eskadre,  bestaaende  af  sex 
Skibe,  som  førte  mellem  50  og  70  Kanoner,  medens  »la  De- 
ligente« kun  havde  40  Kanoner.  Modstand  var  altsaa  umulig 
og  Flugt 'ligesaa,  da  han  befandt  sig  imellem  Eskadren  og 
Kysten.  Han  besluttede  nu  at  sælge  Livet  saa  dyrt  som 
mulig;  dristig  angreb  han  et  af  de  engelske  Skibe,  som 
var  noget  fjærnere  fra  de  andre,  og  haabede  ved  at  holde 
Kampen  gaaende  med  dette  til  sidst  at  naa  rum  So  med 
sin  gode  Sejler;  dette  skete  dog  ikke.  Da  hans  Fregat  havde 
mistet  flere  Sejl,  halede  Modstanderen  stærkt  ind  paa  den 
og  beredte  sig  til  en  Entring.  Med  en  mageløs  Dumdristighed 
besluttede  den  uforfærdede  Duguay  at  forekomme  dette  ved 
selv  at  entre  sin  Fjende;  men  en  Misforstaaelse  af  en 
af  hans  Officerer  lod  det  gunstige  Øjeblik  gaa  tabt,  og  snart 
havde  den  tapre  Franskmand  ikke  mindre  end  fire  Modstan- 
dere over  for  sig;  alligevel  sender  han  Fjenden  det  glatte 
Lag  og  søger  at  rejse  sit  Mandskabs  Mod.  Da  truer  en  ny 
frygtelig  Fare:  der  er  Ild  i  Krudtkammeret;  modig  stiger 
Duguay-Trouin  selv  ned  og  slukker  den,  men  da  han  atter 
staar  paa  Dækket,  er  hans  Flag  strøget.  Han  lader  det 
atter  hejse  og  gjenoptager  Kampen,  trods  alle  Modforestil- 
linger, og  først,  da  han  selv  falder  om,  ramt  af  en  Kugle, 
giver  han  Ordre  til  at  stryge  Flaget.    Saaledes  blev  Helten 

Englændernes  Fange  og  kom  20  Dage  efter  til  Plymouth ; 
her  gik  han  i  Begyndelsen  frit  omkring,  hans  Personlighed 
og  Heltemod  skaffede  ham  Venner,  ja  selv  Veninder,  i  det, 
som  han  selv  fortæller  i  sine  Memoirer,  »en  meget  hæderlig  og 
meget  elskværdig  Kjøbmandsenke«  fattede  Kjærlighed  til 
ham.  Senere  maatte  han  imidlertid  i  Fængsel,  men  ogsaa 
her  fik  han  gode  Venner,  endog  engelske  Officerer,  som 
spiste  sammen  med  ham.  En  af  disse  forelskede  sig  i  den 
nævnte  Dame,  som  ofte  besøgte  Duguay-Trouin,  og  heraf 
benyttede  denne  sig;  under  Foregivende  af,  at  han  for  at 
fremme  Officerens  Sag  hos  Damen  maatte  have  en  Samtale 
med  hende  i  et  nærliggende  Herberg,  slap  han  og  hans 
Lieutenant  en  Dag  ud  af  Fængslet  og  kom  ved  Aftens  Tid, 
tillige  med  tre  andre  Landsmænd  om  Bord  i  en  Chaluppe,  som 
var  kjøbt  i  samme  Anledning.  De  flygtende  bleve  snart 
prajede  af  to  Krigsskibe,  hvorpaa  Duguay-Trouin  svarede 
»Fiskere«,*)  og  de  fik  Lov  at  passere;  en  inspicerende 
Fregat  slap  de  kun  fra  ved  at  bruge  Aarerne;  men  snart 
kom  andre  Farer.  Den  lille  Baad  var  i  aaben  Sø  som  en 
Nøddeskal,  én  Gang  kastede  et  heftigt  Vindstød  den  om 
paa  Siden,  saa  den  fyldtes  med  Vand,  som  de  med  Nød  og 
næppe  fik  ud ;  men  herved  bleve  Levnedsmidlerne  beskadigede, 
saa  de  flygtende  ogsaa  maatte  lide  Hunger  og  Tørst.  Efter 
46  Timers  Sejlads  naaede  de  endelig  Bretagnes  Kyst,  og 
d.  30te  Juni  var  han  atter  i  St.  Malo.  Snart  skulde  Eng- 
lænderne mærke,  hvilket  Bytte  der  var  undsluppet  dem. 

Saa  snart  Duguay-Trouin  var  kommen  sig  efter  sine  An- 
strængelser,  rejste  han  til  La  Ptochelle  for  at  overtage  Kom- 
mandoen over  »Frangois«,  en  smuk  Fregat  paa  48  Kanoner, 
som  hans  ældste  Broder  havde  udrustet,  og  i  Begyndelsen  af 
Oktober  1695  satte  han  Kurs  ad  England  til.     Fem  Skibe, 


*)  Man  sammenligne  hermed  Jean  Barts  Flugt  fra  samme  Havn 
5  Aar  tidligere;  der  er  en  mærkelig  Lighed  mellem  begge 
Heltes  Hændelser. 

ladede  med  Tobak  og  Sukker,  vare  snart  hans  Bytte,  og 
strax  i  Januar  tog  han  et  sjette,  som  hørte  til  en  Flaade 
paa  60  Skibe,  der  konvojeredes  af  to  Orlogsskibe,  »Nonsuch« 
(50  Kan.)  og  »Boston«  (38  Kan.)  Efter  en  voldsom  Kamp, 
som  raaatte  afbrydes  ved  Nattens  Frembrud,  men  blev  fortsat 
den  følgende  Dag,  maatte  begge  Skibe  stryge  Flag  for  den 
tapre  Kaptejn.  Foruden  at  Duguay-Trouin  ved  denne  Lej- 
lighed tog  en  eklatant  Eevance  for  sit  Uheld  sidste  Aar, 
var  der  ogsaa  ved  denne  Sejr  den  Mærkelighed,  at  Kaptejnen 
paa  »Nonsuch«,  Thomas  Fellern,  var  den  samme,  som  i 
Maj  1689  havde  taget  Jean  Bart  og  Forbin  til  Fange,  og 
begges  Officerspatenter,  som  man  havde  beholdt  der  om 
Bord,  bleve  nu  tilbagegivne  af  deres  sejrrige  Landsmand. 
Rygtet  om  denne  smukke  Affaire  naaede  til  Hoffet,  ogPont- 
chartrain,  Marineministerens  Sekretær,  tilskrev  Duguay- 
Trouin  et  smigrende  Brev,  hvori  han  bebudede,  at  Kongen 
vilde  skjænke  ham  en  Æressabel.  En  kort  Tid  maatte 
»Frangois«  nu  følge  en  mindre  Eskadre  under  Marquien  af 
Nesmond;  men  i  September  gik  vor  Helt  tillige  med  et  andet 
Skib  ud  alene.  I  tre  Maaneder  mødte  de  ingen  Fjende; 
da  stødte  de  en  Morgen  paa  tre  engelske  Skibe  med  til- 
sammen 156  Kanoner,  som  i  Tillid  til  deres  Overlegenhed 
rask  optog  Kampen,  men  snart  fik  at  føle,  med  hvilke  Modstan- 
dere de  havde  at  gj øre;  alle  tre  Skibe,  som  førte  kostbare  Lad- 
ninger, maatte  overgive  sig  og  gjorde  dette  Togt  særdeles  ind- 
bringende. Efter  en  Rejse  til  Paris,  ved  hvilken  Leilighed  Du- 
guay-Trouin blev  forestillet  for  Kongen,  gik  han  atter  til  Søs 
med  Skibet  »le  Sans-T^areil«  (det  var  hans  Prise  »Nonsuch« 
fra  forrige  Aar,  som  nu  havde  skiftet  Navn)  og  krydsede 
ved  Spaniens  Kyst.  Her  erfarede  han,  at  der  i  Vigos  Havn  laa 
tre  hollandske  Skibe,  som  ventede  paa  at  blive  konvojerede 
til  Lissabon  af  et  engelsk  Skib.  Strax  var  den  tapre  Kap- 
tejns Plan  lagt.  Under  engelsk  Flag  og  manøvrerende  paa 
engelsk  kom  han  en  skjøn  Dag  ind  i  Vigos  Havn,  hvor 
de  tre  Skibe,   tillige   vildledte   ved   hans  Fregats   engelske 

Bygning,  uden  Betænkning  fulgte  ham  og  naturligvis  bleve 
et  let  Bytte*  Han  havde  endnu  ikke  naaet  at  faa  dem  i 
Havn,  da  der  signaliseredes  en  engelsk  Eskadre.  Her  vare 
gode  Raad  dyre ;  paa  Modstand  var  ikke  at  tænke,  og  Duguay- 
Trouin  maatte  da  prøve  en  List.  Han  lod  sine  Priser  tone 
hollandsk  Flag  og  sejle  bort  efter  en  Hilsen  paa  7  Kanon- 
skud, medens  han  selv  dristig  styrede  ned  mod  Eskadron,  i 
Tillid  til  sit  Skibs  engelske  Udseende  og  ladende,  som  om 
han  vilde  støde  til  sine  Landsmænd.  Ved  denne  Manøvre 
bragte  han  tvende  Linieskibe  til  at  vende  om,  medens  et 
tredje  Skib,  en  Fregat,  dog  først  vilde  praje  de  hollandske 
Skibe.  Vor  tapre  Kaptejn  vilde  gjærne  frelse  sine  Priser, 
dristig  sejlede  han  ind  imellem  dem  og  den  engelske  Fregat, 
som  han  overdængede  med  en  saadan  Kugleregn,  at  den 
ikke  længere  kunde  manøvrere,  hvorpaa  han  selv  sejlede 
bort,  inden  noget  af  de  øvrige  Skibe  kunde  naa  ham ;  sine 
Priser  fik  han  lykkelig  i  Havn. 

Efter  at  »Sans-Pareil«  var  underkastet  en  nødvendig 
Reparation,  søgte  Duguay-Trouin  atter  til  Spaniens  Kyster, 
denne  Gang  ledsaget  af  en  lille  Fregat,  »Leonora«  (16  Kanoner), 
som  han  havde  givet  en  af  sine  yngre  Brødre,  den  næppe 
tyveaarige  Etienne  Trouin,  at  kommandere.  I  længere  Tid 
mødte  de  ingen  Priser,  Levnedsmidlerne  begyndte  at  slippe 
op,  og  paa  Grund  af  Vandmangel  maatte  de  til  sidst  gjøre 
Landgang.  Under  en  derved  opstaaet  Kamp  hændte  den 
Ulykke,  at  den  unge  Trouin  blev  ramt  af  en  Kugle  i  Brystet, 
og  to  Dage  senere  udaandede  han  i  sin  Broders  Arme.  Denne 
lod  ham  begrave  i  en  lille  portugisisk  By,  og  hvilket  Ind- 
tryk den  unges  Død  havde  gjort  paa  Helten,  ses  af  hans 
Memoirer,  hvori  han  siger:  »Bestandig  var  mit  Sind  i  Bevæ- 
gelse ved  Tanken  om  den  Broder,  som  udaandede  i  mine 
Arme.  Dette  forfærdelige  Billede  foresvæver  mig  ofte  om 
Natten,  og  i  lang  Tid  lod  det  mig  ikke  nogen  Hvile  « 
Forinden  Duguay-Trouin  vendte  hjem,  havde  han  dog  den 
Glæde  at  opbringe  en  rigt  ladet  hollandsk  Prise,    som   han 

førte  med  sig  til  Brest.  Marineintendanten  i  deune  By, 
som  satte  stor  Pris  paa  den  tapre  Helt,  betroede  ham  nu 
Kommandoen  over  tre  Skibe,  nemlig  foruden  de  to  alt  nævnte 
»Sans-Pareil«  og  »Leonora«,  et  Skib  med  48  Kanoner  »St. 
Jacques  des-Victoires«,  som  Duguay-Trouin  selv  førte. 

Den  23de  Marts  erfarede  han.  at  en  stor  spansk  Han- 
delsflaade,  eskorteret  af  tre  hollandske  Krigsskibe,  var  i 
Farvandene;  hans  egen  Magt  var  dog  temmelig  ringe  til  at 
vove  et  Angreb,  men  da  forte  hans  gode  Stjærne  to  Fre- 
gatter fra  St.  Malo  hen  til  de  samme  Egne,  og  i  et  Krigs- 
raad  blev  Angrebet  aftalt.  Modstanderne  vare:  »Nassau« 
38  Kan.),  »Delft«  og  »Houslaerdick«,  hver  paa  54  Kanoner, 
deres  Forer  var  Kontreadmiral  Baron  af  Vassenaér.  Snart 
var  Kampen  i  fuld  Gang,  Duguay-Trouin  entrede  »Houslaer- 
dick«, som  strøg  Flaget,  og  ilede  derpaa  »Sans-Pareil«  til 
Hjælp,  som  maatte  kæmpe  med  en  tre  Gange  stærkere 
Fjende  og  var  i  en  forfærdelig  medtaget  Tilstand.  Ilden  var 
nær  ved  at  naa  Krudtkammeret,  saa  det  var  paa  høje  Tid; 
men  »Delft«  var  en  haard  Modstander;  en  morderisk  Ild 
modtog  vor  Helt,  fire  Gange  blev  en  Entring  slaaet  tilbage, 
og  en  Tid  maatte  han  trække  sig  ud  af  Kampen  for  at  re- 
parere, medens  den  lille  Fregat  »Faluére«  modig  traadte 
i  Stedet,  snart  igjen  understøttet  af  Duguay-Trouin,  som 
denne  Gang  var  bestemt  paa  at  sejre  eller  dø.  Trods  Hol- 
lændernes sejge  Modstand  blev  Sejren  dog  til  sidst  Fransk- 
mændenes; men  den  var  dyrt  kjøbt,  Halvdelen  af  deres 
Folk  vare  gaaede  med,  om  Bord  paa  »St.  Jacques  des-Vic- 
toires« var  kun  een  Officer  uskadt,  og  Skibet  selv  var  i  en 
synkefærdig  Tilstand.  En  frygtelig  Storm  forøgede  Faren, 
fem  Hundrede  fangne  Hollændere  maatte  arbejde  ved  Pumperne, 
og  Duguay,  kun  understøttet  af  een  Officer,  maatte  med 
Pistolen  i  Haanden  vaage  over  dem.  Alligevel  steg  Vandet 
betydelig,  man  ofrede  Kanoner,  Master,  alt  muligt  til  det 
vrede  Element,  men  Redning  syntes  umulig.  Det  var  et 
sørgeligt  Syn  under  disse  Forhold  at  se  de  ulykkelige    saa- 

rede  flygte  for  det  fremtrængende  Vand,  i  det  de  paa  Hæn- 
derne slæbte  sig  afsted  under  frygtelige  Klageskrig.  Og  dog 
blev  Skibet  frelst!  Bretagnes  Kyst  var  ikke  fjærn,  det  lykkedes 
at  sætte  Fregatten  paa  Grund  et  Sted,  hvor  Kystbefolkningen 
kunde  komme  til  Hjælp  og  frelse  baade  Mandskab  og  Skib. 
Den  26de  Marts  1697  kunde  Duguay-Trouin  under  Mæng- 
dens Jubel  sejle  ind  i  Port-Louis,  og  samme  Dag  kom  hans 
øvrige  Skibe  med  de  tre  Priser  og  et  Dusin  Koffardiskibe. 
Som  Belønning  for  denne  Bedrift,  ved  hvilken  Kaperkap- 
tejnen Duguay-Trouin  havde  slaaet  og  fanget  en  Kontre- 
admiral, udnævnte  Kongen  ham  til  Fregatkaptejn  i  Ma- 
rinen, hvad  den  Gang  var  et  betydeligt  Avancement  for  en 
borgerlig. 


11. 

Freden  i  Kijswijk  (1697)  bragte  foreløbig  Fjendtlig- 
hederne til  Afslutning,  saa  Duguay-Trouin  endnu  ikke  fik 
Lejlighed  til  at  udmærke  sig  i  Marinens  Tjeneste;  derimod 
tilbragte  han  Vintrene  i  Brest  og  Somrene  i  St.  Malo  og  brugte 
Tiden  til  at  studere  Sovæsenet  theoretisk;  men  snart  blev 
atter  EvropasFred  forstyrret  ved  den  spanske  Arvefølgekrig, 
og  man  lagde  strax  Beslag  paa  den  tapre  Kaptejn  og  gav 
ham  to  Fregatter  »Bellone«  (38  Kan.)  og  »Railleuse«  (24 
Kan.)  at  kommandere.  Paa  dette  Togt  tog  han  et  hollandsk 
Skib  »St.  Jacques«  ved  en  dristig  Entring,  som,  hvis  den 
var  slaaet  tilbage,  vilde  have  draget  hans  Euin  efter  sig, 
i  det  Fjenden  var  i  Stand  til  at  beskyde  ham  langskibs; 
dog  Lykken  fulgte  den  tapre,  og  »St.  Jacques«  blev  hans, 
men  det  forliste  rigtig  nok  siden  paa  Skotlands  Kyst;  en 
anden  Prise  havde  samme  Skæbne.  I  det  hele  var  [dette 
Aar  meget  stormfuldt,  og  »Bellone«  selv  kom  ind  til  Brest 
i  en  meget  sørgelig  Forfatning.  I  Aaret  1703  fik  Duguay- 
Trouin  det  Hverv  med  tre  Skibe  at   forstyrre  Hollændernes 

Fiskerier  ved  Spitzbergens  Kyster,  senere  sluttede  to  Kaper- 
skibe sig  til  ham,  saa  han  blev  Anfører  for  en  hel  lille 
Eskadre.  Paa  Vejen  vare  nogle  af  hans  Skibe  nær  faldne 
i  Hænderne  paa  en  stor  hollandsk  Eskadre ;  men  den  dristige 
Sømand  vidste  ved  snilde  Manøvrer  og  Uforfærdethed  at  samle 
sine  Skibe,  »som  den  gode  Hyrde  samler  Faarene«.-  Sin 
Mission  løste  han  paa  bedste  Maade  og  førte  efter  to  Maa- 
neders  Ophold  i  disse  nordlige  Egne  en  Snes  Skibe  hjem 
med  sig,  hvoraf  dog  nogle  gik  tabte  inden  Hjemkomsten. 

Næste  Aar  (1704)  erholdt  Duguay-Trouin  Kongens  Til- 
ladelse til  i  Brest  at  udruste  to  Skibe  paa  54  Kanoner  og  en 
Korvet  paa  8  Kanoner,  deres  Navne  vare  »Jason«,  «Auguste« 
og  »la  Mouche«;  med  dem  gik  han  til  Englands  Sydvest- 
kyst. Der  blev  Korvetten  tagen  af  to  engelske  Skibe,  men 
strax  efter  fik  vor  Helt  Revanche  ved  efter  tre  Kvarters  Kamp 
at  erobre  et  engelsk  Konvojskib,  »Coventry«,  tillige  med  tolv 
rigtladede  Koffardiskibe,  som  indbragtes  til  Brest.  Det  føl- 
gende Aar  sejlede  Duguay-Trouin  ud  med  »Jason«,  »FAu- 
guste«  og  »la  Valeur«,  en  Fregat  paa  26  Kanoner,  som  førtes 
af  hans  Broder  Nicolas  Trouin.  I  Kanalen  mødtes  de  med 
to  engelske  Skibe,  hvoraf  det  ene,  »Elisabeth«,  maatte 
stryge  Flag,  medens  det  andet,  »Chatham«,  en  af  de  bedste 
Sejlere  i  den  engelske  Marine,  slap  bort;  de  skulde  dog  se- 
nere atter  mødes.  Endnu  et  Bytte  bragte  dette  Togt,  et 
hollandsk  Kaperskib,  som  maatte  give  sig  for  »Jason«. 
Imidlertid  havde  Nicolas  Trouin  med  »la  Valeur«,  som  ved 
en  Storm  var  skilt  fra  de  andre,  paa  egen  Haand  taget  en 
anden  hollandsk  Korsar,  men  blev  nødt  til  atter  at  opgive  den, 
da  to  andre  større  Korsarer  vare  hidkaldte  ved  Kanontordeneu. 
Paa  Tilbagevejen  til  Brest  optog  »la  Valeur«  et  engelsk 
Koffardiskib,  men  en  anden  Korsar  kom  sejlende  og  vilde 
fratage  den  Prisen.  Den  unge  Trouin  vilde  dog  ikke  trods 
Modstanderens  Størrelse  give  tabt;  men  Kampen  fik  et  sør- 
geligt Udfald,  da  den  unge  Kaptejn  blev  ramt  af  en  Kugle 

Og  døende  ankom  til  Brest,  hvor  han  udaaudede  i  sin  be- 
drøvede Broders  Arme;  fem  A ar  i  Forvejen  havde  han  under 
lignende  Forhold  lukket  Pjnene  paa  sin  anden  unge  helte- 
modige Broder. 

Fra  Broderens  Dødsleje   kaldtes    Duguay-Trouin    snart 
til  fornyet  Virksomhed:  han  skulde  med  »Jason«    folge    en 
Eskadre   under  Marquien  af  Coétlogou,  som  var  bestemt  til 
at  forjage  en  engelsk  Flaadeafdeling,  der  spærrede  Indgangen 
til  Kanalen.    Heraf  blev  dog  intet,  da  man  i   et  Krigsraad 
opgav   Sagen;    forgjæves   protesterede    vor    Helt    herimod. 
Saa  gik  han  da  i  Juli  Maaned  ud  med  »Jason«,  »1' Augusto« 
og  »la  Valeur«,    og  snart  mødte  han  et   engelsk  Krigsskib 
paa  54  Kanoner,  der  mærkelig  nok  var  det  allerede  tidligere 
omtalte  »Chatham«.    Denne  Gang  vilde  Duguay-Trouin  ikke 
lade  det  undslippe  og  søgte  ved  en  snild  Manøvre  at  bringe 
det  mellem  sig  og  »l'Auguste«.    Utvivlsomt  vilde  »Chatham« 
være  blevet  taget,  dersom  der  ikke  pludselig  fra  Udkigget  var 
signaliseret  flere  Sejlere,  som  viste  sig  at  være    den    oven- 
nævnte engelske  Eskadre.    Nu  gjaldt  det  om  at  slippe  bort; 
men  Englændernes  Skibe  vare  udmærkede  Sejlere  og  halede 
stedse  tættere  ind   paa  »F Augusto«,    skjønt   denne   kastede 
alt  muligt  over  Bord.    Da  alt  Haab  maatte  opgives  om  at 
frelse  begge  Skibene,  troede  Duguay-Trouin,  at  muligvis  det 
ene  kunde  reddes,  naar  de  skiltes  ad,  fordi  Englænderne  da 
maaske  kun  vilde  forfølge  det  ene;  men  ogsaa   dette  Haab 
brast,  da  der  detacheredes    sex  Skibe   efter  »l'Auguste«    og 
fem  efter  »Jason«,  som,  da  Vinden  løjede  af,  snart  var  om- 
ringet, og  hvis  Skæbne  nu  syntes   sikker    nok;    en  Entring 
skete  dog  ikke,  da  det  imidlidtid  var   blevet  Nat,    og  Eng- 
lænderne vare  sikre  nok   paa,   at   deres  Bytte   ikke   kunde 
undslippe    dem.      Saaledes    vare   Udsigterne   kun    sørgelige 
for  Duguay-Trouin;  men  han  vilde  dog  falde  med  Ære    og 
aftalte  med  Officerer   og  Mandskab,    at   der   i  den    tidlige 
Morgenstund  skulde  forsøges  en  Entring  paa  det  største   af 
de  fjendtlige  Skibe,  for  at  det  franske  Flags  Ære  kunde  hævdes, 

forinden  de   maatte  bukke  under   for  Overmagten.     Mand- 
skabet havde    søgt  Hvile    før   den   kommende  Dags  Kamp, 
og  Duguay-Trouin  selv  vandrede   i   dybe  Tanker   frem   og 
tilbage  paa  »Jasons«  Dæk,  da  han  en  halv  Time  før  Dag  i 
Horizonten   bemærkede    de   første    Tegn    paa,    at   Vinden 
rejste    sig.      En    Straale   af  Haab   foer   igjennem   Heltens 
Sjæl;    Fjenden   sov   endnu    rolig    og   tænkte   ikke    paa   at 
bevogte    sit   sikre   Bytte.       I   et   Øjeblik   var   Mandskabet 
vækket,  Sejlene  bleve  hejste  i  al  Stilhed  for  at   fange    den 
voxende  Brise,  og  inden  Fjenderne  vare  færdige  til  at   for- 
følge,   var  det  letsejlende  »Jason«  lykkelig   uden  for   deres 
Rækkeevne.      Ikke    saa   heldig   gik   det    »FAuguste« :   den 
maatte    efter   en    hæderlig   Modstand    stryge    sit  Flag,    og 
»la    Valeur«    havde    ikke    bedre    Skæbne.       »Jason«    selv 
kunde  dog  vende  hjem  med  en  Prise,    i   det   den    paa   sin 
Vej  havde  taget  et  hollandsk  Kaperskib  paa  20  Kanoner.   Et 
senere  Togt,   som  Duguay-Trouin  foretog   alene,    var   mere 
indbringende  og  kostede  Englænderne  fem  gode    og   værdi- 
fulde Skibe. 

I  Slutningen  af  Aaret  1705  blev  Duguay-Trouin, 
den  Gang  32  Aar  gammel,  Orlogskaptejn  —  en  Ud- 
mærkelse, som  var  vel  fortjent  efter  fire  hæderfulde  Togter 
og  tillige  fordoblede  hans  Iver  i  Kongens  Tjeneste.  Han 
udrustede  »Jason«  og  »Paon«  til  videre  Bedrifter  og  var 
allerede  ved  at  løbe  ud,  da  han  fik  Ordre  til  at  begive  sig 
til  Cadiz  og  der  stille  sig  til  Disposition  for  Stedets  Komman- 
dant, Marquien  af  Valdecognas.  Paa  Vejen  der  ned  tog 
han  en  hollandsk  Korsar  paa  36  Kanoner,  som  han  bragte  ind 
til  Port-Louis,  hvor  han  tillige  afhentede  et  Skib  paa  54 
Kanoner,  »rHercule«,  som  skulde  følge  med  til  Cadiz.  Paa 
Højden  af  Lissabon  mødte  de  tre  Skibe  en  Flaade  paa  200 
Sejlere,  eskorteret  af  sex  Krigsskibe ;  det  var  den  brasilianske 
Flaade,  som  hvert  Aar  bragte  Indkomsterne  fra  den  rige 
Koloni  til  Moderlandet.  Her  var  et  rigt  Bytte;  men  at  tage 
det  hele    var  ikke   muligt,    derimod   troede  Duguay-Trouin 

det  nok  muligt  at  afskære  en  Del  af  Flaaden  med  det  Krigs- 
skib, som  fulgte  den.     Vi  kunne  ikke    her   indlade  os   paa 
de  nærmere  Enkeltlieder   i   denne  Kamp,   hvor   forskjellige 
uheldige  Omstændigheder  forenede  sig  for  at  vriste  et   rigt 
Bytte  ud  af  vor  Helts  Hænder,  i  det  hans  Prise,  som  gjemte 
Værdien   af  mere    end    to  Millioner  Pjastre,    efter    at   han 
havde  kæmpet   længe  og    haardt   for   den,    endte    med    at 
strande.    I  øvrigt  havde  Fjenden  ikke  lidt  ringe  Tab,  og  de 
portugisiske  Skibe  kom  ind  til  Lissabon  i  en  temmelig  sør- 
gelig Forfatning.      Uden   videre  Æventyr   kom   da   de    tre 
Skibe   til  Cadiz.     I    Begyndelsen    var    Byens   Kommandant 
meget  velvillig  stemt  imod  Duguay-Trouin;    men   det    kom 
snart  til  Eivning  imellem  dem,  rimeligvis  fordi  Valdecognas 
var  bange  for  at  blive  fordunklet  af  den  tapre  Franskmand. 
Da  denne  saaledes  engang  foreslog,  at  han  med  en  Brander 
vilde  gaa  ind  i  Gibraltars  Havn  og   sætte  Ild   paa   en  Del 
Transportskibe,  hvorved  der  vilde   paaføres  Fjenden    et   be- 
tydeligt Tab,    vilde   Kommandanten   ikke   gaa   ind   herpaa. 
Den  gjensidige  Uvilje    voxede,  da  Toldvæsenets  Baadé  med 
Magt  vilde  visitere  de  franske  Skibes  Chalupper,  uagtet  disse 
skulde    være    fritagne   derfor;     men   trods    Duguay-Trouins 
Klager   vilde  Valdecognas   intet  Hensyn   tage   hertil.     Det 
kom  til  sidst  til  blodige  Sammenstod   imellem  Toldvæsenet 
og  de  franske,  og  Kommandanten  tillod  sig  endog  at  arre- 
stere vor  Helt  i  den  Anledning,  men  han  blev  snart  løsladt 
og  forlod   det   utaknemmelige  Spanien;   senere   havde    han 
den    Tilfredsstillelse,    at   Valdecognas   blev    afskediget   fra 
sin  Post,  ligesom  han  selv  blev  udnævnt  til  Kidder  af  den 
hellige  Ludvigs  Orden.    I    den   Anledning   havde    Duguay- 
Trouin  Audiens  hos  Kongen,    som  var  særdeles   naadig   og 
betroede   ham   Kommandoen   over   6    Skibe   paa   det   fore- 
staaende  Togt,  som  blev  et  af  Heltens  mest  glimrende. 

1  Foraaret  1707  løb  Duguay  ud  paa  ny  med  en  hel 
Eskadre,  bestaaende  af  »le  Lys«  (64  Kan.),  »l'Achille«  (66 
Kan.),    »Jason«  (hans  gamle  Skib),    »la  Gloire«   (40  Kan.), 

»FAmazoiie«  (36  Kon.)  og  »l'Astrée«  (22  Kan.)  Først 
tænkte  han  paa  at 'opsnappe  den  brasilianske  Flaade;  men 
den  slap  forbi  ham;  derimod  tog  han  sex  engelske  Priser* 
Efter  Hjemkomsten  til  Brest  sluttede  han  sig  sammen  med 
Grev  de  Forbin,  Eskadrechef  og  JeanBarts  gamle  Ledsager; 
de  to  skulde  ødelægge  en  betydelig  Konvoj  med  Tropper  og 
Ammunition,  som  fra  England  skulde  over  til  Portugal. 
Forbins  Eskadre  talte  6  Fregatter,  hver  med  50  Kanoner; 
Duguay-Trouin  havde  ombyttet  »l'Astrée«  med  »le  Maure« 
(54  Kan.)  Ved  Daggry  den  21de  Oktober  kom  den  engelske 
Flaade  sil  Syne.  Duguay-Trouin  med  sine  hurtig  sejlende 
Skibe  var  strax  rede  til  at  begynde  Jagten,  men  blev  højlig 
overrasket  og  vred,  da  Forbin  gav  ham  Signal  til  at  lægge 
bi  og  vente  paa  ham,  en  Forfængelighed,  som  kunde  have 
kommet  Franskmændene  dyrt  at  staa,  da  Transportskibene 
derved  fik  Tid  til  at  sprede  sig  og  komme  bort. 

Konvojen  bestod  af  fem  store  engelske  Skibe,  »Cum- 
berland«  med  Eskadrechef  Sir  Kich.  Bouard  om  Bord,  »Kuby«, 
»Chester«,  »Devonshire«  (92  Kan.)  og  »Koyal-Oak«  —  lutter 
mægtige  Modstandere,  som  den  tapre  Orlogskaptejn  dog  ikke 
betænkte  sig  paa  at  maale  Kræfter  med;  det  blev  en  smuk 
og  mindeværdig  Kamp.  »Cumberland«  maatte  stryge  Flag 
for  »le  Lys«  og  »la  Gloire«,  »Chester«  blev  først  angrebet 
af  »Jason«  og  senere  af  »l'Amazone«  og  maatte  give  sig 
for  deres  forenede  Angreb,  »Ruby«  blev  entret  af  Mand- 
skabet paa  »le  Maure«,  medens  det  stærke  »Devonshire« 
endte  sørgelig,  i  det  der  udbrød  Ild  om  ;Bord,  som  til 
sidst  fortærede  Skib  og  Mandskab  (over  1000  Mennesker). 
Tre  store  Orlogsskibe  og  endelig  en  Mængde  Handels- 
skibe vare  Frugten  af  denne  Sejr,  som  uomtvistelig  skyldtes 
Duguay-Trouin,  og  dog  undsaa  Forbin  sig  ikke  ved  at  til- 
skrive sig  selv  en  betydelig  Andel  i  den;  men  den  Officer, 
som  han  afsendte  til  Hoft'et,  lod  Duguay-Trouin  vederfares 
fuld  Retfærdighed,  saa  Kongen  tilsagde  ham  en  Pension  paa 
1000  Livres.    Denne  Pension  gav  han  imidlertid  Afkald  paa 

til  Fordel  for  sin  Næstkommanderende,   Saint  Auban,   som 

var  bleven  haardt  saaret  i  Kampen,  ligesom    han   heller  ej 

glemte  at  anbefale  sine  fortjente  Officerer  til  Forfremmelse; 

for  øvrigt  antydede  han  for  Ministeren,    at  for  det  Tilfælde 

Kongen  særlig  vilde  udmærke  ham  og  hans  Broder,   kunde 

det  ske  ved  at  ophøje  dem  i  Adelstanden;  denne  Bøn  blev 

ogsaa  indrømmet,   kun  at  Adelsbrevene    først   udstedtes   to 

Aar  senere,        (Forts.) 

Viggo  H.  Petersen. 

IL 

Felttoget  i  Pommern  og  Lauenburg. 

(1805-1807.) 

i^oiig  Gustaf  Adolf  var  altsaa  endelig  kommen  tilbage 
til  Sverige  (i  Begyndelsen  af  1805)  efter  sit  langvarige  Op- 
hold i  Udlandet,  og  han  traf  nu  strax  Foranstaltninger  til 
at  sende  sin  Hær  til  Tyskland  for  at  kæmpe  mod  den  for- 
hadte Bonaparte.  Der  hengik  dog  endnu'  en  Stund,  inden 
Tropperne  kunde  faa  Marchordre,  thi  nye  Forviklinger  vare 
opstaaede  mellem  Kongen  og  hans  Allierede.  Gustaf  for- 
drede, at  de  forbundne  Magter  aabent  skulde  erklære,  at 
Øjemærket  for  deres  Bestræbelser  var  at  styrte  Bonaparte 
og  gjenindsætte  Bourbonerne,  og  dette  ukloge  Forlangende 
formindskede  i  hej  Grad  Kejser  Alexanders  Tillid  til  Kon- 
gens Klogskab  og  Feltherretalenter.  Værre  var  det  dog,  at 
England  vægrede  sig  ved  at  betale  Sverige  saa  store  Sub- 
sidier, som  ansaas  uundgaaelig  nødvendige  for  at  frelse  den 
svenske  Statskasse  for  særdeles  betydelige  Opofrelser. 
Dette  var  for  Kongen  en  Kilde  til  Ærgrelse  og  Bryderier, 
men  kom  helt  vel  til  Pas  for  hans  Omgivelser  og  de  ind- 
flydelsesrige Mænd  i  Sverige,  som  deri  saae  en  Mulighed  for 
at  undgaa  Krigen;  thi  det  bør  fremhæves,  at  Kongen  stod 
alene  med  sin  Krigslyst,  og  at  ingen  svensk  Mand  kan  an- 
klages for  at  have  opmuntret  denne. 

Historisk  Archiv.     187C.     I.  cj« 

Kejser  Alexander,  hvis  Hære  stode  færdige  til  at  rykke 
i  Marken,  saae  derimod  med  Mishag  denne  Uenighed  mellem 
Kabinetterne  i  Stockholm  og  St.  James.  Ved  det  russiske 
Sendebud  Alopæus's  Bestræbelser  kom  det  endelig  saa  vidt, 
at  der  mellem  Excellencen  Toll  og  den  engelske  Minister 
Pierrepont  aabnedes  Underhandlinger,  som  forte  til  Konven- 
tionen af  31te  Avgust  (1805).  I  Følge  denne  forpligtede 
Sverige  sig  til  yderligere  at  forøge  Garnisonen  i  Stralsund 
med  4000  Mand,  og  England  til  at  yde  7,200  Pund  Ster- 
ling om  Maaneden  i  Subsidier.  Samme  Dag  undertegnede 
Toll  og  Alopæus  en  anden  Konvention,  som  handlede  om 
russiske  Troppers  Landsætning  i  Pommern. 

Imidlertid  havde  Østerrige  definitivt  sluttet  sig  til  Koa- 
litionen. Russiske  og  esterrigske  Hære  rykkede  frem  mod 
Frankrigs  Grænser,  og  det  smertede  Gustaf  Adolf  dybt  at 
staa  som  uvirksom  Tilskuer  af  den  tilstundende  Kamp. 
Han  var  fast  overtydet  om,  at  en  forenet  svensk,  russisk  og 
engelsk  Expedition  mod  Holland  vilde  kalde  Tusender  af 
Huset  Oraniens  Tilhængere  under  Vaaben,  at  Bevæ- 
gelsen fra  Holland  vilde  forplante  sig  til  de  mis- 
fornøjede i  Frankrig,  og  at  Napoleon  maatte  bukke  under, 
naar  samtidig  hermed  Russerne  og  Østerrigerne  med  Kraft 
trængte  frem  over  Rhinen.  Disse  utopiske  Ideer  bevirkede, 
at  Kongen  henvendte  sig  til  den  nysnævnte  engelske  Sende- 
mand, Pierrepont,  med  det  Porslag,  at  hans  Hof  kun  skulde 
underholde  12,000  Svenske,  og  at  disse  ufortøvet  skulde 
deltage  i  Krigsoperationerne.  De  Underhandlinger,  som  nu 
begyndte,  fandt  Sted  paa  Båckaskog  i  Skaane,  og  Gustaf  var 
selv  til  Stede  der.  Hans  Vært,  Toll,  og  den  engelske  Mini- 
ster havde  Vanskelighed  ved  at  blive  enige,  navnlig  fordi 
den  patriotiske  Toll  gjorde  alt,  hvad  der  stod  i  hans  Magt, 
for  at  bringe  disse  Underhandlinger,  hvorved  det  fattige 
Sverige  definitivt  skulde  styrtes  i  en  taabelig  og  unødven- 
dig Krig,  til  at  strande;  men  Tolls  Anstrængelser  vare 
frugtesløse,  og  den  3dje  Oktober  undertegnedes  en  Overens- 

komst,  hvorved  England  forpligtede  sig  til  at  betale  Subsi- 
dier for  12,000  Svenske,  der  skulde  operere  i  Forening  med 
de  russiske  Tropper,  som  hver  Dag  ventedes  til  Pommern, 
og  yderligere  50,000  Pund  Sterling  til  Udbedring  af  Stral- 
sunds  Fæstningsværker. 

Da  Tærningerne  saaledes  nu  vare  kastede,  bød  Klog- 
skaben, at  man  uden  Tøven  havde  truffet  alle  nødvendige  For- 
anstaltninger til  saa  vidt  muligt  at  sikre  sig  et  heldigt  Ud- 
fald; men  dette  skete  ikke.  Medens  de  Franske  og 
Østerrigerne  i  forcerede  Marcher  nærmede  sig  hverandre  i 
Sydtyskland,  lik  vel  en  Del  svenske  Regimenter  Ordre  til 
at  begive  sig  paa  Vejen  til  Stralsund;  men  Kongen  blev 
rolig  siddende  paa  Båckaskog,  og  de  fremrykkende  russiske 
Hære  bleve  staaende  ved  den  preussiske  Grænse.  Kong 
Frederik  Vilhelm  vilde  nemlig  hverken  tiltræde  Koalitionen 
eller  tillade  Russerne  at  drage  gjennem  sit  Land.  Alexander 
forlangte  skriftlig  denne  Tilladelse;  Frederik  Vilhelm  næg- 
tede den.  Fra  Vilna  skrev  Alexander  den  13de  Oktober 
paa  ny  til  Kongen  af  Preussen,  anholdt  ham  om  hans  sidste 
Ord  og  skjænkede  ham  kurf  sex  Timers  Betænkningstid; 
men  Frederik  Vilhelm  svarede,  at  han  aldrig  vilde  lade  sig 
tvinge,  og  at  han  stod  rede  til  med  hele  sin  Magt  at  hindre 
ethvert  fremmed  Lands  Tropper  i  at  betræde  preussisk 
Jordbund. 

Dette  havde  man  ikke  ventet  af  den  svage  og  karakter- 
løse Konge  af  Preussen.  Medens  man  hver  Dag  maatte 
vente  Efterretning  om,  at  Napoleon  havde  tilintetgjort 
Østerrigerne,  som  man  saaledes  lod  i  Stikken,  stode  Russerne 
ved  den  preussiske  Grænse,  nogle  af  de  svenske  Tropper  i 
Pommern,  andre  i  Skaane,  Alexander  i  Vilna,  Gustaf  Adolf 
paa  Båckaskog.  Under  disse  alt  andet  end  lovende  Omstæn- 
digheder kom  der  Efterretning  om,  at  Marchal  Bernadette 
havde  krænket  den  preussiske  Nevtralitet  ved  med  sit  Armé- 
korps at  marchere  gjennem  det  Ansbachske  (3dje  Oktober). 
Herover   forbitredes    den   preussiske    Monark   i    den  Grad, 

21* 

at  han  pludselig  slog  aldeles  om;  han  tillod  Russerne  at 
drage  gjennem  sine  Stater,  lod  sine  Hære  indtage  en  fjendtlig 
Holdning  over  for  de  Franske  og  undertegnede  den  3dje  No- 
vember Overenskomsten  i  Potsdam,  hvor  han  paa  visse 
Betingelser  tiltraadte  Koalitionen  mod  Napoleon ;  men  Spliden 
i  Koalitionen  var  ikke  forbi  hermed ;  thi  Gustaf  Adolfs  ustyr- 
lige Lidenskab  havde  imidlertid  foraarsaget  et  heftigt  Fjend- 
skab mellem  Sverige  og  Preussen,  eller  rettere  mellem 
Herskerne  i  disse  to  Lande.  Forholdet  mellem  de  to  Ka- 
binetter havde  siden  Armfelts  Mission  til  Berlin*)  været 
spændt;  nu  var  der  indtraadt  en  Begivenhed,  som  let  kunde 
have  draget  de  betænkeligste  Følger  efter  sig.  Kongen  af 
Preussen  havde,  ligesom  Kejseren  af  Østerrige,  erkjendt  Na- 
poleon som  de  Franskes  Kejser,  sendt  ham  den  sorte  Ørns 
Orden  og  selv  modtaget  Æreslegionens  store  Kors.  Da  Gu- 
staf Adolf  erfarede  dette,  kom  han  i  den  heftigste  Forbit- 
relse. Han  havde  selv  som  sexaarigt  Barn  faaet  den  sorte 
Ørns  Ordensdekorationer  og  huskede  paa,  hvorledes  Ludvig 
XVIII,  i  et  lignende  Tilfælde  havde  baaret  sig  ad  over  for 
Kongen  af  Spanien.  Da  Karl  IV.  nemlig  havde  sendt 
Første-Konsulen  det  gyldne  Vlies,  havde  Ludvig  XVIII  den 
12te  April  1803  tilbagesendt  sin  Dekoration  med  Tilføj  ende: 
»at  der  ikke  kunde  være  noget  fælles  mellem  ham 
og  den  store  Misda:ider,  som  kun  havde  Djærvhed  og  Lykke 
at  takke  for  sin  Trone. «  Denne  Dumhed,  fandt  Gustaf 
Adolf,  var  en  sublim  Gjerning  og  besluttede  nu  at  efterligne 
den.  Han  sendte  den  sorte  Ørns  Insignier  tilbage  til  Kongen 
af  Preussen,  ledsaget  af  et  Brev,  hvori  han  erklærede:  »at 
han  som  Ridder  af  samme  Orden  ansaa  det  som  sin  Pligt 
at  tilkjendegive,  at  han  ikke  erkj endte  denne  Værdighed  hos 
Napoleon  Bonaparte  og  hans  Lige.«  Men  ikke  nok  hermed. 
Ved  en  stor  Ordensceremoni  erklærede  Gustaf,  at  den  preussiske 
Monark  havde  forbrudt  sin  Værdighed  som  Serafimerridder, 


*)  Se  Side  244.. 

»saasom  Serafimerordenen  og  Æreslegionen  ej  kunde  for- 
enes hos  en  og  samme  Person,«  og  lod  til  de  foi'samlede 
Kidderes  hojeste  Forbavselse  Kongen  af  Preussens  Serafimer- 
Lænestol  udflytte  af  Ordenskoret. 

Som  man  vel  kan  tænke  sig,  blev  Frederik  Vilhelm 
højlig  forbitret  herover;  han  tilbagekaldte  øjeblikkelig  sit 
Sendebud  ved  det  svenske  Hof,  von  Tarrach,  som  den  29de 
Maj  forlod  Stockholm  uden  at  tage  Afsked,  og  forbød  sine 
Ministre  ved  de  fremmede  Hoffer  at  have  noget  som  helst 
Samkvem  med  de^svenske  Gesandter.  Til  Gjeugjæld  kaldte 
Gustaf  Adolf  sit  Sendebud  i  Berlin,  von  Brinckmann,  til- 
bage, og  Spændingen  mellem  Rigerne  var  nu  saa  stærk,  at 
den  svenske  Monark  hver  Dag  frygtede  et  preussisk  Indfald 
i  Pommern.  Omtrent  paa  denne  Tid  var  det,  at  Russerne 
og  Preusserne  nær  vare  komne  i  Kamp  paa  Grænsen,  og 
man  ser  saaledes,  at  de  forbundne  Magter  spildte  Tiden  med 
indbyrdes  Kjævlerier,  medens  Napoleons  Krigskunst  med 
Lethed  fik  Bugt  med  Østerrigerne. 

De  svenske  Regimenter,  som  havde  faaet  Marchordre, 
begyndte  nu  at  ankomme  til  Stralsund.  Samtidig  hermed 
landede  16,000  Russere  ved  Greifswalde  og  paa  Rtigen. 
De  anførtes  af  General  Tolstoy,  som  i  Følge  Overenskomsten 
mellem  Sverige  og  Rusland  skulde  vente  paa  Svenskerne 
ved  Elben,  men  som  desuagtet,  paa  Efterretning  om,  at 
Franskmændene  havde  forladt  Hannover,  gik  over  den  nævnte 
Flod  og  tog  sit  Hovedkvarter  i  Liineburg.  De  engelske 
Hjælpetropper,  i  alt  20,000  Mand,  kom  først  til  Hannover, 
efter  at  de  forbundnes  Skæbne  for  længst  var  afgjort. 

Den  svenske  Avantgarde,  som  anførtes  af  Oberst,  Grev 
Gustaf  Morner,  der  senere  afløstes  af  Oberst  Morian,  brød 
først  op  fra  Stralsund  den  31te  Oktober  og  kom  ikke  læn- 
gere end  til  det  Lauenburgske,  hvor  den  foreløbig  blev  staa- 
ende  for  at  vente  paa  Kongen;  men  denne  var  imidlertid 
kommen  i  en  ny  Konflikt  med  Preussen.  Da  hans  Forbit- 
relse over,  at  Kong  Frederik  Vilhelm  HI.  havde  »modtaget 

Dyrets  Tegn«,  havde  tabt  sig  lidt,  indsaa  han  nok,  at  han 
ved  fortsat  Fjendskab  med  Preussen  bragte  sig  selv,  sine 
tyske  Lande  og  hele  Koalitionen  i  Fare  og  i  høj  Grad  for- 
mindskede Sandsynligheden  for  at  overvinde  den  forhadte 
^Bonaparte«.  Han  besluttede  derfor  igjen  at  nærme  sig 
til  Preussen,  og  da  dette  Lands  Tropper  just  paa  denne 
Tid  havde  besat  Hannover,  greb  han  denne  Lejlighed  og 
sendte  sin  Generaladj utant.  Grev  Gustaf  Løwenhjelm,  til 
Berlin  med  et  af  Majestætens  egen  Haand  skrevet  Brev, 
hvori  han  i  høflige  og  sømmelige  Udtryk  udbad  sig  Op- 
lysning om,  hvad  denne  Besættelse  af  Hannover  havde  at 
betyde.  Løwenhjelm  afrejste  den  27de  Oktober  fra  Båcka- 
skog,  og  den  30te  fulgte  Kongen  efter.  Den  31te  om  Af- 
tenen Klokken  halv  ti  saae  man  en  Postjagt  med  svag  Vind 
lægge  ud  fra  Ystads  Havn:  »Ack,  ej  var  det  Cæsar  och 
hans  lycka,  som  den  førte  ombord!!« 

Løwenhjelm  kom  et  Par  Dage  senere  til  Berlin;  men 
den  Modtagelse,  han  her  fik,  var  alt  andet  end  velvillig. 
Efter  Kongens  Befaling  henvendte  han  sig  til  Førstemini- 
steren, Baron  Hardenberg,  og  udbad  sig  Avdiens  hos  hans 
preussiske  Majestæt;  men  Kong  Frederik  Vilhelm,  hvem 
Hardenberg  forebragte  dette  Ønske,  fandt,  at  dette  Skridt  af 
Gustaf  Adolf  ikke  var  betydningsfuldt  nok  til  at  gjøre  det 
skete  godt  igjen,  og  ytrede  med  Vrede:  »Her  er  ikke  andet 
at  gjøre  end  at  sende  Løwenhjelm  tilbage,  hvor  han  er 
kommen  fra;  det  er  ikke  Maaden  at  gjøre  en  Uret  god 
igjen!«  Omsider  fik  det  svenske  Sendebud  Meddelelse  om, 
at  Kongen  af  Preussen  ikke  for  det  første  kunde  modtage 
ham,  og  Løwenhjelm  afsendte  strax  et  Ilbud  med  dette  Svar 
til  sin  Konge. 

Denne  var  imidlertid  den  2den  November  landet  i 
Stralsund,  og  nu  tegnede  det  endelig  til,  at  den  svenske 
Hær  skulde  rykke  i  Marken.  Armeen  var  delt  i  fire  Infan- 
teri- og  en  Kavalleri-Brigade.  De  første  anførtes  af  Ober- 
sterne, Grev  Karl  og  Grev  Gustaf  Mørner,   Friherrerne  Ta- 

wast  og  Vegesach,  den  sidste  paa  mødrene  Side  en  nær 
Slægtning  af  Bliicher;  Kavalleribrigaden  stod  under  Kom- 
mando af  den  for  sit  Vid  og  sin  Kæmpehøjde  —  78  Tommer  — 
bekjendte  Grev  Hampus  Mernen  Generalerne  Grev  Wacht- 
meister og  Friherre  Armfelt  udnævntes  til  Divisionsgeneraler 
under  Kongens  egen  Overbefaling;  de  tjenstgj ørende  Gene- 
raladjutanter  vare  Obersterne  Morian,  von  Engelbrechten,  af 
Tibell  og  Gustaf  Løwenhjelm.  Tropperne  satte  sig  nu  lang- 
somt i  Bevægelse  gjennem  det  Mecklenburgske,  og  Avant- 
garden under  Oberst  Morian  gik  over  Elben. 

Saaledes  rykkede  Kong  Gustaf  Adolf  endelig  i  Marken 
mod  »Dyret«.  Han  og  hans  Allierede  havde  spildt  den 
kostbare  Tid  ved  indbyrdes  Kjævlerier  og  latterlige  Kontro- 
verser, og  nu  kom  de  alle  for  silde  til  at  frelse  deres  for- 
bundne, Østerrigerne,  fra  Napoleons  frygtelige  Hænder. 
Denne  store  Kriger  havde  nemlig  ved  en  Kække  af  be- 
undringsværdige Marcher  og  Evolutioner  brudt  Østerrigernes 
Modstandskraft,  tilintetgjort  en  stor  Del  af  deres  Hær  i 
forskjellige  Træfninger  og  tvunget  General  Mack  til  med 
det  tiloversblevne  af  hele  sin  store  Armé,  33,000  Mand, 
at  overgive  sig  i  Ulm  (den  20de  Oktober).  Derefter  vare 
Franskmændene  trængte  ind  i  Østerrige,  og  Napoleon  havde 
den  13de  November  holdt  sit  Indtog  i  Kejserstaden  Wien. 
Den  tilsigtede  Diversion  i  Franskmændenes  venstre  Flanke 
var  saaledes  bleven  til  intet,  det  halve  af  Partiet  var  tabt. 
Om  Kongen  af  Sverige  -iiar  indset  dette,  vide  vi  ikke ; 
vist  nok  maa  Krigsbegivenhedernes  Gang  have  vakt 
hans  største  Mishag;  men  der  var  endnu  mange  andre 
Grunde  tor  ham  til  at  være  misfornøjet.  Ved  sin  Ankomst 
til  Stralsund  var  han  til  sin  store  Forbitrelse  ikke  bleven 
højtidelig  modtagen  af  den  russiske  Gesandt  eller  af  de 
russiske  Generaler;  Preussernes  Indtrængen  i  Hannover  var 
ham  højlig  imod;  der  begyndte  at  sprede  sig  Rygter  om, 
at  nogle  af  de  Allierede  under  Preussens  Mægling  havde 
indladt  sig  i  Underhandlinger  med  Napoleon,'  og  den   fuld- 


328  Af  Gustaf  IV.  Adolfs  Historie. 

stændige  Uvidenhed,  hvori  man  holdt  ham  om  alt,  hvad  der 
foregik  i  Berlin,  vakte  hans  største  Mishag.  Saa  kom  til 
syvende  og  sidst  Løwenhjelras  Ilbud  med  Efterretning  om, 
at  Kong  Frederik  Vilhelm  havde  nægtet  at  modtage  hans 
Brev  og  tilstaa  hans  Sendebud  Avdiens.  Som  man  vel  kan 
tænke  sig,  blev  Gustaf  yderlig  opbragt  herover;  han  sendte 
et  Ilbud  til  Løwenhjelm  og  befalede  ham  øjeblikkelig  at 
forlade  Berlin,  men  først  at  erklære  Grev  Hardenberg,  »att 
konungen  af  Sverige  icke  var  gjord  att  se  sine  bref  ej  bli 
emottagne.«  Bruddet  med  Preussen  tegnede  saaledes  til  at 
blive  ulægeligt. 

De  nys  anførte  Grunde  til  Mistanke  og  Utilfredshed, 
som  Kongen  troede  at  have,  bragte  ham  dernæst  til  at  fatte 
den  besynderlige  Beslutning  at  bryde  med  alle  sine  for- 
bundne og  vende  hjem  til  Sverige  med  hele  sin  Hær. 
Fraset  det  latterlige,  var  dette  unægtelig  det  klogeste,  han 
kunde  have  gjort;  de  forbundne  havde  nok  at  gjere  med  at 
frelse  sig  af  Napoleons  Haand,  til  at  de  skulde  have  haft 
Evne  eller  Stunder  til  at  straffe  ham  for  hans  Frafald;  men 
denne  Beslutning  blev  ikke  udført,  navnlig  af  Hensyn  til 
de  engelske  Subsidier.  Dog  frasagde  Kongen  sig  i  en 
Skrivelse  til  Kejser  Alexander  formelig  Anførselen  over  de 
russiske  Tropper;  at  han  fremdeles  selv  havde  til  Hensigt  at 
vende  tilbage  til  Sverige  fremgaar  af,  at  han  til  Befalingsmand 
over  Hæren  udnævnte  Arm  felt,  der  atter  skulde  adlyde  den 
russiske  General  Tolstoy.  Men  pludselig  fik  Kongen  nye 
Betænkeligheder.  Det  var  jo  muligt,  at  Rygtet  om  de  Allie- 
redes Underhandlinger  med  »Bonaparte«  var  ugrundet; 
han  burde  derfor,  hellere  end  strax  at  drage  hjem,  blive 
sta aende  i  Pommern  i  Spidsen  for  sin  Hær,  indtil  han  havde 
faaet  fuld  Vished;  hvis  hans  Mistanke  da  viste  sig  at  være 
grundet,  kunde  han  med  Ære  overlade  Evropa.  til  den 
Skæbne,  det  selv  havde  forskyldt.  Som  Følge  heraf  fik  de 
svenske  Tropper,  der  vare  komne  ud  over  Pommerns 
Grænser,    Ordre  til    at   vende    tilbage   til   dette  Land.     Da 

imidlertid  den  engelske  og  den  russiske  Gesandt  alvorlig 
tilholdt  ham  at  holde  de  indgaaede  Forpligtelser,  og 
da  hans  Forbitrelse  imod  Frankrig  blussede  op  paa  ny  ved 
Efterretningen  om  Napoleons  Sejrsindtog  i  Wien,  lovede 
Gustaf  at  lade  sin  Hær  fortsætte  Marchen  ad  Hannover  til 
paa  det  Vilkaar,  at  Baron  Hardenberg  gav  de  forbundne 
Magters  Ministre  den  Erklæring,  at  Preussen  ikke  havde 
fjendtlige  Hensigter  mod  Sverige.  Da  de  tilbagekaldte 
svenske  Tropper  imidlertid  allerede  vare  komne  i  Nærheden 
af  Pommerns  Grænse,  bestræbte  Tolstoy,  Alopæus  og  Pierre - 
pont  sig  af  yderste  Evne  for  at  formaa  Kongen  til  strax  at 
lade  dem  marchere  ad  Hannover  til  paa  ny ;  men  Kongen  var 
døv  for  alle  Forestillinger,  han  maatte  først  modtage  Ber- 
linerkabinettets Svar. 

Denne  vaklende  Optræden,  denne  stundesløse  Marcheren 
frem  og  tilbage,  hvorved  Kongen  gjorde  sig  og  sine  tapre 
Svenskere  latterlig,  blev  mødt  med  kraftige  Indsigelser  af 
hans  nærmeste  Omgivelser.  Kongens  personlige  Ven,  Lager- 
bjelke,  —  der  endogsaa  i  denne  Anledning  synes  at  være 
falden  i  Unaade,  -—  Baron  Essen,  Generalguvernør  i  Pom- 
mern, v.  Brinckmann,  ja  endog  Armfelt  søgte  forgjæves  at 
formaa  Kongen  til  enten  at  vige  tilbage  eller  frejdig  at 
marchere  fremad.  Da  Armfelt  saae,  at  Kongen  kun  vilde 
følge  sit  eget  Hoved,  forlangte  og  fik  han  Tilladelse  til  at 
slutte  sig  til  den  østerrigske  Hær,  og  den  19de  November 
begav  han  sig  paa  Vejen  til  det  kejserlige  Hovedkvarter  i 
Olmiitz.  Han  medførte  Brev  fra  Kong  Gustaf  til  Kejser 
Frans,  hos  hvem  han  skulde  forblive  i  Egenskab  af  Ombud 
for  den  militære  Brevvexling. 

Endelig  kunde  Pierrepont  den  21de  November  meddele 
Kongen  et  tilfredsstillende  Svar  fra  Berlinerkabinettet  paa 
den  Erklæring,  han  havde  forlangt  af  dette:  at  Preussen 
ikke  havde  fjendtlige  Hensigter  mod  Sverige ;  men  hvis 
man  tror,  at  Gustaf  Adolf  nu  efter  Løfte  lod  sin  Hær  rykke 
frem,    tager   man   fejl.    Langt   om   længe   tillod   han    dog 

endelig,  at  en  Del  af  Hæren  rykkede  frem  ad  Liineburg  til, 
og  paa  Grev  Persens  indtrængende  Forestillinger,  der  støt- 
tedes ved  et  fra  Alexander  indløbet  Brev,  hvori  den  russiske 
Kejser  besværger  Kongen  for  det  almene  bedstes  Skyld  at 
opofre  sine  personlige  Betænkeligheder,  befalede  Gustaf  Adolf 
omsider,  at  samtlige  svenske  Troppeafdelinger  skulde  bryde 
op  og  nærme  sig  Elben;  men  nu  var  det  for  silde.  Kejser 
Alexanders  Brev  var  skrevet  den  1ste  December,  Dagen  før 
Slaget  ved  Austerlitz! 

Denne   den    svenske   Hærs    endelige   Fremrykken    var 
ganske  uden  Maal  og  Med.     Allerede  faa  Dage  efter  Slaget 
ved    Austerlitz    sporedes  de    for   Sverige   og    de   Allierede 
ulykkelige  Følger  af  denne  Vaabendaad.    Faren  for  de    for- 
bundne Magter  voxede  med  hver  Dag,  og  Kongen,  som  den 
20de    December    var   ankommen   til    Liineburg,    besluttede 
derfor  paa  ny  at  tage  Kommandoen  over  de  russiske  Tropper 
i  Hannover;  men  disse  vare  nu  blevne  stillede  under  Kongen 
af  Preussens  Befaling.     Paa  den  anden  Side  vægrede  Gustaf 
sig  standhaftig  ved  at  være  den  første  til  at  række  Haanden 
til    Forsoning   med   Preussen,    og   den   lille    svenske    Hær 
stod  saaledes  fuldstændig  isoleret.     Under  disse  Omstændig- 
heder gav  Kongen  Ordre   til   paa  ny   at  gaa    tilbage    over 
Elben  og  nærme  sig  svensk  Pommern,   og  han  var   nu   saa 
led  og  kjed  af  Krigen  og  de  Ærgrelser  og  Bekymringer,  den 
foraarsagede  ham,  at  han  besluttede  at  forlade  Tyskland  og 
med  første  aabent  Vande  drage  hjem  til  Sverige  med  hele 
sin  Hær.    I  denne  Beslutning  styrkedes  Kongen  af  Armfelt, 
der  var  vendt  tilbage   fra  Østerrige    uden    engang   at   have 
faaet  Kejser  Frans  at  se.     Da  Kongen    derhos   paa   ny   fik 
Mistanke  om,    at  Preussen   med  Napoleons  Tilladelse   vilde 
bemægtige  sig  svensk  Pommern,   som  han    indsaa,    at   han 
umulig  kunde  forsvare  mod  saa   mægtige  Fjender,    og    han 
endelig   ikke  længere  ansaa  det   overvundne  Kuslands  Ven- 
skab for  sikkert,   bragte  disse    mørke  Udsigter   ham   til   at 
fatte  en  fortvivlet  Beslutnino-.      Han  sendte  et  Ilbud  til  sin 

Ambassadør  i  Petersburg,  Stedingk,  og  overdrog  ham  at 
sælge  Pommern  til  Czaren  for  6  til  7  Millioner  Hamb. 
Banco!*)  Faa  Dage  efter  stod  den  svenske  Hær  i  en  ny 
Stilling  paa  den  nordlige  Elbbred  med  Hovedkvarteret  i 
Boitzenburg;  kun  Avantgarden  under  Grev  Gustaf  Løwen- 
hjelm  beholdt  sin  Stilling  paa  den  søndre  Bred  af  PJlben 
med  Hovedkvarter  i  Liineburg. 

Kejser  Napoleon  maa  vist  nok  have  smilet  ved  at  se  sin 
hovmodige  svenske  Modstanders  ynkelige  og  latterlige  Ma- 
nøvrer og  hans  Hærs  uafladelige  Marcheren  frem  og  tilbage 
uden  at  løsne  et  Skud. 


Den  mørke  og  nedtrykte  Stemning  i  Hovedkvarteret  i 
Boitzenburg  blev  for  nogle  faa  Timer  opmuntret  ved  Her- 
tugen af  Schwerins  Besøg. 

Da  Kongen  første  Gang  drog  gjennera  Mecklenburg, 
havde  han  ventet,  at  Hertugen  var  ilet  til  for  at  gjøre  ham 
sin  Opvartning;  men  enten  det  nu  var  af  Glemsomhed  eller 
af  gammelt  Nag  til  Kongen,  som  havde  forsmaaet  hans 
Datters  Haand,  nok  er  det,  Hertugen  indfandt  sig  ikke,  hvor- 
over Kongen  blev  meget  stødt.  Nu  kom  han  imidlertid. 
Hertug  Frederik  Frans  var  en  halvfjerdsindstyveaarig  lystig 
Gubbe  og  den  største  Roué  i  sine  Stater.  Han  levede  i 
bestandige  Udsvævelser,  brød  sig  kun  om  Vin,  Kvinder  og 
Spil  og  samlede  alle  fornemme  Dagdrivere  i  hele  Evropa 
om  sig.  Hans  Datter,  Lovise  Charlotte,  var  i  1795  bleven 
forlovet  med  Kong  Gustaf;  men  denne  Forbindelse  var,  som 
fortalt,    bleven   brudt.    De  Exempler,    den   unge  Prinsesse 


*)  Stedingk  svarede  under  6te  Februar  (1806):  ,Jeg  har  ikke 
forebragt  Deres  Majestæts  Forslag  at  sælge  Pommern.  Man 
kan  miste  en  Provins,  men  sælge  den  for  nogle  Poser  Guld 
—  aldrig!  Jeg  appellerer  til  den  store  Gustaf, Adolfs  Skygge? 
hvis  Navn  og  Hjærte  er  Deres  Majestæts." 

havde  for  Øje  ved  sin  Faders  Hof,  egnede  sig  ikke  til  at 
indgyde  hende  strænge  Grundsætninger,  og  senere,  da  hun 
havde  ægtet  Prins  Christian  Frederik  af  Danmark,  var  hun 
»ett  lefvande  bevis  på  sanningen  af  det  gamla  ordspråket, 
som  sager:  »att  godt  blodfej  kan  Ijuga.«*) 

Kongen  havde  besluttet  ved  en  kold  Modtagelse  og 
»Tavshedens  Veltalenhed«  at  lade  Hertugen  mærke,  at  han 
havde  tilsidesat  den  Ærbødighed,  han  skyldte  den  kongelige 
Majestæt.  Armfelt,  Hampus  Morner  og  nogle  andre  Officerer 
fik  Befaling  til  at  modtage  Hertugen  ved  Byens  Port. 
Disse  Herrer  kunde  ikke  holde  deres  Lystighed  tilbage,  da 
de  saae  den  gamle  Hertug  med  den  mest  joviale  Mine 
og  gnidende  sig  i  Hænderne  hoppe  ud  af  Vognen,  paa  hvis 
Buk  der  sad  en  døddrukken  Postillon.  Deres  Velkomsttale 
til  Hertugen  afbrød  denne  saalunde: 

»Fortræffeligt,  mine  Herrer,  I  lade  alle  til  at  være  raske 
Gutter,  som  forstaa  at  leve,  og  vi  [skulle  tilforladelig  muntre 
os.  Ere  Stadens  Kjældere  vel  forsynede?  Hvor  er  Borge- 
mesteren?   Har  han  sørget  for,  at  vi  faa  raske  Kvindfolk? 

Jeg  véd  nok,  hvad  man  trænger  til  i  et  Hovedkvarter 

Men  hvor  er  dog  Borgemesteren?  Jeg  skal  afsætte  ham, 
dersom  han  ikke  har  serget  for  vakre  Kvindfolk  fra  Ham- 
burg.   Han  skal  faa  at  vide,  at  jeg  er  her!« 

Medens  Hertugen  paa  denne  Vis  underholdt  sig  med 
Arm  felt  og  Mørner,  der  vist  næppe  ere  blevne  den  gamle 
Herre  Svar  skyldige,  navnlig  ikke  den  sidste,  der  var  be- 
kjendt  som  den  største  Spilopmager  i  hele  den  svenske 
Hær,  —  gik  Kongen  utaalmodig  ventende  op  og  ned  i  sine 
Værelser.  Langt  om  længe  meldte  man  Hertugen.  Han 
var  klædt  i  en  blaa,  galoneret  Kjole,  holdt  en  lille  Hat  under 
Armen  og  nikkede  med  sit  pudrede  og  leende  Hoved  til  alle 


*)v.  Schinkel-Bergman  IV.  Side  209.    Denne  Dame  er  Frederik 
VII.'s  Moder. 

Sider,  medens  han  skred  frem  i  Salen  og  nærmede  sig 
Kongen,  som  i  mørk  og  tavs  Majestæt  ventede  ham. 

Man  skulde  have  set  Gustaf  Adolf,  da  han  betragtede 
den  snaksomme,  gamle  Hertug  med  et  majestætisk  Blik  og 
uden  at  svare  et  Ord.  Han  troede  at  gjøre  ham  betuttet; 
men  heri  tog  han  fejl.  Da  Hertugen  ikke  fik  noget  Svar 
af  Kongen,  blev  han  slet  ikke  vred,  men  fjærnede  sig  fra 
Monarken,  opsøgte  sine  nye  Venner  Armfelt  og  Mørner  og 
fortsatte  sin  muntre  og  højrøstede  Samtale  med  dem. 
Kongen  rynkede  Panden,  og  Blodet  steg  ham  til  Hovedet. 
Dog  betvang  han  sig;  han  bed  en  Kammerherre  underrette 
Hertugen  om,  at  Bordet  var  dækket,  og  at  hans  Plads  var 
ved  hans  Majestæts  Side.  Derpaa  stødte  Gustaf  i  Gulvet 
med  sin  Stok  og  skred  majestætisk  ind  i  Spisesalen,  hvor- 
hen   den  ivrig  snakkende  og  leende  Hertug  fulgte  ham. 

Det  maa  have  været  et  komisk  Syn  at  se  disse  to 
Fyrster  Side  om  Side  ved  Bordet,  den  ene  mørk,  tavs  og 
majestætisk,  den  anden  leende,  snakkende  og  henvendende 
Ordet,  til  hvem  han  fandt  efter  sin  Smag.  Kongens  For- 
bitrelse stod  saa  tydelig  malet  i  hans  Aasyn,  at  hans  Om- 
givelser frygtede  for  en  Scene.  For  at  berolige  sig  drak 
han  kun  Vand  med  et  Par  Draaber  Vin  i;  men  da  den 
muntre,  gamle  Hertug  raabte  til  Armfelt:  »Hvad,  skal  vi 
ingen  Champagner  have?«  maatte Kongen  gjøre  en  voldsom 
Ans  trængeise  for  ikke  at  give  sin  Vrede  Luft.  Paa  et  Vink 
af  Armfelt  blev  der  serveret  Champagner;  men  det  var 
umuligt  for  Kongen  at  beherske  sig  længere.  Endnu  inden 
Desserten  var  sat  frem,  rejste  han  sig  fra  Bordet,  ved  hvilket 
Kongen  ikke  havde  mælet  et  Ord,  og  hvor  Hertugen  syntes 
at  have  glemt,  at  han  havde  den  Ære  at  være  Gjæst  hos 
en  Konge.     Frederik  Frans  afrejste  samme  Aften. 

I  Følge  en  med  Napoleon  sluttet  Overenskomst  af  15de 
December  1805  erklærede  Preussen  den  27de  Januar  1806, 
at  det  havde  til  Hensigt  provisorisk  at  bemægtige  sig  Han- 
nover. Efterretningen  herom  bevirkede,  at  Kong  Gustaf  med 
største  Delen  af  sin  Hær  trak  sig  ind  i  det  Mecklenburgske 
med  Hovedkvarter  i  Eatzeburg,  medens  henved  1800  Mand 
under  Grev  G.  Lewenhjelm  fik  Befaling  til  at  forsvare  det 
Lauenburgske  og  til  at  skyde  paa  Preusserne,  hvis  disse 
skulde  forsøge  at  gaa  over  Elben.  Til  al  Lykke  tøvede  dog 
Kabinettet  i  Berlin  i  nogen  Tid  med  at  kaste  Tropper  over 
den  nævnte  Flod,  og  der  havde  saaledes  været  Tid  nok  for 
Gustaf  til  at  tilbagekalde  denne  farlige  Befaling.  Hvis  han 
havde  kunnet  se,  vilde  han  have  bemærket  det  farlige  i  sin 
Stilling  og  nu  endelig  trukket  sig  ud  af  denne  mærkværdige 
Krig,  hvor  han  holdt  med  ingen  og  ingen  med  ham,  og  hvor  der 
hverken  var  Fordel  eller  Hæder  at  haabe*  1  Februar  og 
Marts  begyndte  de  i  Hannover  værende  engelske  og  russiske 
Tropper  at  drage  hjem;  men  først  den  27de  Marts  lykkedes 
det  disse  to  Rigers  Sendemænd  at  formaa  Gustaf  til  ikke 
at  udsætte  sig  og  sin  Hær  for  en  lige  saa  unødvendig  som 
overhængende  Fare  og  trække  sig  endnu  længere  tilbage. 
Den  største  Del  af  den  svenske  Hær  drog  saaledes  tilbage 
til  Pommern,  med  Hovedkvarter  i  Greifswalde.  Løwen- 
hjelm  med  de  1800  Mand  fik  derimod  fornyet  Befaling  til 
at  blive  i  det  Lauenburgske  og  forsvare  dette  Land  mod 
alle.  Lauenburg  tilhørte  rigtig  nok  ikke  Gustaf,  og  han 
havde  saaledes  ingen  Forpligtelser  af  denne  Natur  imod  det ; 
men  Grunden  til  denne  overraskende  Befaling  var  ogsaa 
en  ganske  anden:  skulde  det  ældgamle  Sveriges  Konge, 
Karl  Xll.'s  og  Gustaf  IL  Adolfs  Ætling,  vige  for  en  Par- 
venu  af  en  Konge  som  Preussens  Behersker?  Han  maatte 
trodses,  det  koste,  hvad  det  vilde. 

Hvad  man  kunde  vente,  indtraf  nu  virkelig.  Preus- 
serne gik  over  Elben  og  kastede  uden  Møje  Løwenhjelm  og 
den  Haandfuld  Mænd,  han  anførte,  ud  af  Lauenburg  (23de 

April),  og  der  begyndte  nu  en  Slags  Krig  mellem  Sverige 
og  Preussen.  Der  blev  lagt  Embargo  paa  alle  preussiske 
Fartøjer  i  svenske  Havne,  og  Kontreadmiral,  Friherre  Ru- 
dolf Cederstrøm,  fik  Befaling  at  løbe  ud  fra  Karlskrona  med 
en  Eskadre  og  blokere  alle  preussiske  Havne  ved  Østersøen. 
Kongen  af  Preussen  vilde  desuagtet  med  største  Lethed 
have  kunnet  bemægtige  sig  svensk  Pommern  og  mulig  taget 
sin  Modstander  og  hele  hans  Hær  til  Fange;  men  politiske 
Grunde  forbøde  ham  dette.  Rusland  havde  garanteret  Sve- 
rige Besiddelsen  af  Pommern ;  at  fratage  Gustaf  dette  Land 
vilde  være  at  paadrage  sig  en  Krig  med  Czaren.  Gik  man 
derimod  skaansomt  til  Værks  mod  Gustaf,  kunde  man  maaske 
bevirke,  at  Alexander  godkj endte  Preussens  Besættelse  af 
Hannover.  Som  en  Følge  heraf  slap  Kong  Gustaf  med 
Skrækken;  denne  »Krig«  med  Preussen  endte,  uden  at  der 
var  udgydt  en  Draabe  Blod,  og  i  Følge  Overenskomsten  af 
1ste  Avgust  (1806)  besatte  Svenskerne  paa  ny  Lauenburg, 
og  Blokaden  af  de  preussiske  Havne  hævedes. 

Da  Forholdet  til  Preussen  saaledes  igjen  var  blevet 
taaleligt,  og  denne  Magt  rustede  sig  til  at  begynde  en  ny 
Krig  mod  Napoleon,  afrejste  Gustaf  pludselig  den  12te  Sep- 
tember fra  Greifswalde  oo'  vendte,  ledsaget  af  sin  Garde, 
hjem  til  Sverige.  Vi  ville  ikke  følge  ham  paa  hans  be- 
sværlige Hjemrejse,  men  kun  bemærke,  at  han  for  at  efter- 
ligne Karl  Xn.  havde  til  Hensigt,  under  Navnet  Kaptejn 
Frisk  og  ledsaget  af  Grev  de  la  Gardie,  at  gjøre  Rejsen  til 
Lands  gjennem  Danmark,  men  at  en  ^pludselig  indtraadt 
strygende  Medbør  bragte  ham  til  at  forandre  denne  løjerlige 
Beslutning.  Dagen  efter  ankom  han  paa  Trelleborgs  Red, 
hvorfra  han  lod  sig  sætte  i  Land  i  en  lille  Jolle,  som  kun 
rummede  tre  Personer.  De  la  Gardie,  der  saaledes  maatte 
ro  den  ene  Aare,  paadrog  sig,  da  han  gjorde  Mine  til  at 
trække  sine  Handsker  af  for  at  kunne  hale  bedre  ud,  en 
skarp  Tilrettevisning  af  Gustaf  for  en  saadan  Mangel  paa 
Ærbødighed  mod  sin  Konge. 

Saaledes  vendte  Gustaf  Adolf  tilbage  fra  sit  første 
Felttog,  i  hvilket  der  ikke  var  blevet  affyret  et  Skud  i  haus 
Nærværelse. 


Det  gik  ikke  bedre  efter  Kongens  Bortrejse.  Oberst 
Morian,  som  nu  forte  Befalingen  over  den  svenske  Hær  i 
Lauenburg,  var  ingenlunde  sit  Kald  voxen.  De  Franske 
faldt  under  Anførsel  af  Marchål  Bernadotte  ind  i  dette 
Hertugdømme,  som  Svenskerne  maatte  rømme  (6te  No- 
vember). En  ubetydelig  Del  af  Hæren  med  Morian  i  Spidsen 
lykkedes  det  at  undkomme;  Resten  maatte  kapitulere  i 
Liibeck.  Blandt  Fangerne  var  Oberst,  Grev  Gustaf  Mørner; 
han  og  hans  Ulykkesfæller  bleve  særdeles  mildt  behandlede 
af  Sejrherren. 

Ulykken  kom  Slag  i  Slag.  Før  og  efter  denne  Hjobspost 
fik  Kongen  andre :  Kejser  Napoleon  og  Marchal  Davout  havde 
tilintetgjort  den  store  preussiske  Hær  i  Slagene  ved  Jena 
og  Auerstådt  (Ude  Oktober),  det  ene  isolerede  Troppekorps 
efter  det  andet  strakte  Gevær,  den  ene  Fæstning  efter  den . 
anden  kapitulerede,  og  inden  Aarets  Udgang  var  næsten 
hele  Frederik  II.' s  Statsomraade  i  Napoleons  Vold.  Den 
forhadte  Bonaparte  var  mægtigere  end  nogen  Sinde;  men 
dette  forandrede  ikke  Gustaf  Adolfs  Tænkemaade.  De  Fran- 
skes Kejser,  som  efter  at  have  knust  Preussen  stod  i  Begreb 
med  at  kaste  sig  over  Rusland,  rakte  Haanden  frem  til 
Forsoning;  men  Kongen  af  Sverige  stødte  den  haanlig 
bort*).  Napoleon  forlangte  kun,  at  Sverige  skulde  forblive 
nevtralt;  men  Gustaf  havde  ganske  andre  Planer.  Disse 
vare   af  en   højst   mærkværdig   Beskaffenhed.     De  Franske 


*)  Underhandlingerne  lededes  af  den  franske  Gesandt  i  Hamburg, 
Bourienne,  og  fortsattes  siden  mellem  Marchal  Mortier  og 
Friherre  Essen,  Generalguvernør  i  svensk  Pommern. 

under  Maréchal  Mortier  vare  den  28de  Januar  1807  faldne 
ind  i  svensk  Pommern  og  belejrede  Stralsund.  Gustaf  vilde 
nu  drage  til  Pommern,  trække  de  hist  og  her  adspredte 
Hobe  af  Svenskere  til  sig  og  derpaa  med  disse  skaffe  den 
Haandfuld  Folk,  som  stod  i  Lauenburg,  Luft;  at  tvinge  de 
Franske  til  at  ophæve  Belejringen  af  Stralsund  synes  han 
derimod  ikke  at  have  tænkt  paa.  Da  han  imidlertid  blev 
gjort  opmærksom  paa,  at  han  paa  denne  Maade  vilde  give 
hele  Pommern  i  Franskmændenes  Vold,  opgav  han  denne 
Idé.  Derefter  henvendte  han  sig  til  England  for  at  faa 
yderligere  Subsidier  til  at  holde  liere  Tropper  paa  Benene 
i  Pommern;  men  det  britiske  Kabinet  har  formodentlig  kun 
haft  meget  ringe  Tanker  om  sin  svenske  Allierede  og  af- 
slog dette  Kongens  Forlangende.  Penge  skulde  og  maatte 
Kongen  imidlertid  have  for  at  fortsætte  Kampen  mod  »Dyret«, 
og  han  udklækkede  til  den  Ende  nogle  højst  besynderlige 
Planer.  Forst  vilde  han  gjøre  et  tvungent  Laan  i  den 
svenske  Bank;  da  dette  ikke  lod  sig  udfore,  undfangede  han 
den  Idé  at  sælge  den  svenske  Orlogsliaade  til  Kjobmænd. 
som  saa  atter  kunde  afhænde  de  enkelte  Skibe  til  Spanien, 
Frankrig(!)  og  Amerika*),  og  da  heller  ikke  dette  syntes  at 
kunne  lade  sig  gjore,  faldt  han  paa  en  endnu  ulykkeligere 
Tanke.  Efter  en  tidligere  Overenskomst  skulde  de  Subsidier, 
England  betalte  til  Eusland,  overføres  til  Gøteborg  og  derfra 
over  Land  transporteres  videre  til  Petersburg.  Kongen,  som 
mente  at  have  en  Sum  af  375,000  Daler  til  gode  hos  Rus- 
land, besluttede  nu  at  sekvestrere  en  lige  saa  stor  Sum  af 
de  fra  England  til  Czaren  afsendte  Subsidier.  At  Keiser 
Alexander  maatte  blive  yderst  forbitret  over  et  saadant 
Skridt,  er  indlysende,  og  hans  Venskab  var  dog  nu  lige  saa 
nødvendigt  for  Sverige  som  nogen  Sinde. 

Vi   have   nys    fortalt,    at  Forholdet    til  Preussen    var 


*)  Brev  fra  Kabinetssekretær  Wetterstedt  til  Elirenheim  af  4de 
Jan.  1807. 

blevet  bedre.  De  to  Monarker  sagde  hinanden  nogle  Ar- 
tigheder og  bleve  enige  om,  at  de  under  de  daværende  For- 
hold kunde  være  hinanden  til  gj ensidig  Nytte.  I  Marts 
(1807)  ankom  den  af  Frederik  Vilhelm  til  preussisk  Minister 
i  Sverige  paa  ny  udnævnte  Hr.  von  Tarrach  til  Stockholm. 
Gustaf  svarede  herpaa  ved  at  sende  Oberst  v.  Eiigelbrechten 
til  det  preussiske  Hovedkvarter  i  Bartenstein  i  en  Mission, 
som  denne  lykkelig  udførte.  Han  afsluttede  nemlig  den  20de 
April  Konventionen  i  Bartenstein,  som  ratificeredes  af  Gu- 
staf i  Malmø  den  6te  Maj,  og  hvorved  Preussen  forpligtede 
sig  til  at  stille  5000  Mand,  som  snarest  mulig  skulde  for- 
øges til  10  eller  12000  Mand,  hvilke  i  Forening  med  Sven- 
skerne skulde  operere  i  den  franske  Armés  Ryg.  Samtidig 
hermed  sendte  Frederik  Vilhelm  sin  Adjutant,  Major  Hiiner- 
bein,  til  Gustaf  Adolf  for  at  opnaa  Tilladelse  til  i  Sverige 
at  kjøbe  Vaaben  til  de  nye  preussiske  Hære,  som  dannedes, 
og  endelig  sendtes  i  Maj  v.  Brinckman  til  det  preussiske 
Hof  som  befuldmægtiget  Minister. 

Under  disse  Omstændigheder  begyndte  Gustaf  Adolf 
at  tænke  paa  atter  at  begive  sig  til  Tyskland  i  egen  Person. 
Tropperne  i  Pommern  vare  blevne  forstærkede,  og  gunstige 
Efterretninger  indløb  fra  England.  Det  fnye  britiske  Mi- 
nisterium, Canning,  Castlereagh  og  Perceval,  vilde  fortsætte 
Krigen  mod  Frankrig  og  erklærede  sig  villig  til  ikke  alene 
at  underholde  et  større  Åntsii  svenske  Tropper,  end  der  i 
Traktaten  af  1805  var  bestemt,  men  ogsaa  til  at  stille 
en  engelsk  Hær,  som  ufortøvet  skulde  overføres  til  Stralsund, 
under  Kongen  af  Sveriges  Befaling. 

Efterretningerne  fra  Krigsskuepladsen  i  Pommern  vare 
ikke  saa  glædelige.  Artillerioberst  Cardell  havde  gjort  et 
Udfald  fra  det  belejrede  Stralsund,  ved  hvilken  Lejlighed 
han  opofrede  en  stor  Del  Folk  uden  ringeste  Nytte,  og 
Armfelt,  som  med  trodsig  Selvraadighed  imod  Overgeneralen, 
V.  Essens,  udtrykkelige  Befaling  havde  opereret  paa  egen 
Haand  og  efter  sit  eget  Hoved,  havde  paaført  Hæren  bety- 

delige  Tab    (Begyndelsen   af  April),    hvilket    paadrog    ham 
hans  Afsked  og  Monarkens  Unaade.     Vel  havde  de  Franske 
maattet  trække   sig   ud   af  Pommern,    da   Napoleon   havde 
draget  en  stor  Del  af  de  der  staaende  Tropper   til  sig   for 
at  bruge  dem  andensteds;  men   de   fik  snart  Forstærkning, 
Maréchal  Mortier  faldt  paa  ny  ind  i  Pommern  og  bragte  den 
16de  April  Svenskerne  i  en  saadan  Nød,    at  Essen  den  føl- 
gende   Dag   maatte   begjære    en   Stilstand   paa   24    Timer. 
Mortier  gik  ikke  alene  ind  herpaa,  men  ønskede  endog  en  per- 
sonlig Sammenkomst  med  Essen.  Denne  fandt  Sted  i  Schlachtow, 
hvor  Mortier  med  Aabenhjærtighed   udbredte  sig  om  Napo- 
leons og  de  Franskes    oprigtige  Ønske    at   undgaa   at   føre 
Krig  med  den  tapre  og  ædle  svenske  Nation,    som  de   høj- 
agtede, og  som  var  Frankrigs  naturlige  Forbundsfælle.     Re- 
sultatet af  denne  Sammenkomst    mellem  Mortier   og  Essen 
var     Stilstanden     i     Schlachtow     den     18de     April 
1807,     som   var    saare   gunstig    for    Svenskerne,     eftersom 
de  sejrende  Franskmænd  indvilligede   i    paa   ny   at   rømme 
Pommern.    Der  var  fastsat  en  gj ensidig  Opsigelsesfrist  paa 
10  Dage;  men  Napoleon  forlangte    denne    forlænget   til   en 
Maaned,  og  Maréchallens  Adjutant,  Oberst  Gouré,  pom  førte 
de   fornyede   Underhandlinger,    truede   med,    at   Stilstanden 
øjeblikkelig   vilde   blive   opsagt,    saafremt    denne   Tillægs- 
artikel  ikke  vedtoges.    Under  disse  Omstændigheder  maatte 
Essen  tinde  sig  i  sin  Skæbne  og  underskrev   den    forlangte 
TiUægsartikel  den  28de  April.     Derpaa   afsendte    han   Re- 
geringsraad  Brinckmari  til  Kongen,  som  opholdt  sig  i  Malmo, 
med  denne  Efterretning.     Efter    en  hemmelig  Raadslagning 
med  Brinckman  og  Kabinetssekretæren,  Wetterstedt,  besluttede 
Kongen  nu  ikke  at  ratificere  den  nævnte  TiUægsartikel,  men 
at  holde  dette  hemmelig,    indtil  han  selv    ankom    til  Pom- 
mern, hvor  da  forhaabentlig  de  preussiske  og  engelske  Hjælpe- 
tropper vilde  være  ankomne  eller  idet  mindste  nær  herved;  da 
vilde  man  uden  Fare  kunne  erklære  sig  hos  Mortier.     Den 
Ilte  Maj  forlod  Kongen  derpaa.    ledsaget   af  ToU,  Brinck- 

22* 

man  og  den  nye  engelske  Minister  Stratton,  Malmø  og  an- 
kom den  følgende  Dag  til  Stralsund. 

Det  var  under  taalelig  gmistige  Udsigter,  at  Gustaf 
Adolf  saaledes  paa  ny  optraadte  paa  Krigsskuepladsen,  og 
hvis  han  havde  været  en  duelig  Feltherre,  vilde  han  have 
kunnet  gjøre  de  forbundne  Magter  vigtige  Tjenester.  Des 
værre  for  ham  og  for  Sverige  savnede  han  imidlertid  ikke 
alene  Feltherre  talenter,  men  ogsaa  praktisk  Sans  og  sund 
Forstand,  og  hans  andet  Felttog  blev  derfor  lige  saa  ulyk- 
keligt og  blottet  for  Hælder  som  det  første. 

Det  første,  Kongen  foretog  sig  efter  sin  Ankomst  til 
Stralsund,  var  en  gjennemgribende  Forandring  i  de  øverste 
Kommandoer*  Armfelt  blev,  som  vi  have  fortalt,  sendt 
hjem  til  Sverige  iUnaade;  den  17de  eller  ISdeMaj  afrejste 
han  fra  Stralsund  uden  at  have  taget  Afsked  med  Kongen. 
Essen,  der  hidtil  havde  va3ret  Øverstbefalende,  skulde  for 
Fremtiden  kun  væ-re  civil  Generalguvernør  i  Pommern. 
Kongen  overtog  selv  Overkommandoen,  og  Generalerne  Wrede 
og  Toll  udnævntes  til  Divisionsgeneraler  under  ham. 

I  de  første  Dage  af  Juni  landede  5000  Preussere  under 
den  63aarige  Bliicher  paa  Eligen ;  den  svenske  Hær  i  Pom- 
mern, som  Fjendens  Sværd,  Sygdomme  og  Nød  havde  for- 
mindsket en  Del,  udgjorde  omtrent  10,000  Mand,  og  den 
19de  Juni  kom  der  Efterretning  om,  at  10,000  P]nglændere 
vare  rede  til  at  afsejle  for  at  stille  sig  under  Kongen  af 
Sveriges  Befaling,  samt  at  Kabinettet  i  St.  James  vilde  be- 
tale Subsidier  til  yderligere  4000  Svenske  i  Pommern. 

Under  Indtrykket  af  disse  glædelige  Efterretninger  voxede 
Kongens  Krigslyst,  og  han  var  overbevist  om  nu  at  skulle 
udføre  store  Redrifter.  Til  en  Begyndelse  undfangede  han 
den  Plan  at  tvinge  de  Franske  til  at  ophæve  Belejringen 
af  Colberg,  hvis  Indbyggere,  navnlig  opmuntrede  af  den 
djærve  og  hæderlige  Borger  Nettelbeck,  forsvarede  sighaard- 
nakket ;  naar  det  var  gjort,  vilde  han  kaste  Franskmændene 
ud  af  hele  Nordtyskland  og  derved  skaffe  de  i  Polen  staaende 

store  Armeer  Luft;  men  disse  skjeuue  Planer  var  i  alt  Fald 
Kong  Gustaf  ikke  Mand  for  at  udfore. 

Da  han  imidlertid  fandt,  at  den  af  Essen  undertegnede, 
men  ikke  af  ham,  Kongen,  ratificerede  Tillægsartikel  til 
Vaabensti]  standen  i  Schlachtow,  —  at  Opsigelsesfristen  fra  ti 
Dage  forlængedes  til  enMaaned,  —  paa  en  utilborlig  Mnade 
bandt  hans  Hænder  og  gjorde  ham  det  umuligt  at  udfore 
store  Bedrifter,  naar  Lejlighed  dertil  maatte  tilbyde  sig,  fik 
han  den  taabelige  Idé,  at  opsige  den  nævnte  Stilstand. 

Som  vi  have  fortalt,  havde  Gustaf  Adolf  offentlig  er- 
klæret, at  Bourbonernes  Gjenindsættelse  paa  Frankrigs 
Trone  maatte  være  det  Maal,  de  Allierede  stillede  sig,  samt 
at  han,  hvis  de  øvrige  Magter  ikke  skulde  dele  denne  hans 
Anskuelse,  vilde  trække  sig  tilbage,  eftersom  han  ansaa  al 
Underhandling  med  Bonaparte  for  umulig.  Af  denne  Me- 
ning var  han  endnu.  For  sin  Afrejse  fra  Sverige  havde 
han  oprettet  et  Kegiment  af  franske  Fanger;  det  skulde 
være  det  første  af  alle  de  andre,  han  vilde  oprette,  naar, 
hvad  der  aldrig  kunne  fejle,  Tusender  af  Franskmænd  ved 
hans,  Gustafs,  Nærmelse  vilde  desertere  fra  Bonapartes 
Hære  og  slutte  sig  til  Bourbonernes  Gjenindsætten  Dette 
Stamregiment  fik  Navnet  »Kongens«,  og  Hertugen  afPienne, 
en  af  Ludvig  XVIII.s  fortrolige,  blev  dets  Chef.  Den  25de  Maj 
var  Hr.  de  Pienne  med  sin  Hær,  som  talte  19  Mand,  landet 
i  Altefehr  paa  Kiigen;  den  3dje  Juni  var  denne  Armé  alle- 
rede voxet  til  22  eller  23  Mand,  og  siden  naaede  den  endog 
at  blive  hele  35  Mand  stærk.  Om  den  indlagde  sig  nogen 
Ære  i  Krigen  mod  sine  Landsmænd,  vide  vi  ikke;  dog  har 
dens  mulige  Bedrifter  næppe  haft  synderlig  Indflydelse  paa 
Krigens  Gang.  Af  samme  Aarsag,  Had  til  Bonaparte  og 
Kjærlighed  til  Bourbonerne,  var  det  ogsaa,  at  Kongen  be- 
sluttede, samtidig  med,  at  han  erklærede  sig  utilfreds  med 
den  nævnte  Tillægsartikel,  at  gjore  et  Forsøg  paa  at  for- 
maa  den  franske  Øverstkommanderende  til  at  forlade  de 
kejserlige  Ørne  og  kæmpe  for  Liljebanneret. 

Denne  taabelige  Idé  bragte  han  virkelig  til  Udførelse. 
Maréchal  Mortier  var  bleven  kaldt  tilbage,  og  Maréchal  Brune 
havde  overtaget  Kommandoen  over  den  franske  Hær  i  Pom- 
mern og  Mecklenburg.  Da  Kongen  havde  fattet  sin  Be- 
slutning, lod  han  gjennem  Generalguvernøren,  Friherre 
Essen,  Brune  anmode  om  en  Sammenkomst;  ved  denne  Lej- 
lighed ytrede  han  til  Wetterstedt: 

»Naar  jeg  har  sagt  Maréchallen  mine  Tanker  om  Vaa- 
benstilstanden,  vil  jeg  give  ham  en  Formaning  i  Anledning 
af  den  slette  Sag,  han  tjener,  spørge  ham,  om  han  har  glemt, 
at  han  har  en  Konge,  om  han  tror  med  god  Samvittighed 
at  kunne  forsvare  sit  Frafald  fra  sin  lovlige  Hersker,  om 
han  tror,  at  den  Farce,  som  nu  spilles,  kan  vare  ved,  osv. 
Men  sig  mig,  min  kjære  Wetterstedt,  hvad  tror  De,  Maré- 
challen kalder  Bonaparte?« 

»Kejser,  Deres  Majestæt,  han  kan  ikke  andet!« 

»Da  skal  jeg  tilforladelig  forbyde  ham  at  gjøre  det  i 
min  Nærværelse, «  svarede  Gustaf  iltert.  »Men  endnu  mere, 
jeg  har  fast  besluttet  aldrig  at  underhandle  med  Bonaparte : 
hellere  tigge  mit  Brød  end  begaa  den  Nederdrægtighed  at 
erkjende  den  forbandede  Rakker.«*) 

Oberstlieutenant,  Friherre  Boye  fik  Befaling  til  at  be- 
give sig  til  Anklam  og  føre  Maréchal  Brune  til  Schlachtow. 
For  at  vise  sin  Foragt  for  Bonaparte  og  hans  Tjenere  be- 
falede Kongen  Boye  og  de  Officerer,  som  skulde  ledsage 
ham,  at  fremstille  sig  for  Maréchallen  i  Overfrakke  og  Felt- 
hue. Maréchal  Brune  bemærkede  tilsyneladende  ikke  denne 
Uhøflighed;  han  var,  sagde  han,  henrykt  over  denne  Lej- 
lighed til  at  faa  Kongen  at  se;  han  var  vis  paa,  at  hans 
svenske  Majestæt  nu  var  tilbøjelig  til  at  forlige  sig  med 
Kejseren,    denne  ønskede  intet  inderligere,  osv.    Man  spiste 


*)  Grev  C.  Piper  melder,  at  man  sjælden  hørte  Gustaf  Adolf 
omtale  sin  store  Fjende  paa  anden  Maade  end  som  oven  for 
anført. 

Fiokost  sammen,  og  de  franske  Officerer  vare  lutter  Artighed 
og  Opmærksomhed.  Ved  Afrejsen  fra  Anklam  lod  Maréchallen, 
der  rav  i  fuld  Gaia  med  Baandet  over  Kjolen,  og  som 
blev  fUgt  af  en  Sværm  guldstraalende  Adjutanter,  Oberst- 
lieutenait  Boye  i  sin  Kappe  og  Felthue  sidde  ved  sin  Side 
i  en  præ^ig  Vogn  med  fire  fnysende  Heste  for,  og  afsted 
gik  det  nu  i  susende  Fart  under  uendelige  Artigheder  og 
Komplimenttr  fra  den  fine  Franskmands  Side. 

Ved  Ankunsten  til  Schlachtow  blev  Brune  modtagen 
af  Kongens  Off^,erer  i  Overkjole  og  Felthue.  Et  Hundrede 
Husarer  af  Livreymentet  paraderede  i  Slagorden.  Blandt 
Officererne  var  Htrtugen  af  Pienne,  som  fuld  af  Blusel 
skjulte  sig  i  en  ^ammekrog  for  sine  Landsmænds  for- 
agtelige Blikke.  Maréxhallen  blev  alene  ført  ind  til  Kongen. 
Efter  at  denne  font  havde  ytret  sin  Misfornøjelse  med 
den  titomtalte  Forlængelse  af  Opsigelsesfristen  for  Stil- 
standen i  Schlachtow,  ski?d  han  til  det  tilsigtede  Forsog 
paa  at  omvende  Maréchallen. 

»Har  De  glemt,  min  Gneral,  at  De  har  en  retmæssig 
Konge?«  spurgte  Gustaf. 

»Jeg  véd  ikke,  hvem  det  r^  eller  hvor  han  er,«  sva- 
rede Brune. 

»Hvorledes,  hvor  han  er?   Hl^  er  landfl3^gtig  og  ulyk- 
kelig;   men   han    er    Deres    vetnj^essige    Konge.      Han 
ønsker  kun  at  samle  sine  Undersaattr  om  sine  Faner« 
»Hvor  ere  hans  Faner?« 

»Om  ikke  andensteds,  skulle  de  fi%s  hos  mig,«  sva- 
rede Gustaf  med  Vægt.  Da  han  derpaa  rent  ud  foreslog 
Brune  at  bryde  med  Napoleon  og  tjoL  de  Allieredes 
Sag,  afslog  Maréchallen  dette  kort  og  godt  ora  nbefalede  sig 
derpaa. 

Vi  vende  tilbage  til  vor  Beretning  om  Hgstildragel- 
serne.  I  Slutningen  af  Juni  havde  de  5000  Pr-issere  for- 
ladt Riigen  og  stode  den  23de  i  Omegnen  af  Ceifswalde, 
i  hvilken  By  General  Bliicher  paa  Grund   af  Sygam    først 

den  2ileii  Juli  kunde  opslaa  sit  Hovedkvarter.  Oberst  BiiVw 
førte  Kommandoen  over  de  preussigke  Forposter.  Steiste- 
delen  af  den  svenske  Hær  stod  under  General  ^rede 
mellem  Stæderne  Grim  ni,  Barth  og  Frantsburg,  med  hoved- 
kvarteret i  sidstnævnte  By.  Kavalerireserven  unå^  Oberst 
Hampus  Morner  stod  i  og  omtaing  Richtenburg.  J^rposterne 
anførtes  af  Obersterne  Piaten  og  Staél-Holsteir;  General- 
adjutant,  Oberst  Tawast  havde  Befalingen  ov^  begge  For- 
postlinierne. Kong  Gustaf  selv  var  Højstkon>nanderende  og 
havde  sit  Hovedkvarter  i  Stralsund  og  sid/H  den  4de  Juli 
i  Frantsburg.  Hvad  de  engelske  Hjælpetropper  angaar, 
da  lode  de  endnu  stedse  vente  paa  sig. 

I  Stedet  for  de  længselsfuldt  ventede  Briter  indtraf 
der  imidlertid  meget  nedslaaende  efterretninger  fru  den 
store  Krigsskueplads  i  Polen  og  Øs^preussen.  Franskmæn- 
dene havde  tilføjet  de  forenede  poussere  og  Russere  en 
Række  blodige  Nederlag,  og  efterslaget  ved  Friedland  den 
14de  Juni  havde  Czaren  og  Koi^  Frederik  Vilhelm  med  de 
sørgelige  Levninger  af  deres  >olte  Hære  maattet  trække 
sig  tilbage  over  Njemen,  ferefter  fulgte  saa  den  22de 
Stilstanden  mellem  Frankr?  og  Rusland.  Saa  kom  der 
Efterretning  om,  at  ogsaa^i'eussen  havde  sluttet  Stilstand 
med  Frankrig,  og  at  Fredrik  Vilhelm  havde  maattet  forpligte 
sig  til  at  tilbagekalde  de  under  Kongen  af  Sveriges  Be- 
faling staaende  preusF^ko  Regimenter,  og  endelig,  at  Na- 
poleon og  Alexanderi>aa  en  Flydebro  i  Njemen  havde  haft 
en  Sammenkomst,  bvor  man  befrygtede,  at  Finlands 
Skæbne  havde  væ^t  paa  Tale,  og  at  de  Franskes  Kejser 
havde  stillet  CzF^n  Herredømmet  over  dette  Land  i  Udsigt. 
Sverige  stod  savedes  ganske  ene  over  for  sin  frygtelige  Mod- 
stander; thi  /Tig'lsenderne  havde  endnu  ikke  ladet  høre  fra 
sig;  men  dif^  fortvivlede  Omstændigheder  kunde  ikke  bringe 
Kongen  til^ornuft.  At  Preussen  og  Rusland  havde  sluttet 
Stilstand  M  Frankrig,  var  ikke  endnu  blevet  ham  officielt 
tilkjend^vet;    han   lod    derfor,     som   om    dette    var   ham 

ganske  ukjendt  og  sendte  Oberst  Engelbrechteii  til  Memel 
med  Breve  til  Czaren,  Frederik  Vilhelm  og  Ludvig  XVIII., 
hvori  han  foreslaar,  at  Kongen  af  Frankrig  skal  stille  sig  i 
Spidsen  for  et  halvt  Hundred  Tusende  Svenske,  Russere  og 
Engelskmænd,  lande  et  Steds  paa  den  franske  Kyst  og  gaa 
lige  løs  paa  Paris.  Men  ikke  nok  hermed.  Skjønt  han 
vidste,  at  han  stod  alene  lige  over  for  en  knusende  Over- 
magt, og  skjønt  det  endnu  ikke  havde  været  for  sent  at 
trække  sig  ud  af  Kampen  paa  nogenlunde  taalelige  Vilkaar, 
fattede  han  den  vanvittige  Idé,  at  opsige  Stilstanden  i  Schlach- 
tow.  Essen,  Toll,  Wrede,  Wetterstedt  og  mangfoldige  andre 
hæderlige  og  fornuftige  Mænd  gjorde  alt  muligt  for  at  for- 
hindre Udførelsen  af  denne  fortvivlede  Beslutning;  men  for- 
gjæves.  Den  2den  Juli  afsendte  Kongen  sin  Overadjutant, 
Major  Bassewitz,  med  Brev  fra  Oberst  Tawast  til  deji  franske 
General  Grandjean,  hvori  Vaabenstilstanden  erklæredes  ud- 
løben den  12te  Juli  Klokken  12  Midnat.  Bassewitz  over- 
bragte desuden  et  andet  Brev  fra  Tawast  til  den  franske 
Oberst  Fays,  hvori  det  hed,  »at  hvis  General  Brune  hen- 
vendte sig  til  Kongen  med  Forslag  om  en  ny  Vaaben- 
stilstand,  vilde  en  saadan  blive  tilstaaet,  hvis  den  stemmede 
overens  med  Kongens  og  hans  Forbundnes  Interesser,  og  at 
de  Vilkaar,  paa  hvilke  hans  Majestæt  vilde  være  tilbøjelig 
til  at  afslutte  en  ny  Vaabenstilstand,  vare,  —  at  Fransk- 
mændene skulde  forlade  Colberg,  Usedom  og  Wollin,  og 
Svenskerne  besætte  Anklam  og  Demmin.«  Maréchal  Brune 
benyttede  sig  imidlertid  ikke  af  dette  Kongens  højmodige 
Tilbud,  som  vi  strax  skulle  taa  at  se. 

Den  18de  Juli  ankom  Kongen  af  Preussens  Adjutant, 
Major  Kliix,  til  det  svenske  Hovedkvarter  med  officiel  Under- 
retning om  Stilstanden  mellem  Frankrig  og  Preussen  samt 
om,  at  der  i  Tilsit  underhandledes  om  Fred.  Dette  havde  til 
Følge,  at  Kongen  lod  sin  Vrede,  der  ikke  kunde  ramme 
Kongen  af  Preussen  selv,  gaa  ud  over  dennes  Soldater,  som 
en  kort  Tid  havde  staaet  under  hans  Befaling,    og  som   nu 

droge  bort.  Den  svenske  Hær  indtog  nu  en  mere  koncen- 
treret Stilling  nærmere  ved  Fæstningen;  den  ene  Halvdel, 
under  Wrede,  stod  ved  Stenliagen,  den  anden,  under  Toll, 
i  Omegnen  af  Piitt.  Det  kongelige  Hovedkvarter  flyttedes 
den  Ilte  Juli  fra  Frantsburg  til  Zinkendorff. 

Den  følgende  Aften  ankom  Oberstlieutenant  Borstel, 
som  Tawast  havde  sendt  til  Brune,  til  Hovedkvarteret. 
Maréchallen  havde  taget  det  meget  ilde  op,  at  Tawast,  og 
ikke  Kongen,  havde  skrevet  ham  til,  samt  over,  at  Tawast 
havde  kaldt  Kejseren  for  »Napoleon  Bonaparte«.  For  Resten 
havde  Brune  intet  kunnet  love  i  Henseende  til  den  fore- 
staaende  Fornyelse  af  Fjendtlighederne. 

Det  var  saaledes  klart  for  enhver,  at  man  om  et  Par 
Timer  kunde  vente  et  Anfald  af  Franskmændene.  Kong 
Gustaf  Adolf  beredede  sig  paa  en  højst  mærkværdig  Maade 
til  at  tage  imod  dem.  Det  var  ved  det  nye  kongelige  Hoved- 
kvarter Jågerhaus,  en  forfalden  Bygning  midt  inde  i  en  tæt 
Skov.  Ved  Mørkets  Frembrud  skred  Kongen,  omgiven  af 
alle  sine  Officerer,  ud  af  Bygningen,  og  med  stor  Stads 
og  Højtidelighed  blev  nu  hans  store  Stridshest  ført  frem, 
medens  Ritmester  Tede,  en  tysk  Fantast,  med  højtidelig 
Mine  ladede  et  Par  uhyre  Pistoler,  som  havde  tilhørt  Karl  XII. 
Kongen  modtog  Pistolerne,  og  medens  de  tilstedeværende 
blottede  Hovederne,  holdt  han  en  Tale,  som  sluttede  med 
Ønsket  om  at  kunne  jage  en  Kugle  igjennem  Bonapartes 
Hoved. 

Klokken  to  om  Morgenen  begyndte  de  Franske  Angrebet 
og  kastede  den  svenske  Forpostlinie  tilbage.  Kongen  ledede 
selv  Tilbagetoget,  men  paa  sin  sædvanlige  taabelige  Vis. 
Da  de  fjendtlige  Kolonner  saaledes  havde  kastet  Kjæden 
endnu  et  langt  Stykke  tilbage,  vrededes  Monarken  højlig 
herover  og  udstedte  den  Befaling,  »at  Kjæden  strax  skulde 
rykke  frem  og  tage  det  tabte  Terraiu  tilbage  igjen«.  Gu- 
stafs Vrede  var  imidlertid  lige  saa  lidt  som  de  Svenskes  Tap- 
perhed i  Stand  til  at  standse  Franskmændene,  og  om  Aftenen 

den  14de  Juli  var  hver  eneste  Mand  af  den  svenske  Hær 
kastet  bag  Stralsunds  Mure.  Lidet  glædeligt  for  hans  tapre 
Soldater  maa  det  have  været  at  se  Karl  XII.'s  Efterfølger, 
da  Kuglerne  for  Alvor  begyndte  at  pibe,  give  Hesten  af 
Sporerne  og  først  af  alle  og  i  strakt  Galop  søge  Tilflugt  i 
Fæstningen.  Ogsaa  bør  det  bemærkes,  at  da  de  Svenske 
begyndte  at  retirere,  og  enhver  kunde  se,  at  Dagen  var  tabt, 
fik  Kongen  pludselig  den  under  disse  Forhold  noget  under- 
lige Idé  at  foreslaa  Maréchal  Brune  en  ny  Vaabenstilstand. 
Som  man  vel  kan  tænke  sig,  overvældede  Brune  den  i  dette 
Øjemed  afsendte  Parlamentær,  Oberst  Hopken,  med  blodige 
Sarkasmer  og  bemærkede  blandt  andet  med  god  Grund,  »at 
for  den,  der  vilde  agere  Karl  XII.,  var  det  alt  for  tidligt  at 
forlange  Vaabenstilstand,  naar  Krigen  forst  havde  varet  i 
36  Timer«.  Da  Høpken  næste  Dag  berettede  Kongen  dette 
Svar,  og  denne  derhos  fik  at  vide,  at  Obersten  under  Sam- 
talen med  Brune  havde  kaldt  Bonaparte  »Majestæt«,  blev 
Gustaf  saa  rasende,  at  han  sendte  Høpken  i  Arrest. 

Medens  Franskmændene  nu  belejrede  Stralsund,  hvis 
ængstede  Indbyggere  hver  Dag  frygtede  for  et  Bombarde- 
ment, tilholdt  Essen,  Toll,  Wrede  og  andre  Kongen  med 
Alvor  at  gjøre,  hvad  hans  Pligt  fordrede:  enten  søge  Fred 
med  Napoleon,  hvem  det  var  Vanvid  længere  at  ville  be- 
kæmpe, eller  forlade  Fæstningen  og  overlade  til  Over- 
kommandoen at  forsvare  den,  underhandle  eller  kapitulere, 
alt  eftersom  Omstændighederne  bød;  men  alle  Forestillinger 
hjalp  intet,  og  disse  retskafne  og  fædrelandskj ærlige  Mænd 
paadroge  sig  ved  deres  Frimodighed  Monarkens  Unaade. 
For  Wredes  Vedkommende  bidrog  hertil  en  særegen  Om- 
stændighed. Gustaf,  som  var  gaaet  til  Sengs  og  paastod 
paa  Tilbagetoget  at  have  faaet  en  Konfusion  i  Benet,  lod 
denne  General  hente  til  sig  og  gav  ham  at  forstaa,  at  det 
vilde  være  ham,  Kongen,  kjært,  om  Wrede  for  de  øvrige 
Befalende  vilde  foreslaa  at  tildele  Monarken  Sværdordenens 
Storkors,  —  som  kun  kan    gives   til  en  Feltherre    efter  et 

vundet  Slag,  —  og  at  Wrede  da  kunde  vente  sig  samme 
Udmærkelse  til  Tak  for  den  Tjeneste,  han  saaledes  viste  sin 
Herre;  raen  den  retskafne  Wrede  svarede,  at  hvad  Kontu- 
sionen  angik,  kunde  det  ikke  hænge  rigtig  sammen  hermed, 
eftersom  Kongen  ikke  havde  været  Fjenden  saa  nær,  at  en 
slig  Kalamitet  kunde  indtræffe,  og  med  Hensyn  til  Sværd- 
ordenens store  Kors  beklagede  han  ikke  at  kunne  være  hans 
Majestæt  til  Behag.  Fortørnet  herover  svarede  Gustaf: 
»Jeg  ser,  at  De  ugjærne  tjener  mig;  De  har  Deres  Frihed 
og  kan  vende  tilbage  til  Riigen.«  Wrede  rejste  faa  Dage 
efter,  og  Hæren  tabte  i  ham  en  af  sine  dygtigste  Anførere. 

Excellencen  Toll  havde  samme  Skæbne.  Den  21de 
Juli -om  Aftenen  ankom  der  nemlig  til  Fæstningen  to  Ku- 
rerer med  betydningsfulde  Efterretninger.  De  medbragte 
Brev  fra  Kongen  af  Preussen  til  Gustaf  Adolf  og  fra  den 
russiske  Statskansler  Budberg  til  Kabinetssekretær  Wetter- 
stedt  med  Underretning  om,  at  Freden  var  sluttet  i  Tilsit, 
og  Tilbud  om  at  mægle  mellem  Sverige  og  Frankrig,  hvis 
Hersker  sagdes  at  være  tilbøjelig  (?)  til  at  tilstaa  sin  nor- 
diske Fjende  Fred  paa  rimelige  Vilkaar;  men  Kongen  for- 
kastede dette  Tilbud,  og  der  er  Grund  til  at  tro,  at  Tolls 
Forestillinger  mod  denne  nye  Daarskab  paadrog  ham  den 
Forviisning  til  Kligen,  som  han  allerede  den  næste  Dag  til- 
traadte.  Der  skulde  han  tage  Overbefalingen  over  de  paa 
denne  0  langt  om  længe  udskibede  engelske  Hjælpetropper. 

Hvis  Kongen  fra  Briternes  Side  ventede  kraftig  Under- 
støttelse i  den  Sag,  han  kænipede  for,  blev  han  skuffet,  thi 
næppe  vare  de  ankomne,  for  de  droge  bort  igjen.  Den  3dje 
Avgust  havde  den  engelske  Minister  Pierrepont  Avdiens  hos 
Kongen  og  meddelte  ham  ved  denne  Lejlighed,  at  der  til 
Lord  Cathcart,  den  Øverstbefalende  over  de  paa  Riigen  land- 
satte engelske  Tropper,  var  indtruffet  Depecher  fra  London 
af  21de  Juli,  i  Følge  hvilke  Englænderne  strax  skulde  for- 
lade denne  0.  De  vare  nemlig  bestemte  til  i  Forening  med 
en  stor  Flaade  og  Landgangshær  at  gjøre  en  Demonstration 


Af  Gustaf  IV.  Adolfs  Historie.  349 

mod  Danmark,  om  fornødent  besætte  Øerne  og  afskære 
Kronprins  Frederik,  som  var  i  Holsten,  Vejen  til  Hoved- 
staden. Dette  kunde  være  helt  ærgerligt  for  hans  svenske 
Majestæt;  men  Allerhøjstsamme  bm'de  anholde  om  en  uy 
Stilstand  med  de  Franske,  hvorimod  Kabinettet  i  St.  James 
vist  nok  intet  vilde  have  at  indvende. 

Kongen  svarede  med  Vrede:  »Fer  jeg  bevilger  de  en- 
gelske Tropper  Tilladelse  (!)  til  at  drage  bort,  forlanger  jeg 
at  se  Deres  Instruktioner  og  Kongen  af  Englands  Underskrift 
derpaa.  Hvad  Deres  Forslag  om  en  ny  Stilstand  angaar, 
da  forkaster  jeg  den;  det  vilde  ellers  faa  Udseende  af,  at 
jeg  ikke  var  i  Stand  til  at  forsvare  mig  selv.« 

Medens  Gustaf  saaledes  fremturede  i  sin  blinde  Haard- 
nakkethed  uden  at  ænse,  at  lian  stod  aldeles. ene  lige  over 
for  en  overmægtig  Fjende,  som  han  nu  mindre  end  nogen 
Sinde  var  i  Stand  til  at  maale  sig  med,  vedblev  han  at 
lade  sin  kongelige  Vrede  ramme  de  bekymrede  og  patriotiske 
Mænd,  som  stræbte  at  tale  ham  til  Fornuft.  Vi  have  alle- 
rede fortalt,  hvorledes  Wrede  og  Toll  vare  blevne  fjærnede, 
da  Hæren  allermindst  kunde  undvære  dem;  Essen  maatte  i 
Begyndelsen  af  Avgust  dele  deres  Skæbne.  Denne  duelige  og 
redelige  Mand,  som  nød  en  overordentlig  Anseelse  i  Armeen, 
blev  aldrig  træt  af  at  sige  Kongen  den  rene  og  usminkede 
Sandhed,  hvilket  jævnlig  i  høj  Grad  mishagede  den 
pirrelige  Monark.  Man  havde  blandt  andre  Planer  til  at 
frelse  Hæren  og  Stralsunds  Indbyggere  for  et  Bombardement 
og  for  at  blive  tagen  med  Storm  ogsaa  udkastet  følgende: 
Man  vilde  foreslaa  Fjenden,  at  Fæstningen  skulde  erklæres 
nevtral,  og  de  svenske  Tropper,  som  holdt  -den  besat,  over- 
føres til  Rilgen,  uden  at  Fjendtlighederne  derfor  skulde  an- 
ses for  sluttede.  I  Anledning  af  dette  Forslag,  —  som  i 
øvrigt  blev  forkastet,  —  fandt  der  om  Formiddagen  den 
8de  Avgust  en  Sammenkomst  Sted  mellem  Essen  og  Maré- 
chal  Brunes  Afsending,  General  Reille.  Denne,  som  var  en 
høj  og  mægtig  Krigerskikkelse    med   en  imponerende  Hold- 


350  Af  Gustaf  IV.  Adolfs  Historie. 

ning,  blev  med  tilbundne  Øjne  ført  til  Guveniementshuset, 
Essens  Embedsbolig,  livor  ogsaa  Kongen  havde  taget  Kvarter. 
Den  franske  Generals  Svar  paa  Essens  Forslag  var,  som 
man  kmide  vente  det.  Han  forundrede  sig  højlig  over,  at 
man  kunde  gjøre  ham  et  saadant,  underrettede  Essen  om, 
at  Brune  havde  bestemt  Ordre  fra  Kejser  Napoleon  til  at 
indtage  Kongen  af  Sveriges  tyske  Besiddelser,  og  at  det  var 
højst  usikkert,  om  et  Forslag  om  Fred  for  Øjeblikket  vilde 
bevirke  nogen  Forandring  heri,  og  endte  med  at  gjøre  en 
bestemt  Adskillelse  mellem  det  svenske  Folk,  som  Fransk- 
mændene elskede  og  højagtede  og  yderst  ugjærne  førte  Krig 
med,  og  den  svenske  Konge,  hvis  uudslukkelige  Had  til 
Kejseren  og  Frankrig  var  vel  bekjendt. 

Gustaf  Adolfs  Vrede  og  Forbitrelse,  da  Essen  berettede 
ham  disse  Ord,  overgaar  al  Beskrivelse.  »Hvilken  Næs- 
vished,« raabte  han  ude  af  sig  selv,  »den  uforskammede 
vover  at  tale  til  Dem  om  mig  og  om  Nationen  som  adskilte 
ved  forskjellige  Interesser  og  Anskuelser!  De  skal  arrestere 
ham;  siden  vil  jeg  se  til,  hvad  der  er  at  gjore  med  ham!« 

»Deres  Majestæt,«  svarede  Essen,  »behage  at  erindre,  at 
lian  er  her  som  Parlamentær  og  staar  under  Folkerettens 
og  vor  Æres  Beskyttelse;  De  har  ingen  Ret  til  at  befale 
over  ham.« 

»Og  dog  befaler  jeg  Dem  nu  øjeblikkelig  at  arrestere 
ham!« 

»Deres  Majestæt,  jeg  kan  ikke!« 

»Hvad,  De  nægter  at  adlyde  mig?« 

Essen  drog  sin  Kaarde  for  at  overgive  Kongen  den. 
»Deres  Majestæt,«  sagde  han,  »jeg  er  aldrig  i  Stand  til  at 
gjøre  mig  skyldig  i  en  uhæderlig  og  uretfærdig  Handling, 
og  jeg  vil  gjøre  alt,  for  at  hindre  Deres  Majestæt  i  at  be- 
gaa  en  saadan.« 

Reille  tik  vel  Tilladelse  til  at  drage  bort  med  Fred;  men 
at  Kongen  ikke  kunde  tilgive  Essen  den  Frimodighed,  hvor- 
med  han  havde  udtalt  sig,   viste  sig  allerede  den  følgende 

Dag.  »Under  nærværende  Omstændigheder,«  sagde  Gustaf 
til  Generalen,  »anser  jeg  det  for  rigtigt,  at  Generalguverne- 
mentet  flyttes  til  Riigen,  og  at  De  selv  begiver  Dem  derhen. 
Det  er  bedst,  baade  for  Forretningerne  og  for  Deres  E'amilie.« 
Den  følgende  Dag  udnævntes  Friherre  Vegesach  til  General- 
adjutant,  og  den  Ilte  afrejste  Essen  til  Riigen. 

Byens  og  Hærens  Sorg  over  at  miste  denne  afholdte 
og  duelige  Officer,  til  hvem  de  havde  knyttet  deres  sidste 
Haab  om  Frelse,  overgik  al  Beskrivelse,  og  der  manglede 
ikke  meget  i,  at  Misfornøjelsen  var  kommen  til  et  voldsomt 
Udbrud.  Kongen  forbod  samtlige  Officerer  ved  Afskedsbesøg 
at  bevidne  den  bortdragende  Generalguvernør  deres  Høj- 
agtelse og  Hengivenhed;  men  dette  Forbud  var  forgjæves, 
og  Gustaf  havde  den  Ydmygelse  fra  sine  Vinduer  at  se  hele 
Officerskorpset  ankomme  til  og  betræde  det  samme  Palads, 
hvor  baade  Kongen  og  Essen  befandt  sig,  for  at  bevidne 
denne  deres  Beklagelse  over  hans  Afrejse  og  den  Paaskjon- 
nelse,  som  hans  ædle  Mod  fortjente. 

Den  lille  Hær  havde  saaledes  mistet  sine  dygtigste 
Førere,  Faren  voxede  med  hvert  Øjeblik;  hver  Dag  ventede 
man,  at  Bombardementet  skulde  begynde,  og  selv  den  simpleste 
Borger  indsaa,  at  det  var  aldeles  umuligt  at  afslaa  den 
Storm,  som  upaatvivlelig  vilde  følge  efter  Bombardementet. 
Under  disse  fortvivlede  Omstændigheder  maatte  Kongen 
endelig  beslutte  sig  til  at  lade  Hæren  rømme  Stralsund. 
I  Nætterne  mellem  den  18de  og  20deAvgust  forlod  Armeen 
derfor  i  al  Hemmelighed  Fæstningen  og  blev  overført  til 
Riigen.  Kongen  selv,  ledsaget  af  Wetterstedt,  forlod  Byen 
den  19de  om  Morgenen  i  en  lille  Baad,  —  ligesom  Karl  XH., 
som  han  bemærkede  til  sin  Ledsager.  Monarken  glemte,  at 
Karl  XII.  forlod  Stralsund  efter  at  have  vakt  Verdens  Be- 
undring ved  sine  Bedrifter,  og  at  han,  Gustaf,  kun  havde 
vakt  Verdens  Latter  ved  sine.  Den  20de  overgav  Magistraten 
den  rømmede  Fæstning  til  de  Franske. 

Som  et  Træk  af  Kongens  Karakter  fortjener   følgende 

at  bemærkes.  De  tre  Fjerdedele  af  den  svenske  Hær  vare 
allerede  lykkelig  og  vel  blevne  overførte  til  Riigen,  da  der 
pludselig  kom  Befaling  fra  Kongen  til  at  bolde  inde  med 
Transporten.  Ingen  kunde  begribe  A årsagen  hertil.  To 
Timer  efter  kom  der  en  ny  kongelig  Ordre,  at  Transporten 
skulde  fortsættes.  Den  følgende  Dag  spurgte  General  Wrede 
Kongen  om  Grunden  til,  at  han  havde  ladet  Transporten  af 
Tropperne  afbryde  i  to  Timer.  Gustaf  saae  strængt  paa 
den  dristige  Spørger  og  svarede:  »Ser  De  denne  lille  hvide 
Plet  paa  Neglen  af  min  Tommelfinger?  Saa  længe  den  be- 
holder sin  Hvidhed,  er  Lj^kken  med  mig,  formørkes  den, 
betyder  det  Ulykker.  1  Gaar  Aftes  bemærkede  jeg,  at  den 
begyndte  at  forandre  Farve;  derfor  var  det,  at  jeg  gav  Be- 
faling til  at  standse  Troppernes  Transport;  da  den  fik  sin 
sædvanlige  hvide  Farve  tilbage,  lod  jeg  Overfarten  begynde 
paa  ny,  og  De  ser,  at  alt  er  gaaet  vel.«  (!) 

Hvad  skal  man  sige  om  en  Feltherre,  som  sætter  den 
halve  Del  af  sin  Hær  paa  Spil  for  en  hvid  Plets  Skyld  paa 
en  Negl  V  Vi  vide  ikke,  om  Turenne,  Karl  XII.  og  Na- 
poleon havde  en  Plet  paa  Neglen;  men  disse  store  Hærførere 
liave  i  alt  Fald  næppe  for  en  saadans  Skyld  standset  en  vel 
begyndt  og  halv  fuldendt  militær  Operation. 

Da  Svenskerne  l3^kkelig  og  vel  vare  komne  over  til 
Kiigen,  fik  Toll  Anførselen  over  hejre  Fløj  med  Hoved- 
kvarteret i  Nasewitz;  venstre  Fløj  under  Wrede  stod  i  og 
omkring  Nowal.  Kongen  selv  var  Øverstkommanderende  og 
boede  i  Pliiggentien. 

Faren  var  dog  ingenlunde  forbi  endnu.  Natten  mellem 
den  24de  og  25de  Avgust  bemægtigede  Franskmændene  sig 
Dånholmen  og  traf  Forberedelser  til  en  Landgang  paa  Riigen. 
Under  disse  Forhold  var  det  derfor  en  sand  Lykke,  at  Kongen, 
som  haardnakket  vægrede  sig  ved  at  træde  i  Underhand- 
linger med  Napoleon,  blev  angreben  af  en  stærk  Hæmorrhoidal- 
feber  og  desaarsag  maatte  overgive  Anførselen  til  Toll. 
Wrede,  som  paa  ny  ved  sin  Frimodighed  havde  stødt  Kongen, 

maatte  samtidig  liermed  nedlægge  sin  Kommando,  der  over- 
gaves til  Oberst  Palmfeldt,  medens  Generalmajor  Vegesach 
fulgte  ToU  i  Anførselen  af  hejre  Fløj. 

At  den  lille  svenske  Hær  blev  frelst  af  den  Vaade, 
hvori  Kongens  Uforstandighed  og  Stædighed  havde  bragt 
den,  skyldes  navnlig  Toll.  Som  Øverstkommanderende  for 
Hæren  begyndte  han  først  med  indtrængende  at  formane 
Monarken  til  selv  at  vende  hjem  til  Sverige  og  beordre 
Essen  eller  en  anden  at  indlede  Underhandlinger  med  Fjenden. 
Selv  for  Gustaf  kunde  det  ikke  længere  være  skjult,  at  Stil- 
lingen var  fortvivlet;  han  hørte  paa  Toll  i  mørk  Tavshed, 
men  flyttede  dog  næste  Dag  til  Bergen,  hvor  han  var  nær- 
mere ved  Perth,  hvorfra  Overfarten  til  Sverige  plejede  at 
foregaa.  Imidlertid  ventede  man  hvert  Øjeblik  en  Landgang 
af  Franskmændene,  hvorved  Kongen  og  hele  Hæren  nød- 
vendigvis vilde  blive  tagen  til  Fange.  Stemningen  var  derfor 
i  højeste  Grad  mørk  og  nedtrykt.  Endelig  gjorde  Kongen 
Vold  paa  sig  selv  og  befalede  Toll  at  forlange  en  Sammen- 
komst med  General  Reille  og  mægle  Forlig  paa  visse  Vil- 
kaar;  men  disse  vare  højst  urimelige,  i  det  Gustaf  ikke  alene 
vilde  have  Riigen  erklæret  for  nevtralt  Gebet,  men  ogsaa 
fordrede,  at  de  Franske  skulde  remme  hele  Pommern.  Mødet 
fandt  Sted  i  Altefehr  den  5te  September  og  førte  selvfølgelig 
ikke  til  andet  Resultat,  end  at  de  to  Generaler  skiltes  helt 
misfornøjede  fra  hinanden.  Det  er  blevet  paastaaet,  og 
som  det  forekommer  os  med  stor  Sandsynlighed,  at  denne 
Sammenkomst  og  det  kolde  og  uhøflige  Optrin,  hvormed 
den  sluttedes,  med  velberaad  Hu  var  arrangeret  saaledes  af 
Toll  for  at  skræmme  Kongen  til  strax  at  forlade  Øen,  saa 
at  han  selv  kunde  faa  frie  Hænder.  Har  dette  været  Toils 
Plan,  lykkedes  den  fuldkommen;  thi  Kongen  besluttede  den 
næste  Dag  at  vende  tilbage  til  Sverige.  Toll  fik  derfor 
Befaling  til  aarle  næste  Morgen  at  indfinde  sig  i  det  konge- 
lige Hovedkvarter. 

Det  var  den  6te  September.    Kongen  laa  udstrakt  paa 

en  Sofa,  uden  Halstørklæde,  med  opknappet  Kjole  og  for- 
styrret Aasyn.  Til  Stede  i  Værelset  var,  foruden  Toll  og 
Essen,  ogsaa  Kabinetssekretæren  Wetterstedt,  der  sad  ved 
et  Bord  og  skrev.  Toll  begyndte  rned  kort  og  godt  at  paa- 
vise  det  umulige  for  den  svenske  Hær  i  længere  at  kunne 
holde  sig  paa  Kiigen  og  foreslog  derfor  fornyede  Under- 
handlinger med  Fjenden  for  om  muligt  at  frelse  Kjærnen  af 
Armeen.  Paa  Kongens  Befaling  bragte  Generalen  nu  sine 
Tanker  herom  paa  Papiret;  efter  ny  Tvivl  og  Toven  og  nye 
Eaadslagninger  nedskrev  endelig  Kongen  paa  Foden  af  dette 
følgende  Ord:  »I  Følge  af,  hvad  Hr.  General,  Friherre 
Toll  har  rapporteret,  overdrages  det  til  nævnte  General  at 
anordne  det  fornødne  for  Armeens  Ære  og  Sikkerhed.« 

Toll  tog  Papiret  af  Kongens  Haand;  men  da  han  saae, 
at  Underskriften  manglede,  rakte  han  ham  det  igjen  med 
Anmodning  om  at  undertegne  det;  men  næsten  ude  af  sig 
selv  skød  Monarken  Papiret  fra  sig  og  vilde  hverken  svare 
eller  underskrive.  Generalen  tabte  imidlertid  ikke  sin  Fat- 
ning, han  rakte  Kabinetssekretæren  Dokumentet  og  sagde 
til  ham:  »Skriv,  at  Kongen  har  givet  mig  Fuldmagt,  men 
er  bleven  syg,  saa  at  han  er  ude  af  Stand  til  at  under- 
skrive!« 

Wetterstedt  greb  Papiret  og  udførte  modig  Generalens 
Befaling.  Imidlertid  gik  Toll  op  og  ned  ad  Gulvet  og  mum- 
lede halvhøjt:  »Om  man  undertegner  eller  ej,  kan  ogsaa 
være  det  samme;  jeg  havde  strængt  taget  slet  ikke  behøvet 
det;  thi  i  Farens  Stund  maa  en  brav  Karl  ikke  være  bange 
for  at  vove  sit  Hoved.«  Derefter  vendte  han  sig  til  Kongen 
og  sagde:  »Nu  forlanger  jeg  blot  de  Skibe  fra  Karlskrona, 
som  jeg  allerede  har  anholdt  om,  og  at  Deres  Majestæt 
skynder  Dem  at  rejse!«  Alt  dette  mishagede  i  højeste  Grad 
den  syge  Konge,  som  ved  Tegn  tilkjendegav,  at  Toll  skulde 
forlade  Værelset  Toll  gik  ud  med  Dokumentet  i  Haanden 
og  lod  Døren  staa  aaben,  saa  at  de  uden  for  staaende  kunde 
se  den  ulykkelige  Monark  med  forstyrret  Udseende  henstrakt 

paa  Sofaen.  »Hans  Majestæt,«  ytrede  Generalen  til  de 
uden  for  ventende,  »er  ikke  i  den  Tilstand,  at  han  kan  fatte 
en  Beslutning,«  og  til  Essen  sagde  han:  »Fra  dette  Øjeblik 
erkjender  jeg  ingen  over  mig  uden  Gud  og  min  Samvit- 
tighed!« Kort  efter  begav  Kongen  sig,  nedslaaet  og  for- 
bitret, syg  paa  Sjæl  og  Legeme,  med  sit  Følge  til  Perth; 
herfra  bar  man  Monarken  indsvøbt  i  en  stor  Kappe  ned  til 
en  Baad,  der  bragte  ham  ud  til  Fregatten,  som  skulde  over- 
føre ham  til  Sverige.  Den  følgende  Aften  ankom  han  til 
Karlskrona. 

Den  Maade,  hvorpaa  Toll  gik  til  Værks  i  de  Under- 
handlinger med  Franskmændene,  som  nu  skulde  begynde, 
vidner  baade  om  hans  Forstand  og  Fædrelandskjærlighed. 
Da  han  ikke  kunde  bruge  Magt,  maatte  han  anvende  List, 
og  han  byggede  navnlig  sin  Plan  paa  de  mangfoldige  Rygter 
om  Kongen,  som  vare  i  Omløb,  og  som  selvfølgelig  heller 
ikke  vare  Franskmændene  ubekj endte.  Snart  hed  det.  at 
Kongen  var  bleven  afsindig,  snart  at  han  var  død,  at  der 
var  udbrudt  et  Oprør  imod  ham ,  at  man  havde  arresteret 
og  bortført  ham;  Kongens  Sygdom,  hans  Transport  til  Perth, 
ToUs  Overtagelse  af  Overkommandoen,  Begivenheder,  som 
Generalen  selv  ved  en  snild  Mand,  en  Kammerraad  Man- 
dorff, havde  faaet  bragte  til  Fjendens  Kundskab,  havde  bi- 
bragt Maréchal  Brune  den  Tanke,  at  der  paa  Riigen  havde 
fundet  en  Omvæltning  Sted,  og  at  Hæren  havde  taget  Magten 
fra  Kongen. 

Da  Toll  formente,  at  disse  Rygter  nu  havde  gjort  til- 
strækkelig Virkning,  skrev  han  til  Maréchallen  og  udbad  sig 
en  Sammenkomst  med  denne  i  Stralsund  den  følgende  For- 
middag. Han  havde,  skrev  han,  nu  andre  Forslag  at  gjøre, 
end  tidligere,  og  formodede,  at  Brune  vilde  finde  dem  an- 
tagelige. Maréchallen  modtog  Overbringeren  af  Brevet,  Lieute- 
nant  Gustaf  Toll,  Generalens  Brodersøn,  særdeles  høflig  og 
erklærede  sig  villig  til  at  modtage  den  svenske.  Hojstkom- 
manderende  til  den  nævnte  Tid. 

25* 

Den  følgende  Morgen  begav  Generalen  sig  paa  Vejen 
til  Stralsund,  kun  ledsaget  af  sine  Adjutanter,  Gustaf  Toll, 
Wingård  og  Wirsén.  Paa  Vej.en  gjentog  han  for  dem  de 
Instruktioner,  han  allerede  Aftenen'  forud  havde  givet  dem. 
»Tal  ej  om  Kongen,«  paalagde  han  dem,  »sig,  at  I  hverken 
véd,  hvordan  han  har  det,  eller  hvor  han  er;  udtal  eder  i 
det  hele  saa  ubestemt  og  hemmelighedsfuldt  som  mulig  om 
Tilstanden  paa  Riigen.«  Ved  Ankomsten  til  Stralsund  blev 
Toll  modtagen  af  hele  den  franske  Generalstab  og  skred 
imellem  to  Rækker  Grenaderer  op  til  Guvernementshuset, 
hvor  Maréchal  Brune  modtog  ham  paa  Trappen. 

Inden  man  begyndte  paa  Underhandlingerne,  indtog 
man  først  en  frokost.  Franskmændenes  Utaalmodighed  efter 
at  spørge  nyt  om  Tilstanden  paa  Rugen,  og  om  hvorledes 
Kongen  havde  det,  var  ubeskrivelig;  men  Toll  og  hans  Adju- 
tanter holdt  sig  tappert,  og  ingen  kunde  faa  noget  ud  af 
dem.  Dog  var  Generalens  ellers  saa  muntre  Lune  noget 
nedstemt  under  Tyngden  af  Øjeblikkets  Vigtighed,  og  ved 
Bordet  nød  han  aldeles  ingen  Vin.  Dog  gav  hans  satiriske 
og  spøgefulde  Lune  sig  et  Par  Gange  til  Kj ende;  ved  Bordet 
var  saaledes  ogsaa  til  Stede  en  tysk  Lærd,  Kerner,  som  var 
Brunes  Sekretær,  og  som  havde  skrevet  en  Bog,  »Rejse  over 
Sundet«,  hvori  der  er  megen  Tale  om  Toll.  Da  Samtalen 
faldt  paa  dette  Skrift,  ytrede  Generalen  til  Kerner:  »Der  er 
én  Ting,  jeg  maa  rette  i  Deres  Bog.  De  skriver,  at  jeg 
paa  mine  forskjellige  Frierier  har  faaet  23  Kurve;  men  De 
tager  fejl;  thi  egentlig  er  det  24.« 

Efter  Bordet  begyndte  Toll  i  alle  Gjæsternes  Nær- 
værelse saaledes:  »Hr.  Maréchal  Brune,  Hr.  General  Reille, 
efter  min  Formening  bør  den  Konvention,  der  er  Spørgs- 
maal  om,  kun  sluttes  mellem  Maréch  allen  og  mig  i  vor  Egen- 
skab af  Højstkommanderende  for  begge  Armeer.« 

»Jeg  begriber  ikke,«  svarede  Brune,  »hvorfor  der  ikke 
bør  afsluttes  en  formelig  Overenskomst,  og  hvorfor  Gene- 
ralen kun  forlanger  en  Militærkonvention.« 

»Jeg  er  kun  Soldat  og  forstaar  mig  ikke  paa  Di- 
plomatien,«  svarede  Toll. 

»Alligevel,«  faldt  Eeille  ind,  »har  Generalen  dog  baade 
underhandlet  og  undertegnet  Overenskomsten  paa  Backaskog 
mellem  Sverige  og  ICngland.« 

»Mine  Herrer,«  svarede  Toll  med  Vægt  og  med  en 
besynderlig  Mine,  og  det  saa  højt,  at  alle  kunde  hore  ham, 
»for  visse  Aarsagers  Skyld  bør  Kongen  af  Sve- 
riges Navn  ikke  nævnes  ved  denne  Handling,  og 
hans  Ratifikation   behøves    for  Øjeblikket   ikke.« 

Disse  gaadefulde  Ord  gave  Franskmændene  nok  at  tænke 
paa.  Efter  nogen  Overvejelse  vare  imidlertid  baade  Brune 
og  Reille  overbeviste  om,  at  der  i  dem  laa  en  skjult  Til- 
kjendegivelse  af,  at  der  enten  i  Sverige  eller  i  Hæren  paa 
Kiigen  var  sat  en  Regeringsforandring  igjennem,  at  Gustaf 
Adolf  var  stødt  fra  Tronen,  og  at  Rygterne  saaledes  ikke 
havde  løjet.  Toll  var  derfor  ikke  mere  Kongens  General 
og  Befuldmægtigede,  men  Repræsentanten  for  den  eller  dem, 
i  hvis  Hænder  Regjeringen  og  Magten  nu  befandt  sig,  som 
selvfølgelig  vilde  følge  et  ganske  andet  politisk  System  og 
1  Overensstemmelse  med  det  svenske  Folks  Ønske  forlade 
de  Allieredes  Sag  og  slutte  sig  til  Frankrig.  At  den  svenske 
Hærs  Nærværelse  i  Fædrelandet  under  saadanne  Omstændig- 
heder maatte  være  af  yderste  Vigtighed,  baade  for  at  ned- 
slaa  enhver  Modstand  og  for  at  befæste  de  nye  Magthaveres 
Stilling,  var  indlysende;  desuden  stode  Englænderne  jo  paa 
Sjælland  og  kunde  paa  Efterretningen  om  Begivenhederne 
i  Sverige  antages  at  ville  gjøre  Indfald  i  dette  Land  for  at 
forhindre  dets  Tilslutning  til  Frankrig*).  Disse  Betragt- 
ninger bestemte  Maréchal  Brune  til  at  gaa  ind  paa  alt,  hvad 
Toll  forlangte,  og  saaledes  afsluttedes  i  Løbet  af  nogle  Timer 
den  for  Sverige  under  de  daværende  fortvivlede  Omstændig- 

*)  Vore  Læsere  erindre  vistnok,  at  Kjøhenliavns  Bombardement 
(2.-5.  Septbr.  1807)  og  Overgivelse  (den  7de  .Septbr.)  netop 
falder  i  disse  for  de  nordiske  Lande  saa  skæbnesvangre  Dage. 

heder  glædelige  Konvention,  hvorved  den  svenske  Hær  paa 
Eiigen  fik  Frihed  til  med  Vaaben,  Ammunition  og  Effekter 
at  indskibe  sig  og  vende  tilbage  til  Sverige  uden  at  miste 
en  eneste  Mand.  Med  rette  kunde  General  Toll  være  stolt 
af,  hvad  han  saaledes  i  Løbet  af  et  Døgn  havde  udført. 
Hvor  godt  han  end  forstod  at  beherske  sig,  opklaredes  dog 
hans  Aasyn,  og  hans  Øjne  funklede  af  Glæde,  medens  han 
under  Salut  fra  Fæstningen  med  stor  Højtidelighed  og  fulgt 
af  sine  tre  Ledsagere  begav  sig  ned  til  Skibsbroen  for  at 
vende  tilbage  til  Riigen.  Paa  Vejen  tog  han  sig  en  Pris 
Tobak  af  sin  Snusdaase  og  mumlede  halv  højt:  »Jo  Gu' 
lykkedes  det!«  Det  var  alt,  hvad  man  hørte  ham  ytre  om 
hele  Konventionen.  Inden  Maanedens  Udgang  var  hele  den 
svenske  Hær,  over  10,000  Mand,  lykkelig  og  vel  under  Sejl 
til  Sverige.  (Forts.) 

Pr.  Julius  Meier. 


Kong  Eené. 


III.   Toget  til  Neapel. 
1438-1442. 

ILoug  Kené  og  hans  Folk  indskibede  sig  muligvis  med 
Cæsars  Ord  in  mente:  »Jeg  kom,  jeg  saae,  jeg  vandt«,  men 
Tiden  skulde  snart  vise,  at  dette  Haab  ikke  var  meget 
begrundet.  Sandt  nok,  René  var  ved  Ludvig  III. 's  og  Jo- 
hanne af  Neapels  Død  saa  legitim  en  Arving  som  nogen. 
Hans  Ret  til  Tronen  i  Neapel,  der  ikke  blot  støttede  sig  til 
Familietraktater  og  Dokumenter,  men  til  Stændernes  frie  Valg 
og  Borgernes  Tilslutning,  kunde  ikke  lovlig  bestrides,  nu  da 
de  to  Grene  af  Huset  Anjou  vare  uddøde*),  og  René  i  sin 
Person  forenede  alle  Fordringer  paa  Kronen;  men  Erfaringen 
viste  dog  snart,  at  der  fandtes  lysthavende  nok  til  det  rige 
Bytte,  saaledes  Alfons  V.  af  Aragonien,  Johanne  II.'s  op- 
rindelige Adoptivsøn,  der  i  sin  Adoptivmoders  Lune  ikke 
saae  nogen  gyldig  Grund  til  at  opgive  saa  fed  en  Bid  som 
Tronen  i  Neapel,  og  som  derfor  af  al  Magt  benyttede  sig 
af  det  Forspring,  Lykken  gav  ham,  ved  at  forsinke  René 
i  Frankrigs  Havne.     Fra  Sicilien,    der  tilhørte  ham,    satte 


*)  Karl  af  Anjou,  Konge  af  Neapel  og  Sicilien,  grundede  i  Aaret 
1266  Huset  Anjous  Magt  i  Italien.  Haus  Søn  og  Sønnesøn, 
Karl  II.  t  1509,  og  Robert  den  gode  f  1343,  herskede  kun  i 
Neapel  og  ble  ve  efterfulgte  af  Karl  af  Anjous  Sønnedatter 
Johanne  I.  (f  1382).  Med  Johanne  II.  uddøde  Huset  Anjou 
1435  i  Neapel. 

Alfons  i  April  Maaned  1435  over  til  Ischia,  erobrede  Capua 
og  lagde  sig  med  15,000  Mand  for  Gaéta,  hvis  Fald  syntes 
nundgaaeligt,  hvis  ikke  Genua  i  Tide  var  kommet  Byen  til 
Hjælp;  men  dette  skete,  og  efter  11  Timers  fortvivlet  Kamp, 
i  hvilken  kun  1  af  Alfons's  14  Skibe  undslap,  saae  han  sig 
ikke  blot  tvungen  til  Overgivelse,  men  maatte  gaa  i  Fangen- 
skab hos  Maria  Visconti,  Hertug  af  Mailand,  der  ved  en 
højtidelig  Traktat  sluttede  sig  til  René  og  hans  Sag» 

Hvad  Traktater  den  Gang  havde  at  betyde,  fik  dog 
Regeringen  i  Neapel,  der  imidlertid  handlede  paa  Kong 
Renés  Vegne,  snart  at  vide,  da  der  ikke  var  gaaet  en  Maaned, 
før  Alfons  modtog  Friheden  af  den  samme  Mands  Haand, 
der  med  Haand  og  Mund  havde  forpligtet  sig  til  at  stotte 
René. 

Man  tænke  sig  den  unge  Dronnings  Harme,  da  hun 
paa  Vejen  til  Italien  fik  Vished  herom;  nu  vare  alle  Frug- 
terne af  Sejren  ved  Gaéta  spildte,  og  da  Isabella  den  18de 
Oktober  holdt  sit  Indtog  i  Neapel,  skete  det  under  mørke 
Forudanelser  om  de  vanskelige  Forhold,  hun  der  vilde  komme 
til  at  beherske,  Anelser,  som  den  nærmeste  Fremtid  fuld- 
stændig skulde  bekræfte.  Næppe  var  den  unge  Dronning  nemlig 
indkvarteret  i  Castello  Capuano,  fer  Faren  nærmede  sig  fra  to 
Sider,  og  indre  Splid  forenede  sig  med  den  ydre  Fjende  for 
at  gjøre  Stillingen  uholdbar.  [Ved  Hyldingen,  der  fulgte 
strax  efter  Indtoget,  kom  Herrerne  fra  Kvarteret  de  Capuano 
i  den  Grad  i  Totterne  paa  Kavalliererne  fra  Kvarteret  de 
Nido,  for  hvem  de  ikke  vilde  vige  i  Rang  og  Fornemhed, 
at  Isabella  en  kort  Tid  maatte  forlade  Salen,  medens  en  af 
hendes  Tilhængere,  en  siciliansk  Abbed,  stiftede  Fred  mellem 
de  stridende  Parter,  og  kort  efter  bragtes  der  hende  den 
nye  Jobspost,  at  Uvejret,  der  var  sluppet  løs  i  Mailand,  trak 
op  over  hendes  Hoved.  I  Januar  1436  nærmede  Alfons 
den  femte  sig  virkelig  igjen;  ved  et  coup  de  main  erobrede 
han  Gaéta,  og  da  Lykken  fulgte  hans  Faner,  var  det  en 
smal  Sag  for  Prætendenten  at  erhverve  nye  Venner   blandt 

Isabellas  Folk.  Dronningen,  som  for  havde  lagt  Uforfærdet- 
hed  for  Dagen,  tabte  heller  ikke  ved  denne  Lejlighed  Modet, 
men  gjorde  alt,  hvad  en  Kvinde  formaaede,  for  at  redde  sin 
Mands  Stater.  Ved  Ilbud  fik  hun  Underhandlinger  i  Stand 
med  Genua  og  Pave  Eugen  IV.,  og  tovede  den  nye  Doge, 
Thomas  de  Campo-fregozzo ,  var  Eugen  saa  meget  villigere 
til  at  støtte  Frankrigs  Sag,  i  det  han  ikke  blot  ved  en 
Bulle  bekræftede  Renés  Valg,  men  sendte  hans  Hustru, 
Isabella,  et  Troppekorps  til  Undsætning.  Kegentinden  fik 
altsaa  Alliancer;  men  dem  fik  man  i  hine  saa  lidt  som  i 
vore  Dage  uden  Penge,  og  nu  maatte  Kommissionærer  og 
Afsendinger  uden  Tal  til  Frankrig  for  at  rejse  et  Laan  her 
og  sælge  en  Domæne  hist.  Til  sidst  var  kun  Isabellas 
Bohave,  hendes  Juveler  og  Gangklæder  tilbage;  det  gik 
alt  sammen  med,  Rub  og  Stub,  thi  hvilket  Oifer  var  for 
stort  for  deri  trofaste  Hustru,  der  hang  med  lige  Kjærlighed 
ved  sin  Mands  og  Frankrigs  Sag?  Og  som  om  dette  Besvær 
end  ikke  var  tilstrækkeligt,  stod  hun  paa  denne  Tid  i  en 
levende  Brevvexling  med  René,  sin  Moder  og  sine  Slægt- 
ninge, der  alle  maatte  vide,  hvorledes  Sagerne  stode  i 
Neapel. 

Stakkels  Dronning!  en  saadan  Energi  havde  været  en 
bedre  Lykke  værd;  men  med  alt  det  kunde  hun  ikke  for- 
bindre,  at  Spanierne  blokerede  Hovedstaden,  hvor  alt  fik  et 
endnu  mørkere  Præg,  til  Rygtet  om  Renés  snare  Komme 
satte  nyt  Mod  i  de  forsagte  Sjæle.  Det  let  vakte  italienske 
Folk  saae  i  ham  som  i  enhver  Prætendent  en  ny  Messias^ 
der  skulde  skaffe  det  ulykkelige  Italien  den  Fred,  hvortil 
det  saa  højlig  trængte,  og  benyttende  sig  af  denne  Stem- 
ning fik  Isabella  nu  endelig  den  paatænkte  Traktat  med 
Genua  i  Stand.  I  Foraaret  1436  forpligtede  Republikken 
sig  til  at  sende  en  Flaade  paa  fem  store  Skibe  til  Neapel 
med  Tropper  og  Proviant,  medens  Dronningen  paa  sin  Side 
overlod  dem  Told  og  Saltskatten  i  Hovedstaden  for  fireAar. 
Før  de  naaede  Neapel,  udbredte  Rygtet  sig  om  deres  Komme, 

og  da  (let  nu  gjærne  gaar  saadaii,  at  naar  Krybben  fyldes, 
indfinde  Hestene  sig,  havde  Isabella  i  denne  Tid  ingen 
Mangel  paa  Tilbud.  Per  og  Poul  vilde  tjene  hende,  og  blandt 
de  mange,  der  kom,  var  den  beromte  Abbed  Vitelleschi, 
der  med  Undtagelse  af  Abbedtitlen  intet  helligt  havde  ved 
sig,  men  som  var  des  mere  optændt  af  den  Krigslyst,  de 
evige  Kampe  i  Italien  nærede.  Med  400  Ryttere  og  1000 
Mand  Fodfolk  fratog  han  Aragonien  den  ene  faste  Plads 
efter  den  anden,  indtil  han,  af  Misfornøjelse  over  en  af 
Isabellas  Kaader,  der  ikke  var  den  liøje  Herre  til  Pas,  som 
saa  mange  af  P'ørerne  i  denne  Krig,  der  en  5  å  6  Gange 
gjorde  omkring,  sluttede  sig  til  Alfons's  Parti.  Værre  end 
dette  Tab,  der  blev  Begyndelsen  til  den  Kække  Troskabsbrud, 
som  gav  Kampen  om  Neapel  sit  Særkjende,  var  Tabet  af 
de  2  Kasteller,  Castello  nuovo  og  Castello  dell'Ovo,  der 
forsvarede  Byen  fra  Søsiden  og  kom  i  Fjendens  Magt  ved 
Forræderi.  Forfærdet  over  denne  Troløshed  ilede  Isabella 
med  at  afkræve  sine  Vasaller  en  ny  Troskabsed:  men  hvad 
nyttede  alle  Lofter,  naar  René  ikke  kom.  Ilbud  paa  Ilbud 
afgik  fra  Neapel  for  at  underrette  Kongen  om  Nødvendig- 
heden af  at  skynde  sig;  men  at  René  ikke  skyndte  sig, 
havde,  som  vore  Læsere  vide,  sine  gode  Grunde. 

Den  Iste  April  1438  lagde  Flaaden,  der  havde  Kongen 
om  Bord,  ind  paa  Genuas  Red,  hvor  alt  var  paa  Benene 
for  at  modtage  ham  i  stor  Gaia,  Øvrighedspersonerne  i 
Skarlagenskrud,  som  en  Del  af  dem  ejede,  andre  laanle, 
Damerne  i  Perler  og  Juveler,  som  de  paa  denne  Dag  turde 
bære  uden  at  betale  Skat  af  dem,  og  Folket  med  al  den 
Jubel,  som  saadanne  Indtog  pleje  at  afstedkomme.  I  den 
Grad  viste  Staden  sig,  at  Raadet,  der  ellers  nok  kunde  vende 
Skillingen,  før  den  gaves  ud,  bevilgede  1250  Livres  paa  ét 
Bræt  for  at  højtideligholde  Dagen,  i  den  meget  rigtige 
Tanke,  at  det  under  visse  Forhold  nok  lønner  sig  at  være 
rundhaandet. 

Meningen  med  alle  disse  Historier  var  klar  nok.    Reno 
skulde    ved    at   se    Republikkens    Pomp    udfoldet  ^  faa    saa 
meget  storre  Tanker   om    dens  Magt    og   betale  dens  Alli- 
ance saa  meget  rundeligere,  noget,  Omstændighederne  meget 
mod  hans  Vilje  ogsaa  nodte  ham  til,  da  hans  Afrejse,    der 
indtraf  den    26de  April,    ellers    vilde   have    trukket   endnu 
længere    ud    formedelst  de  mange  Opsættelser,    Genueserne 
udfandt,    til   René  underskrev  en  Handelstraktat  efter  deres 
Hoved.     Da  Flaaden    endelig   løb   ud   med    Dogens  Broder 
til  Admiral,    traf  man  i   Porto  Pisano    den    senere  Hertug 
af  Majland,  Frants  Sforza,  for  Tiden  en  berømt  Kondottiere 
der  tilbød  René  sin  Tjeneste;  men  da  Frants  ikke  stod  paa 
nogen  god  Fod  med  Paven,  Renés  Allierede,  kunde  Kongen 
allerede    af  den  Grund   ikke  modtage  Tilbudet.    Faa  Dage 
senere  var  Kong  René  ude  paa  aaben  So,    hvor   han  under 
Gaétas  Mure   fik    den  første  Hilsen  fra  de  fjendtlige  Skibe, 
der  omgav  Fæstningens  Havn,  og  den  19de  Maj  holdt  han 
endelig  sit  Indtog  i  Neapel ;  men  da  Castello  nuovo  og  Castello 
deirOvo  begge  vare  i  Fjendens  Hænder,  maatte  Landgangen 
ske  ved  Forstaden  del  Carmine,   der  laa  mest  i  Læ  for  det 
fjendtlige  Skyts.     Indtoget,    der   fandt  Sted  den  21de,    var, 
som  man  kan  tænke  sig  det  i  en  By,  der  længe  har  været 
Dødens    Bytte,    og   nu   saae    den   forventede  Frelser   i    sin 
Midte.     Dronningen  og  hendes  Søn,  Johan,  modtog  Kongen 
ved  Havnen,  Vasallerne   sluttede    sig   til,    og   under    denne 
Eskorte,    der    øgedes  af  det  jublende  Folk,    drog  René  ind 
i  Castello  Capuano,  Dronningens  Residens.    Næste  Dag^var 
der  stor  Modtagelse  og  stor  Re  vue,  hvorpaa  Kongen  —  hvad 
der  forundrer  os  —  viede  flere  af  de  følgende  Maaueder  til 
en  Revision  af  Handelens,    Kirkens  og  Universitetets  Love. 
Maaske   har   han   ment   det   nødvendigt  ved  disse  fredelige 
Foretagender  at  sikre  sig  Stændernes  Tilslutning,  der  under 
en  Belejring   var   af   den    største  Vigtighed.    Vist   er   det, 
at   først   3  Maaneder   senere   iførte   René  sig  sin  Rustning 
og  var  nu  hel  og  holden  en  Krigens  Mand. 

Blandt  de  første,  der  stodte  til  liam,  var  Jacques 
Caidora,  en  ægte  Ridder  fra  den  gamle  Tid,  hvis  fyndige 
Tale  det  er  værd  at  gjøre  Bekjendtskab  med:  »Jeg  er  en 
fattig  Soldat«,  sagde  han,  »det  eneste,  jeg  bringer  Deres 
Majestæt,  er  denne  Haandfuld  Folk,  som  er  villig  til  at 
dø  for  Dem«,  til  hvilke  betegnende  Ord  han  føjede  en 
lige  saa  betegnende  Gestus  mod  en  Eække  skjæggede  Mænd, 
der  stode  bag  ham,  af  hvis  x4nsigter  Modet  og  Troskaben 
lyste.  Kongen  slog  til,  og  dermed  var  Sagen  afgjort, 
Caidora  drog  til  Abruzzerne  for  at  opsøge  Alfons,  Hærene 
mødtes,  og  et  Slag  stod  for  Døren,  da  Aragoneren  betænkte 
sig  i  den  meget  rigtige  Tanke,  at  Sejren  over  en  simpel 
Kapitajn  kun  vilde  bringe  ham  liden  Ære,  medens  et  Neder- 
lag kunde  koste  ham  Neapels  Trone»  Imidlertid  ilede 
René  sin  Kampfælle  til  Hjælp,  og  da  begge  Hære  havde 
forenet  sig,  maatte  Alfons  igjen  drage  over  Bjærgene  og 
ned  til  Havet;  men  René  fulgte  efter  og  tilbød,  for  at 
Fjenden  ikke  skulde  undslippe  ham,  sin  Rival  en  Kamp  i 
aaben  Mark.  Dette  Tilbud  maatte  Alfons  modtage;  men 
som  den  udæskede  havde  han  Ret  til  at  vælge  Kamp- 
pladsen og  udsaa  dertil  terra  di  lavoro,  der  ligger  længere 
Syd  paa  i  Egnen  om  Neapel.  René,  der  saae  sig  skuifet 
i  Haabet  om  at  kunne  afgjøre  Sagen  med  ét  Slag,  blev 
da  i  Abruzzerne,  hvor  den  ene  faste  Plads  efter  den  anden 
faldt  i  hans  Hænder,  medens  Alfons  drog  ad  Neapel  til  i  den 
Tanke  at  tvinge  Byen  til  Overgivelse,  mens  Kongen  og 
hans  bedste  Folk  vare  borte. 

Her  lagde  Aragonerens  Kløgt  sig  for  Dagen.  I  faa 
Dage  var  Byen  indesluttet  uden  noget  Haab  om  Frelse 
da  Hæren  var  borte  og  de  faa  Borgersoldater,  der  stode 
til  Isabellas  Raadighed,  næppe  vare  i  Stand  til  at  lukke 
de  Brecher,  Fjendens  Artilleri  skod.  Allerede  vare  Spa- 
nierne paa  Skrænten  af  Voldene,  da  en  stærk  Plaskregn 
reddede  Byen.     Strømme  af  Vand,    der    skyllede    ned    oven 

fra,  opblødte  Jordbunden  under  Soldaternes  Fødder,  og 
Stormen,  der  var  paatænkt,  maatte  opgives.  Og  som  ét 
Held  sjælden  kommer  alene,  indtraf  nu  ogsaa  snart  en 
Begivenhed,  der  dannede  et  Vendepunkt  i  Krigen  og  tillige 
var  en  af  de  mest  romantiske  Episoder  i  denne  forunderlige 
Kamp. 

Det  var  den  18de  Oktober,  Dagen  fer  Set.  Lucas  Dag, 
da  Pedro  af  Aragonien,  Alfons's  Broder,  som  havde  Befa- 
ling over  Artilleriparken,  var  saa  heldig  at  skyde  visse  Dele 
af  Kirken  Santa  Maria  ned.  Som  han  var  beskæftiget 
hermed,  faar  han  Øje  paa  en  Officer,  som  nægter  at  skyde. 
Forbitret  herover  lader  han  et  nyt  Stykke  Skyts  kjøre  op 
og  træffer  denne  Gang  et  Krucifix,  der  smykkede  Kirkens 
Yderside.  Da  han  vil  skyde  anden  Gang,  rammer  imidlertid 
en  Kugle  ham  paa  en  saa  eftertrykkelig  Maade,  at  den 
tager  Hovedet  med,  og  lader  Don  Pedro's  livløse  Krop  falde 
baglængs  om  i  hans  Kampfællers  Arme.  Prisen  for  dette 
Mesterskud  tilkom  en  lille  Kanon  (kaldet  la  Folie),  som 
Klosterbrødrene  havde  stillet  op  paa  deres  Mure,  for,  saa 
vidt  det  stod  til  dem,  at  hindre  en  fortsat  Beskydning  af 
den  brændende  Kirke.  Man  ser,  at  de  havde  Held  med 
sig;  thi  næppe  var  Skuddet  gaaet  af,  fer  alt  kom  i  den 
største  Forvirring  i  Aragonernes  Lejr.  Alfons,  der  netop 
hørte  Messe  i  Magdaleuekirken,  havde  vel  Takt  nok  til  at 
oppebie  Gudstjenestens  Slutning,  men  ilede  strax  derpaa  til 
det  Sted,  hvor  Flykken  var  sket.  Med  undertrykt  Sorg 
sagde  han:  »Jeg  havde  nok  frygtet  det  og  forbudt  ham  at 
skyde  paa  Kirken  i  Dag«,  og  da  Folk  nu  efterhaanden  sam- 
ledes om  den  døde,  græd  han  og  sagde:  .^Gud  være  dig 
naadig,  kjære  Broder.  Jeg  havde  tiltroet  dig  en  bedre 
Skæbne;  men  Guds  Vilje  ske«,  hvorpaa  han  for  at  standse 
de  omstaaendes  Graad  føjede  til:  »han  har  kun  gjort  den 
Rejse,  vi  alle  skulle  gj øre;  vi  kunne  alene  bede  for  hans  SjæL« 
Derpaa  fjærnede  han  sig,   men    en   Kalabreser,    der   havde 

fundet  den  afdøde  Infants  røde  Bavet  med  en  Del  af  Hovedet, 
troede  at  kunne  indsmigre  sig  hos  Isabella  ved  at  bringe  hende 
denne  blodige  Trofæ.  Deri  bedrog  han  sig  dog.  Isabella 
vendte  sig  bort  og  græd.  Da  man  spurgte  hende,  hvorfor 
hun  græd  over  en  Fjende,  havde  hun  Svar  paa  redeHaand: 
»Sandt  nok«,  sagde  hun,  »var  han  i  Dag  min  Fjende;  men 
i  Morgen  kunde  han  være  min  Ven,  og  dertil  er  han  en 
Fyrste,  min  Mands  nære  Slægtning«,  et  Svar,  der  er  sær- 
deles karakteristisk  for  den,  der  gav  det,  og  for  den  hele 
Maade,  hvorpaa  Hnset  Anjou  førte  Krig  med  Huset  Ara- 
gonien. Ja  Isabella  gik  videre,  hun  lod  Hovedet  jordfæste 
med  fyrstelig  Pragt  og  lod  sin  Modstander  spørge,  om  han 
ikke  vilde  begrave  Broderens  Lig  inden  for  Byen;  hun  vilde 
i  saa  Fald  yde  ham  alt,  hvad  han  behøvede;  men  Alfons 
svarede  Nej,  og  hans  Hær,  der  var  slaaet  af  en  overtroisk 
Skræk,  trak  sig  tilbage  til  Capua  efter  en  Belejring  paa 
36  Dage. 

Saaledes  var  Neapel  frelst;  men  de  følgende  Begiven- 
heder ville  noksom  vise,  at  det  kun  var  en  stakket  Frist, 
Byen  fik  ved  denne  vidunderlige  Begivenhed.  Vel  faldt  de 
to  Kasteller  —  Castello  nuovo  og  Castello  dell'Ovo  — ,  der 
under  Belejringen  havde  styrket  Alfons's  Stilling  saa  meget, 
igjen  i  Kenés  Hænder,  da  han  6  Uger  efter  vendte  tilbage 
til  Hovedstaden,  og  vel  blev  der  paa  Karl  Vll.'s  Foranstalt- 
ning —  som  i  Forbigaaende  sagt  havde  svigtet  sin  Svogers 
Sag  i  Italien  —  indledet  Underhandlinger  mellem  Kongen 
og  hans  Modstander;  men  disse  Underhandlinger,  kunde 
ikke  føre  til  noget,  da  Kené  af  Hensyn  til  Genueserne  ikke 
kunde,  og  Alfons  ikke  vilde  slutte  Fred. 

Vaabnene  maatte  altsaa  afgjere  Striden.  Men  nu  var 
det  et  stort  Tab  for  Eené,  at  hans  bedste  Hærfører,  Jacques 
Oaldora,  døde,  da  Krigen  netop  bred  ud  paa  ny.  Sønnen, 
Antoine,  der  arvede  Faderens  Stilling,  havde  hverken  dennes 
Dygtighed  eller  Troskab,  hvad  der  i  det  paafølgende  Felt- 
tog   kom  Huset  Anjou  dyrt  til  at  staa.    Under  Belejringen 

af  Aversa,  en  By  i  Provinsen  Caserta  i  Syditalien,  viste 
den  ny  Feltherre  allerede  Kené,  hvad  man  kunde  vente  sig 
af  ham.  Han  skrev  ham  til,  at  for  at  hindre  Frafald  i 
Hæren  vare  to  Ting  nødvendige:  René  maatte  sende  Penge 
eller  snarest  mulig  komme  til  selve  Lejren.  Nu  var  der 
rigtig  nok  ved  Castello  nuovos  Fald  kommet  en  Del  Penge 
(20,000  Dukater)  i  Kongens  Hænder,  men  hellere  end  at 
ødsle  dem  hort  paa  en  tvivlsom  Allieret,  valgte  han  den 
anden  Udvej,  at  slutte  sig  hurtig  til  Hæren.  Efter  at  have 
udspredt  det  Rygte  i  Neapel,  at  han  agtede  at  vende  til- 
bage til  Frankrig  og  opgive  sin  Sag,  og  efter  at  have  set 
Neapolitanernes  Jammer  ved  denne  Efterretning  —  befalede 
han  den  29de  Januar  1439  Kone  og  Børn  i  sine  tro  Under- 
saatters  Hænder  for  selv  at  gaa  til  Hæren,  og  nu  begyndte 
et  af  de  æventyrlige  Felttog,  som  er  besunget  i.  mangt  et 
lokalt  Sagn,  hvor  René  fremtræder  som  en  anden  Karl  den 
store,  der  baner  sig  Vej  over  utilgængelige  Bjærge,  slaar 
og  overrumpler  Fjenden,  indtil  han  til  sidst  forraades  af 
sine  egne. 

Efter  en  Marche  i  Nattens  Morke  stod  René  ved  Dag- 
gry udenfor  Nolas  Mure,  som  i  en  Haandevending  tages. 
Ved  Overgangen  over  Monte  Virgine  falde  8  Mand  døende 
om  i  Sneen,  uden  at  det  standser  René.  Han  er  altid 
munter,  alle  Vegne  til  Stede  og  sætter  Mod  i  alle.  Hvor 
Levnedsmidler  mangle,  deler  han  som  en  ædelmodig  Kamp- 
fælle sit  Mundforraad  —  en  Flaske  Vin  og  30  Brod  —  med 
Hæren,  og  saaledes  gaar  det  frem,  til  Summonte  er  naaet. 
Her  lades  de  trætte  tilbage,  hvorpaa  Hæren  passerer  Sant 
Angelo  a  Scala,  i  hvis  Kloster  Kongen  opholder  sig,  til 
hans  Klæder,  der  ere  gjennembledte  af  Regnen,  paa  ny  ere 
tørre.  Kl.  2  om  Natten  den  sidste  Januar  er  han  i  Bene- 
vent og  gjør  kun  Holdt  i  Apulien,  for  at  Soldaterne,  hvis 
Ben  ere  opsvulmede  af  Kulde  og  Sne,  kunne  komme  til 
Kræfter  igjen.  Nu,  da  Apulien  var  naaet,  var  det  værste 
Stykke,  hvor  Alfons's  Tropper  idelig  strejfede  orh,  passeret, 

og  nu  gjaldt  det  kun  uset  at  naa  Abruzzerne,  da  en 
eneste  Soldat,  der  opdagede  René,  vilde  røbe  hans  Plan  og 
umuliggjore  hans  Forening  med  Caidora.  Foreningen  lykke- 
des ved  en  Marche,  som  Ven  og  Fjende  har  kaldt  et  Mester- 
stykke; men  nu  begyndte  Caidora  at  gjøre  Vanskeligheder, 
og  René  blev  nødt  til  at  opgive  den  paatænkte  Plan,  at 
slaa  et  Hovedslag  mod  Fjenden  i  Aquila  for  siden  at  falde 
ham  i  Ryggen  og  knuse  ham  mellem  sin  Hær  og  Neapels 
Mure. 

Alfons  kunde  derimod  i  Ro  indeslutte  Hovedstaden. 
Da  Kongen  var  fraværende,  maatte  den  falde  enten  for 
Hungeren  eller  for  Sværdet;  thi  med  hver  Dag,  der  gik, 
blev  det  mere  og  mere  umuligt  for  Isabella  at  skaffe  Byen 
Tilførsel.  Der  var  da  intet  andet  at  gjøre  for  René  end  at 
bryde  den  fjendtlige  Linie.  Efter  forgjæves  at  have  tilbudt 
sin  Rival  en  Tvekamp  eller  en  Holmgang  blandt  de  bedste 
af  begge  Hære.  foreslog  han  Caidora  at  angribe  Fjenden  i 
hans  Stilling  i  la  Pelosa,  men  fik  af  den  snu  Kondottiere, 
der  allerede  halvt  stod  i  Aragoniernes  Lejr,  et  afslaaende 
Svar.  »Tabe  vi  Slaget«,  sagde  han,  »vende  I  tilbage  til 
Frankrig;  men  hvad  gjor  jeg?«  Mod  en  saadan  Visdom 
var  al  Indsigelse  spildt.  Forraadt  af  sine  egne,  slog  Kongen 
sig,  saa  godt  det  lod  sig  gjøre,  ene  gjennem  Alfons's  Lejr 
og  lod  Caidora  blive  eller  følge  efter,  ganske  som  han 
vilde.  Han  fulgte  Kongen,  der  nu  intet  skyndsommere 
havde  at  gjøre  end  at  demaskere  Forræderen  og  saa  vidt 
mulig  gjøre  ham  uskadelig.  Ved  et  Gilde,  hvor  en  Del 
Officerer  vare  til  Stede,  bebrejdede  René  ham  aabenlyst  hans 
Forræderi.  »Naar  jeg«,  sagde  han,  »har  gjort  alt  for  at 
føje  Eder,  har  I  gjort  alt  for  at  skade  mig;  nu  fordrer  jeg, 
at  I  overgiver  Armeen  i  min  Haand.«  Strax  derpaa  blev 
han  fængslet;  men  ved  et  mærkeligt  politisk  Fejlgreb,  som 
bevirkedes  enten  af  Svaghed  i  Kongens  Karakter  eller  af 
Frygt  for  det  Indtryk,  Chefens  Fængsling  maatte  gjøre  paa 
Hæren,    blev  Caidora   atter   given    fri    og   gik  strax  over  i 

Alfons's  Lejr.     For  10,000  Dukater   svigtede    denne  Judas 
sin  Herre. 

Men  René  lod  sig  nu  ikke  længere  daare ;  han  saae,  at 
han  i  den  endelige  Kamp  stod  alene  og  beredte  sig  til  at 
dø  som  en  Mand.  Dronningen  og  hendes  Børn  bleve  sendte 
til  Frankrig  i  Løbet  af  Avgust;  den  10de  vare  de  sidste 
Gang  til  Alters  sammen,  og  samme  Dag  blev  et  Dokument 
udstedt,  der  indsatte  hende  til  Generalguvernør  i  alle  deres 
fjærne  Lande.  Efter  Afskeden  indesluttede  René  sig  i 
Castello  nuovo  som  et  sidste  Tegn  paa,  at  Krigen  gik  sin 
Afgjørelse  i  Møde.  Forinden  Sværdet  dømte,  maatte  der 
dog  endnu  gjøres  et  Forsøg  paa,  hvad  Underhandlinger  for- 
maaede.  Efter  et  Forlig,  René  foreslog,  skulde  Alfons  for 
Livstid  regere  over  Neapel,  men  ved  sin  Død  lade  Tronen 
gaa  i  Arv  til  Johan,  Renés  Søn,  et  Forslag,  som  den  barn- 
løse Rival  sikkert  havde  modtaget,  hvis  han  ikke  havde 
haft  et  saa  kraftigt  Greb  i  Neapel,  at  Overgivelsen  ikke 
kunde  udeblive.  Som  Sagerne  nu  stode,  afslog  han  det. 
Efter  at  Kongen  endnu  en  Gang  havde  tilbudt,  frivillig  at 
trække  sig  tilbage  og  overlade  Alfons  Pladsen,  og  af  Folket 
faaet  det  samme  modige  Svar,  at  det  hellere  vilde  se  Byen 
synke  i  Grus  end  Alfons  som  sin  Konge,  rummede  han 
kun  én  Tanke,  at  forsvare  den  til  sidste  Mand. 

Dog  dette  Forsvar  var  en  haablos  Gjerning. 

Alfons,  som  beherskede  alle  Hovedvejene,  der  førte  til 
Neapel,  og  som,  efter  at  Capri  var  faldet  i  hans  Magt,  kunde 
afskære  Byen  fra  al  Tilførsel, '  medens  hans  Galejer 
jagede  de  franske  Skibe  lige  til  Middelhavets  Kyster,  ryk- 
kede nu  Neapel  paa  1,000  Skridt  nær.  Han  kunde  have 
gjort  det  et  Par  Maaneder  for;  men  han  tøvede,  som  hans 
Historieskrivere  sige  —  for  at  give  de  ulykkelige  Indbyggere 
Lejlighed  til  at  nedlægge  Vaabnene,  eller,  som  hans  Mod- 
standere paastaa,  for  siden  des  grundigere  at  kunne  hærge 
Staden.     Forst  i  November  1441    skred   han   til  Handling, 

Og  fra  det  Øjeblik  viste  Kené  sig  i  hele  sin  Storhed.  Han 
var  en  af  de  Mænd,  der  voxe  i  Ulykken.  Tilførsel  var  nu 
en  Umulighed  eller  saa  at  sige  en  Umulighed.  Man  betalte 
10  Dukater  for  en  Tumolo  Mel;  af  Dyr  vare  kun  Heste  og 
Æsler  tilbage,  og  selv  dette  Forraad  maatte  inden  faa  Dage 
slippe  op;  men  Kongen  tabte  ikke  Modet,  Dag  og  Nat  red 
han  omkring,  lastede  nogle  og  opmuntrede  andre,  og  da  2 
Proviantskibe,  som  ved  et  Under  vare  undgaaede  Alfons's 
Spejdere,  efter  3  Maaneders  Forløb  løb  ind  i  Havnen,  kjendte 
Jubelen  over  Kongens  Udholdenhed  ingen  Grænser.  Det 
var  Genua,  der  bragte  denne  Hjælp;  men  des  værre  var 
Renés  Artilleri  lige  saa  slet,  som  Alfons's  var  godt,  og  i 
Slutningen  af  Februar  1442  faldt  Castello  dell'Ovo  atter  i 
Spanierens  Haand.  Da  enhver  Mulighed  for  Proviantering 
dermed  var  afskaaren,  maatte  Befolkningen  sættes  paa 
Rationer.  Og  nu  fremskyndte  Forræderi  den  endelige 
Katastrofe. 

En  Dag  —  fortælles  det  —  bladede  Alfons  i  en  Bog, 
som  Digteren  Leonard  Aretin  havde  sendt  ham.  Da  han 
kom  til  det  Sted,  der  omhandler  Goternes  Kamp 
med  Belisar,  blev  det  ham  klart,  at  den  romerske  Felt- 
herre var  trængt  ind  i  Neapel  gjennem  en  Akvadukt,  der  i 
en  Udstrækning  af  3  Mil  tilførte  Byen  Vand.  Tanken  slog 
Alfons;  han  lod  Undersøgelser  foretage,  og  rigtig,  af  de 
Jordlag,  der  omgave  den  gamle  Vandledning,  udgravede  man 
en  Eende,  der  udmundede  i  Skrædderen  Citellos  Hus  ikke 
langt  fra  Castello  Capuano.  Nu  var  Neapels  Fald  vis,  der- 
som alle  holdt  tæt,  og  ingen  røbede  Hemmeligheden;  men 
dette  har  dog  været  de  sladderagtige  Neapolitanere  for  svært. 
René  fik  Nys  om  Sagen,  og  for  at  sikre  sig  mod  Over- 
rumpling lod  han  Renden  bevogte.  Da  han  den  31te  Maj 
af  en  Neapolitaner,  der  hørte  til  Alfons's  Parti,  men  ikke 
vilde  se  sin  Fædreby  falde  ved  Forræderi,  hørte  ymte  om, 
at  Fjenden   inden  et  Døgn  vilde  være  i  Byen,    sendte   han 

nyt  Bud  til  Vagten  om  at  forøge  dens  Aarvaagenhed ,  men 
fik  af  den  vagthavende  Officer,  Jean  Cotta,  det  Svar,  at  han 
vilde  forsvare  sin  Post,  om  det  saa  gjaldt  Livet,  hvilket 
Svar  senere  fortolkedes  derhen,  at  Herr  Cotta,  da  Natten 
brød  frem,  kastede  sig  ned  ad  Volden  og  forsvandt  i  den 
fjendtlige  Lejr. 

Imidlertid  gik  Begivenhederne  deres  Gang. 

Da  Natten  faldt  paa,  tog  Alfons's  uægte  Sen*),  Ferdi- 
nand, 100  haandfaste  Karle  med  sig  ned  i  Akvadukten. 
Een  den  var  saa  snæver,  at  de  kun  kunde  føre  Buer  og 
Spær  med  sig,  og  saa  lav,  at  de  jævnlig  maatte  bukke  sig, 
saa  fornøjelig  kan  Turen  ikke  have  været;  men  Forsøget 
lykkedes,  og  den  2den  Juni  om  Morgenen  krøb  46  Mand 
ud  af  Renden  og  ind  i  Skrædderen  Citellos  Hus.  Hans 
Kone  og  Datter  var  ene  hjemme.  De  bleve  knevlede.  Da 
Citellos  unge  Søn  op  ad  Dagen  bankede  paa,  aabnedes 
Døren,  og  Stimændene,  der  havde  overlistet  Moderen  og 
Datteren,  vilde  nu  ogsaa  fange  Sønnen;  men  ved  et  Uheld 
undslap  han  og  løb  ud  i  Byen  for  at  raabe  Alarm*  Der 
blev  en  ubeskrivelig  Forvirring.  Folkene  i  Huset  bleve 
bange,  løb  ud  paa  Gaden  og  vilde  kaste  sig  ned  fra  Murene 
for  at  naa  Lejren;  men  imidlertid  havde  Alfons  nærmet  sig 
Byen  saa  vidt,  at  han  stødte  paa  de  fjendtlige  Poster.  Disse, 
der  tro  sig  omgaaede,  flygte  og  lade  Aragonierne  besætte 
Porten  Santa  Sofia,  hvor  Alfons's  Banner  plantes. 

Nu  begyndte  en  almindelig  Storm.  Stormstiger  lægges 
til,  og  der  fires  Reb  ned  for  at  hjælpe  Soldaterne  op,  hvis 
Mod  oplivedes  ved  Udsigterne  til  en  nær  Plyndring.  Hvor 
Kampen  er  hedest,  iler  René  og  hans  Stridsfæller  til,  men 
medens   han   kæmper   ved   Santa   Sofia,   bliver   Porten   St. 


*)  Naar  det  oven  for  er  sagt,  at  Alfons  var  barnløs,  vil  det  sige, 
at  han  ingen  lovlige  Arvinger  havde;  om  han  var  Fader  til 
Ferdinand  var  endog  tvivlsomt. 

2i* 

Januarius  aabnet  for  Fjenden,  og  Genueserne,  der  skulde  for- 
svare den,  trække  sig  i  vild  Flugt  tilbage  til  Castello  nuovo. 
For  at  undgaa  et  Flankeangreb  maatte  nu  ogsaaEené  \ige. 
Ved  Porta  capuana  tilraaber  en  Franskmand  ham  »fly«;  men 
som  en  Mand  svarer  René:  »Véd  du,  at  det  er  Kongen, 
du  raader  til  at  fly?«,  og  fægtende  til  det  sidste  trækker 
han  sig  Fod  for  Fod  tilbage  til  Castello  nuovo.  Da  han  har 
indesluttet  sig  her  med  Resten  af  sine  Folk,  er  Dagens 
Skæbne  afgjort.  Byen  overgives  til  Plyndring,  og  først  den 
næste  Dag  kjører  det  hele  Train  af  Proviantvogne  frem, 
som  man  har  holdt  i  Reserve.  Med  Brødet  vender  Glæden 
tilbage,  og  det  samme  Folk,  der  nys  har  forbandet  Arago- 
nien, jubler  nu  Alfons  i  Møde. 

Med  alt  det  var  der  dog  et  lille  Parti  i  Byen,  som 
blev  René  tro;  men  efter  en  Vaabenhvile  paa  10  Dage  fik 
Kommandanterne  i  Castello  nuovo  og  St.  Elmo  Fjuldraagt  til 
at  overgive  sig  paa  den  Betingelse,  at  ingen  Hævn  maa 
ramme  Huset  Anjous  Tilhængere. 

Den  SdjeJuni  1442  indskibede  René  sig  paa  2  genue- 
siske  Skibe  med  den  Haandfuld  Folk,  der  under  alle  Om- 
vexlinger  vare  blevne  ham  tro,  og  nogle  Dage  senere  forlod 
Flaaden  Porto  Pesano  for  at  naa  Flor  en  s.  Her  opholdt  han 
sig  i  flere  Maaneder  for  at  bevæge  sine  Allierede,  Paven 
og  Genua,  til  et  nyt  Choc  mod  Neapel ;  men  da  Udsigten 
til  at  sætte  en  saadan  Aktion  i  Værk  var  for  ringe,  vendte 
han  i  Oktober  tilbage  til  Frankrig. 

Saaledes  endte  det  æventyrlige  Togt.  Efter  en  fireaarig 
Krig  og  7  Maaneders  Belejring  forlod  René  Italien,  fattigere 
end  han  var  kommen  der.  Titlen  beholdt  han  dog  og 
søgte  hele  sit  Liv  igjennem  at  gjenvinde,  hvad  der  var 
tabt,  uden  at  det  lykkedes  ham ;  men  at  Krigen  maatte  faa 
det  Udfald,  den  fik,  begriber  man  let,  naar  man  sammen- 
ligner de  to  Rivalers  Karakter  og  Stilling.  Lige  saa  dristig, 
varmhj ærtet  og  utaalmodig  som  René  var,   lige  saa  snedig, 

udholdende  og  taalmodig  var  Alfons*  Medens  hin  fattedes 
Penge,  led  under  sine  Venners  Lunkenhed  og  sine  Vaaben- 
fæilers  Forræderi,  vidste  Alfons  at  skaffe  Penge  til  Veje  og 
bruge  dem  paa  en  saadan  Maade,  at  hans  egne  Kækker 
fyldtes,  medens  Rivalens  tog  af. 

Intet  Under  da,   at  den  sidste  satte  den  Krone  paa  sit 
Hoved,  der  var  bestemt  for  René.  (Sluttes.) 

V.  Andresen. 


Filip  den  femtes  andet  Ægteskab.*) 


Jin  tidligere  Afhandling  i  dette  Tidsskrift**)  har  skildret 
den  dybe  Fornedrelse,  hvortil  Spanien  var  nedsunket  ved  det 
syttende  Aarhundredes  Udgang  i  materiel  som  i  politisk 
Henseende.  Da  den  spanske  Gren  af  det  habsburgske  Hus 
uddøde  1700  med  Karl  II.,  lykkedes  det  Ludvig  XIV.  at 
faa  sin  Sønnesøn  Filip  V.  sat  paa  Spaniens  Trone,  men 
Evropa  gik  dog  først  ind  herpaa  efter  en  langvarig  og  for 
Frankrig  ødelæggende  Krig,  hvorhos  Spanien  tillige  maatte 
give  Afkald  paa  alle  sine  vidtstrakte  Bilande  i  Evropa. 

Spaniens  nye  Hersker  var  lige  saa  svag,  ligegyldig  og 
overtroisk  som  sine  nærmeste  Forgængere;  hans  Aand  var 
af  Naturen  svag,  og  han  havde  modtaget  en  svækkende 
Opdragelse;  han  var  opvoxet  midt  i  VersaiHes's  gyldne 
Elendighed,  og  hans  Bedstefader  var  lige  saa  bydende  stolt 
i  sin  private  Omgang  som  i  sin  offentlige  Optræden.  Alle, 
der  voxede  op  umiddelbart  under  Ludvig  XIV.'s  Øjne.  fik 
et  Væsen,  som  viste,  at  de*  aldrig  havde  vidst,  hvad  det 
var  at  være  i  Ko.  De  vare  næsten  alle  tavse,  sky  og  kej- 
tede; de  havde  ingen  Energi  og  Viljekraft;  de  havde  været 


*)  Efter  Rosseeuw  Saint-Hilaire:  Disgrace  de  la  priii- 
cesse  des  Ursins  (i  Seances  et  travaux  de  l'académie  des 
Sciences  morales  et  politiques.    Paris  1875). 

•=*)  Se  Afhandlingen  Karl  II.  af  Spanien  i  „Hist.  Archiv"  1869, 
I.,  S.  477  og  flg. 

saa  lidet  vante  til  at  dømme  og  handle  for  sig  selv,  at 
ubetinget  Afhængighed  var  bleven  nødvendig  for  deres 
Bekvemmelighed.  Spaniens  nye  Konge  dannede  ingen  Und- 
tagelse fra  denne  Kegel,  og  næppe  var  han  løst  fra  de 
Baand,  som  havde  ovet  en  saa  svækkende  Indflydelse  paa 
hans  Aand,  før  han  søgte  at  paalægge  sig  nye  Lænker; 
thi  en  Afhængighed  af  andre  Personers  Vilje  var  nu  en 
Nødvendighed  for  ham.  Filip  V.'s  første  Skridt,  da  han 
blev  Konge  i  Spanien,  var  at  skaffe  sig  en  Hustru,  og  fra 
sin  Bryllupsdag  til  hans  Hustrus  Dødsdag  var  det  hans 
stadige  Omsorg  at  have  hende  nær  hos  sig  og  at  gjøre, 
hvad  hun  ønskede. 

Filips  Valg  var  faldet  paa  Maria  Luise  af  Savojen,  der 
næppe  endnu  var  naaet  ud  over  Barnealderen,  da  hun  saa- 
ledes  blev  hævet  op  paa  Spaniens  faldefærdige  Trone;  men 
hendes  Aand  blev  hurtig  modnet  i  Modgangens  Skole.  I 
ti  lange  Aar  maatte  hun  udholde  Kampe,  Anstrængelser  og 
Sindsbevægelser  af  enhver  Art;  i  hele  denne  lange  Tid 
svævede  hun  mellem  Haab  og  Frygt  og  maatte  være  lige 
saa  belavet  paa  at  vandre  i  Landflygtighed  som  paa  at 
hævde  Spaniens  Trone  for  sin  Mand  og  sine  Børn.  Maria 
Luise  faldt  da  ogsaa  som  en  Soldat  paa  Valpladsen;  hendes 
svage  Legeme  kunde  ikke  udholde  dette  anstrængende  Liv; 
Kjævlerierne  og  Tvistighederne  under  de  langvarige  Freds- 
underhandlinger  i  Utrecht,  i  Kastadt  og  Baden  havde  plaget 
hende  næsten  lige  saa  meget  som  selve  Krigen,  og  næppe 
havde  hun  oplevet  at  se  sin  Mand  i  sikker  Besiddelse  af 
Spaniens  Trone,  fer  hun  opgav  Aanden,  den  14de  Februar 
1714,  i  en  Alder  af  kun  fem  og  tyve  Aar;  faa  spanske 
Dronninger  havde  forstaaet  at  gjøre  sig  saa  afholdte  af 
Befolkningen  som  Maria  Luise,  en  Omstændighed,  der  taler 
højt  til  Dronningens  Ære,  særlig  naar  man  betænker,  i 
hvor  høj  en  Grad  det  spanske  Folk  i  sin  Nationalstolthed 
er  forud  indtaget  mod  enhver  fremmed. 

Kongens  Sorg  lader  sig  næppe  beskrive,  og  skjønt  man 

længe  havde  kunnet  forudse  Dronningens  Død,  havde  han  ikke 
villet  tro  paa  denne  Mulighed,  før  den  var  bleven  en  sørgelig 
Virkelighed.  Kun  Prinsesse  Orsini,  den  afdøde  Dronnings 
Yndling  eller  rettere  hendes  fortrolige  Veninde,  var  ret  i 
Stand  til  at  forstaa  og  dele  Kongens  Sorg;  naar  man  nemlig 
tager  hendes  Ærgjerrighed  i  Betragtning,  der  hos  hende 
havde  Overvægten  over  alle  andre  Følelser,  tabte  hun  ved 
Maria  Luises  Død  næsten  lige  saa  meget  som  selve  Kon- 
gen. Paa  Grund  af  Dronningens  lidenskabelige  For  kjærlig- 
hed for  hende  havde  Prinsessen  kunnet  udøve  et  vidtstrakt 
Herredømme  over  selve  Kongen;  men  hvorledes  skulde 
hun  nu  kunne  bevare  denne  Indflydelse  over  en  Mand,  som 
endnu  var  ung  og  ikke  kommen  ud  over  Lidenskabernes  x41der, 
og  hvis  Karakter  visselig  ikke  var  af  et  saadant  Præg,  at 
han  længe  vilde  vise  sig  trofast  mod  den  hensovedes  Minde. 
I  sin  første  Sorg  var  Filip  virkelig  Fortvivlelsen  nær,  og 
den  fælles  Sorg  var  et  yderligere  Sammenknytnings- Baand 
mellem  ham  og  Prinsessen.  Med  en  virkelig  Oprigtighed 
søgte  Orsini  at  erstatte  de  kongelige  Børn  Tabet  af  deres 
Moder.  Hun  var  nu  fri  for  at  varetage  en  camerera 
mayors*)  Pligter,  men  beholdt  Titlen  som  saadan  og  for- 
enede hermed  Ansættelsen  som  Opdragerinde  for  Infanterne; 
i  sin  umættelige  Ærgjerrighed  drømte  hun  maaske  allerede 
om  Muligheden  af  at  kunne  forberede  sit  Herredømme  over 
den  opvoxende  Slægt. 

Filip  V.  gik  til  Yderligheder  i  alt;  han  talte  om  at 
opgive  de  offentlige  Forretninger,  om  at  abdicere  til  Fordel 
for  sin  Son,  der  kun  var  syv  Aar  gammel;  men  Prinsesse 
Orsini  sparede  ingen  Møje  for  at  minde  den  svage  Monark 
om  hans  Pligter.  At  overlevere  Spanien  til  et  Kegentskabs 
Farer,  at  slippe  Partierne  løs  igjen  i  Stedet  for  at  berolige 
dem,    at   aabne  Landets  Saar   paa  ny  i  Stedet  for  at  læge 


^)  Camerera    mayor    er  den    første    Æresdame    hos    den    spanske 
Dronning. 

dem,  det  var  værre  end  en  Tronfrasigelse;  det  var  et  Selv- 
mord; det  var  lige  saa  godt  som  at  aabne  de  Allierede 
Vejen  til  det  Spanien,  hvorfra  man  nylig  havde  udjaget 
dem.  Kun  med  Meje  lykkedes  det  Prinsessen  at  faa  Kon- 
gen bort  fra  denne  taabelige  Plan;  hun  mindede  ham 
navnlig  om  hans  berømte  Bedstefader,  Ludvig  XIV.,  der  i 
sin  høje  Alder  havde  maattet  se  den  ene  blomstrende  Gren 
af  sin  Stamme  henvisne  efter  den  anden,  men  som  med  en 
næsten  overmenneskelig  Fatning  havde  baaret  alle  sine 
Prøvelser,  og  Filip,  der  som  et  skrøbeligt  Kør  altid  svajede 
for  Vinden,  fattede  sig  en  Smule  i  sin  dybe  Nedslagenhed 
og  greb  atter  Regeringens  Tøjler,  saa  vidt  hans  Svaghed 
tillod  ham  det. 

Dronningen  var  død  i  Buen  Ke  ti  ro.  Filip  kunde 
ikke  udholde  Synet  af  dette  Palads,  hvor  alt  mindede  ham 
om  hans  Tab;  endnu  den  samme  Aften  tog  han  hen  til 
Hertugen  af  Medina  Celi,  og  Prinsessen,  som  med  en 
moderlig  Kjærlighed  tog  sig  af  de  kongelige  Børn,  fulgte 
naturligvis  med  Kongen;  men  Hertugen  af  Medinas  Palads 
var  næppe  i  Stand  til  at  rumme  Kongen  og  hans  Følge, 
og  Prinsessen  med  Infanterne  tog  derfor  sit  Ophold  i  et 
Kloster,  som  stedte  op  til  Paladset.  Forbindelsesdøre  bleve 
anbragte  mellem  de  tvende  Bygninger,  Mure  bleve  huggede 
ned,  og  Munkene  anbragte  i  et  andet  Kloster,  for  at  den 
sørgende  Monark  og  hans  fortrolige  Veninde  uhindret  kunde 
besøge  hinanden.  Madrid,  som  fuldkommen  fattede  Kongens 
Sorg,  synes  ikke  at  have  set  noget  forunderligt  i  denne 
strænge  Tilbagetrukkenhed,  som  den  saa  hengivne  Veninde 
alene  fik  Ret  til  at  dele;  men  de  franske  Krønikeskrivere 
som  Saint-Simon,  Duclos  og  andre  ere  mere  forhippede  paa 
Skandale  og  have  gjort  sig  meget  lystige  over  denne  For- 
bindelsesdør,  der  tillod  de  tvende  sørgende  at  græde  sam- 
men, fjærnt  fra  alle  indiskrete  Blikke.  De  tiltro  endog 
Prinsessen  trods  hendes  tre  og  halvfjerdsindstyve  Aar  den 
faste  Beslutning  at  bringe  Kongen  til  at  ægte  sig ;  hun  vilde 

saaledes  udføre  sin  Mission  som  en  trøstende  Engel  i  det 
videst  mulige  Omfang. 

Alle  samtidige  Memoirer  stemme  i  øvrigt  overens  i  det 
Faktum,  at  de  anerkjende  Kongens  strænge  moralske  Grund- 
sætninger og  hans  Ærbødiglied  for  Ægteskabets  Hellighed, 
hvorved  Filip  gav  det  fordærvede  Hof  et  følgeværdigt  Ex- 
empel.  Ingen  nærer  nogen  Tvivl  om,  at  Prinsessen  har 
draget  Fordel  af  dette  korte  Mellemrum  til  alene  og  uden 
nogen  Mellemmand  at  udøve  et  uindskrænket  Herredømme 
over  den  svage  Monark;  men  det  gjensidige  Venskabsbaand 
synes  at  afgive  en  fuldstændig  tilstrækkelig  Forklaring, 
og  vi  ere  kun  lidet  tilbøjelige  til  at  indrømme,  at  Prin- 
sesse Orsini  endog  blot  i  sit  Hj ærtes  Inderste  kan  have 
næret  den  Tanke  at  a^gte  Kongen.  Hvor  ærgjerrig  hun 
end  var,  og  hvor  stolt  hun  endogsaa  var  af  det  uimod- 
staaelige  Herredømme,  hun  udøvede  over  Filip  V.,  kunne 
vi  vanskelig  tro  paa  en  saa  stor  Indbildskhed.  Historien 
nævner  ikke  et  eneste  Exempel  paa  en  Forbindelse  mellem 
en  to  og  trediveaarig  Konge  og  en  Brud  paa  tre  og  halv- 
fjerds, og  oven  i  Kjøbet  af  en  ringere  Rang,  og  hvor  stor 
Vægt  vi  end  lægge  paa  Aandens  Gaver,  tro  vi  dem  dog 
ikke  i  Stand  til  at  udøve  et  saa  uindskrænket  Herredømme 
over  en  ung  Konge,  der  kun  i  nogle  Maaneder  havde  været 
Enkemand  efter  en  Kvinde  som  Maria  Luise. 

Een  Ting  staar  imidlertid  fast;  næppe  var  den  højt 
elskede  Ægtefælle  nedstegen  i  Graven,  før  alle  i  Kongens 
Omgivelser  tænkte  paa  at  gifte  ham  igjen.  Prinsesse 
Orsini  kunde  ikke  forhindre  dette  Ægteskab  og  havde 
derfor  kun  ét  at  gjøre:  hun  maatte  selv  paatage  sig  det 
Hverv  at  vælge  Bruden.  I  Mellemtiden  drog  hun  med  al 
mulig  Kunst  Fordel  af  den  korte  Stund,  i  hvilken  Kongens 
Hjærte  var  frit,  og  styrkede  sin  Magt,  der  ingen  Sinde  var 
saa  stor  som  netop  i  det  Øjeblik,  da  hun  stod  paa  Nippet 
til  at  miste  den. 

I  de  første  Dage  af  sin  Sorg  havde  Kongen  ikke  villet 

høre  tale  om  Forretninger  og  havde  overdraget  sin  hele 
Magtfuldkommenhed  til  Storinkvisitoren,  Kardinal  del  Giudice, 
en  neapolitansk  Prælat;  men  denne  Mellemregering  varede 
kun  tre  Dage;  thi  Filip  gav  efter  for  sin  kvindelige  Mentors 
indtrængende  Forestillinger  og  greb  atter  Statens  Tøjler 
med  sine  svage  Hænder,  medens  Prinsessen  uden  at  bære 
Navn  af  Spaniens  Dronning  blev  det  i  Gjerningen.  Hele 
Kardinalens  Magtfylde  blev  overdragen  til  Orry,  Orsinis 
fortrolige,  som  nylig  var  kommen  tilbage  fra  Landfl3^gtig- 
heden;  hun  støttede  sig  nu  til  denne  virksomme  og  fore- 
tagelseslystne  Aand,  som  blev  Regeringens  Arm,  medens 
Prinsessen  var  dens  Hoved,  og  nu  paatæ^nkte  hun  at  virkelig- 
gjøre  de  vigtige  Reformer,  hun  i  lang  Tid  havde  overvejet. 

Vi  skulle  ikke  her  indlade  os  paa  nogen  nøjere  Drøf- 
telse af  disse  Reformer,  som  for  største  Delen  betegne  et 
virkeligt  Fremskridt,  Man  maa  desto  værre  tilstaa,  at  den 
offentlige  Mening  viste  sig  lidet  modtagelig  for  disse  For- 
andringer, der  forstyrrede  den  gamle  nationale  Slendrian; 
Spanien  er  nu  engang  saaledes  til  Sinds,  at  det.  intet  vil 
modtage  af  Udlandets  Haand,  ikke  engang  det  gode;  det 
vil  hellere  beholde  de  Onder,  det  selv  har  tilføjet  sig. 
Trods  alle  de  væsentlige  Tjenester,  Prinsessen  havde  viist 
sit  Adoptivfædreland,  var  hun  dog  aldrig  rigtig  afholdt; 
thi  skjønt  hun  vel  havde  udelukket  Franskmændene  fra 
Andel  i  Regeringen  og  endog  forvist  adskillige  af  sine 
Landsmænd,  havde  hun  dog  derfor  ikke  givet  Slip  paa  deres 
Tankegang,  og  det  kunde  ingen  god  Kastilianer  tilgive  hende. 
Den  tyranniske  Centralisation,  som  fra  Richelieus  og  Colberts 
Tid  og  lige  til  vore  Dage,  trods  saa  mange  Revolutioner,  uaf- 
brudt har  gjort  sig  gj ældende  i  Frankrig,  fandt  kun  ringe 
Anklang  i  et  Land,  der  langt  snarere  var  en  Forening  af 
Stater  end  en  samlet  Enhedsstat,  og  hvis  Provinser  endnu 
den  Dag  i  Dag  kaldes  Kongeriger. 

Orry,  der  stadig  støttede  sig  til  Orsini,  vovede  imid- 
lertid at  tage  fat  paa  en  dristigere  Reform.   Allerede  i  flere 

Aar  havde  det  gode  Forhold  mellem  Hofferne  i  Kom  og 
Madrid  været  forstyrret,  og  nu  veg  Orry  ikke  tilbage  for 
en  Kamp  ikke  blot  mod  Rom,  men  ogsaa  mod  Pavedømmets 
hundredaarige  Allierede,  den  hellige  Inkvisition.  Man 
maatte  have  en  Franskmands  Kjækhed  og  Selvtillid,  man 
maatte  være  vant  til  ikke  at  forfærdes  eller  vige  tilbage 
for  noget,  naar  man  vilde  begynde  paa  en  Forandring,  der 
stred  saa  meget  imod  den  spanske  Aand,  eller  kunde  falde 
paa  at  angribe  den  almægtige  Gejstlighed  netop  i  en  Insti- 
tution, der  paa  én  Gang  var  saa  frygtet  og  saa  æret  som 
den  hellige  Inkvisition.  Bag  Orry  stod  imidlertid  Prinsessen, 
der  baade  fra  sine  daarlige  og  sine  gode  Sider  viste  sig  som  en 
ægte  fransk  Aand,  og  hun  vilde  frigjøre  Kongedømmet  for 
et  besværligt  Formynderskab,  der  godhedsfuldt  beskyttede 
det.  Vi  ville  dog  strax  tilføje,  at  Prinsessen  ved  dette 
dristige  Angreb,  der  skulde  komme  hende  saa  dyrt  til  at 
staa,  dog  virkelig  havde  et  højere  Form^aal  end  blot  at  sikre 
sit  personlige  Herredømme.  Hun  vilde  tilintetgjøre  den 
indgroede  Sygdom,  der  fra  Roden  ødelagde  alle  Spaniens 
øvrige  Institutioner,  som  den  kongelige  Myndighed,  Cortez- 
forsamlingerne  og  det  hele  parlamentariske  Liv,  der  paa 
Halvøen  var  langt  ældre  end  i  det  hele  øvrige  Evropa; 
hun  vilde  endelig  gjengive  Spanien  Samvittighedsfriheden, 
dette  kostbareste  af  alle  Goder,  men  som  Spanien  altid  har 
sat  mindst  Pris  paa. 

Vi  kunne  ikke  paa  dette  Sted  indlade  os  paa  Enkelt- 
hederne i  denne  mærkelige  Kamp.  Storinkvisitoren,  hvem 
Prinsessen  for  enhver  Pris  vilde  fjærne,  blev  sendt  til 
Frankrig  for  at  undertegne  Freden  i  Rastadt;  men  før  Kar- 
dinalen afrejste,  havde  han  faaet  Tid  til  at  organisere  Mod- 
standen og  forberede  Kampen.  Strax  ved  det  første  Angreb 
tog  den  offentlige  Mening  Parti  for  Inkvisitionen;  thi  skjønt 
denne  forfærdelige  Domstol  har  gjort  Spanien  saa  ubodelig 
Skade,  har  den,  besynderlig  nok,  altid  været  populær  der; 
den   har   skabt  Spanien  i  sit  Billede,    kan   man   da   undre 

sig  over  Landets  Forkj ærlighed  for  denne  Institution?  Ikke 
engang  i  hele  det  attende  A århundrede  er  Inkvisitionens 
Iver  et  eneste  Øjeblik  bleven  slappet;  i  Filips  fyrretyve 
Eegeringsaar  har  den  fromme  Domstol  saaledes  bragt  ikke 
mindre  end  1554  Ofre  paa  Baalet,  for  ikke  at  tale  om  de 
782,  som  bleve  brændte  in  effigie.  I  Spaniens  Øjne  var 
det  Inkvisitionens  største  Fortjeneste,  at  den  var  Katholi- 
cismens  sidste  Ord  og  den  mest  krasse  Form,  hvorunder 
denne  Tro  har  gjort  sig  gj ældende.  Den  staar  i  fuldkommen 
Overensstemmelse  med  den  spanske  Aands  mørke  Trosiver, 
som  er  bleven  næret  ved  syv  hundrede  Aars  uafbrudte 
Kampe  for  den  hellige  Tro. 

Den  hellige  Inkvisition  følte  sig  baaren  op  af  den 
offentlige  Mening  og  frygtede  ikke  for  at  optage  Kampen. 
I  Kastiliens  Eaad  kom  der  en  Indberetning  frem  mod 
Inkvisitionens  Overgreb  og  dens  Indgreb  i  Kronens  Rettig- 
heder. I  et  højtideligt  Dekret  lyste  Inkvisitionen  nu  Band 
over  denne  Indberetning  og  de  gallikanske  Læresætninger, 
som  laa  til  Grund  for  samme,  og  det  kongelige  Raad  blev 
forfærdet  over  sin  Dristighed  og  tog  selv  Parti  for  Inkvisi- 
tionen. Kongen  blev  i  Begyndelsen  Fyr  og  Flamme  og 
forlangte,  at  Inkvisitionen  skulde  kalde  sit  Dekret  tilbage, 
og  Stoiinkvisitoren  fik  Ordre  til  at  forlade  Paris  og  til  at 
begjære  sin  Afsked,  som  Paven  dog  nægtede  at  modtage; 
men  da  en  Junta  af  Theologer,  som  Kongen  havde  sammen- 
kaldt til  Oplysning  for  sin  Samvittighed,  erklærede  sig  imod 
Kongen,  lagde  hans  Vrede  sig  strax,  og  fra  det  Øjeblik,  da 
den  kongelige  Magt  gav  efter,  ophørte  ogsaa  al  anden  Mod- 
stand undtagen  fra  Prinsessens  Side.  Det  var  i  Virkelig- 
heden hende,  som  havde  indledet  den  hele  Kamp,  og  det 
var  ogsaa  hende,  som  blev  besejret  ved  Monarkens  Nederlag. 
For  øvrigt  havde  Inkvisitionen  aldrig  taget  fejl;  den  havde 
fra  første  Færd  set,  hvorfra  det  dristige  Slag  kom,  og  den 
saae  fra  nu  af  Frankrig  og  dette  Lands  ugudelige  Grund- 
sætninger personificerede  i   Orsini:    Prinsessen    havde   vakt 


382  Filip  V.'s  andet  Ægteskab. 

mod  sig  et  dødeligt  Had,    som  aldrig  kunde  udslukkes,    og 
dets  Virkninger  skulde  hun  snart  faa  at  føle. 

Denne  første  Fejde  mellem  den  kongelige  Magt  og 
Inkvisitionen  var  alligevel,  naar  alt  kommer  til  alt,  en 
meget  alvorlig  Begivenhed,  som  varslede  om  andre.  Isen 
var  brudt.  Kampen  var  indledet  mellem  Rom  og  Aarhun- 
dredets  Aand,  mellem  Fortiden  og  Fremtiden.  Kongedømmet 
havde  ganske  vist  ikke  frigjort  sig;  men  det  havde  nu  i 
det  mindste  en  Følelse  af  det  Aag,  der  hvilede  paa  det. 
Et  Vindpust  af  Frihed  og  Tolerance  var  gaaet  hen  over 
Spanien,  der  indtil  dette  Øjeblik  havde  afspærret  sig  mod 
ethvert  Fremskridt,  mod  enhver  friere  Aandsbevægelse.  En 
Kvinde,  en  fransk  Kvinde,  havde  haft  den  Ære  at  rette 
det  første  Hug  mod  den  frygtelige  Magt,  som  i  Aarhun- 
dreder  havde  hvilet  paa  Spanien;  men  denne  Ære  skulde 
sandelig  komme  hende  dyrt  til  at  staa. 


Midt  under  disse  alvorlige  Begivenheder  gik  Bagtalelsen 
sin  Gang  angaaende  det  mer  eller  mindre  fortrolige  Forhold, 
som  herskede  mellem  Kongen  og  Prinsessen.  Vi  læse  da 
ogsaa  hos  Saint-Simon,  at  paa  den  Tid,  da  hele  Madrid  var 
optaget  af  Tanken  om  det  urimelige  Ægteskab  mellem  den 
to  og  trediveaarige  Konge  og  den  halvfjersindstyveaarige 
Brud,  skal  Filip  en  Aften  være  bleven  slaaet  af  sin  Skrifte- 
fader, en  fransk  Jesuits  forlegne  Miner;  han  tog  Pater 
Robinet,  saaledes  hed  Skriftefaderen,  hen  i  en  Vindues- 
fordybning  og  spurgte,  hvad  der  var  i  Vejen  med  ham. 
»Siden  Deres  Majestæt  tvinger  mig  dertil«,  svarede  Pateren, 
»vil  jeg  sige  Dem,  at  intet  Menneske,  hverken  i  Frankrig 
eller  Spanien,  drager  i  Tvivl,  at  Deres  Majestæt  vil  vise 
Prinsessen  den  Ære  at  tage  hende  til  Ægte.«  —  »Jeg, 
ægte  hende!«  udbred  Kongen,  »nej,  det  kan  der  ikke  være 
Tale  om.« 

Fra  den  ene  Ende  af  Halvoen  til  den  anden  beskæf- 
tigede man  sig  saaledes  med  Kongens  Enkemandslevned  og 
søgte  at  udfinde,  naar  dette  vilde  hore  op ;  men  af  alle  disse 
Rygter  saarede  iutet  Kongen  dybere  end  den  taabelige  Snak 
om  hans  formentlige  Ægteskabsplaner  med  Prinsessen;  han 
betragtede  med  Rette  dette  Rygte  som  en  Bagtalelse,  ja 
næsten  som  en  Fornærmelse.  Han  blev  sluttelig  kjed  af 
den  latterlige  Rolle,  man  lod  ham  spille  i  denne  Ægteskabs- 
historie,  og  hvis  man  kan  tro  Duclos,  skal  han  en  Dag  i 
en  lidet  hoflig  Tone  have  sagt  til  Orsini:  »Søg  en  Hustru 
til  mig;  vore  Enemøder  vække  Forargelse  hos  Folket.« 

Som  vi  have  antydet  oven  for,  vide  vi  ikke  Besked  med, 
om  Prinsessen  virkelig  har  næret  Haab  om  at  kunne  ægte 
en  Fyrste,  hvis  Bedstemoder  hun  godt  kunde  være;  har  hun 
imidlertid  virkelig  forglemt  den  Afgrund,  som  baade  med 
Hensyn  til  Alder  og  ydre  Stilling  adskilte  dem,  maatte  den 
anførte  Ytring  i  alt  Fald  forstyrre  enhver  Hlusion  i  saa 
Henseende.  Man  maatte  for  Alvor  »søge  en  Hustru«  til 
denne  Konge,  som  var  saa  bøjelig  i  enhver  anden  Henseende, 
men  ikke  forstod  Spøg  i  dette  Punkt. 

Fra  nu  af  blev  det  en  Sag  af  afgj  ørende  Vigtighed  for 
Prinsessen  selv  at  vælge  den  nye  Dronning,  for  at  hun  strax 
fra  første  Færd  kunde  gjøre  sig  denne  forbindtlig ;  hun  maatte 
fremdeles  søge  en  Kvinde,  der  saa  vidt  mulig  vilde  lade  sig 
beherske,  og  ikke  tvært  imod  selv  søge  at  herske ;  men  hvor 
skulde  man  finde  en  Dronning  som  den,  man  nylig  havde 
mistet?  Hvorledes  skulde  man  opdrive  en  Prinsesse,  der 
var  god,  aandrig,  elskværdig,  lige  tiltalende  fra  Aandens 
som  fra  Hjærtets  Side,  og  som  yderligere  skulde  finde  sig 
i  at  beherskes,  for  at  man  gjennem  hende  skulde  kunne 
beherske  Manden?  En  saadan  Kvinde,  en  saadan  Dronning 
voxer  ikke  paa  Træer,  og  Hertugen  af  Savojen  havde  desto 
værre  ingen  Døtre  mere  at  give  bort. 

Sagen  taalte  imidlertid  ingen  Opsættelse;  thi  Kongen 
var  utaalmodig;   hans  Stilling   som  Enkemand  v^r  ham  til 

Besvær.  Et  nyt  Æ^-teskab  laa  ligesom  i  Luften,  og  ved 
alle  Evropas  Hoffer  begyndte  man  at  beskæftige  sig  med 
denne  Sag.  Ludvig  XIV.,  hvem  denne  Sag  nærmest  angik, 
havde  allerede  taget  Liitiativet  ved  at  opfordre  sin  Sønnesøn 
til  at  vælge  mellem  tre  Prinsesser,  fra  Bayern,  fra  Parma 
eller  fra  Portugal;  tre  Maaneder  vare  saaledes  næppe  for- 
løbne efter  Dronningens  Død,  før  den  trøstesløse  Ægtefælle 
kun  nærede  én  Tanke,  den  at  gifte  sig  paa  ny.  Hvis  man 
havde  spurgt  om  Landets  Mening  angaaende  de  tre  Ægte- 
skabsprojekter,  vilde  Stemningen  afgjort  have  erklæret  sig 
for  Portugal;  thi  i  Spanien  har  Forbindelsen  med  dette  Land 
altid  været  populær,  og  man  drømmer  stadig  om  paa  ny 
at  tilvejebringe  hele  den  spanske  Halves  Forening  under 
ét  Scepter;  men  Folkene  havde  ved  denne  Tid  ingen  Stemme 
i  det  Kapitel  og,  fraregnet  enkelte  protestantiske  Stater, 
satte  man  sig  ud  over  Befolkningens  Stemninger. 

Det  er  ret  interessant  at  se,  hvorledes  Saint-Simon 
skildrer  os  Spaniens  tilkommende  Dronning,  Elisabet  af 
Parma.  »Skjont  hun  i  dobbelt  Henseende  har  Bastardblod 
i  sine  Aarer  —  hun  nedstammer  nemlig  paa  fædrene  Side 
fra  en  Pave  og  paa  mødrene  Side  fra  en  uægte  Datter  af 
Karl  V.  — ,  er  hun  ærgjerrig,  hovmodig  og  er  i  Parma 
bleven  opdragen  med  en  næsten  fransk  Frihed.«  Til  Gjen- 
gjæld  havde  hun  gjennem  sine  to  gamle,  barnløse  Onkler 
Udsigt  til  en  Dag  at  arve  Storhertugdømmet  Toscana  og 
Hertugdømmet  Parma,  hvilke  Lande  hun  altsaa  kunde  bringe 
sin  Mand  og  Kastilien  i  Medgift:  ved  hende  kunde  Spanien 
maaske  altsaa  atter  vinde  Fodfæste  i  Italien.  Disse  fuld- 
stændig politiske  Hensyn  havde  en  betydelig  Indflydelse  paa 
Orsini,  der  i  Medfør  af  den  besynderlige  Kommission,  Kon- 
gen havde  betroet  hende,  udelukkende  beskæftigede  sig  med 
at  afveje  de  disponible  Prinsessers  forskjellige  Fortjenester 
mod  liverandre.  Med  Hensyn  til  den  vordende  Dronnings 
Opdragelse,  '  Tilbøjeligheder  og  Karakter  ønskede  hun  dog 
nok  at  erholde  nøjere  Oplysninger;    thi    en   tilfredsstillende 

Besvarelse  af  disse  Spørgsmaal  var  næsten  endnu  vigtigere 
for  hende  end  for  Kongen. 

I  Spanien  er  det  Pagerne  eller  Lakejerne,  som  blive 
Førsteministre,  i  Italien  er  det  derimod  Præsterne.  Ved 
Madrider-Hoffet  levede  den  Gang  en  Abbed  fra  Parma  ved 
Navn  Alberoni;  han  var  Sen  af  en  Gartner,  en  kløgtig, 
snedig  Person,  der  brændte  af  Begjærlighed  efter  at  gjøre 
Lykke  og  var  bestemt  paa  at  prøve  alle  mulige  Kneb  for 
at  naa  fremad.  Han  havde  staaet  i  Hertugen  af  Venddmes 
Tjeneste,  vexelvis  som  Almisseuddeler,  Hofnar,  Tolk,  lejlig- 
hedsvis vel  ogsaa  som  Kok;  hans  kyniske  Aand,  der  var 
en  Blanding  af  italiensk  Finhed  og  fransk  Livlighed,  morede 
Vendome,  og  Hertugen  havde  indført  ham  ved  Hoffet  i 
Madrid;  han  havde  (senere  vundet  Gunst  hos  Parmas  Ge- 
sandt, og  da  denne  tilfældigvis  ved  denne  Tid  var  fraværende, 
udfyldte  Alberoni  hans  Plads  ved  Hoffet  i  Madrid.  Ingen 
Person  var  mere  skikket  til  at  give  Prinsessen  de  forønskede 
Oplysninger;  men  alt  som  han  gjorde  Kur  til  denne  Dame, 
hvis  Stjærne  endnu  skinnede  med  usvækket  Glans,  havde 
Alberoni  hemmelig  knyttet  Forbindelser  med  Storinkvisitoren, 
Prinsesse  Orsinis  dødelige  Fjende.  »Uden  Inkvisitionen 
kommer  man  ingen  Vegne  i  Spanien« ,  sagde  han  ved  sig 
selv,  »den  alene  bestaar,  medens  Konger  og  Ministre  vexle«* 

Da  Prinsessen  en  Dag  indlod  sig  med  Abbeden  an- 
gaaende  hans  Majestæts  andet  Ægteskab,  sagde  han:  »Deres 
Naade!  jeg  véd,  hvad  De  trænger  til,  en  blid  og  føjelig 
Kvinde,  som  ikke  hvyåer  sig  om  at  blande  sig  i  Statssager«. 
Han  lod  nu  alle  giftefærdige  Prinsesser  passere  Revue  og 
kom  ligesom  hændelsesvis  til  at  berøre  Elisabet  af  Parma. 
»Det  er  en  skikkelig,  fedladen  Person,  som  helst  vil  holde 
sig  hjemme  og  aldrig  har  hørt  tale  om  andet  end  Sytøj  og 
Broderier;  det  er  netop  en  Dame,  som  passer  for  Dem. 
Intet  vil  være  lettere«,  tilføjede  den  troløse  Abbed,  »end 
at  uddanne  hende  efter  den    spanske  Anstand    og   at   vinde 

tilstrækkelig  Indflydelse  paa  hende,  saa  man  kan  holde  hende 
borte  fra  Hoffets  Rænker  og  Adspredelser«. 

Disse  Ord  svarede  saa  fuldkomment  til  Prinsessens 
hemmelige  Ønsker,  at  hun,  der  ellers  var  saa  mistænksom, 
blindt  hen  fæstede  Lid  til  dem.  Endnu  i  tre  Maaneder 
studerede  hun  alle  Forholdene,  medens  hun  søgte,  saa  godt 
som  mulig,  at  holde  Kongens  elskovssyge  Utaalmodighed  i 
Tømme;  thi  Filip  lagde  ikke  synderlig  Vægt  paa  Valget, 
naar  han  blot  fik  en  »Hustru«. 

Endelig  bestemte  Orsini  sig,  paa  Alberonis  Ord,  for 
Elisabet  af  Parma,  og  med  sin  sædvanlige  Behændighed 
banede  hun  nu  Vejen  for  denne  Ægtepagt,  som  skulde 
medføre  hendes  eget  Fald;  hun  fik  let  Bugt  med  Filips 
Betænkeligheder,  da  han  jo  selv  havde  givet  hende  frie 
Hænder  og  var  beredt  til  at  modtage  en  hvilken  som  helst 
Brud  af  hendes  Haand ;  men  vanskeligere  var  det  at  erholde 
Ludvig  XlV.'s  Samtykke.  Prinsessen  sendte  sin  egen  Neveu 
til  Versailles  for  at  udføre  denne  vanskelige  Mission;  Ludvig, 
som  var  forbitret  over  den  Hemmelighed,  man  havde  lagt 
Dølgsmaal  paa  over  for  ham,  og  som  følte  sig  krænket  over, 
at  man  først  forlangte  hans  Samtykke,  da  Sagen  allerede 
var  afgjort,  gav  modstræbende  sin  Indvilligelse  med  de  Ord : 
>Megetvel!  siden  han  vil  gifte  sig,  saa  lad  ham  gifte  sig!« 

Alberoni  havde  faaet  det  Hverv  at  underhandle  med 
Hoffet  i  Parma  angaaende  Giftermaalet;  men  Prinsessen, 
som  stadig  laa  paa  Lur,  havde  i  Mellemtiden  opsnappet 
nogle  uforsigtige  Ytringer,  der  vare  undslupne  hendes 
Fjender.  Dette  var  nok  til  at  oplyse  hende  om  den  Snare, 
man  opstillede  for  hende;  hun  fik  nu  nøjere  Kjendskab  til 
den  vordende  Dronnings  Forstand  og  tidlig  modnede  Ærgjer- 
righed  og  indsaa  til  sin  Skræk,  at  Elisabet  næppe  vilde 
lade  sig  lede  saa  let  som  den  afdøde  Dronning.  Ægte- 
skabet skulde  indgaas  per  procurationem  den  16de  Avgust 
i  Parma,  og  man  skrev  allerede  den  8de.  Prinsessen  af- 
sendte i  al  Hast  en  af  sine   fortrolige    til  Parma   med    det 

Paalæg  at  forhale  den  hele  Sag,  indtil  man  kunde  faa  den 
endelig  forstyrret;  men  den  gamle  Hertug  blev  advaret  i 
Tide,  opholdt  det  hemmelige  Sendebud  saa  længe,  til  Ægte- 
skabet havde  fundet  Sted,  og  tilkjøbte  sig  Sendebudets 
Tavshed  angaaende  hans  Sendelse.  Den  nye  Dronning  be- 
gyndte strax  en  Brevvexling  med  sin  Mand;  Slutningen  at 
hendes  første  Brev  led,  som  følger:  »Jeg  forlanger  kun  ét 
af  dem,  Prinsesse  Orsinis  Afsked.  Giv  mig  frie  Hænder  i 
dette  Punkt;  thi  derpaa  beror  vor  huslige  Lykke«. 

Filip  V.  havde  ingen  selvstændig  Vilje;  man  behøvede 
kun  at  befale,  og  han  adled ;  inden  Dronningen  endnu  havde 
betraadt  Spaniens  Jordbund,  var  hun  allerede  Herre  over 
sin  Mands  Hjærte  og  Beslutninger.  Med  Svaghed  eller, 
lad  os  sige  det  rent  ud,  med  en  oprørende  Fejghed  ofrede 
Filip  paa  sin  nye  Hustrus  første  Anmodning  sin  afdøde 
Hustrus  fortrolige  Veninde,  hvem  han  havde  at  takke  for 
sin  Trone.  I  sit  Gjensvar  anbefalede  han  sin  Hustru  kun 
én  Ting,  hun  maatte  ikke  lade  sig  forføre  af  den  uimod- 
staaelige  Sirene,  som  vilde  forsøge  at  vinde  hende  og  mu- 
ligvis ogsaa  vilde  have  Held  med  sig;  han  endte  sit  Brev 
med  følgende  Ytring,  som  levende  betegner  de  tvende  Per- 
sonligheder, Kongen  og  Orsini:  »Forfejl  endelig  ikke  den 
rette  Lejlighed ;  thi  hvis  De  blot  ser  hende  i  tvende  Timer, 
vil  hun  fortrylle  Dem  og  hindre  os  i  at  leve  godt  sammen«. 

Elisabet  begav  sig  imidlertid  paa  Vejen  til  sit  nye 
Fædreland,  men  dog  ikke  hurtig  nok  for  den  utaalmodige 
Ægtefælle.  Prinsessen  havde  ønsket,  at  Dronningen  skulde 
komme  til  Ses  og  stige  i  Land  i  Barcelona,  for  at  hun  ikke 
skulde  komme  til  en  Forstaaelse  med  Storinkvisitoren  og 
Enkedronningen,  der  begge  ventede  hende  ved  Grænsen; 
men  den  unge  Dronning  holdt  haardnakket  fast  ved  sin 
Beslutning  at  ville  rejse  til  Lands  lige  til  St.  J«an  de  Luz, 
hvor  hendes  Tante  Enkedronningen  tog  hen  og  aflagde  hende 
en  Visit.  I  god  Forstaaelse  med  Kardinalen,  som  dog  ikke 
vovede  selv  at  komme  derhen,   traf  de   tvende  Damer   her 

de  Beslutninger,  hvis  Følger  vi  snart  ville  faa  at  se.  Albe- 
roni,  der  besøgte  Elisabet  i  Paraplona,  fandt  hende  i  Følge 
Saint- Simons  Beretning  opfyldt,  betagen  og  ophidset  af 
alle  disse  Planer;  hun  spaserede  frem  og  tilbage  i  sit  Væ- 
relse, medens  hun  udstedte  usammenhængende  Ord;  derpaa 
blev  hun  mere  og  mere  opbragt,  Orsiuis  Navn  undslap 
hendes  Læber,  og  hun  udbrød  med  Harme:  »Jeg  vil  strax 
jage  hende  bort«. 

Plaget  af  mørke  Anelser  rejste  Prinsesse  Orsini  sin 
Dronning  i  Møde  til  den  Sammenkomst,  hvorpaa  hendes 
fremtidige  Skæbne  beroede;  to  Gange  havde  hun  skrevet  til 
Elisabet,  men  denne  værdigede  hende  ikke  et  Svar.  Fra 
Madrid  til  Alcala  var  Prinsessen  rejst  sammen  med  Kongen; 
derpaa  rejste  hun  alene  videre  til  Guadalajara,  hvor  Ægte- 
skabet skulde  fejres,  og  hvor  hun  skulde  tiltræde  sin  Post 
hos  den  nye  Dronning  som  camerera  mayor.  Alt  som 
hun  organiserede  Dronningens  Hofholdning,  var  hun  allerede 
betænkt  paa  at  fylde  den  med  sine  Kreaturer.  Hvis  man 
kan  fæste  Lid  til  Duclos,  skal  man  have  underrettet  Orsini 
om  Dronningens  Misstemning  mod  hende,  ja  vedkommende 
skal  endog  have  tilføjet,  at  Dronningen  allerede  havde  er- 
holdt Kongens  Tilladelse  til  at  afskedige  hende;  men  hun 
kunde  ikke  tro  paa  en  saa  stor  Troløshed  fra  Filips  Side: 
»Det  er  falskt«,  udbrød  hun,  »det  vil  man  ikke  vove  I« 

Vi  ville  her  lade  Saint-Simon  tale:  »Den  23de  De- 
cember tog  hun  med  et  ringe  Følge  afsted  til  en  lille 
Landsby  ved  Navn  Jadraque,  hvor  Elisabet  skulde  sove 
denne  Nat.  Dronningen  var  allerede  indtruffen,  og  da 
Orsini  var  ankommen  i  fuld  Hofdragt,  bragte  hun  sit 
Toilette  lidt  i  Orden  og  gik  ind  til  Dronningen.  Den  kolde 
og  tørie  Modtagelse  overraskede  hende  vel  i  Begyndelsen; 
men  hun  tilskrev  Dronningens  Forlegenhed  Skylden  og 
søgte  at  optø  hendes  isnende  Kulde.  Alle  trak  sig  nu  til- 
bage for  at  lade  de  tvende  alene«. 

Efter  San  Felipes  Fortælling  skal  Prinsesse  Orsini,  der 

var  vant  til  en  meget  fortrolig  Tone  med  den  afdode  Dron- 
ning, nu  uforsigtig  have  ytret  til  den  nye  Dronning,  >at 
hun  kom  meget  sent,  og  at  hun  ikke  var  klædt  efter  spansk 
Mode«,  Ytringer,  som,  det  være  sagt  i  forbigaaende ,  ere 
meget  lidet  rimelige  for  en  Dame,  der  var  begavet  med  saa 
megen  Takt  som  Prinsesse  Orsini;  men  lad  os  videre  følge 
Saint-Simon,  som  ikke  indrømmer,  at  Orsini  har  sagt  eller 
gjort  noget,  der  kunde  fremkalde  hendes  Unaade:  »Sam- 
talen begyndte  altsaa;  men  Dronningen  fortsatte  den  ikke 
længe;  hun  paastod,  at  Prinsessen  havde  ladet  det  mangle 
paa  den  skyldige  Respekt  i  sin  Paaklædning  og  i  sin  hele 
Adfærd.  Orsini,  der  var  sig  bevidst  ikke  at  have  fortjent 
dette  Angreb,  blev  meget  overrasket  derover  og  vilde  und- 
skylde sig;  men  strax  brød  Dronningen  løs  i  fornærmelige 
Ord,  kaldte  paa  sine  Officerer  og  befalede  Prinsessen  at  gaa 
bort.  Denne  vilde  tale  og  forsvare  sig;  men  Dronningens 
Raseri  forøgedes  kun  herved,  hun  gav  sig  til  at  skrige :  »man 
skulde  fjærne  denne  gale  fra  hendes  Person«,  hun  greb 
hende  ved  Skuldrene  og  lod  hende  sætte  paa  Døren,  i  det 
hun  befalede  sin  Gardelieutenant  at  sætte  hende  i  en  Kar- 
rosse, forspændt  med  sex  Heste,  og  strax  paa  Timen  lade 
hende  føre  til  Bayonne.  Lieutenanten  indvendte,  at  kun 
Kongen  af  Spanien  havde  Magt  dertil;  hun  spurgte  ham 
med  Stolthed ,  om  han  ikke  havde  Kongens  Ordre  til  at 
adlyde  hende  i  ét  og  alt.  Det  var  sandt,  at  han  havde  en 
saadan  Fuldmagt,  og  ingen  Person  vidste  noget  derom;  da 
Officeren  imidlertid  indtrængende  forlangte  en  skriftlig  Ordre 
lod  Dronningen  hente  Blæk  og  Papir  og  skrev  Befalingen 
paa  sit  Skjød«. 

Lad  os  imidlerlid  fortsætte  Saint -Simons  Fortælling 
lidt  længere;  thi  hvem  vilde  vel  kunne  male  som  han  eller 
efter  ham  denne  mærkelige  Scene,  der  snarere  synes  at  høre 
hjemme  i  Romanens  end  i  Historiens  Verden.  »Man  kan 
vanskelig  gjøre  sig  nogen  Forestilling  om  Prinsesse  Orsinis 
Tilstand   i   denne  Karrosse.     Den   umaadelige  -Overraskelse 

beherskede  i  Begyndelsen  enhver  anden  Følelse,  men  snart 
maatte  den  give  Plads  for  Smerte,  Foragt,  Raseri  og  For- 
tvivlelse .  .  »  Saaledes  gik  den  lange  Vinternat  hen  under 
en  frygtelig  Kulde  og  uden  nogen  Beskyttelse  mod  denne 
Kulde,  som  var  saa  stærk,  at  Kusken  mistede  sin  ene  Haand 
Om  Morgenen  maatie  man  standse  for  at  skaffe  Hestene 
Hvile;  men  for  Folk  af  Stand  var  der  den  Gang  intet  som 
helst  at  faa  i  disse  Værtshuse,  man  maatte  selv  føre  alt 
med  sig.  .  .  .« 

»Lige  til  denne  Rast  havde  der  hersket  en  dyb  Tavshed. 
I  Løbet  af  den  lange  Nat  havde  Prinsessen  faaet  Tid  til  at 
betænke,  hvad  hun  vilde  sige,  og  til  at  lægge  sit  Ansigt  i 
de  behørige  Folder.  Hun  talte  om  sin  overordentlige  Over- 
raskelse og  om  alt,  hvad  der  var  foregaaet  mellem  hende 
og  Dronningen;  de  tvende  Officerer,  der  lige  som  det  hele 
Spanien  vare  vante  til  at  agte  og  frygte  hende  mere  end 
selve  Kongen,  svarede  hende,  hvad  de  kunde  finde  paa  under 
den  topmaalte  Forbavselse,  hvoraf  de  ikke  vare  komne  sig. 
Snart  maatte  man  dog  atter  spænde  for  og  tage  afsted«. 

For  ret  at  fatte,  hvad  en  fornem  Dame,  der  var  vant 
til  alle  luxuriøse  Nydelser,  maatte  lide  under  en  saadan 
Rejse,  maa  man  kjende  Spanien,  som  det  var  for  halvandet 
Hundrede  Aar  siden,  og  som  det  er  den  Dag  i  Dag  udenfor 
de  store  Byer.  Da  hun  ikke  kunde  tro  paa  et  saadant 
Forræderi  fra  den  Konges  Side,  hvem  hun  havde  tjent  med 
saa  stor  Troskab,  gjorde  hun  enduu  Regning  paa  ham ;  hun 
haabede,  som  Saint-Simon  fortæller,  paa  nogen  Hjælp,  før 
hun  naaede  Grænsen;  men  intet  viste  sig,  hverken  Hvile, 
Levnedsmidler  eller  Klædningsstykker  til  at  hylle  sig  i. 
Efterhaanden  som  Tiden  gik,  fattede  hun,  at  alt  Haab  var 
forbi,  og  man  kan  gjøre  sig  et  Begreb  om  det  Raseri,  der 
maatte  paafølge  hos  en  Kvinde,  som  havde  været  vant  at 
regere  og  nu  saae  sig  styrtet  saa  hovedkulds  fra  Magtens 
Tinde  og  ved  den  Persons  Haand,  hvem  hun  havde  valgt 
til  sin  sikreste  Støtte. 

»Hendes  Neveuer,  der  med  Kongens  Indrømmelse  stødte 
til  hende,  bibragte  Prinsessens  Forhaabninger  Dødsstødet. 
Filip  skrev  hende  til,  »at  han  var  meget  kjed  over,  hvad 
der  var  sket;  men  han  havde  ikke  kunnet  modstaa  sin 
Hustrus  Ønsker«.  Hun  var  altsaa  virkelig  falden  i  Unaade 
og  maattø  se  at  finde  sig  i  Skæbnen.  Hun  viste  en  værdig 
Holdning,  og  der  undslap  hende  ingen  Taarer,  Bebrejdelser 
«ller  Klager,  hverken  over  Kulden,  hendes  Afsavn  eller 
Rejsens  Besværligheder;  selv  Officererne  maatte  beundre 
hende.  Hun  slap  først  fri  for  sin  Vagt  og  saae  en  Ende 
paa  sine  legemlige  Lidelser  ved  Ankomsten  til  den  lille 
franske  Grænsestad,  Saint  Jean  de  Luz;  hun  var  taget  afsted 
den  23de  December  og  naaede  først  Frankrig  den  14de 
Januar,  hvor  hun  endelig  fandt  en  Seng  og  et  ordentligt 
Maaltid,  samt  fik  sig  laant  nogle  Klæder.  Her  fik  hun 
først  sin  Frihed  igjen«. 

Vi  hidsætte  nogle  Linier  af  et  Brev  til  Madame  de 
Maintenon,  hvilke  man  kan  betragte  som  Orsinis  politiske 
Testament;  thi  Resten  af  hendes  Liv  gik  hen  under  en 
omflakkende  Landflygtighed  og  tilhører  ikke  mere  Historien. 
»Ja  jeg  beklager  mig  over,  at  Dronningen  i  hele  Evropas 
Paasyu  har  behandlet  mig  med  større  Foragt,  end  om  jeg 
havde  væTet  den  usleste  Skabning,  mig,  som  er  bleven  hædret 
med  Verdens  to  største  Monarkers  Fortrolighed  (Ludvig  XIV. 
og  Filip  V.,  en  mærkelig  Sammenstilling).  Og  man  vil 
overtyde  mig  om,  at  Kongen  har  handlet  saaledes  i  Sam- 
stemning med  Dronningen.  .  .  .  Jeg  afventer  Kongens  (o: 
Ludvig  XIV.'s)  Vilje  i  Saint  Jean  de  Luz,  i  et  lille  Hus 
ved  Havets  Bred.  Jeg  ser  det  ofte  i  oprørt  Tilstand,  under- 
tiden i  Rolighed.  .  .  .     Saaledes  er  Verdens  Gang«. 

Prinsesse  Orsini  fandt  en  kold  Modtagelse  i  Versailles 
hos  Ludvig  XIV.  og  Madame  de  Maintenon,  hun  blev  ved 
Hertugen  af  Orleans' s  Forfølgelser  forvist  fra  Hoffet,  maatte 
efter  den  gamle  Konges  snart  paafølgende  Død  forlade 
Frankrig  og  søgte  im  et  Tilflugtssted  i  Holland^   hvor  man 

dog  ikke  vilde  modtage  hende.  Endelig  fandt  hun  et 
Fristed  i  Genua,  hvor  hun  tilbragte  flere  Aar.  »Sluttelig 
j&kKjedsomheden«,  som  Saint-Simon  siger,  »Bugt  med  hende, 
og  maaske  følte  hun  ogsaa  Ærgrelse  over,  at  man  tog  saa 
ringe  Hensyn  til  hende.  Hun  kunde  ikke  leve  uden  at  skulle 
blande  sig  ind  i  alt,  og  i  hvilke  Sager  kan  man  blande  sig 
i  Genua,  naar  man  er  en  Kvinde  og  til  Aars?«  Imidlertid 
havde  Kong  Filip  lagt  sig  ud  med  Formynderregenten  i 
Frankrig,  og  han  skaifede  nu  Orsini  en  venlig  Optagelse 
ved  det  romerske  Hof;  men  Prinsessen  havde  ved  sine 
Ulykker  lært  Forsigtighed,  og  hun  tog  først  til  den  evige 
Stad,  da  Alberoni,  hendes  Efterfølger  i  Magten,  selv  var  bleven 
styrtet.  I  Eom  knyttede  hun  nøje  Forbindelser  med  Stuarterne, 
der  vare  faldne  fra  en  endnu  større  Højde  end  hun.  »Her 
fandt  hun  endelig,  hvad  hun  satte  mest  Pris  paa  og  ikke 
mere  kunde  undvære,  en  Tanke  af  et  Hof,  et  Gran  af 
Statssager«.  I  Rom  henlevede  hun  Resten  af  sine  Dage  i 
en  betydelig  Velstand,  nød  en  almindelig  Agtelse  og  var 
kun  skyet  af  alt,  hvad  der  stod  i  mindste  Berøring  med 
Spanien.  Hun  var  frisk  paa  Legeme  og  Sjæl,  var  stadig  op- 
tagen af  Verdens  Anliggender  og  opfyldt  af  Tankerne  om,  hvad 
hun  havde  været  og  ikke  mere  var.  Efter  en  kort  Sygdom 
blev  hun  bortkaldt  den  5te  December  1722,  i  en  Alder  af 
firsindstyve  Aar.  Hvis  dette  Dødsfald  var  indtruffet  nogle 
Aar  tidligere,  vilde  det  have  vakt  Opsigt  over  hele  Evropa, 
nu  fremkaldte  det  ikke  den  ringeste  Bevægelse.-  »Det  lille 
engelske  Hof  og  nogle  faa  Venner  sørgede  over  hende;  jeg 
(Hertugen  af  Saint-Simon)  var  blandt  disses  Tal;  for  øvrigt 
syntes  ikke  en  Sjæl  at  lægge  Mærke  til  hendes  Forsvinden 
fra  denne  Skueplads«. 

Efter  Prinsesse  Orsinis  Fald  indtraadte  der  i  Spanien 
et  brat  Omslag  i  Stemningen.  Inkvisitionen  havde  kun 
vundet  i  Styrke  ved  hendes  uforsigtige  Angreb,  og  dets  Aag 
hvilede  paa  ny  med  et  endnu  haardere  Tryk  paa  Halvøen ; 
men  Spanien  bøjede  sig  villig  under  dette  Aag  og  glædede 

sig  højlig  over  at  være  undsluppet  Frankrigs  Formynder- 
skab; man  tænkte  ikke  paa,  at  en  italiensk  Dronning  nu 
vilde  komme  til  at  regere  i  en  fransk  Dronnings  Sted, 
medens  en  Abbed  fra  Parma  overtog  Regeringen  af  dette 
Land,  der  næsten  var  lige  saa  udygtigt  som  dets  Konge  til 
at  styre  sine  egne  Anliggender. 

C.  H. 


:■(' 


Smaating. 


Sempach  og  Nåfels.  Dette  Tidsskrifts  Læsere  have 
tidligere^)  haft  Lejlighed  til  at  stifte  Bekjendtskab  med  det 
schweiziske  Edsforbunds  Historie  lige  til  Slaget  ved  Mor- 
garten  (1315).  Imidlertid  var  der  hermed  endnu  ingen- 
lunde oprettet  et  varigt  Fredsforhold  mellem  det  habsburg- 
østerrigske  Hus  og  Edsforbundet;  tvært  imod  fulgte  senere 
yderligere  Tvistigheder  og  større  og  mindre  Sammenstød  og 
Kampe.  Habsburgerne  kunde  ikke  glemme  deres  lidte 
Nederlag  og  deres  stærkt  indskramkede  Magt,  medens 
omvendt  Edsforbundet  ikke  kunde  optage  nye  Forbunds- 
medlemmer  eller  udvide  sit  Landomraade  uden  paa  det 
habsburgske  Hus's  Bekostning.  Baade  Luzern,  Ziirich, 
Glarus  og  Zug  løsreve  sig  i  det  paafølgende  halve  Aar- 
hundrede  fra  Østerrige  og  ble  ve  optagne  i  Edsforbundet, 
Spændingen  mellem  de  to  Magter  maatte  saaledes  efter- 
haanden  forøges,  og  det  var  kun  Frygten  for  Kejserens  Uven- 
skab, som  længe  holdt  Habsburg  tilbage  fra  et  fornyet  Angreb. 

Vi  ville  her  kort  omtale  det  andet  store  Sammenstød 
mellem  Edsforbundet  og  Habsburgerne  (1385 — 89),  i  det 
vi  dog  forbeholde  os  ved  en  senere  Lejlighed  yderligere  at 
vende  tilbage  til  dette  Emne. 

Det  var  navnlig  Luzern,  som  gav  Anledning  til  stadig 
fornyede  Besværinger  fra  Huset  Habsburgs  Side.  Denne 
By  tragtede  ikke  blot  efter  at  blive  en  fri  kejserlig  Kigs- 
stad,  men  den  søgte  ogsaa  efter  Berns  og  Ziirichs  Exempel 
at  skabe  sig  et  større  Bydistrikt,  og  lige  tvært  imod  de  be- 
staaende  Overenskomster  optog  den  i  stort  Tal   østerrigske 

*)  Jfr.  „Hist.  Archiv«.  1874.  II.  p.  458  og  flg.   samt  504   og   fig. 

Undersaatter  blandt  sit  Borgerskab,  uden  at  disse  endog 
flyttede  bort  fra  habsburgsk  Grund.  Omvendt  beklagede 
Luzerns  Borgere  sig  over,  at  Hertugerne  af  Østerrige  for- 
højede de  Toldafgifter,  som  svaredes  ved  f^æstningen  Rothen- 
burg,  og  saaledes  tilsidesatte  det  Privilegium,  som  gav  Byen 
fri  Handelsforbindelser  fra  Windisch  til  St.  Gotthard.  Hertil 
kom  der  endnu  Klager  fra  Distriktet  Entlibuch*),  som  Her- 
tugerne havde  givet  i  Pant  til  Herr  Peter  af  Thorberg,  som 
nu  styrede  sit  Pantelen  med  Jærnhaand;  Bønderne  havde 
prøvet  et  Oprør  med  Understøttelse  af  deres  Naboer  i  Unter- 
walden ;  men  dette  var  slaaet  fejl,  og  der  blev  taget  stræng 
Straf  over  Oprørerne.  Distriktets  Beboere  henvendte  sig  nu 
til  Nabobyen  Luzern,  og  denne  skyndte  sig  ogsaa  med  at 
give  dem  Medborgerret. 

Dette  var  en  ligefrem  Krigserklæring  til  Habsburg.  I 
Luzern  var  der  et  stærkt  Parti,  som  skyndede  til  Krig  og 
med  Uvilje  fandt  sig  i  Edsforbundets  Mæglingsforsøg,  og  da 
disse  sloge  fejl,  overrumplede  frivillige  Skarer  fra  Byen  den 
forhadte  Fæstning  Rothe nburg  og  jævnede  den  med  Jorden 
(28de  December  L385).  Exemplet  blev  fulgt  af  Zug,  som 
ødelagte  Sankt  Andreas,  og  Habsburgerne  kunde  nu  ikke 
andet  end  gribe  til  Vaaben.  Kampen  kom  til  at  paahvile 
Hertug  Leopold,  en  Brodersen  af  den  Leopold,  som  led 
Nederlaget  ved  Morgarten.  Hertugen  kaldte  sine  Vasaller 
og  sine  Undersaatter  til  Fanerne,  og  de  samledes  i  de  Egne, 
hvorfra  Habsburgs  Hær  en  og  halvfjerdsindstyve  Aar  tidligere 
var  brudt  op  mod  Morgarten. 

Det  schweiziske  Edsforbund  tog  ogsaa  sine  Forholds- 
regler. Luzern  gav  Sempach  Borgerret  og  erobrede  nogle 
Borge,  Ztirich  forberedte  sig  paa  en  ny  Belejring,  og  Bern 
dadlede  vel  Luzerns  uoverlagte  Voldsomheder,  men  holdt  sig 
dog  beredt  til  at  mode  alle  Eventualiteter.     Man  havde  ogsaa 


*)  Entlihuch  er  en  Dal   sydvest   for  Luzern,    og   som   gjennem- 
strømmes  af  Emmen,  der  falder  IReuss  ikke  langt  fra  Luzern. 

kunnet  vente,  at  de  sydtyske  Stæder  skulde  have  sluttet  sig 
sammen  mod  Huset  Habsburg;  men  her  herskede  ikke  det 
rette  Sammenhold,  en  Del  nærmede  sig  endog  til  Hertug 
Leopold,  og  saaledes  maatte  Edsforbundet  udholde  Kampen 
alene.  Fjendtlighederne  vare  allerede  udbrudte  paa  forskjel- 
lige  Punkter;  Schwtiz  bemægtigede  sig  Landskabet  March 
og  Klostret  Einsiedeln,  medens  Glarus  gjorde  fælles  Sag 
med  Schweizerne  og  ødelagde  nogle  Borge  i  Nabolavet; 
Ziirich  endelig  ventede  at  blive  angrebet  først  og  modtog 
en  Garnison  af  sine  Forbundsfæller.. 

Hertug  Leopold  havde  dog  ikke  den  Plan,  som  Eds- 
forbundet  forudsatte.  Han  lod  5000  Mand  blive  staaende 
i  Briigg  for  at  holde  Ziirich  i  Skak,  men  marcherede  selv 
den  1ste  Juli  1386  i  Spidsen  for  4000  Ryttere  og  en  vel 
rustet  Afdeling  Fodfolk  los  paa  Willisau,  der  maatte  aabne 
sine  Porte  for  ham.  Her  tilbragte  han  nu  nogle  Dage, 
hvorpaa  hans  Folk  lagde  den  lille  By  i  Aske,  og  Hæren 
rykkede  derpaa  lige  mod  Luzern,  i  det  man  drog  frem  langs 
den  østlige  Bred  af  Serapachersoen.  Det  var  Hosttiden; 
Hestfolkene  mejede  overalt  Kornet,  og  da  Tropperne  mar- 
cherede forbi  Sempach,  opfordrede  de  skjæmtende  Byens 
Forsvarere  til  at  bringe  dem  Frokosten,  saaledes  som  Skik 
og  Brug  er  under  Høsten.  Det  var  om  Morgenen  den  9de 
Juli;  pludselig  kom  Schweizerhæren  frem  fra  en  Skov,  hvor- 
igjennem  Vejen  gik  til  Luzern  over  Rothenburg. 

Hertugen  skyndte  sig  med  at  stille  sin  Hær  i  Slag- 
orden, og  da  Valpladsen  kun  daarlig  egnede  sig  for  Rytteri, 
gav  han  Ridderne  Ordre  til  at  sidde  af.  De  dannede  derpaa 
en  lang  og  dyb  Firkant,  og  med  fældede.  Lanser  marcherede 
de  i  tæt  sluttede  Rækker  lus  mod  Fjenden,  medens  Fod- 
folket blev  ladt  tilbage,  da  Ridderne  ikke  vilde  dele  Æren 
for  at  have  tugtet  Bønderne  med  andre.  En  Skov  af  Lanser 
rykkede  saaledes  frem  mod  Schweizerne,  der  bleve  angrebne 
med  saa  stor  Voldsomhed,    at  de  havde    tresindstyve  Mand 

dræbte,  før  der  var  faldet  en  eneste  paa  Østerrigernes  Side ; 
men  pludselig  forandredes  Scenen. 

Alle  Beretninger  om  Slaget  omtale  denne  pludselige 
Forandring  i  Slagets  Gang;  men  de  udtyde  Aarsagen  paa 
forskjellig  Maade.  De  østerrigske  Beretninger  kaste  Skylden 
paa  den  brændende  Solvarme  og  Adelens  tunge  Rustninger, 
lige  som  ogsaa  nogle  Adelsmænd,  der  vare  blevne  til  Hest 
og  vare  uvirksomme  Vidner  til  Kampen,  skulle  have  givet 
Exemplet  til  en  overilet  Flugt.  De  bekræfte  saaledes  Nederlaget, 
men  gjøre  kun  ufuldstændig  Eede  for  samme.  Den  schweiziske 
Tradition  (!)  fuldstændiggjør  de  østerrigske  Beretninger 
og  giver  en  mere  naturlig  Forklaring  til  Kampens  Udfald. 
Da  alt  begyndte  at  gaa  slet  --  saaledes  hedder  det  —  og 
da  de  forreste  Kækker  segnede  for  Riddernes  lange  Lanser, 
uden  at  Schweizerne  kunde  ramme  Fjenden  med  sine  Helle- 
barder, var  der  en  from  og  tro  Mand  af  Forbundet,  som 
favnede  saa  mange  Lanser,  han  kunde  naa,  og  trykkede 
dem  ned  med  sit  Legems  Vægt;  hans  Vaabenfæller  rykkede 
frem  gjennem  den  Breche,  han  havde  aabnet,  og  brød  saa- 
ledes Adelens  Slagorden.  Her  faldt  Grever,  Riddere  og 
Væbnere  i  Flæng,  og  sammen  med  dem  Hertug  Leopold; 
forgjæves  havde  hans  Folk  søgt  at  lægge  Baand  paa  hans 
Kamplyst. 

Det  er  alt,  hvad  man  véd  om  Slaget  ved  Sempach,  og 
de  ældste  Schweizer-Krøniker  ere  endnu  mere  lakoniske;  de 
indskrænke  sig  til  at  fortælle,  at  det  behagede  den  almæg- 
tige Gud  at  give  dem  Sejren,  at  de  havde  sluttet  sig 
sammen  i  en  Kile  og  saaledes  gjort  sig  til  Herrer  over 
Valpladsen;  ikke  engang  den  mest  vidtløftige  Beretning 
nævner  den  Helt,  hvis  glimrende  Daad  bragte  Schweizerne 
til  at  triumfere  over  dets  mægtige  Naboer ;  først  langt  senere 
har  et  Folkesagn  offentliggjort  hans  Navn,  Arnold  Winkelried 
fra  Unterwalden. 

Et  stort  Bj^tte  af  Guld,  Sølv  og  kostbare  Bannere  bleve 
fundne     paa    Valpladsen.      Edsforbundet    havde    tabt    116 

Mand,  Østerrigerne  henved  700.  Efter  Skik  og  Brug  gjorde 
Sejrherrerne  et  tre  Dages  Holdt  paa  Valpladsen  og  mar- 
cherede derpaa  med  vajende  Bannere  tilbage  til  Hjemmets 
Arne.  Rygtet  var  ilet  forud  for  dem  med  Vindens  Fart  og 
bragte  Bud  langt  ud  over  Landets  Grænser  om  deres  nye 
Held  og  om  det  nye  Nederlag,  Adelen  havde  lidt. 

Ffter  Sempacherslaget  trak  Krigen  i  Langdrag. 
Schweizerne  vilde  drage  Fordel  af  deres  Sejr,  de  spredte  sig 
til  forskjellige  Kanter  og  hærgede  Fjendens  Lande.  Bern 
traadte  ogsaa  frem  paa  Krigsskuepladsen,  Smaastæderne 
Thorberg,  Koppigen  og  Unterseen  bleve  erobrede,  og  derpaa 
vendte  Byen  sine  Vaaben  mod  Freiburg,  hvor  det  oster- 
rigske  Parti  havde  Overhaanden;  snart  sogte  Bern  at  over- 
rumple Freiburg,  snart  forsøgte  denne  By  at  gjøre  Gjengjæld. 
Efter  nogle  uafgjørende  Kampe,  i  hvilke  navnlig  Grev 
Berchtold  af  Kyburg  udmærkede  sig  paa  østerrigsk  Side, 
blev  der  sluttet  en  Vaabenhvile,  som  man  har  kaldet  »den 
slette  Fred«,  fordi  begge  Parter  kun  slet  overholdt  den,  og 
fordi  Dyrtid  og  stor  Dødelighed  udbredte  sig  over  hele 
Landet. 

Imidlertid  var  Krigen  ogsaa  gaaet  sin  Gang  i  andre 
Egne  af  Edsforbundet.  Landskabet  Glarus  troede  efter 
Nederlaget  ved  Sempach  at  kunne  afryste  ethvert  Afhæn- 
gighedsbaand ;  det  havde  konstitueret  sig  som  et  frit  Land, 
og  med  Hjælp  fra  Edsforbundet  erobrede  Glarusboerne 
Staden  Wesen  med  Storm.  Imidlertid  havde  Habsburg  vidst 
at  vedligeholde  sine  Forbindelser  med  et  Parti  i  Staden  og 
bragte  snart  Wesen  tilbage  igjen  under  sit  Herredomme 
(Febr.  1388).  Kort  derpaa  stod  en  østerrigsk  Styrke  paa 
omtrent  6000  Mand  ved  Glarus's  Grænser  og  forlangte 
Landets  Underkastelse.  Det  var  midt  om  Vinteren,  Sneen 
laa  højt  i  Alperne  og  afskar  Glarus  fra  al  Forbindelse  med 
dets  Allierede;  men  Befolkningen,  som  saaledes  var  ind- 
skrænket til  sine  egne  svage  Hjælpekilder,  samlede  sig  ikke 
desto  mindre  bag  en  Forskansning,  der  var  opkastet  mellem 

to  Bjerge  i  Nærheden  af  Nåfels.  Mattis  am  Biiel  havde 
Befalingen.  Da  han  den  9de  April  saae  den  esterrigske 
Hær  sætte  sig  i  Bevægelse,  gav  han  Befaling  til  at  ringe 
med  Stormklokkerne  over  hele  Kantonet,  medens  han  selv 
gjorde  Fjenderne  den  mest  haardnakkede  Modstand  for  at 
give  Befolkningen  Tid  til  at  samle  sig.  Snart  kom  imid- 
lertid det  Øjeblik,  da  han  saae  sig  nødt  til  at  vige  for  Over- 
magten, og  den  esterrigske  Hær  spredte  sig  nu  i  store 
Bølger  til  alle  Kanter,  drev  Hjordene  bort,  brændte  Nåfels 
og  søgte  overalt  efter  Bytte.  Am  Biiel  opstillede  derimod 
sin  lille  Flok  paa  Skraaningerne  af  et  Bjerg  (an  der  Rauti) 
saaledes,  at  den  ikke  kunde  omringes ;  her  bragte  man  ham, 
med  betydelig  Fare,  Kantonets  Banner,  og  lidt  efter  lidt  sam- 
lede Kontingenterne  fra  de  forskjellige  Dale  sig  omkring 
ham;  de  kom  i  smaa  Flokke  paa  tyve,  tredive  til  tresinds- 
tyve Mand  og  maatte  passere  tværs  gjennem  Fjendernes 
Styrke.  Kvinderne  flygtede  imidlertid  med  Børnene  og 
Kvæget  op  i  Bjergene;  tredive  Mand  fra  Schwiiz  var  det 
lykkedes  at  komme  over  Bjergene;  det  var  den  eneste  Hjælp, 
Glarus  fik. 

Lidt  efter  lidt  samlede  ogsaa  Østerrigerne  sig  igjen; 
de  stillede  sig  i  Slagorden;  men  nu  faldt  der  en  Hagl  af 
Stene  ned  over  dem.  Heste  og  Mænd  bleve  saarede,  og 
Uorden  og  Forvirring  opstod  i  deres  Rækker.  Lette  og  be- 
hændige kastede  Glarusboerne  sig  derpaa  over  deres  Fjender, 
stødte  Hestene  ned  eller  saarede  dem;  ti  Gange  bleve  de 
kastede  tilbage,  og  ti  Gange  gjentoge  de  Angrebet;  det 
ellevte  Angreb  var  afgj ørende.  Denne  Gang  bleve  Østerrigerne 
grebne  af  en  panisk  Skræk,  de  flygtede,  og  da  de  bleve 
levende  forfulgte,  omkom  de  i  stor  Mængde,  dels  paa  Sletten, 
dels  i  Floden  Linths  Bølger. 

Man  fejrer  endnu  den  Dag  i  Dag,  hver  første  Torsdag 
i  April  Maaned,  Slaget  ved  Nåfels.  Befolkningen  i  Glarus 
begiver  sig  da  i  Procession  til  de  elleve  forskjellige  Steder, 
hvor  Kampen  rasede;  paa  det  sjette  Sted  oplæser  man  med 

høj  Røst  en  Beretning  om  Slaget.  I  gamle  Dage  skulde 
Indbyggerne  i  Wesen  hvert  Aar  sende  en  Deputation,  der 
maatte  høre  paa  denne  Oplæsning  om  deres  Forfædres 
Nederlag;  saaledes  have  Wesens  Borgere  maattet  høre  denne 
Historie  gjentage  ikke  mindre  end  fire  Hundrede  Gange; 
men  ovenpaa  denne  Oplæsning  fulgte  der  altid  et  Gilde,  hvortil 
Deputationen  blev  indbudt. 

1  de  Dage,  som  fulgte  nærmest  efter  Slaget  ved  Nåfels, 
ankom  lidt  efter  lidt  de  forskjellige  Hjælpetropper  fra  de 
andre  Kantoner;  de  erfarede  nu,  at  Glarus  havde  hjulpet 
sig  selv,  men  deres  Tog  skulde  dog  ikke  være  ganske 
frugtesløst,  og  de  marcherede  derfor  mod  Wesen;  Øster- 
rigerne vare  imidlertid  komne  dem  i  Forkjøbet  og  havde 
selv  ødelagt  Byen.  De  Allierede  besluttede  nu  at  drage 
Fordel  af  de  gunstige  Omstændigheder  og  vilde  bemægtige 
sig  Rapperschv^iil ;  men  Befolkningen  gjorde  tapper  Mod- 
stand, og  efter  en  tre  Ugers  Belejring  maatte  Schv^eizernes 
Skarer  drage  hjem  med  uforrettet  Sag,  hvorpaa  der  fulgte 
en  længere  Tid,  som  gik  hen  med  Smaakampe  og  Fejder,  i 
hvilke    det   navnlig    gik  ud  over  de  østerrigske  Besiddelser. 

Dette  var  de  sidste  Tvistigheder.  Efter  et  Aars  Kampe 
frembød  Landet  kun  et  sørgeligt  Skue;  overalt  laa  der  af- 
brændte Byer  og  Landsbyer,  de  opsamlede  Forraad  vare  øde- 
lagte, og  Høsten  tilintetgjort;  Dyrtid  og  Hungersnød  paa- 
fulgte. Leopolds  Sønner  vare  Vidner  til  hele  denne  Tingenes 
sørgelige  Stilling;  deres  Skat  var  udtømt,  deres  Hære  ad- 
spredte, mange  Len  gaaede  tabte,  og  selv  Aargau  og  Thurgau 
i  Fare.  Da  besluttede  Hertugerne  at  nedlægge  Vaabnene, 
og  der  blev  sluttet  en  Fred  for  syv  Aar.  Schweizerne 
beholdt  de  gjorte  Erobringer,  men  de  forpligtede  sig  til 
ikke  yderligere  at  optage  østerrigske  Undersaatter  i  deres 
Forbund,  med  mindre  disse  fæstede  Bo  paa  selve  Schweiz's 
Territorium.  Denne  Fred  blev  senere  forlænget  for  tyve, 
og  1415  for  halvtredsindstyve  Aar. 


Lord  Cocliraiie. 


II. 

iiifter  at  Lord  Coclirane  var  bleven  løsladt  af  Kings  Beiich 
Fængslet*),  indtog  lian  atter  sin  Plads  i  Parlamentet  og 
hævede  nu  og  da  sin  Stemme  mod  de  Misbrug,  som  herskede 
i  Statsstyreisen;  men  han  folte  mere  og  mere,  at  hans 
Plads  ikke  var  her,  og  greb  derfor  med  Glæde  den  Lejlighed, 
som  i  Aaret  1818  tilbod  sig,  for  atter  at  komme  til  Søs. 
Man  har  kaldt  Cochrane  en  »Lejetjener«,  fordi  han  efter 
hinanden  tjente  Regeringerne  i  Chile,  Brasilien  og  Græken- 
land som  Admiral;  det  er  muligt,  at  han  fortjener  dette 
Navn,  men  vist  er  det,  at  han  kun  laante  sin  Arm  til  de 
Nationer,  som  tilkæmpede  sig  Frihed  fra  Slaveriet.  Førend 
han  blev  kaldet  til  Chile,  havde  han  modtaget  de  mest  glim- 
rende Tilbud  fra  Spanien  om  at  træde  i  hans  katholske 
Majestæts  Tjeneste  mod  Oprørerne  i  Sydamerika;  men 
Cochrane  afslog  dem  og  modtog  Opfordringen  fra  Chile, 
som  endnu  ikke  var  anerkjendt  af  de  evropæiske  Magter, 
om  at  organisere  en  Flaade  der.  Chile  havde  nemlig  siden 
Aaret  1812  været  i  aabenbart  Oprør  mod  Moderlandet,  og 
Krigen  var  ført  med  afvexlende  Held.  Forst  1818  lykkedes 
det  Chilehæren  at  tilføje  Spanierne  under  General  Osorio  et 
afgj ørende  Nederlag  (ved  Maipo),  og  derved  kom  den  største 
Del  af  Fastlandet  i  dens  Magt.  Imidlertid  havde  Spanien 
Overmagten  til  Søs  og  havde  endnu  besat  Strækningen    fra 


*)  Se  oven  for  Side  231.  • 

Concepcion  til  Chiloe,  hvor  de  organiserede  de  vilde  Indianer- 
stammer for  ved  Hjælp  af  dem  at  hærje  de  nylig  frigjorte 
Provinser*  Desuden  truede  de  Valparaiso,  Chilensernes  vig- 
tigste Handelsstad,  fra  Søsiden  og  gjorde  store  Anstrængelser 
for  at  forstærke  deres  Flaade  og  om  muligt  at  tilbageerobre 
det  tabte;  Valdivia,  den  stærkest  befæstede  Havn  mod 
Syd,  var  endnu  i  deres  Besiddelse,  ligeledes  hele  Peru.  Fik 
Spanierne  Tid  til  at  forstærke  sig,  vilde  Valdivias  og  Perus 
Erobring  kunne  trække  længe  ud,  og  Cochrane  spildte  derfor 
heller  ikke  Tiden,  da  han  først  havde  taget  sin  Beslutning, 
men  indskibede  sig  strax  med  sin  Hustru  og  sine  to  Børn  til 
Chile,  hvor  han  den  28de  November  1818  satte  Foden  i 
Land  i  Valparaiso. 

Han  blev  modtagen  med  stor  Begejstring  baade  af 
Folket  og  Avtoriteterne.  Overdirektøren  for  Chile,  General 
O'Higgins,  kom  selv  ned  fra  St.  Jago  for  at  hilse  paa  ham. 
O'Higgins  var,  som  hans  Navn  røber,  af  irsk  Afstamning; 
hans  Fader  havde  været  i  spansk  Tjeneste  og  opnaaet  at 
blive  Vicekonge  i  Peru;  Sønnen  derimod  havde  sluttet  sig 
til  Republikanerne  og  Patrioterne  og  kort  før  Cochranes 
Ankomst  tilføjet  Spanierne  et  Nederlag  inde  i  Landet,  hvor- 
for man  af  Taknemmelighed  havde  gjort  ham  til  Over- 
direktør, hvilket  vel  vil  sige  noget  nær  det  samme  som 
Præsident.  I  Valparaiso  blev  der  gjort  saa  megen  Stads  af 
Cochrane,  at  han  til  sidst  blev  kjed  deraf  og  beklagede  sig 
over  den  megen  Tid,  der  gik  tabt.  O'Higgins  tog  ham 
derfor  m.ed  til  St.  Jag©,  hvor  Festerne  fra  Valparaiso  gj en- 
toge  sig,  saa  at  Cochrane  til  sidst  sagde,  »at  han  var  kommen 
for  at  slaas,  ikke  for  at  være  til  Gilde«;  men  han  fik  dog 
en  saa  høj  Mening  om  Chilensernes  Gjæstfrihed,  især  naar 
han  sammenlignede  den  med  de  forfærdelige  Lidelser,  han 
havde  gjennemgaaet  i  England,  at  han  besluttede  at  vælge 
Chile  til  sit  andet  Fædreland ,  en  Bestemmelse ,  som  stad- 
fæster det  gamle  latinske  Ord :  »ubicumque  bene,  ibi  patria!« 

Den  chilensiske  Flaade  var  netop  kommen  hjem  fra  et 

meget  hæderligt  Togt,  paa  hvilket  den  flinke  Admiral  Blanco 
Encalada  havde  erobret  en  spansk  Fregat  paa  halvtredsinds- 
tyve Kanoner;  Eskadren  bestod  af  otte  større  og  mindre 
Krigsskibe,  og  skjont  den  var  temmelig  tarvelig  udrustet, 
gjorde  den  dog  den  republikanske  Regering  al  Ære.  Et 
Par  Dage  efter  Cochranes  Ankomst  udgik  der  en  Befaling 
fra  Regeringen,  i  hvilken  han  blev  udnævnt  til  øverste 
Befalingsmand  for  Republikken  Chiles  Flaade,  og  Admiral 
Blanco  nedlagde  Kommandoen  uden  at  knurre,  ja  meddelte 
selv  Skibsmandskaberne  Regeringens  Ordre.  Andre  af  Skibs- 
cheferne, deriblandt  to  Englændere  og  en  Nordamerikaner, 
betragtede  Cochranes  Udnævnelse  med  ufordulgt  Uvilje,  saa 
meget  mere  som  han  fra  England  havde  taget  nogle  Officerer 
med,  hvem  han  kunde  stole  paa,  og  skjønt  en  Sammensvær- 
gelse, der  gik  ud  paa  at  bevæge  Regeringen  til  at  forandre 
sine  Bestemmelser,  foreløbig  slog  fejl,  kom  Cochrane  dog 
senere  til  at  lide  derunder.  Imidlertid  gjorde  han  alt,  hvad 
der  stod  i  hans  Magt,  for  at  gjøre  Eskadren  sødygtig,  og  den 
sextende  Januar  1819  hejste  han  sit  Flag  paa  Krigsskibet 
»O'Higgins«.  Det  blev  ikke  strøget,  førend  det  sidste 
spanske  Flag  i  det  stille  Ocean  direkte  eller  indirekte  havde 
nejet  sig  for  det. 

Det  var  Cochranes  Plan  at  angribe  de  spanske  Skibe  i 
Karnevalstiden,  da  han  kunde  forudsætte  en  ringe  Virk- 
somhed hos  Fjenden  under  Festlighederne.  De  Skibe,  som 
laa  i  Callaos  Havn,  vare  to  Fregatter,  en  Korvet,  fire  mindre 
Skibe  og  otte  og  tyve  Kanonbaade,  foruden  sex  sværtbevæb- 
nede Koffardimænd,  med  i  alt  350  Kanoner  og  samtlige 
beliggende  under  Havnebatterierne,  der  vare  beskyttede  med 
160  Stykker.  At  vove  et  direkte  Angreb  med  den  lille 
Styrke  forekom  Lord  Cochrane  alt  for  voveligt,  og  han  vilde 
af  den  Grund  foreløbig  kun  erobre  Fregatterne.  Da  han 
vidste,  at  man  hver  Dag  ventede  to  amerikanske  Krigsskibe 
i  Callao,  besluttede  han  med  sine  to  største  Skibe  at  lebe 
ind  i  Havnen  under  nordamerikansk  Flag ;  derpaa»  vilde  han, 

for  at  gjore  Spanierne  aldeles  trygge,  sende  en  Baad  med 
Depecher  i  Land  og  imidlertid  styre  les  paa  Fregatterne  og 
entre  dem.  Uheldigvis  kom  der,  som  Tilfældet  ofte  er  paa 
Perus  Kyster,  en  stærk  og  langvarig  Taage,  saa  at  Planen 
med  Fregatterne  foreløbig  maatte  opgives;  men  for  dog  at 
indjage  Spanierne  en  Smule  Skræk  begyndte  han  med  sine 
to  Skibe  en  voldsom  Kanonade  mod  Havneværkerne  og  de 
spanske  Skibe.  Da  Chefen  paa  det  ene  af  hans  Skibe  i 
Begyndelsen  af  Kampen  blev  haardt  saaret,  og  Fartøjet  som 
Følge  deraf  trak  sig  ud  af  Kampen,  maatte  Cochrane  med 
sit  Flagskib  alene  udholde  Spaniernes  Ild.  Strax  troede 
disse  —  thi  Taagen  laa  endnu  over  Havet  — ,  at  de  havde 
at  gjore  med  hele  den  chilensiske  Sømagt;  men  saa  snart 
det  klarede  op,  bemærkede  de,  at  det  kun  var  en  eneste  Fregat 
de  havde  med  at  gjøre,  og  bleve  nu  saa  modløse,  at  de, 
saa  snart  Kampen  var  forbi,  afriggede  deres  Skibe  og  brugte 
Stænger  og  Ræer  til  en  dobbelt  Bom  for  Indløbet,  for  at 
Cochrane  ikke  skulde  komme  ind.  Siden  den  Dag  kaldte 
de  ham  aldrig  andet  end  El  Diabio! 

Kort  efter  rettede  Cochrane  en  Skrivelse  til  den  spanske 
Vicekonge,  hvori  han  klagede  over  den  slette  Behandling, 
som  blev  de  chilensiske  Fanger  til  Del,  der  befandt  sig  i 
Callaos  Kasematter.  Vicekongen  svarede,  at  de  bleve  be- 
handlede ganske  godt,  skjont  de  vare  Rebeller  og  Forrædere 
mod  deres  Konge;  men  for  øvrigt  undrede  det  ham,  at 
en  engelsk  Adelsmand  havde  kunnet  forglemme  sig  selv  i  den 
Grad,  at  han  vilde  anføre  en  Flok  Forrædere  mod  deres 
retmæssige  Konge  og  lovlige  Øvrighed.  Cochrane  svarede 
derpaa,  at  enhver  Englænders  største  Gode  var  hans  Frihed, 
og  det  var  den,  som  havde  tilskyndet  ham  til  hellere  at 
anføre  en  Flaade,  der  tilhørte  et  frit  Folk,  end  en,  som  til- 
hørte en  Slavenation  —  en  Stilling,  som  for  øvrigt  var  til- 
budt ham  af  Hertugen  af  San  Carlos  paa  hans  Majestæt 
Ferdinand  VII.'s  Vegne. 

I  Begyndelsen   af  Marts   erobrede  Cochrane   øen   San 

Loreuzo  og  befriede  ved  denne  Lejlighed  et  Antal  chilensiske 
Krigsfanger,  som  vare  blevne  behandlede  med  stor  Grusom- 
hed af  Spanierne;  da  han  imidlertid  ikke  med  den  Styrke, 
han  raadede  over,  vovede  at  foretage  et  Angreb  paa  Callao, 
lod  han  i  San  Lorenzo  bygge  en  Brander  af  samme  Slags 
som  den,  der  ved  Aix  havde  indjaget  Franskmændene  saa 
megen  Skræk;  men  Skibet  blev  ramt  af  en  Kanonkugle, 
førend  det  exploderede,  og  derved  mislykkedes  ogsaa  denne 
Plan.  Cochrane  trak  sig  .derfor  tilbage  og  foretog  en  Del 
mindre  Expeditioner  til  det  indre  af  Landet,  ved  hvilke  han 
blev  godt  understøttet  af  Indbyggerne  og  gjorde  et  betyde- 
ligt Bytte.  Han  betalte  altid  sine  Spioner  godt  og  vidste 
derfor  stedse  Besked  med  de  spanske  Konvojer,  som  gik  fra 
Lima  til  Chile;  senere  nægtede  den  chilensiske  Regering  at 
betale  saadanne  hemmelige  Underretninger,  og  Lorden  maatte 
derfor  betale  dem  af  sin  egen  Lomme,  Dernæst  passede 
han  altid  paa  at  holde  godt  Venskab  med  Peruanerne  og 
skaanede  deres  Ejendom,  medens  han  blot  bortsnappede  det, 
som  tilhørte  Spanierne;  paa  denne  Maade  indgød  han  Folket 
Tiltro,  og  den  almindelige  Utilfredshed  med  det  spanske 
Herredøm.me  forandredes  snart  til  et  ivrigt  Ønske  om  at 
blive  befriet  derfra.  Det  gik  fuldstændig  over  Peruanernes 
Fatteevne,  at  Cochrane  ikke  plyndrede;  thi  de  vare  saa 
vante  til  Spaniernes  Ko vbegj ærlighed  og  Havesyge,  at  de 
formodentlig  mente,  at  sligt  var  det  naturlige,  ligesom 
Cochranes  egne  Folk  havde  Vanskelighed  ved  at  forstaa,  at 
de  ikke  maatte  forgribe  sig  paa  Næstens  Gods.  Da  Flaaden 
vedblivende  ikke  var  i  Stand  til  at  udrette  noget  af  Betyd- 
ning, vendte  Cochrane  tilbage  til  Valparaiso  for  at  organisere 
betydeligere  Stridskræfter;  men  Expeditionen  havde  dog  for 
saa  vidt  naaet  sit  Maal,  som  der  var  blevet  anstillet  omfat- 
tende Recognosceringer,  Forbindelsen  var  vedligeholdt  med 
Chile,  og  Befolkningen  i  Peru  ophidset  mod  Spanierne,  hvad 
der  var  af  største  Vigtighed,  eftersom  Chile  aldrig  kunde 
være  roligt,  saa  længe  Peru  var  i  Spaniernes  Magt.    Desuden 

var  den  spanske  Flaade  blokeret  i  Callaos  Havn,  en  Del 
Skibe  opbragte  i  aaben  Sø,  og  temmelig  betydelige  Penge- 
summer beslaglagte. 

I  September  1819  begav  Cochrane  sig  paa  ny  med  fem 
Skibe  til  den  peruanske  Kyst,  da  Regeringen  i  Chile  ønskede 
et  afgjørende  Slag  snarest  mulig;  men  Flaaden  var  ikke 
en  Smule  bedre  end  sidst,  thi  Chiles  Finanser  vare  i  en  meget 
sørgelig  Forfatning*  Den  eneste  Forbedring  i  Materiellet 
var  nogle  Brandraketter;  men  disse  havde  man  ladet  spanske 
Krigsfanger  fabrikere,  og  da  man  skulde  bruge  dem,  viste 
de  sig  aldeles  kassable.  Mandskabet  var  ringe,  og  Forstærk- 
ningen, Cochrane  fik,  var  saa  pjaltet  klædt,  at  han  maatte 
ty  til  den  private  Godgjørenhed  for  at  skaffe  Staklerne 
Klæder  paa  Kroppen!  Expeditionen  mislykkedes  altsaa,  som 
let  forklarligt  er;  men  Cochrane  blev  saa  forbitret  derover, 
at  han  besluttede  at  hævne  sig  ved  et  dygtigt  Coup,  til 
hvilket  han  kun  vilde  benytte  sit  gode  Flagskib  »O'Higgins«. 

Hans  Plan  var  i  en  Haandevending  at  tage  Valdivia, 
en  for  uindtagelig  anset  Fæstning.  Foretagendet  syntes  for- 
tvivlet, og  Cochrane  vilde  heller  ikke  forsøge  det,  førend 
han  først  havde  overbevist  sig  om,  at  det  var  muligt.  Fæst- 
ningen var  af  stor  Vigtighed,  da  den  fuldstændig  beherskede 
Provinsen  Valdivia,  og  Indtagelsen  af  den  var  det  samme 
som  Indtagelsen  af  hele  Distiiktet ;  saa  længe  derfor  Valdivia 
var  i  Spaniernes  Magt,  løb  Chile  idelig  Fare  for  at  miste 
de  alt  tilkæmpede  Friheder;  thi  denne  Provins  havde  stadig 
leveret  Spanierne  Midler  i  Hænde  til  at  holde  sig  paa 
chilensisk  Territorium.  Kunde  man  altsaa  fordrive  dem 
derfra,  vilde  man  ikke  alene  vinde  de  Fordele  for  sig,  som 
Spanierne  tidligere  havde  nydt  godt  af;  men  man  behøvede 
ydermere  ikke  at  holde  en  større  Troppemagt  i  det  sydlige 
af  Landet  for  at  iagttage  Spanierne  og  Indianerne,  hvilke 
sidste  netop  den  Gang  fore  stærkt  frem  mod  de  chilensiske 
Patrioter. 

Cochranes  første  Gjerning  var  at  recognoscere  Valdivia, 

Og  i  dette  Øjemed  sejlede  han  glat  væk  under  spansk  Flag 
ind  imod  Byen  og  gav  Signal  for  Lods.  Denne  mødte  strax 
med  en  spansk  Officer  og  faa  Soldater  om  Bord  paa 
»O'Higgins",  som  de  ansaa  for  en  spansk  Orlogsmand ;  men 
det  er  on  Selvfølge,  at  de  øjeblikkelig  bleve  tagne  til  Fange 
og  tvungne,  Lodsen  til  at  føre  Skibet  ind  i  de  Kanaler,  som 
førte  til  Forterne,  Officeren  til  at  give  Oplysninger  om  Fæst- 
ningens Hjælpekilder  og  hele  Stilling.  Oplysningerne  be- 
styrkede kun  Cochraue  i  hans  tidligere  Antagelse,  at  Valdivia 
kunde  tages  ved  et  coup  de  main.  Imidlertid  begyndte 
Fæstningens  Kommandant,  der  forgjæves  ventede  at  se 
Officeren  gaa  fra  Borde  og  bemærkede,  at  Fregatten  inspi- 
cerede Kanalen  temmelig  nærgaaende,  at  fatte  Mistanke  om 
den  foregivne  Spaniers  virkelige  Hensigter  og  aabnede  en 
heftig  Ild  imod  denne,  hvorefter  Coch rane,  der  havde  opnaaet 
alt,  hvad  han  vilde,  rolig  trak  sig  tilbage  og  paa  Vejen 
erobrede  en  spansk  Brig,  der  havde  25,000  Daler  om  Bord. 
Da  han  imidlertid  ikke  kunde  udrette  noget  uden  Tropper, 
og  Regeringen  ikke  kunde  stille  saadanne  til  hans  Disposition, 
sejlede  han  lige  til  Concepcion,  hvor  Guvernør  Froira  stod 
med  en  betj^delig  Styrke  for  at  holde  de  vilde  Indianer- 
stammer i  Ave.  Guvernøren  overlod  strax  Lorden  250  Mand, 
da  han  herte  hans  Plan,  og  disse  Tropper  bleve  indskibede 
paa  »O'Higgins«  og  to  mindre  Transportfartøjer.  Paa  Til- 
bagevejen fra  Concepcion  til  Valdivia  var  hele  Expeditionen 
nær  gaaet  i  Lyset.  Flagskibet  havde  nemlig  kun  to  Sø- 
officerer om  Bord,  og  af  dem  sad  den  ene  i  Arrest  for  Uly- 
dighed, medens  den  anden  var  aldeles  uduelig;  som  Følge 
deraf  maatte  Cochrane  paa  én  Gang  fungere  som  Admiral, 
Kaptejn,  Lieutenant  og  Vagtkommandant.  En  Nat  ind- 
traadte  der  et  fuldstændigt  Vindstille,  og  Cochrane  havde, 
udmattet  af  det  meget  Arbejde,  lagt  sig  til  at  sove  og  over- 
ladt Lieutenanten  Kommandoen  over  Skibet,  dog  med  den 
udtrykkelige  Ordre  at  purre  ham  ud ,  dersom  der  kom  Luft. 
Brisen  kom;  men  Ordren  blev  ikke  adlydt,  uviBt  af  hvilken 

Grund,  og  Følgen  blev,  at  Fregatten  i  den  morke  Nat  tor- 
nede imod  et  blindt  Skjær,  paa  hvilket  den  ufejlbarlig  vilde 
være  forlist,  dersom  Kulingen  havde  været  stærkere.  Fre- 
gatten laa  fyrretyve  Mile  fra  Land,  og  Transportbaadene 
vare  ude  af  Sigte.  Strax  vilde  Officerer  og  Soldater  forlade 
Skibet;  men  da  der  var  sex  Hundrede  Mand  om  Bord,  og 
Baadene  i  det  højeste  kunde  bjærge  halvandet  Hundrede,  fik 
Cochrane  dem  overtalt  til  hellere  at  forsøge  paa  at  frelse 
Skibet,  hvilket  ogsaa  lykkedes  med  en  Del  Besvær.  Vandet 
stod  fem  Fod  i  Lasten,  da  man  første  Gang  undersøgte  det, 
Pumperne  vare  i  Uorden,  og  Tømmermanden  erklærede,  at 
han  ikke  kunde  gjore  dem  i  Stand,  og  saa  maatte  Cochrane 
selv  gjøre  det.  Endelig  kom  de  i  Gang,  Fregatten  blev 
flot,  og  Farten  fortsat;  men  da  Krudtkammeret  havde  været 
under  Vand,  og  Krudtet  var  blevet  aldeles  gjennemblødt, 
blev  det  altsaa  umuligt  at  bruge  Munitionen  ved  det  paa- 
tænkte Overfald,  hvad  der  dog  ikke  syntes  at  rere  Cochrane 
videre,  eftersom  han  strax  besluttede  at  tage  Fæstningen 
med  Bajonetten,  et  Vaaben,  for  hvilket  han  havde  bemærket, 
at  Spanierne  nærede  en  afgjort  Eædsel.  Admiralens  Dyg- 
tighed og  Aandsnærværelse  gjorde  et  dybt  Indtryk  paa  alle. 
Da  Skibet  var  uden  Fare,  mente  nogle  Officerer,  at  det  var 
bedst  at  se,  hvor  meget  Vand  der  var  i  Kummet;  men  Cochrane 
forbød  det  paa  det  bestemste,  i  det  han  sagde:  »Vi  maa 
tage  Valdivia!  Hellere  end  at  trække  os  tilbage  maa  vi 
gaa  til  Grunde.  Ved  roligt  Overlæg  vilde  man  komme  til 
den  Slutning,  at  Angrebet  paa  Fæstningen  er  Vanvid;  men 
netop  dette  er  en  Grund  til,  at  Spanierne  aldrig  ville  tro, 
at  vi  mene  det  alvorligt,  selv  om  vi  begynde  derpaa;  men 
krigerske  Foretagender,  som  iværksættes,  uden  at  Fjenden 
véd  det,  lykkes  næsten  altid,  naar  de  blive  godt  udførte, 
hvor  stor  end  Overmagten  er,  og  Udfaldet  er  da  det  bedste 
Bevis  for,  at  Foretagendet  ikke  har  været  overilet«. 

Natten  til  den  3dje  Februar  var  Cochrane  kommen   til 
Valdivia,    og  han    angreb    strax.     Spanierne    havde    fuldtop 

at  bestille  med  den  Deling,  som  angreb  dem  i  Fronten,  og 
flygtede  hurtig,  da  en  anden  mindre  Deling  faldt  dem  i 
Flanken.  Det  ene  Fort  efter  det  andet  blev  rømmet,  og 
efter  en  temmelig  kort  Kamp  havde  Cochrane  erobret  hele 
Fæstningen.  Imidlertid  vare  begge  Transportskibene  stran- 
dede ,  og  Fregatten  »O'Higgins«  havde  man  maattet  sætte 
paa  Grund  paa  en  Mudderbanke,  da  den  ellers  vilde  være 
sunken!  Under  saadanne  Forhold  indtog  Cochrane  en  Fæst- 
ning, som. var  bleven  anset  for  uindtagelig,  og  det  med  et 
Tab  af  kun  26  Mand  dode  og  saarede,  medens  Fjenden 
havde  100  døde  og  100  Fanger.  Forst  tænkte  Lorden  paa 
at  odelægge  Fæstningsværkerne,  da  han  frygtede  for,  at 
Spanierne  ved  hans  Afmarche  skulde  komme  tilbage,  og  den 
Styrke,  han  kunde  efterlade,  var  alt  for  ringe  til  at  besætte 
femten  Forter;  men  ved  nærmere  Overvejelse  kom  han  dog 
til  det  Resultat,  at  det  vilde  være  urimeligt  at  demolere 
Fæstningsværker,  som  havde  kostet  Spanien  over  en  Million 
Daler,  og  som  Chile  af  den  Grund  vanskelig  paa  ny  vilde 
kunne  rejse.  De  fik  altsaa  Lov  til  at  staa;  men  det  Bytte, 
Sejrherrerne  gjorde,  var  meget  betydeligt,  da  Valdivia  var 
Hovedvaabenpladsen  for  den  sydlige  Del  af  det  spanske 
Sydamerika.  Saaledes  tog  han  Tusende  Centner  Krudt,  ti 
Tusende  Kanonkugler,  hundrede  og  halvfjerdsindstyve  Tusende 
Patroner,  hundrede  og  otte  og  tyve  Kanoner,  et  Skib 
»Dolores« ,  som  senere  blev  solgt  for  tyve  Tusende  spanske 
Daler,  Forraad  af  samme  Værdi  og  endelig  Sølvtøj  til  en 
Værdi  af  sexten  Tusende  Daler. 

Efterretningen  om  Valdivias  Erobring  blev  modtagen 
med  uhyre  Begejstring  i  Valparaiso.  Det  bedste  ved  det 
hele  var  imidlertid,  at  Kaptejnerne  paa  Eskadrons  øvrige  Skibe 
kort  i  Forvejen  vare  komne  fra  Callao  til  Valparaiso  og 
havde  tilskrevet  Cochranes  Uduelighed  det  uheldige  Udfald 
af  Angrebet  paa  hin  By.  Krigsministeren  Zantano,  der 
var  i  Forstaaelse  med  disse  Officerer,  havde  allerede  for- 
fattet et  langt  Anklageskrift  mod  Lorden  og  deri   henpeget 

paa,  at  han  havde  været  ulydig  mod  Ministeriets  Befalinger;  — 
Meningen  var,  at  man  paa  en  skammelig  Maade  vilde  ud- 
støde ham  af  Tjenesten,  Da  kom  pludselig  Efterretningen 
om  Valdivias  Indtagelse,  og  Krigsministeren  hlev  nødsaget 
til  at  stemme  med  i  den  almindelige  Begejstring.  »Til  en 
saadan  Kamp«,  siger  Stevenson,  »var  ogsaa  en  Cochranes 
Foretagelsesaand  nødvendig*  Naar  man  tager  Styrken  af 
dette  Sydamerikas  Gibraltar  i  Betragtning,  disse  Batterier, 
der  danne  en  næsten  uafbrudt  Linie,  og  hvis  Kanoner  kunne 
rettes  saaledes,  at  de  kunne  bringe  en  fremtrængende  Fjende 
under  en  forfærdelig  Krydsild  i  forskjellige  Retninger,  maa 
man  indrømme,  at  Admiralens  Beslutning  om,  at  trodse  saa- 
danne  Farer  for  Chiles  Skyld,  geraader  ham  til  stor  Ære. 
Valdivias  Indtagelse  blev  iværksat  ved  de  uudtømmelige 
Hjælpekilder,  Cochrane  altid  havde  til  sin  Raadighed  i  sit 
opfindsomme  Hoved  og  sit  urokkelige  Mod,  og  som  betegner 
hele  hans  krigerske  Løbebane«.  Da  den  uventede  Efter- 
retning om  Valdivias  Indtagelse  kom  til  Valparaiso,  bleve 
hans  Venner  henrykte,  og  hans  Fjender  niaatte  forstumme. 
Nogle  af  de  sidste  havde  været  meget  virksomme  til  at 
angribe  Lordens  mislykkede  Angreb  paa  Callao  og  kastede 
Skylden  derfor  paa  hans  Uduelighed  i  Stedet  for  paa  de 
spanske  Fanger,  som  havde  lavet  de  ubrugelige  Brandraketter; 
hans  Fraværelse  fra  Chile  blev  udlagt  som  Ulydighed  mod 
Regeringens  Befalinger,  osv.;  men  nu  maatte  alt  forstumme, 
og  enhver  raabte:  »Vi  vidste  vel,  at  vor  Admiral  ikke  vilde 
vende  tilbage  uden  at  have  vundet  nye  Lavrbær«.  »Længe 
leve  Cochrane,  Helten  fra  Valdivia!«  gjenlød  paa  Valparaisos 
Gader. 

Da  Coclirane  endelig  selv  kom  til  Hovedstaden,  blev 
han  af  Direktøren  og  Folket  modtagen  med  den  storste 
Enthusiasme;  Krigsministeren  Zantano  erklærede  derimod 
rent  ud,  at  Indtagelsen  af  Valdivia  var  Galmand sgj erni ng ; 
Cochrane  havde  fortjent  at  miste  Livet  ved  den  Lejlighed, 
og  egentlig  burde  man  nu  halshugge  ham,  fordi 

han  havde  vovet  at  tage  en  saadan  Fæstning 
uden  Instruktioner  og  udsat  de  republikanske 
Tro j) per  for  en  saadan  Fare!  Den  offentlige  Mening 
var  imidlertid  saa  stærk,  at  Ministeriet,  til  Trods  for  Zantanos 
misundelige  Utilfredshed,  saae  sig  nødsaget  til  at  lade  slaa 
Medailler  til  Erindring  om  Sejren.  Cochrane  selv  fik  Kon- 
gressens Tak  og  et  Gods  paa  4000  Tønder  Land,  hvilket 
han  dog  afslog;  men  til  Trods  for  de  store  Fordele,  Cochrane 
havde  forskaffet  Chile  ved  sin  Dygtighed,  —  deriblandt  ikke 
mindst  den,  at  det  lykkedes  Republikken  efter  Valdivias 
Erobring  at  rejse  et  Laan  paa  en  Million  Pund  Sterling  i 
England,  hvilket  hidtil  ikke  var  lykkedes,  —  fik  dog  hverken 
han  eller  hans  Folk  en  eneste  Skilling  for  alt,  hvad  de 
havde  udrettet,  medens  Regeringen  selv  tog  alt,  hvad  der 
var  erobret.  Folkene  vare  bogstavelig  talt  klædte  i  Laser,  og 
Ministeriet  brød  sig  ikke  en  Smule  om  at  afhjælpe  Noden; 
tvært  imod  gjorde  det  sig  al  Umage  for  at  tilskynde  Cochranes 
Officerer  til  Opsætsighed  mod  ham,  og  da  et  Par  af  dem 
vare  blevne  stillede  for  en  Krigsret  og  dømte,  frigav  Rege- 
ringen dem!  Matroserne  begyndte  at  knurre,  fordi  de  hverken 
fik  Sold  eller  Prisepenge,  og  de  Løfter,  man  i  den  Retning 
gav  dem,  bleve  troløst  brudte.  Cochrane  kunde  ikke  taale 
dette  og  gjorde  Forestillinger  hos  Regeringen;  de  frugtede 
aldeles  ikke,  og  saa  indgav  han  sin  Afsted.  Det  hjalp! 
Matroserne  fik  i  ethvert  Tilfælde  deres  Lønning  udbetalt;  men 
til  Prisepengene  saae  hverken  de  eller  Cochrane  noget,  skjønt 
den  sidstes  Andel  af  det  ved  Valdivia  gjorte  Bytte  beløb 
sig  til  67,000  spanske  Dalere.  I  Stedet  herfor  paanødte 
man  ham  et  Landgods,  »for  at  hans  Navn  aldrig  skulde 
forsvinde  fra  Chile«;  men  ikke  desto  mindre  inddrog  Rege- 
ringen det  strax  efter  hans  Afrejse  og  bortjog  hans 
Forvalter! 

Efter  mange  andre  Differenser  med  Regeringen,  der  i 
Chile  syntes  at  være  lige  saa  bestikkelig  og  upaalidelig  som 
i   England,    afsejlede    Cochrane    i   Avgust    1820   med    sin 

Eskaclre  for  i  Forening  med  Landhæren  under  den  intrigante 
General  San  Martin  at  frarive  Spanierne  Peru.  Cochrane 
forsøgte  at  overtale  Generalen  til  at  gaa  lige  les  paa  Lima  og 
tage  denne;  men  San  Martin  holdt  dette  for  dumdristigt  og 
lod  alle  Tropperne  udskibe  i  Pisco,  hvor  de  bleve  liggende 
halvtredsindstyve  Dage  i  fuldstændig  Uvirksomhed.  Dette 
Nøleri,  til  hvilket  der  ikke  var  den  fjærneste  Grund,  blev 
meget  skæbnesvangert.  Befolkningen  i  Peru  var  nemlig 
gjenneragaaende  meget  gunstig  stemt  for  »Befrielsesarmeen« 
og  erklærede  sig  alle  Vegne  for  den,  da  man  naturligvis 
ikke  kunde  forudsætte  et  saa  urimeligt  Smøleri;  men  da 
Peruanerne  saaledes  ingen  Støtte  fik  hos  Hæren,  vandt 
Spanierne  Tid  og  straffede  Befolkningen  med  Pengeboder 
og  korporlige  Straffe.  Heraf  fremvoxede  Uvilje,  Mistro  og 
Utilbøjelighed  til  at  yde  San  Martin  de  nødvendige  Subsidier ; 
men  da  Generalen  som  Følge  heraf  lod  Kontributionerne  ind- 
drive med  Strænghed,  bleve  Peruanerne  om  mulig  endnu 
mere  fjendlig  stemte  mod  »Befrierne«  end  mod  Undertryk- 
kerne i  Landet  selv,  og  Begejstringen  for  den  nationale 
Uafhængighed  tabte  sig.  Ikke  desto  mindre  erklærede  dog 
Provinsen  Guayaquil  sig  mod  Spanierne,  da  San  Martin 
endelig  rykkede  frem;  men  i  Stedet  for  nu  at  gaa  løs  paa 
Lima,  dirigerede  han  Tropperne  til  Ancon,  Nord  for  Callao, 
en  Disposition,  hvortil  Cochi'ane  intet  kunde  sige,  da  han 
ikke  havde  med  Armeen  at  gjøre.  Da  han  imidlertid  var 
led  og  kjed  af  San  Martins  Uvirksomhed  og  Mangel  paa 
Daadskraft,  besluttede  han  selv  at  gjøre  noget  og  beholdt 
derfor  tre  Skibe  hos  sig  for,  som  han  sagde,  at  blokere 
Callao,  men  i  Virkeligbeden  for  der  at  bortsnappe  den 
spanske  Fregat  »Esmeralda«  og  et  andet  Skib,  som  havde 
en  Million  spanske  Daler  om  Bord  —  saa  siges  der,  skjønt 
det  er  noget  vanskeligt  at  fatte,  hvorfor  man  havde  ladet 
en  saa  betydelig  Sum  blive  om  Bord  paa  et  mindre  Skib, 
naar  Folk  som  Cochrane  kunde  ventes  hver  Dag.  Nu,  det 
faar  staa   hen;    Cochrane    meddelte   ikke    Generalen   noget 

om  Planen,  da  den  ellers  efter  al  Rimelighed  var  bleven 
forpurret,  og  først  samme  Aften,  som  han  gik  til  Søs,  med- 
delte han  sine  Folk,  hvad  han  havde  i  Sinde.  Fore- 
tagendet var  overordentlig  voveligt,  da  Callaos  Stilling  var 
bleven  meget  forstærket  siden  Cochranes  sidste  Angreb. 
Paa  Kysten  var  der  anbragt  tre  Hundrede  Kanoner,  og 
»Esmeralda«  var  besat  med  de  dygtigste  spanske  Offi- 
cerer og  Marinesoldater,  ikke  at  tale  om,  at  den  var  beskyttet 
af  syv  og  tyve  Kanonbaade  og  dækket  af  en  stærk  Bom, 
der  var  forsynet  med  Kjæder.  Cochrane  besluttede  at  lede 
Angrebet  i  egen  Person  og  op  fordrod e  dem  af  Mandskabet, 
som  vilde  gaa  frivillig  med,  til  at  træde  frem.  Samtlige 
Matroser  og  Marinesoldater  tilbede  sig,  og  ud  af  dem  valgte 
Cochrane  160  Matroser  og  80  Marinesoldater,  som  han,  da 
det  blev  mørkt,  lod  indskibe  sig  i  florten  Baade,  medens 
han  lod  Skibene  løbe  ud  af  Bugten  for  at  gjøre  Spanierne 
trygge.  Klokken  ti  om  Aftenen  var  alt  i  Orden,  Folkene 
bleve  forsynede  med  Vaaben  og  delte  i  to  Afdelinger,  af 
hvilke  Cochrane  selv  kommandeVede  den  ene.  Admiralen 
anbefalede  sine  Folk  kun  at  bruge  Huggerterne,  og  da  Natten 
var  mørk,  og  Aarerne  omviklede,  havde  Fjenden  ikke  den  rin- 
geste Anelse  om  det  forestaaende  Angreb.  Henimod  Midnat 
nærmede  man  sig  en  lille  Aabning  i  Barrieren,  og  hele 
Planen  var  nær  røgen  i  Lyset,  da  der  paa  dette  Sted  laa 
en  Vagtbaad,  med  hvilken  Cochranes  Fartøj  tørnede  sammen. 
Spanierne  forlangte  Parolen,  men  da  Cochrane  hviskende 
svarede,  at  han  vilde  støde  enhver  ned,  som  gjorde  Anskrig, 
lod  Baaden  dem  passere  (!),  og  et  Par  Minutter  senere 
entrede  Cochrane  »Esmeralda«  paa  flere  Steder.  Spanierne 
bleve  fuldstændig  overrumplede,  da  alle  med  Undtagelse  af 
Vagten  laa  i  den  dybeste  Sovn,  og  Chilensernes  Huggerter 
gjorde  frygtelig  lyst  imellem  dem,  førend  de  rigtig  kom  sig 
af  deres  Forbavselse.  De  fleste  faldt,  Resten  sprang  over 
Bord.  Cochrane  var  selv  i  Begyndelsen  af  Kampen  bleven 
ramt  af  Skildvagtens  Kolbe  og  falden  tilbage  i -Baaden,  ved 

hvilken  Lejlighed  en  Rorgaffel  trængte  ind  i  Hyggen  paa 
ham,  et  Saar,  som  i  flere  Aar  voldte  ham  store  Ubehage- 
ligheder; men  han  mandede  sig  op  og  tog  atter  Del  i 
Kampen.  Til  Trods  for  at  han  senere  fik  et  Skud  i  Laaret, 
vilde  han  dog  ikke  opgive  Ledelsen,  forbandt  sig  foreløbig 
og  tog  Del  i  Kampen  til  det  sidste.  Hele  Affæren  varede 
et  Kvarter;  Angriberne  havde  11  døde  og  30  saarede, 
medens  der  alene  faldt  160  Spaniere. 

Larmen  af  Kampen  havde  imidlertid  vækket  Garnisonen 
paa  Fæstningen,  og  den  begyndte  nu  at  fyre  paa  »Esmeralda<'s 
hvorved  ikke  faa  af  Spanierne  ble  ve  dræbte;  men  Cochrane 
forstod  ved  en  List  at  undslippe  denne  Ild.  Der  laa  nemlig 
i  Havnen  to  Krigskibe,  et  engelsk  og  et  amerikansk,  og 
med  disse  havde  de  spanske  Myndigheder  for  et  muligt 
natligt  Angrebs  Skyld  aftalt,  at  de  skulde  vise  visse  Signal- 
lanterner. Da  nu  Fæstningen  begyndte  at  fyre  paa  »Esme- 
ralda«, stak  Cochrane  de  samme  Signaler  ud,  og  Garnisonen, 
som  altsaa  ikke  vidste,  hvilket  af  Skibene  der  var  det  rette, 
gjorde  de  to  fremmede  Orlogsmænd  megen  Fortræd.  Som 
Følge  deraf  kappede  de  Ankrene  og  trak  sig  tilbage,  og  den 
Officer,  som  havde  taget  Kommandoen  paa  »Esmeralda« 
efter  Cochrane,  gjorde  det  samme,  skjønt  Admiralen  ud- 
trykkelig havde  forbudt  at  fore  Fregatten  bort,  førend  alle 
mindre  Skibe  i  Havnen  vare  erobrede,  da  han  var  sikker 
paa,  at  alle  disse  øjeblikkelig  vilde  stryge,  saa  snart  det  store 
og  stærke  »Esmeralda«  var  taget.  Expeditionen,  ved  hvilken 
vi  uvilkaarlig  komme  til  at  tænke  paa  Tordenskjold  i  Dyne- 
kilen, lykkedes  derfor  kun  halvt;  men  begge  Parter  mente 
dog,   at  den  spanske  Marine  derved  havde  faaet  Dødsstødet. 

I  Stedet  for  øjeblikkelig  under  Indtrykket  af  denne 
Sejr  at  rykke  frem  mod  Hovedstaden  Lima,  lod  General 
San  Martin  Armeen  trække  sig  tilbage  til  Huacho,  og  for 
at  formilde  den  Utilfredshed,  som  herved  opstod  blandt 
Soldaterne,  udstedte  han  en  Proklamation,  hvori  han  ganske 
ugenert  beviste,    at  det  var  Armeen  og   ikke  Flaaden,    som 

havde  erobiet  »Esmeralda«  (!)  Hæren  blev  jo  nok  en  Del 
forbavset  ved  denne  mildest  talt  noget  besynderlige  Paastand; 
men  da  den  smigrede  Forfængeligheden,  tav  man  stille,  og 
Cochrane  holdt  det  for  at  være  nnder  sin  Værdighed  at 
imødegaa  denne  aabenbare  Løgn.  Imidlertid  bleve  Spanierne 
saa  modløse,  at  mere  end  Tusende  Officerer  og  Soldater 
deserterede  over  til  Chilenserne,  og  Provinsen  Truqillo  er- 
klærede sig  for  uafhængig.  Da  nu  tilmed  Hovedstaden  blev 
afskaaren  fra  Tilførsel,  maatte  den  spanske  Vicekonge  over- 
give sig,  og  San  Martin  tog  Byen  i  Besiddelse  og  erklærede 
sig  for  »Perus  Protektor« !  Limas  Beboere  vare  meget  glade 
ved  at  være  slupne  for  Spaniernes  Aag;  men  Frihed  blev 
der  alligevel  ikke  Tale  om,  da  San  Martin  kort  og  godt  er- 
klærede, at  han  overtog  Kegeringen  og  ikke  vilde  vide  noget 
af  politiske  Forsamlinger  og  Diskussioner.  Det  var  næsten 
fra  Dynen  og  i  Halmen!  San  Martin,  der  synes  at  have 
været  en  ægte  Spanier  i  politisk  Henseende,  foreslog  nu 
Cochrane  at  lade  Regeringen  i  Chile  i  Stikken,  drage  Plaaden 
med  over  og  antage  Titlen:  Terus  første  Admiral;  men  da 
Lorden  uvillig  vægrede  sig  derved,  erklærede  San  Martin, 
at  han  ikke  vilde  betale  Søfolkene  en  Skilling  Sold,  for 
derved  at  forlede  dem  til  Desertion.  For  at  raade  Bod  paa 
den  tilstedevan-ende  forfærdelige  Mangel  tilbød  Cochrane 
Kommandanten  i  Callao  fri  Afmarche  mod  at  efterlade  en 
Tredjedel  af  de  i  Fæstningen  ophobede  Rigdomme  og  For- 
raad,  som  havde  en  Værdi  af  tredive  Millioner  spanske 
Dalere,  og  som  Limas  \elhavende  Beboere  der  havde  bragt 
i  Sikkerhed  for  »Befriernes«  Efterstræbelser.  Saa  snart  San 
Martin  hørte  dette,  tilbød  han  Kommandanten  fri  Afmarche 
med  alt,  hvad  der  var  i  Fæstningen,  blot  for  at  forhindre 
dens  Overgivelse  til  Cochrane  og  for  ved  Sult  og  Elendighed 
at  tvinge  det  chilensiske  Mandskab  til  Desertion!  Over- 
hovedet lagde  San  Martin  ved  enhver  Lejlighed  en  vanvittig 
Misundelse  mod  Cochrane  for  Dagen  paa  samme  Tid,  som 
hans  militære  Dygtighed   stod    i    en    skrigende  J\Iodsætning 

til    hans    bojtravende    Proklamationer.        Spanierne    havde 
fattet  nyt  Mod,  da  de  saae,  at  Befrielsesarmeen  intet  fore- 
tog sig,  og  det  hed  sig,    at  en  ved  Jauja  staaende  Troppe- 
afdeling  rykkede  fremfor  at  tilbageerobre  Lima.     San  Martin, 
som  havde  tolv  Tusende  Mand  under  sin  Befaling,  udstedte 
i  den  Anledning  den  5te  September  følgende  Proklamation: 
»Det  synes,  som  om  Himlen,  træt  af  saa  længe  at  taale 
Perus  Undertrykkere,  nu  fører  dem  i  Tilintetgjorelsens  Arme. 
Tre  Hundrede  Mand  af  hine  Tropper,  som  have  odelagt  saa 
mange  Byer,  brændt  saa  mange  Templer  og  tilintetgjort  saa 
mange  Ofre,    ere  i  San  Matro!    og    endnu  Hundrede   i  San 
Damian.    Naar  de  rykke  frem  mod  denne  Hovedstad,  da  er 
det  for  at   gjere    eder   til  Slagtofre    for   deres  Hævnfølelse 
(San  Martin  havde,  som  bemærket,  tolv  Tusende  Mand)    og 
tvinge  eder  til  at  kjobe  eders  Begejstring  for  og  brændende 
Ønsker    om    Friheden    endnu    dyrere!     Forfængelige    Haab! 
De  tapre,    som  have  befriet  det   berømte  Lima,    hine,    som 
have  beskyttet  det  i  de  vanskeligste  Øjeblikke,    ville    ogsaa 
vide  nu  at  beskytte    det   mod    den   spanske  Armés  Raseri! 
Ja,    Indbyggere    af  denne  Hovedstad!    mine    Tropper   ville 
ikke  forlade  eder;  de  og  jeg  drage  ud  for  at  triumfere  over 
hin  Armé,  som  rykker  frem,    tørstende  efter  eders  Blod  og 
Ejendom,  eller  vi  ville  gaa  til  Grunde  med  eder;  thi  aldrig 
ville  vi  være  Vidner  til  eders  Skjændsel« ,  —  og  saa  videre. 
Dagen    efter   lod  San  Martin  3200  Spaniere    under  General 
Cantarac,    som  han  med  Lethed   kunde    have    omringet   og 
fanget,    rolig  marchere  forbi  Befriebesarmeeu  og  rykke    ind 
i  Callao,  hvor  de  forsynede  den  trængende  Besætning  rigelig 
med  Kvæg  og  andre  Provisioner,  udhvilede  sig  i  sex  Dage  og 
derefter  trak  sig  uanfægtet  tilbage  med  de  tredive  Millioner ! 
Armeens  og  Cochranes  Forbitrelse  var  stor,    og  mange 
Officerer  forlangte  deres  Afsked;  ogsaa  Indbyggerne  i  Lima 
følte  sig  dybt  ydm3^gede  og  ble  ve  kun  lidet  trøstede  af  San 
Martins  nyeste  stilistiske  Mesterværk,    der    fandtes  opslaaet 
paa  Gadehjørnerne: 

»Femten  Dage  ere  forlebne,  siden  Befrielsesarmeen  for- 
lod Hovedstaden,  fast  bestemt  paa,  at  end  ikke  Skyggen  af 
det  spanske  Flag  skulde  have  Lov  til  at  fordunkle  det  be- 
rømte Lima!  Stolt  kom  Fjenden  ned  fra  Bjergene,  opfyldt 
af  de  Beregninger,  han  i  sine  uvidende  Tanker  havde 
opstillet.  Han  troede,  at  det  var  nok  at  vise  sig  foran  vor 
Lejr  for  at  besejre  os;  men  han  fandt  Tapperhed  forenet 
med  Klogskab!  Han  erkjendte,  at  han  ikke  var  os  voxen; 
Han  skjælvede  ved  Tanken  om  Slagets  Farer  og  benyttede 
Mørkets  Timer  til  at  soge  et  Tilflugtssted .  i  Callao ;  min 
Armé  begyndte  sin  Marche,  og  otte  Dage  efter  var  Fjenden 
skyndsomst  flygtet  —  overtydet  om  sin  Afmagt,  enten  han 
vilde  forsøge  Krigslykken  eller  holde  sin  Stilling!  Den 
Desertion,  som  hersker  i  hans  Kækker,  overtyder  os  om,  at 
førend  han  naar  Bjergene,  vil  der  kun  være  en  Haandfuld 
Folk  tilbage,  forfærdet  og  nedtordnet  af  Mindet  om  sin 
fordums  uhyre  Magt,  men  svunden  ind  som  Havets  rasende 
Bølger  ved  den  muntre  Dags  Morgenrøde!  (?)  Befrielses- 
armeen  forfølger  de  flygtende.  De  skulle  opløses  eller  blive 
slaaede.  I  ethvert  Tilfælde  skal  Perus  Hovedstad  aldrig 
mere  vanhelliges  af  Amerikas  Fjenders  Fodtrin.  Denne 
Sandhed  er  peremptorisk.  Det  spanske  Herredømme  er  for 
evigt  til  Ende!«  —  og  saa  videre. 

Det  er  vanskeligt  at  finde  noget  Sidestykke  til  Gene- 
ralens haandgribelige  Løgne  —  det  eneste  skulde  være 
Falstaffs  Fortælling  om  hans  Sejr  over  Røverne  ved  Gadshill, 
eller  Jakob  von  Thybos  berømmelige  Heltegjerninger;  thi 
næsten  hvert  Ord  i  Proklamationen  var  Usandhed,  og  dog 
turde  de  stakkels  Peruanere  ikke  kny  over  for  dette  selv- 
behagelige Væv  af  Løgne*)  og  Vrøvl!  Forraadte  og  vaaben- 
løse  vare  de  fuldstændig  prisgivne  deres  Plageaand,  der  efter 


*)  Sandt  var  det  rigtignok,  at  han  havde  forfulgt  Fjenden;  men 
de  1000  Mand,  som  vare  sendte  ud  i  dette  Øjemed,  vare 
blevne  nedhuggede  af  Cantaracs  Arrieregarde,  der  havde 
gjort  omkring!  * 

Historisk  Archiv.     1876.     I  ^"^ 

al  Kimelighed  ikke  havde  angrebet  den  lille  spanske  Styrke 
under  Cantarac  for  at  have  sine  egne  Tropper  friske  til 
Peruanernes  Undertrykkelse.  Denne  Undsætning  af  Callao 
og  Erobringen  af  den  store  Skat  var  for  øvrigt  en  Begiven- 
hed, som  blev  skæbnesvanger  for  Peruanerne,  da  de  senere 
joge  San  Martin  bort;  thi  Spanierne  bleve  ved  Hjælp  af 
Pengene  satte  i  Stand  til  at  samle  nye  Stridskræfter,  der 
utvivlsomt  atter  vilde  have  underkastet  sig  Peru,  dersom 
ikke  Columbias  Armé  var  kommen  de  betrængte  til  Hjælp. 
Selv  Chile  skj^lvede  for  sin  Frihed  og  bad  Cochrane,  der 
da  alierede  havde  forladt  det  stille  Ocean,  om  at  vende  til- 
bage for  at  kæmpe  mod  de  Ulykker,  som  de  ikke  selv  for- 
maaede  at  afværge. 

Imidlertid  var  Søfolkenes  Nød  bleven  saa  stor,  at 
mange  deserterede  og  traadte  i  peruansk  Tjeneste  blot  for 
ikke  at  sulte  ihjel,  og  efter  al  Rimelighed  vilde  hele  Be- 
sætningen paa  den  chilensiske  Eskadre  være  gaaet  samme 
Vej,  dersom  ikke  Cochrane  med  Magt  havde  taget  en  stor 
Sum  Penge,  som  San  Martin  havde  deponeret  i  Fortet  An  con. 
Dermed  betalte  han  Folkene  deres  tilgodehavende  Sold;  men 
det  er  en  Selvfølge,  at  Perus  selvbestaltede  Protektor  blev 
aldeles  rasende  over  denne  Streg,  og  efter  først  forgjæves 
at  have  forsøgt  paa  at  faa  Cochrane  til  at  udlevere  Pengene 
med  det  gode,  befalede  han  ham  øjeblikkelig  at  vende  til- 
bage til  Chile.  Lorden  fandt  sig  dog  ikke  foranlediget  til 
at  parere  Ordre,  da  San  Martin  havde  brudt  sit  til  Chile 
givne  Ord  og  altsaa  ikke  havde  noget  over  denne  Stats 
Skibeat  sige;  tilmed  var  der  endnu  nogle  spanske  Fregatter 
tilbage  i  det  stille  Hav,  som  han  ikke  havde  faaet  fat  paa, 
og  dem  vilde  han  erobre.  Han  gik  derfor  nord  paa  til 
Guayaquil,  hvor  han  reparerede  sine  Skibe ;  men  da  Spanierne 
ikke  fandtes  her,  gik  han  til  de  mejicanske  Kyster,  hvor 
han  antog,  at  Skibene  maatte  være.  Disse  vare  i  Mellem- 
tiden komne  til  Guayaquil  og  vilde  efter  al  Rimelighed 
være  faldne  i  Cochranes  Hænder,    dersom  der  ikke  forinden 

hans  Ankomst  var  indtruffet  en  Gesandt  fra  San  Martin, 
som  havde  knyttet  Underhandlinger  angaaende  Fregatternes 
Overgivelse  til  Peru.  Det  var  atter  en  slem  Streg,  San 
Martin  havde  spillet  Cochrane.  De  spanske  Besætninger  gik 
ind  paa  San  Martins  glimrende  Tilbud,  og  Cochrane  fik  kun 
den  sparsomme  Glæde  at  bemande  det  ene  af  Skibene  og 
tage  det  i  Besiddelse  for  Chile  og  Peru  i  Forening.  Senere 
kom  det  dog  ved  Forræderi  atter  til  Peru. 

Da  Cochrane   kom   tilbage    til   Callao,   fandt   han  Til- 
standen i  hele  Peru,  men  navnlig  i  Lima,  aldeles  oprørende. 
Diktatoren  havde  udstedt  en  Befaling,  i  Folge  hvilken  enhver 
Spanier,    som    havde   til  Hensigt   at   forlade  Lima,    skulde 
aflevere  Halvdelen    af   sin  Formue   til  Statskassen  —  ellers 
tog  man  det  hele  og  jog  oven  i  Kjobet  vedkommende  i  Land- 
flygtighed!   Et   andet  Dekret   truede    enhver  Spanier,    som 
blev  truffen  paa  Gaden  i  Kappe,  eller  som  talte  med  nogen, 
med   Exil    og   Ejendoms-Konfiskation.     Enhver,   som   efter 
Solnedgang  blev  truffen  uden  for  sit  Hus,   blev   truet  med 
Dødsstraf,  og  samme  Skæbne  var  tiltænkt  enhver,  som  havde 
andre  Vaaben  i  deres  Besiddelse  end  Bordknivene!    Det  var 
den  Frihed,  Peru  fik  af  San  Martin;  Inkvisitionen  var  i  sine 
værste  Dage  ikke  værre ;  Generalen  teede  sig  som  souveræn 
Monark  og  forsømte  ikke  efter  de  Folks  Skik   at   stifte   en 
Orden,    Solordenen,  i  forskjellige  Klasser.    Med  disse  deko- 
rerede   han    de    indflydelsesrigeste  Peruanere   for   at   vinde 
disse  for  sin  Regering,    medens  han  selv   stræbte   efter   at 
blive  peruansk  Kejser.    Der  blev  gjort  Cochrane  glimrende 
Tilbud:    han  skulde  faa  Solordenen  i  Diamanter  og  et  stort 
Gods,  naar  han  vilde  indlade  sig  med  San  Martin;   men  da 
han  vægrede  sig  derved,    opsatte  Generalen   et  Klageskrift, 
som   han   sendte    Regeringen   i    Chile,    og   i   hvilket   han 
beskyldte  Lorden  for  de  største  Nederdrægtigheder,  lige  fra 
Sørøveri  og  ned  til  almindeligt  Tyveri! 

Efter  henved  to  Aars  Fraværelse  kom  Cochrane  tilbage 

til  Valparaiso,    hvor  han  baade   af  Regering   og  Befolkning 
blev  modtagen  med  stor  Jubel.    I  Virkeligheden  havde  man 
ham  ogsaa  at  takke  for  en  hel  Del;  thi  dels  havde  han  ødelagt 
eller   taget   alle    spanske    Skibe   i   det   stille    Ocean,    dels 
hæmmet   det   hidtil   temmelig   vidt   drevne  Sørøveri,   taget 
Fjendens   vigtigste    Fæstninger    ved   Storm    eller   Blokade, 
beskyttet  Chiles  og  andre  nevtrale  Magters  Handel  og  i  det 
hele  givet  Uafhængighedssagen  et  saa  fast  Grundlag,  at  kun 
Bestikkelser  eller  Dumhed  atter  kunde  rokke  den.     Og  alle 
disse  Resultater  havde  Chile  opnaaet  uden  anden  Udgift  end 
Flaadens  oprindelige,  yderst  mangelfulde  Udrustning;  Cochrane 
havde,    som   omtalt,   hele  Tiden   vedligeholdt  Eskadren   for 
egen  Regning,  uden  at  Regeringen  i  Chile  havde  givet  ham 
en  spansk  Daler  derfor,    og  dog  vægrede  denne  sig  nu  ved 
at  betale  Admiralen  den   ringeste  Godtgjørelse,  ja   tilbage- 
holdt  endogsaa   Prisepengene.     Skjønt   han   strax   ved   sin 
Tilbagekomst  havde  indleveret  en   meget   nøjagtig  Regning 
over  alle  sine  Udgifter,   lod  man  ham  bestandig   vente,   og 
endnu  sexten  Aar  efter  meddelte  man   ham,    at   hans  Reg- 
ninger trængte  til  nøjere  Forklaringer!    Tredive  Aar   efter 
sendte   man   ham   endelig   sex  Tusende  Pund,    saa   at   han 
altsaa  for  Chiles  og  Perus  Befrielse  ikke  alene  ikke  fik  nogen 
Løn,   men  endog  maatte  betale  en  betydelig  Sum  ud  af  sin 
egen  Lomme.     Saa   vidt   vor  Kilde.     Det   turde   imidlertid 
dog  være,  at  den  Mand,  som  ikke  generede  sig  for,  da  han 
krydsede  i  Middelhavet,  at  fordele  Prisepengene  mellem  sig 
og  sit  Mandskab  uden  at   tage  Hensyn   til  Priseretteu   paa 
Malta,    heller  ikke  i  det  stille  Ocean  har  haft  nogen    over- 
dreven øm  Samvittighed  over  for  Avtoriteter,  som  ved  enhver 
Lejlighed  lagde  ham  Hindringer  i  Vejen    og   nægtede   ham 
hans  Tilgodehavende,    og  der  er  næppe  Spørgsmaal  om,   at 
Cochrane  over  for  Sørøvere  har  gjort  meget  kort  Proces  og 
ved  —  i   øvrigt   aldeles   lovlige  —  Erobringer   har   samlet 
sig  en  anstændig  Formue.      Ellers   bliver   det   uforklarligt, 

hvorledes  han,  der  oprindelig  var  ubemidlet,  kunde  være  i 
Stand  til  at  betale  ca.  400,000  Kroner  i  Procesomkostninger. 
Forholder  det  sig  saaledes,  og  derom  tør  der  næppe  tvivles, 
at  Regering  og  Folk  i  Chile  følte  sig  den  engelske  Søhelt 
forbunden,  er  det  næsten  umuligt  at  forstaa,  at  Opinionen 
ikke  skulde  have  talt  saa  højt  til  Gunst  for  ham  over  for 
den  karrige  Regering,  at  denne  til  sidst  havde  givet  efter 
for  Trykket,  dersom  det  ikke  havde  været  den  almindelige 
Mening,  at  Admiralen  paa  sine  Togter  havde  samlet  sig  saa 
betydelig  en  Sum  i  Republikkens  Tjeneste,  at  denne  kunde 
spare  sig  yderligere  Gratialer.  Det  var  ingen  Hemmelighed, 
at  Admiralen  med  en  engelsk  Fregat  havde  hjemsendt  be- 
tydelige Beløb  i  møntet  og  umøntet  ædelt  Metal,  selv  om 
nu  de  6000  Unser  møntet  Guld  og  lige  saa  meget  Guld 
og  Sølv  i  Barrer  var  en  Fabel;  men  noget  mistænkeligt 
bliver  der  ved  det  hele,  i  det  Cochrane,  da  han  hørte  Be- 
skyldningen ude  paa  sit  Landgods,  i  Stedet  for  som  Privat- 
mand at  forlange  Sagen  undersøgt,  gik  om  Bord  og  hejsede 
sin  Stander  paa  O^Higgins  og  først  da  forlangte  Ret  af 
Regeringen.  Man  svarede  ham,  at  man  ikke  troede  paa 
Rygtet,  og  paa  anden  Maade  kunde  man  vel  ikke  godt  træde 
op  imod  ham  i  det  Øjeblik,  han  havde  Magten  i  Hænde; 
men  ogsaa  af  den  Omstændighed,  at  den  provisoriske  Rege- 
ring i  Peru,  der  havde  konstitueret  sig,  efter  at  San  Martin 
var  jaget  bort,  tilstod  denne  20,000  spanske  Dalere  i  aarlig 
Pension,  medens  Cochrane  kun  fik  en  højtravende  Tak- 
adresse og  i  øvrigt  ikke  en  Skilling,  tør  det  sluttes,  at 
Meningerne  om  den  engelske  Admirals  Uegennyttighed  have 
været  noget  delte.  Om  hans  samtidige  i  disse  Egne,  »Be- 
frieren« Simon  Bolivar,  var  og  er  der  kun  én  Mening. 

Nu,  det  faar  staa  hen,  om  Cochrane  har  tjent  Penge 
ved  sin  sydamerikanske  Expedition  eller  ikke;  foreløbig  vår 
der  intet  mere  for  ham  at  gjøre  i  Chile  og  Peru,  saa 
meget  mere  som   indre  Uroligheder   snart  lagde  Beslag  paa 

den  almindelige  Opmærksomhed,  og  det  var  af  den  Grund 
Cochrane  kjært,  at  der  fra  den  brasilianske  Regering  ind- 
traf en  Anmodning  til  ham  om  at  træde  i  denne  Stats 
Tjeneste  for  at  jage  Portugiserne  ud  af  Landet.  Han  tog 
imod  Indbydelsen  og  ankom  i  Begyndelsen  af  Aaret  1822 
til  Rio  de  Janeiro.  (Sluttes.) 

Johan  Petersen. 

III. 

Kongens  Opførsel  under  Krigen  med  Rnsland  og  Danmark. 

Taa  Dage  efter  Kongens  Tilbagekomst  til  Sverige  indløb 
Efterretningen  om  Kjøbenhavns  Kapitulation  den  7de  Sep- 
tember. Gustaf  havde  allerede  tidligere  været  sysselsat  med 
Tanken  om  Sjællands  Erobring,  som  han  kaldte  det,  og 
denne  Idé  dukkede  nu  paa  ny  op  i  hans  forvirrede  Hjærne. 
Det  var  ham  derfor  meget  behageligt,  at  den  engelske  Af- 
sending Pierrepont  den  19de  paa  sit  Hofs  Vegne  tilbod  at 
lønne  20,000  Svenskere,  som  i  Forening  med  den  hannove- 
ranske  Legion  skulde  holde  Sjælland  besat,  til  der  blev 
sluttet  en  almindelig  Fred,  hvorved  da  den  nævnte  0  kun 
skulde  tilbagegives  Danmark  paa  følgende  Betingelser: 
Sverige  skulde  have  Pommern  tilbage,  England  Hannover, 
og  Franskmændene  rømme  de  af  dem  besatte  danske  Pro- 
vinser. Hvorledes  Sverige  skulde  sikres  mod  de  Farer,  som, 
hvis  denne  Plan  udførtes,  vilde  true  det  fra  Norges  og 
Euslands  Side,  meldte  Pierrepont  intet  om;  men  Gustaf 
Adolf  var  strax  paa  det  rene  med,  at  han  med  8300  hver- 
vede Soldater  vilde  kunne  holde  Sjælland  besat,  medens  hele 
den  inddelte  svenske  Hær  skulde  forsvare  hans  Rige  mod 
de  Anfald,  som  maatte  befrygtes  baade  fra  Øst  og  Vest. 
Han  paalagde  derfor  Pierrepont  snarest  mulig  at  forsyne 
sig  med  den  fornødne  Fuldmagt  til  at  underhandle   og   be- 

falede  sit  Sendebud  i  London,  Adlerberg,  der  imod  sin  Vilje, 
som  Engestrøm  forsikrer,  var  bleven  udnævnt  til  Kehausens 
Efterfølger  i  denne  Post,  at  anmode  Kabinettet  i  St.  James 
om  at  lade  16  til  20  Linieskibe  overvintre  i  Kjebenhavn, 
for  at  de  ved  første  aabne  Vande  kunde  være  ved  Haanden 
og  operere  i  Forening  med  den  svenske  Flaade. 

Imod  denne  skjønnePlan  rejste  der  sig  flere  væsentlige 
Hindringer.  Da  Pierrepont  fik  Befaling  til  at  gjøre  Kongen 
ovennævnte  Tilbud,  kj endte  man  endnu  ikke  i  London  de 
Betingelser,  paa  hvilke  Kjøbenhavn  bavde  kapituleret,  og 
nu  viste  det  sig,  at  den  engelske  Hær,  som  var  landsat  paa 
Sjælland,  efter  den  afsluttede  Konvention  ufortøvet  skulde 
rømme  denne  0.  Den  engelske  Eegering  foreslog  nu  at 
lade  den  nævnte  Hær  blive  staaende  i  Skaane,  et  Tilbud, 
som  Kongen  var  tilbøjelig  til  at  modtage,  indtil  det  lykkedes 
ToU  og  Landshøvding  Håkansson  at  faa  det  forkastet.  Kort 
efter  sejlede  Englænderne  hjem,  og  hele  Planen  gik  saa- 
ledes  i  Lyset. 

Gustaf  Adolt  stod  paa  Helsingborg  Skibsbro,  da  Eng- 
lænderne gik  gjennem  Sundet  med  den  røvede  danske  Flaade* 
Han  fandt  sig  særdeles  smigret  ved  den  Salut,  hvormed  de 
britiske  Orlogsmænd  hilsede  ham,  og  som  gjengjældtes  fra 
svensk  Side,  Han  indbød  Cathcart  og  Gambier  til  et  glim- 
rende kongeligt  Middagsmaaltid,  hvor  der  blev  udbragt  tal- 
rige Skaaler.  Man  seer  heraf,  hvorledes  det  i  Grunden  stod 
til  med  Gustaf  Adolfs  saa  ofte  priste  Retsindighed, 

Medens  Gustafs  Planer  mod  sin  vestlige  Nabo  saaledes 
foreløbig  bleve  uudførlige,  trak  der  mørke  Skyer  op  i  Østen. 
Allerede  iBeg3^ndelsen  af  Oktober  sporede  man  Virkningerne 
af  Mødet  i  Tilsit.  En  Note  fra  Grev  Romanzoff  til  den 
svenske  Gesandt  Stedingk  fulgtes  af  et  egenhændigt  Brev 
fra  Kejser  Alexander  til  Kong  Gustaf,  hvori  Czaren  slet  og 
ret  fordrer,  at  Sverige  skal  betragte  Østersøen  som  en  Indsø 
og  med  hele  sin  Magt  hjælpe  til  at  holde  den  lukket  for 
alle  Fjender.     Kongen  modtog  det  russiske  Sendebud  Alopæus, 

som  den  27de  Oktober  i  Helsingborg  overbragte  ham  Kejse- 
rens Skrivelse,  bedre,  end  denne  Statsmand  vistnok  har  ventet. 
Hans  Svar  til  Eomanzoff  og  Kejser  Alexander  vare  ligeledes 
affattede  i  en  maadeholden  og  taktfuld  Tone,  skjont  han 
erklærede,  at  det  forlangte  ene  og  alene  kunde  indrømmes  paa 
den  Betingelse,  at  Franskmændene  fjærnedes  fra  Østersøens 
Kyster,  og  at  alle  tyske  Havne  aabnedes  for  Englænderne. 
Der  var  saaledes  kun  ringe  Udsigt  til  en  venskabelig  Ud- 
jævning af  disse  Stridigheder,  og  de,  som  saae  dybere  i 
Tingene,  som  kjendte  Kongens  Halsstarrighed  og  hans  ulyk- 
salige Opfattelse  af  hele  den  politiske  Situation,  opfyldtes 
af  mørke  Anelser  og  forudsaa,  at  den  nærmeste  Fremtid 
vilde  være  skæbnesvanger  for  Sverige.  At  give  efter 
var  den  eneste  tænkelige  Udvej  af  denne  Labyrinth,  hvor 
Farer  truede  fra  alle  Sider;  men  det  hverken  kunde  eller 
vilde  Gustaf  gjere. 

Saaledes  stode  Sagerne,  da  der  Natten  mellem  den 
30te  November  og  Jste  December  indtraf  højst  foruroligende 
Efterretninger  fra  den  svenske  Gesandt  i  St.  Petersburg. 
Kejser  Alexander  havde  maattet  bøje  sig  for  Napoleons 
Vilje  og  havde  den  26de  Oktober  erklæret  England  Krig. 
Da  Stedingk  havde  overrakt  Kejseren  sin  Konges  oven  for 
berørte  Svarskrivelse,  havde  Alexander  udtalt  sig  paa  en 
Maade,  som  ikke  varslede  godt  for  Sveriges  Selvstændighed; 
Kejser  Napoleons  Gesandt  i  St.  Petersburg,  Savary,  førte  et 
højst  truende  Sprog  og  erklærede  rent  ud,  at  det  var  hans 
Herres  urokkelige  Hensigt  at  dele  Sverige  mellem  Danmark 
og  Eusland,  og  at  delte  vilde  ske  med  det  allerførste,  og 
endelig  havde  Alexander  tilkjendegivet  Savary,  at  de  store 
Troppesamlinger,  som  fandt  Sted  i  Egnen  om  St.  Peters- 
burg og  i  russisk  Finland,  havde  til  Hensigt  at  tvinge 
Sverige  til  Fred  med  Frankrig  og  til  at  erklære  Eng- 
land Krig. 

Maaske  det  endnu  havde  været  tids  nok  for  Gustaf  til 
at   søge  Forlig   med  Napoleon    og   saaledes   besværge    den 

truende  Fare;  men  det  var  der  nu  slet  ingen  Tale  om,  og 
der  siges  endog,  at  Kongen  kort  i  Forvejen  havde  taget 
Alterens  Sakrament  paa  aldrig  under  nogen  Betingelse  at 
udsone  sig  med  sin  store  Modstander.  De  truende  Efter- 
retninger fra  St.  Petersburg  bevirkede  saaledes  ikke  andet, 
end  at  Kongen  fremturede  i  sin  baarduakkede  Trods  og  søgte 
at  knytte  sig  endnu  nærmere  til  England  end  før.  Adler- 
berg, som  allerede  tidligere  havde  faaet  Befaling  til  at  fordre 
en  bestemt  Opgivelse  af,  hvad  Canning,  i  Tilfælde  af  Krig 
mellem  Sverige  og  Rusland,  vilde  yde  i  Subsidier,  Soldater 
og  Skibe,  fik  nu  bestemt  Ordre  til  at  forlange  to  Millioner 
Pund  Sterling,  som,  »da  Kongen  kunde  finde  sig  foranlediget 
til  at  slaa  det  første  Slag«,  maatte  betales  i  Sølv,  end  videre 
en  Eskadre  af  sex  til  otte  Linieskibe,  som  i  Forening  med 
den  svenske  Flaade  og  under  den  svenske  Admirals  Kom- 
mando skulde  operere  i  Østersøen,  samt  endelig  Tilsagn  om 
engelske  Hjælpetropper,  hvis  disse  skulde  behøves. 

Daglig  indtraf  der  nye  Ulykkesbudskaber.  Gustaf  havde 
i  sin  Fortørnelse  mod  Rusland  fattet  den  Plan  at  sende 
Czaren  Set.  Andreasordenens  Insignier  tilbage ;  men  Alexander 
fik  Nys  herom  og  kom  Gustaf  i  Forkjøbet  ved  at  sende  den 
svenske  Monark  Serafimerordenen  tilbage.  Saa  kom  der  en 
ny  truende  Note  fra  Kabinettet  i  St.  Petersburg  angaaende 
Sveriges  hele  Forhold  under  den  nuværende  Krisis;  dernæst 
indberettede  Stedingk,  at  der  omkring  St.  Petersburg  og  i 
russisk  Finland  stod  60,000  Russere  færdige  til  at  rykke  i 
Marken  paa  det  første  Vink,  og  endelig  havde  den  danske 
Forretningsfører  i  St.  Petersburg,  Baron  Blome,  aabenbaret 
for  den  svenske  Gesandt,  at  Kabinettet  i  Kjøbenhavn  paa 
Napoleons  Opfordring  var  rede  til  at  gjøre  fælles  Sag  med 
Rusland  mod  Sverige.  Dette  Lands  Minister  ved  Czarens 
Hof,  den  gamle  og  ædle  Stedingk,  blev  vel  altid  modtagen 
med  Naade  og  Bevaagenhed  af  Alexander;  dog  denne  lyt- 
tede ikke  længere  til  Stedingks  Ord  og  Raad,  men  kun  til 
Savarys. 

Under  disse  truende  Udsigter  var  det,  at  Kong  Gustaf 
efter  lang  Tøven  og  først  efter  at  have  faaet  Tilsagn  om 
Hjælp  fra  England  afsendte  sit  Svar  paa  den  russiske  Note. 
Han  afviste  Ruslands  Fordringer  som  ikke  hvilende  paa 
skjellig  Grund  og  kunde  kun  gaa  ind  paa  at  søge  at  formaa 
Englænderne  til  at  samtykke  i  Østersøens  Nevtralisering. 
Stedingk  oplæste  Kong  Gustafs  Svarskrivelse  for  Alexander 
og  gjorde  alt  for  at  formaa  denne  til  ikke  at  bryde  Freden 
med  Sverige,  men  forgjæves.  Selvherskeren  over  alle  Eus- 
sere  vovede  ikke  at  trodse  Napoleons  frygtelige  Vrede  og 
begreb,  at  det  gunstige  Øjeblik  til  at  tilrane  sig  det  saa 
længselsfuldt  eftertragtede  Finland  nu  var  kommet. 

Det  var  den  16de  Februar,  at  Stedingk  overleverede 
den  svenske  Note  til  Kabinettet  i  St.  Petersburg.  Faa 
Dage  efter  var  han  allerede  paa  det  rene  med,  at  Ruslands 
Kejser  om  tre  eller  fire  Uger  vilde  kaste  30,000  Mand  ind 
i  Finland.  Napoleons  Afsending  ved  Czarens  Hof,  Hr.  de 
Caulaincourt,  havde  erklæret,  at  m.an  burde  svare  paa  den 
svenske  Note  med  Kanonskud,  og  at  det  nu  skulde  være 
forbi  baade  med  Kong  Gustafs  Regering  og  med  Sveriges 
Tilværelse  som  selvstændig  Stat.  Den  gamle  Forræder, 
General  J.  M.  Sprengtporten,  var  i  St.  Petersburg  og  havde 
hyppige  Sammenkomster  med  General  Buxhøfden,  som  var 
udset  til  at  lede  de  forestaaende  Operationer  i  Finland. 
Den  13de  eller  14de  Februar  indsendte  Stedingk  hele  Rus- 
sernes Felttogsplan  og  meddelte,  at  alle  Generalerne  tillige 
med  Sprengtporten  vare  rejste  til  Grænsen.  Den  24de  fik  han 
Underretning  om,    at  Russerne  vare   gaaede    over  Grænsen. 

Gustaf  Adolf  havde  nu  haft  over  et  halvt  Aar  til  at 
forberede  sig  til  Krigen  med  Rusland;  men  hvis  man  tror, 
at  han  var  forberedt,  tager  man  fejl.  Hvilke  Grunde  Kongen 
kan  have  haft  til  denne  ubegribelige  Forsømmelse,  vide  vi 
ikke,  men  i  Arkivet  paa  Årup  findes  der  Dokumenter,  som 
give  højst  mærkværdige  Oplysninger.  Under  6te  December 
(1807 j    findes    der    antegnet:     Admiral   Rajalin    kom    fra 

Helsingborg.  Han  berettede,  at  Kongen  vilde  fere  Krig,  og 
at  han  siger,  han  giver  Finland  tusende  Djævle  og  ikke 
bryder  sig  om  at  miste  det.  Under  12te  s.  M.  findes  der 
anført:  Kongen  holder  det  for  afgjort,  at  han  maa  miste 
Finland,  og  han  bryder  sig  ikke  om  at  forsvare  det.  I 
Stedet  derfor  tænker  han  paa  at  bemægtige  sig  Norge  og 
udvide  sig  i  Tyskland. 

Efter  det  foran  staaende  er  det  intet  Under,  at  de 
Forholdsregler,  som  Kongen  traf  til  Finlands  Beskyttelse, 
vare  aldeles  utilstrækkelige.  General  Klingspor  udnævntes 
til  Øverstbefalende  i  dette  Land  og  fik  af  Kongen  den  højst 
uforstandige  Instruktion,  at  han,  naar  Fjenden  satte  sig  i 
Bevægelse,  skulde  lade  saa  mange  af  sine  Tropper  som 
mulig  søge  Tilflugt  i  Fæstningerne  og  med  de  øvrige  retirere 
ad  Østerbotten  til  for  der  at  afvente  Forstærkninger  fra 
Sverige.  Den  foreskrevne  Retrætelinie  burde  aldrig  have 
været  valgt,  saa  længe  Svenskerne  vare  Herrer  til  Søs  og 
havde  Sveaborg  inde ;  paa  dette  Tog  vilde  de  have  alt  imod 
sig:  et  vildt  og  øde  Land,  uendelige  Veje,  et  barsk  Klima, 
Mangel  paa  alle  Fornødenheder  og  ingen  Forbindelse  med 
Sverige.  Denne  Plan  bekæmpedes  derfor  ogsaa  med  Kraft, 
men  forgjæves,  af  Grev  G.  Lewenhjelm ,  der  var  bleven  ud- 
nævnt til  Generaladjutant  ved  den  finske  Hær,  og  som  fore- 
slog at  lade  denne  trække  sig  tilbage  til  Åland  og  ved  den 
mildere  Aarstids  Indtrædelse  begynde  Operationerne  mod 
Russerne  herfra.  Løwenhjelms  Plan  var  ganske  vist  for- 
nuftigere end  Kongens;  men  i  øvrigt  gik  begge  ud  fra  den 
fejlagtige  Forudsætning,  at  Russerne  vilde  være"  Svenskerne 
overlegne  i  Antal,  og  at  et  Tilbagetog  derfor  vilde  være 
den  eneste  mulige  Basis  for  de  første  Operationer. 

Kongens  oven  for  nævnte  Instruktion  til  Klingspor  var 
dateret  den  4de  Februar.  Den  8de  s.  M.  afsluttedes  der 
mellem  Ehrenheim  og  den  nye  engelske  Minister  Thornton 
en  Overenskomst,  hvorved  England  forpligtede  sig  til  maaned- 

lig  at  betale  100,000  Pund  Sterling  i  Subsidier  til  den 
svenske  Hær  og  Flaades  Udrustning  og  Underholdning. 

Vilde  Gustaf  intet  alvorligt  gjøre  for  at  forsvare  Fin- 
land, saa  var  han  des  mere  forhippet  paa  at  kaste  sig  over 
Danmark  og  derved  skaffe  sig  endnu  én  Fjende  mere.  Efter 
det  engelske  Overfald  i  1807  kunde  Danmark  ikke  længere 
fortsætte  sin  Fredspolitik,  men  maatte  paa  det  nøjeste  slutte 
sig  til  Frankrig,  (Overenskomsten  i  Fontainebleau  den  31te 
Oktober  1807),  og  den  4de  November  erklærede  England 
Danmark  Krig.  Sverige  var  nøje  forbundet  med  England, 
lige  som  Danmark  var  det  med  Frankrig  og  Kusland;  men 
desuagtet  arbejdede  Kabinettet  i  Kjøbenhavn  dog  endnu 
ikke  paa  at  fremskynde  Udbrudet  af  Krigen  mellem  Kejser 
Alexander  og  Kong  Gustaf.  Danmark  vilde  ikke  kunne 
undgaa  at  maatte  tage  Del  i  denne  Strid,  hvilket  ingen- 
lunde kunde  være  til  dets  Baade.  Da  imidlertid  Tær- 
ningerne  syntes  at  væ^e  kastede,  og  Krigen  mellem  Rusland 
0^  Sverige  uundgaaelig,  forandredes  Forholdet,  og  det  maatte 
nu  være  Danmark  magtpaaliggende ,  at  Kampen  kom  til 
Udbrud  snarest  muligt,  da  det  ellers  maatte  vente  at  se  de 
forenede  Svenskere  og  Englændere  kaste  sig  over  Norge. 
Den  danske  Regering  traf  derfor  Anstalter  til  at  sikre  dette 
Land  mod  Anfald  fra  Sverige,  og  Prins  Kristian  Avgust  af 
Avgustenborg  fik  Overbefalingen  over  den  norske  Hær. 

I  Stedet  for  nu  at  vende  sig  mod  Rusland,  som  vilde 
paaføre  ham  Krig  i  hans  eget  Hus,  vendte  Gustaf  sig  mod 
Danmark,  som  kun  vilde  forsvare  sit.  I  Januar  (1808) 
oprettedes  der  en  hemmelig  Krigskommission,  hvori  General 
M.  Klingspor,  Statssekretær  Lagerbring,  Generaladj utant 
af  Tibell,  Admiral  Rajalin,  Oberst  Helvig  og  flere  fik  Sæde, 
og  paa  hvis  Forslag  der  nu  oprettedes  en  Generalkommando 
paa  11,000  Mand  for  den  svenske  S^-dgrænse,  en  paa  10,000 
Mand  for  Vestgrænsen  og  en  paa  2,400  Mand  for  Nord- 
grænsen. Derhos  paalagde  Gustaf  sin  Afsending  ved  det 
engelske  Hof  at  forlange    en   betydelig  Hjælp  -af  Skibe   og 

Tropper,  hvilke  sidste  skulde  stige  i  Land  paa  Vestkysten 
af  Norge  og  i  Forening  med  Svenskerne,  der  skulde  angribe 
øster  fra,  fuldbyrde  Erobringen  af  dette  saa  længselsfuldt 
attraaede  Land. 

Saaledes  stode  Sagerne,  da  man  den  1ste  Marts  ved 
det  svenske  Hof  fik  Underretning  om,  at  Maréchal  Bernadette 
i  Spidsen  for  20,000  Franskmænd  og  Spaniere  var  rykket 
ind  over  den  holstenske  Grænse.  Bernadette  skulde  efter 
sin  Herres  Befaling  gaa  over  de  danske  Øer  til  Sverige, 
erobre  dette  Land  og  dele  det  mellem  Danmark  og  Rusland. 
Fjorten  Dage  efter  erklærede  Danmark  Sverige  Krig  (den 
14de  Marts  1808). 

Den  svenske  Vestarmé  fik  nu  Ordre  til  ufortøvet  at 
bryde  op  til  den  norske  Grænse.  Øverstkommanderende  var 
Friherre  Armfelt,  som  tillige  selv  førte  Befalingen  over 
Armeens  højre  Fløj,  fire  Brigader  under  Obersterne  Lejon- 
stedt,  Schwerin,  Cederstrøm  og  Crgnstedt,  som  stode  langs 
Wermlands  Grænse  med  Hovedkvarteret  i  Karlstad.  Den 
venstre  Fløj,  tre  Brigader  under  Obersterne  Posse,  Bunge 
og  Belfrage,  stod  fra  Solpum  til  Svinesund  og  anførtes  af 
Generalmajor,  Friherre  Vegesach,  der  havde  sit  Hovedkvarter 
iWenersborg.  Hertil  kom  saa  endnu  den  saakaldte  nordlige 
Deling  under  Oberst  Bergenstråle ,  der,  lige  saa  vel  som 
Vegesach,  skulde  indsende  sine  Eapporter  ikke  til  deres 
Foresatte,  Armfelt,  men  direkte  til  Kongen,  af  hvem  de 
ogsaa  kun  havde  at  modtage  Ordre! 

Imidlertid  var  Krigen  i  Finland  allerede  kommen  til 
Udbrud,  og  det  paa  en  for  Sverige  lidet  lystelig  Maade. 
Klingspor  var  den  1ste  Marts  ankommen  til  Tavastehus, 
hvorhen  General  Klercker,  der  hidtil  havde  kommanderet  i 
Finland,  havde  trukket  største  Delen  af  Tropperne,  og  nu 
(den  7de  Marts)  begyndte  det  sørgelige  Tilbagetog,  som  først 
endte  den  19de  April  ved  Limingo  tæt  ved  Uleåborg.  Vi 
ville   imidlertid   ikke   følge  Svenskerne  Skridt   for  Skridt   i 

denne  berømte  og  ulykkelige  finske  Krig*),  men  maa  nejes 
med,  alt  som  vor  Fortælling  skrider  frem,  at  notere  de 
vigtigste  Begivenheder.  Den  18de  Marts  kapitulerede  Fæst- 
ningen Svartholm ;  derpaa  fulgte  den  6te  April  det  uindtage- 
lige Sveaborgs  skammelige  Overgivelse,  den  12te  toge  Bus- 
serne Åland,  den  23de  Gotland,  medens  de  vigende  Sven- 
skere leverede  de  forfølgende  Moskoviter  heftige  Træfninger 
(ved  Pyhåjoki  den  16de  April  og  Sikajoki  den  18de  s.  M.) 
Fjendtlighederne  vare  begyndte  uden  Krigserklæring  fra 
Kejser  Alexanders  Side,  og  i  sin  Forbitrelse  herover  lod 
Kong  Gustaf  den  russiske  Gesandt  i  Stockholm,  Alopæus, 
arrestere  og  hans  Papirer  forsegle.  Samme  Skæbne  ramte 
den  russiske  Konsul  i  Goteborg.  Kejser  Alexander  forsikrede 
vel  uophørlig  Stedingk,  at  det  var  Hensynet  til  hans  egen 
Sikkerhed  og  Frygt  for  Napoleons  Misfornøjelse,  men  ingen- 
lunde Begjærlighed  efter  det  svenske  Finland,  som  ledede 
hans  Skridt;  men  denne  Monark,  som  gjentagne  Gange  ud- 
raabte:  »Gud  er  mit  Vidne,  Stedingk,  at  jeg  ikke  efter- 
stræber en  eneste  By  af  Kongen,  Deres  Herres  Stater«,  er- 
klærede ikke  desto  mindre  den  28de  Marts  Sverige  Krig, 
og  fire  Dage  efter  udstedte  han  en  kejserlig  Kundgjørelse 
om,  at  Finland  til  evig  Tid  skulde  være  forenet  med  Rus- 
land, og  at  Finnerne  skulde  sværge  Czaren  Huldskab  og 
Troskab.  Men  ikke  nok  hermed.  Alexander  truede  nu 
endog  med  at  gjere  Landgang  i  selve  Sverige,  en  Plan,  som 
rimeligvis  vilde  være  bleven  udført,  hvis  ikke  den  komman- 
derede General  i  Finland,  Grev  Buxhøfden,  paa  det  kraf- 
tigste havde  fraraadet  det.  Imidlertid  var  dog  Forskræk- 
kelsen stor  i  Stockholm,  og  man  ventede  hver  Dag  at  se 
Moskoviterne  uden  for  Byens  Porte. 

Et  Par  interessante  Detailler  fra  denne   første  Periode 
af  den  finske  Krig  ere  for  vigtige  til  at  kunne  forbigaas. 


*)  Om   denne   efterse   man   Danilefski,   Montgomery   og    fleres 
Værker.  * 

Da  Kongen  valgte  Klingspor  til  Øverstbefalende  i  Fin- 
land, traf  han  et  saare  uheldigt  Valg.  Klingspor  var  en 
gammel  Hofmand  paa  70  Aar,  og  skjont  han  helt  vel  felte, 
at  han  ikke  var  denne  Post  voxén,  havde  han  dog  ikke 
moralsk  Mod  nok  til  at  vedkjende  sig  dette  og  afslaa  den. 
Fra  første  Færd  var  han  overbevist  om,  at  det  var  umuligt 
for  ham  at  modstaa  Russerne.  »Jeg  paatager  mig  Over- 
kommandoen«, ytrede  han  højt  til  alle,  som  vilde  høre  ham; 
»men  jeg  paatager  mig  ikke  at  forsvare  Landet  mod  Rus- 
lands Overmagt«.  Da  han  fik  Efterretning  om,  at  Fjenden 
stod  i  Begreb  med  at  gaa  over  Grænsen,  udraabte  han  i 
Kancellipræsident  Ehrenheims  Nærværelse:  »Saa  er  ogsaa 
Finland  tabt!«  En  saadan  Mand  duede  maaske  til  at  kom- 
mandere et  Garderegiment  i  Fredstid,  men  ikke  til  at  anføre 
en  Hær  i  Krig.  Ehrenheim  gjorde  alt,  hvad  der  stod  i 
hans  Magt,  for  at  faa  denne  uduelige  Anfører  afløst  af  en 
anden  og  bedre,  men  forgjæves.  Det  stred  imod  Kongens 
Grundsætninger  at  betro  en  Kommando  til  en  yngre  Officer, 
naar  der  fandtes  en  ældre  disponibel,  selv  om  den  ældre 
ikke  var  værdig  at  løse  den  yngres  Skotvinge.  Desuden 
vare  Wrede  og  Essen  i  Unaade;  dem  kunde  der  altsaa  ikke 
være  Tale  om;  Stedingk  var  i  St.  Petersburg,  Armfelt  an- 
saas  med  Rette  hverken  for  duelig  eller  paalidelig,  Toll  og 
Vegesach  skulde  forsvare  Riget  mod  Syd  og  Vest,  og  Klercker 
var  »for  gammel«. 

Klercker  var  imidlertid  en  tapper  Mand,  som  aldrig  gik 
paa  Akkord  med  Faren.  Som  vi  have  fortalt,  havde  han 
ved  Tavastehus  samlet  Brigaderne  Palmfelt,  Adlercreutz 
og  Gripenberg,  medens  den  saakaldte  Savolaxbrigade  under 
Oberst,  Grev  J.  A.  Cronstedt  stod  i  St.  Michel.  Det  var 
Klerckers  faste  Beslutning  med  denne  Styrke  at  levere  Rus- 
serne Slag;  men  da  ankom,  som  fortalt,  Klingspor  den  1ste 
Marts  og  gav  Ordre  til  at  opgive  Stillingen  ved  Tavastehus 
og  retirere.  Saaledes  lød  Kongens  Befaling;  men  denne 
Befaling   var   hojst   uforstandig.      At   forlade    en    gunstig 

Stilling  uden  Kamp  og  trække  sig  tilbage  ad  en  lang  og 
vanskelig  Retrætelinie,  og  det  for  en  ikke  synderlig  over- 
legen Fjende,  var  at  nedslaa  Hærens  Mod  og  Tillid  til  sig 
selv  og  sine  Forere  og  gjøre  det  umuligt  for  de  finske 
Bønder  at  rejse  sig  i  Ryggen  paa  Fjenden.  Havde  man 
budt  ham  Spidsen  i  den  fordelagtige  Stilling  ved  Tavastebus, 
vilde  de  7000  Svenskere  upaat\  ivlelig  have  slaaet  de  9000  Rus- 
sere paa  Flugt,  Sveaborg  vilde  have  været  frelst,  og  hele 
Vinterfelttoget  afgjort  til  Sveriges  Fordel.  Alt  dette  og 
mere  lagde  Klercker  og  de  øvrige  højere  Officerer  Klingspor 
paa  Hjærte;  men  Klingspor  var  døv  for  alle  disse  Grunde; 
han  henskød  sig  under  den  af  Kongen  givne  Instrux,  hvori 
der  stod,  at  han  skulde  retirere,  og  da  den  bekymrede 
Klercker  vedblev  at  gaa  ham  paa  Livet,  svarede  Klingspor 
med  Heftighed:  »De  ønsker  mig  maaske  samme  Skæbne 
som  Lewenhaupt,  der  blev  straffet  med  Døden  under  Krigen 
11741?«  Lige  saa  forgjæves  var  det,  at  Klercker  tilbød  sig 
at  kommandere  under  Slaget,  med  sit  Hoved  at  indestaa 
tor  Sejren  og  bære  hele  Ansvaret  lige  over  for  Kongen. 
Da  Klingspor  forkastede  baade  dette  og  flere  andre  Forslag, 
begave  samtlige  Officerer  sig  i  deres  Sorg  og  Harme  over 
at  skulle  vende  Fjenden  Ryggen,  uden  at  have  løsnet  et 
Skud,  til  den  kommanderende  General  for  at  tale  ham  til 
i  Ærens  og  Fædrelandets  Navn;  men  Klingspor  modtog 
dem  med  Krigsartiklerne  i  Haanden  og  truede  med  at  lade 
enhver  skyde,  som  vovede  at  tale  til  ham  om  Slag!  Disse 
tapre  Krigere  gik  bort  med  Harme  og  Fortvivlelse  i  Hj ærtet, 
og  »snart  saae  man  for  sidste  Gang  de  svenske  Faner  vaje 
paa  disse  Sletter,  som  Birger  Jarl  havde  erobret«. 

Noget  bedre  gik  det  paa  Rigets  vestre  og  søndre 
Grænse.  Den  engelske  Flaade  var  ankommen  til  Bælterne 
og  gjorde  det  umuligt  for  Bernadette  at  overføre  sine  Fransk- 
mænd og  Spaniere  til  Sjælland.  Foreløbig  behøvede  man 
altsaa  ikke  at  frygte  for  et  Indfald  i  Skaane.  I  April  var 
Armfelt  paa  flere  Punkter  trængt   ind  i  det   sydlige  Norge 

Og  havde  haft  Fordelene  paa  sin  Side  i  nogle  Skjærmjdsler, 
som  ved  Lier  (den  18de  April).  Var  han  bleven  tilbørlig 
understøttet  af  sin  venstre  Fløj ,  af  Nordre  Delingen  og  af 
Englænderne,  havde  han  maaske  kunnet  udrette  noget;  men 
hans  venstre  Fløj,  der  led  Mangel  paa  det  nødvendigste, 
kunde  først  i  Maj  sætte  sig  i  Bevægelse,  Nordre  Delingen 
havde  uden  Armfelts  Vidende  (!)  faaet  Ordre  at  drage  til 
Qvarken,  og  Englænderne  vare  borte  og  bleve  borte.  Ud- 
faldet blev  derfor,  som  man  kunde  vente  det. 

I  Stedet  for  at  støtte  Armfelt  —  om  ikke  med  andet, 
saa  med  en  Del  af  de  30,000  Landeværnsmænd ,  som  bleve 
udskrevne  ved  Forordningen  af  2den  April,  —  i  Operationerne 
mod  Norge,  hvor  der  maaske  havde  været  noget  at  gjøre, 
vendte  Gustaf  pludselig  tilbage  til  sin  Yndlingstanke,  at 
erobre  Sjælland,  hvor  der  absolut  intet  var  at  gjøre  for 
ham,  i  det  mindste  ikke,  naar  Briterne  ikke  kraftig  under- 
støttede ham.  De  engelske  Hja^lpetropper,  som  talte  10.000 
Mand,  ankom  endelig  langt  om  længe  midt  i  Maj  til  Gøte- 
borg, og  deres  Anfører,  General  Moore,  begav  sig  strax  til 
Stockholm  for  at  enes  med  Kongen  om  Operationsplahen; 
men  her  stødte  den  engelske  General  den  svenske  Majestæt 
saaledes  for  Hovedet,  at  han,  for  at  undgå a  Arrest,  forklædt 
som  Bonde  over  Hals  og  Hoved  maatte  rømme  Stockholm. 
Ved  sin  Ankomst  til  Gøteborg  gav  Moore  Ordre  til,  at  den 
engelske  Transportflaade  strax  skulde  sejle  hjem  igjen,  og 
saaledes  droge  i  Begyndelsen  af  Juli  de  10,000  Englændere 
tilbage  til  deres  0  og  overlode  Kong  Gustaf  at  erobre 
Norge,  Sjælland  og  Finland  alene. 

I  det  sidst  nævnte  Land  gik  det  noget  bedre  for  de 
svenske  Vaaben  i  Maan ederne  Maj  og  Juni.  Med  Træf- 
ningen ved  Sikajoki,  efter  hvilken  den  nordre  og  sondre 
finske  Hær  forenedes,  endte  Tilbagetoget.  Adlercreutz  var 
traadt  i  den  ved  Pyhåjoki  fangne  Lowenhjelms  Sted  som 
Chef  for  Klingspors  Stab,  og  det  skyldes  navnlig  denne  ud- 
mærkede Officer,    at    Svenskerne    nu   begyndte    at    optræde 

offensivt.  Sejren  ved  Revolax  (den  27de  April)  kan  betragtes 
som  lians  Værk.  Efter  denne  hæderlige  Træfning  bleve 
Svenskerne  staaende  omkring  Kalajoki  Aa,  med  Hovedkvar- 
teret i  Brahestad,  medens  de  slagne  Russere  trak  sig  til 
Gamla  Carleby.  En  femte  Brigade  var  bleven  dannet  og 
stillet  under  Oberst  Sandels's  Kommando.  Medens  hele  den 
øvrige  svenske  Hær  i  flere  Uger  blev  staaende  uvirksom, 
rykkede  denne  modige  og  virksomme  Kriger  frem  over 
Kuopio  og  St.  Michel  og  rensede  hele  det  østlige  Finland 
for  Fjender.  Den  10de  Maj  toge  Svenskerne  Åland  og  den 
14de  Maj  Gotland  tilbage. 

Lige  saa  godt  som  man  slog  Russerne  paa  Flugt  ved 
Sikajoki  og  Revolax,  kunde  man  have  slaaet  dem  ved 
Tavastehus.  Da  vilde  Svartholm  og  Sveaborg  have  været 
frelste,  og  hele  Felttoget  faaet  et  ganske  andet  Udfald. 
Ogsaa  herfor  er  det  forst  og  fremmest  Kongen,  der  bærer 
Skylden. 

Russerne  modtoge  imidlertid  snart  betydelige  Forstærk- 
ninger og  bleve  Svenskerne  langt  overlegne  i  Antal.  En 
Del  af  de  ved  den  norske  Grænse  eller  i  Sydsverige  staaende 
Tropper  kunde  nu  have  gjort  god  Nytte  i  Finland.  Det 
lykkedes  imidlertid  Sandels  at  holde  Barclay  de  Tolly 
Stangen,  saa  at  den  anden  russiske  General,  Rejefski,  fandt 
det  raadeligst  at  trække  sig  noget  tilbage.  Dette  skaffede 
Klingspor  Luft;  ved  Lappo  kastede  han  sig  over  Russerne 
og  overvandt  dem  (den  14de  Juli);  men  Klingspor  var  ikke 
den  Mand,  der  forstod  at  nytte  sin  Sejr;  de  ham  lovede 
Forstærkninger  kom.  ikke,  for  det  var  for  silde,  og  han  saae 
sig  ude  af  Stand  til  længere  at  holde  den  overlegne  Fjende 
Stangen.  Vel  sejrede  Svenskerne  endnu  den  17de  Avgust 
ved  Alavo,  men  dette  var  ogsaa  Grænsen  for  Nordarmeens 
Fremrykken;  fire  Dage  efter  blev  Fiandt.  som  opererede 
paa  yderste  venstre  Fløj,  slaaet  ved  Karstula,  hvorpaa  det 
sørgelige  Tilbagetog  begyndte  igjen.  Ved  Ruona  og  Salmis 
stod   der   hidsige    Træfninger,     hvor   tapre    Svenskeres    og 

Finners  Blod  flød  i  Strømme  (den  1ste  og  2den  September); 
den  13de  s.  M.  sejrede  Døbeln  ved  Jutas  i  Spidsen  for 
første  og  anden  Brigade  og  sikrede  Svenskernes  Tilbagetog 
fra  Oiavais  til  Himango;  den  29de  maatte  Sandels  trække 
sig  tilbage  til  Idensalmi,  og  samme  Dag  sluttedes  Stilstanden 
i  Lechto.  Under  saadanne  Omstændigheder  var  det  til 
ingen  Nytte,  at  Kongen  fra  Åland,  hvor  han  opholdt  sig, 
gav  Ordre  til  at  kaste  flere  Korpser  i  Land  i  det  sydlige 
og  sydvestlige  Finland  for  at  rejse  Befolkningen  i  Ryggen 
paa  Russerne;  som  man  havde  burdet  forudse,  bleve  disse 
Expeditioner  drevne  tilbage,  dels  fordi  de  vare  alt  for  svage 
til  at  kunne  udrette  noget,  dels  paa  Grund  af  den  raad vilde 
og  ubehjælpsomme  Planløshed,  hvormed  de  bleve  ordnede 
og  ledede. 

Til  Søs  gik  Sagerne  noget  bedre  for  Svenskerne.  Ad- 
miral Rajalin  forenede  sig  med  den  engelske  Admiral  Hood 
og  drev  den  russiske  Flaade  ind  i  Baltisch  Port,  hvor  de 
stængede  uen  inde.  Den  3lte  Avgust  ankom  den  britiske 
Øverstkommanderende,  Admiral  Saumarez,  med  flre  Skibe 
til  Baltisch  Port,  hvor  man  imidlertid  af  Mangel  paa  Land- 
gangstropper og  Brandere  ikke  kunde  tilføje  Fjenden  videre 
Skade.  Den  svenske  og  den  russiske  Skjærgaardsflaade  kæm- 
pede imidlertid  med  afvexlende  Lykke. 

Ved  Yestarmeen  var  der  imidlertid  forefaldet  vigtige 
Begivenheder.  Armfelt,  som  stod  rede  til  med  Eftertryk 
at  angribe  Norge,  fik  pludselig  fra  Kongen  den  overraskende 
Befaling,  at  han  skulde  trække  sig  helt  ud  af  dette  Land 
og  strængt  indskrænke  sig  til  Forsvar.  Kort  efter  fik  han 
Ordre  til  at  bortsende  en  stor  Del  af  sine  bedste  Tropper 
dels  til  Skaane,  dels  til  Gøteborg.  Aarsagen  til  disse  uven- 
tede Ordrer  var  Monarkens  Planer  mod  Sjælland,  hvorpaa 
hele  Opmærksomheden  nu  maatte  koncentreres. 

Armfelt,  der  saaledes  saae  sit  Haab  om  i  Norge  at 
skafte  Sverige  Erstatning  for  det  des  værre  vel  for  stedse 
tabte  Finland,    adlød  med  Harme  og  Forbitrelse    i  Hjærtet. 


Af  Gustaf  IV.  Adolfs  Historie.  437 

Efter  at  have  ladet  sine  Tropper  indtage  en  Stilling  en  halv 
Mil  Øst  for  den  norske  Grænse,  begav  han  sig  til  Vestra 
Ed,  en  lille  fast  Plads  i  Wermland.  Her  havde  han  et 
Møde  med  Oberst  Posse,  som  havde  faaet  Anførselen  over 
Vestarmeens  venstre  Flej  efter  Vegesach,  der  paa  Armfelts 
Foranledning  var  bleven  fjærnet,  Adlersparre  og  flere,  og 
hvor  man  holdt  Raad  om,  hvad  der  under  saa  fortvivlede 
Omstændigheder  var  at  gjere  for  at  frelse  Fædrelandet. 
Til  visse  var  Sveriges  Stilling  yderst  betænkelig:  det  var 
i  Krig  med  det  halve  Evropa,  det  havde  udtømt  sine  faa 
Hjælpekilder,  dets  eneste  Allierede,  England,  nnderstottede 
det  ikke  tilbørlig,  Finland  var  saa  godt  som  tabt,  et  Ind- 
fald fra  den  norske  Side,  som  det  var  den  svækkede  svenske 
Hær  umuligt  at  vise  tilbage,  kunde  ventes  hver  Dag,  og  en 
Landgang  i  Skaane  hørte  til  Sandsynlighederne.  Årmfelt 
blev  derfor  højlig  overrasket  ved  i  Løbet  af  Juni  Maaned 
at  modtage  et  Forslag  om  Vaabenstilstand  fra  den  Øverst- 
kommanderende over  den  dansk-norske  Hær,  Prins  Kristian 
Avgust,  og  han  skyndte  sig  strax  at  sætte  Kong  Gustaf  i 
Kundskab  herom.  Hvilke  Bevæggrunde  Prins  Kristian  har 
haft  til  at  fremkomme  med  dette,  under  de  daværende  Om- 
stændigheder højst  overraskende,  Forslag,  vide  vi  ikke:  men 
det  synes  unægtelig,  at  han  allerede  den  Gang  begyndte  at 
se  langt  ud  i  Fremtiden  og  gjorde  de  første  Træk  i  det 
tvetydige  Spil,  som  vel  bragte  ham  Sveriges  Krone  i  Udsigt, 
men  som  har  stillet  ham  i  et  saare  uheldigt  Lys  for  Efter- 
verdenen. Hvorom  al  Ting  er,  Kong  Gustaf  syntes  vel  om 
dette  Forslag  og  gav  Arm  felt  Fuldmagt  til  at  underhandle. 
Denne  sendte  Baron  Posse  til  Prinsen,  som  den  Gang  havde 
sit  Hovedkvarter  paa  Havslund.  Den  28de  Juli  havde  nu 
disse  to  Mænd  en  højst  mæ^rkværdig  Samtale,  hvor  Prinsen 
blandt  andet  ytrede:  »Jeg  gjentager  det  endnu  en  Gang, 
at  jeg  ikke  indser,  til  hvad  Nytte  det  er  at  afslutte  en 
formelig  Vaabenstilstand.  Jeg  kan  ikke  afslutte  en  saadan 
uden  Kongen  af  Danmarks  Fuldmagt,  og  den- har  jeg  ikke, 

Og  for  Resten  vilde  en  saadan  Stilstand  heller  ikke  i  nogen 
Maade  forandre  Sagernes  nærværende  Stilling,  eftersom  De 
vel  véd,  at  vi  ej  ere  i  Stand  til  at  tilføje  Eder  s_ynderlig 
Skade.  Jeg  tilføjer  endog,  at  det  ikke  ligger  i  vor  Interesse 
at  skade  Eder.  Stilstanden  er  de  facto  til  Stede,  og  det 
synes  mig  at  være  nok«. 

Derved  blev  det  foreløbig;  men  Prinsen  og  Posse  havde 
under  denne  Samtale  gjensidig  sonderet  hinanden  og  skiltes 
uden  Tvivl  indbyrdes  overbeviste  om,  at  man  havde  for- 
staaet  hinanden,  selv  om  man  kun  havde  udtalt  sig  paa  en 
forblommet  Maade,  og  det  baade  med  Hensyn  til  Vaaben- 
stilstanden  og  til  de  endnu  vigtigere  Begivenheder,  som  Tid 
og  Omstændigheder,  maaske  før  man  ventede  det,  kunde 
medføre. 

Faa  Dage  efter  blev  Armfelt  afsat  fra  sin  Post  som 
Øverstbefalende  for  Vestarmeeu.  Han  havde  ikke  lagt  Dølgs- 
maal  paa  sin  Misfornøjelse  over  at  se  sig  berøvet  en  meget 
betydelig  Del  af  sine  bedste  Tropper  og  over  hele  den  slette 
og  ynkelige  Maade,  hvorpaa  Kongen  ledede  Operationerne. 
Disse  Ytringer  kom  snart  Monarken  for  Øre,  og  da  hertil 
kom,  at  denne  ikke  var  bleven  gjort  fuldkommen  bekjendt 
med  Arm  felts  Underhandlinger  med  Prinsen  af  x'^vgusten- 
borg,  blev  hans  Fald  besluttet.  Han  afskedigedes  i  Unaade 
og  fik  Befaling  til  at  forblive  paa  sin  Landejendom  i  en 
Slags  Civilarrest.  Hans  Efterfølger  som  Overgeneral  blev 
Krigspræsident,  Friherre  Bror  Cederstrøm,  medens  Oberst- 
lieutenant  og  Overadjutant  Georg  Adlersparre  fik  Anførselen 
over  Yestarmeens  højre  Fløj,  der  hidtil  var  bleven  fort  af 
Araifelt. 

Havde  denne  og  Vestarmeen  skjellig  Grund  til  beklage 
sig  over  den  Maade,  hvorpaa  Kongen  ledede  Operationerne 
i  denne  ulykkelige  Krig,  saa  havde  den  finske  Hær  det  ikke 
mindre.  Enhver  Anfører,  selv  den  udueligste,  lægger  dog 
en  Plan  for  sine  militære  Foretagender;  men  det  gjorde 
Gustaf  xA.dolf  ikke.     Den  nye  Generaladj utant,  H.  G.  af  Melin, 


Af  Gustaf  IV.  Adolfs  Historie.  439 

meldte  sig  i  Juli  Maaued  1809  til  Tjeneste  hos  Kongen  i 
Hovedkvarteret  Grålsby  Kongsgaard  paa  Åland.  Efter  at 
have  takket  Monarken  for  sin  Udnævnelse,  udbad  Melin  sig 
i  Kraft  af  sit  nye  Embede  at  blive  indviet  i  den  for  Felt- 
toget lagte  Operationsplan.  Tilsyneladende  meget  overrasket 
spurgte  Gustaf: 

»Hvad  er  det,  De  der  taler  om?« 

»Deres  Majestæt,  jeg  taler  om  Operationsplanen.  .  .  .« 

»Operationsplanen?  Jeg  har  ikke  lagt  nogen  Operations- 
plan  og  bryder  mig  ikke  om  nogen  Operationsplan.  De 
maa  vide,  min  Herre,  at  det  var  General  Macks  Ulykke,  at 
han  liavde  lagt  Planer  paa  Forhaand.  Hvad  mig  angaar, 
saa  indretter  jeg  mine  Forholdsregler  efter  Omstændig- 
hederne og  skal  nok  vide  at  fatte  min  Beslutning,  alt  efter 
som  det  i  det  foreliggende  Tilfælde  er  nødvedingt«. 

At  det  maatte  gaa  galt  i  Finland  under  en  saadan 
Krigsøverstes  Ledelse,  er  en  Selvfølge.  Vi  have  tidligere 
berørt,  at  Kongen  ved  at  kaste  Smaakorps  i  Land  i  det 
sydlige  og  sydvestlige  Finland  søgte  at  skaffe  sin  Hovedhær 
Luft;  men  at  disse  Expeditioner  vare  svage,  slet  udrustede 
og  slet  instruerede,  og  derfor  mislykkedes.  Yegesach,  som 
den  19de  Avgust  med  2000  Mand  var  landet  ved  Christine- 
stad og  havde  trukket  Forstærkninger  til  sig  fra  Omegnen, 
havde  vel  i  Begyndelsen  betydelig  Fremgang,  men  blev 
snart  tvungen  til  at  trække  sig  tilbage.  Da  Kongen  den 
17de  September  fik  Underretning  herom,  blev  han  som  ra- 
sende, udraabte,  at  Vegesach  burde  skydes  for  Panden,  og 
befalede,  at  Kommandoen  skulde  fratages  denne  tapre  og 
prøvede  Kriger,  og  han  selv  begive  sig  til  Stockholm  for  at 
møde  i  Forhør.  Expeditionen  var  miskkket,  og  det  var 
klart  for  alle,  at  enhver  Expedition,  der  ikke  raadede  over 
større  Kræfter  eller  blev  bedre  støttet  end  Vegesachs,  lige- 
ledes maatte  mislykkes;  men  Kongen  vilde,  at  det  skulde 
lykkes,  trods  Alverdens  Moskoviter,  og  Experimentet  blev 
derfor   gjentaget.     Grev  Lantinghausen   fik    Ordre   til    med 

nogle  af  de  paa  Åland  liggende  Kegiraenter,  deriblandt  en 
Del  af  Garderne,  at  gaa  i  Land  ved  Åbo  og  søge  at  forene 
sig  med  den  retirerende  Vegesach;  men  allerede  Dagen 
efter,  at  lian  var  landet,  maatte  Greven,  tvungen  af  en  langt 
overlegen  russisk  Styrke,  trække  sig  tilbage.  Kongens 
rasende  Forbitrelse  herover  ytrede  sig  dels  i  Trusler  og 
Ukvemsord  mod  den  ulykkelige  Anfører,  dels  i  en  fortvivlet 
Haanlatter  over  hele  Felttoget.  Endskjønt  der  imidlertid 
var  indløbet  Efterretning  om,  at  Klingspor  efter  de  blodige 
Dage  den  1ste  og  2dea  September  ligesom  Vegesach  var  i 
fuldt  Tilbagetog,  skulde  det  to  Gange  mislykkede  Experi- 
ment  dog  gjentages.  Lagerbring  fik  Ordre  til  at  udføre, 
hvad  Vegesach  og  Lantinghausen  ikke  havde  formaaet;  men 
Lagerbring  formaaede  det  lige  saa  lidt,  og  da  han  i  de 
ydmygste  Udtryk  vovede  at  gjore  lige  saa  underdanige 
som  velgrundede  Forestillinger  mod  hele  Expeditionen*),  blev 
han  afskediget  i  Unaade  fra  sin  Kommando,  der  blev  over- 
given til  Generaladjutant,  Baron  Boje,  som  skulde  gjentage 
Experimentet  for  fjerde  Gang.  Boje  var,  lige  som  sine 
Forgængere,  en  duelig  Officer  og  en  modig  Mand.  Det  var 
den  27de  September,  at  han  afløste  Lagerbring.  Samme 
Dag  modtog  Kongen  General  Klerckers  sørgelige  Rapport 
om  den  finske  Hærs  yderligere  Tilbagetog  gjennem  Jacob- 
stad og  Ny  Carleby,  samt  om  Slaget  ved  Oravais  (den 
14de  September).  Under  disse  Omstændigheder  var  Bojes 
Expedition  ikke  alene  unyttig,  men  meningsløs.  Som  man 
vel  kan  tænke  sig,  havde  han  heller  ikke  mere  Lykke  end 
sine  Forgængere.  Kongen,  som  sejlede  omkring  i  den  finske 
Skjærgaard  i  det  lidet  ærefulde  Øjemed  paa  Afstand  at  være 
Vidne  til,  hvordan  hans  tapre  Svenskere  kæmpede  og  blødte 
for    hans    Stædighed    og   Enfoldighed,    var    om    Bord    paa 


*)  Efter  Revolutionen  den  13(le  Marts  fandt  man  blandt  Kongens 
Papirer  Lagerbrings  Skrivelse  med  Kongens  egenhændige 
Randnote:     „Man  skal  lystre  uden  at  ræsonnere". 

Kongejagten  Amadis,  som  den  28de  September  om  Aftenen 
kastede  Anker  i  Lahmo  Kyrkosund,  en  Mils  Vej  fra  Hel- 
singe. Da  Mørket  bep^yndte  at  falde  paa,  saae  man  fra 
Jagtens  Dæk  hele  den  svenske  Transportflaade  for  fulde 
Sejl  styre  fra  Land:  det  var  Boje  og  lians  Mænd,  som  vare 
slaaede  tilbage  af  en  langt  overlegen  russisk  Styrke.  Det 
ene  Fartoj  efter  det  andet  kastede  Anker  omkring  Konge- 
jagten; det  stormede,  og  Kegnen  faldt  i  Strømme,  paa  alle 
Ansigter  saae  man  Harme,  Uro  og  Forbitrelse,  hvert  Øje- 
blik kunde  man  vente  at  se  de  forfølgende  Russeres  Skibe, 
Larm,  Skrig,  Eder  og  Forbandelser  over  denne  ulykkelige 
og  uhæderlige  Krig  og  den,  der  bar  Skylden  for  den,  lød 
gjennem  Nattens  Mørke,  medens  Helsinge  By,  som  var 
stukken  i  Brand  af  Russerne,  brændte  i  lyse  Flammer.  Vi 
ville  ikke  forsøge  paa  at  skildre  Monarkens  afsindige  Raseri. 
Da  den  tapre  og  ulykkelige  Boje,  der  havde  kæmpet  som  en 
Helt  mod  det  umulige,  fremstillede  sig  for  ham,  overvældede 
han  ham  med  de  mest  nærgaaende  Fornærmelser  og  rev 
Sværdordenens  Kors  fra  hans  Bryst  med  det  Udraab,  at  han 
var  uværdig  til  at  bære  det! 

Paa  denne  Maade  belønnede  Kong  Gustaf  de  tapre 
Krigere,  som  kæmpede  og  blødte  for  ham. 

Storm  og  Uvejr  hindrede  Monarken  længe  i  at  naa  til- 
bage til  Åland,  og  han  flakkede  i  flere  Dage  omkring  i  den 
øde  og  klippefulde  Skjærgaard,  hvert  Øjeblik  udsat  for  at 
forlise  eller  blive  opsnappet  af  Russerne.  Søsygen  og  de 
voldsomme  Sindsbevægelser,  som  hjemsøgte  ham,  gjorde 
hans  Tilstand  beklagelsesværdig.  Hans  Aasyn  var  indfaldent 
og  forstyrret,  og  store  Taarer  rullede  af  og  til  ned  over 
hans  blege  Kinder.  Endelig  landede  han  den  8de  Oktober 
ved  Granboda  paa  Sydkysten  af  Åland.  Herfra  begav  han 
sig  med  sit  Følge  til  Lemlands  Præstegaard,  hvorhen  Hoved- 
kvarteret nu  skulde  forlægges.  Ved  Ankomsten  hertil  var 
Æresvagten  endnu  ikke  kommen.  Herover  kom  Monarken 
paa    ny   i  Raseri    og    overhobede  G  ener aladj utant   af  Melin 

med  de  bitreste  Bebrejdelser.  Præstegaarden  var  en  elendig 
Træhytte  med  tre  smaa  Værelser;  det  mellemste  valgte 
Kongen  til  sin  Spisesal.  Middagsmaaltidet  var  en  sand 
Kasernebanket,  »krydret  med  kongelig  "Galde«.  Endelig 
ankom  den  saa  længe  ventede  Æresvagt,  og  den  marcherede 
med  Geværet  i  Hvil.  Næsten  ude  af  sig  selv  af  Forbit- 
relse udbrød  Kongen:  »Det  er  naturligvis  en  Svensker,  som 
kommanderer  Vagten;  en  tysk  Officer  vilde  aldrig  begaa 
saadanne  Dumheder!«  Denne  Ytring  viser,  med  hvilke  Øjne 
Kongen  betragtede  sine  Svenskere;  han  havde  allerede  i  den 
Grad  tabt  Tilliden  til  dem,  at  han  havde  oprettet  to  tyske 
Regimenter,  der  skulde  sørge  for  hans  personlige  Sikkerhed. 
En  mørk  og  dump  Tavshed  herskede  ved  Bordet;  paa  de 
svenske  Officerers  rynkede  Pander  stod  en  voldsomt  tilbage- 
trængt Harme  at  læse.  Endelig  befalede  Gustaf  den  vagt- 
havende Kaptejn  at  skaffe  ham  Underretning  om,  hvad  den 
Officer  hed,  som  havde  ført  Æresvagten,  og  om  Grunden  til,  at 
han  var  kommen  for  sent.  Det  viste  sig  da,  at  Vejviseren  var 
faret  vild,  og  at  man  derfor  havde  maattet  gjore  en  lang 
Omvej.  Hvad  Officerens  Navn  angaar,  da  hed  han  efter 
Kaptejnens  Sigende  Nyberg,  et  fuldkomment  svensk  Navn. 
Med  bitter  Spydighed  udbrod  nu  Kongen:  »Der  kan  De  se, 
jeg  tog  ikke  fejl!« 

Melin  havdo  imidlertid  allerede  paa  Afstand  kjendt  den 
ulykkelige  Officer  og  fandt  nu  en  kjærkommen  Lejlighed  til 
at  give  Kongen  en  Tilrettevisning.  Med  en  af  Harme  dir- 
rende Stemme  bemærkede  han:  »Jeg  beder  om  Forladelse, 
Deres  Majestæt,  denne  Officer  hedder  ikke  Nyborg,  men 
Nieberg;  jeg  kjender  ham;  han  er  født  i  Stralsund!« 

Kongen  gjorde  en  Grimace  og  tav.  Derpaa  rejste  man 
sig  fra  Bordet.  Medens  Kammertjeneren  afdækkede  dette, 
stod  Gustaf  i  et  Hjørne  af  Værelset,  med  Handskerne  paa, 
Staven  i  Haanden  og  Hatten  under  Armen  og  ventede  paa, 
at  man  serverede  Kaffen.  En  isnende  Tavshed  herskede. 
Endelig  tog  Monarken  til  Orde: 

»Hvad  hedder  dette  Sted?« 

»Lemland«,  svarede  eii  af  de  tilstedeværende. 

»Hvorfor  kalder  man  det  Lemland?«  spurgte  Kongen 
videre.  Ingen  svarede.  Endelig  ytrede  Wetterstedt:  »For- 
modentlig, Deres  Majestæt,  kommer  Navnet  Lemland  af 
Lem,  en  Slags  Søfugl,  som  bygger  sin  Kede  blandt  disse 
Klipper!« 

»Det  burde« ,  svarede  Gustaf  i  en  skærende  Tone, 
»snarere  hedde  Lømmelland:  thi  her  er  en  hel  Del  Lømler 
til  Stede!« 

1  det  samme  kastede  han  et  Blik  fuldt  af  Vrede  og 
Foragt  paa  de  tilstedeværende  Officerer  og  gik  ind  i  sit 
Soveværelse. 

Hvad  skal  man  sige  om  denne  Konge,  som  insulterede 
de  tapre  Mænd,  der  vovede  Liv  og  Blod  for  at  frelse  det 
Fædreland,  som  hans  Daarskab  havde  styrtet  i  Elendighed! 

Vi  have  berørt,  at  Kongen  havde  mistet  al  Tillid  til 
sine  Soldater.  De  Afdelinger,  som  han  især  betragtede 
med  ugunstige  og  mistænksomme  Øjn^,  vare  Garderegimen- 
terne. Hertil  var  der  mange  Grunde.  Han  havde  bestundig 
anset  dem  som  et  Foreningspunkt  for  al  hemmelig  Misfor- 
nøjelse og  Modstand;  nogle  urolige  Hoveder  iblandt  dem, 
som  Cederstrøm,  Wrangel,  C»  H.  Anckarsvård,  toge  endog 
ikke  i  Betænkning  at  udtale  sig  højt  og  lydelig  imod  hele 
det  politiske  System,  som  nu  var  det  raadende  i  Sverige. 
Til  Garderegimenterne  havde  adskillige  af  hans  Faders 
Mordere  hert,  som  Ribbing,  Horn  og  Anckarstrøm,  og 
Kongen  ansaa  dem  endnu  stedse  som  et  farligt  Tilholdssted, 
hvorhen  det  gamle,  mod  Tronen  og  Dynastiet  Qendtlig 
sindede  Aristokrati,  som  Gustaf  IIL's  Haand  havde  kuet, 
havde  taget  sin  Tilflugt.  En  særlig  Omstændighed  forøgede 
endnu  Kongens  Mistænksomhed  mod  disse  Regimenter.  I 
Sommeren  1808  fik  han  nemlig  et  anonymt  Brev,  hvori 
han  underrettedes  om,  at  der  var  revolutionære  Planer  i 
Gjærde  i  Armeen.    Man  fik  aldrig  at  vide,  fra  hvem  denne 

Underretning  kom;  men  det  synes,  som  om  Kongen  fra 
dette  Øjeblik  af  har  haft  Spioner  i  selve  Garderegimenterne 
og  har  modtaget  hemmelige  Beretninger  om  hver  enkelt 
Officers  Karakter,  Opførsel,  Omgangskreds  og  Forhold  til 
sine  undergivne.  Efter  Statsforancl ringen  den  13de  Marts 
1809  fandt  man  blandt  den  styrtede  Monarks  Papirer  en 
Mængde  saadanne  hemmelige  og  anonyme  Breve  og  Rap- 
porter, hvoraf  imidlertid  største  Delen  paa  Hertug  Karl  af 
Sødermanlands  Befaling  bleve  brændte.  I  nogle  af  disse 
underrettedes  Kongen  om,  at  Garderegimenterne  allerede 
siden  1805  eller  180G  havde  viist  en  mod  ham  fjendtlig  og 
oprørsk  Stemning,  at  Officererne  vare  lede  og  kjede  af  Krigen, 
at  de  sluttede  sig  sammen  i  hemmelige  Foreninger,  at  disse 
maaske  snart  kunde  føre  til  aaben  Sammensværgelse,  at 
Kongen  ikke  burde  betro  Garden  Bevogtningen  af  sin  Person 
osv.  Disse  Angivelser  kunde  ikke  blive  uden  Virkning  paa 
Gustafs  mistænksomme  Sind.  Den  9de  Avgust  1808  blev 
alle  de  paa  Åland  liggende  tyske  Tropper  samlede  paa  ét 
Punkt;  af  dem  og  af  200  hollandske  Fanger  dannedes  der 
nu  to  Regimenter,  der  skulde  bevogte  Kongens  Person. 
Forbitrelsen  blandt  Garderegimenterne  over  denne  Tort  og 
Beskæmmelse  var  stor;  men  det  blev  ikke  herved.  Kongen 
havde  faaet  et  nyt  anonymt  Brev,  hvori  de  svenske  Officerer 
beskyldtes  for  at  have  holdt  hemmelige  Raadslagninger  med 
de  russiske  før  Træfningen  ved  Wiais,  og  nu  fattede  Mo- 
narken den  skæbnesvangre  Beslutning  at  degradere  og 
opløse  Garderegimenterne.  Dette  skete  ved  General- 
befaling  af  12te  Oktojer  1808.  Soldaterne  af  Svea  Garde 
fordeltes  mellem  Livgarden  og  den  finske  Garde.  Disse  to 
Regimenter  skulde  staa  lige  med  de  yngst  hvervede  i  Armeen 
og  føre  Navn  efter  deres  Chefer,  Obersterne  Baron  Fletvy^ood 
og  Palen.  1  den  nævnte  Generalordre  erklæredes  Aarsagen 
til  denne  Nedflytning  i  Rang  at  være  Gardernes  slette  Hold- 
ning under  Tilbagetoget  til  Helsinge.  Den  15de  og  16de 
berøvedes  de  degraderede  Regimenter  deres  Faner  og  øvrige 

Hæderstegn.  Hvor  skammelig  og  uretfærdig  var  ikke  denne 
Kongens  Fremfærd!  Kun  en  ringe  Del  af  Garderegimenterne 
havde  været  med  paa  det  ovennævnte  ulykkelige  Tog,  og 
dog  skulde  de  alle  til  Hobe  straffes. 

Paa  denne  Tid,  da  Sveriges  Tilstand  var  saa  yderst 
betænkelig,  da  Folket  segnede  under  Byrden  af  uhyre  Skatte- 
paalæg,  og  Eiget  truedes  med  fjendtligt  Indfald  fra  alle 
Kanter,  havde  Gustaf  ved  sin  uforstandige  Plaardnakkethed 
og  Opfarenhed  paa  et  liængende  Haar  nær  lagt  sig  ud  med 
sin  eneste  Forbundsfælle,  England.  Vi  have  allerede  fortalt, 
hvorledes  General  Moore  havde  maattet  flygte  over  Hals 
og  Hoved  fra  Stockholm,  og  hvorledes  de  engelske  Hjælpe- 
tropper vare  dragne  hjem;  at  det  under  disse  Omstændig- 
heder ikke  kom  til  et  formeligt  Fredsbrud,  maa  navnlig 
tilskrives  den  forstandige  og  beroligende  Paavirkning  af 
Kongens  Omgivelser,  samt  den  Omstændighed,  at  man  paa 
ingen  Maade  kunde  undvære  de  engelske  Krigsskibe  og 
Subsidier.  Disse  sidste  havde  Gustaf  pjentagne  Gange  for- 
langt at  faa  betydelig  forøgede ;  men  dette  vilde  Kabinettet 
i  St.  James  ikke  gaa  ind  paa.  Skjønt  Forholdet  mellem 
det  svenske  og  det  engelske  Hof  saaledes  var  meget  spændt, 
drev  det  truende  Uvejr  dog  over;  en  Forandring  i  Repræ- 
sentationen fandt  Sted,  i  det  v.  Brinckman  forflyttedes  fra 
Berlin  til  London,  og  Merry  afløste  Thornton  som  engelsk 
Gesandt  ved  det  svenske  Hof.  Vi  skulle  ret  strax  fortælle, 
hvorledes  denne  Diplomat  blev  behandlet  af  Gustaf.  Først 
ville  vi  imidlertid  betragte  Kongens  Forhold  til  Danmark, 
som  han  nu  ikke  var  utilbøjelig  til  at  forlige  sig  med. 

Hertil  var  der  flere  Grunde,  Til  den  faste  Beslutning 
aldrig  at  slutte  Fred  med  Kejser  Napoleon  havde  Gustaf 
nu  føjet  en  ny  og  lige  saa  urokkelig,  nemlig  aldrig  at  for- 
lige sig  med  Piuslaiids  Kejser.  Den  samme  Konge,  som, 
medens  det  endnu  havde  været  Tid  til  med  Udsigt  til  Held 
at  forsvare  Finland,  gav  dette  Land  »tusende  Djævle«  og 
ikke  brød  sig  om  at  miste  det,  vilde  nu  forsvare  det  til  det 

yderste ,  skjønt  det  allerede  var  saa  godt  som  tabt.  Han 
forøgode  derfor  den  finske  Hær  ved  at  trække  meget  betyde- 
lige Detachementer  fra  Syd-  og  fra  Vestarraeen;  men  her- 
ved svækkedes  disse  utilbørlig  meget,  og  Faren  for  et 
Indfald  fra  Norge  eller  en  Landgang  i  Skaane  tiltog  i  en 
foruroligende  Grad,  uden  at  Forholdet  i  Finland  led  nogen 
synderlig  Forandring  til  det  bedre.  Kongen  stod  imidlertid 
i  den  Formening,  at  alt  nu  gik  godt  i  Finland,  og  at  den 
forøgede  finske  Hær  nu  kunde  holde  Kusserne  Stangen. 
Dette  ses  af  hans  Skrivelse  af  7de  September  1808  til 
Kejser  Alexander.  Han  besluttede  derfor  at  skride  videre 
frem  paa  denne  Vej  og  sikre  den  vestlige  og  sydlige  Del 
af  sine  Stater,  i  det  mindste  foreløbig,  ved  at  slutte  en 
Vaabenstilstand  med  de  Danske.  Som  en  Følge  heraf  sendte 
han  midt  i  September  sin  Fortrolige,  Kammerjunker  Borgen- 
stjerna,  med  Brev  til  Kongen  af  Danmark,  hvori  han  tilbod 
dette  Land  Fred  med  England  og  Sverige,  imod  at  det  for- 
enede sig  med  ham  og  hans  forbundne  mod  disses  Fjender. 
Samtidig  hermed  fik  Anføreren  for  Vestarmeen,  Baron  Ceder- 
strøm, Befaling  til  at  underhandle  om  en  Vaabenstilstand 
med  Prinsen  af  Avgustenborg.  Som  man  kunde  vente, 
havde  Borgenstjerna  intet  Held  med  sig  i  sin  Sendelse.  I 
en  Samtale  med  den  danske  General,  Grev  Baudissin,  paa 
Marienlyst  ved  Helsingør  (20de  Oktober)  kom  han  frem  med 
sit  Ærende ;  men  den  danske  Konges  Svar  var,  »at  han  lige 
saa  lidt  kunde  indlade  sig  i  Underhandlinger  om  særskilt 
Fred  som  om  særskilt  Vaabenstilstand«.  Cederstrøm  havde 
derimod  mere  Lykke  med  sig.  Han  lod  O veradj utanten 
Adlersparre  tilmelde  General  Staffeldt,  som  kommanderede 
paa  Grænsen,  at  hans  svenske  Majestæt  var  tilbøjelig  til 
at  indgaa  en  Vaabenstilstand,  og  Staffeldt  svarede  den  13de 
Oktober  fra  Marstrand,  at  Prinsen  af  Avgustenborg  paa 
visse  opgivne  Betingelser  bifaldt  dette  Forlag.  Dette  Prinsens 
Svar  blev  Kong  Gustaf  strax  sat  i  Kundskab  om;  men  det 
afveg  rigtig  nok  betydelig  fra  det  Svar,    som  Borgenstjerna 

omtrent  samtidig  hermed  indberettede  at  have  faaet  fra 
Kjøbenhavn,  og  Gustaf  befalede  derfor  Cederstrøm,  forinden 
han  fortsatte  Underhandlingerne,  at  forlange  Meddelelse  om 
den  Fuldmagt,  i  Kraft  af  hvilken  Prinsen  handlede. 

Prinsens  Svar  var  dateret  den  20de  November;  han 
kunde  ved  sin  Ære  forsikre,  at  de  Vilkaar,  man  ved  en 
Vaabenhvile  kunde  blive  enige  om,  skulde  fra  hans  Side 
blive  opfyldte;  han  foreslog  derfor  en  Stilstand  paa  fjorten 
Dage  med  fjorten  Dages  Opsigelse  paa  de  Vilkaar,  som  af 
General  Staffeldt  allerede  vare  blevne  opgivne,  samt  anholdt 
om,  at  en  svensk  Officer  maatte  blive  sendt  til  Svinesund 
for  at  føre  Underhandlingerne.  Som  Følge  heraf  sendte 
Cederstrøm  Baron  Posse,  forsynet  med  den  fornødne  Fuld- 
magt, til  Svinesund,  hvor  lian  den  23de  November  traf 
Prinsens  Adjutant  Darre.  Underhandlingerne  begyndte 
samme  Dag;  men  de  to  Underhandlere  kunde  ikke  blive 
enige.  Posse  forlangte  Stilstand  paa  ubestemt  Tid  samt  Ket 
til  under  Stilstanden  at  bruge  de  ved  den  norske  Grænse 
staaende  svenske  Tropper  mod  Rusland,  hvilket  Darre  ikke 
vilde  gaae  ind  paa.  Endelig  blev  man  enig  om,  at  Posse 
skulde  bringe  sine  Forslag  om  Stilstanden  paa  Papiret,  og 
at  man  da  fra  norsk  Side  skulde  gjore  sine  Antegninger 
derved.  Dette  skete  den  følgende  Dag,  hvorpaa  Posse  vendte 
tilbage  til  Cederstrøms  Hovedkvarter  i  Wenersborg  for  at 
aflægge  Beretning  om.  det  forefaldne.  Cederstrøm  sendte 
ham  strax  til  Kongen  for  at  indhente  dennes  Ordre  om, 
hvorledes  man  havde  at  forholde  sig.  Kongen  paalagde  nu 
skriftlig  Cederstrøm  under  ingen  Omstændigheder  at  afvige 
fra  de  en  Gang  foreslaaede  Vilkaar,  hvorimod  det  skulde 
staa  ham  frit  for  mundtlig  at  enes  med  Prinsen  om  Fjendt- 
lighedernes Ophør  paa  ubestemt  Tid  og  med  48  Timers 
Opsigelse.  Saa  afsluttedes  der  da  virkelig  den  2den  De- 
cember mellem  den  danske  og  svenske  Øverstkommanderende 
paa  Grænsen  en  Stilstand  paa  de  nævnte  Vilkaar,  og  Trop- 
perne gik  i  Kantonnement  hver  paa  sin  Side  af  Rigsgrænsen. 

Men  var  Kongen  saaledes  foreløbig  sikret  fra  denne 
Side,  var  Faren  lige  truende  fra  alle  andre  Kanter.  ToU, 
som  kommanderede  i  Sydsverige,  rettede  uophørlige  For- 
maninger til  Gustaf  om  at  være  paa  sin  Post  lige  over  for 
en  Landgang  i  Skaane,  som  endnu  stedse  var  sandsynlig, 
og  i  Finland  havde  Stillingen  ingenlunde  forbedret  sig. 
Hertil  kom  endnu  den  mest  fortvivlede  Finansnød.  Allerede 
i  Avgust  fandtes  det,  at  Krigen  havde  opslugt  Subsidierne  for 
hele  Aaret  og  alle  andre  disponible  Midler,  og  at  man  ikke 
havde  en  Skilling  til  Krigens  Førelse  i  de  følgende  Maaneder. 
Man  maatte  altsaa  tage  sin  TilHugt  til  nye  Laan  i  Rigs- 
gjældskontoret,  hvorved  man  afhjalp  det  mest  paatrængende 
Behov,  og  i  September  nedsatte  Kongen  en  Finanskommité, 
hvoriWachtmeister,  Lagerbring,  Rosenblad,  Ugglas,  Lagerheim, 
Toll,  'j'ibell,  Håkansson  og  flere  tik  Sæde  med  Paalæg  om 
at  fremkomme  med  Forslag  til  Tilvejebringelsen  af  de  til 
Krigens  yderligere  Fortsættelse  nødvendige  Summer.  Kommi- 
teens  Betænkning  afgaves  den  21de  November;  Udgifterne 
til  det  følgende  Aars  Felttog  ansloges  til  noget  over  26 
Millioner  Daler,  en  Sum,  der  var  over  dobbelt  saa  stor  som 
hele  Kigets  daværende  rørlige  Kapital  og  udgjorde  næsten 
Femtedelen  af  alle  Sveriges  Indbyggeres  Formue !  Faa  Dage 
før  denne  forfærdelige  Aabenbarelse  havde  den  engelske 
Gesandt,  Merry,  paa  sin  Regerings  Vegne  erklæret,  at  Sub- 
sidierne hverken  for  det  løbende  eller  for  det  følgende  Aars 
Felttog  vilde  blive  forøgede.  Disse  fortvivlede  Udsigter 
vilde  have  bragt  enhver  anden  end  Kong  Gustaf  IV.  til 
Fornuft;  men  denne  Monark  fremturede  i  sin  afsindige  Trods: 
de  Fredstilbud,  som  just  paa  denne  Tid  baade  Rusland  og 
Frankrig  gjennem  det  engelske  Ministerium  gjorde  ham,  — 
en  Følge  af  Overenskomsterne  ved  Mødet  i  Erfurt  —  for- 
kastede han  og  erklærede  atter  og  atter,  at  han  under  ingen 
Omstændigheder  kunde  eller  vilde  slutte  Fred  med  Napoleon. 
Derhos  opførte  han  sig  paa  en  saa  truende  og  voldsom 
Maade  mod  den  engelske  Minister,    at  det  saae    ud   til,    at 

han  halvvejs  havde  besluttet  ogsaa  at  erklære  England  Krig. 
Den  6te  December  erklærede  han  med  lidenskabelig  Hef- 
tighed for  Merry,  at  hvis  hans  Hof  ikke  bevilgede  ham, 
Gustaf,  den  Forøgelse  af  Subsidierne,  som  han  anholdt  om, 
vilde  han  lukke  de  svenske  Havne  for  Englænderne.  Denne 
Erklæring  gjentoges  den  følgende  Dag  i  en  formelig  Note 
fra  Kancellipræsidenten  til  den  engelske  Afsending,  og  denne 
saae  sig  nu  nødsaget  til  at  indberette  Sagen  til  sit  Hof,  i 
det  han  dog  lovede  at  bevilge  det  Forskud  paa  Subsidierne, 
som,  indtil  Svaret  fra  England  indløb,  var  blevet  forlangt 
som  en  uundgaaelig  Betingelse  for  Freden. 

Nu  skulde  man  tro,  at  Kongen,  som  saaledes  allerede 
halvt  om  halvt  stod  paa  Krigsfod  med  Englænderne,  havde  gjort 
noget  alvorligt  for  at  forlige  sig  med  nogle  af  sine  andre 
Fjender,  i  det  mindste  med  dem,  som  laa  ham  nærmest; 
men  dette  skete  ingenlunde,  med  mindre  man  hertil  vil 
regne  en  Proklamation,  som  han  ved  denne  Tid  lod  udsprede 
over  det  halve  Norge,  —  den  modtoges  med  stor  Uvilje  i 
dette  Land,  —  hvori  han  opfordrede  Normændene  til  at 
falde  fra  Danmark  og  forene  sig  med  Svenskerne,  eller  den 
Skrivelse,  han  i  Januar  (1809)  sendte  til  Kejser  Alexander, 
og  hvori  han  med  arrig  Spydighed  spørger  denne  sin  kjære 
Slægtning  om,  paa  hvilke  Betingelser  han  kunde  finde  sig 
foranlediget  til  at  give  Finland  tilbage.  Lige  over  for  sine 
egne  Undersaatter  var  Gustaf,  som  sædvanlig,  lige  saa  hen- 
synsløs; skjønt  Skattebyrden  allerede  var  knusende,  skulde 
det  svenske  Folk  dog  betynges  med  endnu  flere  og  større 
Afgifter  for  at  fylde  den  tomme  Krigskasse,  og  den  7de 
Januar  1809  udstedtes  der  en  højst  mærkværdig  kongelig 
Forordning,  i  hvilken  Krigsstyret  for  dette  Aar  bestemtes 
til  en  Sum,  der  var  fem  Gange  større  end  den  almindelige 
Bevilling. 

Til  Held  for  det  svenske  Folk,  for  Sveriges  Frihed 
og  Selvstændighed  havde  denne  afsindige  endnu  kun  to 
Maaneder  at  rase  i. 

Historisk  Archiv.     1876.    I.  29 

Fra  London  var  der  endnu  intet  Svar  kommet.  Che- 
ferne for  de  engelske  Orlogsmænd  i  de  svenske  Farvande 
forlangte  uafbrudt  hele  Vinteren  igjennem  Tilladelse  til  at 
sejle  hjem  til  deres  0,  men  forgjæves*  I  Slutningen  af 
Februar  indtraf  endelig  det  engelske  Kabinets  Svar  paa 
Kongens  seneste  Forlangende.  Som  det  var  at  forudse, 
nægtede  England  bestemt  at  opfylde  Kongens  Begjæring, 
hvorimod  det  som  sædvanlig  erklærede,  at  Sverige  saare 
gjærne  kunde  slutte  en  særskilt  Fred  med  en  eller  flere  af 
sine  Fjender,  uden  at  Forholdet  til  England  skulde  lide 
derunder. 

Merry  fik  x^vdiens  den  24de  om  Formiddagen  for  at 
meddele  Kongen  denne  Besked.  Gustaf  IV.  kom  i  det 
voldsomste  Easeri.  Han  gjorde  et  Spring  paa  Gulvet  som 
et  vildt  Dyr,  satte  sin  Hat  med  krampagtig  Heftighed  fast 
paa  Hovedet  og  styrtede  med  et  af  Raseri  fortrukket  Aasyn 
løs  paa  den  engelske  Gesandt.  Denne,  som  ikke  kunde  tro 
andet,  end  at  Kongen  vilde  rive  sin  Kaarde  af  Skeden  og 
jage  ham  den  gjennem  Livet,  gjorde  et  dybt  Buk,  skred 
hurtig  tilbage,  bøjede  sig  endnu  en  Gang  og  forlod  Salen 
uden  at  mæle  et  Ord. 

Tusende  Tanker,  den  ene  mere  vanvittig  end  den  anden, 
fore  gjennem  den  ulykkelige  Konges  Hoved.  Han  kastede 
sig  ned  ved  sit  Skrivebord  og  udfærdigede  en  Ordre  til 
Cederstrøm  iWenersborg,  hvori  han  befalede  ham  at  lægge 
Embargo  paa  al  engelsk  Ejendom,  paa  alle  engelske  Krigs- 
og  Handelsskibe  i  Gøteborg  og  hele  dens  Skjærgaard.  Der- 
næst tilskrev  han  Kancellipræsidenten  og  forbød  ham  at 
give  den  engelske  Afsending  Kurerpas,  for  at  ikke  det  bri- 
tiske Kabinet  for  tidlig  skulde  faa  Underretning  om  det 
indtraadte  Brud,  og  endelig  skrev  han  et  egenhændigt  Brev 
til  Kong  Frederik  VI.,  hvori  han  meddelte  denne,  at  Sverige 
nu  stod  paa  Krigsfod  med  England,  samt  udtaler  sig  om 
det  ønskelige  i,  at  Danmark  og  Sverige  enedes  om  Forholds- 
regler til  at   lukke  Østersøen    for  Briterne.    Den   første   af 

disse  Skrivelser  blev  sendt  Tibell,  som  just  laa  syg,  med 
Ordre  til,  at  han  skulde  besørge  den  saa  hurtig  som  muligt 
til  Cederstrøm;  den  sidste  blev  tilsendt  Toll  til  Besørgelse. 

Vare  disse  afsindige  Breve  komne  til  deres  Bestem- 
melsessted, havde  det  upaatvivlelig  været  ude  med  Sverige; 
men  de  kom  lykkeligvis  ikke  saa  langt. 

Samme  Aften  indtraf  der  nemlig  en  meget  vigtig  Post 
fra  Toll.  Denne  tilsendte  Monarken  en  Mængde  trykte 
Proklamationer,  som  ved  Luftballoner  vare  blevne  befordrede 
fra  Sjælland  til  Skaane,  og  hvori  Svenskerne  opfordredes  til 
at  afsætte  Gustaf  Adolf  og  til  hans  Efterfølger  vælge  Dan- 
marks Konge,  Frederik  VI.,  der  saaledes  vilde  forene  Nor- 
dens tre  Kroner  paa  sit  Hoved  og  begrunde  en  ny  Æra  af 
Fred  og  Lykke  for  de  trende  Broderfolk. 

Efter  Læsningen  af  denne  Proklamation  var  det  øje- 
blikkelig forbi  med  Gustafs  Forsonlighed  lige  over  for  Dan- 
mark, og  et  nyt  Brev  til  Frederik  VL,  som  just  skulde  af- 
sendes, blev  kastet  paa  Ilden.  Hans  Forbitrelse  mod  Dan- 
mark blussede  op  paa  ny;  men  hans  Vrede  mod  England 
lagde  sig  derfor  ingenlunde,  og  baade  Wetterstedt  og  Ehren- 
heim  maatte  paa  det  indstændigste  besværge  ham  ikke  at 
erklære  England  Krig  uden  i  det  mindste  at  forlige  sig  med 
en  eller  flere  af  sine  andre  mægtige  Fjender.  En  Samtale, 
som  Ehrenheim  den  25de  Februar  havde  med  Kongen  om 
dette  Æmne,  er  særdeles  mæ.rkelig  og  fortjener  kortelig  at 
omtales. 

Gustaf  underrettede  først  Ehrenheim  om,  at  han  den 
foregaaende  Dag  havde  fattet  den  Beslutning  at  lukke  alle 
Sveriges  Havne  for  Englænderne.  Kancellipræsidenten  gjorde 
selvfølgelig  de  alvorligste  Forestillinger  mod  denne  Daarskab; 
han  besvor  Kongen  at  tilbagekalde  denne  Ordre  og  stræbte 
at  overbevise  ham  om  Nødvendigheden  af  at  slutte  Fred 
med  Rusland.  »Deres  Majestæt«,  saaledes  endte  han,  »vil 
ellers  komme  til  at  stride  med  hele  Verden,  uden  en  eneste 

Forbundsfælle,    og  De  kan  selv  bedømme,    om  Sverige  er  i 
Stand  til  at  fore  en  saadan  Krig!« 

>!>Jeg  vil  slaas  med  dem  alle«,  svarede  Kongen  med 
lidenskabelig  Heftighed  og  slog  voldsomt  med  den  knyttede 
Næve  i  Bordet,  »og  forst  og  fremmest  med  Englænderne, 
thi  de  ere  hovmodige  og  næsvise;  men  jeg  skal  nok  knække 
dem.  Jeg  har  længe  mærket,  at  man  vil  skræmme  mig  til 
Fred,  men  jeg  skal  vise,  at  jeg  ikke  lader  mig  skræmme  af 
nogen  og  heller  ikke  af  Dem,  min  Baron!« 

Dermed  traadte  Kongen  Ehrenheim  tæt  ind  paa  Livet 
og  holdt  ham  truende  den  knyttede  Næve  for  Ansigtet. 

»Jeg  beder  Deres  Majestæt  være  overbevist  om«,  sva- 
rede Ehrenheim  rolig,  »at  det  ingenlunde  har  været  min 
Hensigt  at  skræmme  Deres  Majestæt,  men  kun  at  opfylde 
en  undersaatlig  Pligt  ved  at  henpege  til  den  Fare,  hvorfor 
Deres  Majestæt  udsætter  hele  Nationen,  Deres  Familie  og 
Dem  selv!« 

»Jeg  er  led  og  kjed  af  det  hele«,  svarede  Monarken 
med  samme  Heftighed,  »bestandig  horer  jeg  kun  Tale  om 
Mangler  og  Vanskeligheder  fra  alle  Sider;  jeg  vil  dø,  men 
jeg  vil  dø  med  Ære!  ...  De  taler  altid  til  mig  om  Na- 
tionen og  Nationen  og  dens  Eettigheder !  Hvad  Vægt  ligger 
der  paa  Nationen  i  Sammenligning  med  min  Hæder?  (!!) 
Nationen  skal  komme  til  at  undgjælde  for,  at  den  ikke 
adlød  min  salig  Fader!« 

»Deres  Majestæts  Fader«,  svarede  Ehrenheim,  »var 
elsket  af  Nationen,    og  den  fulgte  ham  frivillig  i  Krigen!« 

Paa  denne  Vis  fortsattes  Samtalen  med  større  eller 
mindre  Heftighed  i  halvanden  Time;  men  den  samme  Dag 
knyttedes  der  dog  atter  Underhandlinger  med  den  engelske 
Afsending,  og  disse  førte  endelig  til  Traktaten  af  1ste  Marts, 
hvorved  England  forpligtede  sig  til  at  betale  Sverige  den 
samme  Sum  i  Subsidier  som  tidligere.  Det  er  en  Selvfølge, 
at  den  vanvittige  Befaling  at  lægge  Beslag  paa  al    engelsk 

Ejendom  og  alle  engelske  Skibe  var  bleven  tilbagekaldt, 
medens  det  heldigvis  endnu  var  Tid. 

Paa  den  egentlige  Krigsskueplads  forefaldt  der  paa 
denne  Tid  ingen  Begivenhed  af  større  Betydning.  Ved 
Konventionen  i  Olkijoki,  den  19de  November  1808,  havde 
Kusserne  tvunget  de  Svenske  til  at  rømme  hele  Finland. 
Den  svenske  Hær  stod  nu  i  en  forskanset  Stilling  langs 
Kysten  af  den  bottniske  Bugt.  Den  var  delt  i  to  Korps; 
det  ene  stod  under  Gripenberg  i  Omegnen  af  Torneå,  det 
andet,  under  Cronstedt,  omkring  Umeå.  Klingspor,  som  i 
nogen  Tid  havde  overgivet  Anførselen  til  Klercker,  tog  nu 
atter  Kommandoen  som  Overgeneral  og  udnævntes  samtidig 
til  Generalguvernør  over  Norrland.  Det  svenske  Hoved- 
kvarter var  i  Hernøsand.  Den  fjendtlige  Hær  udgjorde  tre 
Armékorps  under  Schuvaloff,  Barclay  de  Tolly  og  Bagration 
og  forberedede  sig  ivrig  til  ad  tre  forskjellige  Veje,  nemlig 
fra  Åland,  Vasa  og  Torneå,  at  trænge  ind  i  det  egentlige 
Sverige.  Krigsministeren,  Grev  ilraktschejeff,  var  selv  til 
Stede  i  Åbo  for  at  fremskynde  disse  Bevægelser,  da  hans 
Majestæt  Kejseren  begyndte  at  blive  utaalmodig.  Det  var 
Czarens  Vilje,  at  de  ovennævnte  tre  Armékorps,  som  ad 
forskjellige  Veje  skulde  bryde  ind  i  Sverige,  skulde  sarales 
i  Stockholm  og  tvinge  Gustaf  Adolf  til  Fred.  Saa  kunde 
man  jo  altid  se  til.  Drev  den  svenske  Monark  sin  afsindige 
Modstand  til  det  yderste,  og  fandt  det  svenske  Folk  sig 
længere  heri,  kunde  man  jo  gjøre  ved  Sverige,  som  man 
tidligere  havde  gjort  ved  Polen,  bemægtige  sig  det,  tilkaste 
Danmark  en  Stump  af  Rovet  og  udslette  Gustaf  II.  Adolfs 
og  Karl  XII.'s  Fædreland  af  Staternes  Række! 

Skjønt  Russernes  Bevægelser  ikke  kunde  tage  deres 
Begyndelse  før  i  Marts  Maaned,  var  dog  det  Armékorps, 
som  fra  Åbo  skulde  gaa  mod  Ålands  Øerne,  allerede  naaet 
saa  langt  frem,  at  det  den  14de  s.  M.  samledes,  17,000 
Mand  stærk,  paa  Kumlinge,  færdig  til  den  følgende  Dag  i 
fem  Kolonner   at   gaa   løs   paa  Åland.     Den  Ilte    Februar 

havde  Døbelri  afløst  Generaladj utant  Peyron  som  Højstkom- 
ma uderende  paa  disse  Øer.  Han  forefandt  her  5400  Sven- 
skere, hvoraf  imidlertid  kan  Halvdelen  kunde  føres  i  Slag. 
Døbeln  havde  af  Monarken  faaet  bestemt  Ordre  til  at  for- 
svare Øerne;  det  var  imidlertid  ikke  sandsynligt,  at  det 
vilde  lykkes  ham.  Han  beredte  sig  ikke  desto  mindre  paa 
at  give  de  frembrydende  Russere  en  varm  Modtagelse. 

Lige  saa  fortvivlet  saae  det  ud  paa  Sveriges  sydlige  og 
vestlige  Grænser.  Det  lod  nu  til  at  blive  til  Alvor  med 
den  saa  længe  paatænkte  Landgang  af  de  Danske  i  Skaane. 
Den  strænge  Frost  havde  i  Februar  belagt  Øresund  med  et 
Isdække,  som  var  stærkt  nok  til  at  bære  en  hel  Armé.  De 
danske  Tropper  stode  allerede  i  tre  Dage  marchfærdige  paa 
Sjællands  Kyst,  og  paa  den  modsatte  Bred  af  Øresund 
ventede  man  hvert  Øjeblik  at  se  dem  tiltræde  Marchen  ad 
Sverige  til. 

ToU,  som  kommanderede  i  Skaane,  havde  efter  bedste 
Evne  truffet  Forholdsregler  til  at  mede  den  truende  Fare. 
De  faa  Tropper,  han  kunde  disponere  over,  havde  faaet 
Ordre  til  at  trække  sig  tilbage,  saa  snart  Fjenden  iværk- 
satte Overgangen;  hele  Befolkningen,  alle  Heste  og  Føde- 
midler, alt  rørligt  Gods  skulde  føres  til  det  indre  af  Landet, 
og  ingen  Træfning  voves,  før  Isen  brød  op,  og  man  kunde 
rejse  Befolkningen  i  de  nærmeste  Provinser  mod  de  Danske. 
I  flere  Herreder  var  der  allerede  oprejst  Bavner,  hvis  Luer 
skulde  underrette  Folket  om,  at  Fjenden  var  i  Landet,  og 
kalde  det  til  Vaaben  mod  ham. 

Saa  vidt  kom  det  dog  ikke.  En  stærk  Nordveststorm 
fra  Kattegattet  opbrød  Isen  paa  en  eneste  Nat,  og  Land- 
gangen i  Skaane  blev  til  intet;  men  Udsigterne  bleve  ikke 
lysere  derfor. 

Samtidig  med,  at  Fjenden  truede  med  Landgang  i 
Skaane,  afsendte  Kong  Frederik  VI.  stræng  Ordre  til  Prinsen 
af  Avgustenborg  om  at  rykke   ind  i  Sveriges   vestlige  Pro- 

viaser  for  saaledes  at   støtte  Foretagenderne   paa   den   syd- 
lige Krigsskueplads. 

Af  det  foregaaende  vil  man  have  set,  i  hvilken  for- 
tvivlet Stilling  Monarkens  vanvittige  Trods  havde  bragt  det 
ulykkelige  Sverige.  Landet  var  i  Krig  med  hele  Evropa 
og  stod  ene  lige  over  for  en  knusende  Overmagt.  Folket 
decimeredes  ved  umaadelige  Rekrutudskiivninger  og  segnede 
til  Jorden  under  en  uhyre  Skattebyrde.  Pommern  var  tabt, 
Kiigen  var  tabt,  Finland  var  tabt,  fem  store  fjendtlige  Hære 
vare  i  Begreb  med  fra  forskjellige  Sider  at  oversvømme  det 
svenske  Land  og  udtale  Dødsdommen  over  Sveriges  Selv- 
stændighed. 

Denne  Tilstand  kunde  ikke  vare  ved.  Enten  maatte 
Sverige  gaa  til  Grunde,  eller  ogsaa  maatte  Kong  Gustaf, 
som  ved  sin  vanvittige  Politik  havde  ført  sit  Land  til  Af- 
grundens Rand,  styrtes  fra  sin  Trone.    Det  sidste  skete. 

(Sluttes.) 

Fr.  Julius  Meier. 


Duguay-Tromn. 

(Slutning.) 
III 


V  i  have  i  det  foregaaende^)  set,  hvorledes  vor  Helt  i  en  Alder 
af  32  Aar  var  avanceret  til  Orlogskaptejn,  vi  saae  ham  i 
Aaret  1707  kommandere  en  Eskadre  paa  ikke  mindre  end 
sex  større  Krigsskibe,  og  vi  dvælede  ved  hans  glimrende 
Deltagelse  i  Forbins  Sejr  over  den  engelske  Eskadre  i  Ka- 
nalen. I  den  paafølgende  Vinter  beskæftigede  Duguay-Trouin 
sig  med  paa  ny  at  udruste  sin  Eskadre,  de  oven  for  nævnte 
Skibe,  hvortil  endnu  føjedes:  »Saint-Michel«  (74  Kan.)  og 
»La  Dauphine«  (54  K);  Udgifterne  ved  Udrustningen  vare 
overtagne  af  et  Selskab  af  handlende,  under  Jjedelse  af  vor 
Helts  ældste  Broder.  Hensigten  med  Expeditionen  var  ikke 
mindre  end  at  tage  den  brasilianske  Plaade  paa  dens  Vej 
til  Portugal.  Til  at  beskytte  den  vare  syv  Skibe  afsendte, 
som  krydsede  ved  Azorerne.  Foruden  sine  otte  Skibe  havde 
Duguay-Trouin  endnu  en  lille  Korvet,  der  gjorde  Tjeneste 
som  en  Slags  Spejder,  fordi  den  var  bygget  i  Holland  og 
derfor  ikke  vakte  nogen  Mistanke,  samt  en  Fregat  fra  St. 
Malo :  »Frangois-Desmarais«  (30  Kan.).  Af  et  svensk  Skib 
erfarede  vor  Helt,  at  de  syv  Krigsskibe  alt  vare  ved  Azorerne, 
og  der  hen  styrede  han  ogsaa,  i  det  han  dog  undgik  at  blive 
bemærket  af  Fjenden.  TreMaaneder  forløb,  uden  atFlaaden 
fra  Brasilien  viste  sig,  og  bestandig  krydsede  Konvojen ; 
men    imidlertid    begyndte    det    at    skorte    Franskmændene 

*)  Se  oven  for  S.  306  og  flg. 

paa  Vand  og  Levnedsmidler.  Under  disse  Forhold  samlede 
vor  Helt  et  Krigsraad,  hvori  han  fremstillede  for  sine  Kap- 
tejner Nødvendigheden  af  at  angribe  Fjenden,  fordi  man  kun 
paa  denne  Maade  kunde  gjere  sig  betalt  for  sine  Udgifter 
og  skaffe  Levnedsmidler  til  et  forlænget  Ophold ;  men  Duguay- 
Trouin  kunde  ikke  faa  Krigsraadet  til  at  bifalde  sin  Me- 
ning; man  vilde  hellere  afvente  Flaaden,  og  saa  ventede 
man  da,  først  fire  Dage  og  derefter  tre  Dage  til;  men  da 
var  det  for  sent  —  Fjenden  var  borte.  Nu  foretog  Fransk- 
mændene en  Landgang  paa  Øen  St.  Georges  og  indtog  dens 
Hovedstad;  af  Fangerne  fik  man  da  Underretning  om,  at 
Eskadron  var  sejlet  bort  af  Frygt  for  Duguay-Trouin,  og  at 
Flaaden  fra  Brasilien  endnu  ikke  var  passeret.  Saaledes  var 
alt  endnu  ikke  tabt,  men  dog  var  Lykken  ikke  med  vor  Helt: 
Uvejr  adsplittede  hans  Skibe,  og  da  han  atter  havde  faaet 
Eskadron  samlet  i  Vigo,  var  det  for  sent,  den  brasilianske 
Flaade  havde  forinden  naaet  Lissabon.  Dersom  Duguay- 
Trouin  havde  sat  sin  Vilje  igjennem,  vilde  Udfaldet  rime- 
ligvis være  blevet  anderledes,  og  et  betydeligt  Pengetab 
kunde  være  undgaaet;  den  tapre  Kaptejn  bemærkede  derfor 
ogsaa:  »Det  er  det  eneste  Krigsraad,  jeg  har  holdt  i  mit 
Liv  for  at  erfare,  om  det  var  belejligt  at  slaas,  og  dersom 
jeg  maa  raade,  skal  det  blive  det  sidste.« 

De  store  Tab,  som  sidste  Togt  havde  medført,  bevirkede, 
at  Duguay-Trouin  maatte  indskrænke  sine  Udrustninger  til 
fire  Skibe:  »l'Achille«,  »l'Amazone«,  »la  Gloire«  og  »PAstrée«. 
Med  disse  haabede  han  at  kunne  tage  Eevanche  hos  en 
engelsk  Handelsflaade  paa  60  Skibe,  eskorteret  af  3  Krigs- 
skibe, der  vare  langt  stærkere  end  hans  egne.  Vor  Helt  kunde 
godt  som  Devise  have  haft:  »Lykken  hjælper  de  dristige«  ;  thi 
dristig  var  han,  og  ofte  fulgte  Lykken  ham,  men  ved  denne 
Lejlighed  des  værre  ikke  som  ellers.  Her  var  det  et  Uvejr, 
som  forhindrede  ham  i  at  høste  Frugten  af  sit  Mod  og 
Tapperhed.  En  Storm  medtog  hans  Skibe  saa  forfærdelig, 
at  flere  af  dem  nær  vare  gaaede  under,    og  splittede   hans 

Priser  ad,  saa  at  kun  tre  af  dem  ankom  til  Brest.  Ufor- 
tøvet gav  vor  Helt  sig  atter  til  at  gjøre  i^PAcliille«  og  »la 
Gloire«  rede  til  at  stikke  i  Soen,  og  et  Bytte  lod  ikke  længe 
vente  paa  sig.  Ved  Indgangen  til  Kanalen  mødte  han  nemlig 
et  stort,  nyt,  engelsk  Krigsskib  »Bristol«"  (60  Kan.),  som  efter 
et  blodigt  Sammenstød  strøg  sit  Flag;  men  Kampen  kostede 
paa  fransk  Side  3  Officerer  og  80  Mand,  og  det  tagne  Skib 
var  i  synkefærdig  Tilstand.  Medens  man  var  i  Færd  med 
at  redde  dette,  signaliseredes  en  større  engelsk  Eskadre,  og 
der  var  intet  andet  at  gjøre  for  Duguay-Trouin  end  at  over- 
lade »Bristol«  til  sin  Skæbne  og  skyndsomst  tage  Flugten; 
men  Fjenden  var  snart  paa  Jagt  efter  ham,  »la  Gloire«  blev 
indhentet  og  maatte  overgive  sig,  hvorimod  »rAchille«  var 
saa  heldig  at  undslippe,  ja  den  kunde  endog  medbringe  til 
Brest  en  Fregat,  som  den  havde  taget  i  Kanalen.  En  Maaned 
efter  modtog  vor  Helt  og  hans  Broder  deres  førnævnte  Adels- 
diplomer*);  i  den  førstes  stod,  at  »yiden  hans  Indtrædelse  i 
Marinen  havde  han  taget  mere  end  tre  Hundrede  Handels- 
skibe og  tyve  Krigsskibe  eller  Kapere.«  Saa  meget  havde 
han  altsaa  allerede  udrettet;  men  vi  staa  nu  ved  den  centrale 
Bedrift  i  Heltens  Liv  —  det  dristige  Foretagende,  som  gjorde 
hans  Navn  kjendt  over  Evropa  og  skaffede  ham  Eftertidens 
Berømmelse:  det  var  Expeditionen  til  Rio  de  Janeiro. 

Vi  have  i  det  foregaaende  oftere  berørt,  hvorledes  Duguay- 
Trouin  flere  Aar  i  Træk  havde  forsøgt  at  fratage  Portugi- 
serne de  rige  Indtægter,  som  aarlig  bragtes  dem  fra  deres 
Koloni  Brasilien;  men  Lykken,  som  ellers  ikke  var  vor  Helt 
ugunstig,  havde  i  denne  Henseende  ikke  villet  tilsmile  ham. 
Kjed  af  de  mislykkede  Forsøg  vilde  han  nu  gribe  Sagen 
an  paa  en  anden  Maade,  i  det  han  kom  til  den  Anskuelse, 
at  det  simpleste  og  sikreste  vilde  være  at  søge  Flaaden  der, 
hvorfra  den  sejlede  til  Evropa,  med  andre  Ord,  at  forsøge 
et  Angreb  paa  Rio  de  Janeiro.    Denne  Tanke  var  for  øvrigt 


*)  Se  Side  320. 

ikke  ny,  i  det  Orlogskaptajn  Duclerc  det  foregaaende  Aar 
med  sex  Skibe  og  omtrent  1000  Marinesoldater  havde  gjort 
et  dristigt  Angreb  paa  den  nævnte  By,  men  var  bleven 
fangen  tillige  med  sex  å  syv  Hundrede  Mand.  Rygter  om 
deres  sørgelige  Skæbne  gik  nu  Frankrig  rundt:  Duclerc, 
sagde  man,  var  snigmyrdet,  de  franske  Læger,  som  fra 
Skibene  vare  sendte  ind  til  de  saarede  Fanger,  havde  man 
hugget  ned  i  Byens  Gader,  og  de  fangne  Officerer  og  Sol- 
dater bleve  grusomt  pinte  og  døde  i  deres  Fængsler  af 
Hunger  og  Elendighed.  Slige  Efterretninger  maatte  netop 
bestyrke  Duguay-Trouin  i  hans  Beslutning;  thi  nu  havde 
han  foruden  Expeditionens  pekuniære  Maal  ogsaa  det  at 
hævne  sine  myrdede  Landsmænd  og  befri  dem,  som  endnu 
vare  fangne;  men  for  ikke  at  gaa  samme  Skæbne  i  Møde  som 
Duclerc,  maatte  der  foretages  temmelig  omfattende  Udrust- 
ninger, baade  i  Retning  af  Artilleri,  Mandskab  og  øvrigt 
Materiel,  saa  meget  mere  som  Rio  de  Janeiros  Fæstnings- 
værker efter  Duclercs  Forsøg  vare  betydelig  forstærkede  og 
saa  vel  Skibe  som  Soldater  afsendte  til  Byens  Forsvar.  Duguay- 
Trouin  vendte  sig  med  sin  Plan  til  Marineministeren,  Pont- 
chartrain,  som  var  meget  gunstig  stemt  for  Tanken,  men 
erklærede,  at  Riget  manglede  Pengemidler  til  dens  Udførelse ; 
man  kunde  kun  i  bedste  Fald  haabe,  at  Kongen  vilde  give 
Tropper  og  Skibe,  men  Lønning  og  Udrustning  maatte 
udredes  af  private.  Trods  de  vanskelige  Forhold  lykkedes 
det  virkelig  hos  Privatmænd  at  skaffe  de  fornødne  Kapitaler 
til  Stede,  Ministerens  Betænkeligheder  bleve  overvundne,  ja 
selv  Greven  af  Toulouse,  Kongens  legitimerede  Søn  og  Stor- 
admiral af  Frankrig,  indtraadte  som  Interessent  i  Fore- 
tagendet. Saa  tog  man  da  fat  med  al  Kraft:  en  Del  Skibe 
udrustedes  i  Brest,  andre  i  Rochefort,  la  Rochelle  og  Dun- 
kerque  —  Duguay-Trouin  vilde  nemlig  undgaa  at  vække  for 
megen  Opsigt  med  de  store  Forberedelser  —  og  efter  to 
Maaneders  Arbejde  var  alt  beredt. 

Den  samlede  Eskadre  bestod  af  syv  Krigsskibe :  »le  Lys« 

(74  Kan),  hvorpaa  Kommandoflaget  var  hejst,  »le  Magna- 
nime«  (74  Kan.),  »le  Brillant«,  »rAchille«,  »la  Glorieuse« 
(hver  med  66  Kan.)  »le  Fidele«  og  »le  Mars« ,  de  sidste 
med  60  og  56  Kan.,  dernæst  otte  Fregatter,  som  førte  fra 
20  til  40  Kan.,  og  endelig  to  Bombeskibe;  Expeditionens 
Artilleri  var  738  Kanoner  og  6  Morsere;  det  samlede 
Mandskab,  alt  medregnet,  beløb  sig  til  5684  Mand,  der  var 
Levnedsmidler  til  otte  Maaneder,  og  i  øvrigt  alt,  hvad  der 
udkrævedes  til  en  komplet  Udrustning.  Som  særlige  Befa- 
lingsmænd nævne  vi:  over  Artilleriet  de  laRuffiniére,  som 
Øverste  over  Tropperne  Marineadjutant  Saint-Germain,  som 
Intendant  Marineinspektor  Ricouard  o.  fl.  Den  3dje  Juni 
1711  afsejlede  Flaaden,  den  Ilte  Avgust  passerede  den 
Linien,  og  27de  samme  Maaned  ankrede  den  op  ved  Alle 
Helgenes  Bugt  paa  Nordsiden  af  Brasilien,  over  tre  Hundrede 
Lieues  fra  Rio  de  Janeiro.  Duguay-Trouin  havde  forst  haft 
til  Hensigt  at  tage  eller  opbrænde  alle  fjendtlige  Skibe  i 
denne  Bugt;  men  han  opgav  atter  denne  Tanke  og  styrede 
lige  ned  til  sit  Bestemmelsessted,  bestemt  paa  at  angribe 
Byen  strax  efter  sin  Ankomst. 

Om  Morgenen  den  12te  September  laa  Franskmændene 
uden  for  Rio  de  Janeiros  Havn,  og  Duguay-Trouin  befalede 
øjeblikkelig  Kaptejnen  paa  »le  Magnanime« ,  Cheval.  de 
Courserac,  som  havde  lidt Kjendskab  til  Havnen,  at  sejle  i 
Spidsen  for  Eskadron  og  styre  lige  paa  Indløbet;  efter  ham 
kom  »le  Brillant«  og  »l'Achille«,  dernæst  Chefen  selv  med 
»le  Lys«,  saa  de  tre  andre  store  Skibe  og  til  sidst  Fregat- 
terne, efterfulgte  af  de  to  Bombeskibe. 

Bugten  ved  Rio  de  Janeiro,  en  af  de  smukkeste  i 
Verden,  er  meget  bred  og  dyb;  Indløbet  til  den  har  en 
Bredde  af  fire  til  fem  Tusende  Fod,  og  midt  i  den  ligger  en 
stor  Klippe,  som  nøder  Skibene  til  i  et  Bøsseskuds  Afstand 
at  passere  de  Forter,  der  forsvare  begge  Sider  af  Indløbet. 
Disse  Forter,  tre  i  Tallet  og  vel  monterede,  vare  paa  deres 
Post  og  modtoge  Franskmændene  med  en  frygtelig  Ild  uden 


Duguay-Trouin.  401 

dog  at  kunne  standse  dem.  Efter  at  Indløbet  saaledes  var 
forceret,  maatte  Angriberne  end  videre  optage  Kampen  med 
fire  større  og  tre  mindre  Krigsskibe  samt  fire  mindre  Forter, 
beliggende  paa  smaa  Øer  i  Bugten;  men  trods  alt  dette 
Artilleri  gik  Eskadren  igjennera  med  uimodstaaelig  Magt 
og  uden  at  komme  i  Uorden.  Efter  halvfemte  Times  Forløb 
kunde  den  kaste  Anker  inderst  i  Bugten,  uden  for  Kanonernes 
Eækkevidde.  Duguay-Trouin  havde  ikke  været  forberedt 
paa  saa  varm  en  Modtagelse,  han  havde  troet  at  kunne  over- 
raske Byen;  men  Sagen  var,  at  den  engelske  Dronning  var 
bleven  underrettet  om  Expeditionens  Maal  og  havde  sendt  en 
Paketbaad  til  Kong  Johan  den  femte  af  Portugal,  der  atter 
havde  skikket  den  til  Rio  de  Janeiro,  hvorhen  den  var  naaet 
fjorten  Dage  før  Eskadren,  saaledes  at  Guvernøren,  Francisko 
de  Castro  Morais,  havde  haft  Tid  til  at  træffe  sine  Forbe- 
redelser, armere  Forterne  og  samle  en  Del  Tropper.  Des- 
uden havde  han  paa  tre  Bjærge,  som  beherskede  Byen,  anlagt 
stærke  Batterier  og  haabede  saaledes  at  kunne  berede  Duguay- 
Trouin  samme  Skæbne  som  tidligere  Ducleic.  Vor  Helt 
maatte  nu  forandre  sin  Angrebsplan  efter  Omstændighederne : 
han  vilde  først  tage  nogle  vigtige  Punkter,  hvorfra  han 
kunde  bringe  Forternes  Ild  til  Tavshed,  og  derefter  med 
sine  Tropper  bemægtige  sig  Byen,  i  det  han  bestandig  ved- 
ligeholdt Forbindelsen  med  Eskadren.  Han  beordrede  en 
Fregat  og  to  Bombeskibe  til  at  bringe  det  saakaldte  Bene- 
diktiner-Fort til  Tavshed,  han  lod  Kaptajn  Goyon  gjere 
Landgang  paa  »Gedeøen«  og  denne  forsyne  med  Kanoner 
og  Mørsere  for  dermed  at  besvare  Ilden  fra  Byen  og  For- 
terne, og  endelig  lod  han  i  den  følgende  Nats  Mørke  Største- 
parten af  Tropperne  landsætte  en  halv  Mils  Vej  fra  Byen, 
uden  at  Fjenden,  vildledt  ved  forskjellige  Skinangreb,  mærkede 
noget  dertil.  Om  Morgenen  den  14de  Septbr.  støde  3500 
Mand  slagfærdige  paa  Kysten.  Duguay-Trouin  delte  Trop- 
perne i  tre  Brigader,  anførte  af  ham  selv,  de  Goyon  og 
de  Courserac;    de    to  sidste  toge  med  Lethed  -tvende  Høje, 

som  beherskede  dels  Byen,  dels  det  omliggende  Land,  og 
posterede  sig  der,  den  tredje  Brigade  stod  imellem  begge 
Højene.  Imidlertid  holdt  Fjenden  sig  stadig  rolig  inden  for 
sine  Forskansninger,  ventende  paa,  at  Duguay-Trouin  skulde 
lade  sig  lokke  ind  i  dem;  men  han  gik  ikke  i  Fælden  og 
trak  sig  tilbage  med  Kundskab  om,  at  Byen  var  forsvaret 
ved  ufremkommelige  Sumpe.  Den  18de  bestemte  Fjenden 
sig  endelig  til  at  forlade  sine  Forskansninger  og  om  muligt 
overraske  den  franske  Lejr.  Femten  Hundrede  Mand  regulære 
Tropper  rykkede  før  Daggry  ud  af  Byen  og  avancerede 
ubemærket  frem  til  den  første  Høj ,  som  holdtes  besat  af 
Goyons  Brigade.  Bag  efter  kom  en  Afdeling  Milits,  som 
posterede  sig  i  en  lille  Skov  noget  der  fra.  Midt  paa  Højen 
laa  et  Hus,  som  holdtes  besat  af  50  Mand  under  en  Officer 
de  Liesta ;  Portugiserne  angrebe  disse,  der  trods  deres  ringe 
Tal  tappert  holdt  Stand,  indtil  de  tik  Forstærkning,  og  da 
Duguay-Trouin  selv  ankom  til  Kamppladsen,  var  Fjenden 
alt  i  Færd  med  skyndsomst  at  retirere,  efterladende  adskillige 
døde  og  en  Mængde  saarede. 

Den  20de  Septbr.  bestemte  Duguay-Trouin  sig  til  at 
vove  det  af gj ørende  Angreb  paa  Byen;  forinden  vilde  han 
dog  opfordre  Guvernøren  til  Overgivelse  og  afsendte  med 
Parlamentær  et  Brev  til  denne,  hvori  han  erklærede,  at  hans 
Konge  havde  afsendt  ham  for  at  tage  Represailler  for  deres 
Fremfærd  mod  Duclerc  og  hans  Folk.  Han  forlangte  Udle- 
veringen af  de  tilbageblevne  Fanger  og  af  Ophavsmændene  til 
Mordet  paa  Duclerc,  samt  Udbetalingen  af  betydelige  Kon- 
tributioner,  i  modsat  Fald  vilde  han  hjemsøge  alt  med  Ild 
og  Sværd.  Guvernøren,  de  Castro  Morais,  svarede  tilbage, 
at  Fangerne  havde  faaet  en  saa  god  Behandling,  som  de 
efter  Krigsforhold  kunde  vente,  at  Duclercs  Mordere  vare 
ham  ubekj endte,  og  at  han  forgjæves  havde  søgt  efter  dem; 
endelig  erklærede  han,  at  han  ikke  vilde  svigte  sin  Konges 
Tillid,  men  værge  den  ham  betroede  Plads  til  sidste  Blods- 
draabe.      Derefter  traf   Duguay-Trouin  sine  sidste    Dispo- 

sitioner  til  Angreb  og  stod  den  næste  Morgen  beredt  til  at 
storme  Portugisernes  Forskansninger,  da  der  fra  Byen  kom 
en  Mand  løbende,  som  vilde  tale  med  ham.  Det  var  en 
Franskmand,  de  la  Salle,  en  afDuclercs  Folk,  som  siden 
dennes  Død  havde  siddet  fangen.  Han  meddelte,  at  baade 
Byens  Indbyggere  og  Tropperne  vare  borte;  men  at  disse 
sidste  forinden  havde  stukket  Ild  paa  de  største  Magasiner 
og  undermineret  Forterne.  Disse  Efterretninger  fremskyndede 
Duguay-Trouins  Marche;  uden  Modstand  rykkede  han  ind  i 
Forterne,  som  bleve  besatte,  hvorpaa  han  med  sine  øvrige 
Tropper  drog  ind  i  Byen.  Denne  var  som  sagt  ganske 
forladt;  men  omkring  i  Gaderne  saas  en  Del  Mennesker, 
som  trængte  ind  i  Husene  og  plyndrede.  Det  var  Kaptejn 
Duclercs  fangne  Soldater,  som  under  den  almindelige  Forvirring 
vare  brudte  ud;  de  bleve  nu  øjeblikkelig  fangne  og  under 
god  Bedækning  sendte  til  Benediktinerfortet.  For  at  undgaa 
videre  Plyndringer  lod  Duguay-Trouin  sætte  Skildvagter  ved 
de  største  Magasiner  og  Patrouiller  gaa  igjennem  Gaderne; 
men  ved  Nattetid  begyndte  disse  Vagter  selv  at  plyndre, 
og  om  Morgenen  frembød  Byen  et  yderst  forviiTet  Skue. 
For  at  redde  saa  meget  som  mulig  maatte  Dugnay-Trouin 
befale  sine  Folk  at  bringe  alt,  hvad  der  kunde  samles  af 
Varer  og  Effekter  til  improviserede  Magasiner  og  lade  paa- 
lidelige  Folk  optegne,  hvad  der  blev  bragt.  En  af  de  føl- 
gende Dage  overgave  Forterne  sig  uden  videre  Kamp,  og  det 
gjaldt  nu  kun  at  sikre  sig  over  for  et  muligt  Angreb  af  de 
tilbagevendende  Portugisere;  disse  afventede  nemlig  en 
stor  Hjælp,  som  var  undervejs  under  General  d' Albuquerque. 
Efter  at  Duguay-Trouin  havde  besat  de  forskjellige  For- 
tifikationer, maatte  han  se  at  drage  den  størst  mulige  Fordel 
af  sin  Sejr.  Hvad  der  var  unddraget  Soldaternes  Havesyge, 
var  ikke  meget.  Indbyggerne  havde  medtaget  deres  Sølv  og 
Guld  og  sat  Ild  paa  deres  rigeste  Magasiner  og  bedste  Skibe. 
Der  var  derfor  kun  tilbage  at  paalægge  Pladsen  en  stor 
Kontribution  ved  at  lade  Indbyggerne  kjebe  deres'By  tilbage. 

Han  underrettede  Guvernøren  herom,    i   det  han  tillige  er- 
klærede,   at  i  modsat  Fald  vilde  Staden  blive  jævnet  med 
Jorden.     Efter  et  Par  Dages  Forløb  bestemte  Portugiserne 
sig  til  at  underhandle,  og  Guvernøren  tilbød  600,000  Crusados 
(vel  omtr.  1100,000  Kr,),  som  han  erklærede  var  alt,  hvad 
der  kunde  skaffes  til  Veje.     Duguay-Trouin  vilde  dog  have 
mere  og  samlede  sine  Tropper  til  et  afgjørende  Angreb,  for- 
inden den  omtalte  Undsætning  ankom.      Guvernøren   vilde 
ikke    udsætte  sig  herfor  og  tilbod  atter  den  nævnte  Penge- 
sum, forstærket  med  10,000  Crusados  af  hans  egen  Lomme, 
samt  5000  Fade  Sukker  og  saa  meget  Kvæg,  som  behøvedes. 
Disse  Betingelrer   bestemte    man    sig  i  et  Krigsraad  til  at 
antage,  og  Forliget  blev  underskrevet  den  10de  Oktbr.    Det 
var  paa  den   høje  Tid;    thi  Dagen    efter    kom   den  ventede 
Undsætning,    som  ellers  ganske  vilde  have  kunnet  forandre 
Sagernes  Stilling.    Portugiserne  gjorde  dog  intet  Forsøg  paa 
at  bryde  det  indgaaede  Forlig,  og  den  4de  November  overgav 
Duguay-Trouin  Byen   til  Guvernøren,    da  den  sidste  Del  af 
Kontributionen  var  udbetalt.    Før  sin  Afrejse  tilbagesendte 
han  Gejstligheden  de  hellige  Kar  og  kirkelige  Prydelser,  som 
han  havde  frelst  fra  Plyndringen;  den  13de  November  trak 
han  sine  Tropper    tilbage    fra  Forterne   og    sejlede   ud    af 
Bugten.     Duguay-Trouin  havde  endnu  gjærne  aflagt  et  Besøg 
i  Alle  Helgenes  Bugt  og  hævet  en  Kontribution  af  Kolonien 
der  samtidig  med  at  befri  nogle  af  Duclercs  Officerer,  som 
vare  sendte  derhen,  men  Modvind  og  utilstrækkelige  Levneds- 
midler  nødte  ham  til  at  opgive  Tanken.     Paa  Hjemrejsen 
var  Eskadron  stadig  hjemsøgt  af  Modvind,  som  paa  Højden 
af  Azorerne  gik  over   til  Storm    og   bragte  Skibene  i    stor 
Fare.     Om  Bord  paa  »le  Lys«  maatte  vor  Helt  selv  i  sex 
Timer  sidde  ved  Roret ;  Skibet  slap  kun  fra  Uvejret  med  Tab 
af  Sejl  og  Stormast  og  naaede  tillige  med  fem  andre  Skibe 
til  Brest  den  6te  Februar.     Trods  Uvejret   naaede    dog  de 
fleste  Skibe  Frankrig;    men  Fregatten   »PAigle«    og,   hvad 
der  var  af  større  Betydning,    de  fortrinlige  Orlogsskibe  »le 

Magnanime«  og  »le  Fidele«  kom  des  værre  aldrig  hjem. 
I  Særdeleshed  blev  Tabet  af  »le  Magnanime«  meget  føle- 
ligt, fordi  dette  Skib  havde  værdifulde  Varer  og  mere  end 
600,000  Livres  i  Guld  og  Selv  med  om  Bord.  Disse  Tab 
i  Forbindelse  med  flere  sørgelige  Dødsfald  ved  Hoffet  netop 
paa  samme  Tid  vare  Aarsag  til,  at  Duguay-Trouins  Tilbage- 
komst gik  næsten  ubemærket  hen.  Noget  senere,  da  man 
erfarede  Portugisernes  store  Tab,  begyndte  man  dog  at  yde 
Helten  mere  Retfærdighed,  men  Uvenner,  som  han  havde 
ved  Hoffet,  bevirkede,  at  Kongen  indskrænkede  sin  Be- 
lønning til  en  Pension  paa  2000  Livres  og  Titel  af  Marine- 
kommandant i  St.  Malo.  Hvad  Indtægterne  ved  Expeditionen 
angaar,  da  viste  de  sig  ved  den  senere  endelige  Opgjørelse  af 
Tab  og  Gevinst  at  være  betydelige,  saa  at  Bebrejdelserne 
mod  Duguay-Trouin  maatte  tabe  sig,  ligesom  han  ogsaa  af 
Udrustningsselskabet  modtog  12000  Livres  som  Vidnesbyrd 
om  dets  Tilfredshed. 


Expeditioneu  til  Rio  de  Janeiro  blev  den  sidste  store 
Bedrift  paa  Duguay-Trouins  militære  Løbebane.  Efter  Freden 
i  Utrecht  kunde  vor  Helt  liengive  sig  til  en  Hvile,  han 
haardt  monne  trænge  til;  han  tog  Ophold  i  St.  Malo  og 
levede  her  paa  et  lille  Landsted  i  beskedne  Kaar,  der  netop 
tillod  ham  at  mildne  den  legemlige  Svaghed,  som  allerede 
begyndte  at  hjemsøge  ham,  og  hvortil  han  havde  samlet 
Spirerne  paa  sine  besværlige  Togter.  Under  et  Ophold  i 
Versailles  blev  der  endelig  viist  Helten  en  velfortjent 
Hæder  af  Kongen,  paa  samme  Tid  som  han  ogsaa  blev 
Gjenstand    for   almindelig    Opmærksomhed*);    Ludvig  XIV. 


*)  Der  fortælles  saaledes,  at  en  fornem  Dame  en  Dag  i  Ver- 
sailles banede  sig  Vej  gjennem  Mængden  for  at  se  ham  nær 
ved,  i  det  hun  undskyldende  sagde:  „Min  Herre,  jeg  vilde 
gjærne  en  Gang  i  mit  Liv  se  en  Helt." 

udnævnte  ham  tilEskadrechef,  hvilket  skete  enMaaned,  før 
Kongen  døde.  Efter  dennes  Død  forlod  han  Hoffet  og  trak 
sig  tilbage  til  sit  Landsted,  hvor  han  de  følgende  Aar  mest 
var  beskæftiget  med  at  studere  Forbedringer  i  Søvæsenet  og 
med  at  ordne  sine  Memoirer;  den  første  av thentiske  Udgave 
af  disse  udkom  1740,  fire  Aar  efter  Heltens  Død;  denne 
havde  standset  sin  Fortælling  ved  1715,  men  en  Slægtning 
af  ham  fortsatte  den  til  hans  Død. 

I  Aaret  1723  kaldte  Kardinal  Dubois  den  hædrede 
Søhelt  til  at  tage  Sæde  i  det  indiske  Raad;  ban  maatte 
derfor  til  Paris  og  arbejdede  trods  sin  Sygdom  ivrig  i  det 
ham  betroede  Hverv.  Duguay-Trouin  stod  i  megen  Yndest 
hos  Kardinalen,  som  ofte  raadførte  sig  med  ham,  og  det 
samme  gjaldt  ogsaa  om  Prinsregenten,  som  gjærne  en  Gang 
om  Ugen  udbad  sig  hans  Betænkninger  over  Handelens  og 
Marinens  Forhold.  Nogen  særlig  fremragende  Stilling  kom 
han  dog  ikke  til  at  indtage,  maaske  nærmest  fordi  Prins- 
regenten døde;  men  den  unge  Kong  Ludvig  den  femtende 
viste  ham  sin  Paaskjønnelse  ved  1728  at  udnævne  ham  til 
Kommandør  af  den  hellige  Ludvigs  Orden  og  Generallieute- 
nant  og  ved  Aaret  efter  at  give  ham  Kommandoen  over 
Marinen  i  Brest  tillige  med  Opsynet  over  Bretagnes  Kyst. 
I  sine  nye  Funktioner  udfoldede  han  en  særdeles  betydelig 
Virksomhed  baade  i  theoretisk  og  praktisk  Retning  og  kunde 
her  anvende  sine  gjennem  mange  Aar  indhøstede  Erfaringer. 

Endnu  en  Gang  skulde  Duguay-Trouin  ud  paa  sit  gamle 
Element;  det  var  i  1731,  da  Marineministeren  Maurepas 
gav  ham  det  Hverv  med  en  Eskadre  at  hjemsøge  Røver- 
staterne i  Nordafrika  og  straffe  deres  Sørøverier.  Med  Lethed 
skaffede  han  det  franske  Flag  Agtelse  i  disse  Egne,  uden 
at  det  kostede  hverken  Blod  eller  Krudt;  men  han  havde 
ogsaa  i  tidligere  Tid  kjendt  nok  til  begge  Dele.  Dette  blev 
hans  sidste  Togt;  hans  legemlige  Lidelser  ble  ve  snart  saa 
svære,  at  han  blev  nødt  til  at  holde  sig  hjemme,  og  det 
kunde  forudses,    at  hans  Endeligt  var  nær  forestaaende.     I 

Aaret  1736  tog  hans  Sygdom  saaledes  til,  at  han  lod  sig 
føre  til  Paris,  i  det  Haab,  at  Lægerne  der  skulde  kunne 
hjælpe  og  helbrede  ham;  men  det  var  et  forgjæves  Haab; 
Sygdommen  skred  hurtig  fremad,  og  snart  kunde  Helten 
ikke  tvivle  om,  hvad  der  forestod.  Med  roligt  Mod  saae 
han  Døden  i  Møde,  den  havde  jo  været  ham  nær  saa  ofte  i 
hans  Liv,  og  han  benyttede  sine  sidste  Dage  til  i  et  Brev 
til  Kardinal  Fleury  at  anbefale  denne  sin  Familie,  da  han 
ikke  selv  kunde  sørge  for  dens  Fremtid.  Kardinalen  svarede 
med  den  største  Velvilje  herpaa  og  lovede,  at  hans  Familie 
ikke  skulde  blive  glemt.  Saaledes  kunde  Duguay-Trouin 
rolig  afvente  Døden,  og  den  27de  September  1736  drog  han 
sit  sidste  Suk  i  en  Alder  af  lidt  over  63  Aar.  Hans  Død 
vakte  Sorg  i  hele  Frankrig,  men  særlig  i  hans  Fødeby  og 
i  Brest,  der  saa  ofte  havde  været  Vidne  til  hans  Sejre.  I 
St.  Malo  lod  Byens  Maire  i  Benediktinerkirken  foranstalte 
en  Sørgegudstjeneste  til  hans  Minde. 

Duguay-Trouin  havde  i  højeste  Grad  alle  de  Egenskaber, 
som  udkræves  af  en  ægte  Sømand:  uforfærdet  som  Jean 
Bart  kunde  han  maaske  have  udfoldet  et  Geni  som  en 
Tourville  og  en  Duquesne,  dersom  der  var  blevet  givet  ham 
en  lige  saa  vid  Tumleplads.  Han  forstod  i  en  særlig  Grad 
at  opflamme  sit  Mandskab  ved  den  Iver,  som  besjælede  ham 
selv,  og  naar  han  med  Kaarden  i  Haanden  ilede  frem  til 
Entring,  var  der  ingen  af  hans  Folk,  som  holdt  sig  tilbage. 
Derfor  sagde  han  ogsaa  til  en  Officer,  som  en  Gang  bekla- 
gede sig  over,  at  hans  Folk  ikke  havde  hjulpet  ham:  »Min 
kjære,  det  er,  fordi  De  ikke  har  Mod  for  dem  alle.«  Om 
han  end  holdt  stræng  Disciplin,  var  han  dog  som  en 
Fader  baade  for  Officerer  og  Mandskab,  og  i  saa  Henseende 
er  en  Ytring  af  ham  til  Ministeren,  da  denne  lovede,  at  man 
ikke  skulde  forglemme  ham,  betegnende  nok:  »Jeg  er  til- 
strækkelig belønnet,  naar  jeg  opnaar  Avancement  for  mine 
Officerer.«  Ligeledes  behøve  vi  kun  at  minde  om,  at  den 
Pension,    som  i  1707  blev  ham  tilstaaet,    bad  han   om    at 

30* 


468  Duguay-Trouin. 

maatte  blive  tilstillet  hans  Næstkommaiidereiide,  eu  fortjent 
Officer,    som  havde    mistet    sit    ene  Ben   i  Kampen.     Han 
betænkte  sig  aldrig  paa  selv    at   vove  Liv    og  Skib   for   at 
hjælpe   Kammerater    eller    paa   at    gaa    forrest   i  Kampen. 
Dette  er  et  Vidnesbyrd  om  hans  Uegennytte,  som  han  ogsaa 
aflagde  Beviser  nok  paa  under  sine  mange  Togter,  hvor  der 
gik  saa  store  Rigdomme  igjennem  hans  Hænder,  uden  at  disse 
kunde  friste  ham  til  at  berige  sig  selv.    Lige  saa  rosværdig  var 
Heltens  Beskedenhed,    hvorom  hans  Memoirer  særlig  vidne; 
aldrig  glemmer  han  at  tildele  hver  Officer  sin  Part  af  Ros 
og  Ære,  om  sig  selv  taler  han  kun  lidt.    Ikke  mindre  gode 
Egenskaber   havde  Duguay-Trouin    som   Privatmand.     Han 
stod  altid  i  det  smukkeste  Forhold  til  sin  Familie;  vi  have 
omtalt   hans  Sorg  over   hans  to   yngre  Brødres    Død,    som 
han  begge  saae  falde  i  Kampen   for  sig,    og  ligeledes   var 
han    sin    ældre    Broder    og    Søster    meget   hengiven.      Han 
giftede  sig  ikke,    hvad  enten  han  nu  mente,    at  hans  Livs- 
stilling var  saa  usikker  og  farefuld,    eller   fordi   hans   uaf- 
hængige Karakter  ikke  vilde  paalægge  sig  Lænker,  som  det 
var  umuligt  at  bryde;    men  det  synes,    som  om  han  ikke 
har  været   uimodtagelig  for   det  smukke  Kjøns  Indflydelse, 
saa  meget  mere  som  baade  hans  ydre  og  indre  Egenskaber 
i   høj    Grad   maatte    tiltale    Damer.       Billeder    af   Helten 
vise  ham  med  et   aabent    og   behageligt  Ansigt,    store   ud- 
tryksfulde Øjne,  veldannet  Næse  og  Mund;    han  S3^nes  ikke 
at  have  baaret  Skjæg.    I  St.  Malo   findes    flere  Billeder   af 
ham.    I  samme  By  opbevares  ogsaa  som  Minder  om  Helten 
en  Kanon  med  Lidskrift :  »Givet  af  Duguay-Trouin  til  Byen 
St.  Malo«  (efter  hans  Hjemkomst    fra  Rio    de  Janeiro),    et 
Portrait   af   ham,    et   ufuldendt  Udkast   til   en   Statue    og 
sex  Hæfter  af  hans  egenhændig  skrevne  Memoirer.     Men  Byen 
St.  Malo  har  ikke  nøjedes  med  at  hædre  sin  Helts  Minde  ved 
en  omhyggelig  Bevaring  af  disse  Efterladenskaber,  den  har  i 
1829  rejst  en  Marmorstatue  af  ham  paa  en  af  de  smukkeste 
Pladser  i  Byen,  der  tillige  bærer  hans  Navn;  forinden  (1822) 

var  der  allerede  udført  en  Statue  af  ham,  som  nogle  Maa- 
neder  prydede  Ludvig  XIY/s  Bro,  men  senere  tillige  med  11 
andre  Statuer  af  berømte  franske  Krigere  blev  flyttet  til 
Versailles ;  endelig  bærer  ogsaa  en  Gade  i  Paris  hans  Navn. 
Saaledes  have  hans  egne  Landsmænd  bevaret  Heltens  Minde, 
og  forskjellige  Biografier  have  igjennem  Fremstillinger  af 
hans  Liv  og  Bedrifter  bragt  hans  Navn  videre  om.  Maatte 
disse  Linier  have  givet  danske  Læsere  Kundskab  om  en  Sø- 
helt, som  vel  ikke  horer  til  de  ypperste,  men  hvis  Liv 
rummer  adskilligt  af  Interesse! 

Viggo  H.  Petersen. 


Smaating. 


Slaget  ved  Marignano.  I  Aaret  1513  havde  det 
schweiziske  Edsforbuiids  Tropper  vundet  en  glimrende  Sejr 
ved  Novara  over  Ludvig  XII.'s  Hær,  som  blev  nødsaget  til 
at  opgive  Hertugdømmet  Milano  og  rømme  hele  Italien. 
Fremmede  Historieskrivere  have  sammenlignet  denne  Sejr 
med  Grækernes  og  Romernes  største  Bedrifter,  men  Schweiz's 
Befolkning  betragtede  Sagen  fra  et  andet  Synspunkt.  Det 
var  de  enkelte  Kantoners  Regeringer,  som  havde  sat  Krigen 
igjennem;  men  Bonden  havde  maattet  føre  den  paa  egen 
Bekostning  og  betalt  Sejren  d5Tt  med  sine  Sønners  Blod. 
»Vore  Bønder«,  siger  Anshelm,  »ligne  Gæssene  paa  Marken; 
man  giver  kun  Agt  paa  dem  to  Gange  om  Aaret;  ved  St. 
Hansdag  plukker  man  dem,  og  ved  Mortens  Dag  steger  man 
dem.«  Nu  begyndte  Bondestanden  at  tabe  Taalmodigheden. 
»Ingen  af  Sejrens  Frugter  naar  den  Kilde,  hvorfra  alt  dog 
har  sit  Udspring.  Stadbeboeren  beriger  sig  og  henlever  et 
sorgløst  Liv  under  Glæder  og  Fornøjelser;  men  vort  Liv  er 
utaaleligt.  Hvad  kan  det  gavne,  at  man  erklærer  os  for 
Sejrherrer  over  Konger,  naar  vi  blive  behandlede  som  Kvæg?« 
Under  saadanne  Ytringer  rejste  Bønderne  sig  næsten  paa 
én  Gang  i  Kantonerne  Bern,  Luzern,  Ziirich  og  Solothuni; 
de  svore  at  ville  tugte  disse  »Daler-Ædere«  (Kronenfresser). 
I  Bern  bleve  nogle  Huse  plyndrede,  og  man  halshuggede 
uden  Lov  og  Dom  enkelte  Mænd,  hvem  man  holdt  tor  de 
mest  skyldige;  andre  bleve  fjærnede  fra  deres  Bestillinger 
eller  idømte  Pengebøder,  og  de  enkelte  Regeringer  maatte 
gjøre  Landkommunerne  nogle  Indrømmelser,  som  dog  ikke 
stillede  Bønderne  til  Freds. 

De  regerende  Herrer  mindedes  nu,  hvorledes  de 
romerske  Patriciere    hyppig   havde    vidst   at   bortlede    Pie- 

hejernes  Misfornøjelse  ved  at  henlede  Opmærksomheden  paa 
en  eller  anden  By,  som  burde  erobres;  da  det  nu  for  Øje- 
blikket var  Frankrig,  som  var  Gjenstand  for  den  folkelige 
Harme,  befalede  man  et  Tog  mod  dette  Land.  Ludvig  XII. 
var  allerede  indviklet  i  Kampe  mod  Spanierne,  Englænderne 
og  Tyskerne,  da  pludselig  16,000  Schweizere,  ledsagede  af 
12,000  frivillige,  trængte  frem  gjennem  Bourgogne  (Burgund) 
og  gik  løs  paa  Dijon.  Undervejs  stødte  Rytteri  og  Skyts 
fra  Kejseren  til  dem,  og  snart  blandede  Tyskernes  svære 
Skyts  sin  Torden  med  Larmen  af  Schweizernes  lette  Felt- 
stykker. Der  blev  skudt  en  Breche,  og  et  Stormløb,  som 
vistnok  var  blevet  kronet  med  Held,  var  nær  forestaaende, 
da  La  Trémouille,  som  kommanderede  i  den  belejrede  By, 
ved  sin  List  vidste  at  forspilde  alle  Sejrens  Frugter.  Han 
kjendte  Schweizernes  Førere,  indlod  sig  i  Underhandlinger 
og  vandt  dem  med  fagre  Ord;  han  lovede  at  afstaa  Milano, 
indrømmede  dem  400,000  Kroner,  hvis  de  droge  bort,  og 
paatog  sig  i  Kongens  Navn  den  Forpligtelse  ikke  at  hverve 
schweiziske  Lejetropper  uden  vedkommende  Regeringers 
Samtykke.  Disse  Forslag  bleve  antagne,  Freden  blev  sluttet 
(12te  Sepbr.  1513),  og  saa  snart  der  var  blevet  stillet 
Gisler,  drog  Edsforbundets  Hær  afsted  med  en  saadan  Hast, 
at  man  snarere  kunde  kalde  det  en  Flugt  end  en  Tilbage- 
march e. 

Imidlertid  indtraf  der  snart  Efterretninger  om,  at  Ludvig 
XII.  nægtede  at  bekræfte  Fredslutningen,  og  det  viste  sig, 
at  kun  en  af  de  fire  Gisler  var  i  Stand  til  at  betale  nogle 
Løsepenge.  En  dump  Tavshed  herskede  over  hele  Schweiz, 
som  det  kan  indtræde  under  et  Uvejr,  naar  Skyerne  atter 
samle  sig,  før  Stormen  tager  fat  paa  ny.  Man  vilde  have 
et  nyt  Felttog,  og  Forbundet  befalede  det,  medens  man  dog 
sogte  at  forhale  det  saa  længe  som  mulig.  Kongen  søgte 
paa  sin  Side  forgjæves  at  tilvejebringe  et  Forlig;  han  vilde 
nok  finde  sig  i  Pengeofre,  derimod  vilde  han  ^ikke  gaa  ind 
paa  at  opgive  Lombardiet;  men  selv  under  disse  Omstændig- 

lieder  var  hans  Indflydelse  stor  nok  til  at  hinrlre  Afslut- 
ningen af  et  Forbund  mellem  Schweizerne  og  Henrik  VIII. 
af  England.  Kort  derpaa  døde  Ludvig  (1ste  Januar  1515) 
under  Forberedelserne  til  et  nyt  Felttog  i  Italien. 

Den  nye  franske  Konge,  Frans  I.,  søgte  atter  at  knytte 
Venskabsforbindelser  med  Edsforbundet.  Den  unge  og  tapre 
Ridder,  der  var  ædelmodig  og  tørstede  efter  Hæder,  tilbød 
dem  Alliance  ved  Hertugen  af  Savoyens  Mellemkomst;  men 
Underhandlingerne  vare  næppe  begyndte,  før  der  indtraf 
Efterretninger  om,  at  Genova  (Genua)  havde  kastet  sig  ind 
under  Frankrig,  og  at  Venezia  havde  indgaaet  en  Alliance 
med  Frans,  og  der  var  nu  ikke  andet  for  Spanien,  Kejseren, 
Paven  og  Edsforbundet  at  gjore  end  at  slutte  en  Ligue  for 
at  beskytte  Italiens  Uafhængighed;  en  Schweizerhær  fik  det 
Hverv  at  hindre  Franskmændene  i  at  gaa  over  Alperne 
(1515). 

Hærens  Førere  vare  misfornøjede  og  uenige,  liern, 
Solothurn,  Freiburg  og  Vallais  (Wallis)  marcherede  ned  i 
Italien  med  det  Forsæt  at  laane  de  franske  Forslag  et  vil- 
ligt Øre;  derimod  stode  de  øvrige  Kantoner  under  den 
pavelige  Legat,  Kardinalen  af  Sions  Indflydelse;  Schweizerne 
og  Bernerne  vare  endog  lige  ved  at  komme  i  Kast  med 
hverandre,  og  midt  under  denne  Uenighed  trængte  den 
franske  Hær  med  en  Styrke  af  60,000  Mand  og  87  Kanoner 
frem  over  Alperne ;  Schweizerne  trak  sig  tilbage  mod  Milano, 
ikke  saa  meget  forfulgte  af  de  Franskes  Sværd  som  af  deres 
Freds  tilbud.  I  Gallerata  foreslog  Frans  I.  dem  at  give 
Maximilian  Sforza  Hertugdømmet  Nemours  i  Bytte  for 
Milano,  hvorhos  Schweizerne  skulde  have  1,300,000  Kroner, 
dels  i  Krigsomkostninger,  dels  for  Opgivelsen  af  Lombardiet- 
Bern,  Freiburg,  Solothurn  og  Vallais  gik  ind  paa  disse  For- 
slag, og  deres  Troppestyrke,  i  alt  10,000  Mand,  marcherede 
hjem,  medens  de  øvrige  Forbunds-Kontingenter  og  de  fri- 
villige samledes  omkring  Milano. 

Uenigheden  vedblev;  Ziirich  og  Zug  vare  ogsaa  tilbøje- 

lige  til  at  indgaa  Fred,  medens  Kardinalen  af  Sion,  Mathias 
Schinner,  fordoblede  sine  Anstrængelser  for  at  samle  Kesten 
af  Hæren  til  Kamp.  Denne  Schinner  spillede  i  det  hele  en 
betydelig  politisk  Rolle  i  hine  Tider.  Han  var  fodt  i  Øvre- 
Wallis,  altsaa  var  han  rimeligvis  af  tysk  Byrd ;  hans  For- 
ældre vare  fattige,  og  som  Skoledreng  maatte  han  tigge  sit 
Brød  ved  at  synge  for  Godtfolks  Huse,  forst  i  Ziirich,  derpaa 
i  Como.  Senere  hen  maatte  han  som  en  fattig  Sognepræst 
sove  paa  den  bare  Jord  med  et  Stykke  Træ  til  Hoved- 
pude; sine  ringe  Indtægter  brugte  han  til  at  kjobe  sig  en 
Virgil,  en  Ovid  og  en  Boéthius.  Imidlertid  tiltrak  han  sig 
den  almindelige  Opmærksomhed  ved  sine  Prædikener  og  steg 
fra  Grad  til  Grad.  Hans  Fødeegn  Vallais  var  i  hine  Tider 
hjemsøgt  af  Partistridigheder.  Biskoppen  af  Sion  blev  bort- 
jagen, og  Schinner  blev  i  Aar  1500  hans  Efterfølger.  Den 
nye  Biskop  var  virksom,  snu  og  smidig,  og  vidste  snart 
baade  at  skabe  sig  Venner  og  at  indgyde  Frygt.  1  Rom  gjorde 
han  senere  Bekjendtskab  med  Pave  Julius  II.,  hvis  Had 
mod  Franskmændene  han  delte;  Paven  sendte  ham  tilbage 
til  Schvireiz  med  udstrakt  Fuldmagt,  Penge  og  Afladsbreve, 
og  fra  nu  af  var  Schinner  Sjælen  i  det  antifranske  Parti 
i  Edsforbundet  og  blev  gjentagne  Gange  fordreven  fra  sit 
Bispesæde.  Under  det  hele  heromhandlede  Felttog  saae 
man  den  store,  magre,  senestærke  Mand  med  de  skarpe 
Ansigtstræk  idelig  paa  Færde;  han  delte  alle  Soldaternes 
Savn,  forbandt  de  saarede,  trøstede  de  døende,  bekæmpede 
Forræderiet,  der  lurede  i  alle  Kroge,  og  søgte  at  opretholde 
Nationalæren;  medens  Oprørets  Bølger  larmede  omkring 
ham,  kunde  man  se  ham  slippe  sin  Gangers  Tøjler,  løfte 
Hænderne  mod  Himlen  og  udbryde:  »O  Gud!  Du  véd, 
hvad  jeg  lider,  og  for  hvem  jeg  lider«.  I  Byen  Milano 
sammenkaldte  Schinner  nu  Hærens  Førere,  mindede  dem 
om  Novara,  hvor  de  kun  havde  været  én  mod  ti  og  dog 
havde  jaget  Franskmændene  paa  Flugten.  Imidlertid  var 
Majoriteten  dog  stemt   for  Afmarche,   da    plftdselig  Raabet 

lød:  »Fjenderne  staa  for  Portene«.  Kardinalen  havde  villet 
fri  Edsforbundet  for  Skjændselen  ved  en  Bortmarche,  og  paa 
hans  Befaling  havde  Kaptejn  Arnold  Winkelried  fra  Nidwalden 
udæsket  det  franske  Rytteri  og  lokket  det  hen  foran  Milanos 
Porte.  Ved  den  Melding,  at  Forposterne  vare  angrebne, 
stod  Schinner  op,  og  iført  sin  røde  Kardinalskaabe  besteg 
han  en  Hest  og  forlod  Staden  i  Spidsen  for  nogle  Hundrede 
Ryttere,  som  Paven  havde  givet  ham  til  Garde;  Edsfor- 
bundets  Hær  fulgte  ham,  og  saaledes  begyndte  Slaget  ved 
Marignano  (13de  Septbr.  1515). 

Den  franske  Hær  var  to  Mil  borte.  Frans  I.  havde 
slaaet  Lejr  paa  en  af  Bakker  begrænset  Slette,  saaledes  at 
han  kunde  række  Venetianerne  Haanden  og  adskille 
Schweizerne  fra  deres  Allierede,  Spanierne  og  Italienerne. 
Fire  og  tresindstyve  Kanoner  forsvarede  Lejren,  og  med 
passende  Mellemrum  var  der  plantet  Skjolde  ned  i  Jorden 
til  Beskyttelse  for  Bueskytterne.  Bag  en  bred  og  dyb  Grav 
var  der  opstillet  Masser  af  Lanseknægte  og  franske  Fodfolk, 
som  dannede  Hærens  Centrum,  medens  Rytteriet  holdt  sig 
paa  Fløjene.  Mod  denne  Styrke  rykkede  Schweizerne  frem  i  et 
Antal  af  24,000  Mand:  de  vare  opstillede  i  tre  Kolonner 
og  slæbte  kun  8  Stykker  Feltskyts  med  sig.  Tropperne 
holdt  den  sædvanlige  Bøn  før  Slaget,  hvorpaa  Anføreren  for 
Avantgarden,  AVerner  Steiner  fra  Zug,  kastede  tre  Haand- 
fulde  Jord  over  sine  Krigeres  Hoved  og  sagde:  »I  Navnet 
Gud  Fader,  Gud  Sen  og  Gud  den  hellige  Aand!  her  skal 
vor  Kirkegaard  være,  fromme,  tro  og  kjære  Edsforbundne. 
Værer  modige  og  uforsagte,  glem  Hjemmet  og  tænk  kun 
paa  den  Ære,  vi  i  Dag  med  Guds  Hjælp  skulle  tilkæmpe  os«. 

Ved  disse  Ord  styrtede  Edsforbundets  Hær  frem  med 
en  temmelig  smal  Frontlinie ;  de  trængte  over  Graven  og 
kastede  sig  med  en  uimodstaaelig  Voldsomhed  over  Lanse- 
knægtene og  Gascognerne  i  den  franske  Hær.  Forgjæves 
strakte  Artilleriet  hele  Rækker  til  Jorden,  Schweizerne  an- 
grebe    Lejren,     erobrede    Kanonerne    og    bemægtigede    sig 

Fanerne;  hele  den  forste  franske  Slagorden  var  opløst,  og 
tre  Anførere  faldne.  Nu  lod  Kongen  talløse  Rytterskarer 
og  de  berømte  sorte  Bander  rykke  frem  fra  den  anden  Slag- 
orden og  angribe  Schweizerne  fra  flere  Sider.  Ikke  engang 
Solens  Nedgang  gjorde  en  Ende  paa  Kampen;  den  opgaaende 
Maane  belyste  den  morderiske  Kamp  med  sine  svage  Straaler, 
indtil  det  fuldkomne  Mørke  og  Udmattelsen  omtrent  ved 
Midnatstid  nødte  Flertallet  af  de  kæmpende  til  at  soge 
Hvile. 

Schweizerne  holdt  en  Del  af  deres  Modstanderes  Lejr- 
{)lads  besat;  gjennemblødte  til  Skindet,  -lidende  af  Hunger, 
Tørst  og  Kulde  tilbragte  de  fleste  Natten  staaende  oprejst. 
Schinner  samlede  Førerne  omkring  en  Bivuakild  og  raadede 
til  at  trække  sig  til  Milano,  hvor  man  kunde  pleje  de 
saarede,  forfriske  sig  ved  Mad  og  Drikke  og  derpaa  gjen- 
optage  Kampen;  men  hans  Modstandere  vare  nu  de  første 
til  at  forkaste  et  Tilbagetog,  som  syntes  dem  skjændselsfuldt. 
Imidlertid  havde  Franskmændene  draget  Fordel  af  deres 
bedre  Disciplin;  de  havde  samlet  deres  Tropper  paa  ny, 
trukket  sig  tilbage  til  den  tredje  Slagorden  og  sikret  sig 
bedre  Stillinger.  Kongen  havde  selv  deltaget  i  den  hedeste 
Kamp,  og  mange  Hug  og  Stød  vare  gledne  af  paa  hans 
stærke  Rustning;  nu  søgte  han  lidt  Hvile,  sovende  paa  en 
Kanon. 

Ved  Daggry  lød  Hornenes  Larm ,  og  Schweizerne  stil- 
lede sig  op  i  den  vante  Slagorden.  Fortroppen  blev  dreven 
tilbage  af  det  fjendtlige  Skyts,  som  paa  ny  gjorde  lyst  i 
deres  Rækker,  hvorpaa  Hovedstyrken  med  Zugs  og  Ztirichs 
Bannere  i  Spidsen  gik  lige  løs  paa  det  franske  Centrum, 
hvilket  var  at  tage  Tyren  ved  Hornene.  I  den  tætteste 
Pile-  og  Kugleregn  trængte  Schweizerne  over  Graven  og 
tvang  de  sorte  Bander  til  at  vige,  men  det  franske  Gens- 
darmeri  fornyede  Kampen.  Tre  Gange  sluttede  Edsforbun- 
dets  Tropper  sig  sammen  og  foretog  et  fælles  Angreb  paa 
den  franske  Slagorden,    og  tre  Gange  bleve 'de   kastede.     I 

begge  Hære  holdt  Døden  en  glimrende  Høst ;  men  de  franske 
Floje  begyndte  dog  at  vakle,  en  Del  af  Tropperne  greb 
Flugten,  og  maaske  vilde  Sejren  dog  have  erklæret  sig  for 
Schweizerne,  da  ved  Middagstid  tætte  Støvskyer  forkyndte 
den  venetianske  Hærs  Anmarche,  medens  Raabet  »Sankt 
Markus!«  lød  i  Ryggen  paa  Edsforbundets  Hær.  Da  toge 
disse  deres  saarede  paa  Skuldrene,  toge  Skytset  og  de  erobrede 
Faner  med  sig,  marcherede  langsomt  med  en  fast,  stolt 
Holdning  afsted  og  foretog  saaledes  Tilbagetoget  i  bedste 
Orden.  Kongen  følte  Respekt  for  en  saa  stor  Tapperhed 
og  tillod  ikke,  at  man  forfulgte  dem;  hans  Feltherrer  be- 
tragtede de  bortdragende  Fjender  med  Beundring,  og  den  gamle 
Trivulcio  erklærede  alle  de  atten  Slag,  han  havde  taget  Del 
i,  for  Børneleg  i  Sammenligning  med  Slaget  ved  Marignano. 

